
ELŐSZÓ 


Több kiemelkedő, iskolateremtő történészünk életművében játszik kiemelt szerepet 
Budapest történetének kutatása. A Fővárosi Levéltár gyűjteményes kötetekben kívánja 
az érdeklődők rendelkezésére bocsátani az ilyen tárgyú, folyóiratokban, tanulmány- és 
konferenciakötetekben elszórtan megjelent munkáikat. Jóval többek ezek, mint a szak- 
mában közkézen forgó monográfiák és kézikönyvek előmunkálatai és melléktermékei. 
Nehézkes hozzáférhetőségük azonban már önmagában is gátja annak, hogy kifejtsék 
a jelentőségükhöz méltó hatást. Tapasztalataink szerint nincs egyetlen hazai könyv- 
tár sem, ahol hiánytalanul meglennének. Némelyikük pedig olyan kis példányszámú, 
vagy éppen Magyarországra csak esetlegesen eljutó külföldi kiadványban jelent meg, 
hogy megismerésükre eddig csak az elszánt, külön utánajárást is vállaló olvasónak volt 
módja. Ennél is fontosabb indoka vállalkozásunknak, hogy az írások egybeszerkeszt- 
ve, együtt olvasva többet és mást is mondanak, mint eredeti környezetükben. Olvasó- 
inkat pedig külön élménnyel kecsegteti, hogy figyelemmel kísérhetik az eredmények 
egymásra épülését, a nézőpontok változását, a szemlélet gazdagodását egy-egy kutatói 
pálya során. 

Budapest Főváros Levéltára a Várostörténeti Tanulmányok sorozat mintegy alsoro- 
zataként eddig Bácskai Vera városokkal és polgárokkal foglalkozó dolgozatait, Faragó 
Tamás Pest-Buda és környéke népességét és társadalmát tárgyaló tanulmányait, továb- 
bá Kubinyi András kimondottan a főváros középkori történetét bemutató legfontosabb 
írásait jelentett meg. 

Jelen kötetben Kövér György több évtizedes kutatásai során különböző konferen- 
ciákra készült (magyarul csak részben publikált) előadásait, műhelytanulmányait, ki- 
adatlan maradt kéziratait gyűjtöttük egybe. Azt reméljük, hogy ezáltal áttekinthetővé 
válnak Kövér tanár úr egyik legfontosabb kutatási területének alapkérdései, úgymint az 
intézmények (a magánbankházaktól a részvénytársasági nagybankokon és jegybank- 
ügyön keresztül a nemzetközi konzorciumokig) és a kulcsszereplők (a nevezetes ban- 
károk portréjától a személyzeti politika kialakulásáig). 


Kelt Budapesten, 2012 decemberében 


Á. Varga László 


Bevezetés 


A MAGYAR BANKTÖRTÉNET-ÍRÁS HELYZETE 
ÉS HAGYOMÁNYAI" 


A magyar banktörténeti munkák születésénél a 19. század végén az alkalmi megbízások 
uralkodtak. Így történt ez akár az egész , ágazat", akár egyetlen , banküzem" történeté- 
ről volt szó. Először az 1885-ös országos kiállítás adott ösztönzést arra, hogy egy fiatal 
statisztikussal a pénzintézetek történeti fejlődését összefoglaltassák." Hasonló volt a 
konstrukció, amikor az alapítás (többnyire ötvenéves) jubileuma alkalmából bízott meg 
valamely pénzintézet vezetése valakit a bank történetének megírásával. Ez a valaki le- 
hetett neves gazdasági újságíró (mellesleg az országgyűlési gyorsíró-iroda főnöke), aki 
vasúttörténeti munkával is felhívta magára a figyelmet." Lehetett egyetemi magántanár, 
aki hamarosan az Akadémia tagja is lett, vagy később már a bank ügyvezető igazgató- 
Ja, maga is rendkívüli egyetemi tanár, volt országgyűlési képviselő és neves publicista." 
Az is előfordult, hogy a bank már nyugalomba vonult vezetője írta meg belső haszná- 
latra a Bank történetét, ám ez kéziratban maradt." 

A dualizmus korában azért olyan munkáról is tudunk, amely az Akadémia által kiírt 
pályázaton nyert díjat és így jelent meg. Az anyagi fedezet azonban ekkor is a bankszfé- 
rából származott, ám a neves bankár díjat alapított a pénzügyi kultúra fejlesztésére és az 
Akadémiára ruházta annak odaítélését." A századfordulón egyébként sorozatban szület- 
tek a vidéki városok takarékpénztárainak történetét bemutató jubiláris munkák is. 

A megbízásos viszony nem korlátozta a szerzői autonómiát. Mint a Kereskedelmi 
Bank történetének bevezetője kiemeli: ,, az írói szabadság fenntartása mellett, de egy- 
szersmind az író egyéni felelősségének terhe alatt" szólították fel a , szerkesztésre" 
Pólyát. Fenyvessy is öntudatosan hangoztatta előszavában: ,, ítéletemet, az igazgató- 
ságnak legkisebb irányzása nélkül, függetlenül, a részletek lelkiismeretes latolásával 
... alkottam meg", 

Annak a korszaka, hogy a banktörténet egyetemi téma lehessen, csak a 20. század 
húszas-harmincas éveiben jött el. Az így készült munkáknak csak egy része jelenhetett 


t — Az írás eredeti változata előadásként hangzott el a Vas Megyei Levéltári Napok keretében, 1995 áprili- 
sában, Szombathelyen. 

1 . VARGHA, 1885; VARGHA, 1896. 

2 FENYVESSY, 1890. 

3 PÓLYA, 1892 

4 HEGEDŰS, 1917. 

5 — CSENGERY LÓRÁNT; A Magyar Földhitelintézet története é. n. (kézirat). MOL Z 119 A Magyar Földhi- 
telintézet iratai. Titkársági iratok. 

6 PÓLYA, 1895. 

meg a kor szokása szerint, de mégis alkotó része lett a szakmai kommunikációnak. 
Szádeczky-Kardoss Tibor műve, a Műegyetem közgazdasági karán, Laky Dezső inspi- 
rációjára született, Kelemen József könyve egyenesen ,, Heller Farkas kívánságára"? 
Kiváló munkák maradtak gépiratban is." Nem célunk és feladatunk a banktörténet teljes 
historiográfiáját összeállítani, csak utalni kívántunk arra, hogy milyen keretben készül- 
tek a hajdani monográfiák." (A korai jubiláris kötetek szerzői külön hangsúlyozzák, 
hogy monográfia írására vállalkoztak.) 

Milyen forrásanyagon alapultak ezek a tanulmányok? Volt, amelyik statisztikai 
adatgyűjtésen, a nyomtatott alapszabályokon és üzleti jelentéseken, az iparkamara 
jelentésein és egy bankelnök sajátkezű banktörténeti följegyzésein (Vargha). Volt, 
akinek az igazgatóság ,, az egész levéltárat rendelkezésre bocsátotta", és adatokhoz 
juthatott az üzleti könyvekből is (Fenyvessy). Ha jól értjük a finom megkülönbözte- 
tést, az illető az ún. történeti , okmánytárhoz" kapott bebocsátást, az üzleti könyvekből 
csak a banktisztviselők által preparált számokkal ismerkedhetett meg. De volt, aki az 
akkori országos levéltár és a budapesti kamara okmányait is használni tudta (Pólya). 
A jubiláris írásoknál is elengedhetetlen követelmény volt tehát az eredeti források ta- 
nulmányozása, természetesen csak úgy, hogy a banktitok ne sérüljön. Bizonyára nem 
véletlen, hogy az utolsó összefoglaló magyar banktörténet szerzője a Pénzintézeti Köz- 
pont egyik munkatársa volt." 

A bankok államosításával a még meglévő anyag számottevő része állami levéltá- 
rakba került, bár igen nagymértékű volt az anyagok pusztulása is. A nyugati viszonyok- 
hoz képest szinte páratlan lehetőség nyílt az eddig hozzáférhetetlen források tanulmá- 
nyozására (valószínűleg ez lehetett volna az államosítás legnagyobb előnye), azonban 
többnyire csak a , finánctőke leleplezésére" került sor. A , szakmai fejlődés kontinuitá- 
sa" ezen a téren is megszakadt. Talán egyedül az utolsó szisztematikus banküzemtan 
szerzője próbálta meg tudását történeti anyagon még egyszer érvényesíteni, de az első 
kísérletet mindenképpen sikeresebbnek kell minősítenünk."? 

A kontinuitás megszakadásának igazi hátránya azonban abban jelentkezett, hogy 
a nemzetközi gazdaságtörténetben a hatvanas évektől önálló diszciplínává váló bank- 
történet megszületésére a szakma megkésve tudott reagálni. A banktörténet ebben az 
időszakban lépett ki a , hagiografikusnak" nevezett korszakból és olyan tudományszak- 
ká vált, amely egyszerre vállalkozott a gazdaságtörténet számára tematikus kérdések 
megfogalmazására, ugyanakkor a , business history" követelményeinek megfelelően 


SZÁDECZKY-KARDOSS, 1928. 

KELEMEN, 1938. 

9  Gépelt disszertációk aBBKE könyvtárában: SIFTÁR, 1927; RÁcz, 1933. 

10 A magyar gazdaság- és társadalomtörténet historiográfiájára Id. BERLÁSZ, 1943. 
11 JIRKOVSKY, 1945. 

12 SZÁSZ ANTAL, 1947, Vö. SZÁSZ ANTAL, 1961. 


A magyar banktörténet-írás helyzete és hagyományai 13 


a makrogazdasági problémákhoz illeszkedő vállalattörténeti elemzések elvégzésére." 
Kelet-Európában természetesen vezetett , királyi út" a hagyományos gazdaságtörténet 
felől is a hitelrendszerek történetéhez."" Szűkebb értelemben vett banktörténeti tanul- 
mányok azonban a nyolcvanas évektől jelentek meg nálunk, főként a külföldi szakiro- 
dalom ösztönzése nyomán." Hogy ez a fejlődés mennyire nem a hazai , gyökerekből" 
táplálkozott, egy személyes emlékemmel támasztom alá. Az 1985 őszén elkészült Köz- 
gazdasági Szemle tanulmányom akkor már pénzügy-professzor lektora, Bácskai Tamás 
véleményét azzal a mondattal fejezte be, hogy a dolgozat mennyire , aktuális" prob- 
lémákat feszeget. A személyes találkozáskor külön megköszöntem az általam , vörös 
faroknak" minősülő megállapítást, mire lektorom csodálkozó szemmel azt kérdezte: 
, Te tényleg nem tudod, hogy most folyik a kétszintű bankrendszer kiépítése és amit 
a 19. századról írtál az valóban újra aktuális lett?" Természetesen lehetne még más 
epizódokat is említeni ebből az időszakból: azon ritka pillanatokat, amikor a történész 
átélhette, hogy tudása , közvetlen termelő erővé válik". Például az egyik újonnan ala- 
kult bank tisztviselőjét kellett tájékoztatni arról, hogy miként nézett ki a régi bankok 
hitelinformációs rendszere stb. A történésznek is szerep jutott tehát a folyamatosság 
látszatának helyreállításában. 


kk: 


Ma Magyarországon banktörténetről szóló írások négyféle szakma képviselői: egyrészt 
régi bankosok, volt párttörténészek, másrészt muzeológusok és levéltárosok, valamint 
gazdaságtörténészek keze alól kerülnek ki. 

Tekintettel arra, hogy az elmúlt évtizedekben nem folyt nálunk semmilyen intéz- 
ményes banktörténeti képzés, ez a megoszlás akár szerencsésnek is volna mondható. 
A régi bankosok egy része ugyanis még a háború előtt vagy alatt kezdte pályafutását, 
így az eleven tradíció hordozóiként számtalan hasznos információval rendelkezhetnek 
egy kapitalizmus kori bank létezéséről. Személyes élményem, hogy amikor a földhitel 
problémái iránt kezdtem el érdeklődni, egyetemi pénzügyes kollégám az akkori MNB 
egyik főosztályvezetőjéhez, Kiss Pálhoz irányított, aki a megbeszélt időpontra négy volt 
földhitelintézeti munkatársat varázsolt elő közvetlen környezetéből. (Az illető egyéb- 
ként 1987-ben, a kétszintű bankrendszer megteremtésekor a mezőgazdaság- és élelmi- 
szeripar bankjaként induló OKHB első vezérigazgatója lett.) Még az államosításban és 
az államosított bankvilágban szerzett tapasztalatok is gyümölcsözőek lehettek."" A volt 


13 Ld. HELMA HOUTMAN-DE SMEDT, 1995. 38-39, 

14 EGYED, 1981. 

15 RÁNKI, 1982; KÖVÉR, 1984; KÖVÉR, 1986; KÖVÉR, KOHEN 1987; KÖVÉR, KRAUSZ 1987. 
16 TALLÓS, 1989, 

párttörténészek munkásmozgalom-történeti tapasztalata is hozhatott volna eredeti ár- 
nyalatokat, különösen a szociális gondoskodással kapcsolatos kutatások tekintetében. 

Ezek a banktörténetek ugyanúgy megbízásból születtek, mint a 19. századi elődök 
produktumai.!" Míg azonban a hajdani bankok fennállásuk évfordulóját ünnepelték, az 
újjászervezett magyar kereskedelmi bankok cégrégiségük hiányát igyekeztek pótolni a 
banktörténeti megbízásokkal. A kvázi jubiláris kötetek egyszerre kívánták ,, ösztönözni 

. a hazai, sokáig méltatlanul háttérbe szorított pénzintézet-történeti kutatásokat, elő- 
segíteni azoknak a múltbeli tapasztalatoknak, üzleti elveknek, módszereknek, stratégiai 
lépéseknek az összegyűjtését és közreadását, melyek — sok vonatkozásban áttételesen 
is — de hasznosíthatók mindennapjaink bankári üzletpolitikájában és tevékenységé- 
ben". A hiányzó történeti legitimitást megkonstruálandó még odáig is elment az idézett 
történeti mű elnök-vezárigazgatói ajánlása, hogy kijelentette: ,, Az 1987. január 1-én 
megalakult Kereskedelmi Bank Rt. történelmi elődként tekint a Pesti Magyar Kereske- 
delmi Bankra". Az , előd" megnevezése természetesen nem jelenthette a , jogelőd" 
vállalását, hiszen az egyrészt veszélyeket rejtett magában, ha a kötelezettségeket is 
vállalni kellett volna, másrészt az államosításkor — a korábbi tervektől eltérően — a régi 
bankok végül jogutód nélkül szűntek meg (illetve előzőleg hosszú időre mély álomba 
merültek). 

Más módját választotta a , cégrégiség" (rejkonstruálásának az Országos Takarék- 
pénztár. Egyfelől régi munkatársainak megbízást adott az OTP utolsó 20 éve törté- 
netének feldolgozására. Ez a kéziratos anyag 1993-ra készült el és az új gazdasági 
mechanizmus dicsőségét hirdette ötéves tervenkénti bontásban.!" Másfelől viszont pá- 
lyázatot hirdetett ,, a Hazai Első Takarékpénztár megalapításának 150 éves, az Orszá- 
gos Takarékpénztár 40 éves évfordulója" alkalmából. Erre a pályázatra — a díjnyertes 
dolgozatokból megjelentetett kötet alapján — ugyancsak főként régi bankosok, vagy 
azok leszármazottai nyújtottak be írásokat." 

A bankok , marketing főosztálya", vagy , propagandaosztálya" által adott megbízá- 
soknak nagy hátránya volt, hogy hiányzott az előzetes szakmai kontroll. Sőt, az igazi 
szakmai kommunikáció szerves részét alkotó utólagos bírálat sem működhetett szaba- 
don. Tanulságos esetként könyvelhetjük el, amikor a Valóság folyóirat felkérésére az 
egyik kötetről szakmai recenzió készült, a folyóirat akkori szerkesztői azzal hárították 
el a bírálat közlését, hogy a folyóirat azon számát szponzoráló bankkal szemben ilyen 


17 TALLÓS, 1991; BOTOS, 1991. 

18 Ld. Lenk Géza ajánlását a PMKB történetéhez. In: BOTOS, 1991. 7—8. 

19 SZIRMAI-KUTAS-GERGELY, 1993. 

20 A Hazai Első Takarékpénztár... [1989] (benne: THIESZ JÁNOS: Békéscsaba pénzintézetei, SIPTÁR 
LÁSZLÓ: A száznégy évig fennállott Pécsi Takarékpénztár rövid története, GERGELY LAJOS: A Taka- 
rékpénztárak kialakulása és működése Magyarországon). 

kritikus recenzió megjelentetését nem vállalják. A recenzió végül — rövidített formában 
— a BUKSZ hasábjain mégis megjelenhetett. 

A múzeumok és levéltárak rengeteg kitűnő anyagot őriznek és ezaz , anyagközeliség" 
is igen inspiratív lehetne. A muzeológusok viszonylag hamar felismerték a bankok 
készségét, hogy történetnélküliségüket szponzorként kompenzálják. Így születtek az 
első kiállítások és a hozzájuk kapcsolódó kiállítási katalógusok. Az első például Szom- 
bathelyen.? A szakszerű levéltári feldolgozás feltételei, még a régi levéltáros generáció 
jóvoltából, módszeres segédletek formájában szintén rendelkezésre álltak." 

A gazdaságtörténészeknek ugyanúgy autodidakta módon kellett elsajátítani a mes- 
terséget, mint a többi szakma képviselőinek, akár a bölcsészkar történelem szakját, 
akár a közgazdasági egyetem pénzügy szakját végezték el. Speciális banktörténeti is- 
meretekkel igazából sehol sem találkozhattak. Többnyire a fiatalabb generáció képvi- 
selői vállalkoztak a régi banküzemtani ismeretek elsajátítására. Külön szerencséjüknek 
mondható, hogy a munka révén nemzetközi konferenciákon vehettek részt és bekap- 
csolódhattak nemzetközi összehasonlító banktörténeti kutatási projektekbe. Mindenek- 
előtt aRondo Cameron és Valerij Bovykin által szervezett 1985-ös konferenciát, illetve 
az Alice Teichova és Alois Mosser által 1988 óta évente szervezett műhely-szeminá- 
riumokat kell megemlítenünk. Ezek révén a magyar résztvevők nemcsak megismer- 
kedhettek a banktörténetírás legújabb kérdésfelvetéseivel, hanem eredeti kutatásaikkal 
maguk is hozzájárultak a kérdések pontosabb megfogalmazásához.?" Fontos lépés volt 
a szakma elismerése és elismertetése szempontjából, amikor 1992-ben Pogány Ágnes 
szervezésében és a Magyar Hitelbank támogatásával Budapest adhatott otthont a sike- 
res nemzetközi összejövetelnek. 

Ennek az azóta lassan korosodó gazdaságtörténész csoportnak a legnagyobb vállal- 
kozása azonban kétségtelenül a Magyar Nemzeti Bank történetének első kötete volt.? 
Az, hogy az első kötet megírásánál elsősorban gazdaságtörténészeket bíztak meg, az 
főként az induláskor a kötet szerkesztőbíizottsági tagjaként szereplő Ránki Györgynek 
tudható be, de szerepet játszott az is, hogy a tematika kialakításakor a gazdaságtörténé- 
szek szakmai egységben léptek fel." A kooperáció is jól indult, hiszen az MNB révén 
egyrészt kutatási engedélyhez lehetett jutni a magyar levéltárakban (az MNB ugyanis 


21 TOMKA, 1992. Az eredeti hosszabb recenzió több észrevételét igyekeztem ebben az előadásban is érde- 
me szerint hasznosítani, 

22 Pl. RÁCSKAY, 1988; ACZÉL, 1989. 

23 Ld. a Levéltári leltárak köteteit. A Pesti Magyar Kereskedelmi Bank Rt. és beolvadt vállalatai. I. k. 
1-2. r.; JENEI, 1965; JENEI, 1972; TÖRÖK, 1972; SÁRKÖZI, 2005. 

24 A bellagiói konferencia anyaga megjelent: CAMERON és V. I. BOVYKIN, 1991 (benne: KÖVÉR, 1991). A 
Béccsel kezdődő szeminárium-sorozat előadásaiból Id. Banking and Industry... 1989 (benne: POGÁNY 
ÁGNES és KÖVÉR GYÖRGY tanulmányai), POGÁNY, 1989; POGÁNY, 1993; KÖVÉR, 1993. 

25 A Magyar Nemzeti Bank története I. 1993. 

26 Ezért különösen fájlaljuk, hogy a közben sajnálatos módon elhunyt Ránki György neve (legalább gyász- 
keretben) nem szerepel a megjelent kötet szerkesztőbizottsági névsorában. 

valóban jogfolytonos elődjével!), másrészt az Osztrák Nemzeti Bank Archívumában is. 
A problémák azonban hamar felszínre kerültek. Egyrészt azért, mert a szerzők egy ré- 
sze nem, illetve nem határidőre készítette el a vállalt kéziratot, másrészt viszont akkor, 
amikor a szerkesztőbizottság egyes tagjai az elkészült kéziratokat , túlzottan tudomá- 
nyosnak" találták. Itt is hiányzott egyébként a banktörténészi lektorálás, s csak a kötet 
gerincét jelentő két tanulmány esetében — disszertációként — került sor a szakmai meg- 
mérettetésre."" Az első kötet tanulságainak levonásaként is felfogható, hogy a Nemzeti 
Bank történetének második kötete végül nem az első modelljét követte.?" 

Szintén a bank marketing-igazgatóságának megrendelésére készült a Magyar Kül- 
kereskedelmi Bank 50 éves jubileumi története, amely a maga nemében az első kísér- 
let arra, hogy a 20. század második felének banktörténetét irattári forrásokon alapuló 
elemzéssel, monografikusan mutassa be. A kor szellemének megfelelően a bank egy 
videofilmet is megrendelt történetéről, így a történész a bank nyugdíjas és jelenlegi 
vezető munkatársainak emlékezéseit is forrásként használhatta fel munkájához." 

Eredetileg szintén banki-kiadói megrendelésre készült, de végül önálló kiadói vál- 
lalkozásban jelent meg az első korszerű és egyben népszerű banktörténeti összefogla- 
lás, amely a kezdetektől az 1947-es államosításig követi nyomon a fejlődés szakaszait. 
A könyv szerzője a kötet megjelenése óta további fontos lépéseket tett a magyar bank- 
rendszer történetének összehasonlító nemzetközi vizsgálatában." Külön örvendetes, 
hogy a legújabb kutatásokban a magyar pénzügytörténeti folyamatok erősen a nemzet- 
közi összefüggésekbe ágyazottan kerülnek tárgyalásra." Megindult — a közgazdászok 
közelmúltra visszatekintő elemzései mellett — a banktörténet legújabb korszakát bemu- 
tató dokumentumok közreadása is.?? 

A források hozzáférhetősége szempontjából ugyanakkor kifejezetten negatív ten- 
denciák is mutatkoztak. Az 1996-os pénzintézeti törvény banktitokra vonatkozó pasz- 
szusára és az adatvédelmi biztos ezt értelmező levelére hivatkozva a kilencvenes évek 


27 Egyébként a korrektúrát sem állt módjában minden szerzőnek látnia (jómagam is csak a kiadói szerkesz- 
tő jóvoltából javíthattam ki néhány hibát), így azon sem csodálkozhatunk, ha a kötet sajtóbemutatóján a 
háromnyelvű előszót jegyző akkori bankelnök prelegált és a kötet szerzőinek még a nevére sem történt 
utalás. Az elkészült tanulmányok közül később Péteri György munkája angolul, Kövér Györgyé és Po- 
gány Ágnesé németül is megjelent. PÉTERI, 2002; KÖVÉR/POGÁNY, 2002. 

28 BOTOS, 1999. Az igazsághoz tartozik, hogy a vállalkozás eredetileg kétkötetesnek indult, s mivel az 
1944-ig tervezett első kötet tanulmányai csak részben készültek el, a szerkesztőségnek viszont ered- 
ményeket kellett felmutatni, az előtörténetet az 1924-es alapításig tárgyaló, készen lévő tanulmányokat 
önálló kötetben jelentették meg. Ez sem menti azonban a második kötet szerkesztőit és szerzőjét amiatt, 
hogy a munka a kéziratban maradt előtanulmányokra semmilyen utalást nem tesz. Szintén egyszerzős 
vállalkozásként készült el a harmadik kötet is: BOTOS, 2004. 

29 Az eredmények összefoglalása: KÖVÉR, [2001]. Az audiovizuális interjúk az OSZK Történeti Interjúk 
Videotárában készültek, Hanák Gábor irányításával. 

30 TOMKA, 1996. Azóta megjelent második kiadásban is. Ld. még TOMKA, 1999. 

31  PÉTERI, 1995; POGÁNY, 1998; POGÁNY, 2000; POGÁNY, 2007. 

32 Ld. például VÁRHEGYI, 1995, valamint SOÓS, 2000. 

végén az Országos Levéltár főigazgatója kutatási korlátozást rendelt el a banktörténet 
levéltári fondjaira. Mivel a pénzügytörténeti kutatást megszorító rendelkezések még a 
Kádár-korszakban sem nyúltak vissza 1918 előttre, a századfordulós — remélhetőleg 
csak múló félreértésként értelmezhető — negatív diszkriminációt a helyzet határozott 
romlásaként kell tekintenünk. A banktitok elévülhetetlenségét már rég felszámolt, jog- 
utód nélkül megszűnt bankokra kiterjeszteni, a személyiségi adatok védelmét az összes 
banki keletkezésű iratra általánosítani nemcsak önmagában abszurd gondolat, hanem 
teljesen lehetetlenné teheti az éppen kibontakozóban levő banktörténeti kutatásokat is 
(szerencsére az önkormányzati levéltárak zöme nem indult el ugyanezen a tévúton). Az 
imént felsorolt munkák jelentős része a mai körülmények között már nem készülhetne 
el. S hogy a korlátozás valójában mennyire nem a bankoktól indult, arra jó példa a (ter- 
mészetesen jogfolytonos) Magyar Nemzeti Bank és a Magyar Külkereskedelmi Bank 
forrásfeltáró kutatásokat ösztönző magatartása. 

A mai banktörténeti vállalkozások résztvevője belőlről ismerheti azt a szerepzavart, 
ami a hazai banktörténetírást körülveszi. Ugyanakkor jól tudja, hogy a fent említett 
aktorok (régi bankosok, muzeológusok, levéltárosok és gazdaságtörténészek) együtt- 
működése rendkívül hasznos lenne a magyar banktörténetírás megújulásához. A sze- 
repzavar lényegét az alábbiakban látom (és legyen szabad a vélt kiútra is néhány javas- 
latot megfogalmaznom): 

1. A banktörténetírásnak, mint a nemzetközi tudományosság egyik új ágának alábe- 
csülése. Ez nemcsak a , túlzottan tudományos" megjegyzésre vonatkozik, hanem arra, 
hogy az itt ismertetett banktörténeti munkák egyik csoportja nemcsak a hazai szerzők- 
nek itthon és a nemzetközi porondon megjelent újabb kutatási eredményeit nem ismeri, 
hanem a kutatás újabb kérdésfeltevéseit és eredményeit sem. Ezek tulajdonképpen a 
régebbi publikációk újjáfogalmazásai, s ha levéltári forrásokat is felhasználnak, ak- 
kor abból nem emelnek ki problémákat, hanem a régi tézisek illusztrációjának tekintik 
azokat. A modern vállalattörténet egyik ágát alkotó banktörténeti szakmai ismereteket 
minden a témával foglalkozó kutatónak el kell sajátítania és ez elválaszthatatlan a mo- 
dern szakirodalom és az újabb módszerek megismerésétől."" 

2. Természetesen a bankok szuverén joga, hogy eldöntsék, milyen banktörténeti 
munkákat finanszíroznak. Ma már azonban nem a hiányzó cégrégiség a kérdés, és ki 
lehetne találni a korszerű banktörténeti kutatások finanszírozásának rendszerét. Ebben 
van mit meríteni a 19. század példájából és a mai nemzetközi gyakorlatból is. Termé- 
szetesen nem mondom azt, hogy egy olyan banktörténeti kutatóintézet és folyóirat ala- 
pításával kellene kezdeni, mint Frankfurtban az /nstitut für bankhistorische Forschung 
és az általa kiadott Bankhistorisches Archiv, de létre lehetne hozni például egy évköny- 
vet, amely a legújabb banktörténeti kutatásokról adna számot és koordinálná a folyó 


33  TEICHOVA ET AL. (Hrsg.), 1999. 

kutatásokat."" Gondoskodhatna a pályázatok kiírásáról is, és módszertani segítséget 
nyújthatna az érdeklődő hivatásos és amatőr kutatóknak egyaránt. Ezen keresztül, a 
banktörténeti kutatások támogatására szánt pénzalapot koncentrálva biztosítani lehetne 
a legfrissebb nemzetközi irányzatok hazai megismertetését is. A nemzetközi és hazai 
banktörténész kutatókból álló szerkesztőbizottság — a bankok képviselőivel kiegészül- 
ve — szakmai zsűriként is biztosíthatná a szakma jó alapokon való további fejlődését és 
megszüntethetné a banktörténetet művelők közötti feszültségeket is. 

3. Végül, de nem utolsó sorban: helyre kell állítani a banktörténeti források normá- 
lis levéltári kutathatóságát. 

A viszonyok rendezésére annál is inkább szükség van, mert immár egy szakmailag 
is képzett újabb generáció képviselői jelentek meg a színen. Nemrég készült el a ma- 
gyarországi bank-ipar viszonyt újraértékelő — az eddigi kutatások eredményeit tovább- 
fejlesztő — egyetemi doktori disszertáció, amely az oly sokáig sulykolt , finánctőke7-té- 
zist egyértelműen a történelmi lomtárba helyezi." Megjelentek a színen az első történe- 
ti-földrajzi elemzések a banki betétforgalom megoszlásának vizsgálatáról." Országos 
diákköri konferencián bukkant fel egy, akkor még csak másodéves diák tanulságos 
dolgozata, aki a magyarországi 1873-as krach hiteléletre gyakorolt hatását elemezte." 
A Budapesti Közgazdasági Egyetemen pedig évek óta pénz- és banktörténeti kurzust is 
választhatnak a jövő pénzügyesei. Az első nem-autodidakta nemzedék tehát már itt áll 
a kapukon belül. Kár lenne, ha a megszakadt kontinuitás banki és banktörténeti gyakor- 
latát kellene örökségként a nyakukon cipelniük. 


34 Pozitív példaként a Geld und Kapital. Jahrbuch der Gesellschaft für mitteleuropáische Banken- und 
Sparkassensgeschichte című, 1997 óta több-kevesebb rendszerességgel megjelenő, magyar szerzők ta- 
nulmányait is publikáló évkönyv köteteire gondoltunk. 

35 TOMKA, Érdek, 1999. (Az eredeti disszertáció 1994-ben készült Érdekeltség és érdektelenség címmel.) 
A szerző módszeres historiográfiai kutatásainak egyes darabjai már korábban napvilágot láttak: TOMKA, 
1993. Tanulságosan ellenpontozza Tomka megállapításait a nagyvállalatok szempontjából VASS, 2003. 

36 GÁL, 1997. Azóta a regionális szempontú elemzés monográfiává érett: GÁL, 2010. 

37 EGRY, 1995. A szerző később disszertációját az erdélyi bankrendszer nemzetiségi vonatkozásairól írta: 
EGRY, 2009. 


FOLYTONOSSÁG ÉS MEGSZAKÍTOTTSÁG 
A MAGYAR BANKTÖRTÉNETBEN" 


Bár a történész szóhasználatában alapfogalomként fordul elő a folytonosság (és a meg- 
szakítottság) terminus, nem mondhatnánk, hogy a tisztázott kategóriák közé sorolható. 
Némi fejtörés után A. Gerschenkron világos gondolatvezetésű, magyarul is megjelent 
írása jutott eszembe, ahonnan némi útmutatást nyerhetünk a címben foglalt kérdések- 
hez.! De nem akarván most teoretizálással szaporítani a szót, csak annyit jegyzek meg 
bevezetésképpen, hogy Gerschenkron kritikailag állapítja meg, hogy sajnos a folyto- 
nosságot , nem konvencióként, hanem tényként szokták felfogni", ami egyértelműen 
utal felfogásának arra a mozzanatára, miszerint elgondolásában a fogalomnak , mód- 
szertani szerepe" van, mint világosan mondja: , A folytonosságot mindig és minden 
esetben a történész által alkotott segédeszköznek kell tekintenünk, nem olyasvalami- 
nek, amit a történeti anyag eredendően és változatlanul magába foglal. Ha folytonos- 
ságot mondunk, ezzel valamilyen kérdést vagy kérdésegyüttest fogalmazunk meg és 
szembesítünk az anyaggal."? Nem lesz ez másként az alábbi fejtegetésekben sem, ami- 
kor a folytonosság (és megszakítottság) kategóriáit vetjük egybe a magyar banktörténet 
két évszázados történeti anyagaival. 


Genezis 


Induljunk el a kezdetektől! A magyar történeti felfogás szinte azt sugallja, hogy a ma- 
gyar bankrendszer mintegy , puszta helyen" jött létre, s nemcsak pénzintézetek, de hitel 
sem volt, legalábbis Széchényi nevezetes művének megjelenése előtt. Pedig aki Szé- 
chenyi művéből címén kívül mást is olvasott, jól tudja, hogy Széchenyi nem egysze- 
rűen a hitel (tág értelemben: Creditum) hiányáról írt," hanem szorosan véve az ingó és 
ingatlanfedezettel bíró kölcsönnyújtás elégtelenségéről." 


$ — Eredetileg előadásként hangzott el 2004-ben Kaposvárott, a Somogy Megyei Levéltár konferenciáján, Itt 
jelenik meg először. 
GERSCHENKRON, 1984. 


1 

2  Uo.494-496; 517. 

3 — Széchenyi meghatározása szerint közéleti értelemben: ,,...bizonyos lekötelezések által más kezében lévő 
ingó és ingatlan vagyonunkrul nyert bizodalom és bátorság." SZÉCHENYI, 1830. VIII. 

4  Grünwald Béla egyenesen úgy fogalmazott disszertációjában, hogy Széchenyi , főleg a mezőgazdasági 


üzemi hitel fontosságát hangsúlyozta elsősorban a Hitelben." GRÜNWALD, 1927. 101. Spira György is 
azt emelte ki alapvető tanulmányában, hogy , Széchenyi... mindenekelőtt azt érezhette nyomasztónak, 

Ugyanakkor jól ismert, hogy milyen rugalmas lokális, térbelileg és szociálisan 
fragmentált hitelrendszerek léteztek már a reformkort megelőzően (az árvapénztárak- 
tól, egyházakon, alapítványi pénztárakon át egészen a személyi hálózatokon nyugvó 
magánhitelig)." De nem elég csak ezekre a csatornákra tekintettel lennünk: szintén jól 
ismert a banktörténeti irodalomból az is, hogy az Első Osztrák Takarékpénztár (a mai 
Erste őse) a húszas évek végén különböző magyarországi városokban (elsősorban a 
Felvidéken és a Dunántúlon) kommanditált egyes kereskedőket, hogy számára beté- 
teket gyűjtsenek. Már az első szisztematikus magyar hitel(ügy) és -intézettörténet sta- 
tisztikus (és költő) szerzője közölte, hogy ezek a bizományos helyek ugyan rövid ideig 
léteztek Érsekújvárott, Zólyomban, Szegeden (mindhárom helyen 1827—29 között), 
Varasdon (1827-—30) és Eszéken (1827—34), de tartósan fennmaradtak Nagyszombat- 
ban (1827-41), Pozsonyban (1828-41) és Győrött (1827—38)." Hogy a hamar megszűnt 
bizományos-mellékhelyek nem vonták magukra a kutatás figyelmét, az még érthető, de 
vajon mivel magyarázható, hogy Pozsony, Nagyszombat és Győr annaleseiben sem ta- 
lálunk érdemi fejtegetéseket az Erste ottani évtizedéről. Az ok lehet puszta forráshiány 
is." Nehéz azonban megszabadulnunk attól a gondolattól, hogy az éppen csak említés- 
nek más oka (is) lehetséges. Nem szabad ugyanis elfelejtenünk, hogy a magyarországi 
bank- és hitelrendszer megkésettségének, elmaradottságának két , ősoka"? szerepel a 
történelmi tudatban: a túlérlelt feudalizmus és/vagy a bécsi elnyomás. Egyik kontextus- 
ban sem veszi ki jól magát, hogy ilyen körülmények között is volt lehetőség, ráadásul 
épp Bécsből kiindulva, pénzintézeti terjeszkedésre. Pedig a kommanditok alapítása a 
húszas évek második felétől tudatos, s összbirodalmi koncepció jegyében ment végbe: 
1827 és 1831 között (az Allgemeine Versorgungsanstalt fiókjaival együtt) összesen 
48 ilyen hely létesítésére került sor." De ha már a létesítés nem került igazán a kutatás 
látókörébe, vajon nem érdemelne több figyelmet a tartósan működő helyek bezárásának 
időzítése? Vargha Gyula a pozsonyi kapcsán ugyan megjegyzi: , az utóbbi városból az 
Első osztrák takarékpénztár csak azért vonta ki fiókját, mert az akkor ott alakuló önálló 


hogy sohasem, még a pénzkölcsönzökre nézve fölöttébb előnyös feltételeket vállalva sem jutott elegen- 
dő kölcsöntőkéhez." SPIRA, 1973. 166. (Kiemelések az eredetiben) 

5 A teljesség igénye nélkül: UNGÁR, 1935; GRÜNWALD, 1927; TÓTH T., 1979; KAPOSI, 1992; GLÓSZ, 
1992. Újabban a témáról lásd az Aetas Régi hitelrendszerek című 2010-es tematikus számát, különösen 
BÁCSKAI, 2010; SOMORJAI, 2010 és KISS ZSUZSA, 2010. 

6  VARGHA, 1896. 83. Nem tudjuk az okát, de a takarékpénztár 150 éves jubileumi története más 
kommanditálási színhelyeket sorol fel (egyeseket viszont elhagy): hiányzik például Zólyom (Altsohl), 
helyette viszont szerepel Besztercebánya (Neusohl), nincs feltüntetve Érsekújvár (Neuhüusel) és Varasd, 
ám ezek mindegyike a kérészéletű kísérletek sorába tartozik. 150 Jahre ... 1972. Bd. 5. 1. térkép. 

7 Már Vargha érdeklődésére az Első Osztrák Takarékpénztár azt válaszolta, hogy a ,,be- és visszafizetések- 
ről" nem , talál följegyzéseket könyveiben", s valószínűnek tartották, hogy , ily detail-följegyzések nem 
is történtek, a fiókok a náluk befolyt betétekről nem vezettek külön nyilvántartást, hanem az összegeket 
beszolgáltatták a főintézetnek, hol azok minden megkülönböztetés nélkül együtt könyveltettek el a többi 
betétekkel." Uo. 83. 

8 150 Jahre... Bd. I. 374. 

takarékpénztár azt fölöslegessé tette." Hozzá kell azonban tennünk, hogy nemcsak 
Magyarországon került sor ezeknek a bizományos helyeknek a felszámolására, hanem 
— 1844-ig — az egész Habsburg Birodalomban." Ha tehát a takarékpénztári mozgalom 
a kezdeti időszakban a kommanditokon keresztül nyert teret (a helyválasztáskor nem 
okvetlenül a legnagyobb településeken lokalizálódva), a negyvenes évektől az önálló 
takarékpénztárak alapításában öltött testet. Ennek új legális feltételeit Magyarországon 
az 1840: XVIII. tc., a közkereseti társaságokról szóló törvény, Ausztriában pedig az 
1844-es Regulatívum teremtette meg. Az előbbi a részvénytársasági forma, az utóbbi a 
községi filantropikus intézet irányába terelte a megtakarítások összegyűjtésére szako- 
sodott intézményesülést. De megvizsgálta valaki akár az osztrák, akár a magyar olda- 
lon, hogy a régi kommanditok betevői hová helyezték el addigi megtakarításaikat az új, 
önálló helyi takarékpénztárak megalakulása után? Pedig Fáy András — igaz ellenpélda 
gyanánt — ezekkel indítja tervét a Pest-megyei takarékpénztár létesítésére."" S Erdély 
túlsó szélén, a Brassói Takarékpénztárral folytatja. Ám ami a tervezet alkotóját esetleg 
zavarta az alapításban, már tudniillik, hogy Bécsnek és a brassói szászoknak köszön- 
hetjük az eszme meghonosítását, nem kellene, hogy zavarjon bennünket abban, hogy 
kimondjuk: nemcsak a hitelrendszerek, de maguk a pénzintézetek sem , puszta helyen" 
jöttek létre Magyarországon. 

Ha valaki azt hinné, hogy az előzmények nem kellő hangsúlyozása csak a kezde- 
tekre vonatkozik, hadd erősítsem meg állításomat egy másik példával, immár a kiegye- 
zés korabeli nagy gründolások korszakából. A Magyar Általános Hitelbank (MÁH) 
1867-es alapítása szinte szimbolikus dátumként minden magyar történelmi áttekintés- 
nek kulcsidőpontja. Az is jól ismert azonban, hogy az Österreichische Creditanstalt 
(CA) nem sokkal alapítása után, már 1857-ben bankfiókot hozott létre Pesten, amely 
egészen 1870-ig működött. 1870 végén azután a Creditanstalt kartellmegállapodásra 
lépett a MÁH-hal, amelynek keretében a régi CA filiálé lett az alapja a MÁH áruosz- 
tályának. Hogy Eckhart Ferenc nem is említi a pesti CA-fiókot, tudjuk be annak, hogy 
az örök rivális Pesti Magyar Kereskedelmi Bank megbízásából készítette összefoglaló 


9  VARGHA, 1896. 83. 

10 150 Jahre... Bd. 1. 374-375. Ahogy a telephelyválasztást elemző összefoglalás hangsúlyozza: ,,Die 
Auflösung der Kommanditen in den einzelnen Stádten machte den Platz frei für die neue Institute." Uo. 
380. A pénzintézetek létrejöttének problémájára a Vormárz időszakában lásd LANIER, 1995. 175—188. 

II ,A "takarék-pénztárak" eszméje nem új immár hazánkban. Györben, Nagyszombatban, már évek előtt 
állíttattak fel bizományul a bécsi fő takarék-pénztárak; ha szinte ezek már szerkezetöknél, függésöknél, 
s kivált a pénz kiszivárgásánál fogva fogva sem lehetnének olly jótékony hatással az alsóbb néposz- 
tályokra nézve, mint azt a " takarék-pénztárak" rendeltetése hozná magával." FÁY, 1839. [Reprint, 1986.) 
V. A , fiókok" kapcsán Fáy életrajzírója igen jellemző megállapításokat tett: , Nem ezektől kell tehát 
hazánkban a takarékpénztárak meghonosítását számítanunk, a minthogy kellő részvét hiányában nem 
sokára meg is szüntek. Nálunk a takarékpénztári intézmény egész önálló eredetű, s az első eszme jóval 
előbb megfogant, mint a legelső fiók felállítása. De nagyon valószínű, hogy Fáy figyelmét a bécsi intézet 
keltette fel, s csak azután kezdte tanulmányozni a többi külföldi takarékpénztárt." BADICS, 1890. 491. 

gazdaságtörténetét."" A CA-fiók szóba kerül viszont a MÁH történetének egy korsza- 
kával szisztematikusan először foglalkozó Ránki György, valamint a bank történetét 
átfogóan elsőként áttekintő Tallós György munkájában." De vajon szemügyre vette-e 
valaki a magyar gazdaságtörténészek közül a CA pesti fiókjának működését 1857 és 
1870 között? Megnézte-e valaki alaposabban a CA pesti fiókja és a MÁH párhuzamos 
működését 1867 és 1870 között? Ha a MÁH kezdettől fogva valóban a Rothschildok 
és a Creditanstalt bankja, vajon miért önálló (esetleg rivális) intézményt gründoltak, s 
miért nem rögtön a pesti CA-fiókra szervezték rá az új bankot? S végül, de nem utolsó 
sorban: mennyiben tekinthető a CA pesti fiókja — különös tekintettel a párhuzamos 
működésű évekre — a Hitelbank közvetlen előzményének? 

A kérdések megválaszolásához szükséges publikált statisztikai adatok a 19. század 
utolsó harmada óta a kutatók rendelkezésére állanak (1. ábra). 


j A Creditanstalt pesti fiókja (1857-1870), a Magyar Általános Hitelbank 
központja (1868-1870) és bank- és áruosztálya (1870-1873) 

12 ECKHART, 1941. 42. sköv. 

13 ,1871-ben hivatalos megállapodás jött létre a Creditanstalt és a Hitelbank között, mely azzal együtt, 
hogy megszüntették a Creditanstalt budapesti fiókját, leszögezte..." RÁNKI, 1983. 287.; , A bécsi pénz- 
intézetek közül a Creditanstalt előbb a Kereskedelmi Bankkal kívánt Budapesten fiókot létrehozni, majd 
1857-ben Pesten önálló fiókot nyitott." TALLÓS, 1995. 49, A felvetett kérdésekről lásd a Creditanstalt— 
Hitelbank kettőséről szóló tanulmányunkat ebben a kötetben. 

A CA-fiók megítélésében először az év végi váltókészlet és az éves forgalom nem 
korreláló adatsora kelthet feltűnést. Magyar viszonylatban általában csak az utóbbit 
szokás idézni, de — mint látjuk — az nem sokat mond a tényleges forgalomról. A CA 
filiále és a MÁH és a CA által közösen működtetett fiók összehasonlítására is csak a 
váltótárca adatsorát tudjuk most felvonultatni, ami az év végi pontszerű adatok (1870. 
december 31—1871. december 31.) közötti szakadás ellenére inkább kontinuus nagy- 
ságrendűnek látszik (sőt, ha a MÁH központ 1868 és 1870 közötti idevágó készleteit 
figyelembe vesszük még visszaesésnek is tűnhet). 


Válságtól válságig 


A magyar hitelrendszert először megrázó 1857-es krízis és az 1869-es ún. kis válság 
csupán néhány nagyobb, Bécscsel szoros kapcsolatot ápoló kereskedő-bankár (1857: 
Boskovicz J. L.; 1869: Kohen I. I.) csődbemenetele által jelezte Pest érintettségét a 
nemzetközi válságtörténetben. Az persze külön kérdés, hogy a krízisekben testet öltő 
ciklikusság önmagában a folytonosság, avagy a megszakítottság tünete-e. Ha nem li- 
neáris, hanem hullámszerű időfogalommal dolgozunk, akkor a képzeletbeli egyensúlyi 
állapot helyreállítását végző, periodikusan visszatérő alsó fordulópont akár a folytonos- 
ság legeminensebb megnyilvánulásának is tekinthető. A gazdaságtörténeteket lapozva 
mégis inkább úgy tűnik, hogy a válságok inkább korszakhatár-képző elemként kerül- 
nek be a történelmi elbeszélésekbe. Legyen szasad ezt a problémát — némi személyes 
elfogultsággal — az 1873-as ún. nagy krach példáján szemléltetnem. 

Forrástani okokból 1873 valószínűleg akkor is határkő lenne a magyar banktör- 
ténetben, ha nem jár ennyiféle katasztrófával. Már csak azért is, mert a hitelintézeti 
statisztikából 1873. december 31-től lehet összevont mérlegadatokat nyerni, ami elég 
komoly gondot okozhat, hiszen egy feltehetően mélyponti évtől akár túlzott dinamiká- 
júnak mérhető a következő évek, évtizedek fejlődése." 1873 azonban — ahogy a kor- 
társak nevezték — a , három K éve" volt: kiállítás, kolera, krach; az elsőről most nem 
beszélve egyidejűleg ütötte fel a fejét ebben az évben Magyarországon az utolsó ún. 
hagyományos típusú válság (kolera, ínség) és az első modern kereskedelmi és hitelvál- 
ság (krach)." Utolsó nagy demográfiai és élelmezési krízisként, s első nagy forgalmi és 
likviditási válságként már önmagától adódik a diszkontinuitás érzete: véget ért valami 
és kezdetét vette valami más, mi ez, ha nem megszakítottság? Hagyjuk most figyelmen 
kívül hogy a különböző , válságelemek" miként fűződtek egymáshoz (s az államház- 


14 KÖVÉR, 1873... 2002. 224. 
15 A létfenntartási és modern pénzügyi krízisek egybeesésére Katus László dolgozott ki koncepciót. In: 
Magyarország története VI. 1—2. Bp. 1979. Lásd még KÖVÉR, 1873. 1986. 


24 Bevezetés 


tartás kríziséhez!)." Próbáljuk meg a hitelválságot önmagában szemlélni, bármilyen 
nehezen képzelhető is ez el. 

Bár a mérlegfőösszeg (és a folyószámlaüzlet stb.) alakulását — a fent említett for- 
rástani okokból — nincs módunk folyamatosan nyomon kísérni a válság előtt, alatt és 
után, vannak olyan mérlegtételek, amelyek hosszabb távon is követhetők. Ilyen pél- 
dául — ráadásul hitelintézeti szektoronként számon tartva — a takarékbetétek alakulása 
(2. ábra). A statisztikai adatok alapján már a régebbi magyar banktörténetírás is megál- 
lapította, hogy , a betétképződésen sem a 69.-i krízis, sem a 73.-i krach semmi nyomot 
nem hagyott; a takarékoskodás gyökerei ugyanis sokkal mélyebbre nyúltak: a kisvárosi 
polgársághoz és a vidéki kisgazdákhoz és így a válság kórokozói számára hozzáférhe- 
tetlenek voltak. De hogy a betétképződésben törés nem történt, abban nagy érdeme volt 
takarékpénztárainknak is, amelyek az abszolutizmus évei alatt növekedve fel, konzer- 
vatív üzlet-politikájukat, egy két kivételtől eltekintve, annak bukása után is megőrizték: 
nem vették el józanságukat a farsangi mulatságok, s így sem hamvazkodni, sem pedig 
böjtölni nem kellett." (Kiemelés — K. Gy.)" A paraméterek szélesebb körét áttekintve a 
takarékpénztárak — válság alatti — dinamikáját az újabb irodalom is kiemeli." 

Míg az első okfejtés alig rejtetten olyan mellékzöngét hordoz, amely a bankokra, s 
ezek között is elsősorban a kibocsátási és értékpapírüzletre koncentráló nagybankok- 
ra hárítja a krízis felelősségét, a második már tartalmazza azt a felismerést is, misze- 
rint , az események rávilágítanak a bankok krach nyomán bekövetkezett válságának 
egyik legfőbb veszélyére, a folyószámlákon zajló pénzforgalom és ezzel az árucsere 
visszaesésére."" Közös azonban bennük, hogy nem számolnak kellő súllyal az Oszt- 
rák Nemzeti Bank , végső hitelezői" szerepkörével. Az ONB ugyanis a válság előtt a 
hitelkeret megszorításával és a kamatláb többszöri emelésével jócskán hozzájárult a 


16 Pontosan megfogalmazta ezt az államigazgatás (és az elmaradó adóbevételek) szempontjából Kerkapoly 
pénzügyminiszter 1873. augusztus 19-i minisztertanácsi helyzetfeltáró beszédében: , A kolera által 
amúgy is zaklatott népet az egzekúció zaklatná, anélkül, hogy a célba vett adóbehajtás eléretnék, ameny- 
nyiben még attól is tarthatni, hogy a lefoglalt tárgyak a mai pénzviszonyok között s amellett, hogy vá- 
sárok majd sehol sem tarthatók, nem értékesíthetők; továbbá ugyanazon tárgyak összehalmozásával és 
értékesítés végett való elszállításával az eddig járványmentes helyekbe épp a kormány által ültethetnék 
át." Idézi KÖVÉR, 1986. 99. 

17 JIRKOVSKY, 1940. 204. 

18 ,,...a takarékpénztárak esetében végképp nem beszélhetünk válságról. A vizsgált időszakban üzletmenet- 
ük folyamatos növekedést mutat, legfontosabb mutatóik nőnek. Valószínű, hogy a bankok pozíciójának 
gyengülését is kihasználták piaci terjeszkedésre." EGRY, 1995. 110. 

19 EGRY, 1995. 114. A gondolatmenet azonban így folytatódik: , Amennyiben a hitelszféra bizalom- és 
forráshiány miatt nem képes sem a pénzteremtésre, sem a folyószámlaügyletek bonyolítására, és nincs 
más szervezet, amely a helyét átvenné, és mint látjuk Magyarországon éppen ez volt a helyzet, az az 
áruforgalom nagymértékű csökkenéséhez vezethet," Uo. 

2. ábra 


Hitelintézeti és takarékpénztári betétállomány 

krízis kibontakozásához, ugyanakkor május 9-e után a pénzteremtés korlátainak felol- 
dásával igyekezett gyorsan és célszerűen reagálni az eseményekre." 


20 AzONB 1872. március 1-én 596-ra csökkentette a bankrátát (helyi váltókra leszámítoláskor), majd 1872. 
július 5-én ismét 696-ra emelte. Újabb csökkentésre csak 1873. március 21-én szánta el magát (594), s 
ezen már 1874. szeptember 26-ig nem is változtatott, ekkor régóta nem alkalmazott mértékre, 4,596- 
ra redukálta a jegybanki kamatlábat. A válság alatt (1873. május 31. és 1874. november 11. között) 
felfüggesztették a bankakta 14. §-át, amely korlátozta a forgalomba bocsátható jegymennyiséget. 

Bank- és államjegyforgalom az Osztrák-Magyar Monarchiában 
! millió o. é. forint (1865-1875) ] 

Bankjegyforgalom  —— "Államjegyforgalom 7" . " Bank- és államjegy forgalom ) ] 


Ha a forgalomban levő bank- és államjegymennyiség alakulását rövidebb és hosz- 
szabb távon egyaránt szemügyre vesszük, akkor finomabb műszerekkel mérhetjük a 
válság lefutását (3. ábra). Akárhogy is vesszük, a monetáris forgalom alakulása mind 
szezonális, mind konjunkturális hullámzását tekintve inkább dinamikusan lüktetőnek, 
mint éles törést jelzőnek mutatkozik. Az év végi adatok (mondjuk az 1873 végi du- 
dor) láthatóan elfedik azt a lépcsőzetes emelkedést (május, október), ahogy ez az érték 
az év folyamán kialakult, s amilyen módon ebben a bankjegymennyiség gyarapodása 
meghatározó volt (4. ábra). Ekkoriban láthatóan még elmosódott volt az a szezonális 
hullámzás, amely az Osztrák-Magyar Bank időszakát majdan jellemezte. 

4. ábra 


Hóvégi bank- és államjegyforgalom 
(1872-1873) 

Már Gerschenkron felvetette — a fizikai folytonosság-fogalommal összevetve -—, 
hogy vajon melyik a legkisebb, még értelmezhető egység a tér-idő kontinuum ésszerű 
kitöltése szempontjából történelmi folytonosság vizsgálata esetén." 


21 Egyfelől: , A történelmi idő nem osztható a végtelenségig, hiszen az ember egy határon túl képtelen a 
csökkenő időtartamokat érzékelni. Sőt a felosztásnak ennél is korábban korlátokat szab az, hogy a törté- 
nészt nem érdeklik az egészen rövid idő alatt lejátszódó eredmények. A történelem vsűrűsége végesc." 
Másrészt: , Ám bármilyen (éves, havi vagy más) adatok képezzék is a termelési görbe alapját, a folytonos 
idősor — azaz a grafikon pontjain végighúzott termelési görbe — csupán hallgatólagos megállapodás. A 
történelmi — tapasztalati — idősort egymástól elkülönülő pontok alkotják. A görbe folytonos rajza olyan 
tudást feltételez az egyes időszakokon belül zajló eseményekre vonatkozóan, amit nem tudunk alátá- 
masztani." GERSCHENKRON, 1984. 492; 493. 

Az Osztrák Magyar Bank dotációjának szezonális hullámzása 

Az mindenesetre tény, hogy a 14. § felfüggesztésére a dualizmus további idő- 
szakában nem került sor. Nyilván ez is hozzájárult ahhoz, hogy a későtavaszi és 
koraőszi mezőgazdasági idényhullámok idején rendszeresen kiéleződött a feszültség 
a megnövekedett hiteligények és a jegybanktörvény fedezeti rendelkezései által szi- 
gorúan korlátozott pénzmennyiség között (5. ábra). Az Osztrák-Magyar Bank bécsi 
és budapesti főintézete dotációját vizsgálva (ezek osztották azután szét a kereteket az 
egyes országbeli fiókok között) jól látható a következő likviditási krízisidőszak 1882, 
1883, 1884 őszén, mellesleg a Monarchia örökös tartományaiban (a cseh cukoripar 
likviditási problémái miatt) éppúgy, mint Magyarországon (szemtermelő mezőgazda- 
ság, malomipar). S ha már a pénzmennyiség szempontját exponáljuk a hosszútávú di- 
namika elemzésében, nehéz lenne nem észrevenni, hogy 1887 után láthatunk érdemi 
irányváltozást a pénzforgalom szabályozásában. A kibocsátható bankjegymennyiség 
szigorú felső korlátjának fellazítása (német mintára az 596-os bankjegyadó bevezeté- 
se), az óvatos kezdet után a 90-es évektől arra ösztönözte a jegybankot, hogy a pénz- 
forgalom útjába ne csak a szezonális csúcsidőszakokban, hanem általában se emeljen 
akadályokat.? Valószínűleg ezzel is összefügg, hogy bár mind az 1882-es, mind az 


22 KÖVÉR, Osztrák-Magyar Bank, In: Az MNB I. 1993. 274276. 

1900-as krízis komoly áldozatokat szedett a bankszektorban (olyan , nagyhalak" voltak 
kénytelenek felszámolni, mint előbb a Magyar Országos Bank, majd később a Magyar 
Ipar és Kereskedelmi Bank) a hitelrendszer nagyobb megrázkódtatás nélkül vészelte át 
ezeket a depressziós időszakokat. 

A két háború közötti időszak krízisei természetesen számtalan új kérdést vetnek fel 
a kontinuitás/diszkontinuiátás szempontjából (kezdve a Trianon okozta sokktól egé- 
szen a nagy válság túléléséig), de ez már túlnyúlik a jelen írás keretein." 


Végtől a kezdetig (Da fine al capo) 


Kitekintésként már csak egyetlen mozzanatra utalnék. 

A bankállamosítások után 1949-ben úgy tervezték, hogy a meglévő bankrendszer 
egyes részegységeire építik rá az új szocialista bankfunkciókat. Mintha valamiféle 
kontinuitás jegyében a múltat nem eltörölni, hanem eredetileg továbbfolytatni akarták 
volna. Aztán az ezzel kapcsolatos tervezgetéseket egyik pillanatról a másikra elfelej- 
tették és szovjet mintára gyökeresen új szisztémát hoztak létre." A régi bankokból 
(azok látszatából) legfeljebb úgynevezett bankcsonkok maradtak, amelyek működését 
valamely speciális célból időnként szimulálták. Ilyen volt a bécsi Central Wechsel und 
Creditbank, amely azután annak köszönhette elhíresültségét, hogy az újabb fordulat 
eljövetele után is a régi-új pályán maradt. A banktörténeti kontinuitás radikális tagadá- 
sa ellenére mégis továbbélt egyfajta folytonosságtudat. A Külkereskedelemi Bankban 
például még a legvadabb ötvenes években is számontartották, hogy ki jött a (Pesti Ma- 
gyar) Kereskedelmi Bankból: ők alkották a cég elitjét." De ne higyjük, hogy ez csak 
a kicsiny és exkluzív Külkerbanknál volt így. Az MNB különböző osztályairól még a 
nyolcvanas évek elején is könnyen össze lehetett toborozni a Magyar Földhitelintézet 
négy volt alkalmazottját alkalmi konzultációra. 

Ezeknek a jelen levő, mégis rejtett tradícióknak aztán újfajta szerep jutott a két- 
szintű bankrendszer létrehozásakor. Egyfelől az új bankokat tulajdonképpen az MNB 
különböző szervezeti egységeiből alakították ki, néha kénytelenségből régi bankszak- 
embereket is apportáltak, viszont hozományba nemcsak az üzleti partnereket, hanem 
sokszor a bank vezetői által pontosan nem ismert passzívákat (garanciavállalásokat) 
is becsomagoltak. Ha úgy tetszik ezúttal meglehetősen tudatos folyamatosságépítés- 
re törekedtek. Ennek ellenére azonban az újjászervezett magyar bankrendszer kezdet- 
ben erősen szenvedett a történelmi folytonosság hiányától. Valószínűleg ez lehetett az 
egyik oka, hogy a 80-as évek második felében sorra indultak nálunk zömmel a bankok 


23 POGÁNY, 2000; POGÁNY, 2007. 
24 Lásd erről bővebben a Kereskedelmi Bank államosításáról szóló tanulmányunkat ebben a kötetben. 
25 KÖVÉR, [2001] 

által finanszírozott banktörténeti kutatások, amelyek a bankok cégrégiségének hiányát 
általában a bankrendszer múltbeli kultúrájának nem is teljesen fiktív továbbéltetésé- 
vel voltak hivatottak pótolni. Volt, hogy ezt a feladatot nyugdíjba vonult bankosok 
próbálták betölteni, néhányan a pályát vesztő párttörténészekből is rástartoltak erre a 
konjunktúrára, de tulajdonképpen ennek a helyzetnek köszönhetően alakult ki az újabb 
magyar banktörténet-írás immár professzionálissá váló nemzedéke, amely azonban 
nem a régi banktörténet-írás megszakadt kontinuitásának folytatója volt, hanem nem- 
zetközi minták alapján, az újabb szemléletű vállalattörténet magyarországi meghonosí- 
tásán fáradozott az elmúlt évtizedekben. Számos résztanulmány mellett megszületett a 
magyar banktörténet új szemléletű rövid összefoglalása, s a kvantitatív mutatók alapján 
a rendszer nemzetközi összehasonlítására is sor került." Zárszóként a folytonosság és 
megszakítottság elszakíthatatlan összefonódására talán ez a historiográfiai mozzanat 
világít rá a legszembetűnőbben. 


26 TOMKA, 1996; TOMKA, 1999. 

HITELKONVERZIÓK" 
A NAGYKÁLLÓI KÁLLAY-CSALÁD HITELÜGYEI 
A 19. SZÁZAD KÖZEPÉN 


, Aki a végből, hogy adósságának feltételeit megjavítsa, kedvezőbb feltételek mellett 
új adósságot vállal és a régit megszünteti, adósságát convertálja."" A fenti definíciót 
gróf Wickenburg Márk az államadóssági konverziók szakértőjeként vetette papírra a 
19. század végén, de a mondat nyilvánvalóan mindenféle adósságra értelmezhető. A 
20. század első felének kiváló közgazdásza, Heller Farkas külön megemlítette, hogy 
az adósságok átváltoztatása , a magánhitel terén is előfordul, bár korántsem oly széles 
körben, mint a közületi hitelnél"." S bár ő nem gondolt a történeti kifejlődésre, állítása 
még inkább igaz lehetett, amikor még jóformán nem állt rendelkezésre közületi hitel. 
Azt ugyan nem állítjuk, hogy minden adósság voltaképpen konverzió útján keletkezik, 
de az nem vitatható, hogy a hitelek jelentős részének hátterében valamifajta konverziós 
ügylet húzódik meg. 

Ha az eladósodás folyamatát életciklus-szemléletbe ágyazva vizsgáljuk, akkor a fi- 
atalemberek veszélyes adósságcsinálásában a szülők terheinek nem ismerete és a saját 
felelősség nélküli költekezés erősíti egymást. Széchenyi István igen fogékony volt erre 
a nézőpontra: , A fiatal birtokos vagyonai átvételekor ritkán tudja, mennyi adóssága, 
mennyi jövedelme, szóval mije van." Aztán a kezdeti pénzbőséget hamarosan pénz- 
szükség váltja fel, s mire meglett emberré válik, már nyakán a baj. , Ha végre szű- 
kebb lesz az állapot, és se a" jószág, se az özvegyek, árvák "s kisebb birtokosok serege 
nem állít ki elég pénzt, akkor "egy generalis rendbehozási planum koholtatik, melly a" 
nagy birtokost elvégre egészen tenkre teszi, mert a" mindenféle czikornyás nevekkel 
készült operatumból végre az sül ki, hogy a" birtokos mindenét aláírta igen kevesért, 
vagy semmiért."[sic!]J" Széchenyi ugyan nem a Kállayakról írta a fenti sorokat, ám mint 
alább látni fogjuk, szavait sokan emlegethették utólag. 


$ A kutatást az OTKA 68 356 számú pályázata keretében végeztem. 

1 . WICKENBURG, 1898. 460. 

2 HELLER, 1921. 234. Felsorolja a konverziók különböző lehetséges céljait: kamatcsökkentés, tőkeálladék- 
csökkentés, újabb kölcsön felvétele, rövid lejáratú kölcsön hosszú lejáratúvá alakítása. Uo. 234—235. 

3 — SZÉCHENYI, 1830. [Reprint, 1979.) 202. 

4  Uo.203. 

Szabolcs megyei betáblázások 


Sulyok Dániel, Szabolcs megye helyettes jegyzője és levéltárnoka 1847-ben név sze- 
rinti lajstromot készített az 1824 óta vezetett megyei betáblázási könyvekből, és azokat 
a közgyűlési jegyzőkönyvekkel is összevetette." A bőrkötéses súlyos kötetek nem is- 
meretlenek a történetírás számára. A vármegye második világháborús levéltárnoka már 
közölte belőle az Apagyi és Kállay családoknak zsidó hitelezők által nyújtott kölcsö- 
nök listáját." A publikált adatok forrásértékét azonban — a korszak militáns antiszemita 
hangvételen túl — nagyban csökkenti az is, hogy a szerző a közölt betáblázott kölcsönök 
értékét egyszerűen forintban összesítette, akkor is, ha az eredeti forrás megadta, hogy 
a hitelt pengőforintban vették fel, s akkor is, ha a kölcsön egyértelműen váltóforint- 
ban szerepelt. A családok hitelállományára vonatkozó összesítés tehát számszakilag 
nyilvánvalóan használhatatlan. Mindezek ellenére innen merítettük az ötletet, hogy a 
Kállay-család hitelviszonyaira vonatkozó áttekintésünknek ez a Hitelkönyv legyen a 
kiinduló pontja. A Lajstromkönyvhöz ráadásul csatlakozik a betáblázott hitelekre vo- 
natkozó jegyzőkönyvek másolati gyűjteménye is, ami további részletekbe menő kuta- 
tásokhoz nyújthat teret. 

A betáblázásokra vonatkozó irodalomból ismert, hogy az intabulációs könyvekben 
nyilvántartott hitelek nem teszik ki az összes hitelforgalmat, s hogy a hitelnyújtás és a 
betáblázás terminusa nem esik egybe, bár az utóbbival kapcsolatban a 19. század első 
felét tárgyaló irodalom szűkülő időrésről tudósít." A kitáblázások betáblázásokhoz vi- 
szonyított elmaradásából pedig az eladósodottság fokozódására szokás következtetni." 
Arról azonban kevéssé esik szó, hogy a betáblázások ilyen lajstromos kimutatása nem 
számol az adósságkonverzióval, vagyis hogy egy-egy adósságtétel — megújítása után 
visszatérő módon — többszörösen, halmozottan is szerepelhet az összesítésben. Ebben 
az értelemben az intabuláció nem az adósságállomány, hanem az adósságfolyam korlá- 
tozott nyilvántartása. Rendkívül ritkán fordulnak elő olyan családi adósságkimutatások, 
amelyek egy időmetszetben a család összes fennálló tartozását összesítették.? Ilyenkor 
viszont természetesen a közben törlesztett kölcsönök hiányoznak. 


un 


SZSZBAMIL IV, A. 1. h. Nemesi Közgyűlés iratai, Intabulationes. 1382. k. 

VÁCz, 1944. 39-42. A szerző nem tudatja, hogy mi alapján azonosította a zsidó hitelezőket. 

GRÜNWALD, 1927; UNGÁR, 1935; VARGA, 1958; GLÓSZ, 1992. Legújabban: BÁCSKAI, 2010; 

SOMORJAI, 2010. 

8 — Már Ungár igyekezett az eladósodást a betáblázások és kitáblázások különbözeteként kimutatni. UNGÁR, 
1935. 53, Glósz a különbözetből egyenesen nettó adósságot számol: GLÓSZ, 1991. 41—43. 

9 SZABAD, 1957. 472-502; SPIRA, 1973. 151—172. 

I. táblázat 
A Kállay-család be- és kitáblázott adósságai Szabolcs megyében 
(1824-1849) pengő forintra átszámítva" 


NÉ GE tén EGES EzEN 
27207 42.400 287 1671227 896 
Kitáblázás HK HAT $ 000 


$ A váltóforintot 2:5 arányban (azaz 0,4-es szorzóval) számítottuk át ezüstpénzre (pengő ft). 
Az elvétve előforduló aranypénzt körmöci aranynak tekintettük és 4,5-es szorzóval konvertáltuk. 


Ahol nem szerepelt a forint mellett, hogy milyen, ott kétféle számítást végeztünk. A oszlop: 1 ft 
1 pengő ft; B oszlop: I ft— 1 váltó ft (amit aztán természetesen ismét pengő pénzre váltottunk). 
Forrás: SZSZBML IV. A. 1. h. 1382. k. 


A lajstromban 1824—-1829 között mindössze 9 betáblázási tétel szerepel a Kállay- 
családra vonatkozóan (kitáblázás pedig egy sem). Az 1826 és 1828 közötti évekre egy- 
általán nem jutott betáblázás, ezért az összesítésben elsősorban a harmincas—negyvenes 
évtizedekre, politikatörténeti fogalommal élve a reformkorra érdemes koncentrálnunk. 

A Kállay-család szabolcsi be- és kitáblázásaira vonatkozó 1. táblázatban először az 
A és B oszlopok összehasonlítását (a közelebbi specifikáció nélkül csak forint néven 
megadott tételek különböző átszámításait) érdemes szemügyre vennünk. Ebből ugyanis 
az derül ki, hogy a kétféle átszámítás hatása leginkább a harmincas évek második felé- 
ben és a negyvenes évek első felében okoz komolyabb eltérést. S ez nemcsak a betáblá- 
zásokra, hanem a kitáblázásokra is igaz. Ebben az időszakban volt tehát a gyakorlatban 
a legnagyobb tétje annak, hogy a hitelszerződésben felvett forintösszeget milyen pénz- 
nemben kellett/lehetett visszafizetni. S hogy egyértelműen ki volt-e kötve az eredeti 
okmányban, hogy melyik pénznemre szól. 

Azis érdekes megfigyelésekre adhat alapot, ha a kitáblázásokat nem az adott időszak, 
hanem az előző öt év betáblázásaihoz viszonyítjuk. A szabolcsi Kállay-betáblázások 
, elszabadulása" ugyanis az 1840-es évek második felében következett be, s ehhez ké- 
pest valóban elenyésző az erre a periódusra eső kitáblázás. Más látószöget tár azonban 
fel, ha az 1845—1849 közötti kitáblázásokat az 1840—-1844 közötti betáblázásokhoz 
mérjük, akkor sokkal kedvezőbb az arány. S ez nem is véletlen, hiszen jelzi, hogy a 
növekvő hitelfelvétel milyen komoly mértékben szolgálta a korábbi kölcsönök törlesz- 
tését. Végül, de nem utolsó sorban fontos megemlítenünk, hogy az 1845—1849 közötti 
betáblázások súlypontja 1847—1848-ra esett. De indokolatlan lenne ezt a csúcsosodást 
a forradalom nyakába varrni, hiszen a betáblázások kulminálódása egyértelműen az 
1847. november—1848. januári tetőpont köré rendeződött. Ebben a Kállay-család alább 

külön tárgyalandó, ún. parciális obligáció formájában felvett 1847. őszi törlesztéses 
kölcsöne mellett az 1848. januári betáblázási hullám játszott szerepet. A betáblázott 
követelések döntő többsége kötelezvény (obligatio) alakjában történt, bár a hitelek kö- 
zött elvétve találunk zálogot, albát, váltót, nyugtát, utalványt, kezességet, biztosítékot, 
haszonbért, hitbért és osztályos egyezséget." S bár az 1840-es váltótörvény után két- 
ségtelenül mind gyakrabban bukkantak fel váltók a betáblázások között, jelentőségük a 
kötelezvények mögött elenyésző maradt." 

A reformkor évtizedeiben a hitelezőket tekintve is komoly átrendeződésnek lehe- 
tünk tanúi. 


2. táblázat 
A Kállay-család hitelezőinek megoszlása 
1830-1849 

Forrás: SZSZBML IV. A. 1. h. 1382. k. 


Grünwald Béla álláspontjának megerősítéseként foghatjuk fel a magánhitelezők 
számottevő, növekvő arányát (egynegyedről egyharmadra). Ezen belül is fontos utal- 


10 A régi hitelrendszer formáira nézve lásd BAKÁCS, 1965. 10—13; TÓTH, 1979. 10-13. A charta biancák 
vagy albák a kötelezvények olyan leegyszerűsített formáját jelentették, ahol előre nyomtatott űrlapon (!) 
csak a nélkülözhetetlen kellékek voltak kitöltve, s tulajdonképpen biankó aláírás után a többi feltétel 
utólag beírható. GRÜNWALD, 1927. 20; BAKÁCS, 1965. 11. 

11 Az adósságnemek között a negyvenes években többször előforduló sola tulajdonképpen a váltó egyik 
formáját, a saját váltót jelenti. 

nunk a Kállay rokonságon belüli kölcsönforgalomra. A hitel természeténél fogva kü- 
lönválasztottuk a Reisner és társa segítségével felvett törlesztéses kölcsönügyletet, ami 
ugyan szintén a magánhitel kategóriájába tartozott, mégis, mint látni fogjuk, önálló 
kategóriát jelentett. A harmincas években még döntő súllyal estek a latba a közalapít- 
ványtól kapott kölcsönök (7090), ám a negyvenes évtizedre ez a hitelforrás gyakorlati- 
lag teljesen eljelentéktelenült a betáblázásokban. A korábbiakhoz képest a negyvenes 
évekre megnőtt viszont a szerepe az egyházak és Nyíregyháza város hiteleinek, ám az 
összesen belül ezek a tételek másodrendűek maradtak. 


Az utolsó parciálisok 


A korszakban jelent meg az a hosszúlejáratú kölcsönforma, amely egyrészt a hitelező 
és a hitelfelvevő közötti szerződésben egy főkötelezvényi kölcsönön alapult, amelyet 
betábláztak az adós birtokaira, másrészt viszont a szerződő felek a főkötelezvény ösz- 
szegéig részkötelezvényeket bocsátottak ki és helyeztek el különféle, zömmel külföldi 
befektetőknél. Ez utóbbi korabeli latin nevét (partialis obligatio) a magyarban hamaro- 
san egyszerűen parciálisként emlegették. A parciálisok tulajdonosai éves törlesztési terv 
szerint kamatot és törlesztési részletet kaptak, amelyet a főadósnak kellett fizetnie. 

A Szabolcs megyei Hitelkönyvben a család legnagyobb adósságtételét 1847 no- 
vemberében Kállay Péterre (junior) táblázták be. A , Kállay család nevében is" felvett 
már említett törlesztéses kölcsön 1! 160 000 pengő forintra rúgott." Kállay Péter mint 
családi jogigazgató először az 1846. április 23-i nemzetségi gyűlésen adott be javasla- 
tot , bizonyos nagyobb mennyiségű tőke pénznek 6-tos kamatra törlesztésre leendő fel- 
kölcsönzése iránt"." Egy év múlva már az előterjesztett változatok közül választották 
ki a 48 évre szóló kölcsön amortizációs tervét. " 

A Kállay Péter által november 7-én aláírt fökötelezvény végül a törlesztésre és az 
599-os kamatok évente kétszeri fizetésére szintén 48 éves futamidőt állapított meg. A 
terhet a család négy megyében fekvő birtokaira intabulálták: Szabolcsban 650 ezer, 
Hevesben 340 ezer, Szatmárban 50 ezer és Csanádban 120 ezer forint erejéig. A főkö- 
telezvény alapján 4800 darab részkötelezvény (parciális) kibocsátására került sor: 3100 
darab 100 forintra, 1700 darab pedig nagyobb címletre, 500 forintra szólt. A nyomtatott 
főkötvényt Kiskállóban 1847. november 30-i dátummal 19 családtag látta el kézjegyé- 


12 SZSZBAL IV. A. I. h. 1382. 

13 MOL P 343 39. cs. 7. t. 127. Kivonat az 1846. április 23-i családi ülés jegyzőkönyvéből. 

14 MOL P 343 39. cs. 7. t. 128. Kivonat az 1847. április 22-i családi ülés jegyzőkönyvéből. Közben az 
1846. szeptember 13-i nemzetségi gyűlés hozott határozatot a kölcsönfelvételről, de ennek a jegyző- 
könyvét nem találtuk meg. Rendelkezésünkre áll viszont egy 1847. szeptember 13-i családi ülési jegy- 
zökönyv, amely a Reisner és társa bécsi céggel kötendő mellékszerződés pontjait részletesen megvitatta. 
Uo. 129-130. 

vel." Az 1847. november 23-án tartott családi gyűlés jegyzőkönyve szerint azonban, 
ahol felolvasták az aláírt szerződés szövegét, különféle aggályok merültek fel: , Azon 
aggodalom fejlett ki, hogy az efféle magány szerződés a nagy kereskedő ház nem 
reméllem megbukása esetére a nemzettségnek elegendő biztosítékot nem nyújtó, sőt 
az esetbe félni lehet, hogy az egy millió száz hatvan ezer pengő forintok biztosítására 
lekötött nemzettségi javak mennyibe ezen öszveg azon javakra első helyre betáblázva 
leend, veszéjesztetve is lehetnek."[sic!] Ezért aztán utasították a jogigazgatót, hogy biz- 
tosítékul a , szerződésnek a kormány általl helybe hagyását eszközöllye" [sic!]." Ami 
azonban ennél is súlyosabban esett a latba, Kállay Miklós és Kállay Kálmán kijelentet- 
ték, hogy , egyedül a közös nemzettségi javaknak lekötésébe egyeznek bele, magányos 
birtokaikat oda nem értve". S azt is kijelentették, , hogy ők a törlesztési költsön vételbe 
részt venni nem akarnak, nem csak sőt óvást tesznek; hogy az őket illető jószágra azon 
költsön be ne tábláztassék.""" 

A kölcsön céljaként két igény fogalmazódott meg: az egyrészt a család , fekvő bir- 
tokai javítására" szolgált, másrészt a már-már áttekinthetetlenné terebélyesedett családi 
adósság konszolidációjára. Ahogy az egyik családtag a bíróság számára utólag megfo- 
galmazta, , az azokon heverő adósságok fizetésére, semmítési úton, az az rész tőkék, és 
azoknak kamatjai fizetése által kölcsönt nyitni"."" Egyszóval: adósságkonverzióra. 

Az ifjabbik Kállay Péter nem teljesen jószántából vállalkozott erre az adósságre- 
formátori szerepre. Apja, Kállay Péter senior (1764—1837), cs. és kir. kamarás mint 
a család feje és az orosi ágban a legidősebb tag a század elejétől a régi perek foly- 
tatójaként és új perek kezdeményezőjeként kiérdemelte a család renovátora címet. 
Nem kímélte sem magát, sem vagyonát, hogy újra emelkedő pályára hozza a nemzet- 
séget. 1820 tavaszán minden ékesszólását latba vetve fordult a nemzetségi gyűléshez: 
, Vagynak ugyan minden Famíliáknak "s voltak a" miénknek is szerencsés, és szeren- 
csétlen idő szakai, de fájdalommal kelletik megvallanom, hogy egykor egykor nem 
volt veszedelmessebb környülállásba Nemzetségünk mint most vagyon. Több Eszten- 
dők ólta Familiánknak közönséges dolgai iránt tartatni szokott öszve Gyűléseink el 


15 MOL P 343 38. cs. 5. t. A főkötvényre nyomtatott aláírók név szerint: Kállay Kristóf kamarás, Kállay 
Leopold (elhalt bátyja, Dániel gyermekei nevében is), Kállay Rudolf, Kállay Menyhért, Kállay Jenő, 
Kállay Emánuel, Kállay Tamás, Kállay Achatius (Ákos), Kállay György, Kállay Enok, Kállay Tivadar, 
Kállay Gusztáv, Kállay Gáspár, Kállay Ferenc, Kállay Bertalan, Ferenczy Alajos mint ifjabb Kállay 
Ferenc özvegyének meghatalmazottja, Kállay Miklós, Kállay Ubald és Kállay Gyula (Imre és Ignác 
nevében is). 

16 MOL P 343 39. cs. 7. t. 135. Az 1847. november 23-i családi ülés jegyzőkönyve. 

17 Uo. Nyilván erre az ülésre gondolt Takács Péter, amikor így fogalmazott: a kölcsön ügyével foglalkozó 
családi gyűlés , olyan perpatvart támasztott aztán, amelyhez viszonyítva egy orkán is gyenge szellösu- 
sogásnak tűnik". TAKÁCS, é. n. 67. Végül Kállay Miklós neve mégiscsak felbukkant az aláírók között. 
Szerintünk az ügy mögött mélyebb és korhoz kötött általános problémák is meghúzódtak. 

18 MOL P 343 38. cs. 5. t. 53. Kállay Manó — Megyei törvényszék é. n. 

19 Magyar nemzetségi zsebkönyv, 1905. 306-323; LAKATOS, 2002. 267-—281; uö: A Kállay-család genea- 
lógiája a 18. századtól. A napkori és orosi főágak, é. n. SZSZBML Adattár, L. sz. 653. 

multak. — Köz Tanátskozásaink megszüntek, sem Rend sem Bizodalom sem egyet értés 
nincsen közöttünk. Ne hogy irigyeink az alkalmatosságot használlyák, Familiám köz 
boldogulásáért magamat egészszen feláldozzam és a? nélkül, hogy a jelenvaló napig 
kedves Atyámfiainak Alkalmatlanságára vagy terhére lettem volna, minden Törvényes 
ügyeinket és Tabularis pereinket a" Turi Urbarialis perrel együtt saját kölcségemmel 
folytattam."[sic!]?" Önzetlen felajánlása ellenében azonban ekkortól elvárta, hogy im- 
már a családtagok is járuljanak hozzá a költségekhez. S arra az esetre, ha valaki nem 
akart vagy éppen nem tudott erre áldozni, a visszaszerzett közös javakon való közös 
gazdálkodás jövedelemét kívánta erre a célra igénybe venni. 

Ifjabb Pétert a történetírás az 1836-os véres szabolcsi alispánválasztás szereplője- 
ként ismeri, ahol a választást megnyerte ugyan, magát viszont csak sebes meneküléssel 
sikerült az elveszejtéstől megóvnia.?"! Apja halála után a szintén kamarás legidősebb 
fiúnak nemcsak a nemzetségért vállalt ősi terhek gondozását, mondhatjuk, az atyai ál- 
dozatot kellett magára vállalnia. A végrendelet a fiúkat (illetve a fiági fiúunokákat), 
akiknek a birtok jutott, arra kötelezte, hogy amíg a három leánynak egyenként 40 000 
rénes forintot pengő pénzben ki nem fizetnek, ennek fedezésére osztatlan közös gaz- 
dálkodásban kell, hogy maradjanak.? Több mint egy évtized elteltével sem sikerült 
azonban Péternek az 570 621 váltóforint , ősi terhet" apasztania, sőt, mint a vagyon- 
gondnokságból őt elmozdítani kérő unokaöcs állította, az adósságot ,, 159 603 vft 39 
xr-al [krajcárral] szaporította". Kállay Péter tehát nem egyszerűen az atyai küldetés 
elvárásainak igyekezett megfelelni, hanem, fogalmazzunk így, helyzetbe is hozta ma- 
gát. S most nem is annyira a három feleség közül kettőtől származó 12 gyermekre gon- 
dolunk, hanem arra, hogy az általunk vizsgált szabolcsi Hitelkönyvben hol a saját, hol 
a szintén korán elhalt második feleséggel, Márkus Jozefával közösen, hol mint , apja 
tömege gondnoka" egyre nagyobb betáblázott követelésekkel bukkant elő. 

Ragadjunk ki egyetlen példát: a már említett nyíregyházi kölcsönöket. A tranzakció 
itt sem kölcsönnel kezdődött, hanem azzal, hogy a rászakadt terhek fedezésére rögtön 
apja halála után 1837 szeptemberében Kállay Péter hat évre bérbe adta a tulajdonkép- 
pen Nagykálló határában fekvő császárszállási pusztát Nyíregyháza városának." Még 
a bérlet lejárta előtt, 1841 augusztusában újabb hat évre meghosszabbították az árendát, 
s ehhez kapcsolódva 1842-ben három részletben 55 800 forint kölcsönt is vett fel a vá- 


20 SZSZBML XIII. 7. Kállay-család levéltára, 1. d. óv. Kállay Péter (senior] Tekintetes Familia Kedves 
atyámfiai! NKálló, 1820. április 5. 

21 KOSSUTH, 1966. 643—646. (1836. június 15.) 

22 SZSZBML IV. B. 154. 4. d. Testamentum (másolat) Pest, 1837. április 21. Kállay Péter, Majthényi Lu- 
cia. A feleség 1853-ban hunyt el. A családi birtokviszonyokról és pereskedésekről lásd KÖVÉR, 2009. 

23 SZSZBML IV. B. 154. 4. d. Keresetlevél, Kállay Ákos, Nagykálló, 1852. július 4. 

24 HENZSEL, 1999. 

rostól, majd 1846 tavaszán újabb 40 000 pengő forint hitelt kapott.? A második, 1846- 
os kölcsön esetében azonban az ügylet hátteréből korábbi hitelműveletek sora bonta- 
kozik ki. Ugyanazon a napon táblázták ki ugyanis Kállay Péternek egy szintén 40 000 
forintra Fried Dávidnak adott kötelezvényét, amelyet még 1843 áprilisában írt alá, s 
amely csak 1845 novemberében került intabulálásra. Már a Friednek adott obligáció 
is korábban felvett hitelek egyesítése és rendezése volt. A szövegből pontosan kide- 
rült, hogy először , Biri helységemben tett" javításokra 18 670 forintot, majd , sürgetős 
adósságaim lefaragására" 4100 forintot, 1843 márciusában , pesti fiam beírására" 4000 
forintot, április 3-án, a szerződéskötés napján pedig , az kaszaperegi 5/48 rész zálogos 
birtoknak kiváltására szükséges kölcség pótlására" 18 134 forintot, azaz eddig összesen 
38 800 pengő forintot vett fel. Ehhez hozzácsapva elismert még 1200 forint tartozást 
, minden kamat nélkül", ki is kerekedett a 40 000 forintos kötelezvény-summa. Az ösz- 
szeget 3 évre kapta, betábláztatás terhe mellett , minden ingó és ingatlan vagyonára", s 
elismerte a szóbeli per által nyolc napon belüli végrehajtást, lemondott minden panasz 
és halasztás lehetőségéről, úgy, ahogy azt az 1840: XXI. tc. megengedte. Jól kivehe- 
tő, hogy mennyi hétköznapi mozzanat kavarog egy obligáció rideg számai mögött a 
birtokjavítástól, zálogvisszaváltástól, adósságtörlesztéstől a gyermek beiskolázásáig. S 
mivel közben Fried Dávid meghalt, nyilván az örökösök kikényszerítették a betáblázást 
és sürgették a törlesztést. Ezért aztán Nyíregyháza városa kifizette ezt az adósságot, s 
cserébe meghosszabbították a bérleti jogot 1861-ig.?" A kitáblázott Fried-féle kölcsön 
és a betáblázott nyíregyházi kötelezvény egyazon adósság átváltoztatása, konverziója. 

Végül az 1847-ben a család nevében megkötött törlesztéses kölcsönszerződés újabb 
pótlólagos betáblázások lavináját indította el. Mi mással magyarázható ugyanis, hogy 
több mint tíz évvel az apa halála után, 1848 januárjában, nagy hirtelenjében mintegy 
80 000 forint követelést tábláztak be Kállay Péter senior (!) nevére. Hogy eddig mire 
vártak ezek a hitelezők (köztük kiemelten szerepeltek olyan korábbi intézményi köl- 
csönnyújtók, mint az egri egyházi pénztár, az egri kincstári alap vagy az egri főkáp- 
talan, sőt az egri püspöki nyomda), azt nem tudhatjuk. Tény, hogy számukra ekkor 
vált aggályossá, hogy régebbi kötvényadósságok hitelezőiként egy ilyen új és hatalmas 
intabuláció árnyékában a parciális-birtokosok mögé rangsorolódhatnak. 

A parciális obligációkkal foglalkozó irodalom általában hangsúlyozza, hogy a hi- 
telfelvételnek ez a formája szükségképpen ellentmondásokat hordozott magában, mi- 
vel egy modern emisszionális kölcsönkonstrukciót próbált átültetni egy rendiséggel, 
ősiséggel átitatott talajba."" Ehhez képest nehéz megmagyarázni, hogy miért volt egyik 


25 HENZSEL, 1999. 57. Az első nyíregyházi kölcsönt 1842. november 28-án, a másodikat 1846. június 8-án 
táblázták be. Ezekben az esetekben , mint apja tömegének gondnoka is" szerepelt adósként. 

26 SZSZBAIL IV, A. I. h. 1384. Betáblázási jegyzőkönyv 254—255 (Kállay Péter — Fried Dávid, Debrecen, 
1843. április 24; betáblázva: 1845. november 24.); 401—403. (Kállay Péter — Nyíregyháza, Biri, 1846. 
április 16; betáblázva: 1846. június 8.) 

27 GRÜNWALD, 1927. 70-77; NAGY, 1972. 

esetben sikeres a kibocsátás, a másikban pedig nem. Ráadásul az irodalom szinte ki- 
zárólag az arisztokraták részkötelezvény-tranzakcióinak visszaéléseit tárgyalja, s egy 
olyan bene possessionati obligáció, mint a Kállayaké, említésre sem kerül. Az a véle- 
mény is hangot kapott, hogy a botránysorozat , az 1830-as években — a pontosan fizető 
adósok pozitív példái ellenére — a partialis obligatio-k végleges bukásához vezetett"? 
Parciálisok kibocsátása azonban a negyvenes években is folyt. A bécsi udvari kancel- 
lária csak 1847 decemberében adott ki korlátozó rendelkezést, miszerint a parciálisok 
címleteinek minimum 100 forintra és névre szólóknak kell lenniük." 


I. ábra 


solídariseh. garantírten 
fünfprocentigen Anleihe 


L160000 Cuiden Con. Műnze im Ftvanzig Gulden Fufje 


dd. Post den 7. November 1847, 


ungarifdjen adeligen familie 


Kállay von Nagy Kálló. 


Forrás: MOL P 343 38. cs. 5. t. 6—9. 


Kállay Péter a kölcsönszerződéskor nem véletlenül választotta kibocsátóként a 
Reisner és társa bécsi nagykereskedő házat. Számára mintául a szintén általuk lebonyo- 
lított gróf Almássy-féle 1846-os parciálisok szolgáltak. A szerződéskötésben Horváth 


28 BoTOoS, 1998. 17. Ebből a nézőpontból meglehetősen furcsa, hogy a szerző a kérdéssel érdemben törté- 
netileg először foglalkozó Grünwald Béla és a kétségtelenül grafomán, ám az üzlet minden csínját-bínját 
értő Nagy László József műveit minősíti , prekoncepcionálisnak". Uo. 60. 11. jegyzet. 

29 BRUSATTI, 1960. 356. A rendelet 1847. december 17-én kelt. 

József hazai ügyvéd játszott közvetítő szerepet." A Reisner és társa céget 1842 tavaszán 
jegyezték be az alsó-ausztriai törvényszéken. A cég tagjai, Kollmann Reisner Henrik 
és neje, Kollmann Reisner Terézia 1842. március 16-án kötöttek társasági szerződést. 
A cég egy évtizedes fennállás után 1851 januárjában beszüntette működését, és 1851. 
február 22-én a kereskedelmi törvényszék törölte is a jegyzékből. A cégtulajdonosok 
ezután kivándorlási engedélyt kértek és Firenzében telepedtek le, ám gyermekeik to- 
vábbra is birodalmi alattvalók maradtak." 

Az alábbiakban a parciálisokkal kapcsolatos sztereotípiák, összeesküvés-elméletek, 
illetve a Kállay családbeli perlekedés törmelékei alól legalább a szerkezeti vázat ki 
szeretnénk ásni. Ha tudni akarjuk, hogy miként is zajlott ez az ügy, akkor a fő elemekre 
érdemes koncentrálnunk. 


1. A kölcsön kibocsátását megelőzte egy alapos birtokösszeírás. Ennek füzetei a legna- 
gyobb birtoktesteket magában foglaló Szabolcs megyében rendelkezésünkre állnak.?? 
A főkötelezvény viszont valamennyi megyében felsorolja a betáblázás fedezetéül szol- 
gáló uradalmakat. (3. táblázat) 


30 MOL P 343 38. cs. 5. t. 53. Kállay Manó — Megyei törvényszék é. n. A gróf Almásy György-féle 1846-os 
kibocsátás 558 500 forintra szólt, 496 kamattal. BRUSATTI, 1960. 351; LANIER, 1995. 69. Ezzel rokon, 
ám mégis eltérő konstrukciójú magánkibocsátás volt a gróf Keglevich Gábor-féle nyereménykölcsön 
szintén 1847-ben, amely 670 000 forint névértékű sorsjegyre szólt. A sorsjáték..., 1943. 135—146. Itt 
évente kisorsolták azokat, akik megkapták értékpapírjaik kamatos ellenértékét. 

31 A Kállay-család Dr. Felder Cajetán bécsi ügyvédet kérte fel a kibocsátó házzal kapcsolatos információk 
megszerzésére és a család ügyeinek képviseletére Ausztriában. MOL P 343 38. cs. 5. t. Felder Cajetán, 
Bécs, 1852. február 3.— Nagyságos Úr! [Kállay Bertalan akkori családi képviselő] 

32 SZSZBAL IV. A. I. b. Fasc. 47. No. 638—639/1847. A füzetek végén található összegző táblázatos 
kimutatás címe: , A Méltóságos és Tekintetes NKállói Kállay Nemzettség javai s földbeli illetöségének 
öszveírása a jobbágyok kezénél levő földeknek kitételével a földmérő hites felmérések szerint, hol pedig 
felmérés nints meghitelesített tanuk által holdját 1200 négyszögölivel véve". A nagykállói birtokrészek 
összeírását Markos László szolgabíró 1847. június 15-én zárta, az orosi részekét Csuha Tamás szolgabí- 
ró 1847. június 1-jén. A birtokigazoló végzést kiadta 1847. Boldogasszony hó 21-én, Sulyok Dániel h. 
jegyző. 


Hitelkonverziók. A nagykállói Kállay-család hitelügyei a 19. század közepén 43 


3. táblázat 
A nagykállói Kállay-család ősi birtokai 1847-ben 
(1200 négyszögöles holdban) 


EEZCN ECET EZTCA EN HE BECS INN EN KET 1 
MENNI 


Szatmár 2 407 1580 


Forrás: MOL P 343 38. cs. 5. t. 6—9. 


Az itt kitett birtokállomány 56,490-a az orosi ág, 43,6970-a pedig a napkori ág kezén 
volt. Szatmárban és Csanádban egyenlő arányban részesült a két ág, Szabolcsban 5626, 
Hevesben egyenesen 6096 felett rendelkezett az ekkoriban domináns orosi linea."? 

Ha a szabolcsi birtokok főkötelezvényi kimutatását uradalmanként összevetjük az 
eredeti birtokösszeírással, akkor megállapíthatjuk, hogy a szirondi pusztát leszámítva 
(itt egyezik a két összeg) szisztematikusan valamivel kisebb érték szerepel a főkötelez- 
vényben, mint amennyi az eredeti összeírásban állt. Az eltérés összességében mindösz- 
sze 2,590-os. Ez nagyjából rendjén is van, amennyiben a birtokösszeírásból pontosan 
kitűnik, hogy mely birtokok voltak már akkor mérnökileg felmérve vagy éppen ta- 
gosítva, s melyeknél történt csak a helybeli idősektől származó bemondás alapján a 
felvétel. Tehát bizonyosan nyílt alkalom a pontosításra. Másfelől azonban az eredeti 
birtokösszeírás szöveges része egy sor olyan információt is tartalmaz, amelyről hallgat 
mind a táblázatos összesítés, mind a főkötelezvény. Pedig már 1847-ben is jelentőség- 
gel bírhatott, nem is beszélve a jobbágyfelszabadítással várható következményekről. 
Egyrészt az orosi 12 469 holdból 14 213 hold 797 négyszögöl zálogban volt. Hasonló a 
helyzet Turán (a 4892 holdból zálogban 1797 hold) és Nyírbélteken (a 17 670 holdból 
zálogban 12 291 hold, bár itt azt a megjegyzést is találjuk, hogy a zálogper megítél- 
tetett, de még nem hajtották végre). Császárszállás puszta 8933 holdjából pedig 2276 
hold volt zálogba adva. A részletes összeírásból arra is fény derül, hogy 1847-ben mely 
birtoktestek műveltettek teljes egészükben vagy többnyire haszonbérletben. Csaknem 
kizárólag , árendaképpen" vitettek az alábbi pusztabiírtokok: Rázom, Császárszállás, 
Harangod, Biri. Ugyanakkor a szirondi puszta az , uraság által majorságinak használta- 
tott". A bérbeadás után felszámított jövedelem természetesen joggal került a földesúri 


33 MOL P 343 38. cs. 6.t. 162. 

bevételek közé, azonban a birtoknagyság-kimutatások közül a zálog fel nem tüntetése 
mindenképpen félrevezető volt. 

Az összeírás szöveges része a legtöbb esetben megbecsülte a majorsági szántók és 
kaszálók arányát is, ami a jobbágyfelszabadítás után egy csapásra nagy jelentőségre 
tett szert. 


4. táblázat 


A majorsági szántók és kaszálók aránya a Szabolcs megyei Kállay-birtokokon 
(1847) 


Összes Majorsági 04 Összes ] Majorsági 04 
szántó szántó ú kaszáló kaszáló ü 


90] 1957 
3 


56 § 
vátösemjn [767 [606 [an mo [85 [am 
EGYZSTETSN ESKCIZEN EE ZEN EZT EZEN NEZZEN KET] 


t A birisi majorsági szántó értékét az összeírás holdakban nem adta meg, csak a belé vetett 


pozsonyi mérő mennyiségét mutatta ki. A majorsági szántóba eszerint 1860 pozsonyi mérő ment. 
Ha a szomszédos rovatokban szereplő Kállósemjén és Nyírbéltek arányait nézzük, akkor ott a 
hold/pozsonyi mérő arány 2:3, tehát ezen az alapon a majorsági szántó 1228 holdra tehető. Az 
általánosíthatóságot azonban kétségessé teszi, hogy ugyanez az összeírás (igaz egy másik szolga- 
bíró által) Tiszalökön és Kiskállón 1:2 magyar hold/pozsonyi mérő viszonnyal számolt. 


Forrás: SZSZBMAIL IV. A. I. b. Fasc. 47. No. 638—639/ 1847. 


Az 1848 előtti felfogás teljesen természetesen a földek összességét földesúri tulaj- 
donnak tekintette, s meglehetősen magas volt a jogilag allodiális hányad. Azonban a 
birtokok jövedelmezősége bizonyosan más volt Nagykállón, ahol a majorság csak töre- 
déke volt az összes tulajdonnak, mint a többi felsorolt esetben. Kivételnek számított a 
szirondi puszta, ahol, mint láttuk, minden föld a majorsághoz tartozott. 


Hitelkonverziók. A nagykállói Kállay-család hitelügyei a 19. század közepén 45 


A főkötelezvény adatainak és a birtokösszeírásnak az összevetésével nem azt állít- 
juk, hogy a Kállay-család és az összeírás hitelességét tanúsító megyei tisztviselők és 
ügyvédek szándékosan megtévesztették a hitelezőt (a kibocsátó házat és a parciálisok 
potenciális vásárlóit), csak azt, hogy nem bocsátottak rendelkezésükre minden lényeges 
részletinformációt a befektetés várható jövedelmezőségének megítéléséhez. S hitelről 
lévén szó, ez még jóhiszeműség esetén is árnyékot vet a kölcsönt kérő creditumára. 
Az is igaz, hogy a betáblázási könyvekben elvben mindenki utána nézhetett egy-egy 
birtokos adósságának, de ki volt az, aki a Hitelkönyv fent tárgyalt adatai alapján pontos 
képet alkothatott a Kállay-család közös és egyéni adósságairól, azok fennállásáról és 
visszafizetéséről? Most csak a be nem táblázott adósságokra hivatkozunk. S vissza- 
utalunk az akkor már tíz éve halott idősebb Kállay Péter 1848 januárjában intabulált 
adósságaira. Pedig még nem hogy a forradalom nem tört ki, de a pénzügyi válságnak is 
legfeljebb előszele mutatkozhatott. Aztán 1848 tavaszával, a jobbágyfelszabadítás ki- 
mondásával minden a korábbi rendszeren alapuló összeírás számításai alól a szó szoros 
értelmében véve kicsúszott a talaj. 


2. Többek között ezért is gondoljuk, hogy a Kállay-féle parciálisok az utolsók lehettek. 
Az eredeti tervek szerint a kölcsönszerződés 1847. novemberi megkötése után a tranz- 
akció 1848. január 1-jével indult (volna). A szerződésben vállaltaknak megfelelően a 
kibocsátó ház a parciális kötvényeket elkészíttette, s először Pozsonyból 1848. május 
8-án nyugtázta, hogy 600 darab részkötvényt, a hozzá tartozó , kamatszelvény árkusok- 
kal", 220 000 forint értékben , eladás végett átadva kezeikhez vett","" A későbbiekben, 
1848. augusztus 2-án 760 000 frt értékben 3200 darab kötvényt küldött Kállay Péter- 
nek, de 1600 darabot, 400 000 forintnyit ekkor is magánál tartott. " Az 1852. március 
1-jei családi ülés határozata értelmében a Kállay Bertalannál őrzött nyolc leszegezett 
ládát felbontva meg is találták mind a 760 000 forintnyi kötvényt hiánytalanul, amelyet 
aztán a családi levéltárban helyeztek el. A leltározó Kállay Bertalan és Tivadar a fen- 
tieknek megfelelően egyúttal megállapították, hogy az összesből hiányzik 600 darab 
500 forintos és 1000 darab 100 forintos részkötvény, ezekből a címletekből állt az a 
mennyiség, amelyet a Reisner család magánál tartott." 


34 MOL P 343 38. cs. 5. t. 5Zv. Tek. cs. kir. járásbíróság. É. n. 

35 MOL P 343 38. cs. 5. t. 136. Rózsa István, családi ügyvéd. Tényvázlat. Bécs, 1864. június 7. (A másolat 
kelte: NKálló, 1864. július 31.) 

36 MOL P 343 38. cs. 5. t. 60. Kállay Bertalan, Kállay Tivadar, Kis Kálló, 1852. március 3. 


46 Reformálódó régi rendszerek 


Az eredeti terv szerinti kibocsátásra a közbejött 1848—1849-es események miatt 
nem került sor. A "48 tavaszán kialakult helyzetre élesen világít rá Kállay Péter április 
végi levele, amit a nemzetség tagjaihoz intézett:"" 


, Kedves Uri Atyámfiai! 

Hazánkban Marczius közepe táján történt véletlen változások; és minden ipart megszün- 
tető események nekünk gátat vetettek, hogy az uri nemzetségnek az által [?] vett fundus 
instructusára való tartozásunkat kifizethetnénk, — Ki ki most sem nem vehet, sem nem 
adhat, tetemes károsodás nélkül. — ámbár [?] mi ez fundus instructust árba bocsájtottuk 
hogy szavunkat béválthassuk, s kötelezvényeinknek eleget tegyünk, — de ára [?] nem 
akadván, — pénzt nem csinálhatunk. Az lenne [...] az uri atyafiakhoz bizodalmas kéré- 
sem, — legyenek szívesek Augusztus 10d napjáig akkorra esendő Debreczenyi vásárig 
pénzek lefizetések [?] eránt várakozásal lenni, mi akkorára bizonyossan tartozásunkat 
Szent György napjátul számítandó kamatjával együtt (:5s meg lehet ha az eladandókat 
eladathatjuk:) még előbb is köszönettel kifizetni fogjuk. Tellyes reménnyel vagyok, 
hogy az uri atyafiak, tekintetbe vévén az senki által előre látott eseményeket, károso- 
dásunkat eszközleni nem óhajtván, — az általunk kért határ [?] időben meg nyugodni s 
pénzek eránt el várni kegyeskedni fognak. Aki atyafiságos tisztelettel maradtam Túron 
27 Ápr 1848 


Az Uri Atyafiaknak alázatos Atyafiságos Szolgájok 
Kállay Péter" 


Másfelől a kibocsátó nagykereskedő ház és a család közötti konfliktus is felszínre 
került. Erről egy másik levél tanúskodik. Ezt egy bizonyos Horváth Ilona írta, aki Kállay 
Péter helyett november elején Bécsbe sietett s tárgyalt Reisnerékkel (!?). Kállaynak 
október végéig kellett volna felutazni, de nem ment. Mondhatnánk azt is, hogy elbújt, 
de pontosabb, ha úgy fogalmazunk: beszorult a család és a kibocsátó ház közé. Hor- 
váth Ilona híven igyekezett tolmácsolni, amit Reisnerék általa üzentek: , Ők tellyes 
igyekezeteket arra fordíttak, hogy Nagyságodat minden bajtul meg mentsék és mennél 
hamerebb pénzhez juttassák, melly célt tsak egyedül az általok javaslott sorsjáték által 
elérni lehetett volna, de mivel Nagyságodnak azt elfogadni nem méltóztatott, ők most 
arról nem tehetnek, hogy azon Ngod által Honorarium fejében kiadott Partialisok mán 
kibocsájtva lévén circulatióba jöttek, úgy hogy most tizedik kézen is forognak. .."(sic!" 


37 MOL P 343 37. cs. I.t. 86. Kállay Péter, Túr vagy Tura [?], 1848. április 27. A Kállay család szokás 
szerint évente a Szent György- és Mihály-napi debreceni vásárok idején, csütörtöki napon gyűlésezett. 
KÁLLAY, 1972. 7. 

38 MOL P 16053. cs. 46. t. Horváth Ilona (talán Horváth ügyvéd hozzátartozójaként ily járatos az ügyben?) 
Pest, 1849. november 5. Kállay Péternek. 


Hitelkonverziók. A nagykállói Kállay-család hitelügyei a 19. század közepén 47 


Ebből az derül ki, hogy nézeteltérés volt a felek között a kölcsön konstrukcióját ille- 
tőleg. Reisnerék nyilván a Keglevich-kölcsönön felbuzdulva, amely sorsjegy-kölcsön 
volt, ezt tartották kívánatosnak. S bár az fél évvel korábban került kibocsátásra, ami 
ilyen gyorsuló időben nem elhanyagolható, annak sikere kétségtelenül Reisnerék javá- 
ra szólt. Ugyanakkor nem tudhatjuk, hogy Kállay Péter vajon miért nem fogadta el ezt 
a formát. Lehet, hogy egyszerűen a család nem ezt választotta. Az azonban tény, hogy 
Reisnerék a türelmetlen parciális-birtokosokkal fenyegetőznek, s , ha úgy mond Ngod 
e folyó hó 10-kéig a dolgot rendbe hozni nem fogja, sok alkalmatlanságot és ízetlensé- 
get, amellyektül ők fel tartani őket nem képesek, mert alig tudak őket a most emletett 
terminusig le tsillapítanni okozni fognak"[sic!]. A , tizedik kéz" túlzottan nagy számú 
forgatónak tűnik, de ne higgyük, hogy Reisnerék csak a pusztába fenyegetőztek, hiszen 
ők empatikusan tudták a gyógymódot is: ,,. . . jól tudva vagyon az nálok, hogy illy zavart 
pénzbeli szükségben Nagyságodat készpénzbéli fizetéssel terhelni nem lehet, azt nem 
kívánnyák, hanem úgymond azon partiálisok tulajdonosai megnyugtatására a dolgon 
úgy lehetne segítteni, ha Ngod két rendbeli váltót kibocsájtanni és nekik felküldeni az 
kamatok erejéig méltóztatnék, melly által nyoltz honapra időt nyerni lehetne, mellynek 
elfolyása alatt majd minden jóra fog fordulni"."? Nem így történt. 


3. Miután a Kállay-család nem kapta meg a főkötelezvény alapján szerződött sum- 
ma után az indulásként remélt első részletet, a 300 ezer pengő forintot, s tudtunkkal 
kamatfizetésre és törlesztésre sem került sor, a család 1850 folyamán nem teljesülés 
címén megpróbált az ügyelettől elállni. A főkötelezvényt visszavették a volt magyar 
királyi kancelláriától, s a kölcsönt egyszersmind minden birtokukról igyekeztek ki- 
kebeleztetni." A család először a napkori ághoz tartozó Bertalan (1799—1875) atya- 
fit bízta meg, hogy végrehajtsa Bécsben a családi határozatokat. A családi stratégia 
arra irányult, hogy a , Péter atyafi által okozott bonyodalmakat" az ő nyakába varrják, 
s , ha a körülmények kívánandják, Péter atyafi javait minden kímélet nélkül a Bécsi 
törvényszék által biztosítandja"." De már 1851 decemberében a korábban kiküldött 
küldöttség megoldási javaslatai elégtelennek tűntek, s ezért Emánuel atyafi küldetett ki 


39 A befejezésben már ismét Horvát Ilonáé a szó: , Kérem Nagyságodat méltóztassék mennél hamarébb 
hazajönni iparkodni, ezen dolgot rendbe hozni, hogy a késedelem miatt valami baj és izetlenség Nagy- 
ságodat ne érje." Uo, 

40 A családi stratégiát az 1850. március 15-i és az április 6-i üléseken dolgozták ki, amelyek jegyzőkönyvét 
azonban nem találtuk a sorozatban. Hivatkozik megtörténtére az 1851. október 9-i családi ülés jegyző- 
könyve. MOL P 343 39. cs. 7. t, 137. Ebben az 1851-es jegyzőkönyvben utalás történik még a , napkori 
ágon álló atyafiak azon megállapodására" is, miszerint kikötik, hogy , a szerződés aláírása és a pénz 
felvételén egy tag a napkori ágból is jelen legyen", Uo. Lásd továbbá MOL P 343 38. cs, 5. t. 136. Rózsa 
István, családi ügyvéd, Tényvázlat. Bécs, 1864. június 7, A kikebelezést az idézett szabolcsi Hitelkönyv 
nem jelzi. 

41 MOL P 343 39. cs. 7. t. 137. Az 1851. október 9-i családi ülés jegyzőkönyve. 

új megoldások keresésére." S innentől gyakorlatilag a fiskálisok kezébe került az ügy 
bonyolítása. Mint ahogy az már a fenti levélből is kiderült, s egy későbbi bécsi ügyvédi 
információból is megerősítést nyert, a fő problémát az okozta, hogy a Reisner és társa 
cégnél maradt mennyiségből 1852 elejéig 95 000 pengő forintnyi , részkötvényeket" 
, kibocsájtottak és forgásba tettek", s ezek követelték a parciálisok után járó éves ka- 
matokat. Pedig a család a főkötelezvény után szerződött összegből egy vasat sem ka- 
pott. Igaz, ezzel kapcsolatban Reisnerék azt állították, hogy a kibocsátásra Kállay Péter 
utalványilag felhatalmazta őket. A tranzakció létrejöttében segédkező Horváth József 
pesti ügyvéd ezzel szemben 1850. január 4-i levelében azt tanúsította, hogy ezek csak 
, a kölcsön létesítéséért ajánlott provizió ideiglenes fedezése színe alatt" lettek kiadva." 
Aligha tudjuk pontosan kideríteni, hogy miként kerültek ezek a parciálisok forgalomba, 
abból azonban, hogy Reisnerék a rendes felszámolás után útlevéllel Firenzébe távoztak 
(s nem , elszöktek", mint a magyar fél szerette állítani), s hogy Kállay Péter és a család 
többi tagja között az ügy folytatásában a konfliktus egyre gerjedt, arra következtethe- 
tünk, hogy mindkét fél túllépte a számára eredetileg adott keretek. 

Az ügy bécsi vitelére felkért ügyvédnek az évtized végéig annyit azonban sikerült 
elérnie, hogy Reisnerék a még náluk maradt 305 000 forint névértékű részkötelezvényt 
átadták, tehát további forgalomba hozataltól nem kellett tartani (Reisner Henrik, az ere- 
deti cégtulajdonos ekkorra meghalt). 1860 februárjáig egyébként 50 800 forint névérté- 
kű parciálist meg nem kapott kamat és törlesztés címén peresítettek (ebben négy összeg 
duplán szerepelt), de felbukkant a bécsi ügyvédnél további 15 700 forintnyi részköte- 
lezvény is, amelyet viszont Kállay Péter a család pénztárnoka, Kendelényi részére ho- 
norárium gyanánt helyezett készletbe. Végső soron tehát a fennmaradt 23 500 forintra 
korlátozódott az összeg, amire még követeléseket és peresítéseket lehetett várni." 

Felder ügyvéddel azonban a család nem volt elégedett. Főként azért, mert Kállay 
Péter és a család érdekeit együtt akarta képviselni, valamint békés kiegyezést szeretett 
volna létrehozni a rendkívül sokfelé ágazó, bonyolult ügyben. Szajbély Frigyes, aki 
pesti ügyvédként az ötvenes években Felderrel tartotta a kapcsolatot, figyelmeztette is, 
hogy békés kiegyenlítést ugyan akarhat, de a család részéről semminémű terhet ne vál- 


42 MOL P 343 39. cs. 7. t. 139. Kivonat az 1851. december 7-i családi ülés jegyzőkönyvéből. A viszály 
eszkalációját jelzi, hogy alig kezdte meg Emánuel Bécsben működését, eljárásával kapcsolatban gyanú- 
sítások merültek fel, s ezért már a következő év tavaszán le akart mondani tisztéről. Uo. Jegyzőkönyvi 
kivonat az 1852. május 22-i családi ülés jegyzőkönyvéből. 

43 MOL P 343 38. cs. 5. t. 31. Felder Cajetán, 1852. február 3. Ebből a forgalomba került mennyiségből 
addig 28 800 frt nem fizetése miatt érkezett a bíróságokra kereset. Uo. 

44 MOL P 343 38. cs. 5. t. 88-89. Felder Cajetán, Bécs, 1860, február 27. — Szajbély Frigyes ügyvédnek, 
Pesten. A levélben a bécsi ügyvéd felpanaszolta, hogy eddigi fáradozása honoráriumaként Kállay Péter 
25 000 pengő forint erejéig a Mezőtúr község elleni részletkövetelését ruházta rá, amelyről azonban, 
amikor végrehajtási betáblázásra küldte, kiderült, hogy csak 8000 forintot ér, s már , többször lezálo- 
goltatott". Azzal az igénnyel lépett fel, hogy a család is fogadja el a Kállay Péter által immár elismert 
követelését. Uo. 

laljon, és , ha valami egyesség történik, melly teherrel jár, azt csakis Péter Úr rovására 
történhessék". " 

A frontvonalak tehát nemcsak a Kállay-család és a Reisner örökösök között húzód- 
tak, hanem a Kállay-család és a parciálist birtokló pereskedő felek is szembekerültek 
egymással, valamint a Kállay-családon belül szintén komoly ellentétek alakultak ki. S 
itt nem Kállay Péter és a többiek viszálya volt az egyetlen. 


4. Kállay Emánuel, a napkori ágból származó újabb családigazgató (1814—1886) az 
1860-as évek elején keményebb fellépést ígért az elhúzódó ügyben. A család ügyvéd- 
jével, Rózsa Istvánnal ismét Bécsbe látogatott, s ekkor készült az egész eddigi ügy- 
menetről már többször idézett Rózsa-féle tényvázlat. Emánuel Bécsben és Pesten új 
ügyvédet fogadott, s nem csak a Péter elleni határozottabb harcra sarkallta őket, hanem 
azon családtagok ellen is szankciókat kívánt, akik valamilyen okból kezdetben ugyan 
támogatták a parciális kölcsön ügyét, de később fokozatosan kimaradtak a dologból. 
Az 1864. július 20-án Nagykállón tartott családi gyűlésben terjesztette elő javaslatait, 
amely azokat el is fogadta. Ennek fontos része volt, hogy hozzanak létre e célból egy 
, közös pénztárat", és ennek kezelésével és az ügyek vitelével egy családtagot bízzanak 
meg. Ez utóbbinál Kállay Ubaldra esett a választás." S ugyan a határozatokat a jelen- 
levők elfogadták, a pénztárba beadandó összeg nem akart csordogálni. , Mert bár a ha- 
tározat minden egyes családtagnak megküldetett, ezen felől mindenki általam a reá eső 
mennyiség tudatása mellett illetősége befizetésére két ízbe felkéretett, nem jött be annyi 
mellyből [sic!] az Medve Kálmán Ügyvéd Úr részére határozott egyszáz ftot kifizethet- 
tem volna..." — panaszkodott a családi ügyvivő, és bizalom híján leköszönt tisztségé- 
ről." Másnap ugyanezt mellékletekkel a családigazgatónak, nászurának is megküldte, 
a korábbinál kiábrándultabb hangon: , Miután az Atyafiaknak hasztalan irkáltam még 
válaszokra se méltattak, miután személyesen is mind hijába szollongattam úgy szólva 
fülök bottyát se mozdították, — nem lévén kezeim között se közös pénz, de magam se 
vagyok azon hellyzetbe (sic!] hogy a család részére előlegezést tenni képes lennék, de 
még hónapig itt lakos nem is leszek, e nagy felelősséggel járó ügyet tovább semmi szín 
alatt nem viszem..." S még hozzátette: ,,. . . intézkedgyetek még lehet, mert attól lehet 
tartani, hogy gyermekeink s még magunk is a kurtábbikat húzhattyuk." [sic!]" 


45 MOL P 343 38. cs. 5, t. 45. Szajbély Frigyes, Pest, 1852. június 22. 

46 MOL P 343 38. cs. 5. t. 123-126. Az 1864. július 20-i családi gyűlés jegyzőkönyve. Jegyezte Rózsa 
István. A családigazgató úgy érezte, hogy , ő halmozott magány családi dolgainál fogva nem rendelkez- 
hetik annyi idővel, hogy ezeken fölül még a most érintett perek menetére is kellő pontosságot fejthessen 
ki." Uo. Az orosi ágból származó Kállay Ubul (1818—-1903) helyzetének jellemzésére elég annyi, hogy 
apósa (felesége apja) Kállay Péter, násza (leánya férjének apja) pedig Kállay Emánuel volt. 

47 MOL P 343 38. cs. 5. t. 132. Kállay Ubul, Oros, 1864. november 14. Tisztelt Uri Atyafiak! 

48 MOL P 343 38. cs. 5. t. 128. Kállay Ubul, Oros, 1864, november 15. Kedves Nászom! Ubul fenntartotta 
állandó lakását Kassán. 

A pereskedés további kilátástalanságát látva, némi fordulat következett be a 
család(igazgató) álláspontjában, s az 1865. június 1-jére összehívott családülés arra 
vett irányt, hogy , ezen peres ügyeket ha lehetséges minél kisebb károsodással egy esz- 
közlendő barátságos kiegyezkedéssel beszüntesse". Az áldozatvállalás mértékét meg- 
határozó, családtagonként számítandó kulcs megállapítására pedig választott bíróságot 
kértek fel, s a helyzet sürgősségét jelzi, hogy június 15-ére újabb családi gyűlést hívtak 
össze." A per alatt levő mintegy 50 000 forintnyi adósság fedezésére, addig is, amíg a 
kulcs kiszámítására sor nem kerül, a családi pénztárba befizetendő 5000 osztrák értékű 
forint beszedését határozták el." S Kállay Emánuel nem tett le azon szándékáról sem, 
hogy a megállapodásból kimaradt családtagok terhére a telekkönyvnél a betáblázásokat 
keresztülvigye. 

Sem a választott bíróság, sem a telekkönyv malmai nem őröltek gyorsan. A Sza- 
bolcs megye telekkönyvi bírósága előtt 1865. február 27-én tárgyalt keresetről ugyanis 
kiderült, hogy nélkülözi a törvényes alapot és nem is célravezető. A családtagok nagy 
része pedig nem jelent meg a választott bíróság előtt a jelzett határnapon. Sőt, az alá- 
írt megállapodás teljesítésén sem buzgólkodott. 1865 novemberéig például a kivetett 
5000 forintból még csak 3172 forint folyt be. Ezért úgy határoztak, hogy további 2000 
forintot kölcsön útján , állítanak elő" november 27-ig, mégpedig Kállay Ubald, Kállay 
Bertalan, Kállay Ödön és Nagy István által , fejenként öt-ötszáz forintokban", hogy 
négyük javára a kölcsönt a felmerülő járulékokkal ,a fizetést nem teljesítő tagoktól 
beveendő öszletből fogván visszatéríteni". 


5. A választott bíróság elé terjesztett nyilatkozatban az egyik napkori ágbeli tag ösz- 
szefoglalta a Reisner-féle kölcsönnel kapcsolatos véleményét: , Miolta e költsön terv 
keletkezett, később megbukott, s a Család bár nem sikerrel a birtokokon eszközlött bé 
táblázások kitörlését eszközölte, az üdő olta mind két ágon több kötelezett családi ta- 
gok birtoktalanná lettek, elő állott azon esett [sic!], hogy a költsön szerződés alapján ki 
bocsájtott, s a kezelők által szikkasztva [sic!] eladott partialisok birtokosai a család ta- 
gok ellen több pereket kezdettek, folytatnak, sőtt kettő már a végrehajtás ki kerülése vé- 
gett a család tagok néhánya által ki is fizettetett, s így már már tsak az az eset van, hogy a 
Partiális birtokosokat fizetni kell a kötelezett család tagoknak, de a még vagyonnal bíró 
kötelezettek a vagyontalanná lett tagok hellyet [sic!] is fizetni kénytelenek, ennek oka 
pedig az, hogy a család kötelezett tagjai, meg sem gondolva, hogy a sikasztott partiális 


49 MOL P 343 38. cs. 5. t. 142. Egyesség levél. Nagy Kálló, 1865. június 15. Az egyezséget 13 tag írta 
alá. 

50 MOL P 343 39. cs. 7. t. 218-219. Az 1865. június 15-i családülés jegyzőkönyve. A 13 tag között 
fejenként 384 ft 32 xr-t kellett Kállay Ödön kezéhez befizetni. A Reisner-féle összes ügyek vezetésére 
továbbra is Kállay Ubaldot kérték fel, a , pártionális tulajdonosokkal és Reisnerrel czélba vett egyesség 
megkísértésére Kállay Ödön és Gusztáv" kéretett fel, Uo. 

51 MOL P 343 39. cs. 7. t. 223. Az 1865. november 9-i családülés jegyzőkönyve. 

birtokosok fizetésére köteleztethevék [?], magokat a kitáblázás által biztosítva érezték, 
s semmi gondot sem fordítottak arra, hogy a kárfizetés esetére egymás irányában is 
biztosítást eszközöljenek, azért mit tudva a napkori ág, hova alább írott tartozand, a leg 
közelebbi üdőben a közös vagyonok osztálya alkalmával is, anélkül, hogy a kérdéses 
ügybeni egymás erányábani biztosításra, bár az akkor könnyen eszközölhető lett volna, 
tsak gondoltak volna is, a Család napkori ága szokott kultsa szerint meg osztozott, az 
illető atyafiak birtokaikat kezekhez vették, azok némelyike azt el is idegenítette, ezért 
bár bűn nélkül azon helyzetbe jutott, hogy most már a követelések fizetésénél, nem tsak 
saját illetősége utáni terhet, de az ágakban vagyontalanokká lettekét is fizetni kényte- 
len, s ez büntetése az ág vigyázatlanságnak, mit előrei gondoskodásal (sic!] az közös 
javak osztálya alkalmával ki kerülni módgyában volt."?? 

A választott bíróság 1867. július 30-i (!) meghallgatásán végül a Kállay Ubald meg- 
hatalmazottjaként megjelent Hrabovszky Rudolf ügyvéd pontosan összefoglalta az ügy 
buktatóit. Helyeselte, hogy szerinte azóta Kállay Emánuel , e sikamlós útról letérve, a 
compromissionális biztosabb utat választotta". De a kérdések ettől nem fogytak el: 

A. Mekkora lehet a Reisner-féle ügyből számítandó pénzkövetelés? 

B. A kiindulópont egyedül az lehet, hogy kimutassák, hogy 1847-ben, a parciális 
aláírásakor ki mekkora birtokhányadot bírt! 

C. Az osztozkodási kulcs meghatározásakor le kell vonni azok részét, akik annak 
idején nem írták alá a Reisner féle szerződést (Kállay Ignácné jogán gróf Dessewffy 
és Kállay Benjámin számított ilyennek). Hrabovszky feltételezése szerint a főkötelez- 
vényben szerepelt 144 063 magyar holdhoz képest ezt jeleníti meg a Nagy István ügy- 
véd által számított 95 389 holdat tételező adat. 

D. Végül, hiteles adatnak az fogadható el, amit a felek mindnyájan tudomásul vet- 
tek. Ilyen pedig csak három birtokrészre vonatkozva létezett, mégpedig a mezőtúri-, 
varsányi és kaszaperegi birtokokra vonatkozó osztály, ami ugyan csak 31 519 holdat 
foglalt magában, de az arányok esetleg kiterjeszthetők a többi birtokra is." Pusztán 
a történet későbbi továbbszövése érdekében jegyezzük meg, hogy Kállay Istvánné, 
Kállay Béni édesanyja nevén az idézett és elfogadott osztálykulcs szerint Mezőtúron 


52 MOL P 343 38. cs. 6. t. 166. T. választot[t] Bíróság! Aláíratlan. (Feltehetőleg ez Kállay Emánuel 1867. 
március 23-án kelt nyilatkozata.) 

53 MOL P 343 38. cs. 5. t. 147-148. Választott bírósági jegyzőkönyv, NKálló, 1867. július 30. Hrabovszky 
egyébként konkrétan bemutatja képviseltje birtokait 1847-ben, s a zálogvisszaváltás, vétel által azóta be- 
következett gyarapodást (ami miatt természetesen tiltakozott minden későbbi osztó kiszámítása ellen!). 
Kállay Ubald zálogvisszaváltásai és öröklései sorában említi az ügyvéd a kaszaperi birtokkal kapcso- 
latban, hogy az Kállay Péternél volt zálogban 4200 forint erejéig, amit Péter a házasságkötéskor Nelli 
(Cornélia) nevű leányára (Kállay Dienesnére) ruházott át, majd azt annak halála után Kállay Ubaldné, 
Kállay Péter első házasságból való legidősebb leánya, Amália örökölte 1855-ben. A mellékletbe be- 
másolt, Birin 1846. április 24-én kelt kötelezvényt természetesen hiába keressük a Szabolcs megyei 
hitelkönyvben, az legfeljebb Csanádban volt betáblázható. Uo. 153. 

10/72 rész, azaz 1687 hold, Alsó Varsányon 1/96 rész, vagyis 312 hold, Kaszaperegen 
pedig 1/14 rész, tehát 619 hold állt ekkoriban." 

A fürdőben időző Kállay Bertalan ügyvédje, Szesztay Károly szintén azt kifogásol- 
ta, hogy ügyfelének soha annyi birtoka nem volt, mint amennyi a kimutatásban szere- 
pel, másrészt viszont Kállay Bertalan birtokokat vásárolt , Emánueltól, Györgytől és 
Kálmántól, illetve Tamástól és Sándortól, s az szerinte minden méltányossággal ellen- 
keznék, hogy a birtok vevője az eladó adósságainak viselésére is köteleztessék"." 

A családi ülések jegyzőkönyveiből még egy darabig nyomon követhetők a Reisner- 
ügy fejleményei, bár inkább csak a megállapodás hiányát érzékelhetjük. 1868 nyarán 
Kállay Ubald azt terjesztette elő, hogy egyes parciális tulajdonosok hajlandók , már 
megítélt követelésekre nézve a családdal barátságos egyességre lépni". Egyikük 6000 
forintot meghaladó követelése fejében 4400 forint készpénzzel beérné, mások 17 000 
forintos követeléseiket egy évre szóló váltókra cserélnék úgy, hogy a kamatot teljesen, 
a tőkeösszegnek pedig egynegyedét elengednék." A családi ülés azonban nem volt 
határozatképes, s a következő alkalommal, június 24-én is csak olyan döntés született, 
hogy az orosi határban a család közös tulajdonában levő, perben visszaszerzett 137 
holdnyi osztályos birtok eladásából befolyt vételárból Kállay Ubald , azon család tagok 
illetőségeikből melyekkel a Reizner [sic!] féle üggyel érdekelve vannak", a 6000 forin- 
tos , követelést törlessze?"."7 

Legközelebb az 1869. január 4-i családi ülés kísérelt meg az ügyben a családtagok 
között egyezséget létrehozni, ám ez sem ekkor, sem január 24-én nem sikerült." A ma- 
radék hitelezőkkel való kiegyezés végül átnyúlt a hetvenes évek elejére. 

Kállay Péter az ötvenes-hatvanas évek családi gyűlésein már nem vett részt. A kül- 
világgal való érintkezéseiről leginkább különböző perei révén szerezhetünk tudomást. 
Kállay Péter senior leszármazottai összekülönböztek már az úrbéri kárpótláson is. Itt 
Kállay Péter főleg azt sérelmezte, hogy például az Országos Alapítványi Pénztártól 
második feleségével felvett összegeket, amelyeket a közös javakra fordított, most sa- 
ját adósságaként kelljen visszafizetnie." A család által reá hárítani próbált terhek alól 
birtokai eladása révén igyekezett szabadulni. Ebbéli motívumait a mezőtúri birtokrész 
eladásakor a szerződésben így rögzítette: ,, . . elkerülhetetlen szükségeimtől kényszerít- 
tetve, de különben magamat és gyermekeimet terhelő némi adósságaimtól is szabadul- 


54 MOL P 343 38. cs. 5. t. 149-150. Kimutatása a Méltóságos Kállay-család elágazási kulcs szerént kiszá- 
mított birtokrészeinek osztályozott holdakban Mezőtúron, Alsó T. Varsányon, Kaszaperegen. Másolat, 
NKálló, 1865. március 24. 

55 MOL P 343 38. cs. 5. t, 162. Választott bírósági jegyzőkönyv, NKálló, 1867. július 30. Szesztay Kár- 
oly. 

56 MOL P 343 38. cs. 5. t. 238. Az 1868. július 9-i családülés jegyzőkönyve. 

57 MOL P 343 38. cs, 5. t. 240-241. Az 1868. július 24-i családülés jegyzőkönyve. 

58 MOL P 343 38. cs. 5. t. 242. Az 1869. január 24-i családülés jegyzőkönyve. 

59 SZSZBAEL IV. B. 154. 4, d. Kállay Péter fellebb-folyamodása, Debrecen, 1857. január 8. Lásd erről 
bővebben KÖVÉR, 2009. 228—229. 

ni, s így maradékaimra néző több megyékbeli birtokaimat is lehetőleg és kitelhetőleg 
tisztázni és gyermekeimet is minden lehető bonyolódástól mennél inkább szabadítani 
kívánván ..." kerít sort a birtokeladásra." Perek sorozata ágazott le a császárszállási 
birtok eladásából." Törvényszéki ügy lett Kállay Péter Csanád megyei kaszaperegi 
birtokrésze megvásárlásából is, ami 1855-ben Koppély Fülöp tulajdonába került, úgy, 
hogy a reá kebelezett 80 000 forintnyi teher a vételárból volt (lett volna) kifizetendő. 
A Koppély kontra Kállay per is évekig elhúzódott." S a sort még folytathatnánk, de 
ez külön tanulmányt igényelne. Az 1860-as években a Kállay családra előjegyzett, de 
Kállay Péter elleni mezőtúri telekkönyvi betáblázások zöme már harmadik felesége, 
Kreulmayer Karolina javára szólt." Fogalmazhatunk úgy, hogy ez a hitelképesség tel- 
jes beszűkülésének a jele, de tekinthetjük úgy is, hogy ekkor már a házastársi követe- 
léseket is biztosítékkal kellett fedezni. A törvényszéki megkeresések Pétert általában 
nem találták meg. 

Mire az egész Reisner-féle ügy lezárult, Kállay Péter már nem volt az élők sorában. 
1868. április 7-én, 76 éves korában hunyt el. A Sarlós Boldogasszonyról elnevezett ró- 
mai katolikus plébánián halálának anyakönyvezésekor utolsó lakcímét Újbuda 1. szám 
alattinak mondták." Az utolsó időszakban valójában Bécsben élt. Abból ugyanis, hogy 
a Herczfelderrel folyó perének végső tárgyalására 1867 augusztusának végén innen ír 
és érkezik Pestre, s testvérhúgánál, Majthényiné Kállay Johannánál, a Császárfürdőn 
kér és kap lakást, erre következtetünk." S talán Császárfürdőről indult utolsó útjára is. 
Úgy látszik, akármennyire is nagy vesztesnek látszott, az utolsó percig nem adta fel. S 
ha a család reformátorának dicsőségére nem is szolgált rá, nehéz megítélni, hogy mit 
írhatunk a körülmények rovására, mit hiúsított meg nagy terveiből a százfelé húzó sza- 
bolcsi nemzetség. Kudarcaiban aligha vigasztalta, hogy ő legalább még időben, maga 
adta el birtokait. S hogy jó néhányan a családtagok közül nála sokkalta rosszabbul 
jártak. Csődbe jutottak, vagy elárverezték a házat a fejük felől. 


60 SZSZBML XIV. 25, Ferenczy Lajos ügyvéd iratai. 2. d. Török Szentmiklós, 1853. október 6. A vevő 
Herczfelder Hermann, a vételár 100 000 ezüst rénes forint. 

61 Henzsel, 1999. 58-59. Császárszállást először 1857-ben a kisvárdai Hrabovszky Rudolf, majd 1861- 
ben a szintén kisvárdai Eisenberger Dávid és fia, Mór vásárolta meg. Az 1857-es szerződésben a birtok 
magyar holdanként 62 pengőförintért kelt el. SZSZBML XIII. 7. Kállay-család levéltára. 1. d. 1-2. 
Örökbevallási jegyzőkönyv. (Másolat), 1857. szeptember 3. 

62 SZSZBML XIV. 25. Ferenczy Lajos ügyvéd iratai, 2. d. Örökadásvevési szerződés. Pest, 1855. március 
8. A vételár 214 560 pengő forint; a Koppély felperességével zajló per vázlata és folytatása SZSZBML 
XIV. 26. Böszörményi László ügyvéd iratai. 1. cs. e. 

63 MOL P 343 37. cs. 1. t. Kállay összes családra érdeklőleg — betáblázott — előjegyzett követelések jegy- 
zéke (Mezőtúr). A harmadik feleségre előjegyzések 1862—1863-as számok alatt. 

64 BEL Mikrofilmtár, A 183 p. 77. A temetés 1868. április 9-én történt. 

65 OSZK Kt Fond III/ 2619. Kállay Péter Majthényiné Kállay Johannának, Bécs, 1867. augusztus 22. 

Kállay Béni kölcsön-krónikája 


Könnyen várhatott volna ilyen sors Kállay Bénire is (1839—1903), bár ő egy újabb 
generációt képviselt. Ám karakán özvegy édesanyja, férje végakaratát kemény kézzel 
végigverekedve, perek és jól megválasztott fiskálisok (Bodnár István, Gyene Károly, 
Ferenczy Elek, Ferenczy Lajos, Kéler Sándor, Széher Mihály) segítségével végül újra 
tudta alapozni a Kállay-család orosi ágának ezt a vonalát." Akár jelképesnek is te- 
kinthetjük, hogy Kállay Péter birisi birtokrészét 1860-ban Kállay Istvánné Blaskovich 
Amália vásárolta meg. A pereskedés és a birtokvásárlás egyaránt pénzbe került, s rész- 
ben ennek a következményeit vizsgáljuk az alábbiakban. Nem az egész fennmaradt 
iratkorpusz, hanem Kállay Béni két naplója alapján: az 1863—1865-ös, inkább gazda- 
sági természetű jegyzőfüzetet és az 1868—-1875-ös belgrádi napló köteteit." Nincs itt 
módunk Kállay Béni és édesanyja Kállay Istvánnő, 1849 utáni hitelfelvételeinek, hitel- 
törlesztéseinek teljes történetét összeállítani. Kizárólag a legfontosabbnak tűnő hitel- 
konverziók jellegzetességeinek rekonstruálására vállalkozunk. Amúgy is a naplójegy- 
zetek jellegéből következően többnyire nem tudunk az eredeti kölcsönszerződésből (a 
tartozás állományából) kiindulni, csak a kamatfizetéssel, törlesztéssel, átütemezéssel, 
konvertálással kapcsolatos folyamatokat (flow) próbáljuk meg nyomon kísérni. 

Kállay Béni naplójegyzeteiben, a Reisner-féle parciálisok csak annyiban kerülnek 
említésre, amennyiben elégedetten nyugtázta, hogy sikerült kimaradniuk belőle. A do- 
log először némi riadalommal indult, de azután jóra fordult. 


1864. június 13. 

, Elfelejtettem a tegnapi napról bejegyzeni Bodnárnak egy közlését. Ugyanis: a 
Reisner féle hitelezők őt kérték fel követeléseik betáblázására, mit ő el is vállalt azon 
feltét alatt, hogy reánk n[em] tábláznak, noha nevünket látta az ítéletben. Ez annál fur- 
csábbnak látszott nekem, mivel bizonyosan tudom, hogy Mama ebben nem vett részt. 
Ezt meg is mondtam neki azon megjegyzéssel, hogy bárhol e tárgyban Mama nevét 
látná, azt hamisnak tarthatja. Egyszersmind kértem kísérje figyelemmel ezen dolgot." 

1864. június 13. 

5 A Reisner féle dolgot közölvén Mamával összekutattuk a családi jkveket, s azt ta- 
láltuk, hogy épen az 1846. sept. 13. melyben anyám protestatiója lehet, hiányzik. Ezért 
írni kell Ferenczy Lajosnak." 


66 Özvegy Kállay Istvánné Blaskovich Amália ötvenes években folytatott pereire lásd KÖVÉR, 2009. 
Kállay Béni politikai életrajzára: RESS, 1993; RESS, 2007. 

67 Az Országos Levéltárban mindkettő Napló néven szerepel. Megkülönböztetésül az alábbiakban én a 
korábbit pesti jegyzőkönyvként, a későbbit belgrádi naplóként nevezem: MOL P 344 40. cs. E/b. Kállay 
Béni pesti jegyzőkönyv 1863—1865; MOL P 344 c/d 31—34. k. Kállay Béni belgrádi napló 1868—1875. 
A belgrádi napló utolsó két kötetét mikrofilmen volt módom tanulmányozni. MOL Mikrofilmtár 13 758. 
tek. 

1864. június 24. 

, Levél Ferenczy Lajostól. kérte Kállay Emanueltől az 1846. szept. 13-i jkvet, de az 
vagy nem létezik, vagy nem található."" 

1864. július 13. 

, Levél Bodnártól: a Goldschmidt és Lamm részére a Bécsi trvszék által a Kállay 
család ellen betáblázásokat elrendelő ítéleteket (Reisner féle dolog). Ezekből kitűnik, 
hogy mi azokban nem lévén említve nem is tartozunk semmivel." 

Így aztán a csakis a Reisner-üggyel foglalkozó családi gyűlésre 1865 nyarán nem is 
mennek el, csak ügyvédjük van jelen. 

1865. június 4. 

, Bodnár írja: A jun. 1 családgyűlésen megjelent. Tiltakozását a Reisner ügyet il- 
letőleg nem vették jegyzőkönyvbe, miután már van egy 1865. márc. 1. kelt határozat, 
melyben minden családtagok névszerint fel vannak említve (tehát mi is), kik a Reisner 
kölcsönt alá nem írták.""" 


Attól azonban, hogy a Reisner ügyből sikerült kimaradni, még éppen elég kölcsön ma- 
radt, amelynek a törlesztéséről gondoskodni kellett. Kezdjük a különböző intézményi 
hitelekkel. 

Kállay a debreceni kerületi tábla idézése kapcsán állapítja meg naplójában, hogy az 
egri káptalantól származó régi családi adósság rájuk eső részét már teljesen kifizették, 
s a káptalan ügyvédje azt nem is vitatta, hogy 3440 forint erejéig ki lett elégítve, csak 
azért szerepel a család ezen ága még mindig az ügyben, mert az ügyvéd szerint az ere- 
deti követelés pengő pénzben volt." Ez azonban nem jelenti azt, hogy Kállay Istvánné 
eleve idegenkedett volna a hagyományos kölcsönforrásoktól. Igyekezett minden le- 
hetőségnek utána járni. 1863. december 16-án például ezt jegyezte fel Kállay Béni: 
,, Visszajött a Helytartóságtól kölcsönfolyamodásunk, a mely ellen semmi kifogás, de a 
pénztár állapotánál fogva 3-4 év előtt nem adhatnak kölcsönt." Ennyit azonban nem 
tudtak várni. 

A hatvanas évek elején Kállay Béni hiteleit már zömmel nem ilyen típusú adóssá- 
gok jellemezték. Két nagyobb banki kölcsönről tudunk: 40 ezer forint (bécsi) Túrra volt 
betáblázva, másik 40 ezer (belga) pedig Kaszaperegre." Amennyiben jól értelmezzük 
a szűkszavú forrásokat, a bécsi bankként emlegetett intézet az Osztrák Nemzeti Bankot 
jelenthette. Ez folyósított ugyanis jelzálogos kölcsönöket. A napló szerint egy Kéler 
nevű ügyvédnek 1864 tavaszán Bécsbe kellett utaznia Kállavék megbízásából, hogy ki- 


68 MOL P 344 40. cs. E/b. Pesti jegyzőkönyv. 120. 

69 MOL P 344 40. cs. E/b. Pesti jegyzőkönyv. 137. 

70 MOL P 344 40. cs. E/b. Pesti jegyzőkönyv. 54. 

71 MOL P 344 40. cs. E/b. Pesti jegyzőkönyv. 73. (1865. július 29.); 84-85. (1865. szeptember 4.) 
72 MOL P 344 40. cs. E/b. Pesti jegyzőkönyv. 46. (1863. december 16.) 

73 MOL P 344 40. cs. E/b. Pesti jegyzőkönyv. 44. (1863. december 13). 

fizesse a március 6-án esedékes 1400 ft kamatot." Ekkor határozták el azt is, hogy kér- 
vényezni fogják, hogy a kamatokat engedjék meg a pesti filiál-banknál fizetni, amihez 
a bécsi anyaintézet hozzá is járult." A naplóban általában csak vezetéknéven említett 
ügyvédek közül külön említést érdemel Kéler Sándor, már csak azért is, mert a levél- 
tári anyagmegmaradás különös kegye jóvoltából megőrződtek irodai naplói, amelyek- 
ből napra pontosan tudjuk, hogy mikor ismerte meg özvegy Kállay Istvánnét," Ugyan 
Kéler irodai naplójának a Kállay Béni által jegyzett időszakra már nem ismeretesek 
további füzetei (valószínűleg léteztek, de elkallódtak), de a feljegyzések szerkezetét 
összehasonlítva azt feltételezhetjük, hogy az ifjú Kállay Béni Kéler mintájára, esetleg 
tanácsára alakíthatta ki a maga 1863—1865-ös jegyzetfüzeteinek formáját és tartalmát. 
A belga bank, a Langrand-Dumanceau féle pénzügyi birodalom tagja, a Bangue de 
Credit Foncier et Industriel volt, de a tényleges lebonyolító az ugyanebbe az impéri- 
umba tartozó, 1860-ban Vindobona néven Bécsben alapított biztosítótársaság lehetett." 
A belga banktól jelzálogfedezetre felvett kölcsön terminusát nem ismerjük, de az a 
naplóbejegyzésekből kiderül, hogy január és július végén két részletben kellett a kama- 
tokat fizetni. Az egyik kamatfizetésnél Kállay frankban jegyezte fel a kamatot (,, 4180 
franc"), ám a frankban felvett kölcsön után az ázsió függvényében félévente más ka- 
matösszegről szóló nyugta jelenik meg a naplóban osztrák értékű forintban. Amennyire 
a töredékes adatokból kitűnik, az ázsió jóvoltából a kamatterhek — forintban — csökkenő 
tendenciát mutattak. Amikor maga Kállay Béni fizette Bécsben a kamatot, akkor azt 
Schaáffernél, a Belga Bank ügynökénél (Bamberger strasse 1.) teljesítette." 


74 MOL P 344 40. cs. E/b. Pesti jegyzőkönyv. 88. (1864. március 19.). Az előző évben csak annyi bukkan 
fel december végén, hogy Kéler megküldi a bécsi bank kamatfizetéséről hitelesített számadást, ám itt 
semmilyen összeg nem szerepel. Uo. 54. (1863. december 26.) 

75 MOL P 344 40. cs. E/b. Pesti jegyzőkönyv. 102. (1864. április 14.) Fiókbankja csak az Osztrák Nemzeti 
Banknak és a Credit-Anstaltnak volt ekkoriban Pesten, tehát elvben gondolhatnánk a CA-tól felvett 
kölcsönre is, de ez a bank nem foglalkozott jelzálogügyletekkel, tehát ha tölük származott (volna) a 
, bécsi bank" kölcsöne, az akkor leginkább értékpapír-fedezetre nyújtott lombardkölcsön lehetett, ennek 
azonban csekély a valószínűsége. 

76 BFL XIV.12. Kéler Sándor ügyvéd irodai naplói 1846—1858. 1856. november 27. , Kállay Istvánnő 
született Blaskovits Amália asszonynak Gyene Károly által bemutattattam." Ekkortól bukkannak fel az 
irodai naplóban Kállaynétól származó megbízások. Már ugyanazon év december 14-én özvegy Kállay 
Istvánnéval 3 napra Bécsbe utazott. Uo. 3514. A naplóra Gajáry István hívta fel a figyelmemet, amit 
ezúton is köszönök. A napló érdekesen kombinálja a hivatali és magán bejegyzéseket. Kélerre lásd 
Bónis György jegyzetét a levéltári repertóriumban. Budapest Főváros Levéltára. 5. Bp. 1969. 1831 óta 
élt Pesten. László nevű testvérével együtt 1839-ben Sáros megye nemesi bizonyítványa alapján vették 
fel a Pest megyei nemesek sorába. KÖSZEGHI, 1899. 172. 

77 André Langrand-Dumanceau nemzetközi ténykedésére lásd: Jacguemyns, 1960—-1965. Magyarországi 
működésére legújabban: KISS, 2009. 

78 MOL P 344 40. cs. E/b. Pesti jegyzőkönyv. 53-54. (1865. január 30.) Ekkor látogat el egy bizonyos 
Csarodához (Landhausstrasse 4.), akit felszólít arra, hogy ezentúl ők fizessék a belga bankot. 


Hitelkonverziók. A nagykállói Kállay-család hitelügyei a 19. század közepén 57 


Ezek a kölcsönök még a naplójegyzetek írása előtti időszakban keletkeztek. Csak 
feltételezhetjük, hogy valószínűleg birtokvásárlással vagy a birtokvásárlás révén átvál- 
lalt adósságteherrel lehettek összefüggésben. 


5. táblázat 
A belga banknak fizetett féléves kamatok 


Dátum Kamat Kamat 
(o. é. frt) (Franc) 
1864. február 1. 2037 KKE 


1864. július 31. 2020" 


1865. február. [1919/4180 
1865. július 31. 1845 TEN 


§ Ekkor előre fizették ki a kamatot, s a visszaigazolt nyugtán a hóvégi árfolyamon felvett 


végleges összeget Kállay a naplóba nem másolta be. 


Forrás: MOL P 344 40. cs. E/b. Pesti jegyzőkönyv, 129. (1864. július 4.): 133. (1864. júli- 
us 8.): 137-138. (1864. július 14—15.). 


Láthatóan foglalkoztatta Kállay Bénit és édesanyját, hogy ezeket a jelzálogi adósságokat 
az újonnan alakult Magyar Földhitelintézet kölcsöneire konvertálják. Kállay Béni már 
1863 decemberében felkereste Csengery Antalt, a Földhitelintézet titoknokát s tudakol- 
ta, hogy összesen 80 000 forintnyi belga és bécsi adósságát nem lehetne-e , a magyar 
bankhoz áttenni". Pozitív választ kapott, s hogy minél hamarabb adja be folyamodvá- 
nyát." Aztán karácsonykor újra felkereste Csengeryt, és apró ajándékokkal olajozta a 
, hitelbarátságot": fia számára átadta a tanítójától, Benedektől örökölt étkészletet, sőt a 
Budapesti Szemlére is 10 forintot előfizetett." Gyorsan elkészült a , Magyar Bankhoz 
beadandó folyamodás", s már december végén sorszámot is kapott a beadott ,, Túrra 
nyerendő kölcsön"."" Tavaszra a két, még hiányzó iratot is pótolta. A legközelebbi vizit 
alkalmával Csengery azt ajánlotta, hogy mivel , a catastrális és a valódi jövedelem közt 
nagy különbség van, adjak be egy folyamodást a becslés végett. A kölcsönfolyamodás 
száma 5990." Aztán júniusban sor került a becslésre is. Egy Peterdy nevű becsűs uta- 
zott a család bizalmasával, Kélerrel Mezőtúrra, s azzal érkeztek vissza, hogy az utóbbi 


79 MOL P 344 40. cs. E/b. Pesti jegyzőkönyv. 44. (1863. december 14.) 
80 MOL P 344 40. cs. E/b. Pesti jegyzőkönyv. 50. (1863. december 25.) 
81 MOL P 344 40. cs. E/b. Pesti jegyzőkönyv. 54. (1863. december 28.) 
82 MOL P 344 40. cs. E/b. Pesti jegyzőkönyv. 107. (1864. május 3.) 

szerint nem valószínű, , hogy 60 000 forintnál többet adjanak"." Tehát a tervezett köl- 
csön nem lesz elegendő mindkét betáblázott hitel kiváltására. S ha a dolgok , a rendes 
sorban" haladnak a Földhitelintézetnél, a kölcsönt csak fél év alatt ítélik oda. Ekkor ve- 
tődik fel az ötlet, hogy esetleg egy másik (magán)hitelezője nem vállalná-e el , a bécsi 
banknál levő tartozást meghaladó összeget", s fogadná-e el a tartozást földhitelintézeti 
papirosban. A jegyzőkönyvben Demelicsnek nevezett bécsi hitelező azonban erre nem 
volt hajlandó, ezért Kállay Béni — Kéler útján — azt kérte tőle, hogy legalább a nála levő 
10 000 forintot prolongálja egy félévre." 1864 őszén, Csengery újbóli meglátogatása- 
kor már csak 20 folyamodás volt a sorban előtte, de nemigen kapott biztatást, mondván: 
, Semmi pénze nincs az intézetnek"." Végül 1865 tavaszán 62 000 forintot szavaztak 
meg számára. Átis vette az összegre szóló kötelezvényt, ám azonnal kijelentette: , hogy 
miután a papírok jelen állásánál igen sokat veszítenék, nem fogadom el a kölcsönt.""" 
Az intézet ugyanis kölcsöneit papírforintra szóló kötvényekben nyújtotta, s a kötvé- 
nyek árfolyama ekkoriban szemlátomást alacsonyan állt." Végül azonban csak május 
közepén adta be a kölcsönt visszautasító nyilatkozatot." Kissé hosszúnak tűnik egy 
csaknem másfél éves várakozás egy megítélt, de visszautasított kölcsönre. 

Kállay azonban nem tett le a konvertálás szándékáról, még ha ez a naplója 1865. 
december 31-ével véget is ér, s nincs módunk a részletek kronologikus nyomon kíséré- 
sére. Az ügy azonban, szerencsére, az 1868-as ún. belgrádi naplóban is előbukkan." 

A kezdeményezés ezúttal nem tőle, hanem a belgáktól indult ki. 1868. június legele- 
jén ugyanis levelet kapott a Vindobonától arról, hogy a belgák átruházták a kaszaperegi 
adósságot az Osztrák Földhitelintézetre (Bodencreditanstalt)." A cessionális levél alá- 
írása ugyan elhúzódott, mivel az Osztrák Földhitelintézet ragaszkodott ahhoz, hogy 
a II. helyen legyen betáblázva a telekkönyvben, Kaszaparegnél azonban a második 
helyen a már említett Demelics kötvénykövetelése szerepelt. S bár Kállay úgy tartotta, 
hogy neki mindegy, hogy kinek fizet, tehát feltehetőleg az átruházásnál a feltételek nem 
változtak, mégis megkérte Demelicset, hogy engedje át a II. helyet, aki ügyvédével 
vizsgáltatta meg, hogy származik-e számára ebből veszély, s végül beleegyezett a ké- 
rés teljesítésébe." Végül 1868. szeptember másodikán került sor a cessionális okmány 


83 MOL P 344 40. cs. E/b. Pesti jegyzőkönyv. 123. (1864. június 21.; június 23.) 

84 MOL P 344 40. cs. E/b. Pesti jegyzőkönyv. 129. (1864. július 4.) A 10 000 forint után július 6-án kellett 
fizetni a 150 forint kamatot. A kamatot Kállay váltóval teljesítette. Uo. 

85 MOL P 344 40. cs, E/b. Pesti jegyzőkönyv. 169. (1864. november 10.) 

86 MOL P 344 40. cs. E/b. Pesti jegyzőkönyv. 35. (1865. április 5.; április 7.) 

87 Az intézet zálogleveleivel szembeni kezdeti idegenkedésről, a versenytársakról lásd Csengery Lóránd: A 
Magyar Földhiítelintézet története. H. n. é. n. Gépirat. MOL Z 119. 15. k. 121—122. 

88 MOL P 344 40. cs. E/b. Pesti jegyzőkönyv. 49. (1865. május 18.) 

89 MOL P 344 c/d 31. k. (1868. június 1.) 30. 

90 MOL P 344 c/d 31. k. Belgrádi napló. 30. (1868. június 1.) Az Allgemeine Österreichische Bodencredit- 
Anstalt francia közreműködéssel 1863-ban alakult. SCHULTE, 1912. 97-105. 

91 MOL P 344 c/d 31. k. Belgrádi napló. 71. (1868. július 14.); 81. (1868. július 24.) 


Hitelkonverziók. A nagykállói Kállay-család hitelügyei a 19. század közepén 59 


aláírására.? Utolsó említésére a belgrádi naplóban 1870. augusztus 1-jén bukkantunk. 
Ekkor jegyzi fel Kállay: , A belga bank féle adósságom után járó félévi kamatot és 
törlesztést a Bodencreditanstaltnál kifizetem. 209 Napóleon — 1246 frt 75 xr."" Az 
összegből ítélve a BCA-val kötött átruházás, bár továbbra is aranyalapú volt, s ki volt 
téve az ázsióingadozásnak, kedvezőbb feltételeket tartalmazott, mint az eredeti belga 
kölcsön. 

Térjünk ki a magánhitelezők között az imént említett bécsi Demelicsre. Ezek az ügy- 
letek is még a naplójegyzetek keletkezése előttre nyúlnak vissza. 1863 végén bukkan 
elő, hogy Kállayék a Demelicstől kapott 20 000 forintnyi kölcsönt szeretnék prolongál- 
tatni. Ehhez a hitelező hozzá is járul, fél évre hosszabbít." Valószínűleg a kamat is va- 
lamelyest emelkedett, hiszen 1863 októberében még csak 700 forintot tett ki, 1864 áp- 
rilisában azonban már 750 forintot küldtek Bécsbe." S bár Demelics a földhitelintézeti 
papírokat nem akarta elfogadni, a 10 000 forint kölcsön prolongálásához hozzájárult. 
Ennek jegyében visszaküldte a július 6-án esedékes 150 forint kamatról szóló váltót 
is" 

Közben érdekes, a hitelügyeket keresztező megjegyzést olvashatunk a naplóban: 

1864. május 14. 

, Levelet kapok Demelics Fedortól, mellyel megkezdi a szláv ügyek felett folytatan- 
dó correspondentiánkat." 

Majd: 

1864. május 19. 

, Írtam Demelicsnek, lakása van Bécs, Elisabethstrasse No. 14. 2. em. 10. ajtó.""" 

Csak találgathatjuk, hogy a pénzkölcsönző (akinek soha sincs feljegyezve a kereszt- 
neve) és a szláv ügyek levelezési címmel megadott szakértője vajon egy és ugyanazon 
személy-e." Az azonosság mellett szól, hogy a külügy szolgálatába 1871-ben lépett, 
bánáti származású Fedor Demelié [!] korábban magánzóként ténykedett, később pedig 
történeti művekkel hívta fel magára a figyelmet." A két személy azonosítása mellett 
szól, hogy 1864 októberében nevezett Demelié Pestre érkezett és Kéler kíséretében 
látogatást tett Kállayéknál. 


92 MOL P 344 c/d 31. k. Belgrádi napló. 110. (1868. szeptember 2.) 

93 MOL P 344 c/d 32. k. Belgrádi napló. 124. (1870. augusztus 1.) 

94 MOL P 344 40. cs. E/b. Pesti jegyzőkönyv. 36; 52. (1863. december I.; december 24.) 

95 MOL P 344 40. cs. E/b. Pesti jegyzőkönyv. 11; 99. (1863. október 19.; 1864. április 3.) A 750 forint 
kifizetésekor 600 forintról nyugtát kaptak, 150 forintért pedig visszakapták a váltót. 

96 MOL P 344 40. cs. E/b. Pesti jegyzőkönyv. 129; 132. (1864. július 4.; július 7.) 

97 MOL P 344 40. cs. E/b. Pesti jegyzőkönyv. 112-113. (1864. május 14.; május 19.) 

98 A genealógiai irodalomban ismert panyovai Demelich (sic!] család 1796-ban kapott címeres levelet. 
KEMPELEN, III. 1912. 284-285. A bánáti eredetű família Fedor nevű tagja (1832—1900) már Budán szü- 
letett és Bécsben halt meg. Komoly közös külügyminisztériumi karriert futott be. Életére lásd GULYÁS, 
V. 1943. 503. SOMOGYI, 2006. 221—223. Hálásan köszönöm RESS IMRE és FAZEKAS ISTVÁN Demelié 
azonosításához nyújtott hathatós segítségét. 

99 SOMOGYI, 2006. 222. 

1864. október 21. 

, Kéler eljön Demelicsel [sic!], a ki kijelenti, hogy hajlandó a most lefizetett 20 000 
ftot s a még hátralévő 10 000 ftot továbbra is nálunk hagyni csak annyát kell megkér- 
deznie az évek miatt. 

Szláv ügyekről ugyan ezúttal nem szólnak a naplójegyzetek, annál inkább szeren- 
csésnek érezhetjük magunkat, hogy részleteiben is szemünk elé tárul a kölcsönügylet 
pénzügyi alkata: 

1864. október 26. 

1. Kéler elhozza a Demelics féle 20 000 ftot bankutalványokban, s felolvassa a 
kötelezvényt, mely szól 5450 db aranyról, fizetési terminus 1869. okt. 20. aranyát szá- 
mítva 5.50 ft., tehát bankóban 30 000 ft. Húszezret megkaptunk tíz ezerrel pedig még 
tartozván neki ez épen 30 000 ft tesz. Demelics szavát adta, hogy a kamatokat bankóba 
veszi fel, valamint ő is adta az egész összeget; csak a devalvátió ellen akarván magát 
az aranyokkal biztosítani. 

2. Du. Kéler ismét eljön a kész obligatiót aláírjuk, Mama és én. A kamatokat 900 
ft előre kifizetjük, s arról ellennyugtát veszünk. Egyszersmind a betáblázási költségek 
biztosítására átadunk 288 frtot. Kéler kap 300 ftot.""" 

Az ügylet tehát azzal indult, hogy Kállayné visszafizette a korábbi 20 000 forintnyi 
kölcsönt, amely, mint most kiderült, váltókölcsön volt."? Ezúttal öt évre betáblázható 
kötelezvényre vesznek fel tőle hitelt. Az ügyletben Demeliénél is meghatározó szerepet 
játszik az anyja (őt kérdezi meg a terminusról), még akkor is, ha Demelié hangsúlyoz- 
za, hogy az egész összeget valójában ő adta. S bár az összeget bankutalványban kapták, 
a kötelezvény az ázsióingadozások elleni biztosítékként napóleon-aranyakra szólt, te- 
hát a szerződésben az akkori aranyárfolyamot rögzítették." 

Kállay Béni egyébként 1865 végi nagy pénzszükségében újra Demeliéhez fordult. 
Kéleren keresztül tudakolta, hogy tudna-e neki Demelié még hitelezni. Ő erre azt felel- 
te, hogy van egy 10 000 forintos úrbéri kötvénye, ezt kész , átengedni 3 s több hónapra 
890-re s a visszafizetést is csak úrbéri papírokban kívánja". A hitelt Kállay elfogadta, 
még pedig úgy, hogy a kötvényt eladatta Bécsben, és a kamatok levonása után fenn- 
maradt összeget kérte Pestre küldetni." A tranzakció lebonyolítása pénzügyileg így 
nézett ki: Kállay aláírt egy 10 000 forintra szóló váltót, amelyben szerepelt, hogy értéke 
temesvári úrbéri papírokban, a váltó Demelics anyja nevére szólt. S kapott egyúttal 


100 MOL P 344 40. cs. E/b. Pesti jegyzőkönyv. 161. 

101 MOL P 344 40. cs. E/b. Pesti jegyzőkönyv. 164. 

102 MOL P 344 40. cs. E/b. Pesti jegyzőkönyv. 160. (1864. október 18.) 

103 MOL P 344 40. cs. E/b. Pesti jegyzőkönyv. 164. Demelié Fedor anyját a családfa szerint Damjanovics 
Erzsébetnek hívták. Lásd KEMPELEN, 1912. 285. 

104 MOL P 344 40. cs. E/b. Pesti jegyzőkönyv. 126—127. (1865. december 14.; december 15.) 

3500 forintot bankutalványban és 2920 forintot készpénzben. Összesen tehát 6420 ft- 
ot. Ebből Kéler közvetítői díjaként lejött 300 forint, amiből azt is láthatjuk, hogy a 
tranzakciós költségek nem függtek közvetlenül az ügylet értékétől." 

Demelié egyébként még a belgrádi évek elején is Kállay komoly hitelezője volt. 
1869 elején az imént tárgyalt 30 000 forintnyi, október 20-án lejáró tartozás meghosz- 
szabbítását kérte tőle. A feltételek szigorodását jelzi, hogy a bécsi pénzember csak 
abban az esetben járult hozzá a prolongáláshoz, ha a kamatot 696-ról 890-ra emelik." 
Ez a kamatemelési kísérlet adott lökést ahhoz az elhatározáshoz, hogy a frissiben ala- 
kult Szolnoki Takarékpénztártól, (ahol egyébként is részvényeket jegyzetek) kérjenek 
kölcsönt. Amennyire az ügyletben szereplő nevek alapján lehet következtetni, végül 
50 000 forintot vettek fel, mert a feltételek nem voltak jobbak, mint a fent tárgyalt 
egyéb adósságok kondíciói, s azt is láthatólag a Pesti Hazai Első Takarékpénztártól.""7 
Az így kapott összeget Demelié kifizetésére fordították. Kállay Béni április végi bécsi 
utazásakor személyesen ajánlotta fel Demeliének a kölcsöntőke lejárat előtti visszavál- 
tását, aki elfogadta azt." Még eltartott egy ideig, míg a régi kölcsönt ki-, az újat meg 
betáblázták, de május közepére sikerült ettől az emelkedő költségű tehertől megszaba- 
dulni, visszakapták a kötelezvényeket, s az egész ügylet során még meg is takarítottak 
5000 forintot, ami takarékpénztári betétbe vándorolt." 

A váltó egyébként a legtermészetesebb módon tartozott Kállay Béni pénzügyi re- 
pertoárjába. Az egyes ügyletek tanulmányozása vezette arra, hogy — szerencsénkre — a 
legapróbb részletekbe menően feljegyezze a tranzakciók fortélyait. 

Visszatérő ügyfele Rökknek, akitől már korábban felvett 8000 forintos váltóköl- 
csönét 1863 novemberében 3 hónapra prolongálta. A kamat 1296-os, azaz negyedévre 
240 forint volt." A hol megszűkítve, hol kitágítva meghosszabbított kölcsönfolyam 
eredete itt is a ködbe vész. Nagy szerencse viszont, hogy a két napló, az 1863—1865-ös 
pesti és az 1868—1875-ös belgrádi között ismét áthidalhatónak tűnik az értelmezésben 
a két év hiány. 


105 MOL P 344 40. cs. E/b. Pesti jegyzőkönyv. 130. (1865. december 20.) Aligha kell magyarázni, hogy a 
bánáti származású Demeliének miért is volt temesi úrbéri kötvénye. Az úrbéri kötvények árfolyamáról 
lásd KOVÁCS, 1971. 77-85. 

106 MOL P 344 c/d 31. k. Belgrádi napló. 201. (1869. február 21.) 

107 MOL P 344 c/d 31. k. Belgrádi napló. 223. (1869. április 16.) Az ügyet Kleh István referálta, a biztosítási 
iratot pedig Hajós bankigazgató írta alá. Uo. (1869. április 20; április 29.) Hajós József PHET igazgató 
(1856-1876), Kléh István választmányi tag (1858—1876). FENYVESSY, 1890. 309; 312. 

108 MOL P 344 c/d 31. k. Belgrádi napló. 228. (1869. április 29.) 

109 MOL P 344 c/d 31. k. Belgrádi napló. 238. (1869. május 19.) 

110 MOL P 344 40. cs. E/b. Pesti jegyzőkönyv. 25; 140. (1863. november 15; 1864. július 23.) Nyilvánvaló- 
an Rökk Szilárdról van szó (1799-1888), aki ezek szerint nem csak jól menő pesti ügyvéd volt, egyben a 
PHET választmányi tagja (1852-1876), hanem busás kamatra magánhitelnyújtással (és hitelszerzéssel) 
is foglalkozott. MÉ! II. 1969. 548; FENYVESSY, 1890. 313. A korszak uzsora-viszonyaira lásd SZABAD, 
1965. 198—205. 

6. táblázat 
Kállay Béni Pesten Rökk Szilárdtól felvett váltókölcsönei 

§ nincs feljegyezve, de nyilvánvalóan ekkor is prolongálva 


Forrás: MOL P 344 40. cs. E/b. Pesti jegyzőkönyv; MOL P 344 c/d 31-34. k. Belgrádi napló. 

Ennek a látszólag hosszú távú, de állandóan rövidlejáratú kölcsönök prolongálásá- 
ból összeszövődő hitelkapcsolatnak is megvoltak a maga ciklusai: először 1864 nya- 
rán-őszén, majd az 1868 októberét követő esztendőben volt intenzív a kapcsolat. Az 
előző mögött legvalószínűbb módon egy 1864. július 25-től október 2-ig Biarritzba és 
Spanyolországba tett utazás húzódott meg." 

A másodikra maga a napló szövege utal: 

1870. január 25. 

, Rökkhöz megyek és tőle felveszek 3000 ftot 1296-ra 6 hónapra, leginkább azért 
hogy Rabatinsky Marinak adhassak ebből.""" 

Ez az időszak ugyanis a Rabatinsky Marie-val, az ünnepelt koloratur-szopránnal 
öt éven keresztül tartó szenvedélyes viszony utolsó nagy fellobbanása."? Édesanyja, 
aki keményen harcolt a világgal és a famíliával fia anyagi exisztenciájának újraalapo- 
zásáért, és ebben a szellemben igyekezett őt nevelni, bevonva minden fontos döntés 
meghozatalába, bizony mód felett kesergett addigi fáradozásai veszélyeztetését látva. "" 
Természetes tehát, hogy amikor Kállay Béni 1869 novemberében a túri árendából ki- 
fizette és visszavette a Rökknek adott 10 500 forintos váltót, első dolga volt, hogy azt 
elküldje a , Mamának". S gondoljuk, nemcsak archiválás céljából, hanem megnyugta- 
tásul is." A maradék váltóhitel visszafizetésére pedig végül a Bethlen Vilmával kötött 
házasság után került sor. 

Gyökeresen más a helyzet a váltóhasználatban, amikor a mezőtúri bérlő, Svarcz Lő- 
rinc kér halasztást a Szent Györgykor esedékes árenda lefizetésére 1864. július 1-jéig. 
Ilyenkor Kállay hitelez neki. Biztosítékul 4000 forintról szóló váltót állított ki, amelyet 
egy pesti kereskedő, Svarcz rokona, M. Trebitsch acceptált. Ha július 1-jéig Svarcz a 
4000 forintot megfizeti, akkor a váltót Kállay visszaadja, s az összeget a haszonbérre 
nyugtatványozza. Ugyanakkor Kállay adott Trebitschnek egy elismervényt, melyben 
kijelentette, hogy az általa elfogadott váltó csak Svarcz tartozásának biztosítására szol- 
gál.""" A dolog egyébként szinte rutinszerűen ismétlődött: Trebitsch 1865. január elején 
2000 forintot fizetett ki, amellyel Svarcz Szent Mihálykor adós maradt. 1865 végén 
pedig ismét 1300 forintot adott a túri árendás tartozása fejében Kállaynak, hogy vissza- 


111 , Elutaztam Bohus Laczival s Szögyény Laczival Biarritzba és Spanyolországba, a honnét csak Okt. 2án 
tértem meg." MOL P 344 40. cs. E/b. Pesti jegyzőkönyv. 141. (1864. július 25.) 

112 MOL P 344 c/d 32. k. Belgrádi napló. 40. (1870. január 25.) 

113 Lásd erről KÖVÉR, 2008. 84-89. 

114 Thallóczy Lajos, aki komoly biográfiai gyűjteményt halmozott fel főnöke életének megismeréséhez, 
csak egy mondatban utal erre a sok fejfájást hozó ifjúkori időszakra. , Ezekben az években azonkivül: 
Sok olvasmány, nagyon sok színház, társaságba is sokat járt, egy évet ezek közül egészen a társadalmi 
életnek és mulatságnak (színház R. M.) szentelt anyja elkeseredésére." OSZK Kt. Fol. Hung. 1689. 
Thallóczy Lajos: Kállay Béni, Ifjúság. 4. 

115 MOL P 344 c/d 32. k. Belgrádi napló. 6. (1869. november 9.) 

116 MOL P 344 40. cs. E/b. Pesti jegyzőkönyv. 102-103. (1864. április 18.) Aztán június végén Trebitsch 
fizette ki Svarcz helyett a 4000 forintot. Uo. 

kapja váltóját.!"" Hasonló, a bérleti díj halasztásával kapcsolatos tranzakciót bonyolított 
le Kállay a kaszaperegi bérlővel, Basch Lipóttal. 1864 végén Kállay személyesen ment 
el Deutsch Ignáchoz, s mint írja: ,,...a Basch Lipót által kiállított s általa elfogadott 
2000 ftról szóló váltót incassálom, a Januári Kaszaperi árenda fejében7."" A bérlők 
visszatérő siránkozása, rendszeres halasztást kérő leveleik fordított képet mutatnak, 
mint amit a gazdaságtörténet sugall. A kereskedőtőke nem hitelezőnek, hanem notórius 
adósnak tűnik ebben a közegben. 

Kállay azonban nemcsak hitelező, hanem befektető is. 1864 novemberében, amikor 
Kende Kanut kifizette a farkasaszói birtokért a vételárat, megbízza Kélert, hogy vegyen 
a Pesti Magyar Kereskedelmi Banknál két, a Pesti lóvasútnál pedig négy részvényt." 
De 1864 nyarán feljegyezte négy Pannónia malomrészvénye után a felvett 132 forint 
kamatot is." Financiális alkata mindenesetre távol áll attól a hagyományos dzsentri- 
képtől, amellyel irodalmunk és történetírásunk szereti a 19. századi hanyatlás képét 
, bearanyozni". Mielőtt azonban még kivételnek vagy , ellen-ideáltípusnak" minősíte- 
nénk Kállay Bénit, érdemes egy kissé mélyebben belenézni a magánkölcsönök legbelső 
körének sűrűjébe. 


Jelentős szerepet játszottak ugyanis Kállay Béni hitelforgalmában a baráti—roko- 
ni kölcsönök. Itt is hol hitelezőként, hol adósként látjuk viszont a naplójegyzetekben. 
Szögyény László barátjának 1864 nyarán egy napra 4500 forintot adott kölcsön." A 
szintén az orosi ágból származó rokonától, Kállay Gusztávtól viszont, akire , országo- 
san ösmert bőkezűsége miatt pénzkezelést bízni" nem lehetett, Kéler tanácsára megta- 
gadta a hozzájárulását, hogy eszlári birtokára kölcsönt vehessen fel. !?? 

Sógorának, Blaskovits Miklósnak, akivel közösen vitték a mezőtúri bérleti vállalko- 
zást, amikor anyjától azt hallotta, hogy pénzre van szüksége, rögtön segítségére sietett: 
, Ajánlottam neki 10 000 ft 3 hónapra 596 váltóra, a mit nagy örömmel el is fogadott.""? 
Azután 1864 nyarán újabb 1800 forintot adott kölcsön 8 napra Blaskovicsnak, amiből ő 
azonnal visszaadott 1180 forintot, hogy abból Kállay Blaskovits Sándor egy váltóját fi- 


117 MOL P 344 40. cs. E/b. Pesti jegyzőkönyv. 1. (1865. január 3.); 135. (1865. december 31.) 

118 MOL P 344 40. cs. E/b. Pesti jegyzőkönyv. 188. (1864, december 28.) 

119 MOL P 344 40. cs. E/b. Pesti jegyzőkönyv. 175. (1864. november 21.) Egyébként megtakarított pénzét 
ügyfélként is a Kereskedelmi Bankban helyezte el 1864 nyarán: , Beadok 3600 ftot a Kereskedelmi 
bankba." Uo. 133. (1864. július 8.) 

120 MOL P 344 40. cs. E/b. Pesti jegyzőkönyv. 131. (1864. július 5.) 

121 MOL P 344 40. cs. E/b. Pesti jegyzőkönyv. 128-129. (1864. július 2—3.) Barátja másnap megadja az 

122 Kállay Gusztáv pénzügyi mentalitására lásd az unokatestvér jellemzését. SZSZBML IV. B. 154. 4. d. 
Keresetlevél, Kállay Ákos, Nagykálló, 1852. július 4. A hozzájárulás (nyilván egyfajta kezesség) meg- 
tagadása: MOL P 344 40. cs. E/b. Pesti jegyzőkönyv. 20-21. (1863. november 4.; november 6.) 

123 MOL P 344 40. cs. E/b. Pesti jegyzőkönyv. 53. (1863. december 25.) A pénzt a takarékpénztárból, nyil- 
ván a Pesti Hazaiból vette ki. Uo. 

zesse ki a takarékpénztárnál. "?" Július elején Blaskovits megadta az 1800 forintot, s ek- 
kor megállapodtak, hogy a még nála levő 6000 forintot prolongálják október 1-jéig."" 

Aztán amikor 1865 végén Kállay Béni láthatóan súlyos pénzzavarba került, Blas- 
kovits Miklós viszonozta a korábbi szívességet. Először Kállay Széhertől vesz fel 2000 
forintot, amelyre Blaskovits nevére állít ki kötelezvényt. Majd két nap múlva Blaskovits 
újabb 1000 forinttal segíti ki, amiről Kállay ezúttal elismervényt ad." December végén 
elszámoltak egymás közt: 


1865. december 13. 
, Én tartozom neki: 
Nov. 22-ről [118. 1. 515. sz.] 2000 ft. 
Nov. 24-ről [119. I. 520. sz.] 1000 ft. 
összesen 3000 ft. 


Ő tartozik nekem: 

1. Még a túri vállalatból 2000 fttal kb. másfél év óta. Ebből azonban lefizetett 
Áprilisban [37. I. 180. sz.] 1000 ftot és így marad 1000 ft. 

2. 760 fttal [31.1. 147. sz.b.] 760 

3. 1176 fttal (113. 1. 501.sz.] 1176 

4. kamatok mindezekből 114 

Összesen 3050 ft. 

És így még ő tartozik 50 fttal, a mit azonnal ki is fizetett."!?7 

Az ideális pénzügyi egyensúly nem tartott sokáig. Kállay Béni még aznap este fel- 
vett Blaskovits Miklóstól újabb 1000 forintot, amelyet két nappal később Pestre bejőve 
adott meg."? 

Hogy mekkora lehetett ekkoriban Kállay Béni pénzínsége, azt nem csak a már fen- 
tebb tárgyalt kölcsönfelvételek kulminálása jelzi, hanem az is, hogy további, sokkal 
, lágyabb" magánkölcsön- forrásokat volt kénytelen felhajtani. Előkerültek a párnahajba 
rejtett titkos összegek. 1865. december elején rászorult arra, hogy dadájától kérjen köl- 
csön 70 forintot, s ezúttal feljegyzi naplójában, hogy Zsuzsi dadától , előbb már felvett 
350 forintot". Szeretett dajkája haláláról egyébként még belgrádi naplójában is meg- 


124 MOL P 344 40. cs. E/b. Pesti jegyzőkönyv. 126. (1864. június 28.) 

125 MOL P 344 40. cs. E/b. Pesti jegyzőkönyv. 132. (1864. július 4.) Ekkor Blaskovits lefizette a múlt és 
jövő 3 hónapra esedékes kamatokat, ami október 1-ig 180 forintot tett ki, Uo. 

126 MOL P 344 40. cs. E/b. Pesti jegyzőkönyv. 118—-119. (1865. november 22.; november 24.) 

127 MOL P 344 40. cs. E/b. Pesti jegyzőkönyv. 125—126. (1865. december 13.) 

128 MOL P 344 40. cs. E/b. Pesti jegyzőkönyv. 131. (1865. december 22.) 

129 A korábbi nagyobb kölcsönt hiába keressük az amúgy nagyon akkurátus naplóban, mintha maga elől is 
titkolta volna. MOL P 344 40. cs. E/b. Pesti jegyzőkönyv. 123. (1865. december 7.) Ezúttal feljegyzi, 
hogy egy bizonyos Fabik Juliannától 180 forintot vett kölcsön. Uo. 

emlékezett." Közben, bár ez ismét csak a keményebb üzleti világ feltételrendszere, 
Strasser nagykereskedőtől két hétre 1000 forintot vett kölcsön, 996-os váltóra." Végül 
kiutazott Nézsára, s elkérte Nina tantétól 9500 forint értékű úrbéri kötvényeit. Vele 
kétségtelenül előnyösebb kölcsönszerződést kötött, amikor egy évre adott neki 690-os 
kötelezvényt, , hasonlólag úrbéri papírokban fizetendőt"."? Ezt a legintimebb hitelkört 
is racionálisan használta, amennyiben alacsonyabb kamatozás végett fordult hozzájuk. 

Kállay Béni tehát, ha csak az 1863—1865 közötti, részletesen dokumentált időszakra 
koncentrálunk, meglehetősen változó feltételek mellett volt adós és hitelező. Kezdet- 
ben úgy tűnik, hogy inkább bővében volt a pénznek, de 1865 végére súlyos hitelínséget 
élt át. Tulajdoníthatjuk ezt épp a jelzett években kibontakozó, mesterséges pénzszűkét 
teremtő, Ignaz Plener-féle deflációs törekvések következményének. 1865 végi súlyos 
pénzzavarának magyarázatát azonban nem lehet egyszerűen a gazdaságtörténeti tren- 
dek világában keresnünk. A Rabatinsky Marie-hoz fűződő intim viszony (és annak fi- 
nanszírozása) nélkül az egész jelenség érthetetlen lenne. Pedig az igazán komoly teher, 
a Marie-tól 1866. október 16-án született Stephan fia eltartása a két fennmaradt napló 
közötti hiátus időszakában került be a költségvetésbe." 

A két napló vezetése közötti időszakra esik, amikor Kállay Béni és barátja, Szögyény 
László közösen egy nagy hitelügyi munka megírásába fogtak. Olyan művet szerettek 
volna letenni az asztalra, amely nemcsak a tudományos követelményeknek tesz ele- 
get, hanem gyakorlati, technikai ismerteket is nyújt, s egyben hozzászólás a kor hazai 
hitelpolitikai kérdéseihez is."! A munka tudomásunk szerint nem készült el, bár a két 
barát a témához komoly anyagot gyűjtött össze. Érdekes, a korhangulatra és az újabb 
nemzedékre jellemző mozzanat, hogy amikor először összeültek megbeszélni a készülő 
művet, Széchenyi hajdani munkáiról , megfeledkeztek". De az sem véletlen, hogy 
Kállay fennmaradt jegyzeteiben milyen gondolatok álltak a középpontban: , Helytelen 
azt hinni, hogy a hitelnek nincs más célja mint a létező vagy meglévő tőkét mozgósíta- 
ni, mert a hitel csak úgy lehetséges, ha egy már meglevő tőke egy oly másért cseréltetik 


130 , És így ismét egyel kevesebb azok száma kik engem igazán szerettek... Vele 30 évi hűség és szeretet 
szállott sírba; ilyet többé én nem találhatok." MOL P 344 c/d 31. k. 264. (1869. július 20.) 

131 MOL P 344 40. cs, E/b. Pesti jegyzőkönyv. 126-127. (1865. december 14-15.) 

132 MOL P 344 40. cs. E/b. Pesti jegyzőkönyv. 130-131. (1865. december 21.) Így sikerül még szilveszter 
előtt Strassertől visszaváltani 1000 forintos két hetes váltóját. Uo. (1865. december 30.) A tantétól felvett 
kölcsön úgy ért véget a belgrádi napló tanúsága szerint, hogy a nagynéni felmondta azt. MOL P 344 c/d 
32. k. Belgrádi napló. 145. (1870. szeptember 25.) De az ügylet továbbra is félig-meddig a rokoni kör- 
ben maradt: sógora, gr. Teleky Gusztáv kínált neki fedezésül 10 000 forintnyi erdélyi úrbéri papírokat. 
Kállay pedig erről egy kötelezvényt állított ki. 

133 A keresztségben a Stephan Ladislaus Groman néven anyakönyvezett fiú születéséről, apanázsáról lásd 
KÖVÉR, Magánélet, 2008. 84—85. 

134 A munka tervezetéről MOL P 344 Kállay Béni. I. d. B. Levelek. 293—294. Szögyény Marich László 
(Csóor, 1867. március 7.) Édes Bénim. 

135 Szögyény Marich: , Széchenyi Hitel- és Stádium-ában, — melyeket multkor elfelejtettünk feljegyezni — 
böngésztem és találtam bennök sok haszna vehetőt." Uo. 294v. 

el, mely akkor nem használható. A hitel célja időkímélés, nem egyéb tehát előlegnél." 
(Kiemelés az eredetiben.) Ebbe a divatos felfogásba illeszkedtek a személyes hi- 
telről szóló idézetek is: , A személyes hitel nem egyéb, mint a véghezviendő munka 
leszámítolása. Nincs korlátozva mint a dologi [hitel] a tárgyak értéke által, s egyedül a 
kölcsönvevő becsületességéhez és értelmességéhez van mérve. És ez a legáldásosabb 
a társadalom számára." 

Ha Széchenyit annak idején még elsősorban a hitel fedezetének, lejáratának, rend- 
szerbe illeszkedésének kérdései nyugtalanították, akkor a hatvanas évekre Kállay Béni- 
nek mind elméleti tájékozódásában, mint hitelezési gyakorlatában a hitelformák közötti 
rugalmas átjárhatóság lehetett a meghatározó élménye. Kialakulóban volt az új hitel- 
rendszer, amelyben a régi formák és az új intézmények békésen megfértek egymással. 
Olyan világ volt ez, amelyben magánhitel esetében is lehetőség volt a váltóhitel hosz- 
szabb lejáratú kötelezvényhitellé alakítására. Csak a piaci árfolyam gördített akadályt 
az elé, hogy egyik intézményi hitelezőtől át lehessen vinni a betáblázott követeléseket 
másik bankintézethez. A túri árendából befolyt összeg minden további nélkül konver- 
tálható volt a zömmel személyi hitelként használt drága váltóállomány radikális visz- 
szafogására. Amikor sógoránál mutatkozott sürgős pénzszükség, könnyedén hitelezhe- 
tett neki váltóra a hivatalos ráta alatt, 596-on. S amikor ő került hasonló helyzetbe, az 
uzsorakölcsönöket igyekezett a nagyon is hagyományos, ám olcsóbb családi kötelez- 
vényekkel helyettesíteni. Akinek rendben volt a Credituma, annak konvertálhatónak 
mutatkozott az egész világ. 


136 MOL P 344 Kállay Béni. 44. cs. ÉVf. 7. A hitelről. Kivonatok és jegyzetek. I. Az idézett gondolatme- 
net N. Villiaumé: Nouveau traité d"économie politigue. Paris, 1864. című művének 2. kiadásából, a 
200-207. oldalról kiírt jegyzetelésből származik. 

137 Uo. 3. A tervezett munkából bő évtized múltán jelent meg egy , töredék": KÁLLAY, 1877. Lásd a föszer- 
kesztő jegyzetét: uo. 42. 

A BANKKÉRDÉS: KÉT-BANKRENDSZER 
VAGY BINACIONÁLIS BANK 
(1867-—1878) 


Ha valaki az 1848-as márciusi pontok , nemzeti bank"-ra vonatkozó követelését, vagy a 
szabadságharc , önálló magyar jegybankját" kéri számon a 19. század második felének 
Habsburg Monarchiabeli jegybanktörténetén, valószínűleg értetlenül tekint a fejezet 
címére. Pedig a Habsburg Birodalom gazdasági unióját az általunk tárgyalt korszak 
egészében hosszú távú közgazdasági realitásnak tekintve — másképpen ugyanis aligha 
tehetünk — az ún. bankügyet (valójában a kifejezés a jegybankügyet jelentette a korban) 
nem szakíthatjuk ki a gazdaságpolitikai kérdések szövevényéből. Amennyiben a bank- 
ügy mégis önálló életet látszik élni, az annyit jelent, hogy közvetlenül politikai kérdés- 
sé minősítették. Ezzel az optikával viszont a probléma nemcsak vizsgálhatatlannak, 
hanem megoldhatatlannak is bizonyul(t). 

Analitikusabban fogalmazva: ha az Osztrák Nemzeti Bank mellett a bankszabadság 
jegyében egyetlen másik jegybank is létrejött volna a Monarchiában, akkor a korabe- 
li felfogás szerint, a gazdasági unió fennállása esetén a két-bankrendszer formájában 
megnyílt az út a több-bankrendszer kialakulása felé is. Az a lehetőség pedig, hogy 
a két (vagy több) bank a szó teljes értelmében szuverén módon egymás jegyeit köl- 
csönösen ne fogadja el egymás területén, elképzelhetetlen volt, ugyanis ennek egyben 
a gazdasági közösség végét is kellett volna eredményeznie. Ebben az értelemben az 
, Önálló magyar jegybank" a gazdasági unió mellett nem jelenthetett mást, mint a Mo- 
narchia több-bankrendszerének speciális esetét. Ha ezt nem így fogjuk fel, akkor rögtön 
arra a csakis a magyar politikai nemzet-koncepcióból levezethető ingoványos talajra 
csúszunk, amellyel a kortársak méltán szegezhették szembe, hogy vajon miért csak 
a magyar államnemzet , jogosult" önálló jegybank alapítására, a többi monarchiabeli 
nemzet miért nem? És itt máris a döntő ponthoz érkeztünk: ha ugyanis az , önálló ma- 
gyar jegybank" — a Monarchia gazdasági közössége mellett — nem a több-bankrendszer 
speciális esete, akkor nem lehet más alternatív álláspont, mint a két államalkotó nemzet 
koncepciójából fakadó binacionális bank, amely a jegybank dualista államszerkezethez 
idomításával jött létre. Így tehát a Monarchia gazdasági közössége mellett az elvileg 
fennálló négy megoldásból: valódi több-bankrendszer, két-bankrendszer, binacionális 
bank, nemzeti (azaz központi) bank (osztrák. ill. magyar változat) valójában csak a két- 
bank szisztéma és a binacionális bank nyújtotta a korszak valódi dilemmáját. 

A bevezetésben azt is láttuk, hogy az ún. bankszabadság viszonyai között (és itt a 
kortársak legtöbbször az Amerikai Egyesült Államokra ill. Skóciára hivatkoztak) min- 
dig akadt valamilyen intézmény, amely betöltötte a hiányzó központi banki funkciókat. 

Az USA-ban a kincstár, Skóciában végső soron a Bank of England. Mint ismeretes, a 
jegykibocsátás a szűkebb Angliában és Németországban sem volt kizárólagos mono- 
pólium, hiszen a központi bank mellett más bankok is foglalkoztak ezzel, de ezt nem 
tekintették a bankszabadság klasszikus esetének és ritkábban hozták fel szemléltetésül. 
Megfogalmazódott már olyan vélemény is, hogy a bankszabadság tulajdonképpen teo- 
retikus illúzió, amely soha és sehol nem létezett.! Témánk szempontjából mindenesetre 
elgondolkodtató, hogy a , bankszabadságot" vagy az államkormányzat, vagy egy , kül- 
földi" bank fokozott szerepvállalásának kellett a legjobb példákban is kísérnie. Ez alól 
talán egyedül Svájc jelent kivételt, de Svájc bizonyos értelemben minden alól kivétel. 

A Habsburg birodalomban már a neoabszolutizmus időszakában felvetődött a több- 
bankrendszer gondolata. Bizonyára nem véletlen, hogy ebben a birodalmi arisztokrácia 
egyik magyarországi képviselője játszott kezdeményező szerepet. A magyarországi 
újkonzervatív csoportosulás egyik prominens képviselője, gróf Dessewffy Emil (akit 
egyébként már 1850-ben beválogattak a bankbizottság tagjai sorába) 1856-ban meg- 
jelent munkájában a valutastabilizáció ügyéhez kapcsolva olyan javaslatot tett, amely 
az ONB, mint központi jegybank fenntartása mellett 14 , országos bank" felállítását 
szorgalmazta. Ezek maximum 101,5 millió forintnyi jegyet, rögzített arányban oszt- 
hattak volna szét. A proporcionalitás szempontjait jól megvilágítja, hogy eszerint Pest 
25, Prága 12, Milano 14, Lemberg 12, Brünn 5,5, Erdély 4,5, Linz pedig 3 millióval 
szerepelt többek között.? 

A tartományi bankok eszméje még Bruck pénzügyminisztert (PM) is megihlet- 
te, aki mindenek előtt három helyen, Prágában, Triesztben és Pesten tervezte létre- 
hozásukat. Nem kis meglepetést okozott ezzel az 1856 decemberében Bécsben tár- 
gyaló Pesti Magyar Kereskedelmi Bank küldöttségének, akik eredetileg azért utaztak 
a császárvárosba hogy a Creditanstalt pesti fiókjának üzemeltetéséről tárgyaljanak. 
Bruck személyesen is fogadta a deputációt és kifejtette elképzelését, hogy a 10 milliós 
alaptőkével tervezett pesti országos bank részvényeinek egyharmadát a PMKB, egy- 
harmadát a CA adná, a fennmaradó rész pedig nyilvános aláírás alapján , szereztessék 
be" Egyúttal átadta a prágai kamara által már elkészített ottani alapszabálytervezetet, 


1 A magyarországi kortárs irodalomban a bankszabadság álláspontját legmarkánsabban képviselte HORN, 
1870. 315. , Gyakorlatilag a szabad és több bankok rendszere sokkal több előnyt nyujt, és sokkal ke- 
vesebb kárt okoz, mint a szabadalmazási és egyed-árusági rendszer". A bankszabadságról folyta- 
tott vitákat az egybankrendszer híveként foglalta össze BEÖTHY, 1875. 397. , Azon előnyök melyek 
a sokbankrendszernek vagy bankszabadságnak tulajdoníttatnak, illuzórikusak, mert nem létezik olyan 
közgazdaságilag kívánatos művelet, melyre egy kiváltságos bank is képes ne lenne, ha szabad bankok 
képesek reá," 

2  DESEWFFY, 1856. 112. Hogy a mintául szolgáló angol bankrendszerben a Bank of England és a , country 
bankok" összeköttetés párhuzamba vonása némi csúsztatással volt csak lehetséges, azt talán ennyi idő 
elteltével nem érdemes különösebben bizonygatni. 

sürgetve a pestieket a mihamarabbi követésre, , hogy a trieszti, prágai és pesti országos 
bankok alapszabályait egyszerre lehessen ő Felsége jóváhagyása elé terjeszteni". 

Mire azonban 1857 elején a pesti tervezet elkészült, megtörtént a bécsi érmeegyez- 
mény aláírása és a , bankjegykibocsátás decentralizációja" lekerült a napirendről. Bruck 
a Creditanstalt és az ONB kebelében frissiben felállított jelzálogosztály üzletkörébe üt- 
közőnek találta a kidolgozott alapszabályokat. Valószinüleg az ONB maga sem lehetett 
túlzottan lelkes az ügyben, bár erre vonatkozó primer forrásutalást nem találtam." A 
PMKB közben mindenesetre nemcsak az országos bank alapítását, hanem a Credit- 
Anstalt pesti fiókjának átvételét is lekéste. A több-bankrendszer ezzel elég hosszú időre 
feledésbe merült. 


Kiegyezés — a jegybank nélkül 


Maga az ún. bankkérdés legközelebb a kiegyezési tárgyalások során került elő. Lónyay 
Menyhért, mint a megbeszéléseken , az anyagi érdekű ügyek" szakértője, majd a ki- 
egyezés után az első magyar pénzügyminiszter, magát a bankszabadság hívének vallot- 
ta. Célja , a monarchia mindkét fele pénzügyeinek gyökeres orvoslása, az államháztartás 
egyensúlyának biztosítása által, mi együtt járt volna egy új pénzláb megállapításával, 
a valuta rendezésével, a bécsi nemzeti bank likvidációjával és a hitelintézményeknek 
hazánkban egy alkotandó törvény korlátai közt szabad fejlődésével". Ő maga is , me- 
résznek" tekintette tervét és ennek érvényesítése érdekében a tárgyalások során nem 
csak a birodalmi kormány képviselőivel, hanem a magyar 67-es bizottsággal és az ab- 
ban helyet foglaló államférfiakkal is ütköztetni kellett véleményét. 

Lónyay 1866. augusztus végén, Andrássy oldalán vett részt azokon a bécsi megbe- 
széléseken, amelyek során az államminiszter Belcredi, a római követ Hübner, a konzer- 
vatív kormányférfiak közül pedig Majláth György kancellár és Sennyey tárnokmester 
lényegében arról szeretett volna meggyőződni, hogy megváltozott-e a magyar álláspont 
Königgratz után s az ún. 15-ös bizottság által kidolgozott, a közös ügyekre vonatkozó 
pontokat sikerül-e majd elfogadtatni a 67-es bizottsággal és az alakuló magyar ország- 
gyűléssel." Másfelől viszont az osztrák kormány ekkor hozta a magyarok tudomására, 
hogy milyen pontokat tart elfogadhatatlannak a magyar javaslatban. Mivel a bankügyet 
a 15-ös bizottság javaslata (amelynek tárgyalásai nem kaptak nyilvánosságot) érdem- 


3 —VARGHA, 1885. 59. és PÓLYA, 1892. 174. Utóbbi részletesen ismerteti a pesti kamarával együtt készített 
tervezetet is, 

4 PÓLYA, 1892. 177. 

5 LÓNYAY, 1875. 178. 

6 A rKkérdésről alapvető KÓNYI, IV. 1903. 17-58. A törvényszöveg születésének mindmáig legjobb fel- 
dolgozása ZOLGER, 1911. Újabban az osztrák politika szempontjából világította meg a tárgyalásokat 
SOMOGYI, 1976. 125—129. 

ben már taktikai okokból sem exponálta, épp ennek hiánya késztette az osztrák felet a 
kérdés felvetésére. A dolog érthetően foglalkoztatta őket, hiszen egyfelől az osztrák 
kormány kezét törvényesen kötötte a Plener-féle bankakta, másfelől viszont az 1866 
májusi államjegykibocsátás miatt a PM-ONB viszony elég feszült volt, hiszen az utób- 
bi — méltán — a bankakta megsértése miatt kártérítést készült követelni. 

A kancellária épületében tartott első megbeszélés alkalmával, augusztus 20-án, már 
éjfél után elmenőben vetődött csak fel a , Bankfrage", ahogy Lónyay naplójában a ma- 
gyar sorok között feljegyezte. Nem csoda, hiszen a legkényesebb kérdés nem ez, ha- 
nem a hadsereg ill. az alkotmányos sorrendiség problémája volt. (Hogy ugyanis előbb 
nevezze-e ki a király a 48-as alapon a magyar minisztériumot és ezek kössék meg a 
kiegyezést, avagy előbb kössék meg Deákék a kiegyezést, vigyék keresztül az ország- 
gyűlésen, majd azután ki lesz nevezve a kormány.) Azon a bizonyos augusztusi éjsza- 
kán Majláth emlékeztette a bankkérdésre Belcredit, aki szinte odavetette, hogy a , Bank 
privilégium tart még 1877-ig", tehát ehhez ragaszkodni fognak. Lónyay erre így vála- 
szolt: , átallában nem vagyok az egybank rendszer barátja s mind addig míg egybank 
lesz az agio ismét elő állhat minden nagyobb államszükséglet esetében - de ha minden 
más jogot megadatnak az országnak, ezen ... kiegyezni nem leend nehéz..."" 

Mivel Andrássy és Lónyay nem mondhatta magáról, hogy bizottsági felhatalmazás- 
sal tárgyal, tehát az eszmecsere csak puhatolózó és magánjellegű volt, azt kérték, hogy 
a kormány fejtse ki írásban kifogásait a magyar pontokkal kapcsolatban. A bankügyben 
a kormánykövetelés az volt — a vám, adó és közlekedési ügyekkel összekapcsolva —, 
hogy ezeknél az , átmeneti periódusban a status guo garantáltan fennmaradjon". Erről 
aztán tovább folytak a megbeszélések, míg Lónyay Andrássy kérésére írásba foglalta 
az ezekkel kapcsolatos megjegyzéseit: , jegybankügyben elvi megállapodásnak csak 
annyiban lehet helye, amennyiben az átmenet a fennálló Bankmonopóliumból egy a 
különböző országok hitelszükségleteinek jobban megfelelő jegybankrendszerre meg- 
kívánja." A szeptember 2-án Hübner bárónak átadott variáns pedig így szólt: , A jegy- 
bankügyet illetőleg mi azon nézetben vagyunk, hogy hasonló úton elvi megállapodások 
szükségesek, hogy az átmenet a most fennálló bankmonopóliumból egy, a birodalom 


7 — Lónyay politikai naplója. [Lónyay N.] Eredeti lelőhelye: University of London Library. A Kónyi hagya- 
tékkal külföldre került irategyüttesre Péter László professzor volt szíves figyelmemet felhívni. A naplót 
mikrofilmen Dénes Iván Zoltán hozta haza és a feltárási jog lejártáig az ő engedélyével használhattam, 
amiért ezúton is köszönetet mondok. MOL Mikrofilmtár [Mf], 37 153 Box. I. 1866. augusztus 21. A 
bankügyben folytatott 1866 augusztusi tárgyalások fontosságára és Lónyay álláspontjára (Kónyi alap- 
ján) már Juhász Lajos is utalt: JUHÁSZ, 1939. 65. sköv. 

8 MOL Mt. 37 153 Box. 1. 1866. augusztus 25. LÓNYAY, 1875. 169—170. fordításában némileg megke- 
ményíti akkori álláspontját (, könnte nur insoweit stattfinden"—" csak annyiban lenne létesítendő"), a né- 
met eredeti ugyanis nélkülözi az imperatív mozzanatot. A folytatás viszont egyértelmű: , Kivánatosnak 
látszik kétségkívül, hogy bizonyos vezéreszmék állapíttassanak meg a két törvényhozás részéről a jegy- 
bankok engedélyezésénél, mi a 63-ik alinea szerint lenne eszközlendő. A magyar törvényhozás jogáról: 
bankokat és hitelintézeteket engedélyezni, alig mondhatna le." (Kiemelés — K. Gy.) 

különböző országai hitelviszonyainak inkább megfelelő jegybankrendszerre lehetővé 
tétessék." 

Akárhogy is vesszük, az adott tárgyalásokon Lónyay túlment a 15-ös bizottság ja- 
vaslatain, de a bécsi kormány ellenvetéseire valamilyen formában válaszolni kellett. A 
nem teljesen alaptalanul a miniszterelnöki poszt várományosának tekintett Hübnerrel 
könnyebben folytak az eszmecserék, mint a kiegyezést nem mondhatni, hogy szívből 
pártoló Belcredivel. Hübner egyébként még az első alkalommal megjegyezte, hogy , a 
kiegyezést nehéznek nem látja anyagi és nem politikai téren"." Lehet, hogy ez akkor 
így is tűnt, de ez részben Lónyay rugalmas álláspontjának volt köszönhető. 

Az augusztus végi tárgyalások azonban nem hozták meg a kiegyezést, a császár 
elvonult — no persze nem a közgazdasági nézeteltéréseken — gondolkozni. Egyelőre 
nem döntött. Sőt 1866 őszén az álláspontok az uralkodói leiratban és az országgyűlé- 
si feliratban már világosabban szembesíthetőnek látszottak. Az uralkodó lényegében 
elfogadta a magyar bizottsági álláspontot (a dualizmust) tárgyalási alapként, de a kö- 
zös ügyek vonatkozásában a Belcredi-féle ellenvetéseket hangsúlyozza (hadsereg, vám 
és fogyasztási adók, államadósság). A politikai színjáték szabályai szerint a gesztust 
ugyanúgy kevéssé méltányolta a magyar országgyűlés, mint ahogy a reá küldött felirat 
is meglepetést okozott odaát, nem lévén biztosak abban, hogy a 67-es bizottság valóban 
folytatja-e a munkát." 

Végül azonban a , kiegyenlítést" meghozó 1867 eleji tárgyalások alapjául valóban a 
15-ös bizottság javaslatai szolgáltak. Ennek megfelelően a további súrlódási felületeket 
kerülendő, no meg mivel a magyar fél minél több kérdésben igyekezett nyitva tartani 
a kaput a további alkudozás számára, a bankügyre a törvényszövegben minimális hely 
jutott. Közvetlenül a jegybankügyről nem is esett szó, (nehezen is eshetett volna az 
ONB beavatása nélkül). Az 1867. évi XII. tc. 66. §-a azonban közvetve mégis érintette 
a kérdést." A törvény a magyar közjogi felfogás deáki értelmezésének megfelelően 


9 Lónyay N. MOL Mft. 37 154. Az 1867. július-augusztusi jegyzetek közé keveredett német szöveg lát- 
hatóan az augusztus 25-i vázlat átalakított változata. Ebben az elvi megállapodások már , nöthig sind", a 
jobban megfelelő jegybankrendszer pedig , ermöglicht". Közli KÓNYI, IV. 1903. 49. 

10 Lónyay N. MOL Mf. 37 153. 1866. augusztus 20. 

11 Vö. SOMOGYI, 1976. 176, ill. GALÁNTAI, 1985. 71—73. 

12 Magyar Törvénytár (Corpus Juris Hungarici) 1836—1868. Bp. 1896. 1867. évi. XII. törvényczikk. 343. 
A kereskedelemmel szoros kapcsolatban áll a pénzrendszernek (Műnzwesen) és általános pénzlábnak 
megállapítása ís. Nemcsak kívánatos tehát, hanem mindenik fél érdekében szükséges is, hogy mind 
a pénzrendszer, mind a pénzláb a kötendő vámszövetséghez tartozandó országokban egyenlő legyen. 
Ugyanezért a vám- és kereskedelmi szövetség megkötése alkalmával a pénzrendszer és pénzláb fölött is 
szükséges leend, az 59. és 61.§ értelmében, egyezkedés útján intézkedni, Ha pedig az így megállapított 
intézkedések megváltoztatása vagy uj pénzrendszernek és pénzlábnak megállapítása utóbb szükséges- 
nek vagy célszerűnek mutatkoznék, ez a két ministerium kölcsönös egyetértésével s a két országgyűlés 
helybenhagyásával fog történni. Magában értetődik, hogy a pénzverésre és kibocsátásra nézve a magyar 
király fejedelmi jogai teljes épségökben fennmaradnak." Az utolsó mondat eredeti, hivatalos német for- 
dításába súlyos értelemzavaró tévedés került: , Prágung und Emission von Goldmünzen" Id. Zolger, 

megkülönböztette a Pragmatica Sanctióból leszármaztatható ún. közös ügyeket az ún. 
közös érdekű ügyektől: , vannak még más nagyfontosságú közügyek, melyeknek kö- 
zössége nem foly ugyan a pragmatica sanctióból, de melyek, részint a helyzetnél fogva, 
politikai tekintetből, részint a két fél érdekeinek találkozásánál fogva; célszerűbben in- 
téztethetnek el közös egyetértéssel, mint szorosan elkülönözve." (52. §)" A pénzrend- 
szer és a pénzláb tehát — az államadóssággal, a vám- és kereskedelmi szövetséggel, a 
közvetett adókkal, közösen intézendő vasútvonalakkal együtt — a bizonyos időszakon- 
ként ujratárgyalandó közös érdekű ügyek kategóriájába soroltatott. Ez még önmagában 
nem is lenne gond, bár aligha a szakmai elfogultság mondatja velünk: nem hiszünk 
abban, hogy a külpolitikát és a hadügyet hosszabb távú meghatározottság illetné meg, 
mint a külkereskedelmet, pénz-és adórendszert, vagy épp az államadósságot. Ráadásul 
a közös, illetve közös érdekű ügyek megkülönböztetése után a törvény a közös ügyek 
költségeihez való hozzájárulás (kvóta) és a közös érdekű ügyek körüli alkudozásokat 
egyidejű tárgyalási formába vonta, holott az előbbivel kapcsolatban megegyezés hí- 
ján egyértelműen rögzítettek voltak az uralkodó felségjogai (61. illetve 21. §). Ez már 
önmagában azzal járt — az osztrák és magyar törvény különbségeire nem is tekintve —, 
hogy , a gazdasági kiegyezés adott formája tízévenként megrázkódtatást idézett elő a 
dualista monarchiában"." 

Az imént idézett 66. § további ellentmondást hordozott magában. Míg ugyanis a 
pénzrendszer és pénzláb , a két ministérium kölcsönös egyetértésével s a két ország- 
gyűlés helybenhagyásával" , egyezkedés útján" volt intézendő, addig a , pénzverésre és 
kibocsátásra" , a magyar király fejedelmi jogai" voltak irányadóak." A pénzrendszer 
és pénzláb kérdése azonban közvetlenül nem érinti a pénzverés és kibocsátás jogát, 
így bár elvileg elképzelhető, hogy Ferenc József osztrák császárként és magyar ki- 
rályként eltérő módon gyakorolja fejedelmi jogát a pénzkibocsátással kapcsolatban a 
birodalom két felében, de az biztos, hogy ilyenkor bár önmagával ellentébe kerülhet (k. 
versus k.), a két országgyűléssel szemben viszont felül fog kerekedni, akár mi is legyen 
azok álláspontja. Úgy is fogalmazhatnánk, hogy a pénzkibocsátási joggal együttjáró 
bankjegykibocsátási szabadalom megadása, bár névleg a közös érdekű ügyekhez sorol- 
tatott, elintézési módját tekintve végső soron mégis a közös ügyekhez került közelebb. 


1911. 244. Garamvölgyi legújabb közlésében egy , javított" forma található: , Geldmünzen" alakjában. 
Id. OUVELLEN..., 1979. 211. 

13 Uo. 341. Deák közjogi felfogására Id. HANÁK, 1976. 305—335. 

14 Kövér György: Gazdasági kiegyezés címszó a Magyarország históriája a 20. században kötet számára. 
(kézirat) Bp. 1985. Galántai kétségbe vonja azt az állítást, miszerint , a két tárgyalási folyamat párhu- 
zamba állításával a kvóta megállapításánál biztosított uralkodói döntési jog erre a tárgykörre is átsugár- 
zott." GALÁNTAI, 1985. 126. Mint látni fogjuk, a 66. §-nál bizonyos mértékig más a szabályozás, mint a 
többi közös érdekű ügy esetében. 

15 Az adott ellentétet Galántai egyenesen úgy értelmezi, hogy a , formai egyenlőség" ellenére a , tényleges 
gazdasági problémák" miatt , a dualista elv valójában sérelmet szenvedett", GALÁNTAI, 1985. 134. 

Érdemes tehát a 66. § keletkezését filológiai pontossággal megvizsgálnunk. A 15- 
ös bizottság eredeti javaslatában, amely 65 pontból állt, nem volt a pénzrendszerre 
utalás. A törvénypasszus utolsó mondata egyértelműen abból a (bécsi) kormány által 
készített ellentervezetből került át a magyar törvényszövegbe, amely a január 9—10-i 
bécsi tárgyalásokkor jutott Andrássy, Eötvös és Lónyay tudomására."" Lónyay napló- 
jából világosan kiderül, hogy nem volt könnyű Deákkal elfogadtatni azokat a módo- 
sításokat, amelyekben Bécsben, a Beustnál és Belcredinél folytatott megbeszéléseken 
állapodott meg a három későbbi magyar miniszter. A 67-es bizottsági többség tanács- 
kozásán január 26—27-én Deák a módosításként tárgyalt új pontok közül főleg a két 
utolsóval szemben berzenkedett, , mely a vasút és pénzlábra vonatkozott; határozottan 
ellenzé a delegációkra való utasítást"."" Másnap este azután maga Deák formulázta meg 
Csengerynek diktálva a 63. paragrafus utáni pontokat , különösen a delegátió hatáskö- 
réből elvonandó vasútügyet és pénzrendszer kérdését." 

A 67-es bizottság 1867. február 4-i ülésén (amely már nyilvános volt) Lónyay ter- 
jesztette elő a Deák által szövegezett módosítandó paragrafusokat. A kiegészítések 64— 
69. sorszámmal kerültek javaslatba, eztán következett 70. sorszámmal az eredeti 15-ös 
albizottsági javaslat 64. pontja. Az ez alkalommal 68-as szám alatt szereplő pénzrend- 
szerről és pénzlábról szóló (a későbbi törvényszöveggel megegyező) passzus vitájában, 
az ekkor már a közös ügyeknek nem csak kezelési módját, hanem önmagukban a közös 
ügyeket vitató ellenzéki vezér, Tisza Kálmán tette szóvá a szöveg ellentmondásossá- 
gát. , Végén említtetik, hogy Magyarország jogai érvényben fognak maradni, de előbb 
minden szakasznál megjegyeztetik, hogy minden ilynemű változtatás csak a másik be- 
leegyezésével történhetik; ... Én úgy fogom fel a dolgot, hogy Magyarországnak az 
indirekt adókra és a pénzlábra vonatkozólag önálló intézkedési joga mely eddig erővel 
volt lefoglalva, most visszaadatik, de azon feltétellel, hogy arról rögtön maga mondjon 
le. Én pedig ehez járulni semmi szín alatt nem fogok". 


16 Lónyay N. MOL Mt. 37 154. 1867. január 9. , átvétetik a kormányjavaslat 9. pontja". , A pénzveretés 
és kibocsátására nézve fennálló magyar királyi fejedelmi jogoknak épségben tartása mellett új pénz- 
rendszer és pénzláb megállapítása vagy a létezőnek rendelkezésére vonatkozó intézkedések" a , fönnálló 
érdekközösségnél fogva" szerepeltek a , közös tárgyalás és intézkedés alá tartozó" ügyek között. Lónyay 
hagyatékából az egész ellentervet közli KÖNYI, IV. 1903. 162—169. Ott arról volt szó, hogy a delegációk, 
az országgyűlés tárgyalásai után mind a közös ügyekben, mind a közös érdekű ügyekben megegye- 
zés híján az uralkodónak legyen döntési joga (15. §). A módosításokra Id. SOMOGYI, 1976. 174—175; 
GALÁNTAI, 1985. 74—75. 

17 Lónyay N. MOL Mft. 37 154. 1867. január 26. (Ld. KÓNYI, IV. 1903. 208—209.) 

18 Uo. 1867. január 28. (Ld. KÖNYT, IV. 1903. 209) Ld. még ZOLGER, 1911. 228—232, illetve vö. SARLÓS, 
1987. 172. az átszövegezés , jogilag tiszta és világos tartalmát" illető megjegyzésével. 

19 A közös viszonyok rendezésére vonatkozó okmánytár, Pest. 1867. február 4. 151. Tisza a közös ügyeket 
is tagadó nézőpontjából következően nem vette (?) észre azt amegkülönböztetést, amelyet Deák a közös 
és közös érdekű ügyek elválasztása révén vitt az , alkudozások" menetébe. Az ezek utánra tett régi 64. 
(most 70., majd az eredeti javaslatból kimaradt 16. és 19. pont miatt újraszámozva a végleges törvény- 
ben 68. §) lezárta a törvényszerkezetet, amikor kimondta: , amennyiben a fenebbi 58-67. §-okban elso- 

A tárgyalásokon Lónyay is felszólalt és — utólag visszatekintve immár érthetően — 
megindokolta a 66. § adott, úgy tűnik szándékosan homályos szövegezését. , A mi a 
pénzrendszer módosíthatására vonatkozó észrevételeket illeti, azoknak nézetem szerint 
szintén nincs oly nagy nyomatékuk. Ha azon meggyőződésben volnánk, hogy a jelen- 
legi pénzrendszer tökéletes, akkor nem lenne szükséges ezen pont végén fölemlíteni 
azt, hogy ha az ország a vámszerződés tartama alatt időközben a pénzrendszert vál- 
toztatni kívánná: azt a másik féllel egyetértőleg tehesse; miután azonban mindnyájan 
meg vagyunk győződve, hogy a pénzrendszer, amely jellenleg Ausztriában létezik, a 
tökéletességnek nem a legfelsőbb fokán áll: nem czélszerű és nem kívánatos-e, hogy a 
pénzrendszert és pénzlábat a vámszerződés tartama alatt is, alkotmányos jogunk fenn- 
tartása mellett mindig megváltoztathassuk? ... a hibás pénzrendszernek időközbeni 
megváltoztatása s módosítása is mindig csak a két minisztérium beleegyezésével elő- 
terjesztett javaslatok alapján, az országgyűlés beleegyezésével történhetik." (Kiemelé- 
sek — K. Gy.)" Míg az utolsó mondatban Lónyay (és Tisza is) az ország jogait értik, 
addig az nem kerül szóba, hogy itt a fogalmazás az eredeti (bécsi) kormánytervezet 
értelmében egyértelműen a (magyar jelző nélküli!) fejedelmi jogokra vonatkozott. Ki- 
derül viszont Lónyay eredeti intenciója, miszerint bár , a vám- és kereskedelmi szö- 
vetség megkötése alkalmával a pénzrendszer és pénzláb fölött is szükséges leend" [f...] 
, egyezkedés útján intézkedni", az , így megállapított intézkedések" megváltoztatására 
, a vámszerződés tartama alatt is" lehetőség nyíljon. Lónyay mindenek előtt a valuta- 
rendezést tartotta szem előtt és azt nem akarta a kereskedelmi szerződési tárgyalásoktól 
függővé tenni. Arra azonban nem gondoltak (Deákkal) elég körültekintően, hogy a 
pénzrendszer tárgyalásának leválaszthatósága a többi közös érdekű ügyről lehetősé- 
get teremt a bankkérdés politikai erőfitogtatásra való felhasználására. Az első kereske- 
delmi- és vámszerződéskor (1867. XVI. tc.) , az ausztriai érték, mig törvényesen nem 
változtattatik, közös érték" maradt (XII. cikk), s az aranyérték behozatala még hosszú 
ideig csak kívánalomként szerepelt. 

A magyar kormány kinevezése és a kiegyezés megkötése után a jegybankügy sza- 
bályozása tehát a két PM egyezkedésére várt. Az első erre vonatkozó tárgyalásra 1867 
márciusában, Bécsben került sor és szinte kizárólag a folyamatos ügyvitel érdekeit 
tartották szem előtt. A két PM közötti egyezményt március 8-án és 14-én is vitatta 
ill. elfogadta a minisztertanács és ennek 18. pontja már explicit módon szólt a jegy- 
bankügyről.? A kifejezettség azonban nem jelentett világosságot, hiszen a pénzérték és 


rolt tárgyak fölött az egyezkedés nem sikerülne: az ország önálló törvényes intézkedési jogát magának 
fentartja s minden jogai e részben is sértetlenek maradnak." 

20. Uo.1783. 

21 LÓNYAY, 1875. 175—-176. , A magyar országos PM addig, mig az országgyűlési bizottság munkálatának 
(értsd: 67-es bizottság — K. Gy.] értelmében a nemzeti bankkal szerződésileg megállapítandó intézkedé- 
sek nem rendeztettek, sem közigazgatási, sem törvényhozási úton nem fogja megháborítani a nemzeti 
banknak most fennálló jogviszonyait. Ellenben a birodalmi PM addig is előfordulható és különösen 

pénzláb nem vonatkozik közvetlenül a bankjegykibocsátásra, ill. ajegykibocsátás érvé- 
nyes szabadalmára. Ebben az értelemben az országos bizottság munkálataira tett utalás 
akár már megfogalmazásakor értelmetlen volt, akár csak később vált , tárgynélkülivé", 
semmiképpen nem mozdította elő a bankügy megoldását. 

1867 áprilisában azonban az ONB és a magyar PM közvetlenül is érintkezésbe 
lépett. A bankkormányzó magyarországi bankfiókok pénzügyigazgatási helyzetével 
kapcsolatos levelére válaszolva Lónyay az azévi bankügyi tárgyalások szempontjá- 
ból az ONB és a tárgyalások megkönnyítése érdekében kívánatosnak tartotta, hogy 
, ténykedésének kiterjedését a magyar országokban (sic!) jelentős mértékben kibőví- 
tené". Különösen a pesti fiók dotációjának felemelését szorgalmazta. Ugyancsak Ma- 
gyarország kívánalmai közé sorolta, hogy a Bankszabályzat 37. §-ának kiszélesítésé- 
vel ne csak államilag garantált iparvállalati értékek, hanem más biztos papírok (pl. a 
földhitelintézeti záloglevelek) is a lombardüzlet tárgyául szolgálhassanak.? A magyar 
PM igényeit levelében osztrák kollegája is támogatta, ami bizonyos tekintetben meg 
is nyugtatta a bankigazgatóságot. 1867. április 11-i igazgatósági ülésükön ugyanis a 
két pénzügyi kormányzat leveleit , nagy megelégedéssel fogadták", mivel mint meg- 
állapították , az eddigi normatívák és bevett szokások semmi lényeges változást nem 
szenvedtek".? Az eddigi viszonyok konzerválásában reménykedés öröme azonban azt 
is jelentette, hogy a pesti fiókdotáció nemrég tett emelését elégségesnek nyilvánították 
és a bankstatútumok 22. paragrafusa értelmében pedig , a nem bankképes értékeket" 
lombardírozhatatlannak. Az autonómiájára büszke ONB figyelmét egyébként is első- 
sorban privilégiumának sérelme kötötte le. 

Ez nyilván döntő szerepet játszott abban, hogy a két PM között 1867 szeptemberé- 
ben újrakezdődött tárgyalások és megállapodások hivatalosan csak jóval később jutot- 
tak a Bank (és a nyilvánosság) tudomására. Méghozzá olyan körülmények közepette, 
amikor a Bank és az osztrák kormányzat, valamint a Bank és a magyar pénzügyigaz- 
gatás közötti ellentétek módfelett kiéleződtek. De a szeptemberi pénzügyminiszteri 
egyezségek körül még ma is sok a rejtély, és nem állíthatjuk, hogy mindennek a végére 
sikerült járnunk. 


a pénzjegykibocsátásra vonatkozó kérdésekben egyetértő eljárás eszközlése végett a magyar országos 
pénzügyminisztériummal érintkezni fog." Lónyay ugyanitt leírja, hogy 1866 szeptemberi álláspontjának 
ra. Uo. 174. Neuwirth a fenti pontot , zweideutigen, die Hauptfrage umgehenden und den Rechtsbestand 
der Nationalbank geradezu in Frage stellenden Abmachung"-ként jellemzte. NEUWIRTH, 1873. 135. A 
Neuwirth könyvét ismertető és bíráló Hegedűs Sándor viszont a 18. pontot így értékelte: , minthogy a ki- 
egyezési bizottság ezt [mármint a bankügybeni állásfoglalást — K. Gy.] elmellőzte, az ígéret is tárgynél- 
külivé lön". HEGEDŰS, 1874. 27. Lónyay szerint viszont mindössze arról van szó, hogy a 67-es bizottság 
munkálata márciusban még nem emelkedett törvényerőre, viszont szó volt benne pénzérték és a pénzláb 
megállapításáról. LÓNYAY, 1875. 175". 

22 PRESSBURGER, Noteninstitut. I./2. 889. Buda, 1867. április 7. Lónyay egyébként a Földhitelintézetnek 
nemcsak alapító tagja volt, hanem egy időben elnöke is. 

23 Archiv ONB Protokoll, No. 2980. 1867. április 11. 

A két PM közötti megállapodás előkészületei már 1867 júliusára visszanyúltak, 
amikor Lónyay ismertette az uralkodóval átfogó pénzügyi konszolidációs tervezetét: 
amelynek súlypontját az államadósságok tőzsdeárfolyam szerinti konverziója jelen- 
tette. Ennek részletei most nem tartoznak a tárgyhoz, ezért csak annyiban érintjük, 
amennyiben a jegybankügyet befolyásolta. Lónyay tehát a szeptemberi tárgyalásokon 
mindenek előtt a Habsburg Birodalom régi adósságainak lehetőleg egységes járadékká 
alakítását tartotta szem előtt. Erre vonatkozóan előzetesen kikérte Andrássy és Deák 
véleményét is. Utóbbi miatt leutazott Szent-Lászlóra is, de az öregúrból csak annyit 
sikerült kihúzni, miszerint , ő is azon nézetben van, hogy mi ne kezdeményezzük, de az 
országgyűlés okvetlenül kívánni fogja". Lónyay egyébként álláspontjának megnye- 
rendő szeptember 12-én Halász Imre pénzügyminisztériumi fogalmazót ismét Puszta- 
Szent-Lászlóra küldte Deákhoz, aki hasonló fogadtatásban részesült, majd a választ 
taktikusan kikerülő válaszlevelet hozott." 

Ekkorra azonban már megköttetett a két PM közötti (második) egyezség, amelynek 
hiteles szövegét mind a mai napig nem publikálták teljes terjedelmében. A megállapo- 
dásra ma is igaz Hegedűs Sándor egykorú megjegyzése: , mai napig is áll e vitás ügy, 
várja a további felderítést. De bármelyik miniszternek legyen igazsága, az az országot 
semmire nem kötelezi"." A Lónyay által a közös érdekű viszonyokról tárgyaló orszá- 
gos küldöttség elé 1867. szeptember 16-án terjesztett megállapodás ugyanis 10 pontból 
állt, nem tartalmazott pontot a jegybankügyre vonatkozóan." Miután azonban 1870 
elején az ONB kérésére, tudniillik, hogy milyen megállapodások köttettek Ausztria és 
Magyarország között, dr. Brestel, az osztrák PM azt válaszolta, hogy az 1867 márciusi 
, stipulációkon" túlmenően az 1867 szeptemberi PM tárgyalásokról jegyzőkönyvi ada- 


24 Andrássy már korábban levélben így reagált: , Gondold meg jól és vigyázz, nehogy az inicziatívát egye- 
nesen a magyar kormánynak tulajdonítsák; A deputáczió maga is rá fog jönni, ha majd a számok vilá- 
gosan beszélnek" IschI, 1867. július 24. Id. Lónyay, 1875. 196. Deáknál tett látogatására Id. Lónyay N. 
MOL 37 154. Vöslau, 1867. szeptember 3. (idézi KÓNYI, V. 1898. 202—204.) Jellemző, ahogy a PM 
félhivatalos referálását az állandó vendégeskedés hátráltatta. , Ez volt a társaság, mely délutántól naple- 
mentig a ház előtt ült és conversált; az öreg úr szórta az adomákat. Mialatt a gazdag uzsonnát hozták, én 
az öregúrral beszélgettem a fontos tárgyakról. Alig mentek el a vendégek, tálalták a copiosus vacsorát. 
Deák elé egy rakás ételt tettek, s ő majd az egyik tálból, majd a másikból evegetett jó étvággyal. Kinézése 
igen jó, egészsége hasonló." 

25 HALÁSZ, 1911. 412—-413. ill. KÓNYI, V. 1898. 229. Puszta-Szt-László, 1867. szeptember 13. , Előre 
látom, hogy levelemre azt mondod, hogy ez a te kérdésedre nem foglal magában határozott feleletet. 
Ez talán igaz, de oka egyedül az, hogy nem vagyok annyira szakavatott, hogy ily fontos, ily nehéz kér- 
dést azonnal egyszerre, hosszasabb tanulmányozás nélkül, tisztán megértve, arra határozott véleményt 
mondhassak. Te magad ismered az ügyet legjobban, s ott van Csengery, ki szintén sok előismerettel bír, 
ott vannak többen, kiknek szava megnyugtatóbb lehet, mint az én rögtön kimondott véleményem. Meg- 
csalnálak, ha komoly arczczal, komoly véleményt mondanék, melyre nézve még magam sem volnék 
tisztában", 

26 HEGEDŰS, 1874. 37. 

27 A közös érdekű viszonyokról szóló XII. tc. értelmében országos határozat alapján kiküldött országos 
küldöttség 1867 évi augusztus és szeptember hóban tartott ülésének jegyzőkönyve és annak mellékletei. 
Pest, 1867. 28. (Közli KÓNYI is: V. 1898. 233—235.) 

tok birtokában azt tudja, hogy a magyar PM elkötelezte magát, hogy a , Bank- és jegy- 
ügyben" csak kölcsönös egyetértéssel hoznak új törvényes határozatokat. Megtartja az 
ONB privilégiumait Magyarországon, azzal a feltétellel, hogy az ott szükség szerint fió- 
kokat állít, ezeket megfelelően dotálja és mindkét birodalomfél értékpapírjaira előleget 
nyújt." A 10. pont teljes szövegét csak 1872-ben, egy Reichsratban elhangzott parla- 
menti interpellációra adott válaszban tette közzé de Pretis akkori pénzügyminiszter." 

Mivel Lónyay 1875-ös könyvében maga publikálta a nevezett passzust, nincs okunk 
abban kételkedni, hogy a szerződésnek ez a pontja is megköttetett. Annál is kevésbé, 
mert a szeptember 12-i vöslau-i szerződés egy példányára a PM levéltárában is rábuk- 
kanhatunk, amely szintén tartalmazza az ominózus 10. pontot." Kérdés viszont, hogy 
miért nem szerepelt ez a rész a magyar küldöttség számára tett előterjesztésben? Va- 
lamint, hogy Lónyay naplójegyzeteiben, ahol a Becke által szövegezett pontokat ma- 
gyarul feljegyezte, miért hiányzik a 10. pont, vagyis a 9. után miért a 11. következik?" 
Bár a naplóírás természetétől nem idegen, hogy látszólag ugyan magunknak írjuk, pont 
arról hallgatunk benne, amiről magunk sem szeretnénk tudni.?? 


28 Dr. Brestel PM 1870. március 7-i levelét Magyarországon hivatalosan közzétették Lucam főtitkár meg- 
hallgatásának 18. sz. mellékleteként. Jegybankügy... 1908. Meg kell jegyeznünk, hogy az egyezséget 
kötő Becke, hajdani osztrák, majd birodalmi közös PM 1870. január 15-én elhunyt, így a levél halála 
után kelt. Ld. JUHÁSZ, 1941. 366. A közzétételben így szerepet játszhatott, hogy Bécsben már aggodal- 
mat keltett Lónyay közös pénzügyminiszteri kinevezésének híre. 

29 NEUWIRTH, 1873. 319. 1872. június 17. (Lónyay ekkor már nem közös PM, hanem magyar miniszterel- 
nök volt.) A 10. pont így hangzott: , Mindaddig, mig a birodalom mindkét felerésze közös egyetértésben 
az osztrák birodalom bankjegy-ügyében új, törvényes határozatokat nem hozand, kötelezi magát a m. kir. 
ministerium, hogy Magyarországon jegybankot állítani nem enged, és az ONB bankjegyeinek kényszer- 
forgalmát azonkép, mint az államjegyekét, valamint azoknak minden közpénztárnál leendő elfogadását, 
ugy mint eddig, föntartandja, de annak határozott kikötése mellett, hogy a nemzeti bank köteleztessék 
arra, hogy Magyarországon annyi fiókbankot fog állítani, amennyit a magyar ministerium szükségesnek 
tartand, s ezeket a kereskedelmi forgalom igényeinek megfelelő dotáczióval ellátja, továbbá alapszabá- 
lyait oda fogja módosíttatni, hogy jogosítva legyen a birodalom mindkét felerészének értékpapírjaira, 
valamint egyéb szilárd hitelü s a börzén jegyzett értékpapírokra is kölcsönt adni." LÓNYAY, 1875. 201— 
202. A korabeli fordítást egy ponton módosítottuk: az "im gemeinschaftlichen Einverstandnisse"-re pon- 
tosabbnak találtuk a , közös egyetértést", mint a Lónyay által megadott , egyértelmű megállapodást". 

30 MOL K 255 PM Elnöki iratok.1089.cs. A szerződést ráadásul nemcsak a két pénzügyminiszter, hanem 
a két miniszterelnök (Andrássy és Beust) is ellátta kézjegyével. Andrássyt erre az 1867. szeptember 
13—14-én Bécsben tartott minisztertanács határozata kötelezte, ahol a tanács a , felolvasott egyezményi 
tervezetet pontonként és részletesen tárgyalván, azt egész terjedelmében magáévá teszi". MOL K 27 ME 
Minisztertanácsi jegyzőkönyv 1867. szeptember 13-14. 

31 E dolgozat eredeti változatában a napló hiányából kiindulva azt feltételeztem, hogy Lónyay, szinte tudat 
alatt, maga elől is rejtegette a 10. pontot. Mint arra Cieger András felhívta a figyelmet, ennek ellene 
mond, hogy , Deáknak, Csengerynek és a minisztertanács tagjainak a teljes szerződést átadta." CIEGER, 
2008. 159". Az egyezmény hivatalos magyar fordítása fennmaradt Csengery iratai között. CSENGERY, 
1928. 142—-145. 

32 LónyayN.MOL 37 154 Vöslau, szeptember 1 1. Kónyi általában jelöletlenül kivonatosan közölte Lónyay 
naplójegyzeteit. Így közlésében hiányzik, hogyan is készültek a , pontozatok". , Lackenbachernek csak 
elmondotta Becke az előleges pontozatokat. Lackenbacher megcsinálta ezután ... a szerkezetet. Mellé- 
kelem a szerkezetet, mert azt B. nekem ma este megküldte. Kivittem tehát az államadósság converzióját 
elvben, alkalmazásban a kamatredukcióhoz, s talán sikerülend az egyensúlyt helyre állítani. A szerkezet- 

Lónyay az ONB fennállásának elfogadása miatt talán túlontúl is hangoztatta a Bank 
likvidációjával kapcsolatos álláspontját. Az elfogadás előtti egész délelőttje a ,, formu- 
lák tanulmányozásával telt el". Még az sem valószínű, hogy , kedves nője" délutáni vo- 
nattal való megérkezése zökkentette volna ki. Nem végezhetett felületes munkát, tudta, 
hogy mit akar, talán túlságosan is. , Vöslauban este 1/2 8 órától egész éjfélig állapítánk 
meg a konvenciót. Lackenbacher volt ismét a tollvivő, ritka kitartással. Szegény Becke 
sokszor fölugrott a székéről és fogta a fejét, midőn engedni nem akartam s miután 
végre az elvekben a conversió és a deficit megszüntetése iránt engedni kénytelen volt, 
s már be volt végezve az ügy, mondá nekem, kinn a kertben szép holdvilágnál sétálva, 
bizony nyakas ember vagyok, s talán providentiális ember, ki hivatva lehetek az osztrák 
pénzügyek rendezésének útját nemcsak kijelölni, de arra a birodalmat kényszeríteni". 
A munkamegosztás tehát nagyjából úgy nézhetett ki Lónyay elbeszélése alapján, hogy 
Lónyay adta a koncepciót, Becke pedig Lackenbacher tollának segítségével a szerke- 
zetet és a formát. 

Lónyay utólag egészen megdöbbentő megállapításra ragadtatta magát: , nem a 
vöslaui megállapodásokban volt a hiba, hanem abban, hogy az a bank részéről meg 
nem tartatott"."" A megállapodásnak nem feltétlenül önmagában volt a hibája, bár az 
sohasem túl jó a politikában, ha mindenáron saját rögeszméihez ragaszkodik az ember. 
A megállapodásnak fő baja az volt, hogy az uralkodó elnöklete alatt tartott magyar 
minisztertanácson kivül lényeges tényezők nem fogadhatták el, mert nem is tudtak róla. 
Egyfelől a banküggyel foglalkozó 10. pont nem került az országgyűlési küldöttség elé, 
tehát az nem is továbbíthatta az országgyűlésnek. Másfelől viszont az osztrák PM olyan 
kötelezettségeket vállalt a magyar PM nyomására magára, amelyeket a Bank szabadal- 
mának ujabb sérelme nélkül nem tudott az ONB-re rákényszeríteni. Ezért aztán két, a 
törvények szerint nélkülözhetetlen aktor nem tarthatta be a megállapodást. Ráadásul 
ezek más-más részét utasították ill. fogadták volna el a megállapodásnak. Az ONB nyil- 
ván örömmel nyugtázta volna, hogy jegyeinek forgalmát a magyar PM biztosítja, de 
nem tűrhette, hogy egy állam szabja meg számára, hogy hol állítson fiókokat. A magyar 
országgyűlés nyilván örült volna a pillanatnyi helyzetben a feltételek teljesítésének: 
a dotációemelésnek, a lombardüzlet kiterjesztésének, de a szabadalom fenntartását a 
, kölcsönös egyetértéssel" hozandó új törvényekig, mint a nemzeti szuverenitás csorbí- 
tását utasította volna el. A helyzetet jól tükrözte, hogy szeptember 26-án újabb megál- 


re még igen sok észrevételem van, — a resultatumot úgy hiszem elérjük, ha ügyesen visszük a dolgot... 
(Kiemelés — K. Gy.) 

33 Uo. 1867. szeptember 12. vö. KÓNYI átírását: V. 1898. 223. 

34 LÓNYAY, 1875. 210-211. Lónyay 1868. április 8-i levele szerint a , m. kir. PM nem érezte ugyan magát 
arra jogosultnak hogy ezen egyezménynek az ONB-ra vonatkozó pontját a bankigazgatóságnak hivata- 
los úton tudomására hozza, de arról élő szóval ... Nmlt. (Nagyméltóságúj Pipitz urat értesítette". MOL 
PM. Eln. K 255. 1180. cs. 113. 

lapodás köttetett a két PM között, amely már nem érintette a jegybankkérdést, mégis a 
küldöttségek részéről nem kapta meg a teljes elfogadtatást. Az osztrákok csak egyetlen 
pontra vonatkozóan (a jövő évi költségvetés), a magyarok viszont az államadósságok 
kérdésében nem ítélték magukat felhatalmazva. A jegybankügyben pedig a tisztázatlan- 
ság csak nőtt azáltal, hogy a korábbi, titokban tartott egyezménypont, most érvényben 
marad-e azáltal, hogy az újabb megállapodásban ez a pont már nem szerepelt? Mint 
még látni fogjuk, két egymásnak ellentmondó értelmezésre nyílt itt is lehetőség. 

Ennek ellenére a jegybankkal való viszony a kiegyezés első két évében fesztelen- 
nek és biztatónak volt mondható. A magyarországi bankfiókok lehetőségei tágultak és 
messze volt még az idő, amikor már egyöntetűen , minden párt beismerte"? Magyaror- 
szágon, , hogy kár volt a bankkérdést a kiegyezés alkalmával megoldatlanul hagyni. 
Sőt, általános a meggyőződés e tekintetben Ausztriában is."" Maga az ONB azonban, 
mint láttuk 1867-ben éppen hogy megoldottnak tekintette a helyzetet. Miközben a ma- 
gyar PM levelében foglaltakat nem igyekezett megszívlelni a tárgyalások megkönnyí- 
tése érdekében, augusztusban (tehát még a vöslau-i megállapodások megkötése előtt!) 
kész volt a Pesti Áru- és Értéktőzsde kérelmét méltányolni. 

Az 1867. augusztus 16-i igazgatósági ülésen egyszerre két beadványt is tárgyaltak. 
Egyrészt a pesti tőzsde kérvényét a fiókdotáció felemelése iránt, amelyet a pesti bankfiók 
igazgatósága még azzal is megtoldott, hogy az egyes cégeknek adható hitelmaxiumum 
növelését is szorgalmazta. Másrészt a Credit-Anstalt pesti fiókja számára igényelt 
különhitelt (amilyen már Prágában és Brünnben rendelkezésére állt). A tőzsde elsősor- 
ban az őszi kereskedelmi idény várható szükségleteire hivatkozott, valamint arra hogy 
a pesti nagymalmok , az összdotációnak csaknem a felét abszorbeálják"."" A pesti kér- 
vény 10 millióról szólt (eddig 4,5 millió állt rendelkezésre), amiből végül 7 milliót sza- 
vazott meg az igazgatóság. Ráadásul a PMKB 1864 óta élvezett 400 ezres külön keretét 
ezentúl beleszámolták a fiókdotációba. A CA viszont minden további nélkül megkapta 
az igényelt , separatcreditet". Az egy cégnek a dotációból adható maximum ugyan- 
ekkor a korábbi 200 ezerről duplájára tágult." 1867. október 10-én pedig az éppen 
alakulóban levő Magyar Általános Hitelbank kért és befolyásos igazgatói (Wodianer 
és Schey) szavazástól való tartózkodása mellett is kapott 1,5 milliós elkülönített vissz- 
leszámítolási keretet." Amikor tehát a pesti fiók adatait vizsgáljuk a következő évek 
vitáinak érveiben, mindig tekintettel kell lennünk arra, hogy a tényleges leszámítolás- 
ban a Pesten székelő nagybankok különkerete is igénybe van véve. 1869 júniusában, 
amikor már 11 milliónál tartott a pesti fiók dotációja, a rendkívüli hitelekkel együtt az 


35 HEGEDŰS, 1874. 26. S 

36 Archiv ONB, Akten für DFW, 1867/II. 3601-9839. A Pesti Aru- és Ertéktőzsde Bizottmánya, 1867. 
aug. 7. 

37 Archiv ONB, Protokoll No. 6218. 1867. augusztus 16. (A PMKB egyébként már szeptember 6-án visz- 
szakapta a külön hitelkeretet, amit ráadásul 600 ezerre emeltek.) 

38 Uo. No.7692. 1867. október 10. 

összkeret már kb.16,5 millióra rúgott." A Bank tehát készségesen állt a megbízható és 
jövedelmező nagyobb partnerek rendelkezésére a felívelő konjunktúra első éveiben, 
a birodalom bármely részén is voltak ezek az üzletfelek. Tette ezt nem a magyar PM 
intervenciójára, hanem autonóm, profitelvű megfontolásból. 


Bankankét és bankviszály 


A kiegyezést követő években , nem volt élére állítva a bankkérdés"." Pontosabban 
szólva az alkudozások a két PM közötti átiratok és zárt ajtók mögötti tárgyalások for- 
májában folytak, április és október között. A kérdés felvetésének alapja a Bank jövedel- 
mezőségének helyreállítása miatt tervezett alaptőkeleszállítás, illetve a 80 milliós adós- 
ság ügyének kiegyezésbeni rendezetlensége volt. Ehhez csatolta a bankigazgatóság azt 
az igényét, hogy szabadalma Magyarországon immár törvényesen is fogadtassék el, 
amit az osztrák PM juttatott el magyar kollegájához. Mivel 796 osztalék alatt a sza- 
badalom árának tekintett adósság kamatozóvá vált, ezért az új osztrák PM nemcsak a 
kamatfizetési kötelezettség forrásának eldugaszolásában, hanem a törlesztés legalább 
egy részének áthárításában is érdekelt volt. Ez adott alkalmat Lónyaynak a magyar 
álláspont kifejtésére. Eszerint , a nemzeti bank szabadalma Magyarországra semmine- 
mű kötelezettséget nem róhat, miután ezen szabadalom Magyarország beleegyezése és 
hozzájárulása nélkül adatott ki. Ennél fogva annak ügyeibe a magyar kormány beavat- 
kozása nem lehet jogosult..." Emlékeztetett arra is, hogy a bankjegyek kényszerforgal- 
mának fenntartását a kiegyezéskori megállapodásban feltételekhez kötötte (fiókállítás, 
dotációemelés), ezért az alaptőke tervezett leszállításához, és a 80 milliós adósságbani 
részt vállaláshoz nem tud hozzájárulni." Lónyay álláspontját április 8-i, május 25-i, 
június 22-i, augusztus 4-i és október 6-i jegyzékei természetesen nem változatlanul 
tükrözték. Jelentőséggel bírt, hogy 1868 július végén , személyes tárgyalásokon" az 
ONB kérésére Bécsben a Bankkal is egyeztette álláspontját. Majd amikor október 5—6- 
án Brestel Budára látogatott, a két PM megbeszélésén Lónyayt a Bank alkormányzója, 


39 Uo. No. 3003. 1869. június 10. Ebben ekkor a MÁH 3, a CA pesti fiókja 2, az Angol-Magyar Bank 1,5, 
a PMKB I, a Budai Kereskedelmi és Iparbank 0,6 millióval részesült. (Az 1867-—69 közötti igazgatóta- 
nácsi ülések alapján összeállítva.) 

40 LÓNYAY, 1875.211. 

41 MOL PM Eln. K 255. 1180. cs. 116. 1868. május 25. Lónyay levele szerint a kormány megalakításakor 
csak azért tett ígéretet a kényszerforgalom fenntartására, , mert súlyosabb kötelezettségért a magyar 
törvényhozás előtt felelősséget vállalni nem akart", Nem említi pontosan, hogy melyik megállapodásra 
gondol, de az 1867 tavaszi (bécsi) 18. pont nem tartalmazott ilyen kimondott feltételeket, így csakis a 
szeptemberi (vöslau-i) egyezmény 10. pontjáról lehet szó. Lónyay egyébként az alaptőke leszállítását 
nemcsak a magyarországi üzletek szűkítése miatt ellenezte, hanem az ércfedezet csökkenése miatt is 
aggódott. 

báró Wodianer Mór is a helyszínen magánemberként informálta." A magyar miniszter- 
tanács tudomásul véve a két PM közötti tárgyalások eredményét október 6-i határozatá- 
ban az alapszabálymódosítás ügyében nem tartotta magát illetékesnek és érdekeltségét 
csak a kereskedelmi és vámszövetség valutáris kérdést érintő 20. pontja szempontjából 
nyilvánította ki. Kifejezte, hogy a részvénytőke leszállítása ellen sincs kifogása, de 
ezáltal a , Bank érckészlete ne kevesbíttessék". A zálogüzletben fedezetként elfogadott 
értékpapírok körének kiterjesztésére vonatkozó javaslatot viszont kifejezetten üdvö- 
zölte, mint olyat, ami a , bankügy fontosságának méltánylására Magyarországban csak 
jó hatással lenne"." Az értékpapírok kibővített listája a Wiener Zeitung november 7-i 
számában meg is jelent, ami csak pár nappal előzte meg az alaptőke leszállításáról ren- 
delkező november 13-i törvény becikkelyezését. 

Ezzel elvben megnyílt volna a lehetőség a háromoldalú érintkezésre. Hogy végül 
nem így lett, azért az 1869-es ún. kis válságot szokás felelőssé tenni. 1869. szeptember 
27-én a pesti kereskedelmi- és iparkamara emlékiratban a magyar PM-hez fordult és 
közreműködését kérte, hogy a , pénzszorultság" okaként tekintett ONB-nál eszközölje 
ki a fiókdotáció felemelését. A felterjesztést igen erőteljes hangú levélben Lónyay ok- 
tóber 13-án továbbította a bécsi banknak." A Bank előbb bizottság elé utalta az átira- 
tot, majd igazgatósági ülésén olyan határozatban válaszolt, amelynek erőterét Brestel 
PM azon szóbeli információja adta, miszerint , a Bank elismerése a magyar kormány 
részéről távolról sem oly hamar várható"." Privilégiumának védelmében ekkor először 
elment a burkolt fenyegetőzésig is: ,,...der ErkenntniB kann sich die Nationalbank nicht 
verschlieBen, dab die Verweigerung der gesetzlichen Anerkennung ihrer vertragsmáBig 
erworbenen Rechte ihre Thátigkeit in Ungarn beeintráchtigen könnte"." Ugyanez a 
hozzáállás mutatkozott meg Arad város fióknyitási kérelmével kapcsolatban, amelyet 


42 PRESSBURGER, Noteninstitut, I,/2. 937, A bécsi tárgyalásokról Lónyay nem tett említést, viszont 
Wodianer budai jelenlétét az ONB története , felejti el". Ld. LÓNYAY, 1875. 223. 

43 MOL PM. Eln. K 255. 1180. cs. 96. 1868. október 6. 

44 , Ennélfogva figyelmeztetem az igazgatóságot, hogy a magyarországi fiókintézetek javadalmazását, a 
mennyiben az időközben meg nem történt volna, legalább a néhány hó előtti összegre felemelni és min- 
denütt, hol — mint pl. Pesten — a javadalmazás további szaporításának szüksége mutatkozik, azt haladék 
nélkül elrendelni sziveskedjék, hogy eképpen a magyar értékpapírokra nézve a kívánt kölcsönök létesíté- 
se, de azonkívül a bankképes váltók leszámítolása is akadály nélkül lehetővé tétessék." LÓNYAY, 1875. 
234. Ld. még JUHÁSZ, 1939. 73—74. illetve JIRKOVSKY, 1944. 112—113. 

45 Archiv ONB, Protokoll No. 5490. 1869. október 21. 

46 PRESSBURGER, Noteninstitut, I./3. 1015. 1869. október 21. ,,...a bank nem utasíthatja el magától azon 
meggyőződést, hogy az ő törvényesen elismert és szerződésileg nyert jogainak megtagadása Magyaror- 
szágban kifejtett tevékenységének megszorítását vonhatná maga után." Lónyay szövegközlése vélemé- 
nyünk szerint szándékosan túlexponája a sorok közt rejlő fenyegetést. Ld. LÓNYAY, 1875. 236. Hang- 
súlyozta a Bank még, hogy a két PM közötti megállapodásokat vele csak utólag, szóban tudatták, ezért a 
közöttük zajló vitába nem kíván beleavatkozni, , A nemzeti bank csak ahhoz ragaszkodhatik, hogy az ő 
törvény- és szerződésszerű jogai későbbi, az ONB beleegyezése nélkül keletkezett okmányok által meg 
nem változtathatnak, sem meg nem szoríttathatnak, és kötelességének érzi minden körülmények közt ily 
változtatás vagy megszorítás ellen óvást tenni." Uo. 

szintén Lónyay terjesztett (más városokéval együtt) a Bank színe elé. Eltökélt szándé- 
ka volt ekkor a Banknak felvilágosítani az érdekelt személyeket, hogy mindenekelőtt 
Magyarország dolga volna , a Nemzeti Bankkal szemben nem ilyen nyersen elutasító 
magatartást tanusítani". Miközben az ONB furcsállotta, hogy törvényes elismerése 
híján is elvárják tőle üzleti tevékenységének magyarországi kiterjesztését, a magyar 
PM, feltételei teljesítésének megtagadása által felmentettnek érezte magát annak idején 
ígért kötelezettségvállalása alól. 

A frontvonalak tehát megmerevedtek és a viszály a válság által felszított légkörben 
immár a nyilvánosság előtt folytatódott. Egyrészt a képviselőházban 1869. október 18- 
án Irányi Dániel, majd október 21-én Jókai Mór interpellálta meg a pénzügyminisztert 
a bankkérdésben. Másrészt a sajtó is szellőztetni kezdte az ügyet. Lónyay november 
4-én válaszolt az interpellációkra és határozati javaslatot nyújtott be a kérdés bizottsági 
tanulmányozására. A határozati javaslat elfogadása után a képviselőház a jegybank- 
ügyi bizottság nyolc tagját november 25-én, a főrendiház az általa delegált négy tagot 
december 9-én választotta meg. Ez a bizottság (illetve az általa kiküldött háromtagú 
albizottság) szövegezte aztán meg azt a 9 kérdőpontot, amelyen az 1870. évi nevezetes 
bankankét alapult. 

Másfelől viszont az első magyar pénzügyminisztert (és minisztertanácsot) nemcsak 
a hazai ellenzék szorongatta kíváncsiskodó kérdéseivel. Az ONB magatartása miatt 
is (és mert a kis válságban a végső hitelező szerep a jegybankkal kötött kiegyezés hi- 
ányában a kincstár nyakába szakadt) kénytelen volt 1870. január 20-án, a Budapesti 
Közlönyben álláspontját hivatalosan közölni, mivel az ONB szóbeli értesülés alapján 
szellőztetni kezdte az 1867 szeptemberi vöslau-i megállapodások ügyét. Maga Lónyay 
említette 1869. október 13-i átiratában, hogy a Bank válság alatti magatartása , a ma- 
gyar minisztériumot annál kellemetlenebbül érinti, minthogy magát, tekintettel a két 
ministerium közt létesült egyezségre és a nemzeti bank igéreteire arról biztosítottnak 
hitte, hogy a magyar ipar és kereskedelem érdekei mindenkor kellő figyelembe fognak 
vétetni". (Kiemelés — K. Gy.)" Mivel Lónyay ismételten a két minisztérium közötti 
(meg nem nevezett) megállapodásra hivatkozott a Bankkal szemben, amely viszont 
azt állította magáról, hogy csak szóbelileg értesítették a megállapodásokról, valamint 
mindez nyilvánosságra is került, elkerülhetetlen volt az 1867 szeptemberi megállapo- 
dások nyilvános értelmezése. A Lónyay — mint illetékes hely — által felhatalmazott 
sajtóközlemény szerint az 1867. szeptember 12-i megállapodást egyfelől a szeptember 
26-án kötött megváltoztatta, amennyiben a Bank státusát ez már nem érintette. Ezt tá- 
masztja alá az is, hogy az osztrák PM mindmáig nem közölte hivatalosan a szeptember 
12-i szöveget a Bankkal. Másfelől ugyanezt igazolja az is, hogy egyik parlament sem 


47 Archiv ONB, Protokoll No. 6001. 1869. november 18. A határozatból Lónyay idéz (és rá hivatkozva 
Juhász is, bár nem szó szerint azonos szöveget). LÓNYAY, 1875. 237. 
48 LÓNYAY, 1875. 233—234. 

fogadta el. Miután azonban Lónyay maga hivatkozott erre a megállapodásra, valamint 
mindenképpen része volt abban, hogy a delegáció ne a teljes szöveget utasíthassa el 
annak idején, mostani álláspontja könnyen kikezdhető volt. (Akárcsak az osztrák PM 
magatartása.) Napvilágra kerültek tehát azok az egyébként titkolni próbált ellentmon- 
dások, amelyekre már a vöslau-i megállapodások kapcsán hivatkoztunk. A bankkér- 
désben folytatott vitákat a továbbiakban a megállapodások nyíltan többféle értelmezési 
lehetősége is befolyásolta, 

A jegyzékváltásokban testet öltő jogi vitáknál nagyobb jelentőséget kell tulajdoníta- 
nunk az 1870-es bankankétnak, mivel ez bevallottan nemcsak közjogi, hanem közgaz- 
dasági és gazdaságpolitikai szempontokból ítélte meg a kérdést. A bankankét tárgyalási 
jegyzőkönyve publikus, sőt, külön feldolgozás is foglalkozott már a témakörrel." Ezért 
most nem a részletes tartalmi ismertetésre törekszünk, hanem a bizottság és a szakértői 
meghallgatások szerepkörével és az érvelés logikájával fogunk foglalkozni. Már csak 
azért is, hogy jól látható legyen, ahogy a bizottsági vélemény kialakításától kezdve az 
országgyűlési viták során a gazdaságpolitikai szakkérdések bedarálódtak a pártpolitikai 
csatározások taposómalmába. 

A kiküldött bizottság 9 kérdésre kért (lehetőleg írásban) választ a kamaráktól, az 
Iparegyesülettől, az OMGE-től, nagyobb bankoktól és közismert szakférfiaktól. A kér- 
dések tehát az érdekképviseletekre és a szakintézményekre és szakemberekre korlá- 
tozódtak. Horn Ede tehát az Iparegyesület egyik szekciójának elnökeként fejthette ki 
írásban véleményét (Mudrony Somával együtt), ugyanakkor a tagságáról lemondott 
balközép-párti Ghiczy helyét a bizottságban a Deák-párti Wahrmann Mór foglalta el. 
Folyt tehát a pártpolitikai helyezkedés a kérdés vitatása körül már az ankét szakaszá- 
ban is, ez azonban még rejtve maradt a korporatív jellegű egyeztetési mechanizmus 
mögött. 

A kilenc megválaszolandó kérdés lényegében két témát ölelt fel: 1-4. apénzválság- 
gal, 5-8. a pénzérték helyreállításával foglalkozott. A jegybankügy szempontjából ben- 
nünket a két témakört összekapcsoló 4—5. (Mennyiben alapos az a nézet, hogy a jegy- 
bank vagy jegybankok állítása a pénzválság ellenszere? ill. Jegybank vagy jegybankok 
állítása Magyarországon lehetséges-e, a pénzérték (valuta) helyreállítása nélkül?) és 
az egészet lezáró 9. (Általában minő intézkedések szükségesek arra, hogy hazánkban 
a rendszeres pénzforgalom biztosíttassék s a hazai hitel önálló, szilárd alapokra fek- 
tettessék?) kell, hogy érdekeljen. Tekintettel azonban arra, hogy a negyedik kérdésre 
szinte egyöntetűen nemleges volt a kortársak válasza, csak a jegybankkérdést a valu- 
takérdéssel összekötő 5., valamint az összefoglaló 9. nyújtja számunkra az elemzés 
alapját. (Lépjünk most túl azon, hogy vajon miért foglalkozik a kérdések kisebbik része 
a jegybankügyben kiküldött bizottságban ténylegesen a jegybanküggyel!) 


49 JIRKOVSKY, bankankét, é. n. Külön fejezetben tárgyalta az , országos bizottságot" már LÓNYAY is: 
1875. 248—264. 

A valutaüggyel összekapcsolva feltett egyetlen, jegybankkal kapcsolatos 5. kérdő- 
pontra vonatkozóan a megkérdezett intézmények véleménye erősen megoszlott. Szi- 
gorúan tekintve minden válasz más árnyalatot fejezett ki. Mégis bizonyos fő irányok 
csoportosíthatónak látszanak: 

A. A debreceni kamara szerint , csak előnyt biztosító lehetőségek jöhetnek tekintet- 
be", a kolozsvári szerint , a valuta kérdése nagy nehézség, de...nem akadály". A Pesti 
Hazai Takarékpénztár véleménye is az, hogy , éppúgy lehetséges, mint ez a birodalom 
másik felében tényleg fönnáll". Ebben az irányban legmesszebb az Iparegyesület ment 
el, amikor azt állította, hogy , semmi lényeges akadály nem forog fenn", és , nemzet- 
gazdasági követelmény", hogy hazánk , minél rövidebb idő alatt" szert tegyen önálló 
jegybankra, vagy jegybankokra. 

B. A határozottan ellenzők táborába sorolhatjuk a legnagyobb fontosságú budapesti 
kamarát, amely szerint , csak akkor lehetséges, ha a birodalom mindkét felében" meg- 
történik a valutahelyreállítás. , Lehetséges, de nem kívánatos" kategóriával minősít a 
zágrábi kamara, , a már létező rossznak hatványozásaként" tekintené a fiumei, , általá- 
ban lehetségesnek", viszont , nemcsak nem kívánatosként, de veszélyesként" jellemzi a 
valutahelyreállítás nélküli jegybankállítást az OMGE. A legélesebben kétségtelenül az 
osztrák Credit Anstalt nyilatkozik ellene, amikor , megengedhetetlen, az ország érdeke- 
inek ellentmondó" lépésként aposztrofálja. 

C. A kétkedők táborába a soproni, pozsonyi és temesvári kamara tartozott, az utóbbi 
az , alig lehetséges" kitétel mögé rejtve hitetlenségét. 

Nyilván nem lehetett véletlen, hogy a kelet-magyarországi és erdélyi fiókok szék- 
városai szinte egyöntetűen kívánták a magyar jegybankot, mint ahogy az sem, hogy az 
ipari érdekképviselet is e mellett tört lándzsát. Ami viszont a szóbeli meghallgatásokat 
illette, ott méginkább polarizálódtak a vélemények. Itt immár önállóan fejtette ki állás- 
pontját Horn Ede, de magánemberként eredményesen mutatkozott be a bizottság előtt 
Wilhelm Lucam, az ONB főtitkára, valamint az ONB alkormányzójának, Wodianer 
Mórnak Albert nevű, pesti illetőségű testvéröccse ugyanúgy, ahogy a közös pénzügy- 
minisztérium magyarországi államtitkára, Weninger Vince is, hogy csak a szélső pó- 
lusokat említsem. A személyes meghallgatás során, amely az illető kívánsága szerint, 
hol németül, hol magyarul folyt, egyes intézmények jelöltjei csak elismételték cégük 
hivatalos álláspontját, amelynek megfogalmazásában nyilván kulcsszerepük volt. (Pl. 
Lukács Antal, a Magyar Földhitelintézet igazgatója, Kochmeister Frigyes, a pesti ka- 
mara elnöke, vagy Galgóczy Károly, a kolozsvári kamara delegáltja.) "" 


194) 
o 


Jegybank ügy, 1908. 30, 114, 153. Lukács: , lehetséges, de nem kívánatos, mert veszélyes" formulá- 
ját vö. az OMGE már idézett álláspontjával. Kochmeister a pesti kamara mindkét birodalomfélen 
valutahelyreállítást feltételül szabó nyilatkozatához még hozzáteszi, hogy , mindadig, míg Ausztria és 
Magyarország között a mostani, politikai elkülönülés dacára még mindig nagyon bensőséges anyagi 
kapcsolatok fennállnak, s a két állam egy és ugyanazon vámterületet alkot..." A kolozsvári kamara véle- 
ményén még túl is tesz Galgóczy , minél előbb állíttatik magyar bank, annál jobb" tézise. 

Ekkorra az önálló magyar jegybankot feltétel nélkül igénylők tábora igencsak ösz- 
szeszűkült, bár a dolog elméleti lehetőségét senki sem vonta kétségbe. Nagy jelen- 
tőségű lépésnek számított, hogy ezt Lucam főtitkár sem tagadta. Valutahelyreállítás 
nélkül egy , főbank" , opportunitását" hangoztatta Fuchs Rudolf a Magyar Általános 
Hitelbank vezérkarából, s hogy , megállhat egy ilyen bank a lábán" állította Ullmann 
Károly a PMKB igazgatói közül. A Franco-Magyar Bank áruosztályának igazgatója 
Herzl Jakab (Teodor Herzl apja) hozzátette, hogy csak akkor, , ha a kényszer-árfolyam 
Ausztriára és Magyarországra ugyanúgy kiterjedne, mint az ONB-nál", bár azt is állí- 
totta, hogy , önálló bank esetén sem lennénk teljesen függetlenek a bécsi piactól"."" 

A bankszabadság teoretikus hirdetője, az önálló magyar jegybank egyik fő agitáto- 
ra, Horn viszont azt az álláspontot fejtette ki, hogy bár , fizikai szempontból lehetséges- 
nek tartja" az igenlő választ az 5. kérdőpontra, , morális és népgazdasági szempontból 
kényszerárfolyammal" lehetetlennek ítéli és ezért ellenzi. Szerinte az ONB 4 év múlva 
sem lesz készfizető (ebben egyébként igaza lett), tehát most kell megpróbálni egy azon- 
nal készfizető, magyar jegybank létrehozását. Némi teatralitással — a hallgatóságnak is 
intézve német szavait — jelentette be, hogy , mihelyt a Magyar Nemzeti Bank koncesz- 
sziója megadatik, kötelezettséget vállal négy héten belül megszerezni az ércpénzt". A 
mondottak hatásáról a gyorsíró csak ennyit rögzített szűkszavúan a jegyzőkönyvben: 
, Éljenrufe im Auditorium". Miután Horn meghallgatására 1870. március 28-án és 30- 
án, az 5. és 6. ülésben került sor, az ezután következő , szakférfiak" nem tehették meg, 
hogy ne reagáljanak az elhangzottakra. 

Az ellenzők táborát azonban nem Horn felszólalása szaporította meg, hanem már 
előzőleg is markáns képviselők sorakoztak fel mellette. A Pesti Kereskedelmi Tes- 
tület nevében Vetsey Sándor a , lehetséges..., de nem tanácsolom" formulába sű- 
rítette véleményét, míg a PMKB másik képviselője, Aebly Adolf elismerte ugyan a 
valutahelyreállítás előtti bankállítás lehetőséget, de , semmi esetre sem kívánatosnak" 
minősítette." Strasser Alajos, a Franco-Magyar Bank alelnöke — a lehetőséget szintén 
nem tagadva — úgy tartotta, hogy a , magyar népgazdaság érdekeinek a jelenlegi vi- 
szonyok között legjobban az ONB-vel egy megállapodás felelne meg". Falk Miksa, a 
neves publicista (Wahrmann Mór tanulótársa) ezen annyival ment túl (szellemesen ki- 
pellengérezve Horn bankszabadságra vonatkozó elméleti álláspontja és amagyar bank- 


51 Uo. 18-19, 44, 56-57. Mivel önként jelentkezők is felszólalhattak, a bizottság előtt megjelent egyetlen, 
Mellyes Boldizsár nevezetű, saját szavai szerint , igénytelen falusi ember" is ehhez az állásponthoz kap- 
csolódott, miszerint , igenis lehetséges egy állami pénzjegy és több magán pénzárúbank felállítása". Uo. 
166. 

52 Uo. 73-74, 80. 

53 Uo. 39, 46. Ugyanez az álláspont visszhangzott a kassai kamarát Miskolcról képviselő Lichtenstein 
József, és a pécsi illetőségű soproni kamarai delegált Hartmann Antal takarékpénztári igazgató szájából. 
Uo. 127. ill. 161. Az utóbbi szerint a , jelenlegi viszonyok között separatio az ONB-tól kiszámíthatat- 
lan következményekkel járna, talán a legnagyobb szerencsétlenség a Monarchia mindkét felének", Uo. 
162. 

monopólium szükségességéről vallott nézetei közötti ordító ellentétet), hogy megfo- 
galmazta azt is: , ha az ONB nem képes, vagy nem hajlandó akkor nem marad más vá- 
lasztás, mint megkisértjük [sic!] önálló saját bankkal". Ennek feltétele viszont szerinte 
a , valuta mielőbbi helyreállítása", mégpedig a , birodalom másik felével egyetértőleg, 
együttesen". Meg kell azonban jegyezni, hogy még Wodianer Albert is, aki a jegy- 
bankállítás lehetőségének elismerése mellett, annak célszerűtlenségét hangsúlyozta, 
úgy vélekedett, hogy az ONB szabadalmának lejárta után, 6 év múlva , önálló magyar 
nemzeti bank" kívánatos." 

A legnagyobb horderejű kihallgatásra 1870. május 20-án került sor. W. Lucam , ma- 
gánvéleményét" nemcsak azért övezte nagy figyelem, mert , civilben" az ONB főtitkára 
volt, hanem azért is, mert vaslogikával felépített érvelése közepette sem mulasztotta 
el rugalmas fogódzók felkínálását az együtt gondolkodni óhajtóknak. Még a bizottság 
vitaképes tagjai számára is nehéz feladat volt megfelelő kérdéseket feltenni számára. 
Különösen az ONB szerepére vonatkozó második kérdőpont körül folyt éles konfron- 
táció a pesti bankár-bizottsági tag, Wahrmann Mór és a jegybanki főtitkár között, aki 
a vita hevében önmagáról igen jellemzően öntudatosan kijelentette: , én magam nem 
vagyok bankár". 

Amint már említettük, Lucam a lehetőséget nem tagadva, határozottan szögezte 
le, hogy , egy vagy több magyar jegybank nem éri el a célt, hanem az országnak (sic!) 
direkt és indirekt kárt okoz". Nem érdeke tehát Magyarországnak, sőt, ha egyáltalán 
lehetséges, , legcélszerűbben az ONB által volna teljesíthető", ami az alkotmányos ke- 
retekre hivatkozva egy nagyhatású új javaslatnak ígérkezett. Egyértelművé tette, hogy 
, az ONB nehéz harcban, nem áldozatok nélkül az osztrák kormányzat befolyása alól 
felszabadította magát, ...semmi körülmények között nem hagyja magát új bilincsekbe 
verni". Rögtön kilátásba helyezte azonban a , szabad egyezkedést". Nem mulasztotta 
el, hogy rá ne mutasson Horn teoretikus elképzeléseinek devizapolitikai tarthatatlansá- 
gára egy olyan adós ország, mint Magyarország esetében." 

Mivel az egyik legnagyobb magyarországi pénzügyi szaktekintély, Weninger Vin- 
ce, bokros bécsi teendői miatt nem tudott személyes meghallgatásra Pestre jönni, utó- 
lag, írásban, 1870. június 14-i keltezéssel küldte el válaszait a kérdésekre." Miköz- 
ben az ONB üzleti politikájának bírálatával igyekezett magát Lucam álláspontjától is 
elhatárolni, a legélesebben mégis Horn nézeteivel konfrontálódott. Nem tagadva az 
elméleti lehetőséget, a , gyakorlati eredményt" kérdőjelezte meg elsősorban, bölcsen 
hozzátéve, hogy , hosszú évek sora kellene hozzá". A mai kor számára is színvonalasan 


54 Uo. 105, illetve 92-93, valamint 54, 56. 

5 Uo. 138. A vita egyébként szintén igen jellemzően az ún. , Rimesse"-k (küldevényezett váltók) körül 
folyt, amelyeket Bécsben olcsóbban lehetett leszámítolni, mint a fiókok egymás közötti forgalmában. 
56 Uo. 132, 140, 149-150. 


57 Weninger Vince pályáját lásd a Hitelbank menedzseri gárdájáról szól tanulmányban ebben a kötetben. 

foglalta össze szinte az egész vita summázatát: , jegybankot kényszerárfolyamú bank- 
jeggyel szerencsétlenségnek tartanék az országra nézve, ... jegybankot, mely jegyeit 
érepénzzel felváltaná, jelenleg felállítani képtelenség volna, mert hisz a törvényes fize- 
tési eszköz a papírpénz, jegybankot, mely jegyeit állampapírpénzzel felváltja, lehetne 
alapítani, ennek azonban gyakorlati célját ... nehéz kitalálni." Ebből logikusan követ- 
kezett az az álláspontja, miszerint , ha már egy ilyen bankot létesíteni akarnánk, úgy 
tartom, sokkal előnyösebben lehetne azt a bécsi bankkal való egyezmény által elérni, 
mint egy új társaság elérése által..." Egyébként Weninger is a valuta-helyreállítás után- 
ra halasztandónak tartotta az , egészséges bankrendszer ... életbeléptetését", amelyben 
nem is feltétlenül a jegybanknak tulajdonított döntő szerepet. Horn magyar közpon- 
ti bank-koncepciójával szemben, de (hogy később még divatossá váló terminusokat 
megelőlegezzünk) a Lucam által megpendített , kartellbank" ötletétől is elhatárolódva, 
szakmai megalapozottsággal, de még körvonalazatlan formában a jegybanki kiegyezés 
gondolatát pártolta." 

A magyar PM személyének megváltozása és a porosz-francia háború alatti devizális 
nehézségek miatt a jegybankügyi bizottság elhalasztotta jelentésének elkészítését. 1870 
június-júliusában a nemesfémre szóló váltóknak az ércfedezetbe történő beszámítása 
kapcsán a két PM és az ONB közötti levélváltás azzal az eredménnyel járt, hogy az 
ONB a maga módján elfogadta a magyar PM által szabott feltételt, hogy , a magyar- 
országi bankfiókok mostani dotációját a magyar kormány beleegyezése nélkül le nem 
szállítja, s hogy ezen dotációkat a magyar kormány megkeresése folytán a szükséghez 
képest addig is emelni fogja, mig a bank állása Magyarországon törvényhozás útján 
nem szabályoztatott, mihez közbenjárásomat megigérem, mihelyt a kiküldött bankbi- 
zottmány e tárgyban jelentést teend". A maga módján annyit tesz, hogy ragaszkodva 
alapszabályban biztosított jogához, , mely szerint a magyarországi bankfiókok dotá- 
cióját megszoríthatja, hajlandó azon feltétel alatt és addig alkalmazásba nem venni, 
ha és ameddig a magyar PM kötelezettséget vállal az iránt, hogy a bankkérdést egész 
terjedelmében eldöntés végett a legközelebbi téli időszak alatt az országgyűlés elé fogja 
terjeszteni," 

Nyilván a fenti , jegyzékváltásnak" tudható be, hogy végül a bizottsági jelentés csak 
1871. (!) május 15-én került elfogadásra, de a tavaszi ülésszak bezárása miatt még 
azévben sem kerülhetett a ház asztalára. A hezitálásra jellemző, hogy Horn 1871. ja- 
és akkor jóval békülékenyebb hangot ütött meg, mint előde. Elismerte az 1867-ben 
, kormányférfiak" által vállalt ígéretet, de azt feltételhez kötöttnek nevezte. Ennek meg- 
tagadása hatására adta tudtul előde 1869-ben, hogy a , törvényhozás kezei szabadok". 
Nem minősítette egyértelműen fenyegetőnek az ONB igazgatóság álláspontját, ami- 


58 Uo. Beérkezett nyilatkozatok, 66—67. 
59 LÓNYAY, 1875. 268—269. 

kor így értelmezte azt: , olyannak fogta fel állását, a milyen valóban is, és akkor azt 
mondá, anélkül, hogy repressaliát akarna gyakorolni: természetes kötelessége önmaga 
iránt oly téren üzletét hovatovább nem növelni, melyről nem tudja, esetleg mikor kell 
visszavonulnia, fenntartja hát a statusguot, de anélkül, hogy a dotáció növelésébe vagy 
ujabb filiálék alapításába akarna bocsátkozni ... Meg vagyok győződve, hogy erőszakos 
perturbálása a tényleg fennáló viszonynak legalább is épp oly mértékben fogna ártani a 
bécsi nemzeti bank érdekeinek, mint confundálná legalább átmenetileg és egy ideig az 
itteni forgalmi viszonyokat is.""9 

A jelentést végül 1872. február 15-én Trefort Ágoston terjesztette be, majd másnap 
került sor Simonyi Ernő különvéleményének ismertetésére. Trefort határozati javaslata 
tulajdonképpen magán hordozta az elmúlt esztendő fejleményeinek hatását. A jelentés 
a szakértők és a kamarák többségi véleményére hivatkozva 1876-ig még egyértelmű- 
en előnyben részesítette az ONB-vel való tárgyalást, beleértve a fennálló szabadalom 
, törvényesítését" (azaz a magyar országgyűlés általi elfogadását) is. Csak ennek ku- 
darca esetén lesz a törvényhozásnak kötelessége , nem várva be a valuta kérdésének 
rendezését, kereskedelmünk és fejlődő iparunk érdekeit, hazai hitelünk növekvő igé- 
nyeit, nagy áldozatokkal is megvédeni,s a rendszeres pénzforgalmat a magyar koro- 
na országai részére, ha másként nem lehet önálló jegybank azonnali felállításával is 
biztosítani." Trefort 1872-es határozati javaslata viszont már úgy fogalmazott, hogy a 
jegybankkérdés nem jogi, nem közjogi, nem is közgazdasági kérdés, hanem , célszerű- 
ség és opportunitás kérdése". S mivel a bankügyi bizottság jelentése óta , a viszonyok 
némiképp változtak" és , az ONB részéről fiókjaink dotációját illetőleg fenyegetőzések 
történtek", célszerű a PM-nek adandó utasításnak is más formát adni. Ezért egyrészt 
a PM (az osztrák PM-el) készítsen elő törvényjavaslatot a valutarendezésre. Másrészt 
viszont , addig is, míg ez megtörténhetnék, a bankjegyforgalom olyan központi közeget 
nyerjen az országban, melynek igazgatósága annak idején törvényhozásilag jóváha- 
gyandó alapszabályai értelmében a magyar kormány törvényszerű felügyelete és ellen- 
őrzése mellett függetlenül járjon el." Ez utóbbi — mint hangsúlyozta — nem zárja ki az 
egyezséget az ONB-vel." 

A , fenyegetőzésekre" való hivatkozás régi érve volt a magyar politikának, ezúttal 
arról volt szó, hogy az 1872 januári közgyűlésen a Bankkormányzó bejelentette, hogy 
mivel a magyar PM nem teljesítette 1870. július 28-i ígéretét (amelyet a fenti jegyzék- 
váltásban idéztünk), szemben a Bankkal, amely nem szállította le a dotációt, az ONB-t 
tovább nem köti ígérete. Erre volt válasz Kerkapolynak a Deák-párt előtt elmondott 
beszéde 1872. február 9-én, amely úgy érvelt, hogy az 1867-es bécsi és vöslau-i meg- 


60 MOL K 255 PM Eln. 1180. cs. 96. Az interpelláció szövegét és a választ pontos dátumok közlése nélkül 
publikálta LÓNYAY, 1875. XII. melléklet. 607608. 

61 Az 1869. április 20-ra hirdetett országgyűlés nyomtatványai. Képviselőházi Napló. XXI. Pest, 1872. 
84—85. 

állapodásokat először az ONB nem tekintette magára nézve kötelezőnek, ezáltal ha- 
tályon kívülre került a magyar kormány által vállalt kötelezettség is, amit tetéz, hogy 
mivel , ujabb időkben a nemzeti bank magát minden kötelezettség alól felmentettnek 
nyilvánította, a magyar kormány nem érzi magát kötelezve, előbb elfoglalt álláspontját 
fenntartani"."?" Ez már az egymásra mutogatás tipikus esete, még ha ezt a hegeli logikán 
iskolázott gyorsbeszédű PM felháborodottan utasítaná is vissza. Azonban éppen a he- 
geli logikából következik, hogy a tagadás tagadásának már csak egyetlen következmé- 
nye lehet: ha a magyar kormány többször is felmenthette magát kötelezettségvállalása 
alól arra való hivatkozással, hogy az ONB először nem , ismerte el" a (nélküle kötött) 
megállapodást, majd felmentette magát egy (másik) jegyzékváltás formájában történt 
megállapodás alól azért, mert a magyar kormány nem tartotta be azt, ezután a magyar 
kormánynak az első alól (immár nem is először) felmenteni önmagát nem vezethet 
máshova, mint az eredeti (még mindig publikálatlan) szerződés elismeréséhez. Nem 
véletlen, hogy ezt követte a Birodalmi Tanácsban az az interpelláció, amelyre De Pretis 
osztrák PM — végül június 17-én — nyilvánosságra hozta az 1867. szeptember 12-i meg- 
állapodás jegybankra vonatkozó pontját." 

Visszakanyarodva a februári parlamenti előterjesztésekhez: a kisebbségi különvé- 
lemény előadója jogosan hívta fel arra a figyelmet, hogy Trefort mostani javaslata igen 
lényeges hangsúlyeltolódást tükrözött. Simonyi egyébként lényegében Horn koncep- 
cióját rekapitulálta az azonnal megvalósítandó önálló magyar jegybankról. Eszerint 
a felállítandó bank jegyeit vagy államjegyekre (!), vagy érere kell hogy beváltsa. Ez 
utóbbira külföldi bankkonzorciumok ajánlkozása nyújthat megoldást. Talán nem szük- 
séges itt ismét felidéznünk az ankéton elhangzott ellenérveket, hogy belátható legyen a 
szélbal különvélemény problematikussága. 

A pártpolitikai helyezkedés következménye volt, hogy Treforttal szemben határoza- 
ti javaslatot ezúttal a balközép terjesztett elő Ghyczy szájából, ami úgy hangzott, hogy 
csak átmenetileg kell önálló magyar jegybank, amely jegyeit államjegyekre váltaná 
be. Ez azután a valutahelyreállítás megtörténtét követően átadhatná helyét a banksza- 
badságnak. Az ellenzéki vélemények és javaslatok ellentmondásosságát különösen az 
adta, hogy a bankszabadság és a nemzeti önállóság álláspontjáról kiindulva kritizálták 
az ONB-t és a kiegyezés alapján álló kormányokat, miközben az általuk tett javaslat- 
ban fokozott állami befolyásolást igényeltek a tervezett magyar jegybanknál, illetve az 
adott helyzetben elkerülhetetlennek látták annak létrehozásához külföldi tőókecsoportok 
monopolizálását. 


62 LÓNYAY, 1875. 281. 
63 NEUWIRTH, 1873. 319. 

A Deák-párt szónoka, a neves bankár és a bankügyi bizottság oszlopos tagja, 
Wahrmann Mór volt." Abból, ahogy ő ítélte meg a bankkérdés helyét, jól rögzíthető az 
ankét óta történt változás. Nyíltan kijelentette ugyanis: , nehogy akadjon valaki e ház- 
ban, az országban, ki azt tenné föl, hogy e kérdés csakis nemzetgazdasági vagy pénz- 
ügyi kérdés, melynek megoldása egyedül az ún. szakértőkre bízható ... Én a kérdést 
nagyfontosságú politikai kérdésnek tartom, s azt hiszem, hogy minden részét magasabb 
politikai szempontból kell megítélni." (Kiemelés — K. Gy.)" Szerinte ugyanis mindenki 
önálló magyar bankot kíván, kérdéses csak az időzítés, a mikor? 

Miközben , nem helyesli" az ONB politikáját, , érti és felfogja". Mivel kritikája kö- 
vetkezetesen liberális, nem tudja elvállalni az ellenzék szintén antiliberális javaslatait. 
Nem kíván olyan hibákat az ONB nyakába varrni, amelyekért nem az a felelős. Tudja 
és átlátja, hogy a , jegybanknak okvetlenül szükséges, hogy óvakodó és vigyázatos le- 
gyen"."§ Már-már az az érzésünk támad, hogy a politikai és időzítési kérdéssé nyilvání- 
tás Wahrmannál a szakmailag korrekt megoldás taktikai és pillanatnyi lehetetlenségé- 
nek beismerését leplezi. Lónyay miniszterelnökként is hallatta szavát Trefort mellett, 
míg végül a kormánypárti javaslat 180 : 120 ellenében diadalmaskodott. 

Ebből a határozatból következett azután az, hogy ismét meglódultak a két PM kö- 
zötti tárgyalások (immár a Bank bevonásával) illetve, hogy a magyar kormány megpró- 
bálta egy önálló magyar jegybank létrehozását előkészíteni. Mint ismeretes, mindkettő 
kudarccal zárult és még a nyomokat is elsodorta a nagy krach. Az alábbiakban az 1872 
során folyt érintkezés vitakérdéseit foglaljuk össze." A jegyzékváltások első szakasza 
1872. március 4-e és július 30-a közöttre tehető. A kölcsönösen egymáshoz intézett 
három-három jegyzékben tulajdonképpen a másik szándékának kipuhatolása folyt. Az 
alaphangra azonban jellemző az ONB kormányzójának 1872. március 21-i válaszjegy- 
zéke: ,,...bizonytalan és csak tényleges alapon nyugvó állásánál fogva a nemzeti bank 
hajlandó kezet nyujtani, ha a kérdés megoldásánál oly egyezményről van szó, melynek 
megkötésénél a birodalom mind két felerészének minden irányban figyelembe veendő 
és a NB által is elismert érdekei igazságos és mind a két részt kielégítő méltánylásra 
fognak találni."" A magyar PM legfeljebb a Bank privilégiumának lejártáig érvényes, 
kezeit csak ideiglenesen megkötő megállapodásra törekedett. Ennek fejében a kvóta 


64 Wahrmann Mór életére lásd az e kötetben levő bankár-biográfiát, amely eredetileg a Wahrmann Mór 
életének szentelt kötetben jelent meg. FRANK, 2006. 

65 Képviselőházi Napló. XXI. 1872. február 17. 111. 

66 Uo. 113. Két mondat árnyalt álláspontjának illusztrálására: , Az ONB absolut hatalom és mint ilyen, 
mindazon hibákkal bír, melyekkel az absolut hatalmak bírni szoktak ... bűnül rovom neki fel önző és 
illiberális... eljárását, mely azt eredményezte, hogy az osztrák-magyar birodalomban oly hitelviszonyok 
léteznek, melyek minden theoriával homlokegyenes ellentétben állanak; melyek azt eredményezték, 
hogy pénzügyi dolgokban Osztrák-Magyarország a valószinűségek országába tartozik..." 

67 Az év levelezésének teljes anyagát közölte PRESSBURGER, Noteninstitut, I./3. 1098-1119. illetve rész- 
letesen ismertette JIRKOVSKY, 1944. 139-—149. 

68 MOL K 255 PM Eln. 1180. cs. 96. 

arányában kívánt részesedni a fiókdotációból, valamint a magyarországi ellátmány 
szétosztását egy, a magyar kormány felügyelete alatt álló pesti igazgatóság kezeire 
kívánta bízni. Az ONB viszont hosszabb tartamú megállapodásra törekedett, a Bank 
szerkezetének módosítását, mint a fennálló alapszabályokba ütközőt elhárította, mind 
a kvóta, mind a pesti fiók új státusa vonatkozásában. Az, hogy június 17-én a Birodal- 
mi Tanácsban Dumba képviselő (mellesleg az ONB egyik igazgatója!) interpelláció- 
jára válaszként nyilvánosságra került az 1867 szeptemberi megállapodás 10. pontja, 
nemcsak nem erősítette a magyar kormány pozícióját, hanem fokozott együttműködési 
lehetőségét villantott fel az ONB és az osztrák pénzügyminisztérium között. A közve- 
títésben jó szolgálatot tett abankkomiszár intézménye. Ekkor már háromtagú , magyar 
komité" volt megbízva, hogy a , bankkérdéssel" foglalkozzon." 

Közben július 2-án a magyar PM , a bankkérdés végleges kiegyenlítésére" tett 
stratégiai elképzelését osztrák kollegájával ismertette. Mivel ezt az ONB-vel történő 
jegyzékváltásban hiába keressük, csak arra következtethetünk, hogy a magyar kor- 
mányzat is a ciszlajtániai végrehajtó hatalomban kereste legfőbb szövetségesét. Esze- 
rint az elgondolás szerint az ONB, mint , fennálló részvénytársaság" állítana fel ,,a két 
birodalomfélen két külön törzstőkével ellátott bankot". A jogokat és a kötelezettségeket 
mindkét banknál az , egyeztetendő statútumok" jelölnék ki, tekintetbe véve a magyar 
törvényhozás kívánságait éppúgy, mint a bankrészvényesek érdekeit. A magyar PM 
átiratában először megfogalmazásra kerülő javaslat nem talált támogatásra De Pretis 
szeptember 21-i válaszjegyzékében. Nyilván ez is szerepet játszott abban, hogy az ONB 
utolsó, július 30-i jegyzéke magyar részről több hónapig megválaszolatlan maradt." 

Nagy jelentőségűnek ígérkezett az udvarias, de álláspontokat nem közelítő jegyzék- 
váltás ujrakezdésére inspiráló októberi 24-i közös minisztertanács, amelyen Andrássy, a 
közös külügyminiszter elnökölt, amagyar kormányt Lónyay miniszterelnök, Trefort val- 
lás és közoktatási miniszter és Kerkapoly PM, az osztrákokat Auersperg miniszterelnök 
és De Pretis PM képviselte. A jegyzőkönyv természetesen nem került nyilvánosságra, a 
határozatokról kiadott sajtóközleményekből azonban az derült ki, hogy a két kormány- 
zat egységes álláspontra jutott atekintetben, hogy a valuta egységét szem előtt tartó, 
ONB-al folytatandó tárgyalások megindulásának előfeltétele a magyarországi fiókok 
dotációjának 1869 szeptemberi szinten történő arányosítása. Az értekezleten kifejezet- 
ten , jószolgálati" közvetítő tevékenységre kérték fel az osztrák kormányt, az , ONB-nál 
meglévő befolyása révén". Lónyay maga is felszólalt az , azonos módon szabályozott 
és megalapozott két különböző bank, két elkülönült igazgatósággal de teljesen azonos 
alapszabályokkal" történő létesítése mellett, , az igazgatóságok kölcsönös ellenőrzése 


69 Archiv ONB, Protokoll! No. 2930. 1872. június 20. 

70 Az 1872. október 24-i minisztertanács jegyzőkönyve. MOL K 255 PM Eln. 1089. cs. 329. A közös 
minisztertanács időpontját Lónyay október 14-re, Jirkovsky pedig október 10-re datálta. Ld. LÓNYAY, 

és egy majd egyeztetett szerződés alapján"." A hosszú távú, 1876 utáni megoldás meg- 
vitatására a két PM között megbeszélések megindítására tettek javaslatot. 

A dotáció felemelése után kerülhetett sor a tárgyalóbizottságok delegálására. Ker- 
kapoly október 27-i levelében immár a két kormányzat egyeztetett álláspontja tuda- 
tában ismételte meg a magyar követeléseket. Ezekről az ONB október 31-i igazga- 
tósági ülésén született az első állásfoglalás. Ekkor fokozott előítélettel közelítettek a 
magyar igényekhez. , Magyarország mindig azzal kezdi, hogy valamit kiván, aztán 
valamit kilátásba helyez, ezt azonban nem úgy gondolja, ahogy előzőleg ígérte". A 
dotáció kérdésében a kvóta szerinti megosztással elvi okokból nem értettek egyet. , Egy 
pénzügypolitikai formulát a hitelre alkalmazni teljesen megengedhetetlen és a Bank 
Magyarországnak csak ugyanabban a mértékben engedélyezhet hitelt ahogy az osztrák 
fiókoknál szokás: az üzleti viszonyok, a Bank vagyonának biztonsága és a rendelkezés- 
re álló eszközök függvényében.""? (Kiemelés — K. Gy.) 

A minisztertanácsi megbeszélések eredményét hivatalosan De Pretis PM közölte a 
Bankkal nov. 5-i jegyzékében. Ebben remélte, hogy a kért feltétel nem fogja a tárgya- 
lások megkezdésének akadályát jelenteni. Ennek megfelelően az 1872. november 7-i 
igazgatósági ülés elhatározta, hogy egyelőre csak 3 milliónyi dotációemelést biztosít, 
, a további emelések a tárgyalások folyamán lesznek kilátásba helyezendők"." A vita- 
kérdés a továbbiakban már csak az volt, hogy a 3 milliót azonnal folyóvá tegyék, vagy 
nem az lesz-e a folytatás, hogy a konferencián azután a magyarok a kicsikart eme- 
lés birtokában más hangon fognak tárgyalni. Az azonnali folyósítás mellett rendkívüli 
igazgatótanács döntött 7:4-es szavazattöbbséggel." Végül az osztrák PM javaslatára 
mégis belementek a 4,5 milliós emelésbe is. 

A minisztertanácsi jegyzőkönyv , tollhibája" folytán (a bécsi főintézetnek nem lé- 
vén dotációja) az osztrák és magyar fiókok közötti arány helyreállítása a dotációban 
nem jelentette a magyar kormány igényeinek kvóta szerinti kielégítését. Azzal, hogy az 
ONB 4,5 millióval emelte a magyar fiókok dotációját, sikerült megosztania a két kor- 
mányzatot. Ezzel az osztrák PM megelégedett, míg magyar kollégája szomorúan vette 
tudomásul a , nem a kívánt mértékű" emelést. Mindenesetre a bizottsági tárgyalások 
elől elhárult a formális akadály. 

A két pénzügyminisztérium közötti bizottsági tárgyalásokra 1873. január 18-a és 
február 23-a között került sor Bécsben, összesen 15 alkalommal ülésezett a 2-2 tagú 
küldöttség osztálytanácsosi szinten. A megbeszélésekről a feldolgozásokban többnyire 


71 MOL Uo. Ezek után aligha meglepő, hogy Lónyay még 1875-ben sem érezte magát , ily jegyzőkönyv 
tartalmának közlésére ...feljogosítva". Csak kifejezte reményét, hogy ,a történet idővel világra fogja 
hozni ezen fontos okmányt is és tanulságául fog szolgálni annak, hogy mint minden alkalommal, ugy 
ekkor is a bankügyben meggyőződésemet el nem hallgattam..." LÓNYAY, 1875. 290. 

annyi szerepel, hogy azok , már február közepén eredmény nélkül félbemaradtak, állí- 
tólag azért, mert nem tudtak megegyezni abban, hogy a forgalomban levő pénz érték- 
egysége, amelynek megőrzését a közös minisztertanács mint legfőbb célt jelölte meg, 
csak közös bankkal biztosítható-e vagy pedig két jegybankkal is fenntartható. Az oszt- 
rák megbízottak az előbbi, a magyarok az utóbbi elvet vallották"." 

A bizottsági jegyzőkönyv ismeretében azonban ezeknek a félbemaradt tárgyalások- 
nak jóval nagyobb jelentőséget kell tulajdonítanunk. Főként azért, mert először formá- 
lódtak végiggondolt állásponttá mindkét pénzügyi kormányzat képviselőinél azok az 
elképzelések, amelyek a hetvenes évek második felében a bankkérdés rendezésekor a 
meghatározó alternatívát megtestesítették. A magyar álláspont lényege ugyanis nem 
egyszerűen a két bank, hanem a (július 2-i pénzügyminiszteri jegyzékben már felve- 
tett, majd a közös minisztertanácsban már fejtegetett) kartellbank eszméje volt. Egy és 
ugyanazon részvénytársaság egyetértésben hozott alapszabályokkal két külön bankot, 
egyet Bécsben, egyet Pesten, mindkettőt külön alaptőkével, külön fedezettel, külön 
irányítással állítana. Az egységet a két bank között az alapszabályok, a közgyűlés és 
a választmány és a pénzjegyek értékviszonya (Bewerthbarkeit) adná. Mindkét bankot 
saját kormányzata felügyelné. 

Az osztrák PM képviselői rögtön úgy látták (az eredeti PM elutasításhoz hasonlóan), 
hogy ily módon nem tartható fenn az 1872. október 24-i jegyzőkönyvi megállapodás 
alapelve a valuta értékegységéről. De ugyanígy kivihetetlennek látták az egység meg- 
őrzését az , egymástól független két bankintézet" egyéb önálló vonásai miatt is. Ekkor 
fogalmazódott meg az , Osztrák-Magyar Nemzeti Bank" terve, amelyet az ONB venne 
át és amely Pesten egy a magyar fiókok fölötti hatáskörrel bíró részleget (Abtheilung) 
állítana fel. A részleg élén őfelsége a király által kinevezett elnök, vagy kormányzó, 
valamint hat, a közgyűlés által választott és őfelsége által jóváhagyott, igazgató állna. 
Az érckészlet elhelyezését és más részleteket további tárgyalásokon kellene tisztázni, 
de így biztosítani lehetne a minisztertanácsi határozat fő célkitűzését a valuta tényleges 
és nem csak alapszabályban megfogalmazott egysége tekintetében. Ezzel a felfogással 
szemben a magyar tárgyalófelek csak a magyar közjogi álláspontot tudták felvonul- 
tatni, miszerint a bankügy az 1867-es kiegyezési törvények szellemében nem , közös 
ügy", és , a közvetett adókkal és monopóliumokkal együtt a Birodalmi Tanácshoz tar- 
tozó királyságokkal és országokkal egyetértésben, amennyire csak lehetséges egyenlő 
alapelvek szerint rendeztessék."" 

Miközben ezeken a tárgyalásokon a jegybank dualizálásának gondolata formáló- 
dott, a magyar törvényhozás számára készülőben volt egy törvényjavaslat, amely a 
Trefort-féle határozat második pontja szellemében előkészített egy , központi közeget" 


75 JIRKOVSKY, 1944. 148-149. Az állítólagos információk forrásai Lónyay szerint , február végi jól érte- 
sült lapok közleményei" lehettek. LÓNYAY, 1875. 298. 

a hazai bankjegyforgalom számára. Az eredeti gondolat még 1872 nyaráról szárma- 
zott, amikor elakadni látszottak az ONB-vel folytatott jegyzékváltások. Az akkor még 
miniszterelnök Lónyay írta Deákhoz augusztus 17-i levelében: , nem látok más meg- 
oldási módot mint lehetőleg gyorsan egy jegybankot felállítani"." Lónyay megbízása 
alapján először Lukács Antal, a Magyar Földhitelintézet igazgatója dolgozott ki ter- 
vezetet, amely a kincstár és a Földhitelintézet együttműködésére épült. Ez a változat 
azonban Lónyay lemondása után lekerült a napirendről. Az új miniszterelnök, Szlávy 
József már más irányban indult el, amikor a Wiener Bankvereinnel lépett szerződésre. 
A bécsi bankegyesület által vezetett konzorciummal már az 1870-es sorsolási kölcsön 
kibocsátása óta volt kapcsolata a magyar kormányzatnak. A Kerkapoly által benyújtott 
törvényjavaslatot a , Magyar Leszámítoló és Kereskedelmi Bank" létesítéséről még a 
pénzügyi bizottság is átdolgozta, míg 1873. május 13-án (!) a ház asztalára került. A 
fennálló pénzintézetek hátteréül s nem versenytársául szánt óriásbank 25 milliósnak 
tervezett alaptőkéje zömmel külföldi tőkések kezéből származott volna. Nemcsak az 
állambankári teendők ellátására volt hivatott az alapszabályok szerint, hanem arra is, 
hogy a részvénytőke magasságáig , látra szóló, kamatozó pénztári utalványokat" bo- 
csásson ki, amelyeket , a bank megkeresésére és annak terhére...az e végre kijelölendő 
állampénztáraknál" készpénzre lehetett váltani. Innen az igazi jegybankká válás felé 
már csak egy lépés lett volna az alapszabályok olyan módosítása, amely kamatmentes 
utalványokról intézkedik. 

Az országgyűlési vitában — pár nappal a krach kitörése után — a dolog nem kavart 
nagy port. A szalmaláng már márciusban, a szerződéskötés idején ellobbant, amikor a 
bécsi Bankvereint Ausztria, a budapesti kormányt a magyar jegybank elárulásával vá- 
dolták meg. Neuwirth egyenesen , bankfattyúnak" nevezte az intézetet, amely szerinte 
, pénzügyi emancipáció" eszköze az ONB-vel szembeni küzdelemben. Tisza Kálmán 
interpellációjában viszont annak a véleményének adott hangot, hogy , ezen bankot, ha a 
legjobb alakban jöhet is létre, a magyar jegybank helyetteséül nem tekinti"." Neuwirth 
és Tisza csakis a Deák-párti kormányzat elítélésében érthetett egyet, egyébként egymás 
nézeteinek engesztelhetetlen ellenfelei voltak a bankkérdésben. 

Bár a Magyar Leszámítoló és Kereskedelmi Bank létesítéséről szóló törvényt júni- 
us 27-én az uralkodó is szentesítette, a paragrafusok valóságba való átültetésére nem 
kerülhetett sor. Hiába nyilatkozta a miniszterelnök, hogy , a konzorcium szavát nem 
vonta vissza", hozzá kellett tennie: , jelen körülmények között a konzorcium annak 
felállítására alig kényszeríthető, egy-két hét alatt tehát a bank nem fog megalakulni"." 
Az 1873-as válság nemcsak az önálló magyar jegybank rosszul időzített tervét sodorta 
el, hanem megerősítette az ONB helyzetét is, a végső hitelező szerep betöltésével. 


77 JIRKOVSKY, bankankét, é. n. 70—71. 
78 NEUWIRTH, 1873. 340. ill. JIRKOVSKY, bankankét, é. n. 70. 
79 KÖVÉR, 1873. 1986. 70. 

A kartellbanktól az Osztrák-Magyar Bankig 


Mint az 1873 január-februári tárgyalások jegyzőkönyvéből is látható volt a jegyban- 
ki kiegyezés keresztülvitelének a kulisszák mögött, már igazából csak két közbülső 
megoldása került szóba. Nem csoda hát, hogy a krach sokkjának és az államcsőd ve- 
szélyének elmúltával újra ezekhez az álláspontokhoz lehetett visszakanyarodni. Bár 
az érintkezés a két PM között a valutaügyben közben sem szünetelt, a bankkérdéssel 
kapcsolatos tárgyalások újraindítása Széll Kálmán pénzügyminiszterségéhez kötődött. 
Kinevezése után néhány hónappal, már 1875 júliusában osztrák kollegájához küldött 
átiratában a valuta- és bankkérdéssel kapcsolatban felelevenítette a kartellbank tervét. 

A hetvenes évek közepére lényegesen megváltoztak a politikai forgószínpad dísz- 
letei. Több, mint egy év telt el azóta, hogy Ferenc József Tisza — akkor még eredmény- 
telen — audienciáján kijelentette, hogy a bankkérdést , soha sem tartotta politikai kér- 
désnek,... csupán nemzeti gazdászati szempontokat tartva irányadóul; s ha kell, külön 
nemzeti bankot állíttat fel"." De azon is túllépett a politikai idő, hogy Tisza Kálmán 
az 1875. évi költségvetés vitájában — még mérsékelt ellenzéki politikusként — hitet tett 
az önálló magyar bank alapítása mellett."" Megtörtént azóta a Deák-párt és a Balközép 
fúziója és megalakult a Szabadelvű Párt. S bár Tisza még csak belügyminiszterként, de 
belépett a kabinetbe. 

Az új körülmények között Széll kartellbank javaslata nyilvánvaló kompromisszu- 
mot tükrözött. Folytonosságkeresést a múlttal, hiszen az 1872 őszi közös miniszterta- 
nács határozataira hivatkozott. Önálló magyar bankot kívánt teremteni, de , a legköze- 
lebb álló" ONB részvényesei által. Egyszerre próbált megfelelni , a magyar korona ál- 
lamjogi helyzetének" és a , gazdasági viszonyoknak"." Eszerint a 90 milliós alaptőkét 
100 millióra kellene kiegészíteni, amiből 30 milliót , különítenének el" a MNB részére. 
Az alapszabályok és az állam-bank viszonyt szabályzó megállapodások — különösen 
a jegykibocsátásra és a fedezetre nézve — egyeztetve lennének és a két bank közötti 
kartellszerződés biztosítaná, hogy azok megváltoztatása csak kölcsönös egyetértésben 
történhessék. 

De Pretis osztrák PM válaszában méltán unikumnak nevezte a tervezett bankot, 
kételyének adott hangot, de nyitva hagyva az utat a szóbeli konzultáció előtt." Már 
ekkor jellemző volt, hogy a kiegyezési tárgyalások folyamán a két minisztérium a nyil- 
vánosság kizárásával folytatott érintkezéseiben a közvélemény nyomására hivatkozott. 


80 A Hon, 1874. március 11. id. M. KONDOR, 1959. 128. 

81 Képviselőházi Napló, 1875. február 3. 295—296. ,,.. minden esetben és minden viszonyok közt csakis egy 
valóban, és nem csak névleg és színleg önálló magyar bankot tartok olyannak, mely az ország érdekeit 
kielégíthesse." Már ekkor hozzáteszi azonban: , előnyösebbnek tartom a hozzánk legközelebb állókkal a 
kiegyenlítést a velük folytatott háborúnál". 

82 1875. július 14. MOL K 255 PM Eln. 1089. cs. 7486. 

83 1875. augusztus 31. Uo. 114-115. 

Valójában azonban a helyzet gyakran inkább fordított volt. A kormányok , a kiegye- 
zési kérdésekben elfoglalt álláspontjukat, mielőtt még egymással tisztába jöttek volna, 
a nagy nyilvánosság elé vitték, mindegyik fél saját parlamentjének hangulatára való 
hivatkozással akarván a másikat engedékenységre bírni. Ez azután odavezetett, hogy 
mindketten azoknak az indulatoknak a rabjaivá lettek, amelyeket ők maguk keltettek 
fel. Ők végül már talán engedtek volna, de a nyilvánosság ezt nem tűrte."" 

Nincs itt mód az 1876—-77-es kiegyezési tárgyalások összefoglalására, bár mun- 
kánk során végig hiányoltuk a téma korszerű, magyar nyelvű feldolgozását." Annyit 
azonban épp a fent ismertetett tervezet fényében meg kell állapítanunk, hogy a vám 
és kereskedelmi szövetség 1875. november végi felmondása után a bankkérdés Tisza 
koncepciójában sajátos helyzetbe került. Ennek jelének tekinthető, hogy már az 1875. 
november 4-i miniszterelnöki expozéban kijelentette: , A bankügyet illetően a kormány 
eljárását a törvény nem szabályozza... a bankügy nem politikai, hanem csupán közgaz- 
dászati és célszerűségi kérdés...""" Mivel az önálló magyar jegybank , nem ellenkezett 
az 1867: XII. törvénycikkel, ezt az egyet a balközép — elveinek hajótöréséből — a fú- 
zióba átmentette"." A közös érdekű ügyekről leválasztott bankkérdést tehát az egy- 
idejű kiegyezési tárgyalásokon sajátos árukapcsolási tétel gyanánt lehetett alkalmazni. 
Mondjuk: engedek a fogyasztási adók kérdésében, ha te engedsz a bankkérdésben. A 
harmadik fő vitapont a pénzügyi, illetve ipari vámok emelése volt. Ebben persze benne 
rejlett annak a lehetősége is, hogy végül pontosan a bankkérdés lesz az, amiben érdemi 
kompromisszumot lehet kötni. Az önálló magyar jegybank természetesen megegyezés 
alapjául nem szolgálhatott, legfeljebb politikai nyomásgyakorlásra. Tisza mindeneset- 
re a tárgyalások folyamán mindig akkor húzta elő az önálló bank kérdését, amikor a 
megbeszélések elakadtak. Ekkor aztán még inkább aláhúzta személyének fontosságát 
egy lemondási gesztussal. S bár a történelem az államférfiak szándékait nem, csak cse- 
lekedeteiket díjazza, úgy gondoljuk, nem árt véleményünket előrebocsátanunk, ugyanis 
szerintünk Tisza viszonylag hamar felismerte az önálló magyar jegybank alapításának 


4 GRATZ, 1934. I. 156. 

85 A kérdés mindmáig legjobb magyar krónikája: MATLEKOVITS, 1900. 462—494. Milhoffer munkája 
(1904. 1-93) csak ennek kompilációja, Id. Közgazdasági Szemle, 1905. 186-198. A második osztrák— 
magyar kiegyezésre a korabeli osztrák irodalomból a leghasználhatóbb BEER, 1881. 474—510. A téma 
újabb osztrák feldolgozásai közül Id. SUTTER, 1968; valamint a magyar levéltári forrásokat is kiaknázó 
alapos monográfia idevágó fejezeteit: GOTTAS, 1976. 75—162. 

86 Az 1875. augusztus 28-ára hirdetett országgyűlés nyomtatványai. Képviselőházi Napló, I. k. Bp. 1876. 
164. Számunkra az adott mondatban egyszerre cseng vissza Trefort 1872-es határozat-tervezetének, va- 
lamint Ferenc József 1874-es kijelentésének terminológiája. Azaz nem a gazdasági szemponton van 
a hangsúly, hanem a célszerűségen. Tisza taktikai felfogására jellemző, hogy már itt hozzáfűzte: ,de 
valamint mindenben, úgy ebben is nem az összeütközések keresését tartja feladatának..." Az 1877-es 
bankvitában, amikor Tiszának szemére vetették egykori kijelentését, retrospektíve így értelmezte saját 
hajdani szavait: , ma is azt mondom. . nem szabad...a jog merev alkalmazása miatt a célszerűségi; a köz- 
gazdászati érdekek szempontját lábbal tiporni". Uo. XIII. k. 1877. november 2. 

87 APPONYI, 1926. 83. 

legfontosabb akadályait és ettől fogva inkább a politikai játszma taktikai fegyvereként 
alkalmazta. 

Szándékosan legfőbb akadályokról beszélünk, mert bár leginkább az uralko- 
dói vétót szokás emlegetni, az sem szemlélhető önmagában. Igaz, az 1867: XII. tc. 
66. §-ának elemzésekor tárgyalt magyar királyi pénzkibocsátási jog következtében a 
bankjegykibocsátási szabadalom ügyében az uralkodó felülkerekedhetett az országgyű- 
lésen. Ennyiben a bankkérdés és a többi közös érdekű ügy összekapcsolódása — különö- 
sem a két kormány közötti megegyezés hiányában — valóban kulcspozícióba juttatta az 
uralkodót a kiegyezési tárgyalásokkor. De számításba kell még vennünk az orosz-török 
háború és következményei miatt elrendelt mozgósítás költségeit, a kivívott szuvereni- 
tására oly büszke Osztrák Nemzeti Bankot, a rendezetlen valutát, valamint a magyar 
államháztartás helyzetének rendbetételével kapcsolatos aranyjáradék-konzorcium be- 
folyását is." A kiegyezési tárgyalások során a kormányoknak nemcsak egymással és 
az uralkodóval kellett egyetértésre jutni, hanem ezeket a megállapodásokat el kellett 
fogadtatni saját pártjaikkal, valamint a kormánypártok (az osztrák Alkotmánypárt, il- 
letve magyar Szabadelvű párt) által dominált parlamentekkel is, ezúttal csak említve a 
politikai nyilvánosság meghatározó közvéleményformáló tényezőjét, a sajtót. 

Miközben a két kormányzat között 1876 januárjában elkezdődött a kiegyezés előké- 
szítése, februárban megtörtént a kapcsolatfelvétel a magyar kormány és az ONB között 
is. Először csak nemhivatalos formában, amikor Tisza és Széll fogadta a Bank alkor- 
mányzóját, báró Wodianer Mórt, aki egyben a Rothschild-Credit-Anstalt konzorcium 
tagja is volt. Hamarosan a tárgyalások is megindultak: március 6-a és április 6-a között 
többször is folytattak megbeszélést a magyar kormány és a Bank vezetői. Ennek bete- 
tőződésének számított, amikor Széll Kálmán a Bank kormányzója számára jegyzékben 
foglalta össze a kartellbankra vonatkozó magyar kormányelgondolás lényegét. Ennek 
a megoldási módnak kívánt , minden más előtt elsőbbséget" adni. Úgy vélte, hogy ez 
mind az ONB, mind Magyarország gazdasága, mind az egész Osztrák-Magyar Monar- 
chia érdekei szerint való." 

A Bank igazgatósága április 18-án, a direktórium és a választmány együttes ülése 
április 19-én vitatta meg a magyar PM jegyzékét. Az igazgatóság határozat-tervezeté- 
ben Lucam igen udvariasan megköszönve a bizalmat úgy vélte, hogy a kötelezettsé- 
gekkel nem járnának , elégséges jogok és biztosítékok"." A választmányban már ke- 
ményebb vélemények is hangot kaptak. Dr. Edler von Perger egyenesen azt javasolta, 
hogy ilyen alapon nem is kell tárgyalásokba bocsátkozni azzal a magyar kománnyal, 
amely javaslatának bevezetőjében illegitíimnek tekinti a Bank működését, amely a 80 
milliós adósságról említést sem tesz. Szerinte , egy olyan kormányzatot, amely csak 


88 Magyarország története, VI./2. 1979. (Szász Z.) 1178. 
89 PRESSBURGER, Notenisnstitut, I./3. 1266—1267. 
90 Archiv ONB, Protokoll No. 2590. 1876. április 18. 

jogokat, de kötelességeket nem ismer, csak keletinek lehet nevezni..." Összességében 
azonban a választmányban is a mérsékeltebb álláspontok alkották a többséget. 

A Bank elutasító véleményét végül április 19-i jegyzékében Pipitz kormányzó kö- 
zölte Széll Kálmánnal. Az udvarias és mértéktartó hangvételű válaszjegyzék az észak- 
amerikai és a német példára hivatkozva arra a különbségre hívta fel a figyelmet, amelyet 
a Monarchiában a rendezetlen valuta ügye jelentett. Ilyen körülmények között a , két 
bank" kartellje nem nyújt elegendő biztosítékot a jegyforgalom zavartalan fenntartásá- 
hoz. Kimondatlanul is az ONB saját — mint láttuk meglehetősen centralizált — gyakor- 
latára alapozva hiányolta a kormányzó írása az , egységes irányítást" és szükségesnek 
mondta a bankügy fontos kérdéseiben a , szakemberek döntését"? 

Ez az állásfogalalás éreztette hatását a közben folyó kormányközi tárgyalásokon is. 
Az 1876. április 18-án, 20-án, 27-én az uralkodó, illetve Andrássy irányításával Bécsben 
tartott közös minisztertanácsok után, a május 2-án, Ferenc József elnöklete alatt tartott 
közös ülésen meg is született a két kormányzat között az elvi megállapodás a kiegye- 
zési kérdésekben." Az ún. májusi pontozatok (amelyeket a Wiener Zeitung már 7-én 
kiszivárogtatott) a bankkérdésben is döntő lépést tettek a megegyezés felé. Egyrészt az- 
zal, hogy elismerték mindkét kormányzat jogát , egy önálló jegybank" állítására. Más- 
részt viszont kimondatott, hogy az elkövetkező tíz évben , mindkét országterületen" a 
, kizárólagos bankjegykibocsátást" (a jegyek és fedezetük egysége mellett) , csak egy 
banktársulat" fogja ellátni, , két, koordinált, Bécsben és Budapesten állított bankintézet 
és egy paritásos alapon összeállított központi szerv" révén. Ez utóbbi felhatalmazása 
, a valuta egységére és a bankvagyon szükség szerinti igazgatására korlátozódik". Az 
elvi megállapodások kivitelezésére kapott felhatalmazás alapján mindkét kormányzat 
program szerint tárgyal az érintett banktársulattal a , szükségesnek mutatkozó technikai 
módosításokról"." 

Az 5. pont megfogalmazása többféle értelmezésre nyújt(ott) lehetőséget. A , köz- 
ponti szerv" léte a Bank igényeit látszott figyelembe venni. A , technikai módosítá- 
sokra" történő utalás nyitva hagyta az utat a központ hatáskörének meghatározásakor 
a további huzakodásokra. De a magyar kormány is úgy tűnhetett fel maga előtt, mint 
aki az elkövetkező tíz esztendőre kitartott a kartellbank eszméje mellett, viszont elfo- 
gadtatta a jogot az önálló jegybankra a későbbiekben. Mégis azt kell mondanunk, hogy 
ez már nem egyszerűen a kartellbank koncepciója. Nem azért, mert a kifejezés nem 
fordul elő benne, hanem mert a lényeg itt már az , egy társulat — két intézet" gondolat 
jegyében a jegybank dualizálásáé. Némi egyszerűsítéssel: itt a vállalat alaptőkéje már 
nincs felosztva, és a Bank , egységes, alapszabályszerű érckészletének őrzési helyéről" 


91 Uo. No.2624. 1876. április 19. 

92 Ld. PRESSBURGER, Noteninstitut, I./3. 1268-1272. 

csak a majdani , társaság központi szerve" rendelkezhet. A központ és a két igazgatóság 
hatásköri osztozkodásában természetesen még sok vitaforrás rejlett (mindjárt az itt ki- 
mondott, de később még sok vihart kavaró paritásos képviselet ügye), de ez már egyet- 
len vállalat centralizált vagy bipolárisan (de)centralizált üzemszervezetének a kérdése. 
Tisza tehát valójában már ekkor megtette a döntő lépést a jegybank dualizálásanak út- 
ján, még ha politikai okokból a folytonosságot igyekezett is hangsúlyozni a kartellbank 
korábbi tervezetével. Úgy kellett a dolgot értelmezni, mintha a kartellbank egyszerre 
volna a dualizálás legradikálisabb formája és az önálló magyar jegybank trójai falova. 
Ebben egyébként volt is valami genetikusan, hiszen az önálló magyar jegybank plat- 
formjáról a kartellbank átmeneti formulája nélkül nehéz lett volna a kontinuitás látsza- 
tával , áttérni" a binacionális bank alapjára. Az ügy így sem ment simán. 

Tisza már a tárgyalások közben egyszer azzal ajánlotta fel lemondását, hogy az 
eddigi engedményeket nem tudja pártja előtt képviselni. Majd április 22-én és 24-én 
megbeszélésre hívta a Szabadelvű Párt számos képviselőjét annak bizalmas kipuhato- 
lására, hogy ragaszkodjon-e lemondásához, vagy igyekezzék kompromisszumot kötni. 
S bár tekintélyes képviselők nyilatkoztak a meghátrálás ellen, a többség Tisza távozását 
tartotta volna a nagyobbik bajnak." Ezek után került sor a májusi pontozatok aláírására, 
amelynek napvilágra kerülése után május 9—10-re már a Szabadelvű Párt értekezlete 
ült össze, hogy tájékoztatást kapjon az elvi megállapodásokról. A szavazás ugyan jóvá- 
hagyta a pontozatokat (181 igen, 69 nem, 94 távol), de többen már másnap kiléptek a 
pártkörből megalakítva a , független szabadelvűek csoportját", ami megindította a párt- 
többség bomlását." Május 11-én két képviselői interpellációra adott válaszában azután 
Tisza a kötött kompromisszum mértékét kisebbíteni igyekezett, amikor azt állította: 
kitartott eszméje (melyik?) mellett, amikor aláírta, hogy , egy és ugyanazon társulat 
nyerjen privilégiumot úgy Magyarország, mint Ausztria számára, amely társulat állít- 
son tökéletesen egyenjogú, egymástól tökéletesen független két bankintézetet...7"" 

Ugyancsak erőteljes felzúdulást váltottak ki a májusi pontozatok a ciszlajtán 
birodalomfél sajtójában és magában az ottani kormánypártban is. Június 24—25-én a 
Haladóklub által szervezett alsó-ausztriai alkotmánypárti konferencia Bécsújhelyt épp 
a bankkérdés miatt utasította el a májusi kormány-megállapodásokat." Még nagyobb 


95 SZILÁGYI, 1906. 9. 

96 MÉREI, 1971. 361. 

választmánya... " (Kiemelés — K. Gy.) A kormányalku tételes értékelésekor azt is megállapította: ,,...a 
bankkérdésnél nem érte el teljesen a független bankot; de határozottan merem állítani, hogy elérte egy 
olyan banknak rázkódtatás nélküli létesíthetését, mely mellett az ország joga feladva nincs, s hitelviszo- 
nyainak megfelelő intézkedések tétethetnek." Uo. 164. 

lett a felzúdulás az 1876. szeptember 23-i újabb közös minisztertanácsi határozat után, 
amely a törvényjavaslatok részletes kidolgozásának befejezéséről és a két törvényho- 
zásnak történő egyidejű benyújtásáról intézkedett." 

Közben 1876. október 23-i kelettel a két PM közös jegyzék kíséretében elküldte 
az ONB kormányzójához a létesítendő , privilegizált Osztrák-Magyar Banktársulat" 
alap- és működési szabályzatának tervezetét, amely — a májusi 5. pont stipulációinak 
megfelelően — a jegybank dualizálásának szellemében született." A társulat székhe- 
lye Bécs, amely , két egyenjogú bankintézetet helyez üzembe" Bécsben és Budapesten 
(2. §). A kibocsátott bankjegyek egyik oldala német, másik magyar feliratú (11. §), 
7096-ukkal a bécsi, 3090-ukkal a budapesti bankintézet rendelkezik, s , az érckészlet 
megfelelő részét" már ,,a készfizetések megkezdéséig is" Pesten őrzik. Mindkét in- 
tézetet , egymással együttműködő igazgatóságok irányítják" (31—32. §). A tíz-tíz fős 
igazgatóságokat a Monarchia megfelelő részéből származó részvényesek választják az 
uralkodó jóváhagyása mellett, az igazgatóságok élén a megfelelő PM javaslatára az 
uralkodó által kinevezett egy-egy alkormányzó áll (33. §). A társulat központi szerve 
a két PM javaslatára az uralkodó által kinevezett Kormányzó vezette , választmány", 
amely a két alkormányzón kivül 8 tagból tevődik össze, akikből 3-3 a két igazgatóság 
soraiból az igazgatóság által , designálódik", 1-1 a részvényesek közül a két PM által 
, neveztetik ki". A választmány hatáskörébe sorolta a tervezet a részvényekkel és oszta- 
lékkal, a bankjegyekkel és azok fedezetével kapcsolatos intézkedéseket, valamint a két 
igazgatóság egyetértésével hozandó olyan döntéseket, mint a kamatláb megállapítása, 
az értékpapír- és a váltóüzlet menetének szabályozása (42—44. §). A részvényesek köz- 
gyűlésének jogai korlátozottak voltak: a számadások ellenőrzése,a revizorok választása 
és a szabadalom megújítása (59. §). 

Nem kell tovább részleteznünk a benyújtott statútumot, hogy érthető legyen az ál- 
tala kiváltott osztrák felháborodás. Az ONB igazgatósága október 26-án (az 1870-es 
példa nyomán) bizottságot küldött ki a tervezet tanulmányozására, hogy a januári köz- 
gyűlés számára a , modus procedendi"-t kidolgozzák. !"! 

A tervezeteket november 21-ig sikerült a sajtó elől eltitkolni. Ekkor azonban a bank- 
kérdésben mind erőteljesebben méltatlankodó Alkotmánypárt követelésére a kormány 
tájékoztatta a képviselőházat a kiegyezési tárgyalások állásáról. Majd a november 22- 
én, 27-én és december 3-án tartott konferenciákon az Alkotmánypárt elutasította az 
október 23-i bankdualizálási tervezetet. Ezek után az Auersperg-kormány benyújtotta 
ugyan lemondását, de az uralkodó azt nem fogadta el. Nem marad más hátra, mint 


99 Uo.21I. A 80 milliós banki államadósság kérdésében nem mutatkozott semmi közeledés az osztrák és 
magyar álláspontok között. 

100 Ld. PRESSBURGER, Noteninstitut, I./3. 1275-1300. 

belátni az előzetes bankmegállapodás tarthatatlanságát.!? A magyar képviselőházban 
eközben — épp Wahrmann Mór interpellációjára adott válaszában — Tisza december 
1-én kijelentette, hogy a , magyar kormány első feladatának fogja tekinteni kétségbe- 
vonhatatlan bizonyítékot szerezni aziránt, hogy áll-e a bankügyben az osztrák kormány 
is úgy, mint a magyar kormány a május 11-én ...kifejtett elvek alapján...s a szerint fogja 
megállapítani további eljárását"."" 

Az osztrák miniszterek visszakozó nyilatkozatait nemcsak a kormánypárti politikai 
nyomás kényszerítette ki, hanem az is, hogy az ONB igazgatósági ülése november 23- 
án, majd igazgatósági és választmányi együttes ülése november 27-én Lucam főtitkár 
részletes jelentése alapján elutasította a kormányok közös tervezetét." Élesebb vita 
csak azon bontakozott ki, hogy vajon nem kellene-e a nyomaték kedvéért rendkívüli 
közgyűlésnek kimondania a határozatot. Lucam november 11-i keltezésű, könyvmére- 
tű bírálata elsősorban azt fejtette ki, hogy a tervezet nem más, mint az , állami dualiz- 
mus átvitele a Monarchia jegyügyeire annak minden következményeivel". Kevesell- 
te a banktársulat központi szervének biztosított hatáskört és azt állította, hogy a két 
bankintézet , lényegében önálló jegybankként egyenlő jogokkal egymás mellett áll". A 
központi szerv paritásos összetétele nem felel meg , a birodalom két fele közötti gaz- 
dasági viszonyoknak", a jegyszükséglet 70:3096-os megosztása pedig sérti a ciszlajtán 
országok , gazdasági érdekeit". 

Az a helyzet állt tehát elő, hogy a tervezet szövegében lévő kompromisszumot sem 
az ONB, sem az Alkotmánypárt nem méltányolta. Az osztrák oldalon (egyébként a 
történetírásban is) a magyar álláspont győzelméről beszéltek, nem véve figyelembe az 
önálló magyar jegybank és a kartellbank elgondolásából tett engedményeket. Ehhez 
persze Tisza is hozzájárult nyilatkozataival." 

Tisza az osztrák visszakozás után — szintén benyújtva az uralkodó által el nem fo- 
gadott lemondását — december 17-i bizalmas fölterjesztésében azzal érvelt, hogy a ki- 
egyezési tárgyalások kezdetétől fogva amagyar kormány nem ismerte el a közös érdekű 
ügyek és a bankkérdés jogi összekapcsoltságát, de a politikai célszerűség szempontját 
követve belement ezek együttes megoldásába. Ha a bankkérdésben tett megállapodás 
nem valósulhat meg, akkor nincs miért hozzájárulni a magyar kormánynak a vám- és 
kereskedelmi szövetségben Magyarország számára hátrányos egyezséghez sem. Sze- 
rinte a bankkérdésben a két lehetséges út egyike a májusi megállapodások betartása, a 


102 ZACHAR, 1981. 212-213. 

103 Képviselőházi Napló, VIII. 390. 1876. december 1. Politikusi öntudata mondatta vele azt a később nem 
igazolódott kijelentését, hogy ,.a két állam kormánya annak valósítását, a mit maga jónak lát, nem tehette 
és nem fogja tehetni soha függővé egy pénzintézet elhatározásától". 

104 Archiv ONB, Protokoll No. 7104 és 7433. 

105 Lucam jelentését közli PRESSBURGER, Noteninstitut, I./3. 1300-1331. 

másik viszont az önálló magyar banktörvény előkészítésére vonatkozó felhatalmazás. 
Kívánatosnak a második megoldásból származó nehézségek parlamentáris elkerülését 
vélte, 197 

Mivel láthatólag Tisza ekkor már a jegybank dualizálását mind az ország gazda- 
sági, mind az összmonarchia érdekei szerint valónak látta, akkor került igazán nehéz 
helyzetbe, amikor 1877 január elején kézhez kapta azt az ONB által készített tervezetet, 
amely Lucam tolla alól valamikor 1876 december közepén került ki."" Tisza erről szóló 
január 9-i fölterjesztéséből jól kivehetők a két koncepció közötti lényeges eltérések. 
Ez azonban nem sokat változtat azon a tényen, hogy a további tárgyalások alapja végül 
az ONB fogalmazványa lett. 

Az ONB előadói tervezete valóban egy másfajta dualizálási koncepciót tartalmazott, 
amit már a német cégnév-választás is kifejezett: Bank von Österreich-Ungarn. A bécsi 
székhelyű bank , üzletágai gyakorlására (a jelzáloghitel és záloglevélüzlet kivételével) 
Bécsben és Budapesten főintézeteket állít". A Bank jogosult , mellékintézeteket" (filiá- 
lékat) alakítani az Osztrák-Magyar Monarchia területén (Art. 2). A részvényesek jogait 
a közgyűlés gyakorolja, amely nemcsak a mérleget vizsgálja meg, megválasztja a Fő- 
tanács tagjait, határoz az alapszabályok megváltoztatásáról és a részvénytőke csökken- 
téséről, vagy emeléséről (Art. 21). A főtanács a jelenlegi igazgatóság és választmány 
helyébe lép, mint az üzletvezetés legfőbb szerve. Meghozza a legfőbb döntéseket: 
megállapítja a kamatlábat, a fiókok dotációját stb.14 tagjából 4 magyar állampolgár. 
Választja a bécsi és budapesti igazgatóság tagjait, saját tagjai közül az ezek élén álló, 
megfelelő állampolgárságú alkormányzókat és kinevezi a cenzorokat (Art. 25—26). 

Érthető tehát, hogy Tisza az előző évi tárgyalásokhoz és megállapodásokhoz viszo- 
nyítva az ONB-tervezet , kiindulópontját és alapelveit illető diametrális ellentmondás- 
ra" igyekezett felhívni az uralkodó figyelmét. Hogy ők nem az ONB privilégiumának 
módosítását akarták, hanem új bankintézeteket, ha lehet, elsősorban a Bank részvé- 
nyesei segítségével. Nem osztrák-magyar bankot, hanem osztrák-magyar banktársu- 
latot, amely Bécsben és Budapesten két teljesen egyenlő bankintézetet állít. Az ONB- 
tervezetben szereplő főtanács, mint központi szerv hatásköre csaknem mindenre kiter- 
jed, az igazgatóságok teljesen alárendelt helyzetben vannak, az ún. budapesti főintézet 
semmi más, mint egy bankfiliálé. De a pénzintézet és az államkormányzat közti viszony 
sincs tekintetbe véve, az erre vonatkozó megállapítások , a kormányzatoktól minden 
befolyást megvonnak, amelyekkel azoknak az állam érdekében bírniok kellene". (Ti- 
sza liberális felfogásának korlátai itt különösen jól kitapinthatók.) Ezen az alapon nem 


107 Az előterjesztés fogalmazványának szövegét közli GOTTAS, 1976. 210-214. 

108 , Referenten-Entwurf zu den Statuten der Bank Österreich-Ungarn" Id. PRESSBURGER, Noteninstitut, 

lehet tárgyalni — írta. Nem maradt más hátra, mint Őfelségét — a mai kedvezőtlen körül- 
mények között is — az önálló magyar jegybank már mostani engedélyezésére kérni. 

Tisza, aki Lucamhoz hasonlóan túldramatizálta az ellentéteket, ugyanúgy nem vet- 
te tekintetbe az előadói tervezetben tett engedményeket, mint vitapartnere novemberi 
jelentése. Valójában már a bankdualizálás két változata csatázott egymással és nem az 
ONB az elképzelt MNB-vel. Mindenesetre a januárban Budapesten és Bécsben folyta- 
tott tárgyalásokra immár az ONB képviselőit is meghívták, még ha ez önmagában nem 
is hozta meg a kívánt eredményt." 

Tisza helyzetét az is nehezítette, hogy a magát , parlamenti pártokon kivül állónak" 
deklaráló Kossuth is hallatta hangját, a ceglédi választókhoz írott levelében.""" Kossuth 
írásában egyszerre szólalt meg a volt pénzügyminiszter és a politikai agitátor. A kiin- 
dulópontban Horn Edére hivatkozott, miszerint , Ausztria és Magyarország két külön 
gazdasági egészet képez". A megoldásra nézve viszont Lónyayt idézte: vagyis, hogy 
, állítson fel Magyarország magának önálló jegybankot, vagy inkább jegybankokat". 
Az örökös viszály forrását abban látta, hogy , a két gazdasági egész hitelszükségleteit 
ugyanazon egy bank útján" akarják ellátni. Szerinte ebben már benne van , az a fatális 
kényszerűség, hogy amit az egyik fél kap, az a másik fél szükségleteinek fedezésé- 
től vonatik el", Egy kalap alatt bírálta az ONB Bécs-centrikus hitelpolitikáját és ,, Ti- 
sza úr tervét", amelyben szerinte a , központi orgánum" határozná el , a kamatlábat, a 
lombardírozandó értékpapírokat, a reájuk adandó kölcsön mérvét, az üzlet kitágítását és 
megszorítását, az üzletágak közötti arányt, a jegytartalék szaporítását vagy kevesítését, 
szóval mindazt, a mi normatív, a mi lényeges". Mivel az ONB-javaslat szövegét nem is- 
merhette, nem kétséges, hogy politikai kiindulópontjához ragaszkodva félrinterpretálta 
az októberi tervezet lényegét. Nem kívánt és nem tudott dualizmusban gondolkodni. 
Innen nézve nem meglepő, hogy következtetése is illuzórikus volt: , Ha azon álló ma- 
gyar jegybank vagy bankok tömérdek áldásai közül csak azt az egyet tekintem is, hogy a 
kamatlábat leszállítaná s az uzsorát lefegyverezné, lehetetlen a haza elleni véteknek nem 
tartanom, ha a viszály megszüntetésének ezen egyedül lehetséges módja foganatba nem 
vétetik". A , haza elleni vétek" elkövetője, Tisza azért ennél többet felismert az önál- 
ló jegybankállítás nehézségeiből. Abban egyébként minden szakértő egyetértett, hogy 
az önálló bank a kamatláb emelkedésével járt volna. Kossuth megszólalása tehát nem 
közgazdasági érvei miatt okozott nehézséget, hanem azzal, hogy Tisza és az ONB állás- 
pontját egybemosva egyáltalán a gazdasági ügyek dualizmusa ellen emelte fel szavát. 

A tárgyalások döntő kérdésekben nem hoztak eredményt, az uralkodó nem járult 
hozzá az adott külpolitikai helyzetben az önálló magyar jegybank felállításához, ezért 
február 7-én Tisza és kormánya benyújtotta lemondását, amelyet a király másnap el 

séget. 


106 Reformálódó régi rendszerek 


is fogadott. " Az ONB igazgatósága szintén február 8-án kapott tájékoztatást a titkos 
megbeszélésekről saját delegáltjaitól. Tisza és Pipitz egybehangzóan állította, hogy a 
tárgyalásokon két kérdésben mutatkozott kiegyenlíthetetlen differencia. A Magyaror- 
szág számára biztosítandó üzleti alap nagysága (a magyarok végül 60 milliót kívántak, 
amit az osztrák kormányzat a parlamenttől tartva nem fogadhatott el), és a Generalrath 
összetétele, valamint az egyes igazgatóságokkal kapcsolatos hatáskörének ügye." Az 
igazgatósági ülésen visszamenőlegesen vázolt tárgyalási taktika az volt, hogy a köz- 
ponti szerv és az igazgatóságok hatásköre az, amiben további engedmény nem tehető, 
, az adott definició ugyanis a főtanács számára mindkét igazgatóság fölött teljhatalmat 
enged meg". Más kérdésekben lehet szó koncesszióról (4 helyett lehessen 5 magyar 
főtanácsos, a cenzorbizottság vezető tisztviselőjének vétójoga esetleg nem tartható, a 
magyarországi állandó dotáció 50 millióra emelése stb.), ha a hatáskörök fenti meg- 
határozása érintetlen marad. Ezzel kapcsolatos az a mozzanat is, hogy az ONB nem 
kívánt engedni az alkormányzók választásából, — és ebben az osztrák kormányzattal 
ekkor még azonos platformon állt — mert , egy ilyen engedmény által a kormány egy 
darabja beépülne a Bank igazgatásába". 

Ferenc József azonban nem talált Tisza helyett kormányfőt, így február 13-án ismét 
őt bízta meg kormányalakítással. Tisza a Generalrath összetételében kötendő kompro- 
misszumot kérte cserébe. A január 30-a és február 16-a között folytatott bizalmas meg- 
beszéléseken (amelyekről jegyzőkönyv sem készült) azonban épp ebben nem sikerült 
közelíteni az álláspontokat. A Bank képviselője épp a paritásra vonatkozóan jelentette 
ki: , mivel ez a kérdés immár politikai kérdéssé vált, nem a Nemzeti Bank és képvi- 
selői dolga egy kötelező nyilatkozat megtétele és a döntés erről csakis a Reichsrathra 
maradhat"."" A február 20-i közös minisztertanács az uralkodó elnökletével meghozta 
az előzetes kompromisszumot. Az , elvi paritásnak" elkeresztelt formula azt jelentette, 
hogy a kormányzót és az alkormányzókat a pénzügyminiszterek javaslatára az ural- 
kodó nevezi ki, a főtanács többi 12 tagjából 8-at szabadon a közgyűlés, 2-2-t a bécsi 

illetve budapesti igazgatóság hármas jelöltjei közül szintén a közgyűlés."" A , politikai 
döntésről" — amelyben az uralkodónak döntő szerep jutott — az ONB igazgatósága csak 
az újságokból értesült, hivatalos tájékoztatására csak egy március 2-i értekezleten ke- 
rült sor. Közben az osztrák Alkotmánypárt is kinyilvánította 122:63 arányban február 
24-i konferenciáján, hogy , az alkormányzók állításának módját illető kérdést nyíltnak 
tartja, egyébként a főtanács kormány által közölt összetételét önmagában véve nem 
tartja elfogadhatatlannak.""" Sőt, február 25-én Tisza újra kézbevette a kormányrudat. 

Az ONB igazgatósága (március 15-16-án), majd igazgatósága és választmánya 
együttes ülésén (március 19-én, 21-én, 22-én) megpróbálta a végsőkig védeni eredeti 
álláspontját, de azért óvakodott kenyértörésre vinni a dolgot. Ismét a választmány igye- 
kezett az igazgatóság által adott engedményeket érvényteleníteni. Az Österreichisch- 
Ungarische Bankgeselschaft név helyett ismét a Bank von ÖsSterreich-Ungarn formát 
indítványozták." A Bank helyzetét az is nehezítette, hogy amikor április 8-án Bécsben, 
az osztrák és a magyar pénzügyminisztériumi képviselőkkel tartott konferencián elő- 
terjesztette módosító javaslatait a március 2-án kézhez kapott változathoz, a két PM-el 
ezúttal egységesen találta magát szemben. Nem maradt más hátra, mint az április 12-i, 
16-i, 26-i igazgatósági és választmányi üléseken további részengedményeket tenni, mi- 
közben a fő vitakérdésekben igyekeztek hangoztatni álláspontjukat. Aztán még a nyári 
szünet megkezdése előtt, április végén a két miniszterelnök egyidejűleg a képviselőház 
elé terjesztette a banktörvény szövegét (más kiegyezési törvényjavaslatokkal együtt). 
A bizottságok kiküldésével a tárgyalások menete a normál parlamenti útra terelődött. 
A nyár folyamán az ONB pozíciója javulni látszott azáltal, hogy augusztus 2-i igazga- 
tósági ülésén eleget tett a közös PM felkérésének a hadicélokra felveendő, értékpapír 
fedezetű, függő adósság kreálásánál való közreműködésre." 

A magyar képviselőházban az Osztrák-Magyar banktársulat létesítése és szabadal- 
ma általános tárgyalása Wahrmann bizottsági többségi álláspontjának előterjesztésével 
1877. október 27-én vette kezdetét. A kiegyezési kérdések összekapcsoltságát hangoz- 
tatva megállapította: ,,...kormányunk a tárgyalások kezdetén — igen helyesen — nem 
indulhatott ki a közös bank eszméjéből s ez a tárgyalások alapját nem képezte, hanem 


115 PRESSBURGER, Noteninstitut, I./3. 1372, illetve GOTTAS, 1976. 109. 

116 ZACHAR, 1981. 215. 

117 Vö. Archiv ONB, ad Protokoll No. 1364. 1877. március 15. Bericht zu dem Entwurfe der Statuten 
der Österreichisch-ungarischen Bankgesellschaft von 2. Márz 1877, ill. MOL PM Eln. K 155. 1089. 
cs. Konferenz vom 8. April 1877. Bizonyos kérdésekben megpróbáltak ellentámadásba lendülni: az 
eredetileg javasolt 696-hoz képest az igazgatóság a nyereségfelosztásában való állami részesedést a 796 
feletti hányadra kívánta korlátozni, a választmány már 896 fölé. Újra elővették a 80 milliós bankadósság 
ügyét. 

118 Archiv ONB, Protokoll No. 4488. 1877. augusztus 22. Az sem hanyagolható el, hogy a magyar PM 
közlése nyomán ekkor került sor az 1877 októberében nyilvános aláírásra bocsátott magyar aranyjára- 
dék-konzorciumnak nyújtott 11,5 milliós viszontleszámítolási hitel meghosszabbítására is. Uo. 1877. 
november 2. 

a kormány oda csak lépésről lépésre szoríttatott..." Szerinte sem lehetetlen, ,,de célsze- 
rűség szempontjából nem tanácsos ma önálló, független jegybankot felállítani." Talán 
legvilágosabban mondotta ki azt a felismerést, hogy a budapesti főintézet hatáskörébe 
összpontosított üzemvezetési döntések fontosabbak a gyakorlatban az ország számára, 
mint a főtanácsi helyek."" Az általános vita részletes ismertetésétől eltekinthetünk, hi- 
szen a tartalmi érvek semmivel sem lettek mélyebbek, mint a bankankét idején voltak, 
legfeljebb azóta a pártviszonyok rendeződtek át. A vitában egyébként Tisza a , por- 
hintés" vádjára egyenesen azt válaszolta, hogy , a most tárgyalás alatt levő javaslat, 
mely előkészítési időt enged az önálló bank felállíthatására, csak az általunk kimondott 
eszmének az idő és a körülmények igényeihez való alkalmazása"."" Széll Kálmán pe- 
dig, felismerve a hitelügyben a cégrégiség fontosságát, a központi szerv hatáskörének 
adott formulája mellett azzal érvelt, hogy , a vezetés egyöntetűségének, folytonossá- 
gának biztosítása...igényli, hogy ezen főtanács joga és hatásköre olyan legyen, mely 
a közös organizmust minden körülmények között funkcióképessé tegye..." (Kiemelés 
— K. Gy.) " A november 8-i szavazáson végül 210 igen mellett 109 nem sorakozott, 
míg 125 fő távol tartotta magát a voksolástól. Ezek után a részletes vitát már november 
12-re sikerül lezárni. 

Amikor az osztrák bizottság november 13-án előterjesztette jelentését a Reichsrat- 
ban, láthatóan igyekezett figyelembe venni az ONB javaslatait. Ekkor alakult ki az 
, Österreichisch-ungarische Bank" elnevezés, de a bizottsági többségi állásfoglalás 
hitet tett a legfontosabb vitapontban az alkormányzók választása mellett. A részletes 
parlamenti vita után végül 144:119 arányban az uralkodói kinevezés álláspontja diadal- 
maskodott. A december 3-án lezárult vita végeztével két valóban nyitott kérdés maradt: 
a 80 milliós adósság és az állami nyereségrészesedés ügye." 

Mivel az ONB szabadalma 1877 végével lejárt és az új privilégium elfogadásához 
szükséges törvények szentesítése ezúttal már a vámkérdés miatt késett, nem maradt 
más hátra, mint a régi meghosszabbítása. Erre egyébként háromszor is sor került: elő- 
ször a december 29-i közgyűlésen március, majd a március 22-in május, végül a május 


119 , A magyar igazgatóság a rendelkezésére bocsátott fix dotációt és ennek esetleg szaporítását saját belátá- 
sa szerint önállólag helyezi el az országban; megállapítja az arányt, melyben ezen összeg a magyar bank- 
piacok között felosztandó; megszabja az egyes cégeknek nyújtandó hitel végső határát; meghatározza a 
magyar bankpiacok bírálóinak számát és kinevezi ezen bírálókat. Tehát a bank sajátságos hitelüzletének 
minden teendőit a rendelkezésére bocsátott összeg keretében tényleg gyakorolja". Képviselőházi Napló, 
XII. 1877. október 27. 359—362. 

120 Képviselőházi Napló, XIII. 1877. november 2. 71. A korábbi évek nyilatkozatainak idézőit pedig ezzel 
fricskázza le: , én legalább nem tartom politikusnak, és nem is fogom soha tartani azt, ki azért mert 
valamit egyszer száján kieresztett, ha évek folyama alatt a viszonyok egészen megváltozván, az ország 
érdeke mást kíván is, mégis ahhoz fogna minduntalan ragaszkodni és elijesztené hiúsága által magát 
attól, hogy azt tegye, mit az országra nézve jónak lát..." 

121 Uo. 1877. november 7. Nem nehéz Wahrmann, Tisza és Széll nézetei között a nézetkülönbségek hajszál- 
repedéseit felfedezni. 

122 PRESSBURGER, Noteninstitut, I./3. 1390-1391. 

28-in június végéig prolongálták a Bankot. A közben, január 28-án tartott rendes köz- 
gyűlés a részvényesek kezdeményezésére még egyszer megpróbálta az ONB vezetését 
a törvényhozás befejezése előtt további ellenállásra sarkallni. 4 kérdésben javasoltak 
kitartást a Bank álláspontja mellett: az alkormányzók választásában, hogy kizárólag a 
főtanács felhatalmazásával lehessen kormányváltókat leszámítolni, a cenzúra-bizottság 
vezető tisztviselőjének vétójoga tekintetében, és az állami nyereségrészesedés ügyében. 
Hiába próbálták a bécsi haute finance neves képviselői lebeszélni a részvényeseket a 
definitív (és a vezetés kezeit megkötő) határozatról, az akció nem járt eredménnyel."? 

A kiegyezési tárgyalások januári , fekete báránya" azonban valójában már nem a 
bankkérdés, hanem a vámtarifa volt. A változatosság kedvéért az Auersperg-kormány 
ezúttal emiatt nyújtotta be (kétszer is) lemondását január végén. Kemény sajtópolémia 
zajlott és ismét a közös külügyminiszter volt kénytelen közvetíteni a civakodó felek 
között. Sőt, bizonyos értelemben itt már a bankkérdés rántotta ki a tárgyalások meg- 
fenekleni látszó szekerét a kátyuból: február 9-én az osztrák képviselőház név szerinti 
szavazással 131:74 arányban elfogadta a 80 milliós bankadósság fedezésére vonatkozó 
előterjesztést." 

Közben 1878 elején a magyar parlamentben is dúltak a csaták a kiegyezési törvé- 
nyek körül. Azt a javaslatot, miszerint a kérdést az osztrák kormányválság lezártáig 
vegyék le a napirendről, csak 19 fős szótöbbséggel vetette el a képviselőház. Újabb 
befolyásos képviselők szakadtak le a Szabadelvű Pártról, ezúttal az ún. pártonkívüli 
disszidensek, míg végül Széll Kálmán PM február 4-i nagyhatású beszédére is tekintet- 
tel , 1878 február 19-én a ház 36 szónyi többséggel elfogadta a kormány javaslatát", !? 

A ciszlajtán felsőház által még február végén kiküldött bizottság lehetett az utolsó 
szalmaszál, amibe még az ONB kapaszkodhatott. A bizottság előadója május 10-én az 
az Alois Moser volt, aki nemrég még (1857—1869) a bank kormánybiztosa volt, s akit 
hamarosan az elhunyt Pipitz helyett az Osztrák-Magyar Bank kormányzójává válasz- 
tanak majd. A bizottsági javaslat még egyszer számba vette a bankalapszabályokban 
fellelhető egységmozzanatokat (egy társaság, egyedüli székhelye Bécs, egy közgyűlés, 
egy kormányzó, egy főtanács, mint végrehajtó szerv, egységes számlaellenőrzés, egy 


123 Uo. II./I. 11-12. Albert von Rothschild báró például kijelentette: , a bankstatútum valóban nem felel meg 
egy nagy állam bankideáljának, azonban arról van szó, hogy az adott rosszból a kisebbet válasszák és 
azt gondolja, hogy az igazgatóságnak azt kellene tanácsolni, nehogy az első pontra vonatkozó válaszból 
casus bellit kreáljon." 

124 PRESSBURGER, Noteninstitut, IT./1. 14: illetve ZACHAR, 1981. 220. A végső formula azonban nem ez, 
hanem a kiegyezési törvényekből már ismert , Magyarországot jogilag nem terheli, de..." — ezúttal a 
, függőben levő pénzügyi és gazdasági kérdések törvényes rendezése további késedelmet ne szenvedjen" 
— lett. Igen elmésen a két megoldatlan kérdést kapcsolták össze, így Magyarország mégis hozzájárult 
a törlesztéshez, mégpedig a banktól kapott nyereségrészesedését fordította erre a célra. A 80 milliós 
bankadósság ügyét a magyar képviselőház általánosságban csak 1878. június 17—22-e között tárgyalta 
Képviselőházi Napló, XVIII. A törvény végleges szövegét Id. Magyar Törvénytár, 1878: XXVI. te. 

125 GRATZ, 1934. I. 162-163. Az újrakezdődő tárgyalások idejére az ellenzék , gazdasági provizóriumot" 
kívánt bevezetni. 

főtitkár, mint az üzletágak összfelelőse). Felsorolta a dualizmus elemeit is: két főinté- 
zet, kormányzóra javaslattételi, alkormányzókra kinevezési jog, felügyelőbiztosok és 
döntőbíróságok felállítása, a főtanács összetétele, a bankjegynyomás módja, Bécs és 
Budapest egyenlővé tétele a készfizetésben, mindkét törvényhozás egyenlő befolyása 
a statútumok megváltoztatásában, fiókok állításában és megszüntetésében, a nyereség- 
részesedés osztott módja. Konkrét javaslatokkal segítették a végső megegyezést: az 
alkormányzóválasztásnál a három jelölt közül a PM csak egyet javasoljon kinevezésre, 
a kormányok által benyújtott váltókról a főtanácsban 2/3-os többség döntsön stb. A 
bizottság előterjesztését a felsőház május 18-án és 20-án fogadta el." 

Az utolsó simításokat a magyar képviselőház június 13-a és 17-e, az osztrák 1878. 
június 17-e és 21-e között végezte el a törvényeken. A június 24-én tartott együttes 
igazgatósági és választmányi ülésen ugyan még egy éles vita zajlott le, "" de végül ezt a 
szöveget hagyta jóvá az ONB utolsó közgyűlése 26-án, majd sor kerülhetett a törvények 
és megállapodások királyi szentesítésére is június 26-a és július 1-je között." Nem 
maradt más hátra, mint a többéves harcban kialakított törvényes keretek között létre- 
hozni az Osztrák-Magyar Bankot, a dualista Monarchia binacionális bankját. Erre az 
1878. szeptember 30-i alakuló közgyűlés volt hivatott. Az igen nehéz szüléssel világra 
segítetett dualista jegybank — a pesszimista jóslatok ellenére — életképes intézménynek 
bizonyult. A magyar kormányzat szempontjából az elhúzódó kiegyezési tárgyalások 
egyetlen számottevő eredményét épp a bankdualizálás adott formája jelentette. A két 
kormány befolyása — a 796 feletti tiszta nyereségből való állami részesedés, illetve az 
alkormányzók kinevezési jogán keresztül — végül is nagyobb lett, mint amit a Plener- 
féle bankakta annak idején az ONB-nek biztosított.!? Valutastabilizáció híján a szaba- 
dalom lejártakor, 1887-ben a meghosszabbítás nem hozott említésre érdemes vitákat 
(1887: XXVI. tc.). Az autonómia újabb korlátozására csak az 1899-es kiegyezéskor 
került sor (1899: XXXVII. tc). Ez azonban már az aranykoronára való áttéréssel és a 
két kormány közötti , elvi paritás" helyett a , tulajdonképpeni paritás" megteremtésével 
függött össze."" 


126 PRESSBURGER, Noteninstitut, II./1. 15—18. 

127 Archiv ONB, Protokoll No. 4124. A bécsi és pesti kereskedőrokonsággal egyaránt rendelkező bankigaz- 
gató Gustav Figdor egyenesen attól óvott, nehogy , egy beteg, életképtelen gyermek világra hozásánál" 
bábáskodjanak. 

128 Ld. Magyar Törvénytár , 1878: XXV. tc. A törvény alapján az alakuló bank felépítését részietesen ismer- 
tette JIRKOVSKY, 1944. 163—167. 

129 MÁRZ-SOCHER, 1973. 338—339. 

130 Politikai Magyarország, III. 1913. 99-103. 


A PESTI KERESKEDŐ-BANKÁR , EZÜSTKORA" 
iSá7 1873 


, Aztán, Saturnust letaszítva a Tartarus-éjbe 

fent Jupitert lett úr, s megkezdődött az ezüstkor." 
(Publius Ovidius Naso: Metamorphoses. 

Csorba Győző fordítása) 


Bevezetés 


A kereskedő-bankár terminus némi magyarázatra szorul, mivel nem használatos a ma- 
gyar gazdaságtörténeti irodalomban. A szóösszetétel az angol merchant banker kifeje- 
zés tükörfordítása. A szigetországban ugyanis a bankárok egyik csoportja a kereskede- 
lemből származott, pénzügyi műveletei zömmel kereskedelmi tranzakciókból nőttek 
ki, magát pedig a címjegyzékben — sokszor a legutóbbi időkig — kereskedőként aposzt- 
rofálta. A kereskedő-bankár elnevezés másfelől megkülönböztetésként szolgált az ún. 
tiszta bankároktól, akiket később privátbankárokként emlegettek, szembeállítva őket a 
részvénytársasági pénzintézetekkel. A magánbankárok főként betétek kezelésével fog- 
lalkoztak, ami rendszerint bankjegykibocsátással is összekapcsolódott.! Szemléltetés- 
ként legyen szabad egyetlen példát említeni: a brit bankalmanachokban még az 1860-as 
években sem szerepelt a privát bankok között a londoni Rothschild-ház, ugyanakkor a 
külföldi bankoknál felsorolták a frankfurti, nápolyi és párizsi céget. Ugyanez a kiad- 
vány 1890-ben már a londoni magánbankárok listáján is nyilvántartotta a Rothschild N. 
M. £ Sons firmát, természetesen merchant közelebbi megjelöléssel.? 

Az európai kontinens országainak többségében, ahol a bankjegykibocsátás állami 
monopólium vagy szigorú állami jogosítvány kérdése volt, nem találni megfelelőjét az 
angol bankárnak. A szárazföldi magánbankár lényegében a szigetországi értelemben 
vett kereskedő-bankár.? Ez feltehetőleg azzal is összefüggött, hogy pl. a német banká- 
rok jóval nagyobb mértékben származtak kereskedő körökből, mint szigetországi kol- 
légáik." Ezzel újra visszatértünk az eredet kérdéséhez, de ezúttal szélesebb értelemben: 
a kereskedelmi és banktevékenység elkülönülését, mint , teleologikus" folyamatot véve 
bonckés alá. 


§ A kézirat törzsszövege eredetileg 1988/89-ben íródott. A pénzváltókról szóló zárófejezet e kötet számára 
2012-ben készült. Az egész itt jelenik meg először. 

1 LANDES, 1969. 115; CHAPMAN, 1984. 57. sköv. 

2 The Banking Almanac ... 1867. 162—165, 200-203; 1890. 114. 

3  LANDES, 1969. 115. 

4  TILLY, 1967. 159. 

A frankfurti Merkantil-Sematizmus 1774-ben az első helyen említi a bankárokat, 
az alábbi jellemzéssel: , Ezeknél az Uraknál váltót lehet kapni az összes európai helyre 
és őhozzájuk fordulhatunk pénzátutalás és küldeményezés végett, vállalnak különféle 
megbízásokat, foglalkoznak szállítással és nagybani áruspekulációval."" A fenti idézet 
szinte vegytiszta állapotban tükrözi a kereskedelmi és banktevékenység összefonódá- 
sát. Nem szükséges a 18. század végi állapot geneziséhez visszamennünk, megeléged- 
hetünk azzal, hogy a 19. század Európa-szerte örökségül kapta , a nagykereskedelem és 
a bank közötti határvonal bizonytalanságának perzisztenciáját"" az , Ancien Régime" 
hagyatékaként. Retrospektív értékelések hajlamosak ebben a , forgalomnak a kereske- 
déssel való összekeverését"" látni, és az elmaradottság jeleként feltüntetni. A helyzet 
azonban ebben az esetben sem írható le a tradíció és modernség jól bevett kontrasztos 
fogalompárjával. 

Mint már említettük, nem az , őstörténet" kérdése foglalkoztat bennünket, már csak 
azért sem, mert többnyire sohasem állapítható meg pontosan mikortól bankár is valaki, 
a kereskedelmi tevékenység mellett. Bár nem tartozik szorosan vett tárgyunkhoz, de az 
is kétségtelen, hogy a 20. század jóval differenciáltabb szakmai elkülönülési rendszert 
eredményezett még a bankárokon és kereskedőkön belül is, mint a korábbi korsza- 
kok. Még akkor is igaznak tűnik ez, ha teoretikus megközelítések jócskán eltúlozzák 
a tevékenység-differenciáció mértékét és társadalmi integráló szerepét. A praesens és 
a perfectum közötti történelmi folyamat rekonstrukciója azonban nem hasonlít a tu- 
ristaháztól a várromhoz vezető jelzés követéséhez. Nemcsak azért, mert a jelölt úton 
is el lehet tévedni, de még nem is csak azért, mert valószínűleg jelöletlen ösvények is 
elvezetnek a romhoz. Legfőképpen azért, mert a várból egykor sokféle út vezetett, ám 
valószínűleg egyikük sem a turistaházat vette célba. Félretéve a hasonlatot: a 19. század 
eleji kereskedő-bankár és a 20. századi bankárok között nincs szükségképpen genetikus 
kapcsolat. A 19. század első felében, legalább is Angliában a , kereskedő-bankok ... to- 
vábbra is úgy tekintettek az állami- és közmű finanszírozásra és a kereskedelmi hitelre, 
mint ugyanazon pénzérme két oldalára"." Újabb üzletágak felvétele tehát távolról sem 
szorította ki a hagyományosan gyakoroltakat, a teljes profilváltás tulajdonképpen kivé- 
telszámba ment, nem utolsósorban azért, mert az újonnan pályára lépő homo novusok 
rajzásszerű érkezése nem tekinthető az előfutárok által megtett út közvetlen folytatásá- 
nak. A kereskedelmi és banktevékenység olyan mértékben feltételezte egymást, hogy 
gyakran évről-évre a konjunktúra menetétől függött, hogy melyik került előtérbe." Az 
átalakulás az esetek többségében csak több generáción keresztül ment végbe (már ame- 


5. Ld. POHL,.1976..13. 

6  BERGERON, 1978. 267. A XVIII. századot egyenesen a , marchand-banguiers" századának nevezi 
LUTHY, II. 1961. 774. 

7 PÓLYA, 1896. 29. 

8 CHAPMAN, 1984. 38. Magáról az elnevezésről újabban lásd ROBERTS, 1993. 

9  — BERGERON, 1978. 267. 

lyik cégnek megadatott a folyamat végigjárása). Amikorra pedig a kereskedő-bankárok 
, tiszta" bankárrá vedlenek, már sokhelyütt a részvénytársasági nagybankok üzletágai 
között találjuk a kereskedelmet. 

A nemzetközi banktörténeti irodalom a 19. század első felében (első kétharmadá- 
ban) játszott szerepéért meghatározó alaknak tekinti az európai kereskedő-bankárt (ma- 
gánbankárt). Az utóbbi évtizedekben, illetve években az egykori nagy bankházak mind 
több országban nyitották meg levéltárukat a kutatók előtt. Így levéltári forrásokon ke- 
resztül dokumentálhatóvá váltak a 19. századi gazdaságfejlődésben betöltött alapvető 
funkcióik. Az , 1815 és 1870 között legfontosabb pénzügyi közvetítőként" jellemzett 
Rajna-vidéki magánbankárok tevékenysége , magába foglalta mind a megtakarítások 
összegyűjtésének tökéletesítését, mind azokat a vállalkozói törekvéseket, amelyek ki- 
szélesítették a beruházási lehetőségek választékát"." A tőkemobilizálás oldaláról néz- 
ve: nemcsak közvetlenül betétként tettek szert a megtakarított nélkülözhető tőkére, ha- 
nem , közvetve a bank folyóköveteléseinek forgatásával", " azaz pénzteremtéssel is. 

Ami a brit kereskedő-bankárok legújabb monográfiáját illeti, Stanley Chapman 
munkája egészen az első világháborúig terjedő korszakra átalakította betokosodott kép- 
zeteinket épp a betöltött funkciók vonatkozásában. Könyvének egyik legfőbb tanulsá- 
ga, hogy , néhány kivételtől eltekintve a kereskedő bankok sokkal folyamatosabban 
voltak érdekeltek az elfogadványi (acceptence) üzletben, mint a kibocsátásokban". " 
Az előbbiben még a világháborúig megőrizték kulcsszerepüket, míg a háttérbeszorulá- 
suk képét általában az utóbbiak területén történt századvégi térvesztésük alapján ítélték 
meg. Míg az előbbi csak az archív források segítségével elemezhető, az utóbbiakban 
betöltött szerep a publikált források alapján is tanulmányozhatónak tűnt. Tevékeny- 
ségük sokoldalúságát gazdagította, hogy váltóleszámítolással, folyószámlahitelezéssel 
ugyanúgy foglalkoztak, mint devizaügyletekkel és biztosítási ügynökséggel, attól füg- 
gően, hogy mikor melyik milyen jövedelmet hozott. 

Talán első pillantásra nehezen megmagyarázhatónak tűnik, de a közép-európai 
(szűkebb értelemben Habsburg Monarchiabeli) kereskedő-bankárok történetének épp a 
bevezetés és a befejezés közé eső , tárgyalása" hiányzik. A Vormárz időszakában betöl- 
tött szerepük általános elismerésnek örvend az említés szintjén, de alapos feldolgozá- 
sukra hosszas keresgélés nyomán sem bukkantunk." Ami az , elkerülhetetlen és meg- 
fordíthatatlan" hanyatlás rajzát illeti, itt sokkal bőségesebb a kínálat, mind német, mind 
osztrák vonatkozásban." Mentségként általában a források hiányát szokás emlegetni. 
Az 1848 és a századvég közé eső időszak vizsgálatának masszív hiánya azonban arra 


10 TILLY, 1966. 46. 

11 Uo. 63. 

12 CHAPMAN, 1984. 121. 

13 MÁRZ, 1968. 25-26; MÁRZ-SOCHER, 1973. 330. Elszigetelt kísérlet maradt BENEDIKT, 1958. A sza- 
bályt erősítő kivétel Prága vonatkozásában URFUS, 1972. 

14 TREUE, Bethman, é. n. [1973] 50-53; POHL, 1976. 52-59; MICHEL, 1976. 106—109. 

indít bennünket, hogy a közép-európai banktörténetírás alapvetően institucionalista be- 
állítottságában keressük a helyzet magyarázatát. 

Feltételezésünk alátámasztására talán elegendő a kérdés magyarországi historiog- 
ráfiáját idéznünk, már amennyiben az összesen egy bekezdést kitöltő hivatkozási alap 
historiográfiának nevezhető. A századvég monográfusa már műve címében szinte egy- 
más ekvivalensévé rendeli a , hitelügyet" és , hitelintézeteket". Pontosan tudja ugyan, 
hogy a reformkorban a , nagykereskedő-házak nemcsak az árukereskedésben fejtettek 
ki élénk tevékenységet, hanem a kereskedelmi hitelnek is ők voltak főforrásai", va- 
lamint, hogy a , budapesti nagykereskedők túlnyomó része egyúttal bankárüzlettel is 
foglalkozott", " de ennek ismerete koncepciójára nem gyakorolt különösebb befolyást. 
A 20. század közepén született szisztematikus banktörténet szerzője egészen konkrét 
utalást tett reformkori tevékenységükről: , a váltószámítolást magánbankárok és ke- 
reskedők látták el, s ami kevés bankári művelet ezenfelül volt még (kézizálogkölcsön 
adása, értékpapírok vétele és eladása, külföldi átutalás), azt egypár magánbank végezte 
el"."" Az utalás azonban nem bolygatja meg a pénzintézetek történetéről alkotott össz- 
képet. A budapesti nagymalomipar monográfusa az ötvenes években már egyenesen 
úgy fogalmazott, hogy a kiegyezés előtt nálunk , a credit mobilier szerepét magán- 
bankházak töltötték be","" ami a szerepkörök történelmi egymásutánjának nyilvánvaló 
felcserélése ellenére valóban eredeti felfedezés volt. Ennek ellenére Vörös Károly a 
hetvenes évek második felében is csak azzal a visszafogott megfogalmazással élhetett, 
hogy a nagy pest-budai terménykereskedő cégek hitelnyújtó tevékenysége , az egész 
hazai kapitalizmus történetének egyik legérdekesebb kutatási feladata lehetne".!"" Ma- 
gyarországon — a kapuit a kutató előtt szélesre táró — magánarchívumok híján a téma 
igen sokféle forrástípus (címtárak, compassok, cégbírósági és csődiratok, testamentu- 
mok, inventáriumok, virilisjegyzékek és anyakönyvek stb.) egyidejű feldolgozásával 
látszott csak megközelíthetőnek. Az ezekkel kapcsolatos forráskritikai kérdésekre a 
konkrét felhasználás során a későbbiekben részletesen is ki kell térnünk. 

Az eddig elhangzottak alapján a korszakhatárok kijelölése is logikusan indokolha- 
tó. Az anyaggyűjtést ugyanis a kutatás kezdetekor (1980-ban) a címtárak alapján igen 
tág keretben kezdtük meg (1803 és 1948 között), sőt, a cégbírósági iratokban még a 
két világháború közötti időszakra vonatkozóan is fontos összefüggésekre bukkantunk. 


15 VARGHA, 1896. 67. 

16 JIRKOVSKY, 1945. 65. 

17 SÁNDOR, 1959. 371. 

18 VÖRÖS, IV. 1978. 158. Kéziratunk születése idején látott napvilágot Bácskai Vera monográfiája, aki 
utószavában — Hajnal István-körös salgótarjáni előadásom alapján (KÖVÉR, Kohen, 1987) — nyitottnak 
mutatkozott a kereskedő-bankár terminus adaptálására. BÁCSKAI, 1989. 217. A kézirat elolvasása után 
számos értékes kiegészítéssel gazdagította a dolgozat anyagát, amelyért ezúton is köszönetet mondok. 
Bácskai nyomán említi a kereskedő-bankárok szerepét Tomka Béla legújabb banktörténeti összefoglalá- 
sa ís, de szerepüket nem tekinti , összességében" jelentősnek. TOMKA, 1996. 9. 

Hogy végül az értekezés tárgyát az 1847—1873 közötti időszakra koncentráltuk, azt 
tartalmi és forráskezelési szempontok egyaránt magyarázzák. Tekintettel arra, hogy 
témánkat társadalom-gazdaságtörténeti nézőpontból kívántuk feldolgozni (azaz a társa- 
dalmi mozzanatokat nem a gazdaságtörténethez , és" kötőszóval kapcsolt utánfutóként 
kezeltük), kívánatosnak tűnt a korszakhatárok többszörös teherbírású megválasztása. 
Az 1847-es kiinduló metszet még mutatja az előző időszak minden jellegzetességét, 
annak kényszerítő ereje nélkül, hogy az 1848 előtti korszak kronologikus tárgyalásába 
kellene bocsátkoznunk. 1846 a szabadalmazott Nagykereskedő Társulat alakuló éve, 
ami először bontotta meg a grémiumok vallásfelekezeti szempontú szervezeti tagoltsá- 
gát, utat nyitva a későbbi évek további korporációs átrendeződésének. 1847—48 — mint 
a kereskedelmi ciklus fordulópontja — egyben a világgazdaság hosszú távú hullám- 
mozgásában a Kondratyev ciklus felszálló ágának kezdete, amely a monetáris szférá- 
ban (árak, bérek, kamatlábak, pénzmennyiség) egyértelműen kimutatható. A hosszú 
fellendülés — 1857, 1866, 1869 rövidebb ciklusain keresztül — 1873-ig ível, amelynek 
társadalom-gazdaságtörténeti fordulópont-jellegét nem szükséges e helyütt részletesen 
bizonygatni." 

A kereskedő-bankárok azonos alapokon nyugvó kiválasztásához az 1847—1873 kö- 
zötti periódus címtárai kínálják a leghomogénebb adatbázist, a közlés rendje eközben 
viszonylag állandónak nevezhető. Menetközben viszont többször is mód nyílik (a vál- 
tótörvényszéki, illetve cégbírósági címbejegyzés révén) a címtárak pontosságának (és 
pontatlanságainak) ellenőrzésére. 

A vizsgált időszakban az elemzésbe vont kereskedő és pénzváltó cégek valóban 
kereskedő-bankári funkciót töltöttek be (vagyis már nem csak a kereskedelmi tevé- 
kenység elengedhetetlen velejárójaként űztek hitelnyújtó tevékenységet). Bár ennek 
előzményei nyilvánvalóan 1847 előttre nyúltak vissza, a bankári funkciók kitágulása 
(részvénytársaságok alapítása értékpapír kibocsátás útján, pénzteremtés a váltóforga- 
tás révén) lényegi változást eredményezett. Mindez azonban a Habsburg Birodalom 
modern bankintézeti rendszerének kiépülésével párhuzamosan ment végbe nálunk. En- 
nek a folyamatnak a nagybankok oldaláról elegendő a kulcsdátumait felsorolni: 1842- 
ben kezdte meg működését a Pesti Magyar Kereskedelmi Bank (amely 1848—49-ben 
magyar jegybankként is működött), 1851-ben az Osztrák Nemzeti Bank, 1857-ben a 
bécsi Creditanstalt nyitotta meg pesti fiókját, 1867-ben alakult az első magyar , credit 
mobilier", a Magyar Általános Hitelbank, nem is téve említést a korszakunkban lét- 
rejött számtalan takarékpénztárról, hitelszövetkezetről és néhány földhitelintézetről." 
Bár — mint még látni fogjuk — a kereskedő-bankárok és a különféle pénzintézetek nem 
igazán egymás konkurenseként léptek színre, hanem nagyon is kifinomult munkameg- 
osztással működtek együtt, a vázolt helyzet mégis döntő mértékben hozzájárult az 

1869-es és 1873-as pénzügyi válságok közbejöttével ahhoz, hogy a magyarországi hi- 
telrendszerben a pesti magánbankár nem vált meghatározó tényezővé a 19. század utol- 
só évtizedeiben, A századfordulón és Trianon után megfigyelhető reneszánsz hullámok 
gyökeresen újszerű és más motivációjú jelenségek voltak, de erre még a kitekintéskor 
részletesebben visszatérünk. 

Az 1847-1873 közötti korszakot tehát a pesti kereskedő-bankárok történetében 
egyszerre jellemzi a zenithez közelítés és az azon való túljutás. Talán nem erőltetett 
erre a periódusra az irodalmi , ezüstkor" metaforáját vetíteni, hiszen annak lényege is 
mindenekelőtt a stílus megváltozásában, az egyidejű műfajteremtő és formaromboló 
készségben ragadható meg. Még a sosemvolt aranykor tudata sem tudja érvénytelení- 
teni a nagyság és a hanyatlás érzetét együtthordozó fogalom kifejező erejét. Annál is 
kevésbé, mert az általunk tárgyalt időszak nagyjából megfelel a — történetünk szereplő- 
inek életében nem jelentéktelen befolyással bíró — ezüstázsió monetáris korszakának. 


A pesti kereskedő-bankár származása és életútja 


: A már meglevő értékek és szerzési módok tülekedést okoztak minden időben és 
a szőlőtőke sok fürtje szétoszlott sok kézben. 

Szerencsére azonban mindenkor támadtak új értékek és új szerzési módok." 
(Mikszáth Kálmán: A fekete város) 


Ahhoz, hogy a pesti kereskedő-bankár származását és életútját nyomon követhessük, 
mindenekelőtt azt szükséges tisztázni: kiket illethetünk ezzel a megjelöléssel a tárgy- 
időszakban? A névsor összeállítását a címtárak alapján végeztük el,! amelyek a ke- 
reskedelmi testületek szerint haladva közölték a kereskedőcég nevét, a cég tagjait és 
a gyakorolt üzletágakat a telephely megjelölésével együtt. A 19. század első három 
évtizedében a közölt információk rendkívül szegényesek voltak ahhoz, hogy az üzlet- 
ágak alapján kiválasszuk azokat, akik bank- és értékpapírüzlettel, váltó-, leszámítoló- 
és incassó üzlettel, illetve pénzváltással foglalkoztak. Ezeket tekintettük ugyanis a ke- 
reskedő-bankár kategóriába sorolás kritériumainak, hiszen ezek hirdetése (a címtárak 
egyik fő funkciója a tájékoztatás volt) arra utalt, hogy az illető cég a normál kereskedel- 
mi ügymenetnél nagyobb szerepet tulajdonított a jelzett tevékenységnek. 


21 A felhasznált címtárak: ADRESSBUCH, 1803; ADRESSBUCH, 1815; WEGWEISER, 1827; PESTHER UND 
OFNER WEGWEISER, 1837; OFNER UND PESTER WEGWEISER, 1842; PESTER UND OFNER WEGWEISER, 
1847; WEGWEISER, 1852; PESTER LLOYD-KALENDER, 1859; PESTER LLOYD-KALENDER, 1862; 
ADRESS-KALENDER, 1867; ADRESSEN-KALENDER, 1871—1872. 

Az 1842 és 1871 közöttre összeállított névjegyzékeket két szempont szerint rendez- 
tük (az évszám mindig a címtár impresszumban feltüntetett kiadási éve). Egyrészt a ke- 
reskedelmi testületek szerint, amit a kereskedők hagyományos korporatív szerveződé- 
sének átalakulása miatt tekintettünk mérvadónak. Ezen belül azonban következetesen 
elkülönítettük a pénzváltó irodákat ( Wechselstube) azoktól, akik más kereskedelmi ág 
melletti üzletágként ( Wechselgescháft) gyakorolták a bankári tevékenységet (1. táblá- 
Zat). 


1. táblázat 


Polgári kereskedelmi ] Izraelita kereskedelmi ] Nagykereskedelmi / Testületen 
testület testület testület kívül 


A: Bank-, Effectengescháft, Staatspapieren, Wechsel-, Escompte-, Incassogeschüft 
B: Geldwechseer ( Wechselstube), Ein- und Verkauf von Staatspapieren und Losen 
( , hites váltóügynök") 


Másrészt az üzleti funkciók profilja szerint tagoltuk névsorainkat: immár testületi 
tagságtól független csoportokba összevonva a pénzváltó irodákat, a váltó-, leszámíto- 
ló-, incassó üzlettel foglalkozó kereskedőcégeket, valamint a bank- és értékpapírüzlet 
gyakorlóit (külön feltüntetve ahol ez a váltóüzlet gyakorlásával is párosult!). Ezt a be- 
osztási szempontot tehát látszólag kívülről vittük be a címtárak adatainak rendszerébe, 
de valójában az ehhez szükséges információkat is a címtárak közléseiből merítettük (2. 
táblázat). A két irányból történő átvilágítás — véleményünk szerint — számszerűen is 
bemutathatóvá teszi a vizsgált jelenséget. 

2. táblázat 


Bank- és értékpapírüzlet ! Váltó-, leszámítoló-, ! Pénzváltó 
(ebből váltóüzlet is) incassó üzlet iroda 


75 
9 
6 


Forrásunk így is kettős hibalehetőséget rejt magában. Előfordul, hogy nem tünteti 
fel a bankári tevékenységre utaló üzletágakat, így többen is kimaradnak a listáról. Kü- 
lönösen fennáll ennek a veszélye 1847 előtt, az izraelita kereskedelmi testület tagjaira 
vonatkozó szűkszavú közléseknél. Az itt váltóüzlet nélkül szereplő nagykereskedők az 
önálló nagykereskedelmi testület megalakulása után már rögtön bankárként is szerepel- 
nek, ami aligha esett meg velük egyik napról a másikra. De olyan exponált nagykeres- 
kedő firma, mint amelyet az 1825-ben konvertált és nemesi címet nyert Ullmann Mór 
János által jegyzett, a cégbirtokos nevén és telephelyén kívül egyáltalán nem tüntet fel 
semmilyen üzletágat, holott a Pesti Magyar Kereskedelmi Bank alapítása körüli tényke- 
dése alapján joggal feltételezhető a banküzletben való érdekeltsége. Bizonyosra vehető 
tehát, hogy a negyvenes évek címtárai a valóságosnál inkább kevesebb kereskedő-ban- 
kárt mutatnak ki. Forrásunk másik pontatlansága abból származik, hogy az évenkénti 
újrakiadáskor a névjegyzékeket nem mindig szembesítették a tényleges helyzettel, így 
különösen a hatvanas évek második felében és a hetvenes évek elején több olyan cég is 
szerepel a listán, amelyekről a váltótörvényszéki bejegyzések alapján tudni lehet, hogy 
megszűntek vagy közben a cég gazdát vagy nevet cserélt. Ez sem növeli azonban meg 
a kereskedő-bankárok számát, csak a váltóüzletekre abban az időszakban már inkább 
jellemző hanyatlás ívét rajzolja kevésbé meredekre. 

Ami az 1847 és 1871 közötti összlétszám növekedését illeti, csak 1871-re vonatko- 
zóan rendelkezünk kontrollként hasznosító más típusú számadattal. A Pestvárosi adó- 
statisztika igazolni látszik táblázatunk utolsó oszlopának záró adatát: 1871-ben ugyan- 
is 29 bankház és váltóüzlet, valamint 31 pénzüzér fizetett jövedelemadót Pesten.?? A 


22 KÖRÖSI, 1875. Függelék 9. Lásd még VÖRÖS, IV. 1978. 158. 

számszerű növekedés irányzatánál azonban sokkal fontosabbnak tűnik az összeg hul- 
lámmozgásában is tükröződő oszloponkénti változástendenciák kiemelése. 

Az 1699-ben alakult Pesti szab. polgári kereskedők és kalmárok testvér-egylete 
tagja eredetileg , csakis törvényes házasságból származott római katholikus lehetett, 
kiváltkép azonban görög nem egyesült vallású szerb és görög is".? Hogy a felekeze- 
ti elv mennyire átitatta a kereskedelmi testületet, azt jól illusztrálja, hogy az 1780-as 
években felvételét kérő Liedemann János Sámuel nagykereskedő jogának megadása 
ellen a testület azzal érvelt, hogy , evangélikusok és mint ilyenek a kereskedők közé 
nem vehetők fel"." Végül persze nemcsak felvételt nyert, hanem vezető tisztséget is 
betöltött a testületben, így az 1840-es évekre már mindenképpen elmondható, hogy 
a polgári kereskedők testülete lényegében minden keresztény felekezetű mercator és 
guestor korporációjának számított. 

A Pesti Israelitischer Handelstand alakulásának dátumát nem sikerült a történet- 
írásnak kideríteni. Először az 1815-ös Adre$buch említi létezését. A századvég kró- 
nikásának még azt is sikerült megtudnia, hogy a testület jegyzőkönyveit az izraelita 
hitközség levéltára őrizte akkoriban, s 1835-től tartalmazott bejegyzéseket. Az 1840- 
es években már ugyanúgy beépült véleményük az üzletnyitás korporatív engedélyezési 
eljárásában, mint a polgári testületé. A végső szót természetesen a városi tanácsnak 
kellett kimondania. 

A rendszerbe való beépülés és a rendszer leépülése tehát egyazon folyamat része 
volt. A felekezeti-testületi elv áttörését célozta és indította el — hosszas vajúdás után — 
1846-ban a szabadalmazott királyi nagykereskedők grémiumának megalakulása. Már 
az első kérvényt a , legelőkelőbb keresztény és zsidó kereskedők" írták alá és , vallás- 
különbség nélkül" tagfelvételi jogot kívántak. Az izraelita kereskedőtestület már egy 
1841-es folyamodásban úgy értelmezte az 1840-ben a kereskedőkről hozott törvénye- 
ket, hogy azok , nem tesznek különbséget keresztény és izraelita kereskedők között". 
Mégsem tekinthető érdektelen változtatásnak, hogy végül épp a helytartótanács javas- 
latára került a , valláskülönbség nélkül" kitétel helyébe a , befogadott és tűrt vallású" 
kifejezés. Ez bizonyult az autentikus törvényolvasatnak.?" 3 

A nagykereskedők grémiuma nem olvasztott magába automatikusan minden nagy- 
kereskedőt, a belépés fakultatív volt. A kötelező átsorolás nem is lett volna szerencsés, 
mivel a nagykereskedői jogcím igen heterogén vagyoni helyzetet takarhatott. A városi 
kiskereskedelemben számukra állított korlátok arra indították a zsidókat, , ha nem akart 
házaló lenni, a nagykereskedési jogért folyamodott, noha erre sem vagyona, sem képes- 
sége nem volt", Az eltúlzott vagyonkimutatások — bár magasabb türelmi adót vontak 


23 PÓLYA, 1896. 33. 

24 UNGÁR, 1942. 320. 

25 PÓLYA, 1896. 324; ADRESSBUCH, 1815. 155. sköv. 
26 Az idézetek sorjában: PÓLYA, 1896. 46-47; 60; 52. 

maguk után — paradox módon mégis hozzájárultak a vagyonosodáshoz: , házasságnál és 
az árendánál mindig a türelmi adó táblázat szolgált útmutatásul".?" Így aztán 1847-ben 
a 40 nagykereskedői joggal bíró kereskedő-bankárból 32 lett a Nagykereskedők testü- 
letének a tagja, ketten az izraelita, hatan pedig a polgári Handelstand tagjai maradtak. 
1859-ben viszont már csak egyetlen nagykereskedő nem tartozott a GroBhandelungs 
Gremiumhoz, de az illető semmilyen testülethez sem tartozott. 

Közben ugyanis egy 1851. december 23-án kelt rendelet — az ideiglenes iparrendtar- 
tásra hivatkozva — feloszlatta az izraelita testületet. A nagykereskedők a Nagykereske- 
dők grémiumába, a többiek a Polgári testületbe tartoztak átlépni. Egyúttal az 1846-ban 
a Polgári testületbe maradt nagykereskedőket is kötelezték az átkebeleztetésre." Ezzel 
lezárult az a folyamat, amelynek során a felekezeti elvű testületi szerveződést a keres- 
kedelmi funkciók szerinti korporációs tagoltság váltotta fel. Az átalakulás 1846 és 1852 
között játszódott le, de nem zajlott le simán. Nemcsak a testületben hagyott vagyon- 
rész elvitele okozott gondot, hanem sokszor maga az átkebeleztetés is. Az Oppenheim 
testvérek cég 1852 szeptemberében arra panaszkodott, hogy , két kereskedelmi testü- 
let összeolvasztása" a , felmerült nehézségek miatt mostanáig sem lett tisztába hozva 
és elintézve", ami egyrészt a váltótörvényszéki bejegyeztetést akadályozta, másrészt 
, mint kereskedőnek tetemes kárára és sérelmére" volt.? Nyilván a fenti nehézségek 
miatt maradt a grémiumon kívül Davidsohn S. H. is, aki a címtárakban nagykereske- 
dőként szerepelt ugyan, a váltótörvényszéknél viszont csak vegyeskereskedőként volt 
bejegyezve." 

Az mindenesetre plasztikusan láthatóvá vált, hogy a pesti kereskedő-bankári tevé- 
kenység kulcsfiguráját az 1847—1859 közötti időszakban a nagykereskedők között kell 
keresnünk. Nem mintha a Polgári testületben maradt szakkereskedők között nem talál- 
nánk váltóüzletet gyakorlókat (1859-ben 9 cég), de meghatározó csoport kétségtelenül 
az 1847-ben 39, 1859-ben pedig 37 céget számláló nagykereskedőké volt. A nyers 
számadatok azt a látszatot keltik, mintha itt valóban egy csoportról lenne szó és elfedik 
azt a tényt, hogy az 1847-ben váltóüzlettel bíró 39 nagykereskedő cégből a listán 1859- 
ben már csak 13 szerepel. Az 1859-ben ezzel a profillal jegyzett 37 cég tehát kéthar- 
mad részben új, korábban ebben az üzletágban nem jeleskedő firmákból verbuválódott. 
Különösen figyelemreméltónak tartjuk, hogy a 2. táblázat első oszlopában zárójelben 
szereplő bank- és értékpapírüzletet a váltóüzlettel együttesen űző nagykereskedők a 
két időpont között szinte teljesen kicserélődtek. Ez utóbbi illusztrációjaként nem árt a 
neveket is felsorolni, bár az egész probléma elemzésére csak később térünk vissza. 


27 BÜCHLER, 1901. 361—362. 

28 PÓLYA, 1896. 75-76. 

29 BFL IV.1202.h a. n. 9253. 

30 BEFL VII.2.e Váltótörvényszék. Egyéni cégek jk. (ECJ] 1. k. 257. 

1847 1859 
Joh. L. Boskovitz u. Comp. Hermann Breisach 
Hermann Breisach Heinrich Brüll áz Sohn 
Philipp Koppely S. H. Davidsohn 
Hermann Löwy Ig. Deutsch £k Sohn 
C. J. Malvieux Jos. G. Fabricius 
M. L. Rosenfeld et Söhne Joh. Sam. Frölich 
Wodianer et Sohn Leon Hirschler 

Brüder Hollánder 


C. J. Malvieux 
Anton Mandl 

B. Weisz k Comp. 
Wodianer £k Sohn 


Az 1859-re előtérbe került cégek már abban az értelemben nagyobb állandóságot 
mutattak, hogy az 1871-ben váltóüzletet működtető nagykereskedők (23 cég) közül 21 
már 1859-ben is űzte ezt a tevékenységet. A megfogyatkozás okai ugyanúgy magya- 
rázatra szorulnak természetesen, mint az 1847 utániak esetében. Ennek a periódusnak 
a jellegzetesen dinamikus figurája azonban a nagykereskedő mellett a pénzváltó lett. 
Nem akarjuk ezzel azt mondani, hogy maga ez az ősi mesterség volt új a 19. századi 
Pesten, bár korszakonkénti elterjedtsége igen változó lehetett. Amikor 1819-ben a bé- 
csi Biedermann cég , Pesten fióktelepet kíván létesíteni termény- és pénzváltó üzlete 
kiterjesztésére, az engedélyt csak a pénzváltó üzletre kapja meg, mert csak ez hiányzik 
ebben a városban". (Végül — a közbenjáróira való tekintettel — a terményüzletet is 
engedélyezi a tanács.) Az 1827-es Wegweiser már 6 Wechselstubéről tesz említést, 
köztük a fent említett Biedermann mellett egy másik Biedermann cégről is.? Hagyomá- 
nyosan jellegzetes profiltársításként már ekkor szerepel a terézvárosi ezüstkereskedő 
Löwy Hermann, aki 1822-ben költözött a városba és amikor 1852-ben, a Nagykeres- 
kedő Testület tagjaként utoljára szerepel a listánkban, ékszerek és állampapírok mellett 
pénzváltó tevékenykedéséről továbbra is hírt ad.?? 

A kontinuitás elemeinek hangsúlyozása mellett is tény marad azonban, hogy a 
pénzváltó irodák (2. táblázat 3. oszlopában kimutatott) nagyméretű elszaporodása az 
ötvenes évek végén, a hatvanas évek folyamán következett be Pesten. Eleinte seme- 


31 GYÖMREI, 1957. 239. Biedermann Mihály Lázár 1817-ben elhalt atyja tolerált státusát gyorsan megörö- 
költe. Testvére, HerschI, 1816-os haláláig csak tűrt zsidó volt. Drágakő- és ékszerüzlete mellett termény- 
kereskedelemmel is nagyban foglalkozó cégét özvegye, majd fiai folytatták Pesten. BÁCSKAI, 1989. 
80-83. 

32 WEGWEISER, 1827. 41-42. 

33 Uo. 42, illetve 561. A beköltözésre BFL IV.1202.c a, m. 6386/II. Zsidóösszeírások; WEGWEISER 1852. 
64. (a lapszámozás hibásan nyomtatott: a 80. oldal után a 64. következik). 

lyik grémium tagjai sorába sem tartoztak, és később is csak egy részük iratkozott be 
a Polgári testületbe. 1859 októberében — az iparszabadság bevezetésének előestéjén — 
egy Wechselstube nyitási kérvénnyel kapcsolatosan a Handelstand szükségesnek látta 
álláspontját általában is megfogalmazni. A magisztrátusnak címzett véleményt — Adler 
Lipót ügye apropóján — Pscherer Miklós, a testület első elöljárója írta alá, aki 1859-ben 
maga is főként Geld- und Wechselgescháfttel foglalkozó vászonkereskedőként szere- 
pelt a Pester Lloyd kalendáriumának címjegyzékében. Hozzáértése tehát nem lehetett 
kérdéses, legfeljebb pártatlansága, de ez most inkább segítségünkre van. Az 1851-es 
ún. ideiglenes utasításra hivatkozott, amely a szabad iparok között nem sorolta fel a 
váltóüzletet, ezért szerinte az a rendes kereskedés kellékeinek birtokában gyakorol- 
ható, azaz a képzettséget és 8000 forintnyi alaptőkét igazolni kell és az illető köteles 
magát a grémiumba bekebeleztetni (amit egyébként a bécsi uzus is megerősített). A 
legérdekesebb azonban talán mégis az, ahogy a Wechsler hivatásáról nyilatkozott, aki 
, a közérdekre a legmagasabb befolyással bíró pénz és értékpapírok forgalmával" fog- 
lalkozik." A Wechselstube üzletköre tehát messze túlnyúlt a szorosabb értelemben vett 
pénzváltáson az ötvenes évek végén, ezért is kell a kereskedő-bankárok között figyel- 
met szentelnünk nekik. 

Az 1859. december 20-án kihirdetett iparrendtartás az iparszabadság bevezetésével 
a kereskedelemi testület pénzváltókkal kapcsolatos magatartását is átalakította. Egy 
1861 márciusi pénzváltó üzletnyitási kérelem kapcsán kerül sor ennek világos megfo- 
galmazására: , Noha az alulírt testület kebelében a pénzváltó üzlet, mint külön kereske- 
dési osztály eddig nem létezett, s csak más rendes kereskedési ággal volt kapcsolatban, 
mindazonáltal az alulírt testület késznek vallja magát ezentúl pénzváltókat is mint külön 
álló osztálybelieket kebelébe felfogadni, azon természetes feltétel mellett, ha szintazon 
kellékekkel bírnak, mely más rendű kereskedőtől megkívántatnak."" S bár a levél épp 
abban az időszakban íródott, amikor a pesti közgyűlés a Polgári Kereskedő Testület ja- 
vaslatára felfüggesztette az iparszabadságot, mégis inkább az utóbbi felé egyengette az 
utat. A Testület 1862-es alapszabályai ugyanis az iparszabadságot ismét életbe léptető 
provizórium által nyertek megerősítést és eszerint újabb kereskedői osztályok felállítá- 
sára is sor került a testület kebelén belül, többek között a pénzváltókéra is." 

1871-ben a 31 pénzváltóból 18 volt a testület tagja, ebből 16 esetben ismerjük a 
cégfőnök grémiumba lépésének időpontját, ami lehetőséget nyújt arra, hogy a bekebe- 
leztetés dinamikáját is megvizsgálhassuk. A grémiumon kívül maradók esetében ilyen 
adatsor összeállítására hiába tettünk kísérletet. 


34 BEL IV.1303.f 1040/1859. ill. Magyarországot illető országos törvény- és kormánylap, II. évf. VI. db. 
(1851. február 6.) Ideiglenes utasítás. A Pscherer családra: GYENGŐ, 1980. 

35 Az iparszabadságra: DÓKA, 1979. 190-201; RÓZSA, 1979. Pirnitzer Jakab kérvénye kapcsán Vétsey 
Sándor alelnök (1861. március 22.) BFL IV.1303.f II. 224/1861. 

36 PÓLYA, 1896. 77-80. 

3. táblázat 
Pénzváltó cégfőnökök (1871) kereskedő-testületi tagságának kelte?" 


meTseTseTveT ve [ree se se [186 [ösze] 
SEN CNENEN EHEN EHEN N KE 


A fenti táblázat természetesen nem alkalmas arra, hogy messzemenő következteté- 
seket vonjunk le belőle, az I. táblázat B oszlopaival összehasonlítva azonban kiderül, 
hogy a pénzváltó cégek keletkezése viszonylag egyenletes volt a hatvanas évek alatt 
és csak csekély gyorsulás figyelhető meg 1866 után. A címtárak alapján 1862 és 1867 
között végbemenő gyarapodás tehát inkább még 1862-ben illetve 1866—67-ben ment 
végbe, így az 1863—65-ös évek — nyilván az ínséges terméssel és a mesterséges pénz- 
szűkével összefüggésben — ernyedtebb üzletnyitási kedvet mutattak. 

Ha most visszatérünk a kereskedő-bankárok összlétszámának alakulásához, meg- 
állapíthatjuk, hogy a továbbiakban bázisidőpontnak tekintett metszeteink (1847, 1859, 
1871) csúcsponti adatokra vonatkoznak. Az 1847 és 1859 közötti 1,696-os évi növe- 
kedési ütem 1859 és 1871 között évi 190-ra mérséklődött, miközben 1871-ben a cégek 
bő felét a pénzváltók tették ki. Hogy a nagyságrendeket és az ütemet reálisan érté- 
kelhessük, nemzetközi összehasonlításul Berlin példáját tudjuk a korszakból idézni. 
Itt 1843-ban 93, 1861-ben pedig 165 magánbankár, illetve protokollálatlan bankszerű 
intézmény működött (ezeknek 4096-a volt pénzváltó vagy váltóügynök). A növekedés 
ütem évi 3,294 volt. 

Az eddigiekben a pesti kereskedő-bankárt cégként közelítettük meg. Ez annyiban 
szükségszerűnek tekinthető, hogy a magánbank-üzem funkcióját nem befolyásolja 
érdemben, hogy egyéni vagy társas vállalkozásról van szó. Az egyéni és nyilvános 
társasági cégforma már csak azért sem állítható szembe egymással, mert gyakran az 
egyikből a másikba való átmenet csak követi a családi ciklus alakulását. A felnövő fiú 
előbb cégvezetőként a menedzsmentbe, majd apja korosodásával cégtársi minőségben 
a cégbirtokosok közé kerül, míg végül a szülők halála után — több fiúgyermek esetén 
— vagy változatlanul továbbfüut a társas cég, vagy egyéni cégekre bomlik. Egyetlen fiú- 
gyermek léte ilyenkor az egyéni céggé visszaalakulást vonja maga után. A cég eredetét 
tehát legpontosabban a cégbirtokosok genezisével jellemezhetjük. A családi viszonyok 
üzleti szerepét a kliensek oldaláról meghatározó módon egészíti ki, hogy , egy magán- 
bankház boldogulásának legfontosabb kritériuma a birtokosok iránti személyes bizal- 
mon alapszik".?" 


37 BFLIX.43. 6. A Pesti Polgári Kereskedelmi Testület iratai. 
38 TIELY; 1967. TÓL. 
39 BENEDIKT, 1958. 181. 

A banktevékenységet (is) folytató cégbirtokos származása és életútja szálán ki- 
bogozhatónak érezzük a fenti társadalom-gazdasági viszonyrendszer szövevényét, 
legalább is a cég összetétele oldaláról. Az értelmezés azonban azoknak az elméleti 
előfeltevéseknek a függvénye lesz, amelyek jegyében magáról a társadalomról gon- 
dolkozunk. Nyilván nem véletlen tehát, hogy a téma klasszikusának számító, orosz 
apától és komi anyától származó P. Sorokin a húszas években, az orosz forradalom 
sokkjának ellenképeként, nyugatra száműzetve, társadalmi mobilitásként fogalmaz- 
ta meg , individuumok vagy társadalmi objektumok vagy értékek bármely átmenetét 
egyik szociális pozícióból egy másikba"." Vagy közömbösen mehetnénk el amellett 
a szembeötlő tény mellett, hogy D. Bertaux. a társadalmi mobilitás hatvanas évekbeli 
kutatója épp 1968 májusának , ködös napon hirtelen napsugárként"" vakító élménye 
hatására indult el az antroponómiai disztribúció koncepciójának kidolgozása felé. Ez 
szerinte olyan folyamat, amely , minden nap, minden héten, minden hónapban, minden 
évben egy fix szerkezetet, az egyéneket foglalkozásukhoz vagy pontosabban a társa- 
dalmi rétegeket a társadalmi helyhez rögzítő szerkezetet reprodukál".? Nem kívánjuk 
a , mobilizációs csatornákat" a , fixációs mechanizmusok" ellen kijátszani, ezért nem is 
tartjuk szükségesnek, hogy eleve elkötelezzük magunkat egyik vagy másik teória mel- 
lett. Vizsgálatainkban — már amennyiben a forrásadottságok lehetővé teszik — mindkét 
értelmezési lehetőséget ki fogjuk próbálni. Legfeljebb azt találjuk különösnek, hogy 
a magyar szociológiai irodalom legjava — már amelyik egyáltalán tudomást vesz az 
életút-szemléletben megbúvó elvi alternatíváról? — végül egyértelműen a mobilitás ka- 
tegóriájában oldja fel aproblémát. Vagy e mögött már elképzelhetetlen lenne az előbbi 
korélmény inverzét keresni? 

Tekintettel arra, hogy a nagykereskedők, szakkereskedők és pénzváltók között for- 
rásadottságok szempontjából igen nagyok az eltérések, a fenti csoportokat különvá- 
lasztva folytatjuk a származás és életút vizsgálatát. A származási háttér vizsgálatánál 
két tényezőt: a születési helyet és az eredeti vallást tudjuk tömegesen nyomon követni, 
elsősorban a polgárkönyvek, zsidóösszeírások, lakhatási jog iránti folyamodások és üz- 
letnyitási engedélykérelmek alapján. Az előbbi a területi-regionális háttérhez képest 
bekövetkezett, az utóbbi az etno-kulturális induláshoz viszonyított elmozdulást, vagy 
annak hiányát méri. A kettő kombinációja alapján leszármazási táblázatok segítségé- 
vel kirajzolódó származási típusokon belül azután lehetőség nyílott a foglalkozási út 


ete 


ugyanis nem írathattunk önéletrajzokat a kereskedő-bankárokkal — az üzletnyitási en- 

gedélykérelem szakmai előéletre vonatkozó adatait tematikus (, topikus")" önéletrajz- 
ként kezeltük. Hasonló módon igyekeztünk hasznosítani a végrendeletek élettörténeti 
mozzanatait is. Végül, bizonyos időmetszetekben és bizonyos csoportokra nézve meg- 
vizsgáltuk a vagyoni-jövedelmi háttér (háztulajdon, jövedelemadó mutató) és az életút 
között lehetséges összefüggéseket. 


A nagykereskedők 


Az 1847-es listánkon szereplő 39 nagykereskedő közül csak egy volt, akinek a szárma- 
zási helyét nem sikerült felderítenünk (ld. 4. táblázat). Bár minden esetben igyekeztünk 
a születés helyét feltárni, a korabeli nyilvántartás pontosságát e tekintetben figyelem- 
be véve szerencsésebb a származási hely kifejezés használata. Anyakönyvezés híján 
ugyanis a beköltözéskor meg kellett elégedni a bemondáson alapuló, vagy az életpálya 
valamely születés utáni fázisából származó adatközléssel. Olyanra is lehetne példát 
hozni, ahol maga a család sem tudta pontosan a családfő születési helyét, vagy épp az 
illető adta meg különböző alkalmakkor másként azt. S nem is szólunk itt a születés 
időpontja körüli zűrzavarról! 

A vizsgált nagykereskedők 7096-a a Magyar Királyság területéről származott, 
23,196 jött az örökös tartományokból és mindössze 596 a Monarchián kívülről. A ma- 
gyarországi származásúak döntő többsége (77,790) szabad királyi városokban látta meg 
a napvilágot, több mint egynegyede (29,696) közvetlenül pesti születésű volt. Ha a 
későbbi főváros három összetevőjét — a településtípus különbségét félretéve — össze- 
vonjuk, akkor ez a centrum adta a magyarországi eredetűeknek csaknem háromötödét 
(59,390). A fenti adatok egyfelől egy eléggé megállapodott struktúrát mutatnak, másfe- 
lől viszont jól kivehetők a fontosabb kibocsátó régiók is egy Csehországtól Bécsen és 
Nyugat-Magyarországon keresztül a Délvidékig húzódó zónában. 

A felekezeti származás szempontjából már 1847-ben az izraeliták dominálnak, 
ugyanakkor azonban egy eléggé jelentős római katolikus illetve evangélikus csoport is 
kimutatható. A görög-keletiek és a reformátusok tulajdonképpen épp, hogy csak képvi- 
seltetik magukat a listában. Hozzá kell tennünk, hogy 1847-ben már több olyan zsidó 
kereskedő-bankárt is ismerünk (s talán nem vágunk elébe az eseményeknek, ha hoz- 
zátesszük, hogy mindegyikük Délvidékről származott), akik konvertáltak. Wodiáner 
Sámuel a református, fia, Mór, veje, Koppély Fülöp, néhai Adelsberg Zsigmond (alias 
Nemeshegyi) és Weiss Bernát Ferenc a katolikus hitet választotta. 

A származási hely és a vallásfelekezet egymásra vonatkoztatásával a területi-regio- 
nális illetve etnokulturális háttéren már származási típusok sziluettjei is kirajzolódnak. 

Ilyen mindenek előtt: a pest-budai római katolikus, a pest-budai evangélikus, a pest- 
budai zsidó, az óbudai zsidó (zömmel ez utóbbiból került ki az előzőek első nemzedéke 
is)" a délvidéki zsidó, a nyugat-magyarországi, valamint cseh-morvaországi zsidó tí- 
pusa. Olyan kiemelkedő cégbirtokosok, mint Kappel, Malvieux vagy Dumtsa, bár nem 
tekinthetők tipikusnak, a tárgyaláskor egyedi elbánást érdemelnek. 


4. táblázat 


Nagykereskedők váltóüzlettel (1847) 


Vallás 


§ gör. ; isme- ] össz. 
Habsburg Monarchia TEKERI EGEN ENE TEK IN ENE 
Örökös tartományok szel 11 8T B 


Származási hely 


Ausztria 2 

km [TT TT Tej 

A pest-budai római katolikus származású nagykereskedőknél az apák foglalkozását 
tekintve a kereskedő gyermekek domináltak, egyikük apja 1780, másikuké 1803 óta 
pesti polgár. Halbauer János György apja, János 1780 januárjában a Moson megyei né- 
met katolikusok által lakott vallai származásúnak mondta magát," s csak gyanakodha- 
tunk arra, hogy a polgárkönyvekben megadott Neostadium a közeli Nezsider (Neusiedl 
am See) félreolvasásából vagy félreírásából ered. Grosz Károlyt pedig a budai szárma- 
zású mercator Grosz Ferenc gyermekének ismerik 1836-ban a kereskedelmi testület- 
ben."" Szintén Budáról, egy helytartótanácsi számtiszt, Burgmann Károly azonos nevű 
gyermekeként látjuk 1825-től pesti polgárként azt a nagykereskedőt, aki apja nemesíté- 
se és névmagyarosítása ( Várfy) után is régi nevén viszi tovább cégét." A legtöbbet — a 
selyemgyár és történeti feldolgozása jóvoltából Valero Antal leszármazásáról tudunk." 
A spanyol eredetű család a 18. század első felében vetődött a Monarchiába, majd fia, 
Ferenc Baján keresztül (!) jött Pestre. 


1. családfa 


A Valero család leszármazása 


Valero Ferenc co Durand Róza 
István (Pest, 1744-Pest, 1803) 
István (?-1819) 
Antal 
ű Kornél 
Viktor 
Borbála co Appiano József (?-1856) 
Tamás (Buda, 1746-Pest 1816) 
Tamás 
Ferenc 
Róza 


Forrás: BUD, 1941. 72. (Kiegészítésekkel, korrekciókkal.) 


A pesti gyárat már a helyi polgárjoggal rendelkező két fivér alapította az 1780-as 
években, a nagykereskedést azonban Valero Antal nyitotta meg 1816-ban. 

Mint látható, mindegyikük már 1840 előtt nagykereskedőként tagja lett a Polgári 
Testületnek, ami azt is bizonyítja, hogy a kereskedővé válás általánosan megkövetelt 

útját járták végig. Bár az 1830-as évektől Pesten, a testület által támogatott vasárna- 
pi, majd mindennapi iskola keretében már intézményes kereskedelmi szakoktatás is 
folyt," a negyvenes évek kereskedő-bankárai valószínűleg nem ezekben jutottak kép- 
zettséghez. Függetlenül attól, hogy az illető kereskedő gyermeke volt-e vagy sem, vé- 
gig kellett járnia a lényegében gyakorlati oktatás szigorúan szabályozott stációit. A 
leendő kereskedő szocializációját a minimum négy évre rúgó inasévek indították el, 
ami alatt az 1777-es testületi szabadalomlevél tanúsága szerint , a főnöknek köteles- 
sége leend, hogy az inast ne házi munkára, hanem a kereskedelmi ipar megtanulására 
szorítsa, vele ne bánjék keményen, sőt inkább úgy, mint a családapához illik, oktassa 
őt a kereskedelem fogalmaiban ..."" Természetesen nem téveszthet meg bennünket 
a Mária Terézia-féle szabályozás paternalizmusa. Már csak azért sem, mert — amint 
azt Michel Foucault állítja — a felvilágosodás nemcsak a szabadságokat fedezte fel, de 
, feltalálta a fegyelmezést" is, s a fegyelem a családon belüli atya-fiú viszonylatban , a 
belső hatalmi mechanizmusok megerősítésének és újjászervezésének eszköze"? volt. 
Hogy a 19. század első feléből pesti, német és katolikus példát idézzünk, elegendő talán 
Tormay Cécile A régi ház című regényéből a főhős, Ulwing Kristóf családjára hivat- 
koznunk. Esetében a feltörekvő vállalkozó-polgár apa embert csinál a fiából és aztán 
, nincs megelégedve azzal, amit csinált", ahol az , emberfaragót" — talán nemcsak vé- 
letlenségből a helybeliek , nagy ácsként" emlegetik, s ahol a fiú, János Hubert keserűen 
emlékszik vissza az kra az időkre, , mikor még akarni akart: az atyja megtiltotta"."" 

A főnök-tanonc viszony egyrészt szerződéses alapokon nyugodott, másrészt vi- 
szont testületi ellenőrzés alatt állt. A 19. század elején a testület a , rendetlenségekre" 
való hivatkozással megpróbálta hatáskörét még inkább kiterjeszteni, a bővülő keres- 
kedelemben felügyeletet kívánt gyakorolni a versenytársak és alkalmazottak felett. A 
fegyelmezés az élet minden szférájára kiterjedt: , Ha az inasnak eszébe jutna, hogy mint 
vendég mutatkozzék korcsmába, kávéházba, sörházba vagy tánczterembe, főnöke min- 
den bizonyítvány nélkül rögtön elbocsáthatja. Ha ilyen eset többször is előfordulna és 
főnöke nem büntetné, a kereskedelmi testület, a jórend fentartása érdekében, jogosítva 
van az ily korhely gyerkőczöt, mint rákos bántalmat innen kivágni." 

A szabadulás után a praktikáns idő, majd a vándorlással egybekötött segédévek 
következtek. A pesti segédek kötelességeivel kapcsolatban már nemcsak az elfogadott 
szabályrendeletet ismerjük, hanem azt az — egyébként már említett Liedemann Sámuel 
által készített és 1808-ban kinyomtatott — könyvecskét, amelyet a , főnök köteles segé- 
dének belépéskor azonnal kézbesíteni" és , gondoskodni arról, hogy azt többször is el- 

olvassa, szabványait elsajátítsa", " Ez a szabályzat olyan , apai tanácsokat" is tartalmaz, 
amelyek a szabályrendeletbe nem kerültek be. Nem valószínű, hogy pusztán a szerző 
evangélikus szellemiségének tudhatók be a szigorú szabályozás meglepően rugalmas 
mozzanatai: , Főnökét, még abban a ritka esetben is, ha ügyességben és képességben 
felülmúlná, urának tartozik tekinteni és vele ekkép is bánni, és nem szabad magának 
kereskedelmi eljárásban önkényes változtatásokat megengednie. Ha azt hiszi, hogy 
ilyen változtatások ura előnyére lennének, kötelessége neki véleményét előterjeszteni 
és a változtatásokat tudtával és beleegyezésével eszközölni." Képesség, szolgálat és 
kötelesség sajátos kombinációjára utalnak ezek a sorok, jelezve egyben a kereskedő- 
üzem egyik potenciális innovációs pontját, a vándorlás alatt a legfrissebb tapasztalato- 
kat gyűjtő legény tevékenységi terének kitágításával. 

Valero Antal például Bécsben tanulta ki a mesterséget. Bürnreiter András üzletében 
inaskodott 1806-tól, 1810-ben szabadult, majd 1812 elejéig egy másik üzletben szolgált 
segédként, míg harmadik bécsi helyén főnökének megbetegedése miatt 1812. március 
2-től 1813. június 14-ig már , önállóan vezette az üzletet, kezelte a pénztárat, végezte a 
könyvelést, s intézte az eladást épp úgy, mint a bevásárlást"."" Sógora, a bécsi születésű 
Appianó József viszont a katonaállítás elől Pestre szökvén," fivérei itteni üzletében 
, teljes három évig tanulta ki" a kereskedő mesterséget, majd 1813-tól 1817-ig ugyanott 
segédkedett. A bizonyítványok közhelye szerint eközben , hű, szorgalmas és rendes" 
magatartást tanúsított, amelyek a tanonc és segéd legfőbb és közös erényeit kívánják 
reprezentálni: hű nyilván a céghez és főnökeihez, szorgalmas a munkában és rendes 
az üzleten belüli és kívüli viselkedésben egyaránt." A két nagykereskedő életútját 
nemcsak a sógorság okán vontuk párhuzamba, hanem azért is, mert 17 éven keresztül 
(1833-ig) Valero Antal és Appianó József közösen vitték a pesti nagykereskedést, de 
1847-ben már mindketten külön céggel szerepelnek váltóüzletként kereskedő-bankár 
listánkon. A budai származású katolikus nagykereskedők Burgmann és Memlauer cí- 
men egyébként a harmincas években még ugyancsak közös céget jegyeznek, de 1847- 
ben már ők is külön szerepelnek a névsorban. 

Ha most az életpályák önálló üzlettel rendelkező szakaszát vizsgáljuk, akkor a gya- 
korolt üzletág szempontjából fontos változást figyelhetünk meg (1847-ben mind az öt 
cég csak váltóüzletet jegyez, de bank- és értékpapírüzletet nem, annak nem ebből a 
szempontból lesz jelentősége. Az, hogy a Valero cég még 1844-ben is selyemáruk, 
szalagok, pamut és más kézműáruk nagykereskedéseként hirdeti magát, a manufak- 
turális háttér miatt természetesnek tűnik. 1847-re viszont, amikor már a váltóüzletét 
is közhírré teszi a Lipótvárosban fekvő saját házában, ebben az irodában belföldi ter- 

mékekre (Landesprodukten) bizományi és szállítmányozási üzleteket is vállal, miköz- 
ben kézműáru üzletét az Almay-féle házban továbbra is, immár külön cégvezetővel 
működteti. A Memlauer és Burgmann nagykereskedő ház a harmincas években még 
kizárólag kézműárukkal foglalkozott. Különválásuk után Burgmann saját házában a 
Göttergassén belföldi termékeket és váltóüzletet hirdet, míg Memlauer továbbra is kéz- 
műárukat, szállítmányozási bizományi és váltóüzlettel. 

A Halbauer testvérek (József és János György) a harmincas években vegyesáru- 
kereskedést tartanak fenn, amelyen belül foglalkoznak bizományi-, szállítmányozási és 
terményüzlettel is a Terézvárosban. (Apjuk még ferripolaként nyert polgárjogot 1780- 
ban.) A különválás után, a negyvenes években az ifjabb testvér, János a terményüzleten 
belül már azt is feltünteti, hogy , főként gyapjúval és viasszal", bátyja viszont fenntartja 
a Három fehér rózsához címzett vegyeskereskedést, termény- és bizományi üzlettel 
együtt, miközben mindketten hirdetik váltóüzletüket is. János terményüzletét a későb- 
biekben a hamuzsírra és repceolajra is kiterjeszti, alapítója lesz a Nagykereskedelmi 
testületnek, míg fivére anyag- és fűszerkereskedőként a polgári testület keretein belül 
marad 1849-ben bekövetkezett haláláig. Halbauer Józsefet tehát a szakkereskedőknél 
kellett volna ismertetnünk (bár a nagybani és kicsinybeli kereskedés a korabeli elvá- 
lasztása az akkori szabályozás és a későbbi történetírói beavatkozás minden igyekezete 
ellenére nem valósítható meg egykönnyen), de a családi kapcsolatrendszerben még egy 
nagykereskedői leágazás található: Halbauer József legidősebb lánya ugyanis a bécsi 
származású katolikus Geittner József felesége lett. Geittner 1830-ig Bécsben inasko- 
dott, majd ugyanott és Bécsújhelyben töltötte segédéveit előbb mint személyi levelező 
és könyvelő, majd mint utazó. 1835-ben már a Halbauer testvérek üzletében találjuk, 
1837-ben előbb fűszer-, anyag és festékáru üzlethez kér egyéni boltnyitási engedélyt, 
majd 1837 decemberében nagykereskedői jogért folyamodik." Nagykereskedésében 
a negyvenes években szállítmányozási, bizományi, termény- és váltóüzlete mellett a 
trieszti Azienda Assicuratrice főügynökségét is viszi. 1846-ban, akárcsak apósa, ő is a 
polgári testület tagja marad — nagykereskedőként. 

Grosz Károly apja még a harmincas években is saját házában, a József téren vászon- 
kereskedést üzemeltetett, ugyanott ahol fia a negyvenes években bizományi-, szállítmá- 
nyozási termény- és váltóüzletet tart fenn nagykereskedőként, s csak 1844-ben tűnik fel 
az öreg neve mellett a , wird nicht ausgeübt". 

A katolikus nagykereskedők többségénél jól kivehető tehát az importált kézmű- 
áruktól a belföldi termények felé fordulás tendenciája, vagy legalábbis annak kísérlete. 
Van, ahol ez apa-fiú van ahol bátty-öccs, após-vő viszonylatban, de van ahol egyazon 
életpálya keretében figyelhető meg. A Halbauereknél, a Burgmann-Memlauer kettős- 


60 BFL IV.1202.h (rel) a. n. 5971. 

nél és Valerónál a változás mindenképpen megállapítható. Ez ugyanúgy jellemző rájuk, 
mint a jövedelemadó mindhárom zónájában való kiegyenlített elhelyezkedés." 

Szinte kínálja magát a lehetőség, hogy a protestáns nagykereskedőkről szóló folyta- 
tástegy Max Weber idézet vezesse be. Mondjuk ez: ,, . . . az emberekbe belenevelt sajátos 
szellemiség, nevezetesen a szülőföld és a szülői ház vallásos légköre által determinált 
neveltetési irány meghatározta a pályaválasztást és az életpálya további alakulását"." 
Talán pontosan a dolog túlzott kézenfekvősége tart vissza attól, hogy ebből az irányból 
induljunk tovább. Egyrészt azért, mert számunkra épp a francia protestáns bankokról 
szóló monográfia szerzője bizonyította be végérvényesen, hogy a kálvini tanítás etikája 
és a kapitalista gazdaság egybevetésének kísérlete , nem igazán állta ki a kritikát". De 
az is óvatosságra int bennünket a lehetséges prekoncipiáltsággal szemben, hogy a pest- 
budai származású kereskedő-bankárok 1847-ben mindhárman evangélikusok, sőt, az 
összes protestáns között egyetlen egy református van (Malvieux Keresztély József, aki 
igazi hugenotta ősöket mondhat magáénak), de ő is katolikus nőtt vett feleségül. Ezért 
aztán nem a felekezet , tartós benső sajátszerűségében"" keressük az , eltérő viselkedés 
okát", hanem egyáltalán vizsgálat tárgyává tesszük, vajon a konkrét származási csoport 
életútjában megragadhatók-e sajátszerű viselkedési mintakövetés nyomai. A könnyebb 
áttekintés végett ide csatoljuk a pozsonyi születésű Kappel és a bécsi Malvieux Pesten 
párhuzamosan induló pályájának rajzát is. 

A három pest-budai származású evangélikus kereskedő-bankár közül kettőnek 
már az apja is pesti polgár és nagykereskedő. Mindkettő (Frölich János Sámuel és 
Liedemann János Sámuel) a Szepességből került a 18. század végén, 19. század elején 
Pestre. Az ősei révén szászföldi asztalos családból Iglóra származott Liedemann család 
sarja János Sámuel 1786-ban nyert pesti polgárjogot, a szepesolaszi születésű Frölich 
János Sámuel 1809-ben. A mobilizálódás okára csak egyik esetben tudunk konkrét ma- 
gyarázatot, bár ezt nem a családi krónika, hanem a szepességi várostörténet őrizte meg 
az utókor számára. 1783-ban ugyanis az árvapénzek hűtlen kezelése miatt elcsapták 
Liedemann Samu iglói bírót a jegyző és két tanácsnok társaságában, ami épp három 
évvel előzi meg a fiú, János Sámuel pesti megtelepedését." A jelenség hátterében 
azonban nyilván ott húzódik az a mozzanat, hogy az 1772-ben Lengyelország első fel- 
osztásával visszakerült XIII város nem tudta megtartani azt a szerepet, amit korábban 
épp a lengyelekkel folytatott külkereskedelem révén töltött be. Az 1828-as összeírás- 


61 PÓLYA, 1896. 504-508. Lásd még az 1840-es adóosztályokra BÁCSKAI, 1986. I. 184. Az összehasonlí- 
tás érdekében három adósávot különítettünk el: 10 frt alatt; 10—19,99-ig; 20 frt felett. 

ban , a szepesi városok egymást okolták kereskedelmük hanyatlásáért, vásáraik gyér 
látogatottságáért"" és nem állítható, hogy teljesen igaztalanul. 


2. családfa 
A Liedemann család leszármazása 


Joh. Bernhard Liedemann jun. co Susanna Szontagh 
(Löbau, 1697-Lőcse, 1765) 
Samuel (1730-Igló, 1812) co Marie Elisabeth Laszgallner (Igló, 1755-Igló, 1823) 
Joh. Samuel (Igló, 1756-Pest, 1834) co Julianna Hermann (Lőcse, 1766-Pest, 1834) 
Joh. Samuel Friedrich co Rosa Riecke 
(Pest, 1790—Budapest, 1861) (Brünn, 1796-Budapest, 1884) 
Leopold (Pest, 1792-Losonc, 1849) co Elisabeth Malin 
Joh. Samuel (Dobsina, 1841—Budapest 1874) co Zsigmondy 
Vilhelmina 
Leopold (Dobsina, 1841—Amerikában eltűnt) 
Hugo (Losonc, 1842-Bp. 1872) 
Rudolf (Losonc, 1843—1917) co Zsigmondy Róza 
Olga (Losonc, 1845-Losonc, 1890) co Pokorny Alexander 
Josef (Pest, 1792) 
Franz Bernhard (Pest, 1796-Pest, 1878) co Julie Kralovánszky 
Elisabeth Marie (Pest, 1798-Nyíregyháza, 1892) co Joh. Gottlieb Fabiny 
Joseph Hermann (Pest, 1802-Pest, 1826) 
Karl Wilhelm (Pest, 1807-Salzburg, 1872) co Margarethe Rauscher 
Marie Elisabeth (Igló, 1759-Igló, 1825) co Andreas Kralovánszky 
Bernhard (Igló, 1761—Igló, 1818) co Susanna Lackner 
Martin (Igló, 1767—Marosvásárhely, 1837) co Theresa Mauksch 
co Anna Geisberger 


Forrás: POSEWITZ, é. n. 


Liedemann János Sámuel 1775-től 1778-ig apja üzletében tanulta ki a mesterséget, 
majd nyolc évet egy bécsi szállítmányozási vállalatnál töltött, előbb mint könyvelő, 
végül üzletvezetőségig vitte."" Hasonló utat járt be az önálló üzletalapítás előtt az idő- 
sebb Frölich, de a pozsonyi születésű Kappel Frigyes és a Bécsből származó Malvieux 
Keresztély József is. Az utóbbi apja — a nantes-i ediktum visszavonását követően Eu- 
rópa-szerte felbukkanó hugenotta diaszpóra leszármazottjaként — előbb kesztyűgyáros 


66 BÁCSKAI-NAGY, 1984. 219. 


67 UNGÁR, 1942. 319; BÁCSKAI, 1989. 63. Ungár adatainak pontatlanságait a család nyomtatott nemzet- 

Drezdában, Prágában és Bécsben, majd Rimabreznón vasműtulajdonos. (A Liedemann 
és Malvieux családra ld. a 2. és 3. családfát.) 

Ami az önálló cégnyitást és az üzletágak alakulását illeti, itt a legrégibb céget 
Kappel Frigyes mondhatta magáénak. A cég eredetileg a bécsi Natorp és társa gyar- 
mat- és vegyiáru-kereskedés pesti leányvállalataként alakult 1780-ban, amit 1794-ben 
Kappel nagybátyja, az addigi cégvezető Macher András vett át." A cég később az A. 
Macher et. Comp., majd 1819-től a F. Kappel et Comp. nevet viselte, mivel Macher 
általános örököse unokaöccse lett. Az 1819-ben átkeresztelt cégben Kappel üzlettársa 
a korábban Bécsben cégtárs (Malvieux et Comp.) Malvieux Keresztély József lett," 
egészen 1832-ig, amikor az utóbbi önálló nagykereskedést nyitott. A Macher cég már 
a napóleoni háborúk idején a belföldi termékek felé fordult, de Kappel még 1815-ben 
is fenntartotta a Kék Egyszarvúhoz címzett fűszerboltot. Nyilván nem véletlen, hogy a 
címjegyzék a kereskedőtestület azon tagjai között sorolja fel, akik , mehrere mit dem 
Klein-handel auch den Handel all in Grosso verbinden"." A gyarmatáru-kereskedést 
csak 1826-ban szüntette meg, hogy , termény, bizományi és szállítási üzletekre for- 
dítsa erejét"." Gyapjúval, dohánnyal, borral egyaránt kereskedett, 1824-ben gyapjú- 
osztályozó telepet létesített, 1839-ben viszont már felhagyott a saját számlára történő 
gyapjúkereskedéssel."? A harmincas években már állampapír- és váltóüzletét egyaránt 
propagálja, a negyvenes években azonban már csak a váltóüzletet, és a Polgári testület 
tagja marad 1846-ban. Gyömrei Sándor véleménye szerint — a vagyonszerkezet elem- 
zésére egyébként még vissza kell térnünk — , a Kappel vagyon 1848-ig teljesen kivonult 
az árú üzletből és bankszerű tevékenysége is főleg a saját értékeinek kezelésére szo- 
rítkozott"." A kereskedő-bankár pályaívének ilyenféle , abszolút" végigjárását az adott 
korszakban teljesen egyedülállónak találtuk. 

Liedemann János Sámuel eredetileg a rőfösök között szerepelt, de már 1801-ben 
engedélyt kért nyersselyem kereskedésre is." 1827-ben viszont már a J. S. Friedrich 
Liedemann címen jegyzett, apát és fiút társas viszonyban tartó cég főként szállítmányo- 
zási és bizományi üzletekkel és terményekkel foglalkozott. Már apja halála után, 1840- 
ben a cég gyapjúszortírozó és raktározó telepet létesített," a változást mégsem írhatjuk 
az ifjabb generáció újító kedvének számlájára. Egyrészt mivel az apa már a napóleoni 
háborúk idején kiterjedt dohányszállítási üzleteket kötött, másrészt mivel a gácsi posz- 

tógyár átalakítása az ő javaslata és tervezete alapján történt 1809-ben. Az atyai A szép 
magyar nőhöz címzett rőfös üzletet viszont az egyik kisebbik fiú, Franz Bernhard vitte 
tovább, aki 1828 óta tagja volt a Polgári testületnek, értelemszerűen 1846 után is ab- 
ban maradt, míg bátyja, Frigyes alapítója lett a Nagykereskedő testületnek, váltóüzletét 
csak a negyvenes évektől gyakorolta a címtárak szerint. A nagykereskedő cégvezető- 
inek szerepkörét Frigyes neje, a brünni származású Riecke Róza és az előbb említett 
öccs, Franz Bernhard töltötte be. Kis- és nagykereskedés családi integrációja mélyebb 
megalapozást nyert a hagyományőrző, biedermeier polgár társaséletében. Liedemann 
Frigyes feleségének 1878-ban kelt visszaemlékezése szerint az 1820—30-as években 
, keletkeztek téli koszorúcskáink, melyeket változott formában a mai napig megtar- 
tunk. Akkoriban 5-6 család, Wigandék, Ferenc sógorom, Müllerék, Kloyberék és mi 
tartottunk össze, hetenként egyszer egybegyűltünk és zenével, felolvasásokkal, kisebb 
színielőadással, egyszerű vacsora mellett igen kedvesen telt az idő."" 

Szintén rőföskereskedésre kap nagykereskedői engedélyt 1814-ben a Polgári testü- 
lettől a másik szepességi származású evangélikus, Frölich János Sámuel. A harmincas 
évek végétől a cég élén álló fiú, Frigyes kézműáru-nagykereskedésként és váltóüzletként 
egyaránt hirdeti magát, de 1846-ban szintén a Polgári testület tagja marad. Az Oszwald 
testvérek cégfőnöke, Antal 1839-ben vált nagykereskedőként a Polgári testület tagjává, 
üzlete a negyvenes években díszmű-, nürnbergi és rövidárukat forgalmazott, de a nagy- 
kereskedők testületébe történt átlépése után már a váltóüzletet is gyakorolta. 

Malvieux Keresztély József 1832. január 7-én lett nagykereskedőként testületi tag, 
majd január 15-én kelt nyomtatott körlevele szerint megkezdte saját üzletét, , ami ki- 
váltképpen a bizományi és szállítmányozási szakra irányoztatik"." Még az év máju- 
sában elvállalja a trieszti általános biztosító társulat (Assecurationi Generali) pesti fő- 
ügynökségét, amit 1841 júliusáig töltött be, ekkor ugyanis , egyébnemű ügyei nagyobb 
terjedelme következtében kénytelennek érzi magát a Trieszti főügynökséget letenni". 
Hogy melyek lehettek az egyébnemű ügyek, arra már a harmincas évek almanachja 
következtetni enged, ugyanis a fenti üzletágakon kívül már akkor állampapírokkal is 
foglalkozik, de alapító tagja volt a Pesti Magyar Kereskedelmi Banknak is." Ekkoriban 
egyébként bátyja Bécsben , bányatermékekkel és saját bányászati készítményekkel" 
tart fenn nagykereskedést (ő örökölte apjuktól a rimabrézói vashámort 1802 után és 

3. családfa 
A Malvieux család leszármazása 


Malvieux, Georg Louis (1762) Bassenge, Anna Maria Ludovika Honorata 
(Erlangen, 1735-Rimabrézó, 1802) (Drezda, 1746-Rozsnyó, 1816) 
Paul Simon Jakob (Drezda, 1763-Lipcse, 1791) 
Johann Ludwig (Drezda, 1765—1769) 
Aimée Henriette 00 Hilchenbach, Karl Wilhelm 
(Drezda, 1767-—-Bécs, 1840) (Frankfurt am Main, 1749—Bécs, 1816) 
Wilhelmine Elisabeth co Wegelin, Christoph 
(Drezda, 1768—Varsó, 1796) 
Johann Karl (Drezda, 1770-Mantua, 1796) 
Johann Wilhelm Ferdinand (Prága, 1772-Bécs, 1778) 
Christian Ludwig (Prága, 1774-Bécs, 1779) 
Jacgues Mathias co 1. La8Bgallner, Johanna Barbara 
(Bécs, 1776-Stuttgart, 1853) (Igló, 1778—Bécs, 1810) 
co 2. Lutz, Johanna Regina Magdalena 
(Bécs, 1782—Bécs, 1841) 
Babette (Barbara) (Bécs, 1777-) co Gerber, Johann Michael 
Rosina (Bécs, 1777-Késmárk, 1849) co Genersich, David (Késmárk, 1760—-Késmárk, 1827) 
Henriette Ludovika (Bécs, 1779-Rimabrézó, 1804) 
Catharina Elisabeth co Steinacker, Christian Friedrich 
(Bécs, 1780-Trieszt, 1852) (Dessau, 1775-Pest, 1838) 
Anna Elisabeth (Bécs, 1782—1782) 
Elisabeth Friderike (Bécs, 1782—1783) 
Johann Friedrich (Bécs, 1785-Rimabrézó, 1794) 
Christian Joseph (1808) co KeBler, Johanna 


(Bécs, 1783-Pest, 1866) (Nawschie, Galícia, 1788—Pest, 1841) 
Georg Louis 00 Prihradny, Auguste Luise 
(Nawschie, 1809-Pest, 1841) (Igló, 1818-Igló, 1861) 
Marie Friderike 0 Ganczstudth von Hammersberg, Karl Mathias 
(Bécs, 1811-—Pest, 1855) (Szepesremete, 1805-Pest, 1845) 
Berta Johanna 0 Clemens von Malchus Friedrich August 


(Bécs, 1835—Oberhof, 1909) (Ulm, 1833-Stuttgart, 1898) 
Viktor Ludwig co — Pfaff, Sophie 


(Bécs, 1842— ) (1853-— ) 
Marie Christine (Pest, 1844—1844) 
Flora Marie 00 von Rom, Hermann 


(Pest, 1837—-Königswiesen, 1913) (Scheer bei Sigmaringen, 1852-Minoritenhof, 1905) 
Johann August Wilhelm co Mayer, Lucie 
(Bécs, 1788-Pest, 1845) . (Mühlhausen, -Meuer bei Wien, 1853) 
Eleonore Amelie Karoline 0 Sehlosser, Karl 
(Rimabrézó, 1789-Rozsnyó, 1832) (Rozsnyó, 1784-Rozsnyó, 1847) 


Forrás: STEINECKER, Voreltern, 1914. 

első felesége Laszgallner lány révén a Liedemannokkal is rokonságba került), " öcs- 
cse, Vilmos viszont selyem-, fehérnemű és rövidáru üzletet mondhatott magáénak. 
Malvieux Keresztély József a negyvenes években már nemcsak állampapír üzletet, ha- 
nem váltóüzletet is jegyez, tehát kimondottan a bank és nem a terménykereskedelem 
felé szélesíti ki tevékenységét. 

Az itt tárgyalt protestáns csoport 1847-re már eléggé heterogén képet mutat a háztu- 
lajdon szempontjából: saját házzal csak Frölich és Kappel rendelkezett, Liedemann már 
nem. Az utóbbi cég nyilván túljutott fénykorán, hiszen két fizetésképtelenségi hullám 
is (1816, 1841) magával sodorta, és a jövedelemadó szempontjából is az alsó zónába 
került. Adó szerint toronymagasan Malvieux vezet, de Kappel és Frölich is az élcso- 
porthoz tartozik. 

A ,nem egyesült görög" kereskedő-bankárokat 1847-ben a komáromi születésű 
Dumcsa Demeter két fia reprezentálta. Az apa 1814-ben, a fiúk 1845-ben, apjuk halála 
után nyerték el a pesti polgárjogot. Füves Ödön a pesti görögökről szóló monográfiá- 
jában a Dumcsákat , makedovlach"-ként említi, viszont feltűnő, hogy az 1820-as évek 
görög-vlach viszályában az akkor már Pesten tartózkodó id. Dumcsa Demeter neve 
egyik oldalon sem szerepel." Erre csak azt a magyarázatot tudjuk elképzelni, hogy fele- 
sége szerb mivolta miatt tartotta magát távol a viszálytól. Hogy a család elszerbesedett, 
arra Füves Ödön egy korábbi tanulmányában idéz példát Dumcsa Antal szentendrei 
járásbíró (1852-1929) személyében, aki , görög származásúnak vallotta magát, de gö- 
rögül nem tudott csak szerbül és magyarul" ." 

A szűkebb értelemben vett etnikai határokat a felekezeten belül házassági kapcso- 
lataiban átlépő Dumcsa Demeter először legidősebb fiát önállósította 1836-ban fűszer-, 
majd 1839-ben nagykereskedőként. Az országos termékekkel, bizományi, szállítmá- 
nyozási és váltóüzlettel Lipót utcai saját házában foglalkozó D. Dumtsa u. Söhne cégben 
pedig fia, ifj. Demeter és veje, ifj. Dumtsa Ignác lett társa. (1844-től már a legidősebb 
fiú is gyakorolta a változóüzletet.) Az apa halála után a fiú és a vő átalakítja a cégnevet 
(D. Dumtsa u. Comp.), de adózás szempontjából mindkét cég csak az alsó csoporthoz 
sorolható. A görög kereskedők általános hanyatlása a dekonjunktúra alatt indult meg, 
de ebből akkor még a vagyonosabb nagykereskedők, így Dumcsa is, ki tudták vonni 
magukat." A negyvenes évek azonban számukra újabb megpróbáltatásokat hoztak. 


79 A vashámorra Id. MÉREI, 1951. 37, és 168-169. A Laszgallnerekre KEREKES, 1913. 36-37. Malvieux 
Jakabra és testvérei cégére Id. STEINECKER, 1914. 9-10. 

80 FÜvES, 1972. II. 357. 

4. családfa 
A Dumcsa család leszármazása 


Dumtsa Demeter (Komárom, 1776 k.-Pest, 1844) co Blazits Ilona 
Antal (Komárom, 1802-Pest, 1854) co Demeter Mária 
Irén (Pest, 1832— co Nepasitzky Vencel 

Emil, (Pest, 1835— ) 
Tódor (Pest, 1836- ) 
Jenő (Pest, 1838-—Szentendre, 1917) 
Agatha (Pest, 1845-— ) 
Anna (Komárom, 1805— ) co Derra 
Demeter (Komárom, 1807— ) 
Konstantin (Komárom, 1809-— ) 
Mária (Pest, 1812— ) co Dumtsa Ignácz 
Sándor (Pest, 1813-Pest, 1816) 


Forrás: BFL IV.1343.i II. 2806/1866; 631/1867 


Az 1786-ban kiadott helytartótanácsi rendelet óta Pest városában már nemcsak 
, időző" (commoráns), hanem , tűrt" (tolerált) zsidók is tartózkodhattak. Ez utóbbiak 
, Színe-javát kezdetben módos, előkelő, a hitközségük kötelékéből ki nem vált óbudaiak 
képezték"." Már utaltunk arra, hogy — az 1820-as konskripció tanúsága szerint — még a 
második generációban is többen születtek Óbudán, mint Pesten," ami kétszeresen alá- 
húzza a Pester Altofnernek nevezett származási csoport meghatározó szerepét az első 
évtizedekben. Ha még messzebbre nyúlunk vissza az időben, akkor az is világossá vá- 
lik, hogy az előbb Zichy, majd kamarai uradalom területén meghúzódó óbudai hitköz- 
ség felduzzadásához jelentős mértékben hozzájárult a zsidóság Budáról történt kiűzeté- 
se 1746-ban, amit budai újratelepedésük szintén csak az 1780-as években követhetett, 
zömmel ismét óbudai forrásból." Természetesen tovább is tágíthatnánk a születési 
helyre vonatkozó köröket, utalva a délvidéki, nyugat-magyarországi vagy cseh-mor- 
vaországi beköltözési hullámokra — mintegy jelezve, hogy születési hely és generáció 
ebben a kérdésben elválasztva nem elemezhető — de úgy érezzük, egyelőre megeléged- 
hetünk ezzel az általános utalással. A fentiekből kiindulva viszont célszerűnek látszik 
először a pesti-budai-óbudai származású nagykereskedők együttes tárgyalása. 

Mint láthattuk (4. táblázat), a kereskedő-bankári funkciót 1847-ben betöltő 23 izra- 
elita nagykereskedő közül 4 óbudai, 3 pesti és egy budai. származású volt. Az óbudaiak 


83 BÜCHLER, 1901. 344. 
84 GROSZMAN,N, 1936. MZSSZ, 233. 

közül kettő ráadásul testvércég: Boskowitz Simon fiaié, Józsefé és Emánuelé. Maga a 
család már a 18. század közepén felbukkant Óbudán, az 1767-es összeírásban David 
Bocskovics Nikolsburgból származónak mondja magát." Nem e dolgozat feladata az 
igen kiterjedt és sokágú Boskowitz család fájának nyomon követése, beérjük itt az óbu- 
dai textilnyomásban játszott szerepük megemlítésével?" és Boskowitz Simon fiainak 
leszármazásával. 


5. családfa 
Boskowitz Simon fiági leszármazottai Pesten 


Boskowitz Simon 
Jozef Löbl (Óbuda, 1789 k.—Bécs, 1862) co Terézia (Óbuda, 1793— ) 
Netti (1812 k.) co Morgenstern Antal (1807 k.) 
Charlotte co Waizenkorn Károly (Prosznitz, ) 
Amália co Moskowitz Moritz dr. (Rozgony, 1802-—Budapest, 1880) 
Géza/Geyza (1850-1913) 
Rudolf co Back Roza 
Emil 
Frigyes 
Emanuel (Óbuda, ) 
D. Károly 


Forrás: BFL IV.1343.i Hagy. 3113/ 1861—-65.; Szinnyei, IX. 


A Boskowitz fiúk apjuk nagykereskedésében tanulták ki a szakmát, József már 
1814-től a Simon Boskowitz et Sohn cég társaként szerepelt és bár 1817-től megkapta a 
toleranciát, végül csak 1832-ben telepedett le Pesten, akkor, amikor Bécsben is fiókot 
kívánt nyitni. Az 1831-es kolera idején mindenesetre még az óbudai zsidó község bí- 
rója volt. A cég fő profilja a kézműárukkal való — jórészt bizományban folytatott — ke- 
reskedelem. Amikor 1842-ben Boskowitz Josef Löbl társasági szerződésre lép — Jos. L. 
Boskowitz et Comp. cégnév alatt — a rozgonyi születésű Moskovitz Jakabbal, aki 1817 
óta szolgálatában állt és 1835-től kezdve cégvezetője is volt, akkor világosan kiderül, 
hogy a társasági szerződés csakis a nagykereskedésre vonatkozott és nem érintette a két 
Boskovitz fivér által közösen vitt pesti kelmeüzletet és Josef Löbl Escompte-Geschaft- 
jét." 1847-ben viszont már testvére, Emánuel is külön nagykereskedést jegyez Em. 
Boskovitz et Sohn címen, váltóüzlettel együtt mindketten a nagykereskedők társulatá- 

nak a tagjai lesznek, de az utóbbi fia, D. Károly az izraelita testület tagjai között is sze- 
repel, ő viszi tovább a posztókereskedést. Josef Löbl az első izraelita magánszemély, 
akinek Pest városában 1841-ben megengedték, hogy , nyilvános árverésen vett házát 
a maga nevére jegyeztesse"," A Boskovitz fivérek jövedelemadója is a jelentősebbek 
közé tartozott. Minden bizonnyal a Boskovitz házra is illik tehát Lesznai Anna — az 5. 
családfán látható Moskovitz Géza leányának — családtörténeti ihletettségű jellemzése: 
s... Szigorú rend és előkelő nyugalom uralkodott az Edelstein házban, melynek szelle- 
me " feinbürgerlich" és nem "kleinbürgerlich", mint azt a házigazda önelégült mosollyal 
szokta hangoztatni". 

Szintén régi óbudai — és egymással is rokonságban álló — családok alakították az 
1847-ben fennálló Kunewalder testvérek és a Kanitz M. L. et Söhne váltóügyekkel is 
foglalkozó cégeket. A Kunewalder testvérek apját még a napóleoni háborúkat követő fi- 
zetésképtelenségi hullám sodorta magával és a csőd megszüntetése évtizedekre elhúzó- 
dott." Kanitz M. L. viszont aktív szaldó mellett jutott csődbe, így ki tudott kecmeregni 
a szorításból, sőt, 1842-ben Bécsben is nagykereskedést nyitott, miközben Kunewalder 
Teréziától származó fiait is társul fogadta. Elsősorban nürnbergi árukkal kereskedett, 
boltot tartott fenn Debrecenben és Keresztúron (nyilván az Eszterházy birtokhoz tar- 
tozó Deutschkreutz-ról van szó!).? Egyik fia, Emanuel egyszerre volt tagja apja cé- 
gének és tartott fenn saját céget nürnbergi árukra, Kanitz M. L. fia néven, mutatván, 
hogy a korabeli cégjog még gyermekcipőben járt. Kunewalder Koppl fiai viszont előbb 
terménykereskedőként léptek a színre, majd 1841-ben átvették Malvieux-től a trieszti 
Assecurationi Generale pesti főügynökségét, sőt, 1847-ben már gr. Károlyi György 
muzsalyi timsó-gyárának raktára is az ő országúti terményraktárukban található. A cég 
egyik tagja, Kunewalder Jónás, a pesti izraelita hitközség elöljárója ,, 1848-ban hirtelen 
elhagyta a vallást, melyért annyit küzdött"." Jövedelemadójuk alapján mindkét a Nagy- 
kereskedelmi testülethez tartozó cég 1847-ben a középmezőnyben helyezkedett el. 

Még 1828-ban bekövetkezett halálakor is pesti nagykereskedőként jegyzik Stern 
Dávidot, akinek fiai, Ignác és József, valamint özvegye, Regina viszik tovább a Szern 
Dávid Erben című, 1842-ben kézmű- és termény nagykereskedést, amit 1847-ben, a 
nagykereskedők testületében , gyapjú- és más termény, bizományi, szállítmányozási és 
váltóüzlet"-ként láthatunk viszont. Az 1833-as zsidóösszeírásban József tolerált nagy- 
kereskedő, Ignác, valamint veje, a csehországi Neumarktból bevándorolt Kuhner Illés 
terménykereskedők. Szintén pesti születésű Mandl Joachim bőrkereskedő is, akinek 
1847-ben Joachim k Fanni Mandl nagykereskedését (amiben felesége a cégvezető!) 

, hazai terményekben, bizományi- szállítmányi és váltóügyekben? jegyzik. A pesti szü- 
letésű Koppeli Fülöpre (akinek apja az óbudai származású Gerzson volt) délvidéki ro- 
konsága tárgyaláskor térünk ki. 


6. családfa 
A Rosenfeld család leszármazása 


Rosenfeld J. Liebmann ( —1825) 
L. Móric (Buda, 1790-Bécs, 1850) 
Antal ( —Bécs, 1868) 
Károly 
Karolin co Löámel 
co Stern Fülöp 
Louis 
Hermina 
Rozália co Koppel Leopold (Pest, — ) 
Ignác 
Simon 


Forrás: BFL IV.1202.cc a. n. 5236. BÁCSKAI, 1989. 88-90. 


A budai születésű Rosenfeld Móric 1827-ben már belvárosi, fivére, Simon lipót- 
városi nagykereskedő. Móric Bécsből szerzett magának feleséget, egyik lánya pedig 
első esetben a híres prágai bankárdinasztia egyik tagjával kötött , szerencsétlen há- 
zasságot"." A cég a negyvenes évek elején kézműárukkal foglalkozik, 1847-ben a 
nagykereskedői testület tagjaként Antal és Károly fiával nyilvános társaságban (M. L. 
Rosenfeld et Söhne) a kézműáruk mellett bank- és váltóüzletet, bizományi és spediciós 
üzletet jegyez Pesten és Bécsben. (A Rosenfeld-féle házban a Fürdő utcában nem ők, 
hanem a vő, Koppel L. M. nagykereskedését találjuk, aki azonban csak 1859-re iratko- 
zik fel a változóüzlettel rendelkezők listájára.) Jövedelemadó tekintetében a Stern örö- 
kösöket kivéve mindegyik helybeli származású nagykereskedő a felső sávba tartozik, 
bár a kivétel is a középső sávot jelenti. Tehát a központból származottak mindegyike jól 
jövedelmező nagykereskedést visz. A kézműáru kereskedelem mellett kitartó cégeket 
karakterisztikusan jellemzi a bécsi centrumhoz húzó gravitáció, vagy másképp fogal- 
mazva a Boskovitz féle , pest-wienerisch" minta követése. (1848 előtt Kanitz M. L. és 
Rosenfeld M. L.) Hangsúlyozni kívánjuk, hogy ez a modell a kézműáru importtal áll 
szoros összefüggésben, de elválaszthatatlan a váltóüzlettől is. 

A másik nagy kirajzási terület, ahonnan a pesti kereskedő-bankárok jelentős része 
származott, a Délvidék volt. Közülük a legkorábbi beköltöző Wodianer Rudolf volt, 
aki az óbudai születésű Koppel Ábrahám egyik lányát vette feleségül és 1809 óta itt la- 
kott. Az 1820-as években önálló terménykereskedőként szerepelt, a harmincas években 
nagykereskedőként, a negyvenes években pedig már váltóüzletét is hirdette feldunasori 
házában. Fivére, Sámuel 1829-ben költözött Pestre, azt megelőzően Szegeden volt 
nagykereskedő, ahová apjuk, Fülöp 1789-ben költözött be a Bács megyei Veprovácról. 
Maga a család állítólag csehországi eredetű. A szegedi zsidóság gazdasági szerepkö- 
reinek antipoláris egyoldalúsága ellenére is hű jellemzését adja két fiskális 1827-es, a 
tanács számára készült jellemzése: ,,... kivévén a Zsinathoz tartozó szolgákat, szabót, 
ötvösöket és Pipa kupa(ko)lókat, mindnyájan, sőt ezek is házalló kalmárok nemében 
foglalatoskodtak, apróságokkal a Piartzra ki állogáltak, belőlük üdővel Dohány, gyapjú 
Gabona Speculansok, ó vasárulók, és Zsibbesek váltak, egy némelyek mettző portékák- 
ra boltot nyitottak, már egy Felsőbb parantsolatok engedelme mellett Fűszeres is lett, 
igen szapora lévén faitájok el hangyássottak...""" Míg Wodiáner Fülöpnek engedélye- 
zett , metsző portékás és posztós" boltja volt Szegeden, amit majd özvegyétől 1825-ben 
veje, Basch József vett át, ugyanakkor fiával, Sámuellel a napóleoni háborúk idején 
nagybani dohány, gyapjú és gabonaszállítókként szerepeltek, akárcsak vejeik, Ráth, 
Schwarzenfeld és Basch. Tény mindenesetre, hogy amikor 1816-ban Sámuelt először 
választották meg a zsidó bíró tisztségre, hamarosan lemondott, mert , nem engedelmes- 
kedtek neki", majd amikor 1820-ban mégis újra erre a tisztségre került, helyettest is 
állítanak mellé, , mivel Wodiáner gyakran távol van"." Apjuk halála után másik fivére, 
Kosman Győrbe, a magyar gabonakereskedelem központjába költözött, így Szegedtől 
Pesten át Győrig húzódott a testvérek és vők által szőtt rokoni háló a húszas években. 

Wodiáner Sámuel Pestre költözése a húszas évek végén nyilván összefüggött a 
gyapjúkonjunktúra átmeneti megtorpanásával és azzal, hogy idősebb fiát, Mórt három 
és féléves tanulóidő után felszabadította, majd 1833-tól társas viszonyra lépett vele. A 
gyapjúkonjunktúrára megfelelő válasznak bizonyult, hogy 1829-ben Bécsben gyapjú- 
szortírozó telepet hozott létre, amelynek vezetését 1834-től Mór nevű fia látta el önálló 
terménykereskedőként, aki 1830-ban katolikus hitre tért, majd 1833-ban a szintén kato- 
lizált Ullmann Mór lányát, Franciskát vette feleségül, s bár az évben pesti polgárjogot 
nyert, lényegében már a harmincas évektől kezdve Bécsben tevékenykedett. A magyar 
váltótörvény elfogadása előtt a Wodiáner céget 1840-től , pest-wienerisch" céggé ala- 
kítják, amelybe 1838-tól a kisebbik fiú, Albert cégvezetőként, majd 1846-tól tagként is 
bekapcsolódik. Összeköttetésben a gyapjúkereskedelem nemzetközi jellegével, Albert 
a harmincas években már angliai gyakornokoskodással bővíthette tapasztalatait. Mór 
bécsi nagykereskedőként a cég feladatai között nemcsak , az Ausztria és Magyarország 

közötti kereskedelmi kapcsolatok szélesítését" hangsúlyozta, , hanem Európa több kül- 
földi államával annak megkezdését, hogy ezen keresztül az osztrák iparnak még maga- 
sabb fellendülés adassék". Sámuel veje, a már említett pesti születésű Koppely Fülöp 
a harmincas években Szegeden folytatott kereskedelmet," de 1840-ben már római ka- 
tolikusként pesti polgárjogot, 1842-ben pedig itteni nagykereskedői jogot nyert. 1847- 
ben ugyanabban a Két törökhöz címzett, akkor már Wodiáner-féle házban gyakorolta 
, Országos terményekkel, bank- és váltóüzlettel" foglalkozó nagykereskedését, mint az 
ugyanezen ágakban érdekelt Wodianer et Sohn cég."? Közben Wodiáner Sámuel is kon- 
vertál, igaz református hitre vált, de 1844-ben magyar nemesi címet is kap, kapriórai 
előnévvel, amit a keresztségben Bobelle Sophia Susanna nevet nyert feleségétől szár- 
mazó gyermekeire is kiterjesztenek."" A két Wodiáner és a Koppely cég is alapító 
tagja a Nagykereskedő testületnek, amelyben Sámuel cége fizeti az egyik legmagasabb 
adótételt, de a másik kettő is a felső adósávba tartozik. 

Szintén a Délvidékről, Újvidékről származott Adelsberg Zsigmond is, aki 1810 és 
1815 között Lugoson, Weiss Hirsch Löbl rőfös és fűszerkereskedésében tanulta ki a 
mesterséget, előbb 3 évig tanoncként, majd két évig segédként állt alkalmazásban nála. 
A , magyar terményekkel való kereskedelmet saját számlára" Pesten 1820 óta űzte, 
majd 1833-ban, immár római katolikusként pesti polgárjogot, 1834-ben pedig nagyke- 
reskedői jogot kapott." Az 1827-es névjegyzékben csak egy Abelsberger Zsigmond 
nevű gyümölcskereskedőre sikerült rábukkannunk, viszont 1836-ban Adelsberg Zsig- 
mond nagykereskedő , honi terményekkel és váltóüzlettel" szerepelt. Már nem érhette 
meg 1837-ben kelt nemesítő levelének Pest megyei jegyzőkönyvbe iktatását, aminek 
során özvegyétől, Drexler Júliától született gyermekei vezetéknevüket — a Temes me- 
gyei Jabuka birtok donátiójára történő utalásként jabukai előnévvel — Nemeshegyire 
változtatták."? A cég megőrizve néhai alapítója által kialakított üzletágait, a negyve- 
nes években az özvegy neve alatt fut tovább, előbb a feldunasori saját házban, majd 
ugyanott egy másik épületben. Magasnak mondható adóosztálya ellenére sem kerül sor 
a nagykereskedők testületében történő átkebelezésre. A korai haláleset megakasztotta 
azt a meredek fejlődésívet, amit a jelzett időszakban láthatóan csak az UIlmannokhoz 
és Wodiánerekhez lehetett (volna) hasonlítani. 

Lugoson született 1800-ban, talán épp az Adelsbergnek kereskedőlevelet adó cég- 
főnök fiaként Weisz Bernát, aki azonos azzal a fűszerkereskedővel, aki 1824-ben az 
idézett szegedi jelentés szerint , már egy Felsőbb parancsok engedelme mellett fűszeres 
is lett" (ami a Helytartótanács engedélyére céloz), s Szegeden az izraelita hitközség 
elöljárójaként utoljára 1836-ban szerepelt. De azonos azzal a római katolikus fűszerke- 
reskedővel is, aki 1838 novemberében lép a pesti Polgári Kereskedelmi testület tagjai 
sorába, s még az év decemberében pesti polgárrá válik." A B. Weisz et Comp. cég a 
negyvenes évek elején (cégvezetője Berger Ignác) fűszerkereskedőként is hirdeti, hogy 
borral, honi termékekkel, szállítmányozással, bizományi és váltóüzlettel is foglalkozik, 
miközben egyúttal a trieszti Riunione Adratica di Sicurta magyarországi és erdélyi 
főügynöke. 1845-ben nagykereskedői jogot nyerve már feladja a kicsinybeli fűszerke- 
reskedést — az 1847-ben még a Polgári testületen belül magasan adózva — a Nagyhíd 
utcába teszi át irodáját, abba a házba, amit hamarosan meg is vásárol. 

A délvidéki származású csoporthoz soroltuk a Lakenbacher testvérek cégét, amely- 
nek egyik tagja, Jakab 1837-ben eszéki származásúként szerepel a zsidóösszeírásban. 
Azt azonban csak feltételezzük, hogy cégtársa, Bernát azonos azzal, aki 1824-ben ne- 
mességet nyert," Az azonosság feltételezésére az indít bennünket, hogy az izraelita tes- 
tületbe kebelezett nagykereskedők között a negyvenes években szerepel egy Lakenbach 
Jakab nevű terménykereskedő, aki az 1848-as magyar zsidó naptár és évkönyvben im- 
már Lakenbacherként egyedül jegyzi a céget, miközben a váltótörvényszéken a negy- 
venes évek elejétől Lackenbacher Bernát és Jakab pesti kereskedőtársak neve alatt fut a 
cég, nyilván azért, mert a nemesítés Bernátnál a kikeresztelkedéssel is együtt járt, ami 
nem vonatkozott az első házasságában Breisach lányt feleségül vevő, de megözvegyült 
Jakabra."" A cég — a Nagykereskedők testületében a középső sávban adózva — , honi 
terményekkel, bizományi, szállítmányozás és váltó-üzlettel" foglalkozik. 

A délvidéki izraelita származási csoport karakterisztikuma tehát nemcsak a tájegy- 
ség sajátosságából adódó terménykereskedői indíttatás, hanem (Wodianer Rudolfot 
kivéve) az erőteljes vallási disszimiláció, valamint a társadalom rendi hierarchiájában 
való egy vagy többlépcsős elmozdulás. Ilyennek tartjuk a kikeresztelkedés után meg- 
szerzett városi polgárjogot, illetve a nemesi cím megszerzését. Ebben a megvilágítás- 
ban a Boskowitz-féle kézműáru kereskedői , pest-wienerisch" modelltől alapvető voná- 
saiban eltérőnek ítéljük a Wodianer S. és fiai által érvényre juttatott , pest-wienerisch" 
gyapjúkereskedői pályaívet, amely a nemesítéssel kulminált (és amelynek nem ők 
voltak a 19. század első felében az egyetlen képviselői). Mellőzhetetlen itt Wodianer 


103 Ld. SZINNYEI, XIV. 1914. 1477-1478.; LÓW-KULINYI, 1885. 33-34, 82. Ez utóbbi munka utal a sze- 

vertita stratégiára. BÁCSKAI, 1989. 77-78. 

Mór apósára, a már többször említett és névsorunkból feltehetőleg csak a cég , túlzott" 
előkelősége miatt hiányzó, 1825-ben nemesített Ullmann Mór János példájára történő 
utalás, 95 aki ugyan Pozsonyból származott, de Pétervárad érintésével került Pestre. 
Ullmann pályája szinte kísértetiesen reprodukálta a pozsonyi származású Breisach 
Hermann apjának, Izsáknak útját. Ő is Péterváradról választott magának feleséget és 
1820-ban már a pesti hitközség egyik legrégibb elöljárósági tagjának számított. "7 


7. családfa 
A Breisach család leszármazása 


Breisach Izsák (Pozsony, 1758 — 
Hermann (Pozsony) co Herzberg Rosa ( —1854) 
Emánuel 
Terézia 
N. co Lakenbacher Jakab (Eszék, — ) 


A fiú, Hermann 1803-ban költözködött Pestre és kezdetben Grimm Vince bécsi 
kereskedő megbízottja volt, 1815-ben Breisach testvérek cég alatt már nagykereske- 
dőként szerepel (apja ekkor terménykereskedő), 1827-ben pedig mindhárman együtt 
nagykereskedőként. A negyvenes években már önálló nagykereskedő és kézműáruk- 
kal foglalkozik. Alapító tagja lesz a nagykereskedelmi társulatnak, amelyben azonban 
jövedelemadója alapján az alsó sávban helyezkedik el. Viszont a kézműáruk mellett 
, mindenféle állampapírok vételét és eladását és váltóüzletet" is hirdet. Az ugyancsak 
Pozsonyból (de 1822-ben) Pestre telepedő ezüstkereskedőből pénzváltóvá váló Lőwy 
Hermannról már szóltunk a korábbiakban. 

Míg Pozsony-Váralja a Pálffy grófok jóvoltából lett a 18. században Magyarország 
élenjáró hitközségévé, addig Kismarton az Esterházy hercegtől 1690-ben privilégiu- 
mot kapott Hét község tagjaként (Nagymarton, Kabold, Lakompak, Németkeresztúr, 
Boldogasszony és Köpcsény) biztosított a nyugat-magyarországi zsidóság számá- 
ra fejlődéséhez védelmet.!8 A Kismartonról származott Schulhof Ádám a napóleoni 
háborúk után Liebmann S. bécsi gyapjúkereskedő megbízottjaként került Pestre, ahol 
Seligmann lányt véve feleségül 1817-ben letelepedési engedélyt nyert. A bizományi 
üzletre specializálta magát, amit a húszas évek végén terményekkel (legidősebb fiával 
Leopolddal együtt) űzött. 1841-ben minderre már nagykereskedői engedélyt kért és 

kapott." Rokonságát a negyvenes években Prágában és Bécsben találjuk."" 1847-ben 
már váltóüzletét is hirdeti saját házában az Ország úton. Életútja Breisach-hal összeha- 
sonlítva éppen ellentétes ívet ír le, az egykori bizományos a Nagykereskedő testület ke- 
belében már a legfelső sávban adózik, jelezve, hogy a váltóüzlet terménykereskedéssel 
összekapcsolva is jelenthet nagyobb jövedelmezőséget a kézműáru kereskedelemmel 
párosított értékpapír forgalmazásnál. 

Mint látható, a döntő többséget képviselő magyarországi származásúak mellett 
elenyésző a Monarchián kívülről jövők száma. A kívül ebben az esetben Boroszlót 
(Lichtenstern et Söhne), illetve Strassburgot (Cahen M. A.) jelenti. Mindkét cég már a 
húszas években Pesten működött, termény nagykereskedők váltóüzlettel, de a Nagyke- 
reskedelmi testület tagjaként csak az alsó sávban adóznak. 

Az előzetesen vártnál jóval kisebb szerep jutott a pesti kereskedő-bankár kialakí- 
tásában Bécsnek — kibocsátóként. A kivételesnek is tekinthető példát érdemes tehát 
alaposabban szemügyre venni. 


8. családfa 
A Kadisch család leszármazása 


Kadisch Lázár (Liebmann) 
L Joachim (Bécs, 1785— ) co Koppel ... 
Ludwig 
Anton 
N. co Herzfelder Dávid (Tirnitz—Pest, 1860) 
Vilmos 
N. co Figdor Zsigmond (Köpcsény, 1814 — ) 
— Katalin co Leopold Ignác 
Emma (Pest, 1836— ) 0 Kohen Ignác Izidor (Szeged, 1829-— ) 


Nemcsak azért, mert így még egy alsó-ausztriai származású, 1847-ben váltóüzlettel 
foglalkozó nagykereskedő, Herzfelder Dávid is a látószögünkbe kertült, hanem azért 
is, mert a Figdor családra és Zsigmond magyarországi vejeivel külön is foglalkoztunk. 
Kadisch Joachim, a bécsi pálinkakereskedő egyetlen fia 1802-ben kapott Pesten lete- 
lepedési jogot, 1799-ben még nyilván apja volt az, aki a tábori gyógyszertárak részé- 
re pálinkát szállított." Előbb majdani sógorával, Koppel Gerzsonnal, majd 1809-től 


109 MÉREI, 1951. 37" 

110 BFL IV.1202.cc a. n. 5837. A család egyik ága eredetileg Prágából került Magyarországra. IGGERS, 
1986. 50-51. 

111 GYÖMREI, 1957. 228. 


146 Reformálódó régi rendszerek 


Mauthner Ádámmal társulva űzött nagybani terménykereskedést.!? Több éven keresz- 
tül hitközségi elöljáró volt, a húszas években a régi, ún. német zsinagógát látogatta." 
A negyvenes években cége már kizárólag váltóüzletként szerepel a címjegyzékekben. 
Ez utóbbit azonban — a nagykereskedők testületében fizetett magas jövedelemadójára 
is pillantást vetve — aligha tekinthetjük a hanyatlás jelének." 

A tárgyalás végére hagytuk — de egyáltalán nem jelentéktelensége miatt — a cseh- 
morvaországi eredetű zsidók csoportját. Egyrészt már korábban utaltunk arra, hogy az 
óbudai (Boskovitz), délvidéki (Wodiáner) vagy épp nyugat-magyarországi (Schulhof) 
beköltözők felmenőit Cseh- és Morvaországban kell keresnünk. Ám nem említettük 
az onnan való elvándorlás sajátos mozgatórúgóit. Arról van ugyanis szó, hogy 1726 
és 1848 között a cseh, morva és sziléziai tartományokra az ún. Familiengesetz konk- 
rét keretszámokat állapított meg, amin ugyan II. József valamit felfelé módosított és a 
türelmi pátens után az egész törvény végrehajtatása engedett merevségéből, de mégis 
alapvetően hozzájárult ahhoz, hogy csak a legidősebb izraelita fiú tudott ott helyben 
megnősülni és az apja foglalkozását folytatni." " A birodalom korlátozás alá nem eső 
régióiba történő elvándorlásba nemcsak a talajukat vesztő egzisztenciák kapcsolódhat- 
tak be, hanem a kereskedelmet otthon kitanult másod- vagy harmadszülött ifjak is. Az 
elvándorlás késleltetésére mód nyílt a tartósabb iskoláztatással is. Nyilván ezzel is ösz- 
szefüggött, hogy — szemben például a későbbi eredetű pesti hitközséggel, ahol a vagyo- 
nosabb zsidók magántanítók fogadását preferálták — az egyébként szintén jobb módú 
cseh-morva zsidóság igen hamar kiépítette felekezeti iskolarendszerét. Itt a gyerekek 
már négy-ötéves koruktól kezdve elkezdtek a Chederbe járni, majd a Bar Mitzwa után 
igen sok szülő választotta gyermeke számára a Jeschiwot-t, a talmudista felsőiskolát. 
Ennek az iskolának a diákjai (Bachurim, Bocher) azonban nem mindannyian akartak 
rabbivá válni. A Vormárz jellegzetes itteni szavajárása volt, miszerint , man aus einem 
Bachur Alles machen könnte" — ami a szegényebb zsidó családok gyermekeinek is jó 
házasodási esélyt nyújtott."" A foglalkozások között egyébként sem húzódott olyan 
éles határvonal, mint a későbbiekben. A maga körül oly sok viszályt szító Boskowitz 
Farkas például a prossnitzi rabbi szék elhagyása és a kollini rabbi hivatal elfoglalása 
közötti időszakban — Pestnek még nem lévén önálló rabbinátusa — gyapjú nagykereske- 
désre kér engedélyt Pest város tanácsától."" Magyarországra a 18. században európai 
hírnévre emelkedő — a prágaival, nikolsburgival és leipnickivel vetélkedő — pozsonyi 

jesiva közvetítette az intézmény hatását azáltal is, hogy , tömegesen vándoroltak akkor 
be cseh és osztrák zsidók és magukkal hozták a zsidó tudományok szeretetét". """ 


9. családfa 
A Kern család leszármazása 


Kern Salamon Enoch c —— Hirschler Franziska 
(Triesch, 1783—Bécs, 1849) (Lakompak, 1790-Budapest, 1879) 
Teréz (1813—) co Kern Jakab (Triesch, 1803-Pest, 1864) 
Mária co Hirschler Frigyes 
Ágoston (1838—1880) 
Ilka (1849— ) c Schwimmer Ernő 
Tivadar (1851— ) 
Róbert (1854— ) 
Ede (1814—Döbling, 1860) co Pontzen Emma ( —1856) 
Imre (1840— ) 
Sándor (1842— ) 
Alajos (1817— ) 
Leo (1823— ) 
Josef (1825— ) 
Vilmos (1827— ) 
Sofia (1829— ) co Kanitz Károly 


Forrás: BFL IV.1343.i II.7/1868; II. 3851/1870 


A Triesch-ből eredő Kern család leszármazása (9. családfa) világos példája a 19. 
századi beköltözésnek. Az út a Hét községhez tartozó Lakompakon, a lakompaki 
Hirschlereken keresztül vezetett Pestre, ahol Salamon Enoch a napóleoni háborúk 
végén tűnt fel először, majd a húszas években már főként gyapjúárukkal, gyapjúval, 
faggyúval és más terményekkel foglalkozó kommoráns nagykereskedő. A nem ma- 
gyarországi születésűek zöme (Kern, Cahen, Herzfelder, Lichtenstern és a még ezután 
ismertetendő Fleischl és Singer Veit) nyilván nem oldotta el (vagy nem oldhatta el 
egykönnyen) a szülőhelyéhez fűződő szálakat, mert még a harmincas évek második 
felében is kommoránsként szerepelnek az összeírásban.""? Az egyébként a társadalmi 
válaszfalak lebontása irányában mutatóként értékelt 1840. XXIX. tc. is külön említve 
ruházza fel a szabad lakás jogával azon zsidókat, , kik az Országban vagy kapcsolt Ré- 
szekben születtek", valamint azokat , kik az itteni lakásra törvényes úton engedelmet 

nyertek". Kern mindenesetre a negyvenes években is terménykereskedőként szere- 
pelt, legidősebb lányát pedig az általa nevelt és taníttatott féltestvéréhez adta feleségül 
(Kern Jakab majd az ötvenes években lép önálló váltóüzlettel rendelkező nagykereske- 
désével elénk.) Váltóüzletét a Három Korona utcai háza első emeletén rendezte be és a 
Nagykereskedők testületében a középső zónába tartozó összeggel adózott, holott ekkor 
már fia, Ede is tagja volt a S. Enoch Kern et Sohn firmának." 

Két Csehországból beköltözött kereskedő-bankár is szerepelt 1847-es listánkon. 
Mindkettőjüket már a harmincas években itteni terménykereskedőként írták össze. 
Singer Veit — mellesleg a hitközség pénztárosa — vagy ahogy magyarosan emlegették 
Singer Vida bizományi és váltóügyekre specializálta később magát. A Neuernben szü- 
letett FleischI testvérek (Sámson és Dávid, Sámuel fiai) közül Sámson , habár állandóan 
nem Pesten lakott", mint itt letelepedett testvére, úgy vélte, hogy , e társas nagykereske- 
désben fáradhatatlan törekvései nem csak Pest városára, hanem az egész hazára nézve 
a műipar emelése s kereskedés felvirágzása tekintetében üdvös hatással valának?"."? Az 
iparra vonatkozó utalás — amely nem volt túlzottan gyakori az eddigiekben — nyilván 
az 1842-ben itt berendezett gyapjú- és tollosztályozó vállalkozásra vonatkozott, ami 78 
munkást foglalkoztatott." A cég dinamizmusát jól mutatja a negyvenes évek közepén, 
hogy egy újabb Fleischl testvér, Dániel teszi át székhelyét Neuernből Pestre azzal az 
indoklással, hogy , mind az évenként nevekedő hazai termékek külföldre szállítása, 
mind az emez üzlettel egybekötött sokszerű, s e hazát a külfölddel folytonos összeköt- 
tetésben tartó kereskedési ügyreményei" következtében , jelen kereskedési üzletüknek 
még nagyobb kiterjedést és szélesebb kört adni" szándékoznak. S hogy e folyamat tár- 
sadalomtörténeti oldalát se hagyjuk homályban, egyes szám első személyben idézzük 
tovább a beilleszkedéssel kapcsolatos aspirációkat, ami már teljesen megfelel a negy- 
venes évek szellemének: , célszerűnek, sőt szükségesnek látom, hogy mind magam, 
mind családom az itteni viszonyokkal ne csak megismerkedjünk, hanem egyszersmind 
azokhoz megszokjunk és megbarátkozzunk"." Fleischl Dániel az ideiglenes lakhatási 
jogot megkapván végül önálló terménykereskedésbe kezdett, s a Samson és D. Fleischl 
cég expanzióját a fiuk és unokaöcs generációjának (Károly és Adolf) társaságba foga- 
dása révén oldották meg. Ehhez természetesen hozzátartozott a nagykereskedők testü- 
letének alapító tagsága, az ott fizetett magas adótétel és a Dohány utcai saját ház is. 

Igyekeztünk minél diakronikusabban átfogni az 1847-es induló időmetszetet, úgy 
véltük ugyanis, a dolgok lényegének mondott volna ellent, ha kimerevített állóképhez 
viszonyítjuk az , ezüstkor" történéseit. A Vormaárz ugyanis a nagykereskedőknél, ha 
nem is a látványos áttörés időszaka, a kereskedő-bankár pesti formálódásában mégis 
meghatározó periódus. 


5. táblázat 
A nagykereskedők adómegoszlása (1847) 


7 (38,9) [IV] 


öss [8629] 2630] 16049 
ekes] 669 [83] 08 7 


$ ] fő polgári és 2 fő izraelita nagykereskedő adótétele nem ismeretes, 
tx Forrás: BÁCSKAI, 1986. I. k. 184. 


Ha az 5. táblázat alapján az adómegoszlást (amit az üzleti jövedelmezőség rugal- 
mas fokmérőjének tekintünk), a háztulajdont (ami a jövedelem vagyonná merevedő 
részére utal) a polgári állással és felekezettel szembesítjük, akkor az eddigi életutak 
summájaként további felismerésekre juthatunk. A pesti kereskedők 1840-es adómeg- 
oszlása" alapján élesen kirajzolódik, hogy a kereskedő-bankári tevékenységgel fog- 
lalkozó nagykereskedők a kereskedő-társadalom magasabb jövedelmezőségű ágaiból 
származtak 1847-ben. Ebben alighanem nincs is semmi meglepő. Az viszont különösen 
szembeötlő, hogy a kereskedő-bankárok adómegoszlása tölcsérszerűen felfelé szélese- 
dik. Ebben a konfigurációban két felekezet osztozik: a zsidóság és a protestánsok. Az 
egyébként talán nem túl szerencsésnek tűnő , bekeresztelkedett zsidó" kategória kü- 

lönválasztását azért tartottuk fontosnak, mert így láthatóvá válik, hogy a polgárjoggal 
rendelkező kereskedő-bankárok adómegoszlása lényegében általuk nyeri el tölcsérfor- 
máját, illetve, hogy az izraelita kereskedőknél azért más a szerkezet, mert elvesztették 
jónéhány élcsoportbeli tagjukat. A zsidó származású nagykereskedőknél az is jól kive- 
hető, hogy itt a háztulajdonhoz jutás az utóbbi évek törvényhozásának és a jövedelem 
felhalmozásának szerencsés összejátszása révén alakult ki. Az alsó adósávban ugyanis 
egyáltalán nem, a középsőben is csak egy példát ismerünk pesti házbirtoklásra. 

Szerkezetileg hasonlóságot mutat ezzel a protestáns nagykereskedők adózása és 
háztulajdona: itt is felfelé szélesedő az ábra, és a magasabb jövedelemmel szoros ösz- 
szefüggést mutat a saját polgári ingatlan. Mint már korábban említettük, nagyfokú ki- 
egyenlítettség jellemezte a katolikusokat, itt már világosan felismerhető, hogy a ház- 
tulajdon olyan vagyoni helyzetet jelezhet, ami nincs az aktuális jövedelemtermelő ké- 
pességgel összefüggésben, hanem pusztán örökségként jelentkezik. Ez a fajta fordított 
arányosság a legerőteljesebben a görögkeletieknél mutatkozik meg, ahol már inkább az 
örökség feléléséről kellene beszélnünk. 


6. táblázat 
Nagykereskedők és fő üzletágaik (1847) 


Fő üzletág [bank- és értékpapír üzlettel: római szám] 


Polgári állás és felekezet kézműáru (díszműl magyar  ] bizományi-, szállít- [ Ösz- 
és ékszer is) termény  Jmányi- és váltóüzletl szesen 


t Valerónál, bár megnyitotta terményüzletét is, az első helyen a kézműáruk szerepeltek, 
§t Kern S. E.-nél, bár első helyen a váltóüzlet szerepel a címtárban, , vorzüglich" termények- 
kel foglalkozónak mondja magát. 


A 6. táblázatból egyértelműen kiderül, hogy a pesti kereskedő-bankárnál retrospek- 
tív misztifikációnak kell tekintenünk a termény-nagykereskedő és a zsidó azonosítását. 
Mint ismeretes, a tétel , klasszikus" történetírói megfogalmazása (Sombart tételéhez 

hivatkozásszerűen is kötödve) Magyarországon Szekfű Gyulától származott: ,,... mily 
kizárólag a zsidóság látta el mindazon kereskedelmet, mely a rendi korszakban ma- 
gyar földön fölmerült és szükséglet volt. Az ország agrárproduktumának összegyűjtése, 
szállítása, kicserélése, felosztása a zsidóság munkája volt, hasznát ez élvezte, amiből 
érthető, hogy az a kevés pénzbeli tőke, mivel Magyarország a kapitalizmus beköszön- 
tésekor rendelkezett szinte kizárólag a zsidóság zsebében volt"."" (Kiemelés — K. Gy.) 
A tételt (beleértve fordított előjelű utánérzéseit is) ideje lenne már a funkcióját vesztett 
ideologikus mítoszok lomtárába — hogy stílszerűek legyünk — , szállítmányozni". Egy- 
részt, mert nemcsak a zsidó termény-nagykereskedő, hanem — mint láttuk, növekvő 
mértékben — a katolikus is, bár kétségtelenül a vezető szerepet ebben az időben a fővá- 
rosi kereskedő-bankárok között is a zsidó származásúak tették ki. Másrészt viszont a 
zsidó kézműáru-nagykereskedő legalább annyira karakterisztikus figura, még ha (kon- 
vertita képviselők híján) nincs is a terménykereskedőkhöz viszonyítva oly mértékben 
az előtérben. A fő profilként bizományi-, szállítmányozási és váltóüzletet gyakorlók 
között meg egyenesen kisebbségben találhatók. Témánk szempontjából annak is külön 
jelentőséget tulajdonítunk, hogy a bank- és értékpapírüzlet nem elsősorban a sima ter- 
ményüzlethez kapcsolódott, hanem elsősorban az izraelita kézműáru-nagykereskedők- 
höz, másodsorban a bekeresztelkedett zsidó terménykereskedőkhöz és harmadsorban 
Malvieux-höz, a protestáns bizományos-speditőrhöz. A táblázat eléggé szemléletesen 
bemutatja ezt a lépcsőzetességet. 

A származási helyek alapján már elhangzott, hogy a térbeli mobilitás szempontjából 
eléggé megállapodottnak tűnik a struktúra. Az állítást a zsidó származású nagykeres- 
kedőkre is érvényesnek tartjuk — bizonyos megszorításokkal és kisebb mértékben. (Ld. 
részletesebben a leszármazási regionális típusokat!) Társadalmi értelemben ugyanis 
náluk talán még egyértelműbb a fixációs mechanizmus uralma. Ahol a szülő foglal- 
kozását ki tudtuk mutatni, ott szinte magától értetődik a zsidó kereskedőknél a fog- 
lalkozás örököltsége, míg a többieknél másfajta foglalkozás is előfordult (pl. kamarai 
számtiszt, kesztyűgyáros). Az izraelita származású nagykereskedők között a délvidéki, 
disszimiláns, megnemesített terménykereskedő — amely kétségtelenül társadalmilag a 
legnagyobb utat tette meg a rendi társadalomba való beépülés felé — tulajdonképpen 
modellértékűnek szánt, látványos kivételnek tekinthető a reformkori Magyarországon. 

Arról korábban volt szó, hogy az 1847-es év 39 kereskedő-bankár cégéből 1859- 
ben már csak 13-an űzték ezt a mesterséget (1871-ben pedig csak öten). A cégek meg- 
szűnése nem öltött ekkora mértéket, hiszen az 1847-es 39-ből 1859-ben még 23, 1871- 
ben is 9 szerepelt a címjegyzékben, de az 1876-ban induló budapesti cégbíróságon már 
csak négyről tudjuk bizonyosan állítani, hogy , cégfolytonosságban" állt az általunk 
elemzett reformkori nagykereskedő-házakkal, s ezek közül is csak kettő hirdette váltó- 

üzletét is. Az 1859-es esztendő 37 váltóüzlettel bíró nagykereskedőjéből 1871-ben már 
csak 21 szerepelt a címjegyzékben (mindegyikük váltóüzlettel), de 1876-ban közülük 
csak 13 kebeleztette át magát az új kereskedelmi törvény által teremtett cégbíróságon. 
Kéttucatnyi év alatt igen nagymértékű szelekció ez — mondhatnánk —, ha nem vennénk 
figyelembe, hogy a piaci versenynek épp a szelekció az egyik funkciója. S a piaci ver- 
seny láthatóan élesedett 1847 után. A 39 váltóüzlettel bíró nagykereskedésből 1827- 
ben már 19 működött, húsz év múlva, 1867-ben viszont csak kilenc. 


7. táblázat 
Nagykereskedők váltóüzlettel (1859) 


ze IzEES EBET 
katolikus ] mátus / gélikus ( keleti ( elita 
Habsburg Monaretii HP [0] [ 
Örökös tartományok b 8 [I] 85185 
LENKE KET HEGETE G HG TEN HE ÚN HI 
 Cseh-Morvaország, Szilézia 1 JRE KET VE HE IT 

8. táblázat 
Nagykereskedók váltóüzlettel (1871) 


Vallás 


KZT 
katolikus [ mátus ] gélikus Í keleti ( eliíta ( retlen 

e WA 
Örökös tartományok kel ho PT OF o [ Tálmne 
ta TT TT 


Származási hely 


Habsburg Monarchia 


ENNEK TT ENE 
Felvidék [si 
Nyugat-Magyarország HK 


öm [7 


Az 1857-es (Boskovitz Jos. L.; Guggenberger Karl Ferdinánd) és az 1865-ös fize- 
tésképtelenségi válság (Frölich Joh. Sam.; Dalnoky testvérek) több kereskedő-bankárt 
is magával sodort. De vajon értelmezhető a piaci helyzet kategóriáiban a Bécsbe költö- 
zés (Kadisch, Kunewalder, Valero), vagy a fiúgyermek nélküli (Appiano, Malvieux) és 
a nagykorú fiú nélküli (Dumcsa Antal, Singer Veit) cégfőnöki haláleset? Úgy véljük a 
listából való kimaradás értelmezése ugyanúgy nehezen függetleníthető a származási és 
életútbeli típusoktól, mint az újonnan érkezettek típusai (beleértve a szakkereskedőket 


Délvidék 


154 Reformálódó régi rendszerek 


és pénzváltókat is!) és a megmaradók között nyilván fennálló konkurencia és az erő- 
viszonyok elemzésétől. Folytassuk tehát egyelőre a származás és az életút tipológiai 
vizsgálatát az 1859-es és 1871-es metszetek segítségével. (Az időmetszetben természe- 
tesen nem teszünk különbséget aszerint, hogy az illető cég már az előző metszetben is 
szerepelt-e vagy nem.) 

A 4. és a 7-8. táblázat összehasonlítása jól kivehető szerkezetváltozásokat jelez. 
Egyfelől megnő a magyarországi származásúak aránya, amely egyébként már 1847- 
ben is messze meghatározó volt. Másfelől viszont az 1850-es évtized végére a görög- 
keleti kereskedő-bankár teljes eltűnését és a katolikusok lényeges megfogyatkozását re- 
gisztrálhatjuk, míg 1871-re a protestáns felekezetűek is elveszítik addig még szilárdan 
őrzött 1096 feletti súlyukat. A zsidó származású nagykereskedők 1871-re már szinte 
valóban kizárólagosságot súroló túlsúlyra tesznek szert. Az arányszámok azonban nem 
téveszthetnek meg bennünket a tekintetben, hogy ez a , szinte kizárólagosság" nem 
az 1847-es dominancia felduzzadása, hanem az 1859-re befejeződött , őrségváltás" 
maradéka. Az , őrségváltás" kifejezést itt nem az 1930-as években rosszízűvé tett faji 
értelmezés fordított előképeként használjuk, hanem a származási csoporton belüli, te- 
hát a zsidó nagykereskedők között éppúgy lejátszódott kicserélődés jelölésére. A zsidó 
nagykereskedők esetében tehát az 1859-es származási típusokra érdemes koncentrálni: 
a kiugró nyugat-magyarországi típusra, az Óbuda helyett a központban Pestre tolódó 
súlypontra, a felvidéki jövevények első felbukkanására és a lassan visszaszoruló, de 
közben kicserélődő délvidékiekre. 

A keresztény felekezetűeknél már nem tartjuk szükségesnek a születési hely sze- 
rinti bontásban történő tárgyalást. Az 1847-es nyolc római katolikus nagykereskedőből 
1859-re már csak kettő szerepel a listán: sajnos nem alkothatunk precíz képet a kima- 
radókról a fentebb már említetteken (Appiano, Guggenberger, Valero) túlmenően. Az 
1850-es évek közepéről származó lakásjegyzék alapján!" csak valószínűsíthetjük, hogy 
Geittner nem Pesten kereste a kenyerét, mert csak felesége, Halbauer Josefa szerepel, 
mint ahogy Memlauer György nevű nagykereskedő sem található egész Pest-Budán, 
csak egy azonos nevű könyvelőre bukkantunk, de Grosz Károly is csak budai pénzügyi 
tisztviselőként került az összeírásba. Érdekes módon az utánpótlás nem helyből szár- 
mazott, de még csak nem is Magyarországról. 


127 Pest — Buda — Óbuda lakóinak nyilvántartása, 1857. MOL D 43. Prásidial Bureau. Ált. iratok, 56—58. cs. 
Az összeírást Dóka Klára 1855-re datálja, DÓKA, 1979. 180-181. 

10. családfa 
A Fabricius család leszármazása 


Címeres levél: 1621 Fabricius György és Boldizsár (tótlipcsei) 
Péter (1729—1808) co Kreiner Zsuzsanna 
Ferdinánd 
János Károly (1764—1812) co Scherer Marianne 
Károly co Kühnreich Teréz 
Anna c Rüchtler Antal 
Margit 
Jos. Gregor (Gratz, 1803-1886) co Schaffer Aloysia 
Amália (1832—-1895) co Angerer Ferdinánd 
Károly Jos. Gregor (Pest, 1833—1872) co Hupf Adél 
Ludovika 
Géza (1839—1893) co Rickl Róza 
Mária co Steinbach István dr, 
Jozefin co Kuncz Jenő dr. 
Erzsébet 
Karolin 
Zsuzsa co Lübek János 
György 


Forrás: KEMPELEN: Magyar nemes családok IV. k. 1912. 12-15. 


Jos. G. Fabricius listánkban az első nemes családból származott és nem a 19. szá- 
zadban nemesített nagykereskedő. Apja, aki 1803-ban Gratz városában maga is polgári 
kereskedő volt, fia magyar nemesi címét 1807-ben Győr megyében hirdette ki, majd 
fia Pestre költözvén, fiúgyermeke születése után 1834-ben Pest megyében kéri, hogy a 
, nemes urak lajstromába" beírattassék. Ekkor már , évek óta" Raics Józseffel közösen 
rőföskereskedése van, de önállóan csak 1838-ban lesz a polgári testület tagja." A pol- 
gári testületben (ahol csak az alsó sávban adózik) maradva kér 1847-ben megszüntetett 
rőfös üzlete helyett nagykereskedési jogot és 1859-ben, immár természetesen a nagyke- 
reskedelmi testület tagjaként bank- és bizományi üzletként hirdeti magát." A hatvanas 
évek második felében azután cégének nyoma vész a pesti kalendáriumokban. 

1848 márciusában nyert pesti lakhatási jogot Nadler János Vilmos, aki Csehország- 
ból származott, a kereskedést Pilzenben tanulta ki, majd 1838-as szabadulása után 2 
évig Budweisben, 3 évig Bécsben, újabb 10 hónapot Pesten segédkezett. Ezután , több 


128 PMLIV-3-€- 2 PPS Vm. Nemesi közgy. ir. 1834. 2. fasc. 2733. 
129 BFL IV.1202.h a. n. 13 792. 

kereskedői házaknak ügyviselője úti levéllel ellátva itt helyütt és másutt foglalatoskod- 
va töltötte napjait, míg 1849-ben Pesten nagykereskedési jogot kért és kapott."" 1859- 
ben a nagykereskedők testületében találjuk, magyarországi terményekkel, különösen 
zsiradékokkal kereskedik, valamint egy olajfinomítót is üzemeltet. A korabeli cégvi- 
szonyokra sajátos fényt vet, hogy az 1864. január 21-én 10736 sz. alatti udvari rendelet- 
tel elkezdett váltótörvényszéki jegyzőkönyvsorozatban három Nadler cég is szerepel." 
Az egyik Johann W. Nadler 1864. június 6-án jegyeztetik be az egyéni cégek jegyzé- 
kébe, hogy azután további sorsáról ne legyen semmi információnk. A másik Joh. W. 
Nadler et Co. néven egy 1864. június 24-én kelt társasági szerződésen alapul, amelynek 
tagjai Nadler Vilmos János és Nadler Gusztáv, a címvezető pedig Nadler Jánosné sz. 
Dentelmoser Anna. Megemlítjük, hogy az egyéni jegyzékben 1864. május 3-i kelettel 
egy Nadler Gusztáv cégezésű terménykereskedést is találunk, aminek további sorsáról 
szintén nem árulkodnak a lajstromok. A közbül említett társas cég főnöke 1866 nyarán 
jelenti be, hogy , tetemes veszteségei következtében" a céget egyelőre nem tudja üze- 
meltetni,!?? majd 1868 nyarán sor kerül a társasági szerződés és a címvezető aláírásá- 
nak törlésére is. A cég közkereseti társaságként való újjáéledéséről 1876-ban szerzünk 
tudomást, amikor a nejével az évben kötött társasági szerződés bejegyeztetését kéri az 
újonnan létrehozott fővárosi cégbíróságnál. 

Az esetet nem tekinthetjük kuriózumnak, ezért is részleteztük, hogy bepillantást 
engedjünk a korabeli cégtörténet bonyodalmaiba, s hogy illusztráljuk, miért nem tudjuk 
pontosan megmagyarázni egy-egy cég eltűnésének időpontját és okát. Hogy rögtön egy 
idevágó példát idézzünk: a korábban már tárgyalt Burgmann Károly 1864 májusában 
még átkebeleztette magát az ún. régi cégjegyzékbe, de cégét nem töröltette és cégjo- 
gilag csak onnan tudjuk, hogy 1876 előtt megszűnt, mert ez évben nem kebeleztette át 
cégét az új cégbírósági jegyzékbe. Az általunk átvizsgált címtárakban 1865-ben buk- 
kant fel utoljára. További sorsáról sajnos semmit sem tudunk. 

Valószínűleg ugyanerre a sorsra jutott volna a Johann G. Halbauer cég is, ha nem si- 
kerül felesége családjából örököst találnia. A cégnév 1870 júliusától már az új birtokos 
nevét viselte, de üzletágaiban nem történt változás, az Adler Antal nagykereskedőház 
címvezetője pedig a nej, Bancalári Hedvig volt 1864 óta. 


130 BFLIV.1303.b 153. 

131 BFL VII.2.e (Régi) címbejegyzési könyvek. Egy véletlen folytán derült ki, hogy a cégbírósági anyag 
átadásakor a régi váltótörvényszéki címbejegyzési könyv is átkerült a levéltárba. Forrásértéke túlmegy a 
fővárosi kereteken, mert 1872-ig egy sor vidéki céget jegyeztek bele. A rendeletre Id. TÖRÖK, 1937. 23. 

132 BFL IV.1303.b 729. 

II. családfa 
Az Adler család leszármazása 


Adler Ferenc co Gleichner Teréz 
co Prexler Anna 
N 
N 
János (Városlőd, 1782—Dunapentele, 1843) co 1. Stöffler Johann 
Karolina (Sarolta) (1805—1865) 
co 2. Szabó Erzsébet 
(Mór, 1782-—1852) 
Nepomuk János (Pest, 1814—Bécs, 1848) 
Teréz (Várpalota, 1815— ) 
Antal 9 Bancalári Hedvig 
(Várpalota, 1817-—Bp.1887) (Steyerstadt, 1831-—Saalfelden, 1909) 
József (1904: Adler-Rácz) co Rath Aranka 
(Pest, 1862—1941) — (1864—1954) 
Antal (1865) 
Ferenc (1867) 


Forrás: Családfa Adler-Rácz József tulajdonában 


A család őse, Ferenc, a csehországi szudéta-német származású üvegfúvó 1761-ben 
jött Magyarországra, ahol a Veszprém melletti Csehbánya üveggyárában dolgozott. 
Első házasságából született harmadik gyermeke, János másodjára a móri születésű 
Szabó Erzsébetet vette feleségül, ezzel Halbauer János György (Tf Pest, 1864) sógora 
lett, akinek nejét Szabó Teréznek (Székesfehérvár, 1787-—1861) hívták. A gyermektelen 
Halbauer először sógorának idősebb fiát, Nepomuk Jánost fogadta társául 1843-ban, 
annak halála után a kisebbik fiút tette meg cégvezetőjének, majd feleségével tett együt- 
tes végrendeletükben általános örökösüknek is." Az örökösödést ugyan Halbauer J. G. 
unokaöccse, Halbauer Rudolf, A három fehér rózsához címzett fűszerüzlet egyik birto- 
kosa megtámadta, de a hosszas pereskedést végül elvesztette. Adler Antal 400 osztrák 
értékű forintos jövedelemadójával és terézvárosi ingatlanaival az egyetlen katolikus 
nagykereskedő, aki működő kereskedő-bankárként felkerül 1873-ban a főváros 1200 
fős virilislistájára."" 


133 Adler-Rácz József szíves közlései nagyapjáról, illetve BFL IV.1343.j 260/1866; IV.1303.f II. 469/1864. 
VII.2.e Cg 1876 V 546. 

134 BFL IV.1303.j Pest szab. kir, város Tanácsa, Választási iratok 1865-1873. Budapest legnagyobb 
adóófizetői. Pest város, 1873. A témáról lásd VÖRÖS, 1979. 

Nem különbözött érdemben a sorsa a protestáns nagykereskedőknek sem, bár ez 
a sors megkésve talán éppen azért annál viharosabban a hatvanas években teljesedett 
be. Az 1855. február 17-én 71 éves korában elhunyt Kappelnek volt ugyan fiúörököse, 
azonban a cégnek nem akadt a családban folytatója." Tágabb értelemben véve 1859-re 
újabb nyugat-magyarországi származású kereskedő-bankár is jelentkezik az evangéli- 
kusok között Török Frigyes személyében (Sopron, 1792-Pest, 1869). Ns. Török Lász- 
ló törvényes fia, miután Sopronban kitanulta a kereskedőmesterséget, Pest megyében 
1831-ben hirdetteti ki nemesi címét a Krausz et Comp. pesti fűszerkereskedés üzlet- 
társaként." 1833-ban kerül a Polgári testület tagjai sorába, majd Schneider Máriával 
kötött házassága után 1844-ben nagykereskedő lesz. Ilyen minőségében bizományi és 
terményüzletre specializálódik, 1847-ben 10 ft-al adózik a Polgári testületben, majd a 
nagykereskedői grémiumba átlépve az ötvenes évek második felében a , konszignációs 
és incassoüzletet" is gyakorolja. Így kerül listánkra Felső Fa téri saját házában 1859-ben, 
de így kerül csődbe is 1862 szeptemberében, amit meg sem szüntetnek haláláig. 24 éves 
Béla fia szerint emiatt , leltározható cselekvő hagyatéki állapot" nem maradt utána. "7 

Az evangélikus csődök amúgy is elszaporodtak a hatvanas évek első felében. 
Oszwald Antal, aki immár önállóan vitte Nádor utcai saját házában 1859-ben nürnbergi 
és díszműárukat forgalmazó bizományi, váltó- és incassoüzletét, a hatvanas években 
kétszer is fizetésképtelenné vált: először 1862 áprilisában, de ezt 1863 júliusában meg- 
szüntették, majd újfent 1864 júliusában, amit 1866 júniusában töröltek, mellesleg a 
céggel együtt." 

Frölich Frigyes korábbi kézműáru-kereskedői tevékenységét feladva 1859-ben 
már kizárólag bank- és bizományi üzletkörét hirdeti. 1865 májusában azután kény- 
telen bejelenteni, hogy , nem sikerül továbbra folyó kötelezettségeit teljesíteni", amit 
az , utolsó években beállott üzletpangás és pénzszűke" mellett néhány üzlettársának 
fizetésképtelenségével, illetve szökésével indokol." Bár 1866 novemberében sikerül 
összes hitelezőjével bíróságon kívül kiegyeznie és a csődöt megszüntetik ellene, ám a 
cég megújulásáról már nincs tudomásunk. 

A túlélésnek két sajátos válfaját figyelhetjük meg a már többször tárgyalt Liedemann 
és Malvieux cég esetében. Liedemann Frigyes gyermektelenül hunyt el 1861-ben (lásd 
a 2. családfát). Mindent elkövetett, hogy a nagykereskedő cég halála után is fennmarad- 
jon, ezért az 1849-ben Losoncon kolerában elhunyt katonatiszt öccsének fiait műszaki 
és kereskedői pályára taníttatta. A legidősebb fiú, János Sámuel több éven át külföldön 
folytatott kereskedelmi gyakorlatot. Ráadásul két fiú, János Sámuel és Rudolf/Rezső is 


135 Pester Lloyd, 1855. február 21. 3. 

136 PML IV. 3-c— 2. 1831. 2. cs. 1010. 

a rokonsághoz tartozó Zsigmondy lányokba szerettek bele, s szorosabbra fonva a csalá- 
di hálót, össze is házasodtak."" A nagykereskedő céget a feleség vitte tovább Murschel 
Frigyes cégvezető segítségével, majd 1866-ban az unokaöcs, Samu címvezetői jogot 
kapott, Rezső pedig 1868-ban a temesvári fióktelep cégvezetője lett. 1872-ben társasá- 
gi szerződés jött létre az özvegy, Samu és Rezső között és a társas céget 1876-ban az 
új cégbíróságra is átkebelezték."" Ekkoriban a nagykereskedés még hirdette magát a 
váltóüzletben is. Samu azonban 1874-ben fiatalon meghalt, s a hhetvenes évek gazdasági 
nehézségei a céget (és a tulajdonosokat) tönkretették. Riecke Róza már elszegényedve 
diktált emlékiratai szerint még a meglévő gyapjúlerakatot is csak hihetetlenül rossz 
áron tudták eladni."? Végül a cég törlésére — a csendes felszámolás után — 1883-ban 
került sor." 

Malvieux, akit egyik unokaöccse az ötvenes években , svarc-gelb császárhű érzü- 
lete miatt a magyar hazafias körök által száműzött bankárként és nagykereskedőként" 
jellemzett, """ átmeneti megtorpanás után a korábbinál is szélesebb területre terjesztette 
ki tevékenységét: 1859-ben bank-, bizományi és szállítmányozási üzletén túl állam- és 
magánpapírokkal foglalkozott és egy olajfinomítót is birtokolt. Az újra felvirágozta- 
tott üzlet folytatásához azonban ítt is hiányzott a fiúörökös (lásd a 3. családfát). Fia, 
Louis, akit annak idején cégtagnak fogadott az üzletébe, még 1841-ben gyermektelenül 
elhunyt. Így nem maradt más hátra, mint szintén elhalálozott leányának egyetlen fiát, 
Hammersberg Viktort megtenni cégörökösnek. Az unoka az új végrendelet készítésekor 
Stuttgartban folytatott tanulmányokat. A nagypapa azonban sejthetett valamit, ugyanis 
a végrendelet kiegészítésekor, 1863-ban már azt is elfogadhatónak gondolta, hogy a 
cég eladása után , früher C. J. Malvieux" kitétellel vonuljon át az örökkévalóságba." 
Malvieux Keresztély József 1866. február 7-ei halála után azonban hamar világossá 
vált, hogy a hirtelenjében nagykorúsított kiszemelt fiúörökös , semmi kedvet nem mu- 
tatott az üzlethez"."" A nagyapa intenciói alapján így a céget az örökösök 1866. márci- 
us 14-én eladták a korábbi cégvezetőnek, Holl Frigyesnek, aki egy 1866. március 17-én 
kelt társasági szerződés alapján működtette azt tovább." A cég továbbműködtetéséhez 
hozzájárult, hogy 1867 elején a Pesti Magyar Kereskedelmi Bank szerződést kötött a 

Malvieux céggel, hogy a bank nevében előleget nyújtson értékpapírokra, vagyis lom- 
bardüzlet gyakorlására. Mint a bank monográfusa megjegyezte, ennek indoka az volt, 
hogy ezáltal , a bank a délutáni órákban is hozzáférhető legyen?"."" A részvénytársasági 
kereskedelmi bank és a kerekedő-bankári funkciót betöltő pénzváltó-üzlet együttmű- 
ködése finoman jelezte a jövőbe vezető utat. Végül, amikor 1869 nyarán a Malvieux 
cég felszámolt, s helyén megalakult a Magyar Leszámítoló és Pénzváltó Bank, az új 
alapszabályok szerint az új részvénytársaság célja , egy bank- és pénzváltó üzlet alapí- 
tása és folytatása" volt. A régi magánbankház bázisára települt új intézet alapításakor a 
személyi kontinuitás egyik meghatározó megnyilvánulásaként az egyik igazgató Holl 
Frigyes lett, de a régi bankház tisztviselői közül címjegyzési jogot kapott Glatz Hen- 
rik is." A 525 000 forint alaptőkéjű pénzintézet gründolásban fontos szerepet játszott 
a bécsi Niederösterreichische Escompte-Gesellschaft."" Beck Miksa (Bácsmadaras, 
1838—Budapest, 1924), a bankot felvirágoztató későbbi elnök-vezérigazgató csak az 
elhalt másik igazgató helyére, a csődbe jutott Kohen I. I. cég könyvelői posztjáról, 
1870 elején érkezett a MLPB igazgatói székébe."! Az új bankintézet fennállásának 
tizedik évfordulóján még büszkén tekintett vissza a megtett útra, s sajátos kettős szá- 
mítási móddal hangoztatta, hogy , vállalatunk alapításának 50 éves évfordulójának kü- 
szöbén áll". Az igazgatóság jelentése kinyilatkoztatta, hogy , azon szilárd alapelvek, 
melyekre elődünk néhai Malvieux C. J. oly sok év előtt üzletkörünket fektette és a 
melynek gondos ápolására osztatlan figyelmét fordította, bankunkban mindenkor hű és 
munkatevékeny képviselőjüket találták; és hogy mi ezen elveket szigorúan fenntartani 
kötelességünknek tartjuk."!? Újabb három évtizeddel később, az akkor már madarasi 
Beck Miksa elnök 40. jubileumán az ünnepelt meghatottan mondott köszönetet, s pá- 
lyájára visszatekintve , szerényen" megállapította: , Bankunk vezetésem alatt a helyi 
váltóüzlet kicsinyes kereteiből jól fundált, virágzó, országos jellegű intézménnyé fejlő- 

dött."!5 Mondta ezt, miközben puritán elnöki szobáját mindvégig a Malvieux-bankház 
régi bútorai, képei, s egy reformkorból itt felejtődött páncélszekrény ékesítette." 


A pénzváltók 
Mint idéztük, a különböző források (címtárak, adóstatisztika) egyetértettek abban, 
hogy 1871-ben 29 bank- és váltóüzlet, illetve 31 pénzváltó iroda működött Pesten. A 
bejegyzett pénzváltók számának gyarapodását 1864 és 1873 között évről évre a váltó- 


törvényszéki regisztráción keresztül tanulmányozhatjuk. 


9. táblázat 


A pesti pénzváltók váltótörvényszéki bejegyzése 


Forrás: BFLVII.25e ECJ; TEJ 


Amikor 1864-ben új váltótörvényszéki cégkönyveket fektettek fel, akkor természe- 
tesen azoknak is regisztráltatniuk kellett magukat, akik már a korábbi nyilvántartásban 
is szerepeltek. Az 1864-es magas induló szám egyáltalán nem mond ellent a korábban 
felhozott adatoknak, hiszen az ekkor bejegyzettek közül négy Stube már 1859-ben is 
jelen volt a címtárakban, egy 1861 óta fennálló cég 1864-ben kétfelé osztódott, három 

1862, egy pedig 1863 óta működött. S a cégek felbomlása és újjáalakulása tovább is 
folytatódott, ezért nem is lenne értelme az oszlopokat alul összegeznünk. Viszont 1864 
után a pénzváltó cégalakítás konjunktúrahulláma így is szépen kirajzolódik a táblázat- 
ban. 

A pénzváltó irodák elszaporodásának egyik magyarázataként első megközelítésben 
a tiszta ezüstvalutára való áttérés kísérletére, valamint a párhuzamos valutarendszerre 
utalhatunk. Az, hogy a konvenciós forintot osztrák értékű forintra (1—1,05 arányban) 
kellett átváltani, hogy áttértek a 60 egységből álló váltópénzről az egy forint-100 kraj- 
cáros váltópénz-számításra, hogy állandóan ingadozott az osztrák értékű ezüstforint és 
papírforint egymáshoz viszonyított árfolyama, mindez külön-külön és együtt is igen bo- 
nyolulttá tette a hétköznapi pénzműveletek lebonyolítását. De önmagában ez még nem 
tekinthető elégséges magyarázatnak. Fontos annak belátása is, hogy a Wechselstubék 
távolról sem csak pénzzel kereskedtek. Elegendő a korabeli sajtóban megjelent üzle- 
ti hirdetéseiket szemügyre venni. Hosszú Lajos kétnyelvű hirdetésében állampapírok, 
sorsjegyek és érmék együttesen szerepelnek a kínálatban. 

Ha mellétesszük egy korabeli nagykereskedő bank- és váltóüzletet reklámozó tudó- 
sítását, hiszen a hatvanas években nagykereskedő cégek is egyre nagyobb mértékben a 
pénzváltás felé fordultak, első pillantásra csak árnyalatnyinak tűnik a különbség. Pedig 
közelebbről megnézve komoly differenciának számít, hogy például Wahrmann Mór 
külföldi váltókat is forgatott, hogy nemcsak állam-, hanem iparpapírokat is, valamint 
sorsjegyeken kívül zálogleveleket is vett, illetve eladott, s végül, de nem utolsó sorban 
előlegeket nyújtott , minden börzeképes papírokra." 

Persze itt is kézenfekvő, hogy az üzlettulajdonosokat leszármazási típusaik és 
egyéni jellegzetességeik tükrében szemléljük. A szepességi evangelikus von Hosszú 
alakját már Balla Vilmos is megörökítette (bár nem biztos, hogy személyesen ismer- 
hette az 1886-ban elhunyt öregurat)."" Sövényházi Hosszú Lajosból nekünk már csak 
a Balla által továbbhagyományozott legendárium és a nyolcvanas években a Kerepesi 
temetőben fekvő, ledőlt, törött sírkő jutott (azóta annak is nyoma veszett). Ezeket az 
írott forrásokkal szembesítve próbáltuk megrajzolni pénzváltói portréját." Képzett- 
ségéről most annyit érdemes felidézni, hogy M. Lueff illatszerkereskedőnél eltöltött 
7 évi sorsjegyirodai könyvelőség után 1854-ben 34 évesen nyitotta meg Pesten saját 
pénzváltó üzletet. Ezzel szemben az óbudai rabbi unokája, Wahrmann Mór magántanu- 
lóként érettségizett az evangélikus gimnáziumban, apja nagykereskedésében tanulta ki 
a szakmát, s apja halála (1859) után bővítette ki az üzleti profilt a pénzváltó üzlettel." 
Mielőtt a bináris felekezeti oppozíció jegyében építenénk fel a további fejtegetést, ér- 

demes egyetlen metszetben a pénzváltók származási típusait tágabb összefüggésben is 
áttekinteni. 


710. táblázat 
A pesti pénzváltók leszármazási típusai (1871) 

Ha a címtárak szerint 1859-ben működött Wechselstubékat nézzük, akkor itt is 
szembeötlő volt a felekezeti sokszínűség. Egy római katolikus, egy evangelikus és két 
zsidó pénzváltó közül a zöm a központból származott. Közelebbről nézve tanulságos, 
hogy a négy ismertebb figura valamiképpen a reformkorral tartott folytonosságot, ha 
másban nem, akkor abban, hogy régebben itt fennállt üzletekben tanulták ki a szakmát. 
Az 1816-ban a Józsefvárosban született Fuchs (eredetileg Fuchsloch) Ignác például 
Löw József Vencel pesti pénzváltó üzletében dolgozott, majd 1844-ben annak leányát, 
Amáliát vette feleségül, s megörökölte apósa üzletét."" Az 1821-es pesti származá- 

súnak mondott Frankl Emanuel éveken keresztül volt könyvvivő Biedermann M. L. 
pesti telepén."" Az 1807-es óbudai eredetű Morgenstern Antal pedig nem más, mint 
az 1857-es válság idején csődbe jutott pest-bécsi textilnagykereskedő, Boskovitz Josef 
Löbl egyik veje, aki hamarosan a másik vejjel, Waitzenkorn Károllyal társulva előbb 
közösen működtette a céget, majd 1870-ben teljesen átengedte neki." S ez az állítás 
igaz természetesen a fent már említett szepesszombathelyi, 1820-as születésű Hosszú 
Lajosra is. 

1871-re gyökeresen megváltozott a kép. Fuchs Ignác és Hosszú Lajos még tartotta 
magát, de az újonnan alakult pénzváltó cégek révén dominánssá válnak a főként az 
ország központjából származó, szinte kizárólag zsidó nemzedékek. Ha nem is a Szekfű 
által megénekelt módon, tehát nem eredendően, hanem mintegy következményként, 
de alátámasztást nyert a klasszikus megállapítás: , az a kevés pénzbeli tőke, mivel Ma- 
gyarország a kapitalizmus beköszöntésekor rendelkezett szinte kizárólag a zsidóság 
zsebében volt". 

Sorra egyenként leírni ezeknek az új szereplőknek a pályáját igencsak monoton 
feladat lenne. Ráadásul a kisebb figurákról meglehetősen keveset is tudunk. Ezért in- 
kább olyanokra koncentrálok, akik kapcsolatrendszerük révén valamilyen tanulságos 
mintázatot rajzolhatnak ki. 

A fentiek alapján talán érdemes az intézményes úttörésben a Polgári Kereskedel- 
mi Testületben fontos szerepet játszó Adler és Pirnitzer céggel kezdenünk. Az ese- 
tet a pénzváltó cégszövődés példájaként fogom értelmezni. Pirnitzer Jakab egy ifjabb 
nemzedék képviselőjeként, Pirnitzer Zsigmond és Schönstein Mária fiaként 1840-ben, 
Pesten látta meg a napvilágot. Hampel Antal kereskedelmi oskolájában két évi tanulás 
során sajátította el a , kereskedés theoretikus részét". Azután előbb egy évig Schulhoff 
Móric nagykereskedésében tevékenykedett, majd apja irodájában nemcsak a könyv- 
vitelt, de végül , az egész üzletet" ő vitte. Apja 1861 februárjában hunyt el. Ekkor 
folyamodott a pénzváltó üzletnyitási engedélyért, s a Polgári testület által megkívánt 
6000 forintnyi alaptőkét is kimutatta." Adler Leopold hosszabb üzleti tapasztalat bir- 
tokában 1859-ben, 37 évesen kért pénzváltó üzletnyitási engedélyt. Öt és fél évet egy 
biztosítótársaság, a Generali Riunione Adriatica pesti ügynökségén, majd 12 évet a 
trieszti anyacégnél szolgált, azon kívül bécsi házak számára valuta- és értékpapírügyle- 
teket bonyolított le." Kérvényének elbírálása idején már ügynökként, Pesten tett ele- 
get nemzetközi megbízásoknak, például Ullmann Károly ajánlására a prágai FischeVs 
Söhne cég számára. 5 

Tény mindenesetre, hogy 1861. június 19-én Adler Lipót és Pirnitzer Jakab társa- 
sági szerződést kötöttek, hogy Adler és Pirnitzer néven Pesten bizományi és pénzváltó 
üzletet fognak működtetni. Ez a cég 1864. június 13-án oszlott fel. Adler Lipót 1863-tól 
hetente nyomtatott üzlettudósításokkal is jelentkezett a nyilvánosságban, amelyekben 
részletesen tájékoztatott az értékpapírpiac alakulásáról. Közben még az év májusában 
Adler Lipót öccsével, Dáviddal, Pirnitzer Jakab pedig szintén testvérével, Alajossal 
alapított társas pénzváltó céget. Az előbbi Adler L. néven a Dorottya u. 14-ben (a Lloyd 
épületben), az utóbbi Brüder Pirnitzer cím alatt a Dorottya u. 10-ben volt bejegyezve. 
1869 májusának végén Adler Dávid kilépett és saját nevén saját pénzváltó üzletet hozott 
létre a József tér 11. számú szögletház Fürdő utcára nyíló egyik bolthelyiségében. Az 
immár egyedül továbbvitt Adler Lipót cég 1874. júniusában , végzés következtében" 
töröltetett, Adler Dávid cége pedig 1879-ben szűnt meg hivatalosan a cégbíróságon. 
A Pirnitzer testvérek cégből Alajos 1871-ben távozott, helyére egy másik öcs, Frigyes 
került, aki 1876-ig maradt beltag (1879-ben 35 évesen zeneműkereskedőként nősült). 
A Pirnitzer testvérek néven tovább működtetett egyéni pénzváltó céget Jakab 1885-ben 
töröltette a cégjegyzékből. A családi cégek osztódása és párhuzamos szövődése a pesti 
Cityben egyúttal a hatvanas évek konjunktúraívének hajlását is szépen illusztrálja. 

A cégszövődés többgenerációs változatát mutatta Herzberg Simon és fia, Sándor 
üzlete. A pesti váltótörvényszéknél ugyanazon napon, 1864. június 6-án jegyeztette be 
az apa ékszerész-cégét (Herzberg S.), illetve a fia pénzváltó irodáját (Herzberg A.)."§ 
Mindkettő már régebb óta fennállt. A pénzváltó üzletet eredetileg Sándor öccse, Antal 
nyitotta, aki 1861-ben nyert felvételt a Polgári Kereskedelmi Testületbe, de ő 1862 
nyarán elhalálozott. Így szállt a cég nevében az , A." Antalról Alexanderre, s lett a 
családi vállalkozás profilbővítésének egyik formája. A hirdetések alapján a Dorottya 
utcában új négyszögű ház 3. sz. alatt a szokásos tevékenységet folytatta: sorsjegyekkel, 
ígérvényekkel foglalkoznak, de , pénz kölcsönöztetik mindennemű állami, sorsjátéki és 
iparpapírokra és akár egyszerre, akár részletenként fizethető vissza".!§ Az ékszer- és a 
pénzváltó üzlet tehát párhuzamosan futott s csak akkor kapcsolódott újra össze, amikor 
az apa 1872 novemberében elhalálozott. Az özvegy anya ekkor továbbvitte a céget, s a 
cégjegyzés jogával a fiát ruházta fel. 

Másfajta mintázatot fedezhetünk fel a Nyitrai-cégek példáján, bár itt is az éksze- 
részet és a pénzváltás kapcsolódása alapján. A jelenséget a szemléletesség kedvéért 
cégburjánzásnak nevezhetjük. A pesti születésű, 1860-as házasságkötésekor 28 éves 

Neutra Sámuel 1865-ben magyarosította nevét Nyitraira."" Ez évben váltotta ki arany- 
és ezüstműves iparjegyét, amelynek alapján 1866 novemberében Kohn D.-vel társul- 
va ékszerész céget nyitott, amely a cégjegyzék szerint 1869. február 8-án szűnt meg. 
Valójában azonban ugyanazon a napon, ugyanazzal a Kohn D.-vel került bejegyzésre 
kettejük pénzváltó üzlete. Közben Nyitrai Benedek és társa név alatt Benedek Gáborral 
nem szüntette meg az arany-, ezüst- és ékszerkereskedés terén folytatott ténykedését 
sem (ez a cég a cégkönyvek tanúsága szerint 1871. május 30-án került törlésre). 1871 
áprilisától a F. Rotter és társa, valamint Nyitrai Sámuel kötött társasági szerződést pes- 
ti arany- és ezüstkereskedő üzlet működtetésére, amelynek egyedüli meghatalmazott 
cégvezetője Boskovitz Mór lett (ezt a céget 1873. augusztus 21-én töröltették). 1872. 
május 21-én Nyitrai egy egyéni arany- és ezüstkereskedő céget is bejegyeztetett, ám ez 
csak 1873. április elejéig létezett, amikortól egy 1872. december 10-én kötött társasági 
szerződés alapján Réthy és Nyitrai cégként működött tovább (1873. szeptemberéig). 
1872 novemberében Nyitray [sic!] még a bécsi Raten und Rentenbankkal is társult mint 
pesti váltóüzlet-tulajdonos beltag (a címvezető Rotter Fülöp), amelyből aztán a kültag 
bécsi cég 1873 augusztusában távozik, hogy aztán a Nyitray és társa egyéni váltóüzlet- 
ként fejezhesse be cégtörténeti burjánzását 1874 márciusában."" A pesti kereskedelmi 
testület nyilvántartása a regisztrált névhez a következő lakonikus megjegyzést fűzte: 
, nach Wien 18747." 

A Nyitrai-féle történet azonban ezzel még távolról sem zárult le, ezért szükséges 
még egy rövid epilógus. 1878-ban ugyanis Nyitrai, immár egy bécsi bejegyzett cég 
tulajdonosaként ismét felbukkant Budapesten. Ezúttal a IV. kerület Váci u. 27. szám 
alatt működtetendő , pénzváltó és sorsjegyárulási üzlet" gyakorlásához kért iparjegyet. 
Azt, hogy megtartsa a bécsi Nyitrai és társa (egyébként egyéni cég) nevét , kereskedel- 
mi összeköttetéseinél fogva" elengedhetetlennek tartotta, ugyanakkor , bécsi üzlete to- 
vábbi folytatása mellett itt folytonosan nem lehetvén jelen" magyarországi cégvezetőt 
akart alkalmazni, ezt azonban a cégbíróság, nem magyar fióktelepről lévén szó, nem 
engedélyezte. Ezután egy új fordulattal — , üzleti és vagyoni állapota gyökeres változá- 
sára" hivatkozva — Wagner Antal bécsi magánzóval lépett Bécsben társas viszonyba, 
de Pesten továbbra is Rosenfeld Manó cégvezetése mellett indult be az üzlet. Nem 
teljesen zökkenőmentesen, mivel Rosenfeld , a magyar nyelvet egészben nem bírván 
. .. az összes kézbesített iratcsomót a Werheim féle pénztárba elzárta", s így a bejegyez- 
tetés elhúzódott, s csak 1879 februárjára sikerült Wagner úr iparhatósági igazolványát 
megszerezni. A nehezen gründölt pesti cégből aztán Nyitrai már 1880 májusának végén 

távozott, s a Nyitrai és társa pesti céget az egyetlen bécsi beltag (1. Kártner str. 23.) 
1884-ben végleg töröltette. 7? 

A pénzváltó cégek hatvanas évekbeli dinamikáját azonban távolról sem csak köz- 
pontból származó, csekély tőkeerejű vállalkozások jellemezték. Kohen Ignác Izidor 
(01829) pályája Szegedről indult. Féltestvérei kereskedőként már korábban megvetet- 
ték itt a lábukat (Kohen testvérek). Kohen I. I. a bécsi Politechnikum kereskedelmi 
tagozatán végezte tanulmányait, majd apja szegedi dohányüzletében folytatott gya- 
kornokoskodás és nyugat-európai tanulmányút után Pesten nyitott saját terményüzle- 
tet, amelynek elsősorban dohánnyal foglalkozó profilját a hatvanas években bővítette 
bank- és pénzváltóüzlettel."? A keszthelyi származású Baron Benedek az ottani gim- 
názium befejezése után szintén Bécsben, a Politechnikumban folytatott stúdiumok után 
először szülővárosában volt kereskedő, majd a hatvanas évek elején öccsével, Edével 
együtt nyitott Pesten pénzváltó üzletet. Pályaívüket és integrációjukat jól reprezentál- 
ja, hogy nemcsak nevüket magyarosították Baronyira, hanem Benedek 1870-ben, Ede 
pedig 1882-ben magyar nemességet nyert." Ami pedig a pesti homo novusok hálózat- 
építési képességét illeti, tanulságos példaként említhetjük, hogy a pesti Wahrmann és 
fia, a keszthelyi Baron testvérek és a szegedi Kohen I. I. 1869-ben bankárként közösen 
vállalkozott a Ganz gyár részvénytársasággá alakítására." 

Máshonnan indult (és máshol ért véget) Fischer Löbl Mór, vagy ahogyan majd a 
cégnévben is rövidítve szerepel, Fischer M. L. története. Esete a specializáció és fel- 
Jfűződés jellegzetes példája. 1835-ben született a Nógrád megyei Losoncon. 1860-tól a 
fent idézett Herzberg A. pesti pénzváltó üzletében részint mint pénztárnok, részint mint 
ügyvivő szolgált. Először 1863 nyarán folyamodott , igérvényeladási iparüzlet" iránt, de 
miután az iparjegyet erre nem kapta meg (s a konjunktúra sem alakult kedvezően), ettől 
a szándékától 1864 őszén elállt. Legközelebbi kérvénye 1866 februárjából való, amikor 
a Magyar utca Unger-féle házának Hatvani utcára néző oldalán egy , sorsjegytárgyat 
árulási irodát (:Lotterie Effecten Comptoir:) kívánt nyitni," azt az 1859. évi ipartörvény 
alapján bejelentette és arra iparjegyet kért. Mint Thaisz Elek főkapitány véleményében 
írta: , folyamodó vállalatja arany- és ezüst pénz kizárásával a hatóságilag engedélyezett 
pénzváltók üzletéhez tartozó értékneműekre kiterjeszkedik, t.i. sorsjegyeket, ígérvé- 
nyeket, állampapírt eladni s e félékre előlegezéseket adni szándékozik", s hozzáfűzte: 
, az illető személyi jelleme iránt észrevétel nincs" A Polgári Kereskedelmi testület sem 
emelt kifogást. 1866 áprilisában azonban Fischer új cégnéven kívánta cégét bejegyezni: 
, Első Magyar sorsjegytárgyak irodája", amire a főkapitány azt is elmagyarázza, hogy 

az igérvényeket (Promessen) , folyamodó magyar nyelven fogalmazva áruba bocsájtja, 
s a kérdéses címnek elérhetése által azoknak eladhatását előnyösebben eszközölhetni 
szándékozik". Ezt azonban a Polgári testület már , alapnélkülinek" mondta és ellenezte 
(azt, hogy a magyar nyelvűség ellen volt e kifogásuk, vagy az , elsőséget" tagadták, az 
nem derül ki a lakonikus véleményből). Pedig Fischer ekkor már kétségtelenül működő 
cégének bejegyzését azzal sürgette, hogy , üzletét jelenleg. bővíteni" szándékozik." 
Végül a váltótörvényszéki bejegyzésre csak 1868 nyarán került sor, miután Fischer 
a Pesti Népbank, mint önsegélyező intézet zálogosztálya által felállítandó közvetítő 
intézeti hálózat főügynöke lett. Cégét a bejárat fölé festett Fortuna alakról a köznyelv 
csak , Fortuna-Fischer" néven emlegette." Ez sem mentette meg azonban attól, hogy 
1873. július 30-án ne kelljen csődöt kérnie maga ellen (mint ahogy a Pesti Népbankot is 
elsodorta a krach). A csőd megszűntetésére csak 1884-ben került sor." Hiába igyeke- 
zett tehát Fischer M. L. tőkehiányból adódó hátrányait specializációval és egy nagyobb 
szervezetre való felfűződéssel ellensúlyozni, úgy tűnik épp ez lett a veszte. 

S nem ez volt az egyetlen csőd, amely a pénzváltó házakat sújtotta, s a folyamat nem 
is 1873-ban kezdődött. Gondolnunk kell először is Kohen I. I. 1869 novemberi fizetés- 
képtelenségére, amely lényegében az egész kis válságot Pesten elindította." Kohen 
azonban, a Franco-Magyar Bank vezérigazgatójaként még 1873-ig a színen maradt. 


11. táblázat 
Pénzváltó cégek csődje 

Láthatóan a csődhullám egyaránt érintette a hatvanas évek konjunktúráiban érintett 
kis és nagyhalakat. Ráadásul az is figyelemre méltó, hogy Kohen csődjét leszámítva a 
többi esetről nem a pesti csődiratokból, hanem vagy a váltótörvényszéki, vagy a keres- 
kedelmi testületi forrásokból értesülünk. 

Vegyük számba a cégbejegyzések sorrendjében a fenti csődbejutottakat: Kanitz 
Simon először 1865-ben kérvényezte, hogy a Színház tér 4. számú házban pénzváltó 
üzletet nyithasson, de csak 1866 nyarán tudott Manóval társasági szerződésre lépni s 
megalakulni. 1870-től Manó már egyedül vitte Pesten a céget."" Nem sokkal az 1873 
nyári csőd bejelentése előtt, 1873 tavaszán a hazai sajtó a Kanitz et Co. bécsi pénzváltó 
cég , szipolyozó metódusairól" cikkezett." A csongrádi származású Károly(i) József, 
aki 1860-ban még , Oekonom"-ként vette feleségül a szécsényi születésű Beitscher 
Bertát, 1866-ban, a HHarmincad utcai Ullmann-féle házban nyitotta meg pénzváltó és ér- 
tékpapír-kereskedő cégét." A szegedi származású Sándor (eredetileg Schwarzenfeld) 
Ernő a biztosítási üzletből érkezett 1867-ben a bank- és pénzváltó iparba (a cég kültagja 
felesége, a jelentős családnevű Basch Borbála volt!).""? Finaly Hugo, a pesti dr. Finaly 
Zsigmond orvos 1844-ben született fiaként 1868-ban nyitotta meg bank- és bizomá- 
nyi üzletét." Porges Lajos 28 évesen, szintén csak 1868 tavaszán kezdte a pénzváltó 
és leszámítoló üzletet gyakorolni Pesten." A felsorolás alapján könnyen belátható, 
ezek a cégek viszonylag későn startoltak rá az üzletágban kínálkozó lehetőségre, s nem 
bizonyultak tartósnak. Hiába voltak zömmel a fiatal korosztály tagjai, a konjunktúra 
időszakában újonnan ideáramlókat a piac már nem tudta maradéktalanul felszívni, s a 
válságok idején igen sebezhetőknek bizonyultak. Ahogy az a piacok gazdaságszocioló- 
giájában ma is ismert jelenség. "6 

Természetesen az új szereplők tömeges beáramlása a régiek és a nagyok számára is 
átalakította a viszonyokat. Ebből a szempontból különösen szimptomatikus tünet, hogy 
némelyik az üzletág hatvanas évekbeli fellendülése idején nagysúlyú szereplő eladta 
pénzváltó irodáját (miközben fenntartotta a céget), ahogy ezt például Wahrmann Mór 
tette 1872 végén."" A korábban virágzó üzlet eladása — bár összefüggésbe hozható a 
tervezett országgyűlési összeférhetetlenségi törvénnyel is — a válság előestéjén akár 
intő jel lehetett (volna). Voltak azonban olyan pénzváltók is, akik csak több válság 


180 BFL IV.1303.f II. 118/1865; BFL TCJ II. 178; ECJ 5. 268. 

181 SZL. 1873. március 15. 166—167. 

184 BFLIV.1303.f X. 526/863. Házasságot 1869-ben kötött Ellenberger Eugenával. BFL IHA A 3568 (1869. 
november 7.) 

elmúltával, immár a földbirtok felé fordulva döntöttek az üzlet bezárásáról. A Baron 
testvérek például 1885-ben kérték a cég formális felszámolását. "" 

A nagy krach tehát kétségtelenül lezárt egy korszakot a pesti pénzváltók történeté- 
ben, de természetesen nem állt meg az élet. Új cégek alakultak, amelyek elsősorban a 
sorsjegyüzletben, majd a törvény általi szabályozást is kihívó részletüzletben kerestek 
maguknak újabb üzleti lehetőségeket. A sorsjegyüzlet terén a válság utáni korszakra 
kitekinve jellegzetes példának tekinthető a balassagyarmati születésű Steiner Hermann 
(magyarosítás után Kővári Ármin) cége. Ha az előzményeket számításba vesszük, 
Singer Lázár és Brody Bertalan 1873. március 18-án kapta meg az iparjegyet, hogy 
Singer Brody és társa első hazai részletjáradéki s leszámítóló üzlet címen a banküzletet 
gyakorolhassák." A társ nevezet alatt Steiner született Wolf Anna húzódik meg, aki- 
nek férje, Steiner Ármin lesz a címvezető. Üzletalapításra nem a legszerencsésebben 
kiválasztott időpontról volt szó, az kétségtelen. Brody már 1874-ben kilépett a cégből, 
s a társak már csak ketten maradtak, Singer és Steinerné, illetve maga Steiner mint 
címvezető a Hatvani utcai Kaszinó épületben. Az 1878-ban bekövetkezett névmagya- 
rosítás után Kővári Ármin saját céget alapított, s ugyan felesége még 1883-ig benne 
marad a Singer és társa cégben, de valójában férje cégének is felerészben tulajdonosa 
lett. Ennek köszönhetjük, hogy amikor a szegedi születésű Kőváry (sic! ] sz. Wolf Anna 
1888. október 18-án, 48 éves korában elhalálozott, mivel 3 kiskorú gyermek maradt 
utána, részletes leltár készült az üzleti vagyonról, amelynek fele része az asszonyt il- 
lette meg. Ennek révén nemcsak a konkrét üzlet viszonyai, hanem tágabb értelemben a 
pénzváltó irodák , üzleti alkata" is feltárulhat előttünk." 

A mérleg legnagyobb tételei a hajdani Malvieux-bankházból az ország öt legna- 
gyobb bankja közé épp ekkoriban emelkedő Magyar Leszámítoló és Pénzváltó Bank- 
kal kapcsolatosak: Kővárinak durván 85 000 forintos értékpapír-letéti követelésével 
62 200 forintos lombardkölcsöne állt szemben. Enélkül az egyoldalú felfűződés nélkül 
a szakosodott sorsjegyüzlet egyszerűen nem lett volna életképes. Pedig a 14 500 forint 
körüli sorsjegykészlet és 7000 forintnyi készpénz-állomány (és a mérlegfőösszeg) nem 
jelentéktelen forgalmat sejtet. A cég jogi önállósága mögött a pénzügyi függőség ténye 
egyértelmű, ami azt is jelzi, hogy ekkorra a 19. századi pesti kereskedő-bankár , ezüst- 
kora" is véget ért. A 20. század elején kezdődő másodvirágzást egészen másfajta okok 
indították el." 


188 BFL VII.2.e Cg 1876 V 197 (1885. május 7.) 
189 BFL VII.2.e Cg 1876 V 740. 

12. táblázat 
Kővári Ármin mérlege (1889. január 4) 


Cselekvő állapot Szenvedő állapot 


A Magyar Leszámítoló és 
14 498.40 ] Pénzváltó Bank irányában / 61 195.00 
depot tartozás" 


B. Egyéb értékpapírokban 1 038.50 ze rrgáááásátó külső szárlá  sz06Ho 
C. Különféle pénznemekben 3 425.84 TK ENEK 
E. Üzleti aktív követelések 84906.309 hp 


A. Sorsjegyekben 


G. Üzleti felszerelés 631.00 


$ MLPB: , nálunk betétben lévő értékeinek készpénz-előlege" 

ROTHSCHILD - SINA — WODIANER 
BÉCSI BANKÁROK AZ ÚN. MAGYAR KONZORCIUMBAN 


Van-e a tőkének nacionáléja? 

Erre a kérdésre keresve a választ, első megközelítésben, általánosságban úgy találjuk, 
hogy a hitelező országok tőkéinek minden bizonnyal van: ebben az értelemben hal- 
lunk ugyanis a tőkeexportőrök esetében brit, francia, német stb. tőkekivitelről. Az adós 
országoknál már nem ilyen egyértelmű a helyzet. Némi iróniával azt mondhatnánk, 
hogy a tőkeimportőrök között inkább a tőkehiánynak (a tőketartozásnak) van nemzeti 
konnotációja. Maradva a 19. századi történelmi példatárnál, ebben a jelentésben hall- 
hatunk orosz, magyar, szerb vagy éppen görög adósságról. 

Ha azonban a tőkeáramlás formáit közelebbről megvizsgáljuk, akkor azt tapasztal- 
juk, hogy a nagyobb befektetések piacán (államkölcsönüzlet, infrastrukturális beruhá- 
zások, kereskedelmi és ipari vállalkozások stb.) a hitelnyújtást nemzetközi konzorciu- 
mok bonyolítják le, amelyek különböző nemzetközi tőkepiaci centrumokat fognak át. 
A hiteltartozások esetében csak az államilag felvett kölcsönök (államadósság, állami 
kézben levő közlekedési és iparvállalatok) öltenek , nemzetállami" alakot, a privát (és 
a direkt) hitelek közvetlen összeköttetést létesítenek a nemzetközi aktorok és a honi 
vállakozók között, s ebben az összefüggésben a nemzet csak egyfajta gazdasági-kultu- 
rális környezet gyanánt, közvetítő közegként játszik szerepet. 

A 19. század egészében, a napóleoni háborúktól az első világháborúig terjedő idő- 
szakban a Habsburg Birodalomban és az Osztrák-Magyar Monarchiában Bécs töltött 
be számottevő nemzetközi tőkeközponti szerepet, s bár a Monarchiában a század má- 
sodik felében sorra nyíltak az egyes országok (tartományok) tőzsdéi az értékpapírpia- 
cok decentralizációja jegyében, ezek jelentősége az értéküzletben nemzetközi léptékkel 
mérve csekély maradt. Ebben az összefüggésben, ha a 19. század második felében már 
nem is Metternich kertje végében, a Rennwegnél kezdődött a Balkán, európai tőke- 
piaci értelemben még mindig Bécs volt a legkeletebbre eső lerakat (jóllehet a prágai, 
pesti stb. , tőzsdefiliálék" nélkül felhajtóereje valószínűleg jóval jelentéktelenebb lett 
volna).! 

Aligha véletlen tehát, hogy azoknak a bankároknak, akik a peremvidékeken a nem- 
zetközi értékpapírforgalomba kívántak bekapcsolódni, szükségképpen Bécsbe kellett 
gravitálniuk. A címben jelzett három családi cég (amelynek kulcsszerep jutott a kiegye- 

zés utáni magyar államkölcsönüzletek kezdeteikor) Bécsig igen különböző utat járt be. 
Ezek az utak elég közismertek, ezért csak vázlatosan utalunk a sajátosságokra. 

A Rothschildok — mint ismert — a frankfurti Judengasséból rajzottak szét Európa fő 
tőkepiaci központjaiba. Amint a címerükben feltüntetett, egybefont öt nyílvessző jelké- 
pezte, az öt fivér révén London, Párizs, Frankfurt, Bécs és Nápoly között teremtődött 
, egyetértés és integritás" (az 1822-es osztrák bárói címerben a , Concordia — integritas 
— industria" jelmondat szerepelt). Mayer Amschel tíz, életben maradt gyerekéből a bé- 
csi házat a másodszülött fiú, Salomon (1774-—-1855) hozta létre a napóleoni háborúkat 
követően (5. M. Rothschild), majd halála után egyetlen fia, Anselm (1803—1874) vitte 
tovább.? 

A Sinák a Török Birodalomból, a görög Moschopolisból (ma Albánia) Nien ke- 
resztül jutottak a 18. század végén Bécsbe. A bécsi cégalapító, Simon Sina senior még 
1753-ban Moschopolisban született, először Nisből (1782), másodszor Bécsből házaso- 
dott. Cége főként levantei árukkal kereskedett, de hamarosan bekapcsolódott a banküz- 
letbe is. 1818-ban kapott hodosi és kisdiai javaira magyar nemességet, 1822-ben hunyt 
el. Fia, Georg Sina (Ni5, 1783—Bécs, 1856) 1809-ben a magyarországi görög Derra 
Katalint vette nőül, az üzletben mostohatestvérével, Johann Sinával (Bécs, 1804—1869) 
társult. 1811-ben kapta meg az osztrák állampolgárságot, 1832-ben pedig osztrák bárói 
címet nyert. Élete végén az Osztrák Nemzeti Bank kormányzóhelyettese lett. Az első 
házasságából származó fiú, Simon jr. (Bécs, 1810—1876) ismét csak magyarországi 
görög nőt (Iphigenia Ghika) vett feleségül (1835), s még ugyanebben az évben belépett 
az atyai cégbe is. Az apa halála, 1856 után azonban a bécsi ház (I. G. Sina) vezetését az 
abban addig is tevékenykedő nagybácsira (apja mostohatestvérére) hagyta, ő maga el- 
sősorban a nagyrészt Magyarországon fekvő birtokai irányításával törődött. Férfiutódja 
nem maradván, végakarata szerint halála után özvegye a céget felszámolta." 

Míg a Sina család útja Bécsből kanyarodott Magyarország felé, addig a Wodianerek 
Csehországból indulva elég cikk-cakkos útvonalon Magyarországon (Bácskán) át ke- 
rültek Bécsbe. Wodianer Sámuel már Szegeden született, 1828-ban sikerrel folya- 
modott letelepedési engedélyért Pest város tanácsához, majd 1834-től működtette ott 
nagykereskedő cégét. Idősebbik fia, Mór (Szeged, 1810-Baden, 1885) 1825 és 1829 
között az atyai cégben tanulta ki a szakmát, amelybe 1830-tól társult. 1833 és 1840 
között a Wodianer et Sohn pesti nagykereskedés egyik tagja volt, majd 1840-től Moritz 
Wodianer cégnéven Bécsben kért nagykereskedési engedélyt, de tagja maradt az atyai 
cégnek is. A fiatalabb fivér, Albert (Szeged, 1818—Budapest, 1898) képzésének már 
fontos része volt az angliai gyakornokoskodás, 1838-ban kapott Pesten cégvezetői jo- 
got és 1846-tól lépett be társként az atyai cégbe. Akárcsak a Sina-ház, a negyvenes 

években a Wodianerek bécsi és pesti házai is elsősorban a gyapjú- és a dohányüzletre 
szakosodtak, miközben bank- és váltóüzletet is folytattak. Az apa, Sámuel kapriorai 
előnévvel fiaival együtt 1844-ben kapott magyar nemességet. Mór később, 1863-ban 
osztrák, 1874-ben magyar, Albert pedig 1886-ban magyar bárói rangot nyert. Mór 
1860-ban lett az Osztrák Nemzeti Bank igazgatósági tagja, majd 1863-ban alkormány- 
zója. A pesti utódcég (Albert Wodianer) 1868-ban számolt fel. A bécsi bankházat az 
egyetlen fiúutód nem vitte tovább Mór halála, 1885 után." 

Ha már a különböző utakat számbavettük, érdemes tekintetbe vennünk a családi 
cégek etnokulturális miliőjében meghatározó szerepet játszó vallási tényező jelentősé- 
gét. A leginkább internacionális Rothschildok és Sinák a 19. század közepén még szi- 
gorúan tartották magukat mind a zsidó, illetve görögkeleti valláshoz, mind a felekezeti 
endogámiához. A saját etnokulturális identitás megőrzése érdekes módon kapcsolódott 
a nemzetekfölöttiséghez. Érdemes ebből a szempontból Pulszky Ferenc megfigyelését 
idéznünk, aki épp a bécsi Rothschild és Sina kapcsán egyszerre emelte ki e pénzfeje- 
delmek magyarok iránti toleranciáját, illetve a polgári pedantéria és takarékosság, vala- 
mint a lovagi pazarlási hajlam iránti megértését: , A roppant mennyiségű pénz világpol- 
gárrá teszi birtokosát, az megérti, s felhasználja úgy a németnek polgári takarékosságát 
s pontosságát, mint a magyarnak lovagi pazarlását."" A szűkebb értelemben Habsburg 
birodalmi, s ezen keresztül multikulturális kötődésű Wodianereknél viszont először, a 
harmincas évek elején, még Magyarországon Mór tért ki, majd nem sokkal a nemesítés 
előtt apja, Sámuel is elhagyta az ősök hitét. Úgy tűnik, az emelkedő pályaív vágya Ma- 
gyarországon, az emancipáció előtt radikálisabb alkalmazkodásra sarkallt. 

A fent említett kereskedő-bankárok eredetileg egymás versenytársai voltak Bécs- 
ben, s tulajdonképpen az 1860-as évtized hozott létre olyan helyzeteket, hogy számos 
befektetésben, államkölcsön-üzletekben, közlekedési vállalkozásokban konzorciális 
társként kényszerültek fellépni. A konzorciális formának épp az a lényege, hogy in- 
tézményesen nem szorítja a piaci aktorokat egy vállalatszervezetbe, sőt, a konzorciális 
társakat úgymond , szolidaritás nélkül" fűzi alkalmi társulásba össze." 1864-ben pél- 
dául a bécsi kormányzatnak két államkölcsön kibocsátására is szüksége lett. Az egyik, 
az ún. 40 millió forintos sorsolási kölcsön, amelyből mind a Sina-Wodianer csoport, 
mind a Rothschild-Creditanstalt koalíció részesült. Még ugyanebben az évben sor ke- 
rült egy 70 millió forintos ún. ezüstkölcsön kibocsátására is, amelyben viszont Sina 
és Wodianer a londoni Baringokkal és a nem sokkal korábban alakult Angol-Osztrák 
Bankkal társult. Ez utóbbi tranzakció azonban 1864 végéig csak szerény eredménnyel 

járt, ezért a kibocsátási összeget redukálni kellett és más forrásokból megpróbálni a 
szükséges summát előteremteni." 

A verseny szorításában lépett alkalmi szövetségre a három bankház a Pestet Budá- 
val összekötő Lánchíd részvénytársasági működtetésére is. Most beérjük annak emlí- 
tésével, hogy a Rothschild-Sina- Wodianer trió milyen kulcsszerepet játszott 1870-ben, 
a Lánchíd magyar állam általi megváltásakor. A Lánchíd Rt. utolsó mérlegében az állt, 
hogy 1869-ben 5 153 505 frt értékű részvény volt forgalomban." A teljes mennyiség 
megoszlását nem ismerjük. Azt viszont pontosan tudjuk, hogy 1870 nyarán a bécsi 
Rothschild, Sina, Wodianer házak összesen 3335 darab Lánchíd-részvényt juttattak el 
a budai magyar központi állampénztárhoz. A beváltás ellenértékeként , a részvénytu- 
lajdonosok" járandóságául pedig 2 301 150 forintra tartottak igényt. Hogy kik voltak a 
részvények tulajdonosai, azt pontosan nem deríthettük ki. Ha mást nem, a forgalmazás- 
ban játszott erőviszonyokat azonban jelzi, hogy a legtöbbet Sina (1278 darab) és Roth- 
schild (1277 darab) szolgáltatta be (az 1 címletnyi különbséget akár szimbolikusnak is 
tekinthetjük!), míg Wodianer 715 darabbal járult hozzá a beszállításhoz." 

A megváltást egyébként a magyar kormány az 1870-es úgynevezett magyar királyi 
nyereménykölcsönből fedezte (1870: X. tc.), amely általában is a főváros fejlesztését 
kívánta szolgálni. A kölcsön során a magyar állam először szerződött olyan konzorci- 
ummal, amelynek a bécsi S. M. von Rothschild ház is egyik tagja volt." A kiegyezés 
utáni első magyar állami hitelműveletet, a 80 milliós ún. vasúti kölcsönt ugyanis 1868- 
ban az akkori pénzügyminiszter, Lónyay Menyhért tudatosan nem Béccsel, hanem a 
párizsi Maurice Haber révén a nemrég alakult francia Société Générale-lal (SG) kö- 
tötte."" A kibocsátás kudarcainak konkrét okait most nem érdemes kutatni (rossz idő- 
zítés, ellenfelek akciói stb.), tény, hogy a magyar kormány egy huszárvágással a maga 
számára tartotta meg az eladhatatlan kötvényeket (megkímélve magát erre a részre a 


7 A sorsjegykölcsönből aCA 15,5, a Rothschildok 11, Sina és Wodianer együtt 13,5 milliót vett át. LIESE, 
1988. 151, 153-154, 179-180; LANIER, 1998. 82. Érdemes megemlíteni, hogy az 1864-es ún. ezüst- 
kölcsönben a Rothschild-konzorcium későbbi tagja, a berlini Disconto Gesellschaft Sinával és Wo- 
dianerrel együtt vett részt. 

8 DEÁK/LANIER, 2002. 68. 

9 MOL K 255, 1085. cs, ad 1851/ PM (1870. június 28.) Ez 690 frt darabonkénti árfolyamot jelentett. 

10 A konzorcium tagjai a Wiener Bankverein vezetése alatt a Niederösterreichische Escompte-Gesellschaft, 
az Österreichische Bodencredit-Anstalt és a S. M. von Rotshschild bankház voltak. A sorsjáték...1943. 
185. 

11 Szokás a vasúti kölcsön kapcsán Halász Imre volt pénzügyminisztériumi fogalmazó visszaemlékezését 
emlegetni, aki épp Wodianer Mór szarkasztikus élcét idézte: ,,... Lónyay a magyar államhitelt úgy vezeti 
be a pénzpiacra, mintha valaki fiatal lányát az első bálba egy kétes hírű hölgy által vezetné be." HALÁSZ, 
1911. 403. Az SG újabb intézet volt, azért , kétes hírűnek" mégsem tekinthető. Hogy Lónyay Bécs 
helyett Párizsra kívánta helyezni a kötvénykibocsátás súlypontját, az is vitathatatlan. De a Habsburg 
Birodalom ún. régi adósságainak terhe is nyomasztóan hatott. Kár lenne tehát megfeledkezni Halász 
Imre visszaemlékezésének megelőző mondatairól: A Rothschild csoport ajánlata alacsonyabb kibocsá- 
tási árfolyamot, magasabb províziót tartalmazott, mint az SG-é, tehát , Lónyay a számszerint kedvezőbb 
ajánlatnak adott előnyt." HALÁSZ, 1911. 402. 

kamatfizetési kötelezettségektől). Végső soron azonban a vasúti kötvények fennmaradt 
részének elárusítása mégiscsak a Rothschildok kezébe került: Kerkapoly Károly pénz- 
ügyminiszter jelentése szerint az 1871 végén még a magyar állam tulajdonát képező 
40 523 db kötvényből 33 471 db a , de Rothschild testvérek" párizsi cégénél volt letét- 
ben, Bécsben pedig azévben a kötvények és szelvények beváltásában Wodianer Mór 
bankháza játszotta a döntő szerepet. !? 

Mindezek ellenére — vagy éppen ezért — a következő két államkölcsön megköté- 
sekor (1871-es 30 milliós és az 1873-es 54 milliós ezüstkölcsön) a magyar kormány 
megint más társulással, ezúttal az 1869-ben alakult és az Erlanger-csoporthoz tartozó 
Franko-Magyar Bank konzorciumával kísérletezett; ? s csak az 1873-as krízis és krach 
idején, az államcsőd szélén talált ismét vissza a Rothschild-konzorciumhoz. 

1873. július végén Kerkapoly Károly pénzügyminiszter , sürgős és fontos tárgyban" 
magához kérette Lukács Antalt, a Magyar Földhitelintézet igazgatóját, s Weninger Vin- 
cét, a Magyar Általános Hitelbank vezérigazgatóját. A fontos tárgy az állam fizetéskép- 
telenségének réme volt. Kerkapoly közölte, hogy értékpapírjait mind elzálogosította 
(,közel 15 millió forint értéket 8 millió forintért"), , tetemes fizetések esedékesek, a jú- 
liusi guotára és államadóssági járulékra tartozásban van". Arra a kérdésre, hogy meny- 
nyire lenne szüksége, Kerkapoly azt válaszolta, hogy augusztusban 3, szeptemberben 
még 2 millióra. Mint Weninger írta: , felrándultam Bécsbe, Wodianert megnyervén, 
elmentem a Credit Anstaltba és ott végre 5 millió Acceptations-Creditre ráállottak, ha 
Rothschild is beáll a Companiába és ha a Nationalbank escomptba veszi a váltókat, a 
nélkül, hogy a cégek külön hitele terhére iratnék. — Délután nagy tanácskozásunk volt, 
Wodianer megígérte, hogy a magyar kormány érdekében interveniál a Nationalbanknál. 
Sina is belépett a consortiumba.""" Íme a magyar Rothschild-konzorcium osztrák—ma- 
gyar részének rövid fogantatástörténete. Tanulságos az útvonal és a sorrend: Wodianer 
— Credit-Anstalt — Rothschild — Nationalbank — Sina. 

A konzorciális ajánlat tehát 5 millió forint elfogadványról szólt. A három hónapos 
lejáratú váltókon a fent nevezett cégek (CA, MÁH, Rothschild, Sina, Wodianer) egyike 
a kiállító, másika az elfogadó, s a központi állampénztár rendeletére (Ordre) szólnak. A 
hitel további három hóra meghosszabbítható. Weninger, a Magyar Általános Hitelbank 
vezérigazgatója viszont elégedetlen volt a pénzügyminiszterrel: ,,...ő, ki egész augusz- 
tusra 3 milliót kívánt, azután 2 1/2 millióval akart megelégedni, öt nap alatt az egész 
öt milliót sürgette. Ez ismét bizonyítja, hogy K. sohasem tudja, hogy áll és mit akar! 
Restellem a dolgot, mert bécsi társaink előtt ezúttal ismét discreditirozta magát. Mint 


12 Kerkapoly Károly magyar PM által a képviselőház elé terjesztett jelentése a magyar vasúti kölcsön ál- 
lapotáról és hovafordításáról az 1871. évre. Buda, 1872. Melléklet: Zárszámadás, 1872. című (valójában 
Pesten, 1872. szeptember 30-án készült) kiadványhoz. 

13 KÖVÉR, 1873. 1986. 90. sköv. 

14 Weninger Vince — Csengery Antalhoz (1873. augusztus 13.) In: CSENGERY, 1928. 321—322 

hallom, ezen 5 millióból már csakis 300 000 frtja van. Gyanítom, hogy megint zavar- 
ban van, mert ma délután 5 órára jelentkezett nálam. Hol fog ez végződni? A könnyel- 
műség, felületesség, krajcáros pénzügyi politika mellett a zavar és fizetési képtelenség 
egyszerre, váratlanul beköszönthet." (Kiemelés — K. Gy.)" 

Az egyenként 50 000 forintra szóló, összesen 100 db váltó után a jutalék 50 000 
forintot tett. Az elfogadók között pedig a konzorciumban a CA 5096-kal, a bécsi 
Rotshchild ház 2096-kal, Sina és Wodianer pedig 15-1596-kal szerepelt, a MÁH-nak a 
kiállító tiszte jutott. 


I. táblázat 
A magyar kormány bécsi váltóelfogadványainak megoszlása (1873. augusztus) 


Elfogadók 
Dátum 
Riothschild S.M. [Gredít-Anstalt 


300 000 


Forrás: MOL K 255 1085. cs. 3320, 3321, 3361/PM (1873) 


A váltóelfogadás (Acceptance-kredit) sima kereskedő-bankári művelet volt, külö- 
nösen ha — mint jelen esetben — magyar kormányzati (és wodianeri) intervenció követ- 
keztében nem terhelte az elfogadó cégek saját központi banki hitelkeretét. Az összeg 
azonban nem tekinthető szokványosnak. S 3 hónap múlva a prolongáláskor az is kide- 
rült, hogy ez az összeg sem elegendő, s ezúttal már a válság sújtotta Bécs is szűk ke- 
resztmetszetnek bizonyult. Váltóhitelhez a Monarchia határain belül már nem lehetett 
jutni, a Hitelbank közreműködése azonban továbbra is nélkülözhetetlen volt. Weninger 
ezúttal Berlinbe, az ún. porosz konzorcium tagjaihoz utazott, akik 1859 óta már több- 
ször léptek fel közösen. Az ügyletben három bank vett részt: a frankfurti M. A. von 
Rothschild £ Söhne, a berlini S. Bleichröder bankházak és a szintén berlini Disconto- 
Gesellschaft. A három havi váltók kibocsátója Pesten ezúttal isa MÁH, Bécsben pedig 


15  Weninger — Csengery (1873. augusztus 13.) In: CSENGERY, 1928. 322. Weningernek arról is tudomása 
volt, hogy augusztus 1-jén gond volt a tisztviselők fizetésének kifizetésével, valamint az építési válla- 
Ikozók sem kapták meg hetek óta a járandóságukat. Uo. 

M. Wodianer. A bécsi üzletnél már tapasztalt módon a bélyeg- és egyéb költségeket a 
magyar állampénztár fizette, a provízió itt is 196, s előre volt fizetendő." 

Azonban mind a bécsi, mind a berlini váltóelfogadványok csak előleget jelentettek 
az állósított (fundált) kölcsönhöz, amely — két részletben, 1873—1874-ben — a 153 mil- 
liós, 690-os magyar kincstári utalványok néven vonult be a magyar állampénzügyek 
történetébe. A kölcsönüzletről a kortársak már születése előtt annyi rosszat mondtak 
és írtak össze, hogy azt talán még felhánytorgatni is kár lenne. Nevezték azt , elveszett 
csata után egy végtelenül súlyos békekötésnek" (a konzervatív vezérszónok, Sennyey 
Pál), olyan kölcsönnek, amely ,,a keleti államok színvonalára helyezi Magyarországot 
(Horn Ede, a balközép pártból), vagy pedig , az ország hitelét kompromittáló, jövőjét 
veszélyeztető kölcsönnek" (a szélsőbalról Simonyi Ernő)." A pénzügyminiszter még 
elfogadtatta az állami jövedelmeket fedezetül kívánó, súlyos feltételekkel kapott köl- 
csönt (1873: XXXIII. tc.), de azután le kellett mondania. Az eredeti konzorciumi ja- 
vaslathoz képest (amely 5096-ban monarchiabeli, 5096-ban németországi bankok része- 
sedését tartalmazta) végül sikerült elérni, hogy a londoni N. M. Rothschild £ Sons is 
belépjen 2096-os részesedéssel a konzorciumba. Témánk szempontjából azonban most 
számunkra mindössze annyi érdekes, hogy a bécsi magánbankárok által folyósított köl- 
csönök közül ez volt az első és egyben az utolsó is, amelyben a címben szereplő hár- 
mas, a Rothschild — Sina — Wodianer bankházak együtt szerepeltek egy nagy magyar 
állami tranzakcióban. 

A bécsi magánbankárok részesedése egyenként már láthatóan nem tudott lépést 
tartani a nagy crédit mobilier típusú intézetekkel (CA, DG). Együttes súlyuk azonban 
mégis tekintélyes. Részvételük a konzorciumban távolról sem volt azonos jellegű. Míg 
S. M. Rothschild és M. Wodianer a kötvénykibocsátáskor aláíró helyként és a szelvény- 
beváltáskor kifizetőhelyként is működött, Sina S. G. cége ezekben a folyó ügyletekben 
nem vett részt. Tehát miközben 1873 nyarán Wodianerrel azonos mértékben játszott 
szerepet a nagybani elfogadványi üzletben, az ügyfelekkel bajlódó bankári művele- 
teket elhárította magától. Az is figyelemre méltó, hogy Sina és Wodianer együttesen 
pontosan akkora mértékben részesednek a kincstári utalványokból, mint a bécsi S. M. 
Rothschild ház, miközben a váltóelfogadványokban még nagyobb terhet vállaltak. 


16 MOL K 255 PM Eln. 1086. cs. 4254/1873. 
17 KN, VIII. 1874. 

2. táblázat 
Szerződéses részesedés a magyar államkölcsönöket átvevő 
Rothschild — Credit-Anstalt — Disconto-Gesellschaft konzorcium ajánlataiban 


1873. nov. 1874. ápr. 
696-os kicstári ] 6906-os kicstári 
utalvány utalvány 
I. opció II. opció 


1875. dec. 
690-os 
aranyjáradék 


Credit-Anstalt (Bécs) 

S. G. Sina (Bécs) 

M. Wodianer (Bécs) 

S. M. von Rothschild (Bécs) 

de Rothschild Bros (Párizs) 

M. A. Rothschild k Sons (Frankfurt) 
N. M. Rothschild £ Sons (London) 
Disconto-Gesellschaft (Berlin) 


S. Bleichröder (Berlin) 


Bank für Handel £ Industrie (Darmstadt, 
Frankfurt) 


Sal. Oppenheim jr. £ Co. (Köln) 


X S. G. Sina és M. Wodianer együtt. 
tt A DG-nél kimutatott 5096 az összes német bankokra és bankházakra együtt vonatkozott 
(M. A. Rothschild, S. Bleichröder, Bank für Handel £ Industrie, Sal. Oppenheim jr. £ Co.). 
tk Az 1875-ös 4096-os arány a Rothschildok bécsi, párizsi, frankfurti házait együttesen tartal- 
mazta. 

Forrás: MOL K 255, 78. cs. (1873) ad 4987/PM; K 255, 1086. cs. ad 2500/PM; K 269, 343. 
cs. 359. t. 3709/PM. 


Ezzel függhetett össze, hogy az 1875 végén, a 696-os kincstári utalványok cseréjére 
tervezett 690-os aranyjáradék-kötvény ajánlatában Sina S. G. cége már nem vett részt. 
Kiszorulása a konzorciumból tehát nem a cégfőnök halálának következménye volt, 
visszavonulásának megvannak az előzményei a magyar államkölcsön-üzletben. 

Ami a továbbra is a konzorciumban maradó M. Wodianer és S. M. Rothschild ré- 
szesedését illeti, az arányok összevethetők a cégfőnökök vagyonmérlege révén is. 

Amikor Moritz Wodianer 1872 tavaszán végrendeletéhez kiegészítést fűzött, tiszta 
vagyonát 1871. végi mérleg- és leltáradatok alapján 6.4 millió forintnak számította. 
Ráadásul 1874. decemberi mérlegét elkészítve úgy találta, hogy — elsősorban a válság 
alatti üzleti veszteségek miatt — vagyona az eltelt két esztendőben semmit nem gyara- 
podott."" S bár még a nyolcvanas évek elejének járadék-konverzióiban és a papírjára- 
dék-kibocsátásokban szinte változatlan kvótával vett részt, aláíróhelyként ekkoriban 
már nem jött szóba, s szinte megismétlődni látjuk visszahúzódásában azt a tendenciát, 
amit a Sina ház esetében tíz évvel korábban tapasztaltunk. 

Ezzel szemben 1874 februárjában, a frankfurti cégfőnök, Mayer Carl Rothschild 
halálakor készített mérleg az akkor már csak négy ház (Nápoly közben bezárt) össztő- 
kéjét 34 358 562 £-ban állapította meg, amiből 3 228 562 £ (9,496) volt a bécsi ház ré- 
szesedése. Anselm Salomon halálakor, 1874 júliusában a családi cégek össztőkéje már 
35 520 496 £-ot tett ki. " Ezzel 1874 nyarán Anselm privat contojának mérlegfőösszegét 
vethetjük össze, ami 8 124 753 frt-ra rúgott (ez azonban nem tartalmazta a tökeka- 
mat-számlát, az ingatlan-javak számláját és az ún. külön számlát). Az összehasonlí- 
tás minden nehézsége ellenére megállapíthatjuk, hogy a bécsi Rothschildok igazi elő- 
nyét Wodianerrel szemben nem annyira a helyben (értsd: a Monarchiában) birtokolt 
javak nagyságrendi különbsége, hanem azon túl, a nemzetközi erőtérben meghúzódó 
összcsaládi vagyonkoncentráció jelentette. A családi tőke súlypontja ekkoriban a pá- 
rizsi házra összpontosult, mégis furcsán venné ki magát, ha azt mondanánk, hogy a 
Rothschildok tőkéje zömmel , francia tőke" volt. Mellesleg a hetvenes évek fent tár- 
gyalt magyar üzleteiben a francia ház egyáltalán nem is vett részt, a Rothschild testvé- 
rek cég csak a 696 aranyjáradéknál bukkant fel. A Rothschildok tőkéje nemzetközi volt 
és maradt, ami még félszáz éven keresztül lehetővé tette a Rothschild — Credit-Anstalt 
— Disconto Gesellschaft konzorcium számára, hogy Bécsből mint támaszpontból kiin- 
dulva majorizálja a magyar államkölcsönüzletet. 


18 WSILA, Handelsgericht, Test. Wodianer 32/1853. 
19 GILLE, II. 1967. 571. Osztrák értékű ezüstforintban (1 £— 10 o. é. ezüstforint) az össztöke átlagolva 350 
millió forintnak vehető. A tökemegoszlásra hosszabb távon újabban lásd FERGUSON, 1998. 1039. 

.- ké, 


( Wahrmann és fiai 


k. sz. nagykereskedők 


" Pesten, nagy hid- és miatyánk-utcza szegletén B 
; saját házakban 


A mindennemü bank- és váltóüzlettel foglalkoznak, azaz 
ő külföldi váltók, arany és ezüstpénzek, állam- és iparpapi- 
5 rok, sorsjegyek és záloglevelek eladásával és vevésével, B 

részletfizetések mellett is, valamint sorshuzási igérvények- § 
; kel, továbbá a legkedvezőbb feltételek mellett előlegeket B 
] nyujtanak minden börzeképes papirokra. 450 21 ő 


WAHRMANN ÉS FIA 


A Vormárz egyik gazdasági kulcsfigurája, a kiváltságolt nagykereskedő jól ábrázolt 
alakja a társadalomtörténetírásnak, akár csak a kiegyezés utáni korszak részvénytár- 
sasági igazgatósági tagságot viselő bankárja, vagy kapitalista nagyvállalkozója.! A két 
időszak és a két aktor közötti átmenet azonban alig feltárt és elsősorban retrospektíve 
visszavezetett ideáltipusokban leírt. Az alábbiakban az átmenet egyik kulcsfigurájának 
azonosítására törekszünk. Megfigyeléseink szerint a negyvenes évek nagykereskedői 
közül azok, akik a gründolás felé fordultak, az üzleti címtárakban feltüntették a cég üz- 
letágai között vagy a váltóüzletet (Wechselgescháft), vagy a bank- és értékpapírüzletet 
(Bank- und Effectengescháft) és egyfajta kereskedő-bankári (megfelelő terminus csak 
az angolban létezik: merchant-banker) tevékenységet folytattak. Az 1860-as évtizedben 
azonban ezeket az üzleteket már nemcsak a nagykereskedők, hanem kimondottan a 
pénzüzletre szakosodott, újonnan alakult pénzváltó irodák ( Wechselstube) is gyakorol- 
ták. Ha a kereskedő-bankárokat (bank- és váltóüzlettel is foglalkozó nagykereskedők 
illetve pénzváltók) együttesen vizsgáljuk, akkor pontosabb képet rajzolhatunk a két 
korszak között végbement átalakulásról és korrigálni tudjuk a retrospektivitásból adó- 
dó leegyszerűsítéseket is. Ehhez azonban az szükséges, hogy ne pusztán a családokat 
tekintsük aktoroknak és ne kizárólag a Compassokban mérlegeiket közzétevő, nyilvá- 
nos számadásra kötelezett részvénytársasági formában működő cégeket vállalatoknak, 
hanem figyelmünket ne kerüljék el a családi (egyéni vagy társas) vállalkozások sem. 

A címben jelzett Wahrmann és fia cég sajátos értelemben testesíti meg a fent vázolt 
vállalatfejlődési átmenetet. A 1840-es évek első felében bejegyzett nagykereskedés 
ugyanis még nem tüntette fel üzletágai között a , bank- és értékpapírüzletet" (bizonyára 
űzte, de nem hirdette), s csak az eredeti tulajdonos halála után, a hatvanas években jele- 
nik meg a kereskedő-bankárok között, de immár pénzváltóüzlet gyanánt. A későbbiek- 
ben — mint látni fogjuk — ennél sokkal szerteágazóbbá vált a Wahrmann vállalkozások 
biográfiája. A cégről azonban mindmáig igen keveset tudunk, noha a családról — nem 
kis mértékben Mór politikai szerepe miatt — viszonylag sok munka látott napvilágot.? A 
cégtörténet viszont nem választható el a családtörténeti háttértől. 

A Wahrmann család ismert őse, Wahrmann Izrael (1755—1826) Óbudán született, 
a pesti izraelita hitközség első rabbija volt. Fiai közül a két legidősebb rabbi, kettő ke- 
reskedő, egy pedig kántor lett, a korszak tevékenységszerkezetében ezen foglalkozások 


1 BÁCSKAI, 1989; VÖRÖS, 1979; LENGYEL, 1989; KÖVÉR, Nagykereskedőtől... 1995. 23-29. 
2 A Wahrmannról szóló irodalom legfontosabb darabjai; VADÁSZ, 1907; MÉREI, 1943. 313—343; VÖRÖS, 
1992. 187—195. A zsurnalisztikus legendárium példája: KELLÉR, é.n., h.n. 

között láthatóan még kevésbé éles választóvonal húzódott. Apja tolerált jogállását an- 
nak halála után Pesten Ede fia örökölte, másik kereskedő fiát, Mayer Wolfot az 1833-as 
zsidóösszeírás a commorált (ideiglenesen itt tartózkodó) zsidók között regisztrálta." A 
későbbi nagykereskedő ág megalapítója, Mayer Wolf (1795—-1859) számára az első 
vászon-, zsák- és csinvatkereskedést a Váci körút 1. számú házban apósa, a gorlicei 
(Galícia) Weisz Izsák (Reb Iczig) gyáros rendezte be. Az após egyébként a negyvenes 
évek elején, Miskolcon egyik fiának is fióküzletet nyitott." A nevezett gorlicei Weisz 
egyébként egy másik lányát is rabbinikus családba házasította, ide iktathatjuk tehát a 
múlt századi általánosító vélekedést: , Hajdanában a gazdag zsidó családapa, ha a sors 
leányokkal áldotta meg, főtörekvését és legnagyobb büszkeségét abba helyezte, hogy 
a zsidó tudományokban kiváló ifjakat választott ki magának vejekül. A tudós bachur 
ilyen házasság után sokszor jeles és körmönfont kereskedővé vált, de legtöbbje meg- 
maradt a talmud mellett és Izraelnek híres rabbijává lett."" A családi krónikák Mayer 
Wolfot álmodozó, szelíd belső életet élő kereskedőnek ismerték és az üzletet inkább a 
határozott (és vagyonos) feleség vitte. 

A levéltári forrásokból ismert Mayer Wolf önálló nagykereskedés iránti igényét 
1841 végén nyújtotta be Pest város tanácsához." Kérvényének közlése alapján tudhatjuk, 
hogy 1828 óta foglalkozott , lengyel lenvászon"? forgalmazásával és rendesen adózott 
e tevékenység után. Sajnos azonban — mint írja — , ez a kereseti ág különösen néhány 
év óta oly nagyon visszaesett", hogy , nincs már abban a helyzetben, hogy a többféle 
kívánalmakat, mint családapa és adózó győzze", ezért kéri, hogy lenvászonkereskedési 
engedélye helyett manufaktúra-árukkal való nagykereskedést nyithasson, miután a kéz- 
műáru szakmát Szikszón — mind elméletben, mind gyakorlatban — kitanulta. Vagyoná- 
nak szoliditását a helyi izraelita hitközség és az izraelita kereskedőgrémium vélemé- 
nyén kívül két polgár tanúságtételével is igazolta. A jogot a nagykereskedésre a városi 
tanács 1842. július 8-án megadta — , a megkívántató vagyon kimutatása és a szokott 
reversalis aláírása mellett" —, azonban a 30 pengő forintnyi taksa befizetését a szegé- 
nyek számára Guggenberger Leopold pénztáros csak 1844. február 24-én igazolta visz- 
sza." A céget 1844-ben váltótörvényszékileg is bejegyezték Wahrmann M. W. néven." 
Mayer Wolf tehát távolról sem a bevett normatív séma szerint fordult a nagykereskedés 
felé, hanem a kérvényében részletesen feltárt motívumai alapján éppen hogy szükség- 
ből. Sőt, a kivetett taksa lerovása sem mehetett neki túlságosan könnyen, ha ennyi ideig 
elhúzódott a befizetés. 


BFL IV.1202.c Pest város tanácsa iratai. Intimata a, m. 6386. 2. füzet. 1277. sorszám. 
VADÁSZ, 1907. 12. 

Szabolcsi Miksa: Wahrmann Mór. Egyenlőség, 1891. október 30. 2—4. 

BFL IV.1202.h Pesti Tan. iratok (Rel.) a. n. 10 147. 1841. dececember 9. 

Uo. 

Pester LIoyd-Kalender, 1859. 44. (1844. 12. 19.) 

A legidősebb fiú, Mór (1831—1892) iskoláit magántanulóként végezte, vizsgáit 
az evangélikus gimnáziumban tette le." 1847-től gyakornokoskodott az atyai cégben, 
amelynek 1852-től cégjegyzője lett." Apja halálakor már a pesti cégnév is kifejezte az 
új felállást (Wahrmann £ fia). Az apa végrendeletében maga is elismerte, hogy Mó- 
ric fia már addig is döntő mértékben járult hozzá a vagyon gyarapításához."! Az atyai 
végrendelet nemcsak külön honorálta Móric üzleti ténykedését, hanem az örökösök 
kielégítését is a Mór és Sándor kezelésébe adott cégre bízta. A nagykorú testvéreket a 
cégnek két éven belül 8 részletben kellett kifizetni, a kiskorú Józsefet nagykorúságáig 
(1862-ig) csak a kamatok illették meg, örökségének tőkeösszegére nagykorúsításáig 
várnia kellett. Mivel a hagyatékot a (sajnos ránk nem maradt) 1858. év végi mérleg 
alapján állapították meg, a hosszabb-rövidebb ideig, átmenetileg cégben hasznosuló 
tőke maga is forrása lehetett az üzleti (és privát) felhalmozásnak."? Mór — bizonyára 
a készpénzfizetési kényszer miatt is — a szülők halála után gyökeresen változtatott az 
üzleti stratégián: a hatvanas évek elején pénzváltóüzletet (Wechselstube) hozott lét- 
re. Hirdetése pontosan körülírta a pesti tőzsde megalakulása utáni helyzetben új je- 
lentőségre szert tett pénzváltó-üzlet tevékenységi körét." , Wahrmann és fia" ,k. sz. 
nagykereskedők", [immár] a , nagy híd- és a miatyánk- utcza szegletén saját házuk- 
ban, mindennemű bank- és váltóüzlettel foglalkoznak, azaz külföldi váltók, arany és 
ezüstpénzek, állam és iparpapírok, sorsjegyek és záloglevelek eladásával és vevésével, 
részletfizetések mellett is, valamint sorshúzási igérvényekkel, továbbá a legkedvezőbb 
feltételek mellett előlegeket nyújtanak minden börzeképes papírokra." (Lásd a képmel- 
lékletet.) 

Sándor nevű öccse előbb cégvezetője volt az atyai pesti pénzváltó cégnek, majd a 
hatvanas évek második felében, bátyjával Bécsben alapítottak árubizományos céget 
Wahrmann £ társa néven, amelyet a két fivér (Mór és Sándor) együtt jegyzett."" Az 


9  MÉREI, 1943. 315. 

10 Pester Lloyd-Kalender, 1859. 44. Ekkor az üzlet a Zrínyi és Három Korona utca sarkán működött. 

II BFLIV.1202.cc Test. u. Inv. a. n. 188/1861-65. 1858. december 26. , Nachdem mein lieber Sohn Moritz 
von frühesten Jugend in meinem Gescháfte sich thátigst anwendet, und ich einen groBten Theil meines 
Vermögens seiner Thaátigkeit, seiner Umsicht, und seinen angestrengten Bemühungen zu verdanken 
habe, so finde ich es vollkommen gerecht, ihn hiefür zu belohnen, und vermachen demselben hiermit, 
als wohl verdienten Lohn ein Praelegat von f 20 000 Gulden Zwanzigtausend welche er vorzugsweise 
aus meinem Nachlassvermögen beziehen soll." Hogy pontosan miben is állt ez a , hozzájárulás", azt nem 
tudjuk. 

12 Mayer Wolf hagyatéki leltára szerint az elhunytnak 160 293.49 forintnyi követelése volt a céggel szem- 
ben, Ennek összetételét azonban, ahogy a mérleg szerkezetét sem ismerjük. BFL uo. 188/1861—65. 1859. 
június 3. 

13 PN. 1865. április 20. 

14 Wahrmann Sándor 1871 végéig volt bejegyzett cégvezető a pesti cégben. BFL Cg 32 644. 1871. de- 
cember 28-i kérvény. A bécsi cégre Id. Lehmann"s AdreBbuch, 1868. 84. , Wahrmann  Comp." Üzleti 
cím: Wallnerstr. 17. A jelzett kötetsorozat 1874-es évfolyamában már nem lelhető fel a nevezett cég. 
Sándor egyébként később maga ís bankár lett, bár a századelő genealógusa nemes egyszerűséggel csak 
filantrópnak aposztofálta. 

újabb generációban a szűkebb térre korlátozódó, de azért diverzifikált foglalkozás-vá- 
nővére, Amália (1829—-1905) egy bécsi nagykereskedő (Pollák Bernát), húga, Róza 
(1836—1901) egy pesti nagykereskedő (Goldstein Rudolf) felesége lett. Cége megha- 
tározó láncszemévé vált egy Galíciától Bécsig húzódó rokoni-üzleti hálózatnak, bár a 
galíciai szál erősségét erre a korszakra már nem tudjuk dokumentálni. 

A legendárium szerint az ifjú Mór először egy keresztény hivatalnok özvegyét akar- 
ta feleségül venni, de miután az nem volt hajlandó betérni a zsidó hitbe, a házasság- 
közvetítő asszony segítségével 1861-ben a szintén pesti nagykereskedő (Gold Mór) 
leányát, a később tatai előnévvel nemesített Gold Zsigmond húgát, Lujzát vette nőül, 
akit azonban korán elveszített. 

Mór egy sor vállalat alapításában játszott vezető szerepet: így a Pannónia Gőzma- 
lom Társaságban 1863-ban, az első Magyar Gépgyár Rt.-ben, az Angol-Magyar Bank- 
nál, a Salgótarjáni Vasfinomító Társulatban 1868-ban és többek között a Ganz gépgyár 
gründolásakor 1869-ben. A , részvétel" és a , vezető szerep" azonban rendkivül hetero- 
gén (és a családi háló révén nemzetiközivé vált) üzleti aktivitást takart. A Gründerzeit 
üzleti aktivitását jól szemlélteti ekkori hirdetése, amit érdemes összevetni a már idézett 
1865-össel: ,, Wahrmann és fia" , bank- és váltóüzlete" , ajánlja magát megvételére és 
eladásárára mindennemű állam- és iparpapíroknak, záloglevelek és elsőbbségi kötvé- 
nyeknek, minden európai és éjszak-amerikai pénzpiacokra szóló váltóknak, arany és 
ezüst pénzeknek. Pénzügyi megbízások a pesti és valamennyi külföldi tőzsdékre pon- 
tosan elintéztetnek."" 

A Pannónia malomban például a nyolc alapító egyike volt és igazgatósági tagsága 
miatt — amennyire az a cégbírósági anyagból 1876-tól rekonstruálható — évről évre 
jelentős részvénymennyiséget helyezett letétbe a közgyűlésekkor.!"" Hasonlóan indult 
a Lujza gőzmalom alapítása is, amelyet a Barber és Klusemann-féle malom átvételé- 
re alakult öttagú konzorcium alakított részvénytársasággá a kiegyezéskor. Itt azonban 
Wahrmann Mór öccse, Sándor volt igazgatósági tag (tehát ő szerepelt rendszeres, bár 
változó mennyiségű letétekkel a közgyűlések alkalmával). Wahrmann Mór maga csak 
1876-ban tűnt fel a letevők listáján, akkor azonban 115 darabos pakettal a legnagyobb 
deponáló volt. Legközelbb csak 1878-ban bukkant elő, ekkor viszont csak 20 db-ot, 
1881—82-ben pedig 25, ill. 24 db-ot helyezett el. Ezen alkalmakkor azonban nem a 
saját, hanem a Wahrmann és fia cég nevében mutatott be részvényeket. 1888 és 1892 
között Wahrmann Mór képviseletében (és egyben a saját nevében) Ullmann M. G. 


15 MOL Mikrofilmtár [MfJ], A 3567 Pesti izraelita házassági anyakönyv, 1861. 58; VADÁSZ: i. m. 7. Fele- 
sége a harmadik gyermek születésekor, 1865-ben hunyt el. 

16 PN. 1869. március 24. 

17 SÁNDOR, 1959. 368; illetve KÖVÉR, Részvényesek, 1989. 120. A Wahrmannok malomipari részvénye- 
iről újabban lásd KLEMENT, 2010. 83—84. 

együttesen 116 db részvényt deponált, amelyekből Ullmann korábban és Wahrmann 
halála után, 1893-ban csak 25 db-ot mondhatott magáénak. Nem könnyű a részvényle- 
tét alapján a részvénybirtokra következtetnünk, de talán nem megalapozatlan a feltéte- 
lezésünk, hogy a névre szóló Lujza részvényeket Wahrmann közben sem adta el (erre 
15—2596-os osztalék mellett a hetvenes évek végén, nyolcvanas évek elején nem is lett 
volna különösebb oka). A közben a cég nevében letett és a cégjegyzéssel megbízott 
unokaöccs, Hollánder Samuel által képviselt 20-25 darabos mennyiség, az 1876-ban 
Wahrmann Mór által letett 115 db és az 1888 után Ullmann M. G. által képviselt 116— 
25 db (- 91 db) mennyiség állandósága is utalni látszik." 

Mint bankár, Wahrmann Mór az Angol-Magyar Bank alapítói (és igazgatói) közé 
tartozott." Ez a bank újító szellemű internacionális intézménynek indult, ám végül nem 
tartozott a sikeres vállalkozások közé, az 1873-as krach utáni elnyúló pénzügyi válság 
következtében fel kellett számolni. Wahrmann ebben az intézetben is komoly rész- 
vénycsomaggal bírt: 1872-ben és 1874-ben személyében 100-100 darabot, 1876-ban 
viszont a Wahrmann és fia cég képviseletében a leértékelt részvényekből 286 db-ot tett 
le a közgyűlés előtt." Az Angol-Magyar Bank azonban kényszerű feloszlatása ellenére 
sem lehetett igazgatói számára veszteséges vállalkozás, egy másik igazgatójának, Fest 
Imrének a visszaemlékezése legalább is erre látszik utalni.?! 

Hosszútávú szerepet töltött be Wahrmann a Ganz gyár részvénytársasággá alakítá- 
sa során. Ekkor ugyanis nemcsak az alapító konzorcium tagjaként szerepelt, hanem a 
részvényaláírások első menetében kifejezetten bankári funkciókat töltött be két másik 
kereskedő-bankár társával együtt (Kohen I. I. és Baron testvérek). A vállalatnál hosz- 
szabb távon is Mechwart pénzügyi tanácsadójának számított, Somssich Pál halála után 
pedig annak elnöki székébe választották." 

Wahrmann cégének portfóliójában a magyar állampénztár által beváltott vasúti köt- 
vények is elég számottevő tétellel szerepeltek. A Magyar Északi Vasút 1870. január 
1-én esedékes elsőbbségi kötvényeinek beváltásakor például az Angol-Osztrák Bank 
után a második legnagyobb beváltóként szerepelt." 


18 BFL VII.2.e Bp. Kir. Törvényszék, Cégbírósági iratok. Cg. Okm. 1224. 

19 Ld. KÖVÉR, Angol-Magyar Bank, 1984. 486-513. (Lásd ebben a kötetben is.) 

20 BFL VII.2.e Cg. Okm. 98. 

21 FEST, 1999. 119. ,,... gróf Széchenyi Béla és alapítótársai beválasztottak az éppen akkor létesített Angol 
Magyar Bank igazgatótanácsába, és ennek a pozíciónak — amelyet hat éve birtokolok — köszönhetem 
anyagi viszonyaim kedvező alakulását." — írja a szerző láthatóan valamikor az 1873-as, válság körüli 
időszakában, 

22 BERLÁSZ, 1957. 379, illetve 396. 

23 A központi állampénztár 1870. március 7-én kelt kimutatása szerint Wahrmann és fia , pénzüzér" 274 db 
150 ft-os és 60 db 300 ft-os kötvényt váltott be. MOL K 255 PM Eln. 1869. 

A történetírás által előszeretettel figyelemre nem méltatott tények közé tartozik, 
hogy Wahrmann pénzváltó cégét 1872 decemberében eladta." A cégutód, Totis Adolf 
maga is korábban Wahrmannnál volt címjegyző és cégfőnöke a többi meghatalmazot- 
téval együtt 1872. december 30-án kérvényezte , címvezetői aláírásuk kitöröltetését", 
mivel a nevezett urak , üzletünkből végképp kilépendnek..."? Az eredeti nagykereske- 
dő céget azonban sohasem töröltette a cégjegyzékből. Ráadásul ő maga 1873. május 
24-én (két héttel a krach kitörése után) , egészsége helyreállítása végett hatheti szabad- 
ságra távozott."" Morfondírozhatunk azon, hogy vajon a készülő összeférhetetlenségi 
törvény indította talán a pénzváltó üzlet eladására. A kortársak közül sokan úgy tudták, 
hogy a krach idején Wahrmann maga is komoly veszteségeket szenvedett. Másfelől 
szemlélve a baisse spekuláció klasszikus esetének is tekinthetjük a fenti tranzakciót, 
amelyet mellesleg — utólag — tökéletesen visszaigazolt a krach." Erre utal az is, hogy a 
pénzváltó cég eladása után nem sokkal, de még a krach kitörése előtt, 1873 márciusá- 
ban unokaöccsét, Hollander Samut újra egyedüli címvezetőjévé tette. Júniusban pedig 
már nyilvánosan olyan véleményt képviselt, hogy , a tőzsdén nem szükséges segíteni, 
miután az lassanként magához tér."? 

Ami Wahrmann jövedelmeinek szerkezetét illeti, ebben a vonatkozásban elég ta- 
nulságos az 1873-as első pesti virilisjegyzék híradása." A legnagyobb egyenes adófize- 
tőknek ez a listája ugyanis adófajtánként tünteti fel a pesti polgárokat. Innen tudhatjuk, 
hogy Wahrmann Mór , háztulajdonos és bankár" a Lipótváros 198. számhoz kapcso- 


24 PÓLYA, 1895. 64. Idézi a Pesti Népbank 1872-re vonatkozó üzleti jelentését, miszerint , igen kedvező 
feltételek mellett vett háztelket és hogy Tottis A. céggel átvette a ) Wahrmann és Fiax féle váltóüzletet, 
melyet 1873. január 1. óta vTottis és társax cég alatt folytat." A Népbank egyébként az egyedüli intézet 
volt Pesten, amely 1873-ban csődöt volt kénytelen kérni maga ellen. A Mihók-féle Magyar Compass 
első évfolyama hirdetései között fel is bukkan a nevezett cég az alábbi szöveggel: sTotis A. és Társac, 
előbb Wahrmann és fiai váltóüzlete Pesten, Deák Ferencz- és Pater noster- utcza szögletén ajánlják 
magukat állam-, iparpapirok, sorsjegyek, arany- és ezüst-pénzek, értékpapirok vételére és eladására, 
intézvényezések külföldi piacokra, valamint megerendelések a pesti és bécsi börzére a legméltányosabb 
és illőbb feltételek mellett eszközöltetnek." MIHÓK, Kimutatás... 1873. V. 

25 BEFL Cg 32 644. 1872. december 30. Ebben a kérvényben Totis mellett a másik két meghatalmazásbeli 
együttes címvezető alírását, Kollinszky Zsigmondét és Hollánder Sámuelét is töröltetni kérte. 

26 KNII.K. 61. (1873. május 24.) 

27 KÖVÉR, 1873. 1986. 53—55. A jól értesült kortársak gyakran hivatkoztak Wahrmann anti-ciklikus tőzs- 
dei előrelátására, bár ezt igyekeztek a köz szolgálatával összefüggésbe hozni. Ld. Hegedűs Sándor: 
Wahrmannról. VU, 1892. december 4. , Vagyonának nagy részét pedig annak köszönheti, hogy kiérez- 
te, kitalálta, miből lehet valamit csinálni. Az amerikai polgárháború folyama alatt — mikor ott minden 
koczkán volt — bízott az amerikai papírokban és vásárolta azokat, akkor bízott a magyar államhitelben, 
mikor mások nem bíztak, a Ganz-gyár és a többi pénzintézetek legválságosabb perczeiben érezte, hogy 
közszolgálatot tesz, ha megmentésükhöz járul és mégis haszonnal dolgozik." 

28 BFL Cg 32 644. Unokaöccse, Hollánder egyedüli címvezetői joga 1873. március 19-től 1886-ig ma- 
radt fenn. Wahrmann 1882-ben kelt — majd visszavont — végrendeletében, szolgálatait elismerve külön 
intézkedett róla: , Czímvezetőm Hollaender Sámuel úr élete fogytáig eddigi fizetésében változatlanul 
fenntartassék." BFL VII.185. Weiser Károly közjegyző iratai 1056/1882. 

29 KÖVÉR, 1873, 1986. 54. 

30 A pesti virilisekről elsőként és általában Id. VÖRÖS, 1979. 

lódva 1020 forint házadót, a Lipótváros 255. számnál nyilvántartva pedig 1323.19-nyi 
jövedelemadót ró le." Az 1873-ban Pesten, láthatóan házbérből és cégjövedelemből 
meglehetősen kiegyenlítetten összejött adó tehát együttesen 2343 forintra rúgott. Az 
1892-es — Wahrmann életében utolsó — virilis-lista, amely már nem tartalmaz adóne- 
menkénti bontást, Wahrmann Mórt pesti háztulajdonosként (Akadémia u. 3.) és 2817 
forintnyi egyenes adóval szerepelteti." Ha nem dőlünk be a csekély növekedést mutató 
fővárosi adó látszatának, akkor azt kell feltételeznünk, hogy Wahrmann az 1873 és 
1892 közötti időszakban jelentős mértékben átcsoportosította jövedelem- (illetve va- 
gyon)szerkezetét. 

Anyagi gyarapodása már az ötvenes-hatvanas években lendületet vett (ezt jelzi a 
válság előestéjén a dinamikus flow-ra és kiegyenlített stock-ra utaló adószerkezet) és 
pusztán a krach-időszak baisse-spekulációjának sem tulajdonítható — a vagyonteremtés 
egyszeri mitologikus aktusaként — meggazdagodása. Wahrmann részesedett — amint 
azt a malomrészvények példáján is láthattuk — az alapítás és a kilábalás konjunktu- 
rális hatásaiból, ennek is tudható be, hogy e fontos ipari részvényekből birtokát csak 
alkalmilag növelte. Élete utolsó korszakának dokumentálására olyan forrás is rendel- 
kezésünkre áll, amelyet nem használt a korábbi történetírás, mégpedig a központi bank 
(Osztrák-Magyar Bank) hitelinformációs listái formájában. Anélkül, hogy azt állíta- 
nánk, hogy a becsült adatok itt abszolút értékre tarthatnak számot, a jelzett forrás épp 
a növekedés tendenciája alapján elég egyértelműen jelzi, hogy Wahrmann Mórnak va- 
gyonának kezeléséhez nem csak kegyeletből és nem is csak a fiaihoz fűzött várakozás 
miatt volt szüksége a nagykereskedő cég legalitására. 


1. táblázat 
A Wahrmanmn és fia cég vagyonának becslése az Osztrák-Magyar Bank 
hitelinformációi szerint 
(ezer osztrák értékű forintban)?" 


1879. ]11881.] 1882. / 1883. ] 1884. ] 1886. ] 1888. ] 1888. 1889. 1890. 
június 26.] április ] október [decemberjoktóberJoktóber] februárlnovemberinovemberloktóber 23. 


1500 1500 [ 1500 2000 2000 2000 [ 2000 4000 


Vagyonának gyarapítását nyilván Mór is hasonló öntudattal ítélte meg, mint ahogy 
öccse, Sándor, korán fogalmazott végrendeletében. , Nachdem ich das Vermögen, 


31 BFLIV.1303.j Pest sz. kir. város Tanács iratai. Választási iratok (1865—1873). 158. sz. 

32 MÁTÉ, Magyar Almanach, 1892. 27. 

33 MOL Z I (Az Osztrák-Magyar Bank budapesti főintézete) alapján Id. KÖVÉR, , legjobb adósai", 1999. 
125-137. 

welches mir aus dem Nachlasse meiner seligen Eltern zugefallen ist zur Unterstützung 
meiner nüheren Angehörigen und für andere wohlthátige und gemeinnützige Unter- 
nehmungen verwendet habe: so kann ich mit Zug und Rechte behaupten, dab alles 
in meinem Nachlasse seinerzeit vorfindliche Vermögen das Produkt meines FleiBes 
und meiner Thátigkeit sei ich also berechtigt bin über dasselbe nach meinem besten 
Ermessen und in freier Wahl zu verfügen."" Sőt, a közeli hozzátartozóra vonatkozó 
utalás egyenesen Wahrmann Mórt illethette. 


B 2. táblázat 
A Wahrmann-örökösök birtokai 1893-ban 


enm 
BENNE CSS ENNE TENI 
TENNESSEE LT CLCCSS EST EI 
mENSSZ EE 
SNESÉKENENEZETE 


Hogy Wahrmann mekkora vagyont hagyott hátra utódainak, azt pontosan nem 
ismerjük, hiszen tudomásunk szerint sem utolsó, tehát érvényes végrendelete, sem 
hagyatéki leltára nem került eddig elő. A korabeli sajtóértesülések kapcsán pedig te- 
kintetbe kell vennünk, hogy a (mások) gazadagsága általában túlcsigázza a fürkészek 
fantáziáját. Wahrmann Mór halálakor a Vasárnapi Újság nekrológja úgy tudta, hogy 
, vagyonát 5 millióra" (nyilván forintra) becsülték." A halál után legkorábban keletke- 
zett, 1893-as gazdacímtár mindenesetre igen jelentős, összesen 8000 holdat meghaladó 
birtokegyüttest tart számon Wahrmann örökösök név alatt." 


34 BEL VII.185. Weiser Károly közjegyzői iratok 1001/1877. 

35 Vasárnapi Újság, 1992. december 4. Ezt az adatot fogadja el MÉREI, 1943. 317-318. Vörös Károly — 
meg nem nevezett forrás alapján — 12 millió koronás (1 frt— 2 K) hagyatékot említ. VÖRÖS, 1992. 195. 

36 BAROSS, 1893. 261, 597—600. Az 1895-ös statisztikához kapcsolódó gazdacímtár szerint a fentiek közül 
már csak Ajak (720 kat. h.), Fényes-litke (904 kat. h.) tartozott a Wahrmann örökösök tulajdonába. A ko- 
rábbi Wahrmann birtokok közül Berencs (Sztáray István gróffal együtt 1229 kat. h.), Döge (848 kat. h.), 
Kisvárda (1501 kat. h. -- Reizmann Hermannal és özv. Farkas L.-nével osztva 3851 kat. h.), Veresmart 
(771 kat. h.), valamint újonnan Kárász (Szabolcs megye, 798 kat. h.), illetve Tóalmás (Pest megye, 670 

Egyetlen, szövegében fennmaradt (bár rövidesen visszavont) végrendelete feltehe- 
tőleg Istóczy Győzővel vívott párbaja előtt készült, erre utal a teljesen világias beve- 
zető passzus: , Az emberi élet mulandóságánál fogva és életem pályája oly határköve 
előtt állván hol a közeljövő hirtelen kimúlásomat hozhatja: emberi, honpolgári és csa- 
ládatyai kötelességet teljesítek, midőn halálom esetére a következő végrendelkezést 
teszem." , Minden ingó és ingatlan" vagyona , általános örököseivé és pedig egymás 
közt egyenlő arányban" rendelte , drága három gyermekét", és fohászkodott, hogy 
, atyai szeretete és áldása nyomán a Mindenható áldása légyen velök mindvégükig." 
Már ebben a végrendeletben felbukkant az a , jótékony és közczélokra" hagyományo- 
zott 50 000 forintnyi összeg," amely láthatóan Wahrmann végleges végrendeletének 
is alkotóelemévé vált." Következő végrendeletét 1888. január 24-én Weinmann Fülöp 
közjegyzőnél helyezte letétbe, amelyet azonban már az év július 7-én visszavett." Az 
ugyanazon a napon átadott újabb, lepecsételt írásbeli végrendeletét ugyanannál a köz- 
jegyzőnél 1888. október 17-én kérte vissza." Ekkor letétbe helyezett, immár végső 
végrendelete lesz az, amelyet halála után 1892-ben a budapesti királyi törvényszéken 
kihirdetnek, s amelynek szövegét sajnos nem ismerjük."! Hogy 1888-ban miért változ- 
tatott többször is végakaratán, annak indítékait nem ismerjük. Tudunk ugyan másik ne- 
vezetes párbajáról is (Hermann Ottóval zajlott duelluma inkább anekdotaként emlege- 
tett), mégis úgy véljük, ezúttal mégsem az oly evilági halál foglalkoztatta. Wahrmann 
ekkor már, gyakorta betegeskedve inkább cége és vagyona sorsa felett aggódhatott. 
A más családokban oly nagyon várt fiú örökösök léte sem adott számára különösebb 
optimizmusra okot, hiszen azoknak végképp nem fűlött a foga az üzlet folytatásához. 
Bár gyermekeinek neveltetésére mindig is sokat adott, azok leginkább a felhalmozott 


kat. h.) Wahrmann Renée, Tököl (Pest megye, 721 kat, h.) pedig dr. Wahrmann Ernő birtokában volt. 
Gazdacímtár, 1897. 220, 230, 378. Ernő a tököli birtokot — közjegyzői okirat szerint — nyilván örökré- 
széből 1893-ban vásárolta meg. BFL VII.184. Weinmann Fülöp közjegyző iratai 469/1893. Az ingatla- 
nokból tehát a három örökös láthatóan nem egyenlő arányban részesedett. 

37 BEL VII.185. Weiser Károly közjegyző iratai 1056/1882. A végrendelet ötödik pontjában gyermekei 
iránt még gyengéden megszólaló Wahrmann, a végrehajtásról már a rá jellemző, családfői eréllyel 
nyilatkozik: , Kiskorú árváim gyámságára kedves öcséimet, Dr. Wahrmann Zsigmondot Bécsben és 
Wahrmann Sándort Budapesten felkérem, rendelem és kinevezem." Uo. Az 1882. június 10-én kelt 
végrendeletet Wahrmann 1884. február 14-én vonta vissza és nyilvánította semmissé. Uo. 351/1884. 

38 Régi AL 73/1893. Az MTA 1893. április 24-én tartott összes ülése jegyzőkönyvéből. 113. , Néhai 
Wahrmann Mór országgyűlési képviselő végrendeletében 50 000 forintot hagyott közérdekű és kegyele- 
tes célokra s ez összeg mikénti felosztására egy öttagű bizottságot kért föl. E bizottság Wahrmann Mór 
nevére a MTA-nál 10 000 forintnyi alapítványt tesz, azon rendeletetéssel, hogy minden 3. évben 1000 
forint (vagy ennek megfelelő érem: Wahrmann-érem) ítéltessék oda a naggyűlésen azon magyar állam- 
polgárnak, ki az illető év körben az ipar vagy a kereskedelem terén, akár a tudomány előbbvitele, akár a 
gyakorlati haladás fejlesztése által a legnagyobb érdemeket szerezte magának." 

39 BEL VII.184. Weinmann Fülöp közjegyző iratai 81/1888. 

40 BEL VII.184. Weinmann Fülöp közjegyző iratai 707/1888. 

41 BEL VII.184. Weinmann Fülöp közjegyző iratai 1070/1888. Az iraton nyilvánvalóan téves kihirdetési 
keltezés szerepel (1892. szeptember 1.), hiszen Wahrmann Mór sírfelirata szerint 1892. november 26-án 
hunyt el, így a végrendelet kihirdetésére legkorábban csak 1892. december 1-én kerülhetett sor. 

vagyon felélését tekintették hivatásuknak.? A végrendelet körüli, Wahrmannra éppen 
nem jellemző bizonytalankodás feltehetőleg a nagykorúvá váló fiúkhoz fűződő viszo- 
nyában bekövetkezett változásokkal függött össze, bár erre az örökölt ingatlanokban 
végül egyenlőtlen részesítésük retrospektív bizonyítékán kívül csak erősen zsurnalisz- 
tikus evidenciák állnak rendelkezésünkre. 

Wahrmann vásárolt tehát hatalmas földbirtokokat, birtokolt házakat, de nem szer- 
zett nemesi címet, pedig bizonyára megtehette volna. Visszaemlékezések szerint külön- 
leges szeretettel kényeztetett leányát, Renéet, az 1882-ben nemesített megyeri Krausz 
Izidor nagyiparoshoz és kereskedőhöz adta feleségül." Wahrmann halála után azonban, 
amikor 1895-ben az ifjú férj vagyoni helyzete megingott, botrányokkal tarkított váló- 
perre került sor, amelyben az alperes férj keserűen panaszolta, hogy ,,a vétlen férj nem 
kifacsart citrom, melyet el szabad dobni; — nem is divatos ruha, melyet saisononként 
változtatni kell"." A válás után tért ki leányukkal együtt Renée, amiért a férj idősebb 
bátyja, aki leszármazók nélkül halt el, a gyermeket minden öccsére szállt örökségből 
kitagadta." Renée ezek után még kétszer férjhez ment egy-egy császári és királyi ka- 
maráshoz, ám a második korán elhalt, a harmadiktól meg ismét elvált. 

Renée második férjhezmenetelekor kötött házassági szerződése Beretvás Endre cs. 
kir. kamarással némi bepillantást enged a vagyon szerkezetébe (és az adósságállomány 
mértékébe)." Tekintettel arra, hogy a tételek között még szerepel egy jókora peresített 
követelés az első férjjel, Megyeri Izidorral szemben, feltételezhetjük, hogy a menyasz- 
szony vagyona apjától származott és annak legalább szerkezeti összetétele örököltnek 
tűnik. 


42 A fiúk életpályája ennek megfelelően alakult: Ernő (Pest, 1863-Párizs, 1906) öngyilkos lett, Richard 
(Pest, 1865— ?) már ifjú korában egy orfeumbeli énekesnőért bolondult, később versenyistállót tartott 
fenn. Apjuk halála után mindketten katolizáltak. Ernőre: VADÁSZ, 1907. 8. Richárdra: KELLÉR, é. n. 39. 
és KEMPELEN, I. 1937. 140. 

43 Megyeri Krausz Izidor és Wahrmann René 1883-ban kelt házassági egyezvénye szerint , a nő saját 
vagyonából egyelőre kettőszázezer osztrák értékű forint tőkét rendel hozományának, és a tőkét jelen 
szerződés aláírása alkalmával a férjnek általadja a tőke tulajdonjogának olyatén fenntartása és a tőke 
gyümölcseinek a közös háztartás javára való olyatén odafordítása mellett, mint ez a törvény értelmében 
a hozomány fogalmával rendesen egybekapcsolva van." BFL VII.185. Weiser Károly közjegyző iratai 
1666/1883. 

44 Információ megyeri dr, Krausz Izidorné sz. Wahrmann Renéenek megyeri dr. Krausz Izidor ellen indított 

bontóperében. A per adatai alapján szerkesztették Dr. Győrffy Gyula és Tóth Gáspár. Bp. 1897. 26. 

Megyeri Dr. Krausz Izidor öröksége általa még végrendeletileg sem hagyható ezidő szerint meglevő 

gyermekére, végrendelet hiányában pedig annyiban, amennyiben halálakor még megvan, ezidő szerint 

meglevő gyermeke kizárásával egyéb törvényes örököseire száll." megyeri Krausz Lajos Hagyatékátadó 

végzése 1906. május 15. BFL Cg 1880/123. 

46 BEL VII.151. Rupp Zsigmond közjegyző iratai 107/1898. 

3. táblázat 
Wahrmann Renée magánvagyonának főbb tételei 
(1898. osztrák értékű forintban) 


1. A kisvárdai birtok a rajta lévő gazdasági épületekkel o) 189 407 
51750 


2. Tóalmási birtok, kastély, gazdasági épületek o] 25 000 
3. Andrássy út 23. sz. ház és lakásberendezés, képek, műtárgyak III 248 423 


4. Magyar Általános Hitelbanknál lombardírozott értékpapírok  ! 840317] 131281 


5. Kisvárdai bérlökkel szembeni haszonbétkövetelés 52 023 bj 


A szűkebb családról való gondoskodást hűvös józansággal tudta elválasztani a gaz- 
dag rokont pumpolni akaró tágabb família iránti érzelmektől. Csak legenda, de minden 
Wahrmannról szóló egyéb ismeret megerősíti a vízió valószínűségét, amiként fényké- 
pet (!?) kért a távoli rokonoktól Bécstől Gorlicéig, azokat albumba ragaszttatta, majd 
komornyikját utasította: ,,...nézze át gondosan ezeket a fényképeket, vésse be a fejébe 
valamennyinek az arcvonásait... ha ezek közül bárki jelentkezik, dobja ki. De ha egyet 
beenged, maga is repül..." 

Az 1868 decemberében tartott országos izraelita kongresszus alelnökeként, a pesti 
hitközség küldöttjeként a hitélet megújításában is fontos szerepe volt. Élete végén el- 
nyerte a pesti zsidó hitközség elnöki tisztét. A hitközség alkalmazásában álló világhírű 
orientalista, Goldziher Ignác a neológ hitközségi előljáróságot az immár éles határvo- 
nalakkal differenciált foglalkozásszerkezet másik oldaláról így ítélte meg: , Őt ültették 
most pénzt megreszkettető ujjongással az elnöki székbe. W. leereszkedőleg elfogadta, 
a zsidókat kizáró keresztény világtól nemigen remélhetvén, hogy pénzének és ebből 
táplálkozó szemérmetlenségének megfelelő vezető pozícióba juttatja."" 

1869-ben — Csengery ötletére és Deák Ferenc támogatásával — Pest lipótvárosi ke- 
rület kormánypárti országgyűlési képviselőjévé választották. Ő volt az első izraelita 


6. Krausz Izidor elleni peres követelés 


47 KELLÉR, é. n. 31. 

48 GOLDZIHER, 1984. 130. Goldziher egyébként alárendelt helyzetéből ritka erős elfogultsággal nézte 
Wahrmann alakját. A naplóban visszatérően csak , polyák"-ként emlegeti (nyilván utalásként anyai ágon 
a galíciai származásra): , Megint elnökséget választottak, ugyanazt. A polyák megbetegedett, nem jelen- 
hetett meg személyesen, hogy megtartsa trónbeszédét. De, mint hallom távollétében is ünnepelték. Miért 
is ne ünnepelnének távollétében ezek a zsidók egy pénzzel bearanyozott fickót? Ünnepeljétek csak: 
hiszen ti is igazán méltók vagytok hozzá!" Uo. 191. (1892. november 7.) 

vallású képviselő a magyar parlament történetében." Wahrmann egyébként már par- 
lamenti képviselő korában nevezetes szalont tartott. Vendégeit magyaros vendéglátás 
várta svábhegyi villájában, azt mesélték, hogy a szerb király szakácsát szerződtette. 
A kortársak azonban a társasági élet egyoldalúságait is szóvá tették: ,,...vele szemben 
ugyanazt az obszervanciát ápolgatja a mi highlefeünk is, a mely a szárazföld arisztokra- 
tikus államaiban dívik. Nagyon szívesen elmennek az ő ebédjeire, estélyeire a főrangú 
urak, de őt meghívni nem igen van napirenden?" 


kk k 


A cég biográfiáját összefoglalva Wahrmann Mayer Wolf csak 1844-ben jutott el az 
önálló nagykereskedő cég megalapításáig. Fia, Móric üzleti társként még nem, csak 
apja halála után, a hatvanas évtizedben változtatott az üzlet szerkezetén: a zsákkeres- 
kedést gyakorlatilag felszámolta (viszont öccsével bécsi árubizományi üzletet nyitott), 
a nagykereskedés bázisán pedig banküzlettel foglalkozó pénzváltó-irodát hozott létre 
Pesten. 1872 végén a pénzváltó üzletet is eladta, hamarosan a testvérével közös bécsi 
céget is megszüntették és a Wahrmann és fia nagykereskedő firma a továbbiakban, 
mint vagyonkezelőség működött. A cégjegyzékből csak jóval halála után, hivatalból 
törölték. A cégek életciklusának sodrában magasra ívelő Wahrmann-karriert az üzleti 
életben hirtelen szakadás követte. A vagyon is lassan elszivárgott. Pedig a negyedik 
generáció képviselője, Megyeri Lola (Wahrmann Renée lánya) 1911-ben Thurn-Taxis 
Egon Miksa herceg felesége lett, eme mediatizált (uralkodóházzal egyenrangúsított) 
vegyesházasság révén alighanem a rangbeli emelkedés tetőpontját érte el."! A családnak 
azonban ez a legsikeresebbnek mondható ága is kihullott a történelmi emlékezetből.?? 


49 VÖRÖS, 1992. 187-196. Deák eredetileg Csengeryt szerette volna Pest-Lipótváros képviselőjének, de 
ő nem vállalta és Wahrmannt javasolta. Lásd Visontai Kovách László levele Csengery Antalhoz (Pest, 
1869. március 19.) OSZK Kt. Ouart. Hung. 2421. ff. 28-29. A levélre Deák Ágnes hívta fel a figyelme- 
met, amit ezúton is hálásan köszönök. 

50 A budapesti társaság. 1886. 453. 

51 KEMPELEN, II. 1938. 146. 

52 A magyarországi arisztokrácia 20. századi genealógiájáról szóló legújabb összefoglalás sem tud a Me- 
gyeri Lola-ág további sorsáról. GUDENUS, IV. 1998. 122. 


DEUTSCH IG. ÉS FIA 


Azt, hogy ma már viszonylag sokat tudunk a Deutsch — hatvani Deutsch (nemesí- 
tés:1879) — Hatvany-Deutsch (kettős név: 1897) — Hatvany (először egy évvel a bárósí- 
tás után, 1911-ben) család történetéről, elsősorban a hetvenes-nyolcvanas években len- 
dületet vevő magyar társadalomtörténeti kutatásoknak köszönhetjük." Hogy magáról a 
Deutsch Ig. és fia cégről jóval kevesebb ismeretünk van, az szorosan összefügg azzal, 
hogy — nyilvános számadásra nem kötelezett vállalatról lévén szó — nem kellett mér- 
legeit nyilvánosságra hoznia, a társadalomtörténeti forrásként használt hagyatéki leltá- 
rak és végrendeletek pedig legfeljebb a céggel szembeni követelések számlakivonatait 
tartalmazzák, a cégvagyon leltározására hagyatékátadáskor nem kerül sor." Az is igaz 
azonban, hogy amennyiben a Deutsch Ig. és fia cég részvénytársaságok alapításában és 
működtetésében vett részt, a nyilvános számadásra kötelezett társaságokon keresztül 
mégis bepillantást nyerhetünk a privát cég belső viszonyaiba is. Az alábbiakban ezért 
olyan források segítségével közelítek a törzscég történetéhez, amelyek lehetővé teszik, 
hogy annak mintegy másfél százados ívét és leágazásait is nyomon kísérhessük. Meg- 
állapításaink a korábban is használt árvaszéki, cégbírósági iratokon, az azokat feldolgo- 
zó szakirodalmon túl, mindenekelőtt a központi bank hitelinformációs adatgyűjtésére 
támaszkodnak." 


Alapítás és szerzés 


A Deutsch Ig. és fia családi cég a terménykereskedelemből emelkedett a magyar ma- 
lom- és cukoripar szinte koronázatlan királyává. Ez azonban azt is jelentette, hogy 
kezdettől fogva a pénz- és hitelüzletek is tevékenységi körébe tartoztak. Magáról az 
alapításról azonban viszonylag kevés maradt ránk. Ténynek tekinthető, hogy a pesti 
váltótörvényszéknél 1856-ban jegyezték be az , 1g. Deutsch und Sohn" nagykereske- 
dést, mint közkereseti társaságot, akkor még a Nagyhíd u. 13-ban, amely — a címtár 
szerint már ekkor is — terményekkel, állami- és iparpapírokkal és váltóüzlettel foglalko- 
zott." A cégbíróságon fennmaradt a cég társasági szerződése is, amely hírül adta, hogy 


1 KONCz, [1983] (Legfontosabb adatai leközölve , geneológiai adattárként" História, 1983. 2. 28-30, 
KONCz, 1986. I. 335-419. Újabban HALMOS, Hatvany-Deutsch, 2004. 

2 KÖVÉR, Nagy vagyonok, 1997. 30-31. 

Erről a forrásról lásd KÖVÉR, legjobb adósok 1999. 125—-137. 

4 — Pester Lloyd-Kalender, 1859. 40. 

Deutsch Ignác azért fogadta második fiát, Bernátot társául, mivel ezt megelőzően, Ara- 
don együttesen jegyezték a nyilván akkor még csak az apáról elnevezett kereskedést." A 
bankvalutában 30 000 forintos társasági tőke kétharmad része az apa, egyharmad része 
a fiú nevén volt. Mivel a kisebbik fiú Pesten telepedett le (közelesen meg is nősült), az 
eddig tisztán aradi székhelyű cég — sok társához hasonlóan — Pest irányában terjeszke- 
dett. Az újabb váltótörvényszéki cégnyilvántartási könyv felfektetésekor, 1864 nyarán 
a társasági szerződéshez pótszerződést csatoltak (székhelyként ekkor már a Nádor u. 
2. volt megadva!), az apa — valószínűleg rendszeresen — Aradon tartózkodott, aláírását 
mindenesetre ennél a fontos aktusnál az aradi városi hatóság hitelesítette. A társak kér- 
ték az aradi váltótörvényszék értesítését is a kiegészítésről, mivel a cég , aradi üzlete, 
mint a pesti nagykereskedésnek fiókja tekintendő."" A megváltozott viszonyok tükre- 
ként ezután Bernát már felerészben birtokosa a cégnek, s ez az arány nem is változik 
az apa 1873. május 8-án bekövetkezett haláláig, ami után Bernát egyéni cégként viszi 
tovább a nagykereskedést. 

A cég összetétele csak a hetvenes-nyolcvanas évek fordulóján módosult, miután 
először Ignác legidősebb fia, József fia Sándor lesz előbb cégvezető (1877), majd ha- 
marosan újra társascéggé alakulva tag (1879), majd Bernát fiai, ifj. József (1884) és 
Károly (1890) kapták meg ugyanezeket a jogosítványokat. Sándor cégtagi minősé- 
géhez meg kell jegyeznünk, hogy elsőbbsége szoros összefüggésben volt azzal, hogy 
unokatestvérét, Bernát legidősebb leányát, Emmát vette feleségül. A cég történetének 
ez a korszaka lényegében Bernát 1893. október 26-i halálával zárul. Azt mondhatnánk, 
hogy az 1856-tól 1893-ig húzódó periódus az alapítás és a szerzés időszaka. A Nádor 
utcai házon kívül Deutsch Ignác megvásárolja a hatvani birtok mellett Arad megyében 
a butyinit, Nógrádban pedig a bujáki, csóri és kozárdi fele része is az övé, s Bernát 
csak fokozza a birtokkoncentrációt. Számtalan vállakozásuk közül most csak néhányat 
emelünk ki: a malmok közül a Concordiát, a cukorgyárak közül pedig a nagysurányit 
és a hatvanit. 

A Concordia alapítására 1865-ben került sor, a részvénytársasági nagymalmok első 
gründolási hulláma idején, a pesti Soroksári úton. A 750 000 frt alaptőke névreszóló 
részvényeit pesti nagykereskedők jegyezték, olyan családok tagjai, mint a Fischl, 
Hoffmann, Koppély, Mandl, Perlmutter, Schopper, Wodianer és még mások is." A 
közkeletű vélekedéssel szemben távolról sem állja meg a helyét, hogy a Concordia 
a Deutschok alapítása lett volna. A közgyűlésen letétbe helyező részvényesek listája 
alapján az is megállapítható, hogy a hetvenes évek közepén a legnagyobb letevők mel- 
lett (Heinrich István 107 db, Heinrich Ferenc 50 db, Gschwindt 144 db, Mandl Anton 


5  FBC.20313. A többi cégbírósági anyagtól eltérően ennek a cégnek az anyagai nem kerültek át Budapest 
Főváros Levéltára [BFLJ őrizetébe. 

6  Uo.(1864. június 24.) 

7 SÁNDOR, 1959. 370. 

105 db, Mandl Ignác 66 db) a Deutsch Ig. és fia , csak" 45 részvénnyel szerepel. A 
család részvénybirtokának növekedése csak a nyolcvanas évek elejére tehető: az 1881- 
es közgyűlésen Gschwindt 87-tel, Heinrich István 50-nel, H. Alajos 10-zel, H. Ferenc 
pedig szintén 50-nel szerepel, a Deutsch Ig. és fia cég 64 részvénye mellett ekkor Sán- 
dor 40-nel, ifj. József pedig 20-szal bukkan fel a névsorban. Az sem téveszthet meg 
bennünket, ha például az 1895-ös tőkeemelésből a cég közvetlenül nem részesedik, 
különösen ha tekintetbe vesszük, hogy a legnagyobb jegyzők közül is kiemelekedik 
Csányi Ágoston földbirtokos, aki nem más, mint Károly feleségének, Csányi Renének 
az apja. A Deutsch-család (éppen Károly a maga és a Deutsch Ig. cég nevében) a szá- 
zadelőn kerül részvénybirtoka alapján is domináns pozícióba a Concordiánál." 

Az 1854-ben alapított nagysurányi cukorgyárat (Nyitra megye) árverésen vette meg 
a nyolcvanas évek elején a Deutsch Ig. és fia, a Kohner Adolf fiaival és a Brüll Henrik 
és fiaival közösen. A korábban is részvénytársasági formában működtetett újjáalakított 
gyár 1882-től vált a vállalatbirodalom részévé. Más úton indult el az 1888-ban építeni 
kezdett hatvani cukorgyár, amely először Deutsch Ig. és fia hatvani ipartelepe néven 
üzemelt, s csak 1908 őszén alakult részvénytársasággá, Hatvani cukorgyár Rt. Deutsch 
Ig. és fia néven (a toldalék csak 1925-ben kopott le a részvénytársaság név mellől). 
Ekkor az 50 000 db részvényből 40 000 a Deutsch Ig. és fia cég tulajdona volt, 8000 
fölött közvetlenül a családtagok rendelkeztek, a többit pedig cégvezetőik nevén tartot- 
ták számon." 


Az új korszak: a 20. század 


Mint jeleztük, Deutsch Bernát halála után lényegében új korszak köszöntött be a cég 
életében, bár a Deutsch Ig. és fia cég csak 1911-ben jelentette be, hogy , az utolsó 15 
évben kizárólag banküzletekkel foglalkozott és foglalkozik"." Hogy miért volt szük- 
ség erre a lépésre és miért csak utólag regisztráltatták ezt a tényt, azt a cég szeniora, 
Hatvany Sándor atyailag magyarázta el a korszak egyik ifjú értékpapír-bizományosá- 
nak, mai szóval brókerének: 

,, Hatvany Sándorral én személyes összeköttetésben voltam. A tőzsdén a Hatvany- 
Deutschék megbízottja a Fischer-cég volt, ahol én praktikáns voltam... Egyszer megkér- 
deztem tőle, hogy mondja báró úr, maga mért olyan pesszimista és mindig kontreminál? 
Arra azt mondta: vNézze édes fiam! Énnekem egy olyan hausse-pozícióm van, amin 
nem tudok könnyíteni. Énnekem van 100 Hazai takarék részvényem, 18—20 000 ko- 
ronán állt egy részvény, van egy 1596-os minoritási lekötött részem a Hazai Bankból, 


8  BFL VII.2.e Cg 1050. Okmánytár. 
9  — BENCZE-SUDÁR, 1989. 57-58. 
10 FBC20213 

ez a Hazai takaréknak volt a kommerciális alapítása. Az funokaJöcsém, a József az a 
Leszámítoló Banknál igazgatósági tag, ott van egy lekötött letétje, szintén több tízezer 
darabos részvénycsomag, tehát egy óriási hausse-engagementtel állok szembe és nem 
nem látom a közgazdasági életet olyan stabilnak és ezért én konterminálok mindenféle 
részvényt.x Na most ehhez neki szüksége volt egy tőzsdei cégre. Egy bank ezt nem volt 
hajlandó csinálni, mert egy banknak nem volt szabad egy letétből elvenni részvényt, 
hogy egy kontremin pozíciót felépítsen egy harmadik kliens. "" 

Azt mondhatjuk, hogy ez a helyzet tulajdonképpen a 20. század első felére általában 
is meghatározta a cég pozícióját. Vizsgáljuk meg a cégvagyon alakulását néhány más 
hasonló céggel összehasonlítva, a központi bank információi alapján. Az adatgyűjtés a 
kétségtelenül jól tájékozott bankkörökön túl, akár a magándetektívek bevetését is lehe- 
tővé tette, hogy kitudakolják a hitelképesség megítéléséhez szükséges híreket. 


1. táblázat 
A jegybank hitelinformációs vagyonbecslése néhány kereskedő-bankár cégről 


KA K HE K — P e] Pp TET] tú 
DeutschIg.£fia DeutschIg.£fia £ fia 
EZT NO NNE E NE AES 
komát [emet etet 


Megjegyzés: "1913 
Forrás: KÖVÉR, másodvirágzás, 1997. 49. 


A táblázatban közölt adatok az információs szolgálat által végzett becslés maximá- 
lis értékét jelentik és csak viszonyítási alapként szolgálhatnak (különösen az inflációs 
időszakban!). Mégis jól tükrözik a legnagyobb kereskedő-bankárcégek útjának alaku- 
lását. Általában megállapítható, hogy a Deutsch Ig. és fia mindvégig megőrizte vezető 
szerepét, bár a húszas évek második felétől kezdődő hanyatlásból neki is jutott. A ban- 
kárcégek között 1912 és 1924 között lényeges vagyonátrendeződés ment végbe, míg a 
húszas évek második felének konszolidációja több cégnél előrevetítette a krízis utáni 
általános hanyatlás görbéjét. 

A legnagyobb, Deutsch Ig. cégnél már az első világháború előtti időszakra rendel- 
kezésünkre áll egy nagyjábóli becslés az aktívák szerkezetére. Eszerint a cégvagyon 
több, mint fele értékpapírokból állt (döntő többségében iparvállalati részvényekből), 


11 Interjú a Fischer M., cég hajdani praktikánsával, Tárai Pállal (1985). 

2894-ot tettek ki a gyárakkal szembeni követelések is.? Az 1924-es részletesebb va- 
gyonkimutatásból az is világossá válik, hogy addigra az értékpapírok részaránya tovább 
növekedett. Ekkor áll először rendelkezésünkre részletes lista az érdekkörbe tartozó 
iparvállalatokról. Mindenekelőtt az élelmiszeriparban bírtak jelentős súllyal: 5 cukor- 
gyár részvényeiből részesültek (ebből kettőnél, a hatvaninál és a Vas megyeinél 10090- 
os arányban), 2 malomból volt birtokukban tekintélyes hányad (Borsod-Miskolci és 
Concordia), de volt még érdekeltségük sörfőzdében, papírgyárban, takarmánygyárban, 
növénynemesítő és magtenyésztő részvénytársaságban. Az élelmiszeriparok hátterében 
10 000 magyar holdat meghaladó nagybirtokkomplexum állt." 

1931-re pedig további érdekeltségeket szereztek a faiparban, textiliparban. Hatvan- 
ban, a nagybirtok központjában pedig az azbeszt- és palagyártásban, valamint a tégla- 
és cserépgyártásban vállaltak részt. Az ezévi hitelinformációs jelentés úgy tudta, hogy 
a cég 1923-ban terjesztette ki , üzletkörét a bankári teendőkre is, főként azonban a 
Hatvany család érdekkörébe tartozó vállalatok pénzügyeit intézi". Az 1935-ös jelentés 
viszont már azt állapította meg, hogy , az utóbbi idők nehéz viszonyai folytán a bank- 
üzlettől visszavonult, és ma csak a vállalatok, valamint a cégtulajdonosok birtokainak 
ügyeivel és bankári teendőivel foglalkozik"." A cég egyik utolsó péztárnokával ké- 
szített interjúból az derült ki, hogy a harmincas évek első felében bankárként utoljára 
váltóleszámítolással állt a cég az érdekeltségén kivüli gazdálkodó alanyok rendelkezé- 
sére." 

A Deutsch Ig. és fia cég harmincas évekbeli üzleteire jellemzőnek tekinthetjük az 
alábbi eseteket. 

A Concordia Gőzmalom Rt. 1935. évi közgyűlésén a malomipar katasztrofális hely- 
zetére tekintettel olyan elhatározás született, hogy egyrészt a 130 000 társasági rész- 
vénynek névértéke 12 pengőről 10 pengőre szállíttassék, s az alaptőke leszállításából 
befolyó összeg a veszteség pótlásárára fordíttassék. A keletkezett veszteség fedezésére 
azonban az így befolyt összeg nem volt elegendő, ezért másfelől a Hatvani Cukor- 
gyár Rt. késznek mutatkozott arra, hogy 26 000 db Concordia részvényt — jelentéktelen 
áron — megsemmisítés céljából a társaság rendelkezésére bocsásson. Ezzel egyidejűleg 
azonban egy tervezett tőkefelemelést is garantált. Az ügyletből világos volt, hogy ez- 
által a részvénytöbbség birtokosa, a Hatvani Cukorgyár , fedezte a társaság vesztesé- 
gét."" A tranzakció lebonyolításában a Deutsch Ig. és fia cég szerepe ott bukkant fel, 
hogy a Hatvani Cukorgyár a 26 000 részvényt már előzetesen a Deutsch Ig. és fiának 
, engedte át". !" 


12 MOLZ 1 52. cs. D-67. 

13 Ua.Z 19 4. doboz. VIII/2 (I magyar hold — 04316 ha) 

14 Uo.Z 19 4. doboz. XI-XII. 

15 Interjú Horváth Jánossal. (Készítette Koncz E. Katalin és Kövér György, 1982.) 
16 HML XI-8/16 No. 40. (1935. július 4.) 

17 Uo.(1935. július 2.) 

Nem kevésbé jellemző üzlet volt, amikor a Deutsch Ig. és fia cég 1936 tavaszán 
a Surányi Cukorgyár és Finomító Rt. részvényeinek megvásárlására kapott ajánlatot. 
Mint írták, erre , nem reflektáltak", de feltették a kérdést a Hatvani Cukorgyár Rt.- 
nek, hogy , részéről van-e vételi kedv a részvények tekintetében?"" A cseh és magyar 
nemzeti banki engedélyek megszerzése után a tranzakció létre is jött, az 1448,33 db 
részvény vevőjeként a hatvani cukorgyár lépett fel. 

A szórványos példák alapján is látható, hogy a harmincas évek végére a törzscég 
saját vállalatain keresztül egy viszonylag zárt körben bonyolította , bankári" teendőit. 

A második világháború alatt már , kizárólag az érdekkörébe tartozó vállalatok ali- 
mentálását és azoknak központi irányítását" végezte az új korszak dirigista szellemében 
fogalmazó központi banki informátor szerint. , A konzervatív, szolid és nívós üzletve- 
zetés ma nem a vagyon növelésére, hanem annak konzerválására törekszik" — hangzott 
a zsidótörvények által is szorongatott , családi konszern" stratégiájáról alkotott értéke- 
lés." 

A cégben tag családtagok összetétele közben jócskán átalakult. 1913-ban, három 
hónap különbséggel elhunyt Sándor, majd József is. Az újabb generációnak nem igazán 
fűlött a foga a cég tényleges irányításához. Sándor két fia, Lajos és Ferenc érdeklődése 
egészen más irányba vitt. Hogy ezt a művészettörténet másként értékeli, mint mondjuk 
a gazdaságtörténet, az szinte természetes. Elég itt összekötő szálként a Buddenbrook- 
effektusnak nevezett jelenségre gondolnunk." 

Deutsch Károly 1890-től 1909-ig vett részt a cégben, de 1935-ben újra visszalépett, 
közben azonban többször őt is szanálni kellett. Arnold (Béla) 1897-től 1921-ig, illetve 
1925-ig volt a társaság tagja. A családban egyedülálló módon cégjegyzésre feljogosí- 
tott cégtag lett már apósa életében, 1910-ben Sándor veje (Irén férje), dr. Hirsch Albert. 
A háború alatt azután szükség lett az ifjú generáció képviselőire is: ekkor, 1916-ban 
lépett a tagok sorába József fia Endre, Sándor fia Ferenc, valamint József özvegye (ő 
cégjegyzési jog nélkül). Mint látjuk: közkeletű tévedés, hogy az író, Lajos valaha is 
cégtárs lett volna. 


18 HML XI-8/16 No. 40. (1936. március 24.) 
19 Uo.Z 19 4. doboz. XVI/2. 
20 A Buddenbrook-effektus történelmi és irodalmi helyéről új megközelítésben: HALMOS, 2008. 18—44. 

2. táblázat 


A Deutsch Ig. és fia közkereseti társaság cégtagjai 
Cégjegyzési 


Cégtagság 
jog 


CEEZLTEZTÜ TESTS INT CSE NTI ZEN ESET 

banta [89 [916 [197916 

IEZTNTESTTTS OS INT ZEN NTI ITCZSTTTT 

Dame Káoy 086198) [190195] 909 [1990 

CENTTSTYNESTSTZZZTZO S INTOTO ESNI ENTTCSEI 

báró aan Deen En 192) [6 

báró Hanan Dee Fereme OABT-195B [916 [7 

d Hatvany Deutsch Iözsetné (88E-I96D[ 6 T 
FEET 


báró Hatvany Bertalan (1900—1980) 1935 1935—1940 


6 dsd 1935— 

Forrás: BFL VII.2.e Egyéni és társas cégek nyilvántartása E, 1/A. 35., T, 4. 78., 69/B. 294., 
I32. 10. 219..183. 


Egészen más dolog azonban a családi cég hasznából való részesedés. Ezt a vég- 
rendeletek és a családi tanács ülései szabályozták. Két ilyesfajta szerződést ismerünk, 
amelyek az 1980-as évek elején a család bizalmasa, Horváth János birtokában voltak. 
Az éves intern mérleg alapján a cég tiszta hasznából a családtagok az alábbi százalékok 
szerint részesültek, az összeg számláikon jóváírás formájában jelent meg. Magát az 
osztozkodás aktusát , kiöntésnek" nevezték. 

3. táblázat 
A ,, kiöntés" arányai a Hatvany-Deutsch családban (1921, 1933) 


Hatvany Endre 


Hatvany Ferenc 


Forrás: Interjú Horváth Jánossal (Készítette Halmos Károly és Koncz E. Katalin, 1981.) 


A tényleges vezetés Hirsch kezébe került, ezt azonban nem mindenki tekintette ter- 
mészetesnek. A céget a két világháború között belső ellentétek is feszítették, különösen 
Hirsch Albert és Hatvany Endre között alakultak ki konfliktusok. Ahogy a Nemzeti 
Bank infromátora megjegyezte: , Közöttük állandó rivalizálás folyik úgy a cég, mint 
a család keretén belül, ami különösen a cég jövőbeni kilátásai megítélésére is árnyé- 
kot vet."?! A család bizalmasa, Horváth János úgy emlékezett vissza, hogy a hatvani 
paradicsomkonzerv-gyártás meghonosítását Endre Hirsch ellenzése dacára valósította 
meg.? A korábbi szigorú családi vagyonközösség is bomlásnak indult: először akkor, 
amikor a Károlyi korszakban viselt szerepe miatt, tehát politikai okokból Lajost 1924- 
ben , végkielégítették", majd ismételten akkor, amikor Béla fiai, Pál és Péter 1933-ban 
kérték a vagyonközösség megszüntetését. A felosztás során egyikőjük a sárvári cukor- 
gyár, másikójuk a temesvári selyemgyár tulajdonosa lett. 


21 U6.XYV. 
22 Interjú Horváth Jánossal (1982). 
23 KONCz, [1983] 76; 72. 

Epilógus: úton a felszámolás felé 


A Deutsch cég felszámolása azonban zsidótörvények, háborús állami beavatkozás, jó- 
vátételi kötött gazdálkodás és államszocialista nacionalizálás után is jócskán elhúzódott. 
A tulajdonosok külföldön tartózkodtak, de akaratukból először 1949-ben a cégvezetők 
megindították a felszámolást. Aztán tévedésből állami vállalattá nyilvánították a céget, 
de ezt a lépést sürgősen visszavonták. A felszámolás befejezésének újabb kísérletét 
1968-ban a Pénzintézeti Központ akadályozta meg, arra való hivatkozással, hogy ,a 
cégnek külföldi követelése áll fenn". A Pénzintézeti Központ ennek behajtását szorgal- 
mazta és a külföldön levő értékpapírok eladásából sikerült is valamennyit kaszíroznia 
a Pénzügyminisztérium számára. A vagyon egy részének külföldi kézre kerülése miatt 
mind az ötvenes, mind a hatvanas években perek bonyolódtak, s ez szintén hozzájárult 
a felszámolás elhúzódásához." Végül a Deutsch Ig. és fia céget 1978. április 6-án töröl- 
ték a cégjegyzékből, alig néhány évvel az előtt, hogy a rá vonatkozó kutatások megkez- 
dődtek volna. Cég- és felszámolási irataik mindmáig nem kerültek elő. 


24 Ezúton is köszönetet mondok Mravik Lászlónak az általa feltárt iratokba való betekintési lehetőségért. 

Aligha mondanék igazat, ha azt állítanám, hogy a magyar gazdaságtörténetírás kel- 
lő figyelmet szentel a magánbankároknak. Pedig nemcsak az utolsó szisztematikus 
banktörténet tett említést reformkori szerepükről," hanem a budapesti nagymalomipar 
monográfusa is megállapította, hogy a hatvanas években , a crédit mobilier szerepét 
magánbankházak töltötték be"." Ennek ellenére a hetvenes évek második felében Vö- 
rös Károly is csak azzal a visszafogott megfogalmazással élhetett, hogy a nagy pest- 
budai terménykereskedő cégek hitelnyújtó tevékenysége , az egész hazai kapitalizmus 
történetének egyik legérdekesebb kutatási feladata lehetne"." A reformkortól 1873-ig 
játszott nyilvánvaló szerepük vajon miért nem vált a gazdaságtörténeti koncepciók épí- 
tőkövévé? Minek tudható be az indokolatlan kutatói tartózkodás? 

A helyzetet csak részben magyarázhatják a gyakran hangoztatott forrásproblémák. 
Kétségtelenül igaz, hogy csak a nyilvános számadásra kötelezett vállalatokról marad- 
tak fenn tömeges levéltári és statisztikai források. De elkövettünk-e mindent az olyan 
források számbavételéért és kiaknázásáért, mint a cégbírósági, közjegyzői, árvaszéki és 
csődiratok, nem is beszélve a kortársak és leszármazottak felkutatásáról és meginterjú- 
volásáról? Hiszen a vitathatatlanul kedvezőbb forrásadottságokkal rendelkező nyugati 
szakirodalomban (a zárt magánarchívumok megléte is jobb a kutató számára, mint azok 
hiánya) már a hatvanas évek óta fokozódó érdeklődés mutatkozott a privátbankárok 
iránt. Úgy vélem, a magyarországi és kelet-európai tartózkodás a forrásgondokon túl 
főként koncepcionális eredetű. Gyökerét a kereskedőtőke, ipari tőke, finánctőke se- 
matikus, idősorba rendezett szentháromsága adja. Ugyan mi más indokolná, hogy a 
magánbankházak századforduló körüli másodvirágzása, majd a háborút és Trianont 
követő harmadvirágzása már nem tartozott az említésre méltó események közé! 

Csak a fővárosi cégbírósági iratok kutatása során derült ki, hogy patinás nagykeres- 
kedő firmák a századfordulótól kezdve banküzletként jegyeztették be magukat. Talán 
még a régi reflexek továbbélésének tekinthető, amikor 1881-ben — az atyai céget felosz- 
tó családi perlekedés után — tornyai Schosberger Zsigmond bank- és terménykereske- 
dési üzletként szignálja Schosberger S. és Fia nevű Nádor utcai cégét. 1894-ben elhalt 
apja (Károly) helyett a Kohner Adolf Fiai cégbe belépő Kohner Adolf (1866—1937) 
szintén bejelenti, hogy , termény és értékáru kereskedést szándékozik gyakorolni". A 
Latzko N. és Popper A. cég tulajdonosai 1908-ban közlik a törvényszékkel, hogy posz- 


1  JIRKOVSKY, 1945. 65-66. 
2 SÁNDOR, 1959. 371. 
3 VÖRÖS, IV. 1978. 158. 

tókereskedési üzletüket beszüntették, és , bankipart" kívánnak űzni. A Deutsch Ig. és 
Fia cég 1911-ben jelenti be, hogy , kizárólag bankügyletekkel foglalkozott és foglal- 
kozik". Herzog M. L. és társa ugyancsak 1921-ben jegyezteti be a , bankári üzletet 
(financirozás, értékpapírüzlet, devisa- és valutaüzlet)", de azzal az indoklással, hogy ,a 
cégjegyzék a tényleges helyzettel összhangba hozassék"." A fenti névsor eléggé repre- 
zentatív ahhoz, hogy ne kelljen külön bizonygatnunk sokirányú elkötelezettségüket a 
részvénytársasági bank- és iparvállalatok igazgatóságában. Milyen okokkal magyaráz- 
ható hát a régi kereskedőcégek banküzletté alakítása? 

Fontos feltétel volt a budapesti értéktőzsde szerepének megnövekedése a magyar- 
országi értékpapír-forgalomban, bár a nemzetközi centrummá válás remélt folyamata 
elmaradt." Részben ezzel függött össze 1893 végén a , Zsiró" létrehozása is, aminek 
révén betekintést lehetett nyerni az ellenőrizhetetlennek tűnő tőzsdeügyletekbe. A 
nagybankok vezérkara legalábbis jobban beláthatott egymás kártyáiba. A konjunktu- 
rális időszakokban így egyre több olyan tranzakciót kellett lebonyolítani, amelyeknek 
sikere a nyilvánosság kizárásán alapult. 

Nem véletlen, hogy épp olyan meggyökeresedett cégeket soroltunk fel, amelyek 
kiterjedt nemzetközi kapcsolatrendszerrel rendelkeztek. Itt már a motívumok rendkí- 
vül szerteágazóak voltak. Volt, aki gyapjúkereskedőből lett az Osztrák-Magyar Bank 
budapesti főintézetének aranyvásárlója (Kohner), mások (Schlosberger, Herzog) a do- 
hánykivitelen keresztül jutottak el a devizaügyletekhez. A magyarországi értékpapír- 
állomány növekedése és a nemzetközi piacokon történő spekuláció egyaránt bizonyos 
szakosodást váltott ki a , nagyok" között olyan üzletágakban is, amelyekre jól bejá- 
ratott közepes erejű magáncégek is specializálódtak. A váltóleszámítolásra például a 
Latzko és Popper mellett a kisebbek közül az Adler L. és fia. A leginkább figyelem- 
reméltó azonban azoknak a cégeknek a helyzete, amelyeket tartós hausse-pozíciójuk 
, kényszerített" kontremin pozíció kiépítésére. Hatvanyékat — a , családi konszern?" irá- 
nyításán és finanszírozásán kívül — nyilvánvalóan ez motiválta a , vegyes vállalatszer- 
vezet" kiépítésében. Ezeket az üzleteket ugyanúgy nem lehetett a nagybankokra bízni, 
mint a fölös tőkék — betéti kamatlábnál magasabb — rövid határidejű kosztba adását a 
tőzsdén (Herzog)." 

A konjunktúra hullámai természetesen módot adtak , homo novus?"-ok betörésére 
is, akik néhány évi praktikáns élet után (többnyire valamelyik privátcégnél) tözsdebi- 
zományosként vagy a jobban hangzó értékpapír-kereskedő cím alatt önállósították ma- 
gukat a tőzsdén. Közülük azonban igen kevésnek sikerült a , nagyok" közé emelkedni. 
A kevesek közé tartozott az 1898-ban alakult Munk és Davidsohn cég, amelyből az 
idősebb cégtárs, Davidsohn Horace, a Kereskedelmi Akadémián Krausz Simon osz- 


4  FBC Cg 7600; 7776; 3783; 20 313, 3652. 
5 — Vö. VÖRÖS, 1978. 550. 
6  Tárai Pál közlése. A , vegyes vállalatszervezetre" lád HANÁK, 1982. 43. 

tálytársa volt." Valójában azonban Munk Péter, a fiatalabb cégtárs reprezentálta kifelé a 
firmát. Karrierjének stádiumait találóan jellemzi a húszas évek pénzügyi zsurnalistája: 
, Húsz évvel ezelőtt még a pesti zsidó pénzarisztokrácia házizsidója volt ... Megbíz- 
tak benne, dolgoztak vele. Az ösztönét megbecsülték, a szimatára építettek. Azután 
kezdték észrevenni, hogy számolni kell vele. Közéjük nőtt, itt-ott egy kicsit föléjük 
nőtt, vagyonban különösen." Legendás volt, hogy , soha életében nem követett el os- 
tobaságot", és fukarsága is közismert volt, , mert hiába volt előkelő magánbankháza 
a Nádor-uccában, a régi zsidó boltosok lelke szólalt meg benne is, ha voltak olyan 
napok, amelyeknek jövedelme nem fedezte a rezsit..." Cikkünk főhőse, Krausz Simon 
naplójegyzeteiben csak a , nagy részvényrablók" kategóriájában emlegette." Valóban 
nehéz is lenne két , homo novus" között ennyire eltérő magatartásmintát felfedezni, 
mint Munk és Krausz között. A továbbiakban a Krausz Simon-jelenség kialakulását és 
alapvonásait próbálom felvázolni. 

Adataim (az általa írt és a róla szóló újságcikkek mellett) az alábbi forrásokból 
származnak: az 1919-ig terjedő korszakról főként önéletírása, a Krausz és Bettelheim 
céggel kapcsolatos cégbírósági iratanyag, különös tekintettel az 1922—1929-ig már 
részvénytársasági formában működő bankház mérlegeire, az intervenciós szindiká- 
tus iratai 1929 után (MOKTÁR), valamint az Érdi-Krausz Györggyel, Krausz Simon 
unokájával készült interjú és a nevezett birtokában lévő, nagyapjától származó kézira- 
tos naplójegyzetek (1931—1934), illetve a Tárai Pállal, volt értékpapír-kereskedővel 
(1917—-1947, Snürmacher Pál és társa) készített interjúk szövege. 

Szélsőségesebb megítéléseket kevesen érdemeltek ki, mint Krausz Simon. Egy- 
szerre volt , fezőr" és , pénzügyi zseni", , svindler-hazardeur" és , tözsdevirtuóz". De 
azt, hogy valaki, hogy jelenség volt, azt soha, senki sem vonhatta kétségbe. Ki is volt 
valójában? 

Pályakezdése nem sokban különbözött a vele egyívásúakétól. Pápáról a fővárosba 
származott rőfös-, majd aprófa-kereskedő család második gyermekeként látta meg a 
napvilágot 1873 nyarán, az akkori , nagy krach" évében. Az elemi iskolából a Gyár 
utcai (később Markó utcai) reáliskolába került, amelynek negyedik osztályát elvégezve 
a Kereskedelmi Akadémiára iratkozott be. Osztálytársai közül néhányan az önálló cég- 
főnökségig vitték (mint a már említett Davidsohn Horace), mások a részvénytársaságok 
magántisztviselői ranglétráján jutottak el a cégvezetőségig vagy az igazgatói posztig. 
A legnagyobb pályát a második úton a MÁK élére kerülő, , puritán" Vida Jenő futotta 
be." Krausz Simon már az Akadémián nemcsak kiváló tanulmányi eredményével tűnt 
ki (kedvenc tárgya a könyvvitel volt), hanem finom tőzsdei ösztönével is, amikor di- 


FBC Cg 12 276, illetve Krausz, 1937. 20. 

RADNÓTI, 1929. 200, 202. 

Krausz Simon: Naplójegyzetek (1931—1934). (Számozatlan.) 
0 KRAUSZ, 1937. 20, illetve RADNÓTI, 1929. 294. 

áktársaival , felelés elleni részvénytársaságot" alapított. Reggel pár krajcáros befizetés 
ellenében bárki megtehette az aznapi felelését, , ha az illető felelt, visszakapta a pénz 
négyszerését, ha elégtelent kapott, a hatszorosát". Az egyik általános feleltetés előtt 
Simi azzal mentette meg a csődtől a részvénytársaságot, hogy első eminensként a tanár 
kérdésére, hogy mi következeik aznap, nem a feleltetést, hanem a füzetből kitépett 
múlt órai diktandót mondta be. A megoldás kolosszális volt. Mint életrajzában írja, , az 
osztályban senki sem bánta — néhány strébert kivéve — hogy nem kellett felelni és senki 
sem sajnálta a 10 vagy húsz krajcárt. Mi pedig megmenekültünk a katasztrófától." "" 

Érettségi után nem az azonnal fizető hitelbanki állást választotta, mert nem fűlt 
a foga az , irodai tisztviselői pályához". Előbb a Herzog-cégnél próbálkozott, majd a 
Schosberger S. és Fia cégnél kötött ki, mivel úgy gondolta, hogy a nagy magáncégnél 
, többet lát és tanul, gyorsabban érvényesül". 1889 és 1900 között itt töltött évei alatt 
fontos relációkra és pozíciókra tett szert. 

Öregkori önéletírásában már megvetőleg nyilatkozott a pozíciókról (,, A pozíció- 
kat, állásokat igyekeztem másoknak juttatni, magamnak csak a hatalmat tartva fenn"), 
ekkoriban azonban a kiépített kapcsolatokon és pozíciókon keresztül vezetett az útja 
a hatalom felé. Az Akadémián szerzett baráti kör után a Schosberger-cégnél töltött 
évek hozzák meg a jövendő klientéla magvát. A cég megbízottjaként jut el először a 
tőzsdére, 1893-ban lesz a LIoyd-kaszinó tagja, 1895-ben nyer felvételt a tőzsde tagjai 
sorába. A cég révén jut az első pozíciókhoz is: revizor lesz a Galizische Petroleum- 
Gesellschaftnál, majd élete első tantiémjét (két láda narancsot) az Agrumáriánál, a 
Magyar Kereskedelmi Részvénytársaság által alapított déligyümölcs-importáló, mo- 
nopóliummal rendelkező társaság igazgatójaként kapja. A Magyar Kereskedelmi Rt. 
(Krausz Simon később nagy sikereinek és kudarcainak színtere) Baross Gábor és a 
fővárosi nagybankok közös alapítása, kimondottan állam által patronált intézmény 
volt, alelnöki székében az ifjabb principális, Schosberger Nándor ült, s a gründoláskor 
1890-ben egyedül a Schosberger-cég a részvénytőke csaknem egynegyedét jegyezte. 
A társaság ekkor még kizárólag külkereskedelemmel foglalkozott (a konzuli hálózat- 
ra támaszkodva), és Krausz Simonban 24 éves korában megszületik az idea, hogy a 
Schosberger-céget — , amelynek áruosztálya megszűnt, de amelynek tényleges világ- 
kapcsolatai voltak" — , aktív bankházzá" kellene alakítani. 

Ehhez próbálta megnyerni Nándor bárót, de az önállósítás terve is foglalkoztatja. 
Mint emlékiratában írja: , Hét év alatt sokat tanultam, láttam, sok összeköttetésre tettem 
szert, sok ajtó nyitva állt előttem..." Tegyük hozzá: nemcsak itthon, hanem Bécsben 
és külföldön is. Minden szempontból lényeges volt báró Gustav Springer iránta érzett 
szimpátiája. "? 


11 KRAUSZ, 1937. 11. 
IZ 00-39. 57 

A merész terveket és az önállósulási törekvéseket nyilván családalapítása is moti- 
válta. 1896. május 14-én vette feleségül Katzau Frigyes izraelita kereskedő lányát, Idát. 
1897-ben és 1899-ben született fiúgyermekei később katolikus hitre térnek, míg apjuk 
mindvégig megőrzi — naplójegyzetének megfogalmazása szerint — , belső lényeként", 
hogy , magyar, aki zsidó vallású". Ez a családi háttér azután a későbbiekben is szerepet 
játszik a magánbankház életében, sógora, a gáláns és léha huszárkapitány és kisebbik, 
mérnök fia rendszeresen megjelenik — nyilván a családfő kívánságára — a húszas évek- 
ben már részvénytársasági formában működő bankház közgyűlésein. 

A Schosberger-cég átalakításának tervét azonban keresztülhúzza a Schosberger- 
krach (amelynek részleteit éppúgy nem ismertetjük itt, mint Krausz Simon más viha- 
ros tranzakcióit), és létrejött a kényszerönállóság, közkereseti társaság, illetve betéti 
társaság formájában. 1900. december 5-én jegyezték be a cégbíróságon a , Krausz és 
Bettelheim" értékpapír-kereskedő és tőzsdebizományos céget, amelyből azonban már 
december 15-én — pontosan nem magyarázható okok folytán — Krausz Simon kilé- 
pett (nevét az üzlet cégérén hagyva), miközben a betéti társaságba 150 000 koroná- 
val, kültagként Blum Bernát lépett be. A cégalapítás hátterében az állt, hogy Blum 
Bernát, aki a Schosberger-krachon — Nándor báró ügynökeként — ügyesen megszedte 
magát, irodavezetőjét, Bettelheim Mórt (1876— ?) Krausz Simonnal társította, maga 
pedig a Felvidéken birtokot vásárolt. A cégben, amelyben tehát 1900. december 15. és 
1909. november 17. között Krausz Simon nem volt jogilag benne, , Bettelheim tartotta 
rendben a könyveket, vezette a pénztárt és a klienseket, bankokkal, Giro-egylettel az 
elszámolásokat", Krausz , hozta az ideákat és ... reprezentálta kifelé a céget"." Blum, 
tőkéjét kivonva, 1910-ben hagyja magára az immár sikeres céget, Krausz Simon azon- 
ban nem sokáig marad formálisan a cég kebelében, 1914 júliusa és 1920 novembere 
között a , Krausz és Bettelheim" egyéni céget egyedül társa jegyzi. 1900 és 1920 között 
tehát Krausz Simon kétlaki vagy legalábbis nehezen megfogható szerepet tölt be a cég 
történetében. Ugyanakkor alaptőke-emeléskor fontos megbízásokat teljesít az immár 
Elek Pál vezette, banküzletet is gyakorló, átszervezett Magyar Bank és Kereskedel- 
mi Rt.-nél. Megbízott és egyben tanácsadó is. A hasznot az , egyedülálló elhelyezési 
lehetőségek" hozzák. Voltak olyan kibocsátások, ahol , sok százezer koronára", sőt, 
egyszer , majdnem kétmillió koronára" rúgott a nyereség." 

Megszilárdul tözsdei pozíciója (1912-től a tőzsdetanács tagjává választják), Tisza 
István rajongó híveként 1910 után politikai pozíciója is megerősödik. 1914-től (Elek 
Pál és Lukács László pártszervezési , sószerződése" miatti bukása után) a Magyar Bank 
ügyvezető igazgatója, majd vezérigazgatója lesz. Ekkor már , egyedül a bank vezetésé- 
nek szenteli magát és a cég ügyeivel csupán Bettelheim referádája alapján foglalkozott 
naponta 10-20 percig". Végre úgy érzi, megteremtheti bankeszményét, , amely nem 


13 FBCCg 13 177/1920, illetve KRAUSZ, 1937. 72. 
14 KRAUSZ, 1937. 79-80. 

számítol le váltókat, nem ad hiteleket, hanem alapít, társaságokat hoz össze, azokat 
előkészíti, felneveli, és ha kellő értéket elér, piacra hozza". A privát bankszféra hoz- 
záállását jellemzi Springer báró kommentárja: , Krausz hat sich verworfen!" (eldobta 
magát), és két évig nem állt szóba vele." 

Az aktív mobil (magán-) bankház eszménye és az univerzális bank adottsága kö- 
zött nyilvánvalóan ellentmondás volt, mint ahogy Krausz üzleti stratégiáját is kettősség 
jellemezte. Egyrészt, a nyilvánosságnak szánt emlékiratában azt vallja: , megtanultam, 
hogy a belső mérlegeken keresztül kell megítélni valamely vállalat jóságát, életrevaló- 
ságát. De ha a legnagyobb lehetőségeket láttam is, értéket csak annak a részvénytöbb- 
ségnek tulajdonítottam, amelynek ellenőrzését magunk gyakorolhattuk. A tőzsdén te- 
hát nem azért vásároltam értékpapírokat, hogy azokon nyereségre tegyek szert, hanem 
hogy azokon keresztül vállalatok birtokába jussunk." S valóban örök harcot folytatott 
a majoritás megszerzéséért. Másfelől viszont bukása utáni elkeseredett naplójegyzeteit 
így kezdi: , Nincs jó részvény — és nincs rossz részvény, van olcsó — és van drága. Ezt 
nem tudja a világ és ezen megy tönkre" (1931. március 1.5)." Nyilván a világösszeom- 
lás dekadenciája dereng ebben a bölcsességben, de hogy tapasztalati alapon nyugszik, 
az nehezen kétségbe vonható. Az invesztíciós bank és az értékpapír-kereskedő filozófi- 
ájának ellentmondása mögött az értékpapír-áru használati és csereértékének kettősége 
rejlik. 

Ennek a kettősségnek az áthidalására nyílott páratlan alkalom, amikor 1919 őszén 
a Tanácsköztársaság alatt játszott szerepe miatti vádak alól antanttábornokok és baráti 
kliensi köre segítségével tisztázta magát (miközben felvásárolta a Magyar Bank miatta 
csökkenő árfolyamú részvényeit), és 1920 májusában a bank alelnöki székébe válasz- 
tották."" Ezen a közgyűlésen került sor a bank alaptőkéjének felemelésére és nevének 
megváltoztatására. Az Angol-Magyar Bank újonnan kibocsátott részvényeit ugyan- 
is a Marconi Wireless Co. Ltd. vezette nemzetközi pénzcsoport vette át (ténylegesen 
csak 42,596-a került brit kezekbe)." A nemzetközi jelentőségét elvesztő Bécs helyett 
tehát sikerült az angol pénzpiacra is betörni, személyes varázsa révén pedig egy újabb 
hatalmas patrónusra találni Sir Godfray Isaacs személyében." 1920 novemberében pe- 
dig formailag is visszalépett privátcége kötelelékébe, amelyet 1922 őszén Krausz és 
Bettelheim Rt.-vé alakított. A 120 000 darab, egyenként 1000 K névértékű részvényből 
50 milliót Krausz, 25 milliót Bettelheim (együtt több mint 6096-ot) fizetett be, melles- 
leg az Angol-Magyar Bank pénztáránál. Az alapítók között feltűnnek Krausz Simon 
nemzetközi üzletbarátai is: Johann Liebig Bécsből, Hugó von Lustig Berlinből, Felix 


15 Uo. 204-205., 

16 Uo. 76.: Naplójegyzetek (1931—1934) 

17 A Pénzvilág, Bécs. 1919. szeptember 28. különszám, illetve SÁNDOR KÁLMÁN, 1965. 510-—513. 
18 BEREND-RÁNKI, 1966. 104. és COTRELL, 1983. 341. 

19 RADNÓTI, 1929. 163-164; KRAUSZ, 1937. 358. 

Somary Zürichből. Az infláció időszaka kitűnő terep a tőókeemelésekhez és új részvény- 
társaságok alapításához, az internacionális bank alelnöki posztja, valamint a részvény- 
társasági formában működő magánbank elnöki tiszte és informális kapcsolatrendszere 
sikeres kibocsátásokat ígért. Ekkor jöttek létre olyan, Krausz Simon nevéhez fűződő 
vállalatok, mint az OFA (faipari holding társaság zürichi székellyel), NOVA (közleke- 
désfinanszírozó társaság Budapesten) és az Első Délszláv Vagon-, Gép- és Hídépítő Rt. 
(Brodi Vagon, 1921). 

Az inflációs finanszírozás és a , kettős hatalom" idillje azonban nem tartott örökké. 
Először Bettelheim Mór lépett ki a cégből (, állítólag túl erős volt neki a tempó") 1924 
szilveszterén, mellesleg , szenzációs végkielégítéssel", , gazdagon"." 1926-ban pedig 
a brit részvényesek közbeavatkozására Krausz Simonnak kellett elhagynia a British- 
Hungarian Bank alelnöki székét."Közben támadások indultak ellene a tőzsdén is: az 
1925-1926-os Nova-csatából még győztesként került ki, majd az 1926 második felében 
induló hausse idején ellentámadásba lendült.? Az emissziós tevékenység 1927—1928- 
ban általában is megélénkült a budapesti tőzsdén." Krausz Simon Bankház Rt. névvel 
új cégszöveg született 1927 tavaszán, bár a rigorózus cégbíróság elutasította az idegen 
nyelvű cégszövegben az 1918-ban kapott, nemesi címre utaló ,,von" és , de" szócs- 
ka használatát. Krausz önérzetes felfolyamodását — miszerint a , Simon von Krausz", 
illetve , Simon de Krausz" név a német és francia, de éppúgy az angol és amerikai 
pénzpiacon minden bejegyzés nélkül is ismertebb volt, mint akárhány száz bejegyzett 
cégszöveg — a királyi ítélőtábla sem akceptálta. 

Láthatólag nemzetköz üzlettársakat keres és pusztán magánbankárként akar helyt- 
állni. Újabb és újabb lombardkölcsönök révén makacsul hausse-pozíciókat próbál ki- 
építeni, miközben kétségbeesett tőzsdemanőverekkel igyekszik a kibocsátáskor felvett 
és külföldre kiajánlott értékpapírok árfolyamát — az általában 1928 folyamán megtor- 
panó és részben lemorzsolódó kurzusviszonyok közepette — felsrófolni. Eközben 1928- 
ban a cég értékpapír-állománya 2,2 millió pengőről 14,9 millióra duzzad, miközben a 
6,5 millió pengős adós-rovattal 21,2 milliós hitelező-számla áll szemben. Az így kelet- 
kezett rést — elsősorban saját befizetéseire támaszkodva — alaptőke-emeléssel próbálja 
betömni (200 000 pengőről 3 millió pengőre) 1929 tavaszán, azonban az 1929. július 
10-i közgyűlés a keletkezett veszteségek miatt a cég felszámolását kénytelen — az elnök 
akadályoztatása miatt annak távollétében — kimondani. A krach tehát még nem köszön- 
tött be, de a cég — kis híján — inszolvens (fizetésképtelen) lett." 


20 FBCCg 18 249/6 és Gazdasági világ, 1930. január 15. 

21 PRO FO 371/12 939/C 2552 (Elisabeth Boros szíves közlése.) 
22 RADNÓTI,1929. 169-170. 

23 KUBA, 1935. 224-225. 

24 FBC Cg 18 249. 

A fizetésképtelenség bejelentésétől 1929 májusában az intervenciós tőzsdeszindi- 
kátus menti meg a céget. S bár a Pénzintézeti Központ elnöke tudja, hogy , az alkalmi 
egyesülés megalakulásakor kifejezett megállapodás történt arra nézve, hogy a Krausz 
Simon-féle értékpapírokat az alkalmi egyesülés nem veszi át", a , helyzet" megválto- 
zása miatt úgy véli, hogy a , Krausz Simon-féle ügyet" , közhiteli szempontból kell in- 
tézni". A beavatkozás ellen egyedül a Magyar Földhitelintézet vezérigazgatója voksol, 
s bár az Angol-Magyar Bank alelnök-vezérigazgatója (Fleissig Sándor) is úgy tartja, 
hogy , következmények ugyan valószínűleg nem lennének olyan súlyosak, mint ahogy 
azt egyesek vélik", végül megszületik a megállapodás, összesen mintegy 900 000 P ér- 
tékű papír átvételéről. Az alkalmi egyesülés megvásárolja az értékpapírokat, de három 
hónapi határidőre visszavásárlási jogot biztosít a volt tulajdonosnak, aki viszont kény- 
telen garantálni, hogy az így vásárolt értékpapírok árfolyama nem lesz alacsonyabb az 
átlagkurzusnál, amiért , személyében egyetemes készfizető kezességet" is vállal Krausz 
Simon.? 

A kurzusok zuhanása miatt azonban a szindikátus akciója végzetes volt a cég, és 
személy szerint Krausz Simon számára. Tett ugyan egy kétségbeesett kísérletet — kép- 
viselője, dr. Salusinszky Gyula közvetítésével — bizonyos részvények megvásárlásá- 
ra, azonban 1929 novemberében Stefánia úti palotájának berendezési tárgyai is dobra 
kerültek, 423 560 P kikiáltási áron." Szinte senki sem hitte el, hogy Krausz Simon, a 
nagy financier és mecénás valóban tönkrement. Ő maga is kísérletezett 1930 januárjá- 
ban egyéni tőzsdeüzlet segítségével talpra állni, azonban a válság miatt a felszámolás 
elhúzódott, úgyhogy 1932 májusában már tőzsdetagságáról is lemondott. A bankház 
likvidációja csak 1932 októberében fejeződött be. A szindikátus az értékpapírokat — 
veszteséggel — végül eladta, amit kiábrándult hősünk naplójában egyszerűen , tolvajok" 
megjegyzéssel kommentált. Ekkor már annyira tönkrement, hogy 1933 telén már ,,5 
pengőn múlik, hogy befűtsenek". A Stefánia úti palotától is meg kellett válni, míg 
végül, önéletrajzának sajnos csak első kötetét hátrahagyva, 1938 augusztusában egy 
szanatóriumban fejezte be pályafutását. A budapesti tőzsde Napóleonja a Kismező ut- 
cából indult a világ meghódítására, míg utolsó lakásában, az Aréna úton már csak a 
hálószobát tudta teljesen berendezni.?" 

Aligha jelentett volna számára elégtételt, ha megéli és végiggondolja, hogy az in- 
tervenciós szindikátusban szintén részt vevő nagy magánbanktársai is történetük finá- 
léjához érkeztek. A Latzko és Popper cég már 1929 augusztusától felszámolásban volt, 
a Kohner Adolf és Fiai egy sikertelen frankspekuláció után 1933 novemberében kezdte 
meg a likvidációt. A cégfőnök halála után Herzog M. L. özvegye 1940 februárjában 
szüntette meg az üzletet. Munk Péter lánya még tett egy kísérletet a Munk és Davidsohn 


25 MOL Z 881 MOKTÁR I. cs. I. t. 
26 Tőzsdei Kurír, 1929. október 25. 
27 Pesti Tőzsde, 1938. szeptember 8. 

cég feltámasztására 1945 után, ám a kereskedelmi és szövetkezeti miniszter a kérelmet 
1946. augusztus 14-én, két héttel a forint-stabilizáció után , nem találta teljesíthetőnek". 
Baisse-pozíciója megőrzésében — immár egy tőzsde nélküli világban — a legszívósabb- 
nak a Deutsch Ig. és Fia bizonyult, amely 1948 decemberében látott hozzá a cég felszá- 
molásához, azonban csak 1978 áprilisában törölték a budapesti cégjegyzékből." Egy 
magánbankárnak — Tárai Pál találó megjegyzését idézve — a háború után csak két lehe- 
tősége nyílt: , a rendőrség vagy az inszolvencia?. A stabilizáció körül kimondatlanul is 
egyenlőségjel került a , tözsdepalota" és a , valuta-feketepiac" fogalmának rendőrségi 
értelmezése közé." 


28 FBCCg3783; 7776; 3652; 12 276; 20 313. A cégről lásd e kötetben közölt tanulmányunkat. 
29 FÓTI, 1982. 93. 


BANKÁROK ÉS BÜROKRATÁK: 
A MAGYAR ÁLTALÁNOS HITELBANK IGAZGATÓSÁGI 
TANÁCSA ÉS IGAZGATÓSÁGA 
1876-1905 


Az 1875: XXXVII. tc., a Kereskedelmi Törvény (KT) ugyan intenciói szerint német 
mintára szabályozta a részvénytársaságok szervezeti felépítését, mégis, ami kikereke- 
dett belőle, az igencsak különbözött a német nagyvállalati struktúra képétől. Eléggé 
közismert, hogy a német részvénytársaságban a közgyűlés a stratégiai döntéseket (és 
egyben a felügyeletet) az ún. Awfsichtsrat kezébe helyezte, míg a mindennapi operatív 
vezetés az ún. Vorstand feladata lett." A magyar törvény a német modellből kiindulva 
a közgyűlés által választott igazgatóság és felügyelőbizottság létrehozását rendelte el. 
Nyilván az 1873-as krach hatására egyszerre kívánt a cégek vezetőségére szorosabb fe- 
lelősséget ruházni, s fölöttük szigorúbb ellenőrzést gyakorolni, ezért az előbbire a tény- 
leges irányítást, az utóbbira azonban a könyveléstechnikai ellenőrzés (revízió) köny- 
nyen formálissá váló feladatát bízta. A törvény megvalósítási tapasztalatából okulva a 
későbbi jogi irodalom is úgy vélekedett, hogy a részvénytársasági jog reformjának nem 
az igazgatóság hatalmát kellene korlátoznia, hanem a gyakorlatban eljelentéktelenedett 
felügyelőbizottság súlyát lenne érdemes valami módon helyreállítani, illetve a kialakult 
realitások jogi formába öltöztetésére volna célszerű törekedni." 


Intézményes dualitás, 1876 


A Magyar Általános Hitelbankot (MÁH) az osztrák-magyar kiegyezés évében, mint 
az első magyar crédit mobilier-t, az Osztrák Creditanstalt (CA) alapította. Később, 
1871-től a MÁH átvéve a CA korábbi, 1857 óta létező pesti fiókját, a legszorosabb 
partneri viszonyban, kartellben működött együtt anyaintézményével. Ennek egyik je- 
leként a CA két kormányzótanácsost delegált a Hitelbank irányító testületébe. 1873-tól 
a Rothschild-Creditantalt-Disconto—Gesellschaft konzorcium tagjaként a Hitelbank a 
magyar állambankári tisztet is betöltötte. 

A MÁH sajátos megoldást talált a KT által bevezetett igazgatósági forma testhezál- 
ló adaptálására. A Hitelbank ugyanis a korábban osztrák mintára létrehozott kormány- 


1 Az osztrák szerkezet némileg eltért ettől, amennyiben a közgyűlés az irányítást a Verwaltungsratra és a 
végrehajtást az Exekutivcomitée-re és az ügyvezető igazgatókra ruházta. KUNCZ, 1922. 418. 
2  KUNCz, 1922. 446450. 

zótanácsot (Verwaltungsrat) lényegében meghagyta, de átkeresztelte hivatalosan [gaz- 
gatósági tanácsnak vagy gyakorlatilag igazgatótanácsnak (Directionsrat) , ám emellett 
a közgyűlés választott egy igazgatóságot (Direction) is. A törvényben lefektetett igaz- 
gatóság tehát a módosított alapszabály jegyében megkettőződött, de mellette létrejött a 
törvény által oly előszeretettel szorgalmazott felügyelőbizottság is. A módosított alap- 
szabály igyekezett pontosan elhatárolni a jogköröket.? 

Mind a legalább 10, legfeljebb 16 tagból összetevődő igazgatósági tanácsot, mind 
a legalább 3 tagból álló igazgatóságot 5 évre a közgyűlés választotta. Az igazgatósági 
tanács felénél eggyel többnek , Budapesten lakó magyar honpolgárnak" kellett lennie. 
Ezen túl az igazgatósági tanács saját soraiból egy évre elnököt és két alelnököt válasz- 
tott. Miközben az igazgatósági tanács állapította meg az igazgatók fizetését, jogában 
állt az igazgatóság egy tagjának megjelölése vezérigazgatóként (ő töltötte be az igazga- 
tóság elnöki posztját). Volt tehát elnöke az igazgatósági tanácsnak és az igazgatóság- 
nak is, de ez utóbbit a zavarok elkerülése érdekében a gyakorlatban vezérigazgatónak 
nevezték (a vezérigazgatói posztról — mellesleg — a kereskedelmi törvény nem tett em- 
lítést). Az igazgatóság tagjai részt vettek az igazgatósági tanács ülésén, de szavazati 
joggal nem bírtak. Az alapszabály 31. cikkelye egyértelműen leszögezte, hogy ,,a tár- 
saság cégét" az igazgatóság vezeti, s , intézi a társaság ügyeit és képviseli a társaságot 
az üzletvezetésre nézve úgy harmadik személlyel és hatóságokkal szemben, mint peres 
ügyekben". A 32. cikkely azonban — a KT 189. paragrafusára hivatkozva — korlátoz- 
ta az igazgatóság jogkörét azon , üzletek és ügyek" felsorolásával, amelyek fogana- 
tosítása előtt az igazgatóság köteles volt , jóváhagyás végett az igazgatósági tanács" 
elé járulni." Ilyenek voltak: vállalatok létesítése, részvénytársaságok alapítása, állami, 
községi és egyéb kölcsönök átvétele, s ilyenekben való részesedés, ingatlanok vétele 
és eladása, az igazgatósági ügyrend megállapítása, fiókintézetek állítása, elengedések 
megadása és kiegyezések kötése, valamint a tisztviselők alkalmazása, felfüggesztése, 
elbocsátása, járandóságuk, jutalmazásuk, segélyezésük és nyugdíjazásuk megállapítá- 
sa. Egyszóval az összes igazán lényeges kérdésben a döntés jóváhagyása az igazgató- 
tanácsnak volt fenntartva. Egyedül az utolsó előtti pontnál, a kiegyezéseknél merült fel 
az alapszabályokban egy aprónak tűnő megszorítás: , kivéve, midőn a késedelemmel 
veszély jár". Formailag itt lépett be az időtényező, de ez az üzleti életben máskor is 
problémát okozhatott: az igazgatósági tanács ugyanis , rendesen havonként egyszer" 
tartott ülést. A 43. cikkely ugyan nyitva hagyta annak lehetőségét, hogy , a szükséghez 
képest" az elnök meghívására, három igazgatósági tanácsos vagy az igazgatóság kíván- 


3 — A Magyar Általános Hitelbank alapszabályai, 1878. 

4 AKT 189. §-a tulajdonképpen csak ennyit tartalmazott: , Az igazgatóság, szemben a társasággal, köteles 
azon korlátozásokhoz alkalmazkodni, melyekhez képviseleti joga az alapszabályok vagy közgyűlési 
határozatok által köttetett." Kereskedelmi törvény... 1911. 132. 

ságára tartható ülés, ez azonban az operatív döntések meghozatalára nyilván nem volt 
rendszeresíthető. 

A keretszabályozás általános viszonyai között az erőviszonyok a gyakorlatban ala- 
kultak ki. Sajnos a kiegyezéstől a századfordulóig tartó időszak jegyzőkönyvei csak tö- 
redékesen maradtak fenn (igazgatótanács: 1876—1889, 1893—1905, illetve igazgatóság: 
1880—1881, 1887—1889, 1903), így csak néhány évben futnak párhuzamosan az iratok, 
ezért a jogkörök elhatárolódását nem tudjuk folyamatában nyomon kísérni, a konkrét 
viszony csak néhány tranzakció fényében, , alkalmilag" lesz megvilágítható. 

1876-os megalakulása után az igazgatótanács eleinte kéthetente ülésezett, majd ki- 
alakult a havi egyszeri ülések menetrendje (nyaranta többnyire még ezt sem sikerült ha- 
tározatképesen összehívni). Az igazgatóság a tervek szerint naponta kellett volna, hogy 
összeüljön, ehelyett a nyolcvanas évek elején inkább heti kétszeri ülés vált megszokot- 
tá, miközben az is előfordult, hogy naponta kétszer is készült jegyzőkönyv (1880-ban 
még csaknem 200 igazgatósági ülés volt, 1881-ben 104, 1886-ban csak 93, 1889-ben 
pedig 80). Nyilván nem a munka lett kevesebb, inkább egyszemélyi határozattal, vagy 
informális egyeztetéseken dőltek el a dolgok. 

Az igazgatók — alapszabály szerint — részt vettek az igazgatótanácsi üléseken, a 
jelentéseket előadókként ők terjesztették be, de nem szavazhattak. 

Az igazgatótanács 13 taggal jött létre 1876-ban (az alapszabály értelmében ebből 
két helyet a CA töltött be), saját soraiból választott elnököt és két alelnököt (egy hazait, 
egy bécsit). Az elnök Andrássy Aladár gróf maradt, aki Wodianer Mór öccsét váltotta 
1874-ben. A két alelnök pedig, miután Kochmeister Frigyes egészségi okok miatt nem 
vállalta, a korelnök, Fuchs Rudolf, valamint Wodianer Mór lett. Az alapszabályban az 
igazgatótanácsossághoz szükség volt minimum 50 részvény birtoklására (1. táblázat). 


5 — Komolyabb részvénymennyiség deponálására került sor: Goldschmidt Gyula, Mór, S. B. H. és S. H. 
dr. esetében, akik külön-külön letéve, de most együttesen számítva 1020 db-bal képviseltették magu- 
kat, Bischoffsheim és társa, Rothschild S. M. szintén 500-500 db-ot tett le, a Creditanstalt pedig 451 
db-ot. Az igazgatókat nem terhelte ilyen kötelezettség, de tudjuk, hogy az 1876-ban is igazgatói posz- 
tot betöltők közül az 1874. április 11-i közgyűlésen Frank Antal 100 db, Mauthner Zsigmond 250 db, 
Weninger Vince pedig 50 db részvényt helyezett letétbe. 1876-ban azonban ezen igazgatók egyike sem 
deponált egyetlen darabot sem. 

I. táblázat 
A Hitelbank első igazgatótanácsának tagjai és részvényletétük 
az 1876. április 2-i közgyűlésen 


[Ararát — [enk [9 6 
FidhoRudolt Jamo [9 [7 Tört 
 WodimerMór Jalemök [50] 000 [7 em etép) 
Deen [TT 
(EESCSZZNSS EEEN IENECJI ENNE ENNI 

kodmesermigsbrő[ [9 [0 


1882 (fr) 
1885 (7) 


Könnyen belátható, hogy a megválasztott igazgatótanácsosok közül igazi tulajdo- 
nosi súllyal csak két bécsi pénzember: a CA igazgatója, welteni Wiener Ede lovag és a 
bécsi magánbankár, Wodianer Mór báró rendelkezett. A magyarországi igazgatótaná- 
csosok inkább a stallumhoz szerezték meg (ha ők vették és nem a bank!?) a részvénybir- 
tokot. Ez utóbbiak közül kivételnek számított Kochmeister Frigyes báró, aki Bécsben is 
100 részvényt helyezett letétbe. Az igazgatótanácsi tagság tartósságát azonban aligha a 
részvénybirtoklás szabta meg, hiszen csaknem mindenki haláláig maradt, illetve ,,haj- 
lott korára tekintettel" vagy , egészségügyi okból" távozott e posztról. Kivételnek talán 
egyedül Wodianer Mór tekinthető, aki a dualizált Osztrák-Magyar Bankban vállalt po- 
zíciója miatt köszönt le. A kihaltak, kilépettek helyébe természetesen újak kerültek, de 
mi most be kell, hogy érjük az első igazgatótanács tagjainak áttekintésével. 

Ha az igazgatótanácsosok zömének súlyát nem az általuk birtokolt részvénymeny- 
nyiség adta, akkor elég itt azoknak az életpályáját bemutatnunk, akik a későbbiekben 
láthatóan fontos szerepet játszottak az igazgatótanács döntési jogkörének védelmezésé- 
ben. Kochmeister Frigyes (Sopron, 1816—Budapest, 1907) gyógyszerészcsaládba szü- 

letett, a bécsi Politechnikum kereskedelmi tagozatán egy évet hallgatott, azután Pesten 
a szintén soproni származású, evangélikus Török Frigyes fűszerüzletébe társult, majd 
a fűszer- és gyógynövény szakmában nagykereskedőként önállósította magát. 1842- 
ben a bécsi Hornbostel iparos-bankár család egyik leánytagját, Karolinát vette fele- 
ségül és az ötvenes években a Háromkorona utca 22-ben, saját házában, Hornbostel 
Alberttel társulva folytatta üzletét. Kochmeister intézményi súlyát azonban a budapesti 
kereskedelmi és iparkamara (1859-—1892), illetve a budapesti érték- és árutőzsde elnöki 
pozíciója adta (az utóbbit egészen 1900-ig töltötte be). A Vaskoronarend II. osztályú 
lovagjaként lett osztrák báró 1876-ban, majd a magyar főrendiház életfogytig kineve- 
Zett tagja." 

Lukács Antal (Temesvár, 1842-Budapest, 1909) megyei főjegyző gyermekeként 
látta meg a napvilágot, kereskedelmi tanulmányokat folytatott itthon és külföldön, majd 
az Osztrák Bodencreditanstaltot kipróbálva végül a Magyar Földhitelintézet pénztáro- 
sából küzdötte fel magát egészen az igazgatói posztig s a kinevezett főrendiházi tagsá- 
gig. 1898-ban kapta meg a II. osztályú Vaskoronarendet." A generációs és pályaívbeli 
különbözőségek ellenére mindkettejük súlyát — igazgatótanácsosként is — intézményi 
pozícióik beágyazottsága adta. 


Az igazgatóság mozgástere és az igazgatók karrierje 


Miután 1875-ben az egyik igazgatót el kellett bocsátani, helyét 1876-ban nem töltötték 
be, s csak az alapszabály szerinti minimumot, azaz 3 igazgatót választottak. Gyakorla- 
tilag szerepükben nem történt változás: a korábbi három igazgató: Weninger (egyben 
vezérigazgató), valamint Mauthner és Frank hivatalban maradt. Az utóbbiak a szokásos 
úton, a kereskedővilágból érkeztek még annak idején a bankba, illetve elődintézményé- 
be. Mauthner Zsigmond még 1865-ben lett a CA pesti fiókjának főtisztviselője, Frank 
Antal viszont a Hitelbank alapításától szolgált. Weninger pályája azonban, láthatóan a 
másik két karrier vezérigazgatói ellensúlyaként, 1870 után lett jellemző a Hitelbankra. 

Az 1876. április 2-i igazgatótanácsi ülésen 13 szavazattal vezérigazgatóvá válasz- 
tott Weninger Vince életútját érdemes külön szemügyre venni." (Az igazgatói pályák 
vázlatát a továbbiakban lásd a függelékben.) Egy magániskolai tanár fiaként 1834-ben 


6  GELLÉRI, 1887. 238-243; Magyar Nemzetségi Zsebkönyv, I. 1888. 507; Új Országggyűlési Almanach, 
1887. 142—143; HÁZI, 1982. 254; KONCZ, 1979. 43-47; SZÖGI, 1994. 161. Theodor Hornbostel (1815— 
1888) 1848-as osztrák kereskedelemügyi miniszter, 1855-ben a CA egyik alapítója, 1856-től igazgatója, 
1861-től főigazgatója, végül 1886-tól haláláig az igazgatótanács elnöke volt. Österreichisches Biogra- 
phisches Lexikon II. 1959. 423—424. 

7 — Országggyűlési Almanach, 1892. 152; SZINNYEI, VIII. 1902. 90; GULYÁS, XVII. 1995. 1244. 

8 —  KONEK, 1880; CS, JELENIK, 1881. A piarista gimnáziumban folytatott tanulmányokra vonatkozó ada- 
tokért Keszei Andrásnak mondok köszönetet. 


222 Bankház- és bankárbiográfiák 


Pesten látta meg a napvilágot. A pesti piarista gimnáziumban négy grammatikai és 
két humanista osztály elvégzése után a József ipartanodában fejezte be tanulmányait, 
majd — már akkoriban is rendhagyó módon — nagyjából párhuzamosan szerzett Bécsben 
reáliskolai tanári és Pesten, a céhes normák szerint, kőműves szakképesítést. Tanított 
a Kereskedelmi Akadémián, osztályvezető volt az Első Magyar Általános Biztosító- 
nál, miniszteri tanácsos lett az újonnan alakult magyar Pénzügyminisztériumban, mi- 
nisztériumi osztályfőnök a közös Pénzügyminisztériumban, majd miután nem ő lett a 
megalakuló Számvevőszék elnöke, elfogadtaa MÁH igazgatói (vezérigazgatói) székét. 
E pozícióba Csengery Antal javasolta, aki 1873-ig maga is kormányzótanácsosa volt 
a Banknak. Közben könyvviteli, statisztikai és politikai számtani munkáiért az MTA 
levelező tagjává választották. Kerkapoly Károly pénzügyminiszter bukása után, 1873- 
ban módja lett volna visszatérni a pénzügyi adminisztráció csúcsára, de a felkínált 
pénzügyminiszteri állást figyelemreméltó indoklással hárította el: , Én, úgymond, nem 
bírok vagyonnal és ha rá szánnám is magamat a nehéz munkára és valóban áldozatra, 
de fel nem nevelt gyermekeimet, nőmet tekintet nélkül nem hagyhatom. Mert tudom, 
hogy oly elemek közt, a minőkből jelenleg képviselőházunk legnagyobb része áll, én a 
hízelgéshez nem értvén, sokáig nem ülnék a bársonyszéken. Ez egy. De meglehet még 
az is, hogy épen akkor volnék kénytelen — menni, mielőtt még a pénzügyek rendezését 
a magam eszméim szerint bevégeztem volna, utódom pedig más nézettől indulván ki, a 
zavar csak fokozódnék, és én volnék azután a balul informált közönség előtt a bűnbak, 
kire ez mások hibáit rakná. Így tehát az ajánlatot nem egyedül családom, de a közjó 
érdekében is vissza kellett utasítanom." 

Az igazgatótanács és az igazgatóság viszonyára talán célszerű az amúgy államban- 
kári tisztet is betöltő, kölcsönkonzorciumi tagságot viselő Hitelbank esetében a vitat- 
hatatlanul stratégiai kérdésnek tekinthető államkölcsönüzleteket szemügyre venni. A 
kialakult gyakorlat szerint államkölcsönüzlet megkötésekor a vezérigazgató tárgyalt 
(a konzorciummal, a pénzügyminiszterrel), de felhatalmazást (és jóváhagyást) kért az 
igazgatótanácstól és jelentett is neki a tárgyalások állásáról. Aligha lehetett véletlen, 
hogy erre a bizalmi állásra bizalmi férfiakat választottak. 

Weninger váratlan halála (1879) után a Pénzügyminisztérium osztálytanácsosát, 
Pallavicini Ede őrgrófot jelölte az igazgatótanács a megürült vezérigazgatói székbe." 
A származás és megelőző életpálya különbsége ellenére is a bank adminisztratív irá- 
nyító posztjára vezető út egyértelmű: az állambankári pozícióban levő Hitelbankban 
csak komoly pénzügyminisztériumi háttérrel lehetett valaki első tisztviselő. Akár le 
volt ez írva, akár nem: a bankárnak előzetesen pénzügyi bürokratának kellett lennie. 
Ami azonban igazán érdekessé teszi Pallavicini pályáját, az a sok ezer holdas dunán- 
túli birtokegyüttessel párhuzamos pénzügyminisztériumi és hitelbanki hivatalviselés, 


9 CS. JELENIK, 1981. 58-59. 
10 MOL Z 50 MAH 8. cs. 3. t. (1879. november 30.); BERNÁT, 1914; SZÉKELY, 1985. 

az, hogy nem az igazgatótanács, hanem az igazgatóság élén találjuk. Ezt még élete 
méltatója, az agrárius tábor vezéralakja, Bernát István is magyarázandónak találta. Az 
érvelés egyszerre volt genetikus és etikai: az arisztokrata bankvezér alakját egyrészt , a 
genovai patrícius" ősöktől származtatta (az apai ág valójában a katonai pályán moz- 
gott), másrészt kiemelte, hogy , élete javarészét a polgári munka szolgálatában tölté 
el. Nem mint dilettáns, nem mint szinekurák boldog birtokosa, hanem megbecsülve a 
munkát és nem kerülve a törődéseket, melyhez itt a siker kötve van. Az arisztokratikus 
környezet, melyből eredett [sic!], kiváló érdemmé teszi ezt nála...""! 

Pallavicinit az 1879 decemberi rendkívüli közgyűlés után az 1880. január 5-i igaz- 
gatótanácsi ülésen iktatták be hivatalába. Belépése után hamarosan sor került az első 
erőpróbára az igazgatótanács egyes tagjai és az új vezérigazgató között. Sürgősséggel 
került sor a 690-os aranyjáradék fennmaradt utolsó 15 milliós részletének konzorciális 
átvételére. Pallavicini 1880. február 9-én számolt be a tranzakcióról az igazgatóta- 
nácson, ahol rögtön komoly szemrehányásként hangzott el Kochmeister Frigyes és 
Schiefner Gyula igazgatótanácsosok szájából, hogy a korábbi vezérigazgató alatt , az 
igazgató tanácshoz máskor intéztetni szokott előleges bejelentés és az igazgatósági ta- 
nács részéről adandó felhatalmazásnak kikérése". !? S bár az ügy sürgősségére hivatko- 
zó magyarázatot az igazgatósági tanács , tudomásul vette", az aligha lehetett kétséges, 
hogy a bank stratégiai vezetését magának vindikáló igazgatótanács egyes tagjai leckéz- 
tették a Pénzügyminisztériumból frissen érkezett vezérigazgatót. Két hét múlva, amikor 
a tiszaszabályozási nyereménykölcsön kibocsátásának előjátékaként, egy 8 milliós elő- 
leg apropóján kért Pallavicini — immár alapszabályszerűen — felhatalmazást a kölcsön- 
szerződés aláírásához, az igazgatótanácsosok közül Lukács Antal a fix átveendő összeg 
leszállítását, s ismét csak Kochmeister az ajánlat elfogadására záros határidő kikötését 
szorgalmazta." A fenti esetek nemcsak azért tanulságosak, mert a jegyzőkönyv helyet 
ad a nézetkülönbségeknek, hanem azért is, mert ezek kapcsán világosan kirajzolódnak 
a munkamegosztás körvonalai: az előlegnyújtás — folyó üzletként — lényegében az igaz- 
gatóság hatáskörébe tartozik, de a kötvénykölcsön-szerződés (vagy annak akár újabb 
opciója) már az igazgatótanács kompetenciája. Az előbbiről természetesen beszámolt 
az igazgatóság az igazgatótanácsnak, az utóbbiról a vezérigazgatónak ki kellett kérnie 
az igazgatótanács előzetes felhatalmazását. 

A hetvenes évek végén nem Pallavicini érkezése volt az első változás a Hitelbank 
igazgatóságának összetételében. Az igazgatótanácsban már 1878 februárjában napi- 
rendre került, hogy a megnövekedett üzleti forgalom miatt be kellene tölteni a negye- 
dik igazgatói állást. Az akkor még hivatalban lévő Weninger vezérigazgató jelentése 
szerint előzetes egyeztetés történt ez ügyben a bécsi és helybeli igazgatótanácsosokkal, 


11 BERNÁT, 1914. 8, 3. 
12 MOL Z 50 8. cs. 3. t. (1880. február 9.) 
13 MOL Z 50 §. cs. 3. t. (1880. február 21.) 

valamint a bécsi CA igazgatóival, így került javaslatba a közgyűlés számára Kornfeld 
Zsigmond neve. Kornfeld ekkor a CA prágai fiókjának helyettes vezetője volt, eddigi 
főnökei melegen ajánlották, s a MÁH igazgatótanácsának februári ülésén a CA-t kép- 
viselő Weiss Károly igazgató tanácsos , különösen dícsérőleg nyilatkozott Kornfeld 
úrnak az üzletben jártassága, ismeretei és jelleme iránt". Ennyi pozitív vélemény után 
nemigen lehetett kétséges a közgyűlési választás eredménye, az igazgatótanács azon- 
ban nem mulasztotta el azon óhaját kifejezésre juttatni, miszerint , Kornfeld Zsigmond 
úr a szolgálat érdekében hazai nyelvünket mielébb elsajátítani törekedjék."" 

Vajon mi volt az a momentum, amellyel az akkor 26 éves csehországi izraelita 
fiatalember elnyerte a CA (és a bécsi Rothschildok) támogatását? Kornfeld , felkért" 
életrajzírója elsősorban az ifjú bankár szellemi kiválóságával, nemzetközi tapasztala- 
taival (Bécs, Berlin, Párizs) és magabízásával magyarázta a kiválasztást. Ugyanakkor 
azt sem mulasztotta el megemlíteni, hogy a szeszfőző apa elszegényedése miatt a fiú 
még a gimnáziumot sem fejezhette be." Kornfeld egyik intern kortárs biográfiájából 
azonban tudjuk, hogy a bizalom alapja sokkal prózaibb: az ifjú Zsigmond akkor ke- 
rült a CA prágai fiókjának helyettesi székébe, amikor 1876-ban , egy ott előfordult 
nagyobb sikkasztási ügy következtében válság állott be"." A bankvezéreknek ebben 
zi tapasztalat birtokában a válságos helyzetek szanálására való operatív rátermettség 
lehetett a kinevezés döntő tényezője. A MÁH iratanyaga nem tud válságról, bár az 
1875-ös igazgatóleváltás emléke valószínűleg nem múlhatott el nyomtalanul. Mégsem 
erre hivatkozva, hanem egy jövendő expanzió előkészületei miatt ítélték szükségesnek 
a menedzsment megerősítését. Érdemes megemlíteni, hogy Kornfeld Budapestre hoza- 
tala érdekében ugyanazt a fizetést szavazták meg neki, mint amit a helyben már évek 
óta igazgatói posztot betöltő Frank és Mauthner kapott (8000 frt -4- 2000 frt lakpénz)." 
Közvetlenül Weninger halála után, annak mintegy , örökségéhez" tartozott még a Bank 
vezérigazgatójaként, más vállalatoknál viselt igazgatótanácsi tagságainak újraelosztá- 
sa: a Szegedi Légszeszgyár Rt. helyét (és osztalékát) Mauthner igazgató, a Szálloda 


14 MOL Z 50 7. k. 3. t. (1878. február 18.) 

15 RADNÓTI, Kornfeld, [1932] 9-10. Kornfeld életpályájára legújabban lásd HALMOS, Kornfeld, 2004. 
154-166. 

16 MOL PM K 255 1889 — 8 — 3807. 316. cs. (Kornfeld Zsigmond előterjesztése III. oszt. Vaskorona- 
rendre.) 

17 Kornfeld életrajzírója mellesleg úgy tudta, hogy Kornfeld előzetesen tájékozódott Budapesten, és ugyan 
igyekeztek eltanácsolni innen, mégis vállalta a megbízatást. RADNÓTI, Kornfeld, [1932] 10. Csaknem 
egy évtized múlva Kornfeld járandóságai a következőképpen alakultak: az akkor 4000 forintot kitevő 
személyes pótlékából 2000-et az alapfizetéséhez csaptak, ami így 10 000 frt-ra emelkedett. 2000-2000 
frt maradt a személyes pótléka, valamint a lakbérpótléka. Ehhez jött még 2096 részesedés az igazgatósági 
jutalékból. MOL Z 50 9. cs. 3. t. Igazgatótanács, 1887. december 13. 

Rt.-ét Kornfeld, a Franklin és a Köszénbánya- és Téglagyár Rt. posztját pedig Frank 
igazgató kapta." 

Kornfeld és Pallavicini érkezése átrendezte az igazgatóságon belüli addigi mun- 
kamegosztást. 1880 előtt a vezérigazgató általános irányításába tartozó Központ alá 
rendelve Frank Antal a Bankosztályt, Mauthner Zsigmond pedig az Áruosztályt vezette. 
Az új igazgatói instrukciók szerint 1880 után Pallavicini és Frank kapták fizetésüket a 
központtól. Feladatkörük azonban jól elkülönült: Frankhoz elsősorban a reálhitel, az in- 
gatlanok ügye és a Hitelbank Egyesített Gőzmalmai tartoztak. Azon túl, hogy elnökölt 
az igazgatóságban, vitte az intézet általános ügyeit, Pallavicinire volt kiosztva , a bank 
üzleti kapcsolatainak képviselete az államigazgatással", valamint , minden konzorciális 
üzletben a konzorciummal szemben." Mauthner megmaradt az áruüzlet élén, ő fogta 
össze a szerbiai só, valamint a boszniai só- és dohányüzletet. Kornfeld kezében nem- 
csak a bank- és tőzsdeüzlet , vezetése és ellenőrzése" összpontosult, hanem hozzá tar- 
toztak a leszámítolási és váltóüzletek, továbbá a hitelmegállapítás is, s végül ,,a vezér- 
igazgató helyettesítése a pénzügyi természetű konzorciális ügyekben."" Az igazgatók 
közül messze ez volt a legszélesebb kompetencia Pallavicini után. 

Pallavicini Ede és Kornfeld Zsigmond hitelbanki karrierje a következő évtizedek- 
ben együttesen határozta meg a bank irányítását. Kornfeld életrajzírója a húszas évek 
merkantil álláspontját visszavetítve meglehetős egyoldalúsággal ábrázolta Pallavicini 
és Kornfeld kooperációját a bank élén: , Legfőbb pozitív emberi értéke az volt az őr- 
grófnak, hogy nem becsülte túl a saját jelentőségét és a saját képességeit. Az egyszerű 
banküzletet még csak értette valahogyan, ám attól is irtózott, mert nevelése, műveltsé- 
ge, világszemlélete egyaránt antimerkantilista volt, de a nemzetközi pénzműveletekhez 
és az államfinanciákhoz keveset értett. Nehezen tudta megmondani, hogy mit akar és 
még nehezebben tudta megérteni, hogy mit akarnak tőle. Elég művelt, de gőgös arisz- 
tokrata volt, aki lenézte a vele együtt dolgozókat, nem méltányolta az üzletfeleket, de 
nem tudott megfelelő tekintélyt tartani fölfelé sem, mert nem tudta titkolni azt a gyen- 
géjét, hogy mesterségében járatlan. Volt benne sok hatalmi vágy, szeretett rendelkezni 
és megpróbált tekintélyt tartani, de mindez csak bizonyos határokon belül sikerült neki. 
Sok heves összetűzése volt Kornfelddel, aki ilyenkor mindannyiszor visszavonult szo- 
bájába, ahová azután Pallavicini utánament és szeretetreméltóan megbékítette." A ret- 


18 MOL Z 50 8. cs. 3. t. Igazgatótanács, 1879. október 9. Egyedül az utóbbi kapcsán bontakozott ki némi 
vita, hogy miért is kell a Kőszénbányához igazgatót delegálnia a banknak, Az indoklás igen jellemző a 
bank-ipar viszony korabeli felfogására: ,,...miután intézetünk nem annyira jelentékeny részvénybírtoka, 
mint 250 000 forintnyi jelzálogkövetelése által van ... érdekelve, intézetünk egyik igazgatója személyes 
részvételére nézve — a társaságnak különben is szakavatott és teljesen megbizható kezekre bizott vezeté- 
se mellett — szükség fenn nem forog..." Hogy mégis küldtek valakit, arra egyetlen indok maradt, mégpe- 
dig hogy , az igazgatóság más úton szerezzen bizonyosságot arra nézve, hogy érdekeink veszélyeztetve 
nincsenek." Uo. 

19 MOL Z 50 8. cs. 3. t. (1. sz melléklet) 

20 RADNÓTI, Kornfeld, [1932] 39-40. 


226 Bankház- és bankárbiográfiák 


rospektív logika miatt a szerző saját szövegében sem veszi észre a , gőgös arisztokrata" 
és a , szeretetreméltó megbékítő" belső ellentétét. A helyzet összetettségét pontosabban 
jelzi maga a párhuzamos szereposztás, amelynek révén a bank vezetésében két irány- 
ból, a CA és a Pénzügyminisztérium kölcsönös bizalmát együttesen kellett integrálni- 
uk. Ám ez az integrálás egyúttal integritást is kellett, hogy jelentsen. 

Jó példa erre az 1882-es válságot követően a járadékkonverzió folytatásának ügye. 
A Pénzügyminisztérium a regále-megváltással kapcsolatosan ajánlatot kért a MÁH- 
tól is. Pallavicini, aki a konzorciális tárgyalások folytatása ügyében épp Adolphe von 
Hansemannhoz, a berlini Disconto Gesellschaft igazgatójához készült, igen erőteljesen 
reagált. A tervezetben és ajánlatkérésben nemcsak a konzorciális szerződés megsér- 
tését, hanem annál többet, az adott politikai és pénzügyi viszonyok között a magyar 
államhitel tönkretételének lehetőségét látta. Úgy vélte, hogy a jelen helyzetben a vi- 
lágon egyetlen bank sincs, amely a felkínált 120 millió forintos névértéket fix áron 
át tudná venni. Minden tőzsdén nyomott hangulat uralkodott. Magyarázatot kért a 
pénzügyminisztertől és azt egyenesen a konzorcium kontinentális vezetőjének számí- 
tó Hansemannak, annak kedvenc tartózkodási helyére, Rügen szigetére címeztette.?? 
Hansemann a szokásos módon Sassnitz mellett, a Dwasieden-kastélyban töltötte nyá- 
ri szabadságát, amikor Pallavicini felkereste. Ide érkezett Szapáry pénzügyminiszter 
Taktonyban kelt, inkább magyarázkodó, mint felvilágosító levele is. Szerinte nincs szó 
a konzorciális szerződés megsértéséről. A regálémegváltás előkészítése még hosszú 
ideig elhúzódik, s ha egybeérne (, collidieren") a konverzióval, akkor sem zavarná a 
két ügylet egymást, mivel a kibocsátandó címletek nem aranyra szólnának, és ezért a 
kamatozás az állampénzügyeket nem venné igénybe. Megkérte tehát Pallavicinit, hogy 
Hansemannt nyugtassa meg afelől, hogy a konverzió befejezését a , legfontosabb és 
első feladatnak" tartja." A látszat ellenére — a Pénzügyminisztérium élén álló Szapáry 
és a Hitelbankot vezető hajdani Pénzügyminisztériumos Pallavicini — a grófok egy- 
más közötti per tu levelezése s a miniszter által kért megnyugató közreműködés sem 
feledtetheti, hogy az adott ügyletben Pallavicini eleve (egyértelműen bankja képvise- 
letében) konzorciális bankártársaival vállalt szolidaritást, s ezt a kritikus magatartását 


21 Érthetően a hatalmi pozíciók szétbogozhatatlan integritását hangsúlyozza inkább Bernát István méltatása 
Pallavicini Hitelbanki szerepéről: [a Hitelbank] , a gazdasági és politikai hatalomnak nagyon jelentékeny 
részét tudta biztosítani magának és habár teljesen lehetetlen kiválasztani azt a részt, melyet az eredmény- 
eknél Pallavicini Ede öőrgrófnak köszönhet a nálunk előbb lenézett hitelélet, fejlesztésénél és emelésénél 
az intézet élén álló őrgróf igazán sokat jelentett és ért el," BERNÁT, 1914. 8. 

22 RAL XI/ III/ 14 Pallavicini — Szapáry (1882. július 23.) Német fordítás. A történet mellékszálaként 
érdekes csupán, hogy gróf Szapáry Gyula (1832-1905) ekkori pénzügyminiszter (1878—1887), később 
miniszterelnök (1890—-1892) Andrássy Aladár visszavonulása után a Hitelbank igazgatótanácsának utol- 
só elnöke lesz (1904—1905). BÖLÖNY, 1978. 284-285; TALLÓS, 1995. 87, 92. 

23 RAL XI/111/ 14 Szapáry — Pallavicini (1882. július 24.) Német fordítás. ,,...kannst Du, unter Ausdruck 
meiner Verehrung, Herrn von Hansemann darüber beruhigen, dab ich die Beendigung der Rentenconver- 
sion für die wichtigste und erste Aufgabe halte, der jede andere Operation und Verfügung untergeordnet 
ist." Uo. 

Hansemann nagyra értékelte, s a levélváltás dokumentumait — mintegy igazolásképpen 
— német fordításban megküldte a londoni Rothschild háznak is. Másfelől viszont jól 
ismertek Kornfeld önállósodási törekvései a századfordulón a bécsi Rothschildokhoz 
fűződő viszonyban." A szerepek tehát magukhoz illő szereplőkre találtak, s bár a pénz- 
ügyi zseninek tartott Kornfeld árnyékában mindenki másodhegedűsnek tűnt, kár lenne 
Pallavicini szerepét alulértékelni. Az igazgatók természetesen maguk is aktív részesei 
voltak a Hitelbank irányításában végrehajtott intézményi reformoknak. 

Mindeközben a nyolcvanas-kilencvenes évtized fordulóján teljes nemzedékvál- 
tás ment végbe az igazgatóságban: az , első generációs" igazgatók közül Mauthner 
Zsigmond 1889-ben, Frank Antal pedig 1894-ben hunyt el. Pozíciójuk betöltése az 
intézménytörténet szempontjából is jelentőssé vált." Az egyik igazgatói helyet elő- 
ször dr. Reitz Emillel töltötték be, aki 1871 és 1890 között a Pénzügyminisztérium 
sójövedéki osztályának vezetőjévé emelkedett, s onnan került a bankba (1890—-1895). 
1895-ben Barcza Károly szintén az immár hagyományosnak tekinthető úton, kívülről 
jött a bankba. A nagyalásonyi Barcza család sarja, Károly Tódor 1858-ban született 
Pusztazámoron, Sóskúton anyakönyvezték (Fejér megye), gépészmérnöki oklevelét 
1881-ben a Műegyetemen szerezte. Az 1880-as években a Földművelés-, Ipar és Keres- 
kedelmi Minisztérium kötelékébe tartozó kultúrmérnöki ügyosztály kerületi mérnöke, 
majd az Országos Kultúrmérnöki Hivatal főmérnöke és budapesti hivatalvezetője volt. 
1892 és 1897 között viszont a Magyar Mezőgazdák Szövetkezete igazgatói, illetve ve- 
zérigazgatói posztját töltötte be. Innen került — egy ideig párhuzamosan alkalmazásban 
állva — a Hitelbank igazgatói székébe, s ezzel egyidejűleg a Szövetkezet alelnöke lett." 
Az agrárius törekvések kielégítésére alakult Magyar Mezőgazdák Szövetkezetével te- 
hát sajátos kapcsolatot létesített a Hitelbank. Ennek jele az is, hogy Barcza utóda a Szö- 
vetkezet vezérigazgatói székében az a bonyhádi Perczel Ferenc (1856—1914) lett, aki a 
Kereskedelmi Akadémia elvégzése után 1877 óta fokozatosan emelkedett a Hitelbank 
bankosztályának pénztárában a hivatali ranglétrán. 

A másik új igazgató, Ullmann Adolf a bank saját neveltjének számított. Még ak- 
kor is, ha aktuálisan a Kőolajfinomító Rt. igazgatói székéből hozta vissza Kornfeld a 
Hitelbank igazgatóságába. Az 1857-ben született Ullmann Adolf apja, Ullmann Mór 
György 1889-ben nyerte el gyermekeivel együtt, baranyavári predikátummal a nemesi 
rangot. A harmadik fiút, Adolfot, a Kereskedelmi Akadémia befejezése után 1874-ben 
véglegesítették a Hitelbankban. Karrierje — akadémista kortársaihoz képest — már itt 
meredeken ívelni kezdett. Az Akadémia végbizonyítványát 1871-ben megszerző, a Hi- 


24 RADNÓTI, Kornfeld, [1932] 43. 

25 MOL Z 509. cs. (1889. szeptember 24., 1894. március 17.) 

26 Magyarország Tiszti cím- és névtára, 1886, 1888; Nemességi évkönyv, II. 1924. 26-29.; Magyar 
Mezőgazdák Szövetkezete, 1942. 201; GULYÁS, II. 1940. 389. Egyik fia, György ismert diplomata lett, 
másik fia, Károly Tivadar még a II. világháború idején is a Hitelbank részvényeseként bukkant fel. 
TALLÓS, 1995. 313. 

telbank Áruosztályára 1873-ban került Armbruster Jakab 1885-ben még 1200 forint 
évi fizetést kapott, az 1872-ben végzett, 1873-ban a Bankosztályon állandó alkalma- 
zásba került Rubner Károly 1885-ben 1300 forintot keresett. Talán egyedül a szintén 
1873-ban végzett, s rögtön státusba kerülő Spitzer (Szirmai) Oszkár pályaíve mutatott 
hasonlóságot Ullmannéval, akinek javadalmazása 1885-ben már 2100 forintra rúgott. 
Ullmann fizetése 1880 áprilisában ugrott 1200-ról 1700 forintra, amikor a Bankosz- 
tály igazgatójának , adlatusa" (helyettese) lett. Egy év múlva megkapta a per procura 
cégjegyzés jogát is. 1885-ben pedig már 3000 forint javadalmazást húzott. Ezt köve- 
tően 1886 tavaszán mint a Bankosztály irodafőnöke, hitelbanki megbízásból ült át a 
Köőolajfinomító üzletigazgatói székébe. A Kőolajfinomító Rt. a Hitelbankkal , szoros 
összeköttetésben levő" vállalatnak számított, a visszatérés — karrier szempontjából — 
mégsem volt problémamentes. 1886-os kilépésével ugyanis megszűnt hitelbanki nyug- 
díjintézeti tagsága, s formálisan csak 1895-öt követően, további hét évi szolgálat után 
járt volna számára fizetésének 4096-ára a nyugdíjigény. Erre azonban, három évvel az 
újraalkalmazás után sikerült egyedi megoldást találni. Kornfeld halálával Ullmann ve- 
zérigazgató lett. Pályája csúcsaként pedig 1918-ban megkapta a bárói címet.?7 

A nemzedékváltás megindult folyamata a kilencvenes évek közepén nem ért véget 
új igazgatók kinevezésével. 1900-ban Pallavicini jelentette be, hogy , nincs azon hely- 
zetben, hogy az igazgatóság tagjául leendő újbóli megválasztását elfogadhatná."? Az 
igazgatótanácsi jegyzőkönyvből azt is megtudhatjuk, hogy Pallavicini már 1895-ben is 
azzal a feltétellel vállalta el a vezérigazgatóságot, hogy , állásától esetleg korábban is 
visszaléphessen..." Okokként részben , családi viszonyait", részben , egészségi állapo- 
tát" említette." Az igazgatótanács a Pallavicini döntéséből származó következmények 
kezelésére 1900. január 20-án egy bizottságot küldött ki, amelynek tagjai Ribáry Sán- 
dor alelnök, Kochmeister Frigyes báró és Lukács Antal igazgatósági tanácsosok, vala- 
mint az igazgatóság részéről Kornfeld Zsigmond igazgató voltak. A dokumentumok- 
ból az igazgatótanácsi szerepkör módosításának szándéka rajzolódik ki. Felvetődött az 
alapszabály 49. szakaszának kiegészítése: a nevezett paragrafus lehetőséget adott arra, 
hogy , az igazgatósági tanács jogosítványainak egy részét külön határozattal bizonyos 


27 MOL Z 50 12. cs. 4. t. (1880. április 23.), 9. cs. 3. t. (1886. március 19., 1898. május 7.) Érdemes meg- 
jegyezni a pálya bejáratottságával kapcsolatban, hogy Ullmann Kőolajfinomítóbeli igazgatói helyére 
1895-ben a Hitelbankból az imént említett, hajdani kereskedelmi akadémista társa, az akkor már szintén 
igazgatóhelyettesi rangban lévő Szirmai Oszkár került, aki 1904-ben majd nemességet is nyert. Okulva 
a tapasztalatokból, őt már szabadságolták mindaddig, míg új munkahelyén el nem érte a nyugdíjképes- 
séget. MOL Z 50 10. cs. 4. t. (1897. március 19.) 

8 Lásd RADNÓTI, Kornfeld, [1932] 51. 

29 MOL Z 50 II. cs. 3. t. (1900. február 8.) Utóbb, amikor 1912-ben Pallavicinit a Hitelbank elnökének 
kívánták megválasztani, s ezt visszautasította (alelnök azért maradt), a hajdani leköszönés más okai is 
napvilágra kerültek: többek között, hogy az évek során számos kérdésben összeütközésbe került a pén- 
zügyi kormányzattal (a sorban legkorábbiként a 3 1/2 96-os járadékkal való , kísérleteket" említette, ami 
1897-98-ra tehető). TALLÓS, 1995. 140. 

tárgyban és megszabott időre visszavonhatólag egy vagy több tagjára (:bizottság:) ru- 
házhatja", most ezt , a kijelölést" hosszabb időre szóló megbízás esetén külön tiszte- 
letdíjjal kívánják honorálni. Ennek következtében módosítani kívánták az igazgatósági 
utasítás 5. szakaszát is, olyképpen, hogy az , igazgatósági tanács kijelölt tagjainak" 
módjuk legyen ,a bank üzleteibe betekintést engedni", s , az igazgatóság ülésein ta- 
nácskozó szavazattal részt venni," 

Miután a kialakult szerkezetben vezérigazgató csak megválasztott igazgató lehetett, 
megnyílt az út Kornfeld vezérigazgatóvá válása előtt. Kornfeld ugyan javaslatba hozta 
a vezérigazgatói cím eltörlését is, ezt azonban az igazgatótanács elvetette. Be kellett 
tehát érnie azzal, hogy vezérigazgatóként — az alapszabályok 44. szakasza értelmében 
— megbízták az igazgatóság elnökségével (a vezérigazgató eddig is elnökölt az igazga- 
tóság ülésein)" 

Ezzel párhuzamosan egy új, minden korábbinál részletesebb igazgatósági utasítás 
elfogadására is sor került. Ennek imént emlegetett 5. §-a az igazgatóságnak az igaz- 
gatósági tanácshoz való viszonyát a fenti javaslatok szellemében szabályozta. A na- 
ponként ülésező igazgatóság bevett javaslat- és jelentéstételi kötelezettségein kívül 
igazgatósági tanács elé kerültek mindazon kérdések, , melyek ugyan az igazgatóság 
hatáskörébe tartoznak, de melyek ellen az igazgatók egyike kifogást tesz". Kornfeld 
vezérigazgatóvá választásakor tehát az igazgatósági tanács igyekezett megerősíteni 
pozícióit. Az igazgatótanács és az igazgatóság közötti hatalmi huzakodás nyomai leg- 
alábbis egyértelműnek tűnnek. 

A vezérigazgatóvá választással egyidejűleg lett az igazgatók egyike Wickenburg 
Márk gróf, akivel nemcsak a megfelelő kék vér utánömlesztésére került sor a bank 
irányításában, hanem akinek pályavonala is nagyban emlékeztetett a Weninger és 
Pallavicini által kitaposott pénzügyi bürokrácia örökségéhez. A Wickenburg felmenők 
katonatisztek voltak, de nem mentesek a merkantil beütéstől. A nagyapát 1847-ben 
Arad vármegye táblabírájává, Arad városa pedig polgárává tette, mint a dokumentu- 
mokból kiolvasható, a vaspálya-építés körüli munkálkodása reményében (ám az illető 


30 MOL Z 50 1I. cs. 3. t. (1900. február 8.) A javasolt alapszabály-változtatás és igazgatósági utasítás elfo- 
gadása esetére is mindössze , egy kijelölést" kötött ki, s azt, hogy ,.e kijelölés csak az igazgatósági tanács 
részére alapszabályszerűleg fentartott hatáskörön belül történik, e hatáskört tehát nem érintheti sem 
azon túl nem terjedhet, következésképen az igazgatósági tanács felelősségét sem anyagi sem erkölcsi 
tekintetben nem nagyobbíthatja, valamint hogy époly kevésbé érintheti vagy kisebbítheti az igazgatóság 
felelősségét, hatáskörét és üzleti ügyvitelét." Uo. 

31 Uo. Érdemes megjegyezni, hogy 1900-ban a budapesti tözsde elnöki székében Kornfeld Zsigmond (az 
addigi alelnök) váltotta fel Kochmeister Frigyest. 

32 MOL Z 51 52. cs. 770. t. MÁH igazgatósági utasítás (1900) Az 5. §. e. pontja további tájékoztatási 
kötelezettségeket is tartalmazott: , Az igazgatósági tanácsnak a folyó üzlet állása felől tájékoztatása cé- 
ljából az igazgatóság köteles az igazgatósági tanács kiküldött bizottságának a 10 000 frtot meghaladó 
váltókövetelésekről, továbbá az igazgatósági tanácsnak rendes havi üléseiben az értékpapír előleg-üzlet 
állásáról, a saját értékpapírok és külföldi váltók állományáról kimutatásokat előterjeszteni..." Ezen kö- 
telmek zöme tulajdonképpen már eddig is gyakorlatban volt. 

még abban az évben elhunyt). Második fia, Ödön szintén a katonatiszti pályát válasz- 
totta, ugyanakkor tősgyökeres zalai nemesi család leányát, zalabéri Horváth Stefániát 
vette nőül. Ebből a házasságból született Baltaváron, legkisebb fiúként Márk, aki bu- 
dapesti középiskolai és jogegyetemi tanulmányok után az államtudományok doktora 
címet szerezte meg. Közben egy éves önkéntesi szolgálat után tartalékos hadnagy a cs. 
és kir. 5. tüzérezrednél. Későbbi , államhivatali" életrajzából általában , kifelejtette" 
(parlamenti politikusi biográfiájában viszont szerepeltette), hogy 1885-ben gyakornok- 
ként a Magyar Általános Hitelbankban kezdte pályafutását. Csak ezt követte az állam- 
szolgálati curriculumban már méltányolt postatakarékpénztári, pénzügyminisztériumi, 
MÁV pénzügyi igazgatói karrier, ami után 1900-ban felkérték és megválasztották a 
MÁH egyik igazgatójává. Nem sokáig maradt azonban a Bankban, 1902—1903-ban 
kereskedelemügyi államitkár, illetve az 1903 elején tartott időközi választásokon or- 
szággyűlési képviselő lett.?? 

Az 1900-as igazgatósági utasítás függeléke egyébként név szerint is tartalmazta az 
új, immár négytagú igazgatóság munkafelosztását. Kornfeld generális ügyviteli megbí- 
zatása mellett Barcza Károly feladata lett — Ullmann Adolffal együtt — , a banküzlet ve- 
zetése és ellenőrzése". Barcza reszortja volt továbbá , a jelzálog-hiteleknek világlatban 
tartása" (sic!), ,az összes osztályokra nézve a belső ügykezelésnek és szolgálatnak a 
felügyelete és a személyzeti ügyek; a bank belkezelési költségeinek ellenőrzése és az 
irodai szükségletek beszerzése." Ullmann hatásköre , különösen a tőzsde látogatása, a 
leszámítolás végett vagy fedezetül levelezés útján érkező váltók elfogadása iránti hatá- 
rozás, a helybeli váltóleszámítolás..., végül a vezérigazgatónak helyettesítése pénzügyi 
természetű consortiális üzletekben." Wickenburgnak , az árúüzlet vezetése és ellenőr- 
zése, a jogi és vitás ügyek nyilvántartása, a bank ingatlanainak kezelése, az adóügyek 
és az árútőzsde látogatása" jutott." 

Wickenburg távozása után utóda, Horváth Elemér (Klopódia, 1858—Budapest, 
1930) a Bankig igen hasonló pályát tett meg (lásd függelék). Ő olyan nemesi család- 
ból (gradetzi Stansych) vette eredetét, amely a genealógiai szakmunkák szerint fiágon 
kihalt. Jogi tanulmányokkal a háta mögött a pénzügyi szolgálatban a miniszteri taná- 
csosságig vitte, majd a Magyar Folyam- és Tengerhajózási Társaság ügyvezető elnöke 


33 MOL Filmtár, Magánosok által bemutatott iratok, 27 363. tek., Sturm-féle Országggyűlési Almanach 
1910-1915, é. n. 463.; GUDENUS, 1998. 266-—268; SOMOGYI, 2001. 132. Említést érdemel, hogy Bar- 
cza Károly hitelbanki igazgató felesége, szintén zalabéri Horváth leány volt, Irma. Wickenburg kato- 
nai előmeneteléről szóló adatokért Hermann Róbertnek, a minisztériumi karrier szolgálati állomásaival 
kapcsolatos információkért Somogyi Évának, országgyűlési képviselőségének beazonosításáért pedig 
Szabó Dánielnek tartozom köszönettel. Valutapolitikával és adósságkonverzióval kapcsolatos írásainak 
felsorolását lásd SZINNYEI, XIV. 1914. 1252-1253, aki azonban általam nem ismert okból 1905-ben 
, Meghalasztja" őt. Halálozásának pontos dátumára lásd Gulyás Pál kiadatlan céduláit MTA Kt (www. 
mtak.hu, 25 325) 

34 MOL Z 51 52. cs. 770. t. pp. 959—960. 

lett. 1904-ben az Osztrák-Magyar Bank alkormányzóhelyettesi posztját cserélte fel a 
Hitelbank igazgatói székére." 


A személyzeti politika születése 


Hogy a bank, mint átalakuló bürokratikus üzem felépítését és változó nagyságrendjét 
érzékelni lehessen: a Hitelbank három nagy szervezeti egységéből a 80-as években a 
Központhoz mindössze 4-5 tisztviselő, valamint 2 szolga és 1 kapus tartozott, az Áru- 
osztály alkalmazásában 25 tisztviselő, valamint 3 szolga állott, a Bankosztály pedig 75 
tisztviselőt és 15 szolgát tömörített. Ez már egy gyarapodásban levő létszám, de végül 
a bank az I. világháborúig mintegy 600 fős nagyüzemmé nőtte ki magát, amelyhez fiók- 
hálózat is tartozott. Ha most egy pillanatra a vezetők származásától elvonatkoztatunk, 
nem nehéz arra a gondolatra jutnunk, hogy végső soron az igazgatóság tagjai, mint 
minisztériumi és nagyvállalati vezetők érdemi és gyakorlati tapasztalatokat hoztak ma- 
gukkal a banküzem bürokratizálásához. A Pénzügyminisztérium, a MÁV, az Osztrák— 
Magyar Bank ebben vitathatatlanul előbbre járt, mint az önállósulását éppen ekkoriban 
kiharcoló Hitelbank. 

A bürokratizálódás egyik markáns jele és következménye volt a személyzeti po- 
litika intézményesülése. Az új igazgatók kinevezésekor, 1895-ben Kornfeld magára 
vállalta a személyzeti ügyek vezetését is. Mint a MÁH osztály- és a szolgálati ágak fő- 
nökeihez írott körlevelében megfogalmazta: ,,...szükségesnek tartom, hogy köztem és 
az alkalmazottak között szabályszerű és rendszeres oly kölcsönös érintkezés létesüljön, 
mely mellett módomban álljon magamat a személyzet általános és egyéni viszonyairól, 
az egyesek munkaköréről, használhatóságáról, tulajdonságairól és kivánalmairól lehe- 
tőleg legközvetlenebbül tájékozhatni." A tanácskozások végső célját Kornfeld így ha- 
tározta meg: az , osztály- és szolgálati főnökök előterjesztéseiből magamnak mindazon 
tájékoztató adatokat beszerezni, melyekre a személyes ügyeknek úgy az üzlet, mint az 
egyesek érdekeinek megfelelő elintézéséhez és vezetéséhez belátásom szerint szüksé- 
gem lehet." (Kiemelés — K. Gy.)" A fenti kérdések megbeszélésére 4 csoportba osztva 
a fent nevezett beosztott urakat szombat délutánonként 5 órára meghívta magához. Az 
időpont már akkoriban sem válthatott ki a meginvitáltak körében kitörő lelkesedést. 

A személyzeti értekezleteken terítékre kerülő kérdésekből, azok elintézési módjá- 
ból kitapintható, hogy a Hitelbank kezdte túlnőni azokat a korábbi méreteket, amelyek 
között az úgyis mindenki ismer mindenkit elv alapján, szinte még patriarchális módon 
lehetett minden személyes konzekvenciát hordozó ügyben és mindenkivel kapcsolat- 


35 GULYÁS, XIV. 1993. 301—302. Pályája későbbi állomásai: 1909-ben a budapesti áru- és értéktőzsde 
elnöke, 1915-ben főrendiházi tag. 
36 MOL Z 53 MAH Személyzeti ügyek, 51. cs. 45. t. 

ban döntéseket hozni. A Kornfeld által kialakított új forma — legalább is középszinten 
— ugyanakkor mégis megőrzött valamit a korábbi évek gyakorlatából, 

Milyen kérdések kerültek napirendre? Hasonló összbanki intézmény híján sok, va- 
lójában ide nem illő problémát is felvetettek az osztályfőnökök. Kornfeld egyébként 
viszonylag hamar elunta a személyi ügyekkel való bíbelődést, és az üléseken mind 
gyakrabban Barcza igazgató elnökölt (s mellesleg tette át ilyenkor a megbeszélés idő- 
pontját szombat helyett péntek délutánra). A felvetések zöme azonban valóban a sze- 
mélyzeti profilba vágott: a sikeres felvételit tett jelöltek gyakornokként való behívása, 
az ideiglenes alkalmazottak véglegesítése, az egyéves önkéntesi szolgálatra bevonulók 
és egyáltalán a szabadságra menők helyettesítése, az előbbiek visszatérése utáni vissza- 
illeszkedési gondjai, a bankon belüli áthelyezések, a munkahelyi konfliktusok, fegyel- 
mi ügyek, végül a betegségek és nyugdíjazások. Ezekre a gondokra a bank vezetésének 
az üzlet általános érdekeit szem előtt tartva is választ kellett adni, az esetek előfordulása 
ugyanis mind tömegesebbé vált. 

A tisztviselőjelöltek kiválogatásának már megvolt a kialakult rendszere a külön fel- 
vételi vizsgák formájában. Ennek alapján a bank egy várakozólistát tartott nyilván, s 
munkaerőhiány esetén elég volt olyan határozatot hozni, hogy például , a legjobban 
vizsgázott Farkas Rezsőt Stettner főtitkár hívja be.""" Számos egyéni problémára azon- 
ban csak az ideiglenes alkalmazás idején derült fény. 

A megalakulás évében különösen élesen vetődött fel a megnövekedett szolgasze- 
mélyzet megrendszabályozásának ügye. Kornfeldet különösen nyugtalanította, hogy 
mind , a bankhoz tartozó urak", mind , a közönség köréből" sűrűn érkeztek panaszok , a 
kötelességek lanyha és pontatlan teljesítésére, sőt elhanyagolására." A jelenségek gya- 
kori ismétlődéséből arra következtetett, hogy , a szolgaszemélyzet fegyelme meglazult, 
kötelességtudata csökkent és nem üti meg azt a mértéket, melyet az igazgatóság minden 
alkalmazottól a szolgálati szerződés alapján joggal megkövetelhet.""§ 

A bank érdekeire hivatkozva figyeltette a vezérigazgató az osztályok- és szolgá- 
lati ágak főnökeivel a tisztviselők privát viszonyait is: ,,...az igazgatóság tudomására 
jutott, hogy a tisztviselők közül egyesek kölcsönös kezességvállalások és jótállások 
folytán egyrészt, aránytalan hitelek igénybe vétele által másrészt, rendezetlen vagyoni 
viszonyok közé jutottak, a szolgálat érdekeinek megóvása végett szükségesnek látja a 
főnököket felhívni, hogy oly esetekben, melyekben arról, hogy a hozzájuk beosztott 
tisztviselők valamelyike bármily okból rendezetlen vagyoni viszonyok közé jutott, tu- 
domást szereztek, a szükséges intézkedések megtétele végett erről az igazgatóságnak 
lehetőleg az ok megjelölése mellett haladéktalanul írásbeli jelentést tegyenek.""" 


37 MOL Z 53 51. cs. 45. t. (1895. július 12.) 

38 MOL Z 53 51. cs. 45. t. 3. körlevél (1895. április 24.) 

39 MOL Z 53 51. cs. 45. t. (1899. szeptember 26.) Túlment a fentieken Barcza igazgató rendelkezése, 
amikor felkérte az osztályfőnököket, , hogy az osztályukban alkalmazott tisztviselők magán életét (sic!) 

Kornfeld igyekezett megfogalmazni a tisztviselők szabadságolásával kapcsolatos 
főbb szempontokat is. A , zsinórmértékül" szánt fejtegetésekből szemléltetésül elegen- 
dő a fiatalokra vonatkozó részt idéznünk: ,,...a fiatalabb tisztviselők alkalmaztatásuk 
első éveiben egyáltalán nem, később pedig csak rövid időre Ikapnak szabadságot], 
minthogy náluk a szabadság szüksége még fenn nem forog, s inkább szoralkozás [sic!] 
és mulatás, sem mint a tulajdonképpeni üdülés és erőszerzés céljára veszik igénybe. A 
fiatalabb tisztviselők ezen kivül az egyéves katonai szolgálatra is rendszerint szabadsá- 
goltatnak s ezen kedvezményben bő kárpótlást találnak..." Az önkéntesek bevonulása 
és leszerelése egyébként évről évre egyre több gondot okozott, úgy hogy még olyan 
ötlet is felvetődött, hogy csak a már a szolgálatukat letöltöttek közül vegyen fel iskola- 
végzett tisztviselőket a bank." 

Problémát jelentett , a vasárnapi teljes és feltétlen munkaszünet" keresztülvihetősé- 
ge is. Az üzem folyamatos működése szempontjából a szombati és vasárnapi posta fel- 
dolgozása, valamint a félévenkénti mérlegkészítés időszaka volt aggályos. Az előbbire 
Kornfeld megoldásként azt javasolta, hogy hozzák előre az irodai órak kezdetét hétfőn 
9-ről nyolcra, ha a posta tudja vállalni, hogy a leveleket hétfőn 8 óra előtt kikézbesíti." 

A Hitelbank úgy élt a magántisztviselői emlékek tárházában, mint a csúcsok csúcsa. 
Ezt Krausz Simon kijelentésével szokás előszeretettel illusztrálni." De a személyzeti 
politikának — mint Kornfeld írta — foglalkozni kellett az , egyesek érdekeivel" is: a 
Hitelbankot jobb kilátások érdekében elhagyó tisztviselőkkel, a kudarcot vallottakkal, 
vagy épp a megrokkantakkal. 

A kezdeti időszakban, a hetvenes években igen nagy volt a tisztviselők fluktuációja, 
különösen a magasabb beosztásokban. Egyrészt maga a bank sem építhetett kizárólag 
saját nevelésű alkalmazottaira, másrészt a piacon távolról sem volt egyértelmű a Hi- 
telbank fölénye. Löwinger József, a hamarosan felszámolásra kerülő Angol-Magyar 
Bank levelezője 1876. június 24-től ideiglenes, 1877. január 1-jétől pedig végleges 
állásba került a MÁH levelező osztályán, ahol a tehetséges fiatalembert hamarosan 
az osztály vezetésével bízták meg. Ebbéli minőségén túlmenő teljes felhatalmazással 
küldték például 1880 februárjában tárgyalni Londonba a N. M. Rothschild £ Sons, 
illetve a R. Raphael £ Sons cégekkel 50 000 kg ezüst vásárlása céljából. A tárgyalások 
eredményesek voltak ugyan, 1880 nyarán Löwinger József mégis bejelentette kilépé- 
sét. Mint Kornfeld az igazgatóságban röviden referálta az ügyet, magasabb fizetésért az 


és viszonyait figyelemmel kísérni és magukat ezt illetőleg tájékoztatni sziveskedjenek." (1902. szeptem- 
ber 24.) 

40 MOL Z 5351. cs. 45. t. 4. körlevél (1895. május 9.) 

41 MOL Z 53 51. cs. 45. t. (1899. szeptember 26.) 

42 MOL Z 5351. cs. 45. t. (1895. július 4.) 

43 ,A legtöbb fiúnak álma a Hitelbank volt. Ha jól emlékszem, a Hitelbank már belépéskor fizetett és pedig 
havi harminc forintot. Nagy pénz volt ez akkor, amikor lakást, teljes ellátást, fűtést, mosást lehetett kapni 
harminc forintért." KRAUSZ, 1937. 27. 

Angol-Osztrák Bank Budapesten létrehozandó fiókjához hívták. Nem volt más, mint 
szó nélkül tudomásul venni a dolgot." 

Egyes esetekben nagyon is személyre szóló döntéseket kellett hozni, s a szigoráról 
hírhedt Kornfeld számos alkalommal igencsak megértőnek és türelmesnek bizonyult. 
Még akkor is, ha pedagógiai eszköztára nem tűnt túlzottan leleményesnek: amikor a 
bankosztály cégvezetője, Jármai Gyula arra panaszkodott, hogy egyik beosztottja , a 
régibb hivatalnokokkal szemben engedetlenkedik", Kornfeld egyszerűen arra utasította 
Jármait, hogy , fenyegesse meg Kanitzert, hogy szólni fog Kornfeld igazgató úrnak"." 

A kezdő tisztviselőjelöltek munkára ösztönzése céljából egyéni és a szó szoros ér- 
telmében paternalista megoldások szerepeltek a vezetés repertoárjában. Broza Alajos 
igazgatóhelyettes például, aki 1872 óta állt a bank alkalmazásában, miközben Böhm 
Salamon , viselkedésével meg lévén elégedve" 6 hónap után véglegesítését javasolta, 
Neumann Jenőt viszont , feltűnően gyengének és alig használhatónak találta" és elő- 
léptetését nem támogatta. Kornfeld azonban mérsékletre intette, s felhívta, hogy , az 
ügyet Neumann apjával beszélje meg, s adja tudtára, hogy ily körülmények között fia 
intézetünknél előmenetelre alig számíthat." Broza beszélt is az atyával, , ki kérte fiával 
még egy darabig megkisérteni" (sic!) [a foglalkozást]. A szigorú igazgatóhelyettes sze- 
rint a fiú , azóta tényleg jobban iparkodik", mégis ragaszkodott , korábbi kérelméhez 
előléptetése mellőzése iránt.""" 

Szintén a véglegesítés megtagadását és az ifjú Keglevich Ödön gróf másutt törté- 
nő alkalmazását kérte az 1869 óta a bankban szolgáló Mitterdorfer Lajos cégvezető. 
Kornfeld válaszul másnapra magához rendelte Keglevichet, , megintés végett", s egy 
havi határidőt tűzött ki javulására. Még két hét sem telt el, amikor a személyzeti érte- 
kezleten Mitterdorfer makacsul ismét azzal hozakodott elő, hogy , gróf Keglevich-el 
még mindig nincs megelégedve s nevezett ha akarná sem felelhetne meg, mert hiányzik 
hozzá a tehetség és komolyság." Kornfeld ezúttal még 4—8 hét türelmi időre utasítot- 
ta, de kilátásba helyezte — javulás híján — Keglevich elbocsátását. Két hónap múlva 
Mitterdorfer azt jelentette, hogy nevezett , viseletére nézve meg van ugyan elégedve, de 
azért igen gyenge s munkájában megbízhatatlan." Negyedév múlva Mitterdorfer már 
javulást is észlelt, amennyiben , iparkodik kötelezettségeinek megfelelni", aminél fog- 


44 MOL Z 50 7. k. 3. t. Igazgatótanács, (1876. szeptember 11., 1877. január 14.), Z 50. 12. cs. 4. t. 
Igazgatóság, (1880. február 19., 1880. június 17.). Érdemes hozzátenni, hogy a későbbi Lukács Józsefről, 
a filozófus Lukács György apjáról van szó, aki egyébként 1906-ban, ügyvezető igazgatóként visszatért a 
Hitelbank felső vezetésébe. 

45 MOL Z 5351. cs. 45. t. (1895. április 27.) Ebből kiderül, hogy az illetőnek nem kellett tudni arról, hogy 
már szóltak róla az igazgatónak. 

46 MOL Z 53 51. cs. 45. t. (1895. szeptember 28., 1895. október 26.) Neumann maradt is, igaz, még 1900- 
ban is csak 650 forintos évi fizetésig jutott. 

va , az áthelyeztetésnek írásbeli kérelmezésétől" eltekintett s , további haladékot kért" 
az illető magatartása megfigyelésére." 

Súlyosabb ügyekben azonban az igazgatóság továbbra is saját jögkörében tartotta a 
fegyelmi döntések meghozatalát, ilyenkor Kornfeld az értekezleten csak , magánérte- 
sülése céljából behatóan informáltatta" magát." 

A felfüggesztés, elbocsátás azon tárgyak közé tartozott, ahol az igazgatóság csak 
az igazgatótanács jóváhagyásával hozhatott határozatot. Mindig is szigorúan torolta 
meg a bank, ha anyagi kárt okozott valamelyik tisztviselője. Matits Dömét például, aki 
ugyan 1867 óta volt az intézet levél- és szertárgondnoka, azonnal elbocsátották, amikor 
1878-ban 6400 forintnyi összeget elveszített, s a követelést az illető budai ingatlanára 
tábláztatták be." 

Súlyos vétségnek számított, ha a tisztviselők saját maguk számára , tőzsdejátékot" 
űztek (tanulságos, hogy maga a bank ezeket az eseteket , tőzsdejátékként" bélyegez- 
te meg!). 1894 nyarán két ilyen esetre derült fény: Lugosi József, az Áruosztály és 
Armbruster Jakab, a Bankosztály tisztviselője követte el ezt a szolgálati vétséget, ame- 
lyért a szolgálati szabályzat a legsúlyosabb büntetést, elbocsátást helyezett kilátásba. 
Az igazgatóság előterjesztése alapján azonban az igazgatótanács csak Lugosi eseté- 
ben hozta meg ezt a döntést (aki tetemes vagyonnal rendelkező neje számára játszott), 
Armbrusternél, aki , anyósa számára, annak csekély tőkéjének kedvezőbb kamatoz- 
tatása végett" követte el ugyanezt, jóhiszeműséget vélelmezett és nem alkalmazta a 
legsúlyosabb büntetést." Hozzá kell tennünk, hogy Lugosi nem túl régóta állt a Bank 
alkalmazásában, míg Armbruster 1873 óta szolgált. Ráadásul 1895-ben arról értesü- 
lünk, hogy Armbruster szemével hosszabb ideje betegeskedik. Így aztán azon sem le- 
pődhetünk meg túlságosan, ha Armbruster 25 éves szolgálati ideje elismeréséül 200 db 
vert arany jutalomban részesült." 

A banktisztviselőket a mentális betegségek sem kímélték. A Hitelbankban már 18 
esztendeje szolgáló (korábbi belgrádi megbízott) Miloschev Lázár például 1889-ben 
— felesége halála utáni összeomlásakor — előbb betegszabadságot kért, majd kénytelen 
volt egészségi nyugdíjba menni. Pedig három eltartandó gyermeke miatt szeretett volna 
tovább dolgozni. A nyugdíjazási kérvényéhez mellékelt orvosi bizonyítvány szerint 
, neurasthenia"-val diagnosztizált tisztviselőt állandó fejfájások gyötörték, s , szelle- 


47 MOL Z 5351. cs. 45. t. (1895. október 8., 1895. október 19., 1895. december 14., 1896. március 14.) Ke- 
glevich gróf 1900-ban is a Bankosztály alkalmazásában állt, igaz, ugyancsak 650 forintos évi fizetésért. 

48 MOL Z 53 51. cs. 45. t. (1895. szeptember 28.) 

49 MOL Z 50 7. cs. 3. t. (1878. február 18.) 

50 MOL Z 50 9. cs. 3. t. (1894. augusztus 18.) Hozzá kell tennünk, hogy a bank vezetése aligha hajtotta 
végre szigorú következetességgel saját határozatát, mivel mindkettőjüket még 1900-ban ís a bank alkal- 
mazottai sorában találjuk. 

51 MOL Z 53 51. cs. 45. t. (1895. július 27.), Z 50 10. cs. 3. t. (1898. március 16.) Armbruster Jakab 
feltételezhetően azonos azzal a személlyel, aki az 1890-es években a Mihók-féle Magyar Compass egyik 
szerkesztőjeként is szerepelt. 

mileg munkálkodni" képtelennek bizonyult, , mert ha munkába kap, szédülés fogja el, 
reszketni kezd és legjobb akarata mellett sem képes a feladatát elvégezni.""? 

A bank nemcsak régi és betegeskedő tisztviselői iránt tudott türelmes lenni, hanem 
kivénhedt szolgáival szemben is igyekezett kímélettel eljárni. A szolgák fegyelméért 
felelős Kempszky Mihály például , előrehaladott kora és testi fogyatkozásánál fogva 
használhatatlan" Fojtik nyugdíjazását kérte. Kornfeld szerint azonban a kényszerű 
nyugdíjazás megindításának , szüksége fenn nem forog", viszont Kempszky rábírhatja 
Fojtikot, hogy maga kérje azt." 

Eljött a nyugdíjaztatás ideje a bank legrégebbi alkalmazottja, a még a CA pesti 
fiókjába 1857-ben felvett Havassy Ignác számára is, aki 40. szolgálati jubileuma ide- 
jén az értékpapírpénztár főnöki tisztét töltötte be. Egy év múlva került nyugdíjba, ám 
1882 óta véglegesített fia, a Kereskedelmi Akadémiát végzett Dezső jóvoltából ekkorra 
már osztályfőnöki rangra emelkedett leszármazottja vitte tovább a családi tradíciót a 
banknál." 

A hazai fogalmak szerint exkluzív nagybank, élén a rettegett bankvezérrel, saját 
alkalmazottai nézőpontjából leginkább egy szigorú, de mégis szinte családias vállalko- 
zás képét mutatta, amely a századfordulón az első lépéseket tette meg a személytelen, 
bürokratikus nagyüzemmé válás útján. 


Szervezeti reform, hivatali hatalom 


Kornfeld Zsigmond tehát 1900-ban komoly ellenállásba (sőt, bizonyos értelemben el- 
lentámadásba) ütközött, de nem abból a fából faragták, aki beérte a formális adminiszt- 
ratív vezető pozíció megszerzésével, különösebb hatalmi jogosítványok nélkül. 1905- 
ben az ő (igazgatósági) utasítására Ullmann Adolf kapott megbízást, hogy dolgozzon 
ki tervezetet az egész bankirányítás átszervezésére. Paradoxnak tűnhet, de a reform 
— voltaképpen teljes joggal — épp az 1875-ös kereskedelmi törvényre hivatkozott és 
annak szellemében járt el, amikor az igazgatótanács és az igazgatóság kettősségét fel- 
számolta. Az igazgatótanácsot megszüntette, s egy nagyjából azonos létszámú (9-—18 
fő közötti) igazgatóságot ültetett a helyébe. Ez gyakorlatilag úgy nézett ki, hogy a volt 
igazgatótanácsosoknak felajánlották, hogy lépjenek be az új igazgatóságba. 


52 MOL Z 50 13. cs. 4. t. Dr. Kétli Károly, Dr. Laufenauer Károly és Dr. Magyarevics M. orvosi bizonyít- 
ványa. (1889. december 24,) 

53 MOL Z 5351. cs. 45. t. (1895. november 4.) 

54 MOL Z 50 10. cs. 3. t. (1897. március 19., 1898, március 16.) Az apa a 40 éves jubileum alkalmából 300 
vert arany jutalmat kapott. 

A reform szervezeti lényege mindenek előtt az igazgatóság státusának megváltoz- 
tatásában állt." Másként szólva a bank irányításnak centralizálásában és bürokratizálá- 
sában. Az igazgatóság ugyanis rendszerint ugyanúgy havonta egyszer ülésezett, mint a 
feleslegesnek ítélt nehézkes előd, az igazgatótanács. Sőt, kizárólagos hatáskörébe még 
szó szerint is nagyjából ugyanazok az ügyek tartoztak, mint amelyekben korábban az 
igazgatótanács korlátozta az igazgatóság cselekvési szabadságát: vállalkozások létesí- 
tése, részvénytársaságok alapítása, állami, községi és egyéb kölcsönök átvétele és az 
azokban való részvétel, ingatlanok vétele és eladása, tartozáselengedések és egyezsé- 
gek kötése, tisztviselők és szolgák kinevezése stb. Fontosabb volt azonban, hogy az új 
alapszabály 41. cikkelyének — , az igazgatóság jogosítványainak és hatáskörének egy 
részét, egy vagy több tagjára visszavonhatólag átruházhatja" — újfajta értelmezése. Épp 
az imént felsorolt ügyeket emelte ki a 42. cikkely az előzetes igazgatósági döntési kom- 
petencia köréből, amikor formálisan is kimondta: , amennyiben az ... említett esetek 
valamelyikében korábban merül fel sürgős intézkedés megtétele, mintsem, hogy igaz- 
gatósági ülés tartható lenne, jogában áll az igazgatóság azon tagjainak, kik az ügyek 
közvetlen vezetésében részt vesznek, a társaság elnökével egyetértőleg ily intézkedése- 
ket megtenni, kötelesek azonban ezen intézkedéseket az igazgatóságnak mihamarább 
egybehívandó ülésén bejelenteni." Érdemes a megfogalmazásra külön figyelemmel 
lenni: bejelenteni, s nem utólag jóváhagyatni! 

Azt már nem a közgyűlés által elfogadott új alapszabály, hanem az igazgatóságban 
kidolgozott ügyrend szabályozta, hogy kik is a feljogosítottak." Az ügyrend már három 
, vezetésre hivatott" szervről rendelkezett: az ún. összigazgatóságról, az igazgatóság 
kebeléből kiküldendő végrehajtó bizottságról és a kinevezett ügyvezető igazgatóságról. 
Most mindazok a jogosítványok, amelyeket az igazgatótanács 1900-ban oly sikeresen 
védelmezett meg az akkori igazgatóságtól, az új igazgatóság kompetenciájába (s az 
új elnök kezébe) kerültek. Ilyenek voltak a folyó üzlet területén például: fedezetlen 
hitelek engedélyezése 200 000 korona felett, 1 millió koronánál magasabb váltóleszá- 
mítolási hitelek megállapítása, 3 millió koronát meghaladó értékpapírok vétele saját 
számlára stb. 

Az igazgatóság saját kebeléből választottakból és az újonnan létrehozott 3—5 fős 
úgynevezett ügyvezető igazgatóság tagjai közül került ki az ún. végrehajtó bizottság 
(ez utóbbi hetente ülésezett, tagjai közt az elnökön kívül 4-6 igazgatósági tag kaphatott 
helyet). Az ügyvezető igazgatóságot az igazgatóság nevezte ki, de nem feltétlenül saját 
tagjai közül. Az ügyvezető igazgatóság , az ügyek közvetlen vezetését és lebonyolítá- 
sát", , főleg az ügyfelekkel való érintkezést" látta el, , társas módon tanácskozott", s ülé- 


55 TALLÓS, 1995. 107-113. Az 1876-tal kialakult kettős igazgatótanácsi és igazgatósági szerkezet bemu- 
tatásakor Tallósnál nincs világosan megalapozva az átmenet az 1905-ös szervezeti reform során. Vö. 
TALLÓS, 1995. 64, 68. 

56 MOL Z 50 I4. cs. 4. t. (1905. június 30) 

seit szintén az elnök vezette. Ehhez járult, hogy , az ügyvezető igazgatóság tagjai úgy 
az összigazgatóság, mint a végrehajtó bizottság ülésein részt venni tartoznak, de ezen 
üléseken az ügyvezető igazgatóság azon tagjai, kik nem tagjai az összigazgatóságnak, 
csak tanácskozási joggal bírnak.""" 

A Hitelbank szervezeti struktúrája a reform következtében egyértelműen az oszt- 
rák modell irányába mozdult el, ami annál érdekesebb, mivel Kornfeld századfordulós 
ténykedésével kapcsolatban elsősorban az Osztrák CA-tól történő emancipációt szokás 
hangsúlyozni." A MÁH új szervezete ugyan nem emelte ki , eljelentéktelenített" hely- 
zetéből a felügyelőbizottságot, viszont az 1875 óta adott jogi keretek között formális 
hatalomhoz juttatta az igazgatóság elnökét (nem egészen véletlen, hogy Kornfeld már 
1900-ban, saját kinevezésekor el akarta töröltetni a vezérigazgatói címet, de ez akkor 
még nem valósult meg), s ezzel együtt formálisan is megerősítette a menedzsment stra- 
tégiai döntéshozó szerepét. 

A reform jelentős személyi hatalomkoncentrációval járt. Kornfeld lett az új igazga- 
tóság elnöke, ám a két elnöki poszt egyesítése nem ment simán. Kornfeld biográfusa 
szerint Lukács Antal ágált leginkább ellene (1871—1905 igazgatótanácsos, 1906—1909 
ügyvezető igazgató). A nyilván nem nyíltan hangoztatott legfőbb ellenérv az volt, hogy 
két történelmi arisztokrata család után (Andrássy, Szapáry) ne legyen az elnök zsidó. 
S bár nem kizárt, hogy Radnóti munkájában a Pallavicini utódlása körül zajló 1900-as 
, bizottsági" csatározás és az 1905-ös intézményi reform képe egymásra vetül, a tör- 
ténet fintora mégis csak az, hogy Kornfeld mellett Pallavicini Ede (igazgatótanácsos 
1901—1905, igazgató, ügyvezető igazgató 1906—1913, alelnök 1910—1913) és Zichy 
Nándor (igazgatótanácsos 1881—1905, igazgató, ügyvezető igazgató 1996—1911, 1906- 
tól alelnök is, Kornfeld halála után pedig elnök 1909—1911) foglalt a leghatározottab- 
ban állást." Hogy a pozíciók mégis mennyire személyre szabottak voltak, jól mutatja, 
hogy Kornfeld halála után ismét szétválasztották az elnöki és vezérigazgatói tisztséget, 
az elnök egy történelmi arisztokrata lett (Zichy Nándor gr., majd Cziráky Antal gr.) s 
Ullmann Adolfot a közben megszüntetett, de most számára ismét helyreállított vezér- 
igazgatói posztra választották meg. Ehhez ugyan a világháború alatt újra kapcsolódott 
az (egyik) alelnöki hely, de az elnök-vezérigazgató kombinációt Ullmannak hátrale- 


57 o. 

58 RADNÓTI, Kornfeld, [1932] 51. A konzorciális arányok 1906. január 1-i változása kapcsán a Hitelbank 
javára történő módosulásra hívja fel a figyelmet RÁNKI, Hitelbank, 1983. 290. Az önállósodással kapc- 
solatos túlzásokat a részvényletétek és az igazgatóválasztások alapján óvatosan mérsékli TALLÓS, 1995. 
144—145. 

59 RADNÓTI, Kornfeld, [1932] 52-53. Zichy Nándor gróf az 1894-ben alakult Katholikus Néppárt alapítója 
volt. Életrajzírója szerint Kornfeld Zsigmond , igen nagyra becsülte Zichy Nándor pénzügyi tudását." 
BONTITZ, 1912. 130. Kornfeldet ismerve ezt az állítást ugyanúgy túlzónak kell tekintenünk, mint Radnóti 
Pallavicinivel kapcsolatos nézeteit, de biztos, hogy Kornfeld becsülte Zichy kiállását. 

vő életében nem sikerült összehoznia, mert azért az alelnök-vezérigazgató mégsem 
ugyanaz." 

Valójában persze nem a poszt nevén, hanem a hatalom összpontosításán volt a 
hangsúly. A folyamatot a kor jogi irodalma általában is leírta, jóllehet nem illusztrálta 
konkrét intézmény- és személynevekkel. , A társasági hivatalnok-igazgató, kiről tör- 
vényünk meg sem emlékezik, a végrehajtó hatalom gyakorlata folytán oly fontos sze- 
repre tett szert, hogy lassanként a társaság szolgájából annak urává emelkedett. Így lett 
a hivatalnokból igazgató, vezérigazgató, majd az igazgató-tanács tagja és elnöke." A 
szakirodalom pontosan érzékelte a hatalmi szerkezetben megoldandó dilemma magvát 
is: ,,.. problémánk megoldása attól függ, mennyire tudjuk a részvénytársaság végrehaj- 
tó közegét ellenőrizet és felügyelet alá vonni anélkül, hogy ezáltal üzleti működését és 
egyéni iniciatíváját megbénítanánk." " 


Távoli, de nem tanulság nélküli párhuzam, hogy száz évvel később, amikor a magyar 
bankrendszer privatizációja a kilencvenes években napirendre került, a magyar törvény 
formálisan keverte az angolszász és a német rendszert, amennyiben ismét igazgatóság 
és felügyelőbizottság létrehozását írta elő. A Magyar Külkereskedelmi Bank privatizá- 
lásakor például a Bayerische Landesbank miközben természetesen arra is törekedett, 
hogy az igazgatóságon belül többségben legyen a menedzsmenttel szemben, a német 
normák szerint ahhoz is ragaszkodott, hogy megszerezze magának az Aufsichtsrat el- 
nöki pozícióját. A helyzet folyománya nemcsak az igazgatóság domináns szerepe, ha- 
nem az elnök-vezérigazgatói poszt újbóli egyesítése lett." 


60 ,A legenda szerint Rothschild báró megkérdezte Ullmann Adolfot, hogy meri-e vállalni Kornfeld után 
a Hitelbank vezérigazgatói tisztét. Mire Ullmann így felelt: — Még egy Kornfeldet úgy sem találunk. 
És nem Kornfeld én is vagyok." RADNÓTI, Kornfeld, [1932] 51. Az igazsághoz hozzátartozik, hogy 
Kornfeld eredetileg tovább szerette volna örökíteni a reform során kialakított szerkezetet. Erre következ- 
tethetünk legalábbis abból, hogy halála előtt Ullmannt elnökhelyettessé tétette meg. 

61 BAUMGARTEN, 1936. 384—385. 

62 Interjú Erdei Tamással, az MKB elnök-vezérigazgatójával, (Készítette Hanák Gábor, 2000. április 3.) In: 
KÖVÉR, MKB [2001] 316. 

Függelék: Igazgatói pályavázlatok 


Weninger Vince 
(Pest, 1834. április 30.—Budapest, 1879. május 29.) 


Piarista Gimnázium (Pest) 
József ipartanoda 

Kereskedelmi Akadémia 

Első Magyar Általános Biztosító 
Első Magyar Általános Biztosító 
Pénzügyminisztérium 


Pénzügyminisztérium (közös) 


Magyar Általános Hitelbank 
Magyar Államvasutak 


4 grammatikai -- 2 humanista osztály 


kőműves segédlevél 

reáliskolai tanári vizsga (Bécs) 

tanár (mennyiségtan, mértan, mértani 
rajz) 

technikai számvizsgáló 

az MTA levelező tagja 

osztályvezető (életbiztosítási osztály) 
miniszteri tanácsos 

minisztériumi osztályfőnök 
Vaskoronarend, II. o. 

vezérigazgató 

az igazgatótanács elnöke 


Forrás: JELENIK, 1881; MÉL, II. 1969. 1038; SZÉKELY, 1985. 11. 


1871 
1872 
1874 
1878 
1880—1900 
1901—1905 
1906—-1913 
1910-1903 


Pallavicini Ede őrgróf 
(Padua, 1845. július 5.—Fiume, 1914. január 19.) 


Pénzügyminisztérium 
. ügyosztály (Hitel) 


fogalmazó 


. ügyosztály (Hitel, államadósság) 


E) 

2 

2. ügyosztály 

2. ügyosztály 

Magyar Általános Hitelbank 


miniszteri titkár 

osztálytanácsosi címmel min. titk. 
vezérigazgató 

igazgatótanácsos 

ügyvezető igazgató 

alelnök 


Forrás: BERNÁT, 1914; GUDENUS, III. 1998. 36; SZÉKELY, 1985. 56, 33, 29. 


Bankárok és bürokraták. A Magyar Általános Hitelbank igazgatósági tanácsa... 241 


Kornfeld Zsigmond 
(Goltsch-Jenikau, 1852. március 27.—Budapest, 1909. március 24.) 


4 gimnázium 


1866 kisebb bankház (Prága) 

1868 Thorsch"s Söhne (Bécs, Berlin, Párizs) 

1872 Böhmische Bankverein (Prága) igazgató 

1876 Credit Anstalt prágai fiókja igazgató-helyettes 
1878 Magyar Általános Hitelbank igazgató 

1890 III. oszt. Vaskoronarend 
1896 Budapesti Áru- és Értéktőzsde alelnök 

1900 Magyar Általános Hitelbank vezérigazgató 
1900 Budapesti Áru- és Értéktőzsde elnök 

1901 főrendiházi tag 
1905-09 Magyar Általános Hitelbank elnök 

1909 báró 


Forrás: RADNÓTI, [1932] 


Ullmann Adolf 
(Pest, 1857. június 19.—Budapest, 1925. február 5.) 


1874 Kereskedelmi Akadémia 
1874 Magyar Általános Hitelbank 
1885 Köolajfinomító Rt. 

1895 Magyar Általános Hitelbank 
1899 

1905 

1908 

1908 

1909 Magyar Általános Hitelbank 
1910 

1915 Magyar Általános Hitelbank 
1918 


igazgató 

igazgató 

Vaskorona rend, III. o. 

ügyvezető igazgató 

Ferenc József-rend, középkereszt 
elnökhelyettes 

vezérigazgató 

főrendiházi tag 
alelnök-vezérigazgató 

báró 


Forrás: KEMPELEN, I. 1937. 96; GUDENUS, IV. 1998. 150. 

Wickenburg Márk gróf; dr. 
(Baltavár, 1864. április 13.-Budapest, 1924. augusztus 6.) 


felsőgimnázium (Budapest) 


1881—1885 jogi fakultás (Budapest) 


1882—1883 


1883 
1885 
1887 
1888 
1889 
1891 
1891 
1892 
1898—1900 
1900—1902 
1902—1903 
1903—1905 


1903 
1910 


1912 
1919 


l éves önkéntes szolgálat 
(cs. kir. 5. tüzérezred) 
tartalékos hadnagy 

Magyar Általános Hitelbank 
m. kir. Postatakarékpénztár 
Adófelügyelőség (Fiume) 
Pénzügyminisztérium 
Pénzügyminisztérium 


Pénzügyminisztérium 

Magyar Államvasutak 

Magyar Általános Hitelbank 
Kereskedelemügyi Minisztérium 
Újbányai kerület (Bars megye) 


Balassagyarmati kerület 


Külügyminisztérium 


gyakornok 

fogalmazó 

ideiglenes pénzügyi fogalmazó 
fogalmazó 

számtanácsos 

cs. kir. kamarás 

miniszteri titkár 

pénzügyi igazgató 

igazgató 

államtitkár 

szabadelvű országgyűlési kép- 
viselő 

Vaskoronarend, II. o. 
munkapárti országgyűlési kép- 
viselő 

osztályfőnök, titkos tanácsos 
nyugdíjazás 


Forrás: Országygyűlési Almanach, 1910-1915. 463; SZINNYEI, XIV. 1914. 1552-—1553; 
Jahrbuch des Auswártiges Dienstes, 1916. 450; Kriegsarchiv (Bécs), Oualificationslisten; SZÉ- 
KELY, 1985. 38; GUDENUS, IV. 1998. 267-268; SOMOGYI, 2001. 132. 

Horváth Elemér 
(Klopódia, Temes m. 1858—Budapest, 1930. november 16.) 


jogi tanulmányok 


1881 Pénzügyminisztérium (7. ügyosztály) miniszteri segédfogalmazó 

1882 (2. ügyosztály) miniszteri fogalmazó 

1890 miniszteri titkár 

1892 az ügyosztály vezetője 

1893—95 miniszteri osztálytanácsos 
Magyar Folyam- és Tengerhajózási Társ. ügyvezető elnök 

1900—1904 Osztrák-Magyar Bank alkormányzó helyettes 

1904 Magyar Általános Hitelbank igazgató 

1905—1920 ügyvezető igazgató 

1909 Budapesti Áru- és Értéktőzsde elnök 

1915 főrendiházi tag 


Forrás: GULYÁS, XIV. 1993. 302: SZÉKELY, 1985. 23, 37, 60, 72. 


, Mindig az első millió megszerzése a legnehezebb." 


BUDAPESTI MILLIOMOSOK A 19. SZÁZAD VÉGÉN?" 


, Budapest milliomosainak névsorát nagyon érdekes lenne egybeállítani. De ez nem 
oly könnyű dolog, mint talán az adóhivatalban első pillanatban gondolnák. Mózes-val- 
lású hazánkfiai mindenesetre igen jelentékeny százalékkal szerepelnek e létszámban, 
de éppen nem kizárólag. Vannak milliomosaink között egyfelől görög eredetű előkelő 
családok — pl. a Lyka, Muraty, Manó, Haris, Sacellary, stb. családok, másfelől pedig 
autochton budapesti előkelő polgár családok is. Ez utóbbiak közé tartozik a legnagyobb 
budapesti háztulajdonos Kasselik építőmester örököseinek családja, a Schmied-Unger 
örökösök és maga Budapest érdemteljes, jeles főpolgármestere, a közszeretetben álló 
Ráth Károly családja is. Körülbelül 190 milliomos van Budapesten; 120 keresztyén és 
vagy 80 zsidó. Amazok közt tán a leggazdagabb Haggenmacher Henrik, ki mint egy- 
szerű molnár telepedett a Schweizból Magyarország fővárosába. Roppant gazdag, sok- 
szorosan milliomos Vigyázó Sándor nagybirtokos, kamarás is, továbbá a Langheinrich 
család, melynek bájos örökösét jeles jogtudósunk, királyi táblai bíránk, Dr. Emmer 
Kornél volt országos képviselő vette nőül; Hübner építőmester stb. A zsidó milliomosok 
között szerepelnek a tornaallyai Schosbergerek, 3 Fischel, 4 Krausz, 3 Taffler, Bischitz 
Dávid, a kinek a neje nagy érdemeket szerzett a közjótékonyság terén, 2 Mautner, Louis 
Hirsch, Jacgues Haas, Herzog, hatvani Deutsch, Baumgarten, Ehrenfeld, Freisedter 
[sic!], Stern, Russo, Gyömrei, okányi Schwarz stb." 

Az 1886-ban név nélkül kiadott, meglehetősen jól értesült szociografikus látlelet, 
— feltehetően több szerző munkája —, a milliomosokat két szempontból osztályozta: 
az előkelőség alapján (ezen belül is érvényesítve az etnokulturális szempontot: görög 
eredetű illetve autochton polgár között), valamint a keresztyén—zsidó felekezeti tengely 
mentén. Amikor a továbbiakban kísérletet teszünk a 19. század végi budapesti milli- 
omosok körülírására, egy vonatkozásban mindenképpen megfogadjuk az ismeretlen 
szerző figyelmeztetését: nem az adóhivatal adatai alapján készítjük el listánkat. Egy- 
részt azért, mert az adóhivatal adatai nem maradtak fenn a levéltárakban, s egyébként 
sem a hiteles adóbevallás a legderekasabb magyar történeti hagyomány. Ez azonban 
csak a kisebbik gond. Hiszen a virilisták jegyzéke, azaz a legnagyobb állami egyenes 


$ — Angol változata előadásként hangzott el Jeruzsálemben, 2001. május 21—24-én, a magyar zsidóságról 


tartott ötödik Rosenfeld konferencián. Itt jelenik meg először. 
1 A budapesti társaság, 1886. 456457. 

I 


adófizetők listája régóta kedvelt forrása a magyarországi elitkutatásoknak.? A vagyoni 
élcsoport szempontjából ezzel a forrással az a gond, hogy a magyarországi adórendszer 
a hozadéki elven nyugodott, ezért a legnagyobb adózók listái nem a vagyon, hanem a 
jövedelem szerinti rangsort tükrözik. S bár a jövedelm (flow) megfelelő kezelés mellett 
vagyonná (stock) válik, illetve a vagyon eredményes gazdálkodás révén jövedelmet 
termel, az egyik a másikat nem helyettesítheti. Olyan forrást kell találnunk, ahol nem 
a jövedelem, hanem a vagyon, nem az eltitikolás, hanem a minél teljesebb bevallás 
a birtokos érdeke. A hitellistákat mindenképpen ilyennek értékelhetjük. Az Osztrák— 
Magyar Bank dualista átszervezése után a budapesti főintézet 1879-ben több lépésben 
összeállította azok névsorát, akiket egyes megterheléssel hitelnyújtásra érdemesített, 
azaz, mondhatnánk, a legjobb adósokat mind az egyének, mind a részvénytársaságok 
között." A hitelbírálati névsorból kiválogatott egyes megterhelésre jogosultak listája 
tartalmazta a vagyon nagyságrendi becslését, a hitelmaximumot (és az első évben a 
fennálló hiteltartozást is). Ebből az adatsorból a millió forintnál nagyobb vagyonnal 
rendelkezőket emeljük ki. Praktikusan: aki 1879 és 1890 között egyszer is előfordul ek- 
kora vagyonbecsléssel, azt tekintjük milliomosnak. Természetesen nem állítjuk, hogy 
ebben a listában Budapest minden milliomosa megtalálható, abban azonban megbíz- 
hatunk, hogy aki felkerült a központi bank hitelbírálati toplistájára, az millió fölötti 
vagyonával aktív részese volt a jelzett időszakban a főváros üzleti életének, sőt, az 
ország kereskedelmi-pénzügyi világának. Az üzleti körökben legalább is biztosan mil- 
liomosnak tartották. 

A , legjobb adósok listája" a milliomos jelölésére kétféle jelrendszert alkalmaz. Az 
egyszerűség kedvéért azt mondanám, hogy vannak kategorikus és vannak numerikus 
milliomosok. Kategorikus milliomosnál a Millionár beírás szerepel. Érdemes megje- 
gyezni, hogy a listák készítői ezen belül is különböző fokozatokat állapítottak meg. 
Van akinek a neve mellett a mehrfacher Millionar jelölést találjuk, másutt csak a sehr 
reich fordul elő. A többszörös milliomos kategóriában egyedül Haggenmacher Henrik 
bukkan fel 1879 és 1884 között, majd 1886 és 1888 között 7 millió forintnyi vagyont 
tulajdonítanak neki, tehát átmenetileg átkerül a numerikusnak nevezett milliomosok 
táborába, 1888—1889-ben , szimpla" milliomosként találkozunk vele, míg végül 1890- 
ben, az utolsó ilyen elven összeállított listában ismét multimilliomosként jelenik meg. 


2 VÖRÖS, 1979. 
3 KÖVÉR, 1999. 125-137. 

1. táblázat 
Budapesti milliomosok az Osztrák-Magyar Bank hitelinformációi tükrében 
(1879-1890) 


Mm TT TT e T 1600] 


frdkő fesáká v 110004  11000-- 11500 11500 — 11500 
IEZSZÉÉNÉSÁKÉNES h 500 5001 600 600 600 
B arten I hé 1000 
aumgarten Ig. h 500-- 
Get v. 18004 — 11000 
kesz ER 
MEN v 1000 12000 
2 VESE v 19004 — 11000 — 11000 — 12000 — 12000 
ME v. 12000 — 12000 — 12000 12000 
; h 600 6001 600 600 
v. 11000 11000 — 11000 — 1900 900 
h 400 400] 400 400 400 
té tE v. 14000 14000 — 14000 14000 — 14000 
EN SSSÉÉS h 600--I 6004] 10001 — 10001 — 1000 
v 2000 
tjgejátés 1500 11500 — 12000 12000 — 11000 
eávza éve 800 8001 800 800 600 
$00 800 1500 11500 — 11500 
600 6001 600 600 600 
v 4000 — 11000 11000 
man TE] 
1000 
600 


Gold M. és fia 900 800 
2100 2100 3000 
600 600 600 


Deutsch G. £ J. 


mea 


mm 
o 
zi 
(el 
ss 
2 
an BE 


1 600 600 
v 420 500-- 
Grunwald £ Co. 

Hagöcátiácbet v multi 7000 multi 
aes 3 h 1000--] 15001 1000-- 
FRRNNÉ v mill 
Harkányi Fi v mill 
arkányi Fr. h 500-- 
get v 1000 
Hirsch L. gazd. 
500- 
TEN j ús kel j set. Mi 
600 


Jálics F. és Co. 
mill 

Károlyi Gyula gr. 
ús ME a 


Kohner A. fiai 
1000 wz B tás pi" Mk 
KV l 828. 1500 


FRG B sar pe8ES 
Lelbach A. 


Luczenbacher P. 
ER 1000 té B ltak 
400 400 


Ludwig G. 
500-4-11000 1500 2000 
Machlup H. fiai 500 Tee 


nagyon 

IT egere ee Ter 


Russo I. fiai mill mill 
1000 1000 
Rust B B 
jálsá h am e a "ige 
v 1000- 500 500 


v mill mill 
wa ses" l w ] Vt 
Stern [g. 
8 véei 1700 1700 
e TET ét 
Strób tést v 1500 1500 1500 800 
ESÉS LANE ESSEN h 600 8001 800] 400 
v 2000 2000 
TömörvJ v 1500 1500 
ZBJÁSRS h 800 800 
Whsnánrésíú v 1500 1500 2000 2000 4000 
h 800 800 800 800 800 
Velencei gőzmalom v mill mill 
(Kuhner) h 300 400 


v- vagyon  h- hitelkeret nt — ,n" összeg fölött n- — , n" összegig 

A nagyon gazdag cimkével csak egy évig nyilvántartott Louis Hirsch esetében csak 
feltételezzük, hogy gazdagsága a milliomosságot megütötte, valószínű azonban, hogy 
vagyonának méretéről már a kortárs üzleti életben sem sikerült pontos információt sze- 
rezni. A numerikusnak nevezett milliomosok esetében összegszerűen tüntetik fel az il- 
lető vagyonát, de sohasem nyilvánítják, még dinamikusan gyarapodó vagyon esetében 
sem kategoriálisan milliomossá őket. 

Nem találtunk konkrét fogódzót arra, hogy a fenti megkülönböztetés alapját fel- 
oldjuk, így kétféle feltételezéssel élhetünk: az összegeszerűen előforduló legmagasabb 
vagyon 4 millió forint, tehát hipotetikusan levonhatunk egy olyan következtetést, hogy 
az 5 millió felettiek kerültek a , milliomos"-ként aposztrofált kategóriába. Másik lehe- 
tőségként feltehetjük, hogy valami vagyonon túli szempont alapján tettek különbséget 
a kategoriális és a numerikus csoport között. Lehet ez akár a fenti röpiratban emlí- 
tett , előkelőség", vagy a listakészítők által amúgy is alkalmazott, ám összegszerűen 
megfoghatatlan erkölcsi ismérv: a , szeplőtelen jellem"." A milliomosként emelegetett 
nevek alapján azonban határozott következtetésre első ránézésre nem juthatunk: 
Haggenmacher H., Harkányi K. és Fr., Heinrich A. és fiai, gróf Károlyi Gyula, Russo I. 
fiai, Rust és Müller, Spitzer G. és társa nem kizárólag előkelő autochton polgárok, nem 
csak keresztyének, sőt, valószínűleg nem is mindnyájan , szeplőtelenek". 

Az Osztrák-Magyar Bank hitelinformációs rendszerében többnyire a céggel ren- 
delkező személyeket, illetve vállalkozásaikat minősítették, ami arra indított bennünket, 
hogy a jelzett nevek mögött cégek elnevezését azonosítsunk. A cégnyilvántartásból hi- 
ányzó nevek vagy nem budapestiek (Dungyevszky, Fernbach), vagy (már) nem cégek 
(Harkányi K., Heinrich I., gróf Károlyi Gyula), s jó részük amúgy is rövid úton lekerül 
a listáról. A cégközpontú megközelítés két okból is egybevágott szempontjainkkal: azt 
feltételeztük ugyanis, hogy a korszak milliós nagyságrendet elérő felhalmozása mögött 
aktív üzleti tevékenységet kell keresnünk, másfelől pedig a cégekre az 1876 utáni kor- 
szakban (de tulajdonképpen a váltótörvényszékeknél már 1840-től, illetve 1864-től) 
megbízható nyilvántartás áll rendelkezésünkre a fővárosi cégbíróság levéltári anyagá- 
ban. Ha az üzletben résztvevő aktorokat megállapíthatjuk, a cégeken keresztül a céget 
alkotó konkrét személyekhez (és családokhoz) is eljuthatunk. 


4 MOLZ 1 Osztrák-Magyar Bank budapesti főintézete, 2. cs. 1472—1473. 

2. táblázat 
A cégek életkora törvényszéki bejegyzés szerint 
(közvetlen előzménnyel együtt) 


ENE TECCENEK EE 
IEEE TETCENNN ENNE ESNI 


1871—1880 


Első ránézésre kitűnik, hogy a nyolcvanas évek (aktív) milliomosainak listáján a 
kiegyezés előtti alapítású privát cégek domináltak. Ezt semmiképpen sem lehet a re- 
gisztráció tökéletelensége rovására írni, hiszen 1864, illetve 1876 után kétszer is meg- 
újították a nyilvántartást. A dekádokra bontott számszerű összesítésből az is világosan 
kiderül, hogy Pesten a meredek ívű felhalmozást mutató cégek több mint fele az ötvenes 
években regisztráltatta magát, ami nem kifejezetten harmonizál a 19. század második 
felének gazdasági dinamikájáról rajzolt képpel. Eszerint ugyanis — persze elsősorban a 
részvénytársasági alapítások révén — a gazdasági konjunktúra nagy időszaka a kiegye- 
zést követő Gründerzeit periódusára tehető, amelyet ugyan visszavet az 1873-as válság 
és az azt követő depresszió, de a hetvenes évek végére a magyar gazdaságnak sikerül 
regenerálódnia. A milliomos egyéni cégek bejegyzésének fenti összesítése viszont arra 
utal, hogy a felhalmozás kulcsidőszaka mindenképpen szorosabban kötődik az 1850-es 
évtizedhez. Vagy úgy, hogy a korábban, másutt felhalmozott tőkék ebben az évtized- 
ben áramlanak Pest-Budára, vagy úgy, hogy ebben az időszakban indul meg egy szá- 
mottevő felhalmozás a fővárosban, vagy úgy, hogy az ekkor Pesten alapított cégekenek 
volt a legnagyobb esélyük, hogy a kiegyezés utáni konjunktúra és dekonjunktúra hul- 
lámzásait átvészelve a nyolcvanas évek legnagyobbjai között biztosíthassák milliomos 
pozíciójukat, ne adj isten a krízis és a depresszió révén (idején) sokszorozzák meg 
vagyonukat. 

Ezzel összefüggésben tanulságos arra is vetni egy pillantást, hogy honnan erednek 
ezek a zömmel negyvenes-ötvenes-hatvanas évekből gyarapodásnak indult milliók? 
Azt is le kell szögeznünk, hogy milliomosaink között viszonylag ritka az ún. régi alapí- 
tású pesti cég (illetve személy) szerepel a listán. Jellemző történet ebből a szempontból 
a Tömöry (Schopper) családé. A milliomosok listáján csak Tömöry J(enő) szerepel, 
azonban a , legjobb adósok" teljes névsorában ott találjuk az I. G. Schopper vaskereske- 
dő céget, ám csak 500 ezer forintnyi vagyonbecsléssel. A céget még 1777-ben a római 

katolikus Schopper Jenő őse alapította. Az 57 évesen elhunyt János Györgytől az üzle- 
tet fia 1837-ben vette át, váltótörvényszékileg pedig 1841-ben jegyeztette be. Schopper 
A. Jenő 1872. április 16-án kapott magyar nemességet (tíz élő gyermekével együtt), s 
egyúttal hozzájárulást, hogy nevét Tömöryre magyarosítsa. Még ugyanabban az évben 
kilépett saját cégéből és azt átadta két legidősebb fiának, Györgynek és Károlynak. A 
legjobb adósok listáján Tömöry Jenő még az évtized fordulóján is magánszemélyként 
másfél milliós vagyonnal szerepel, miközben fiai cége csak félmillióval. Pontosabban 
az atya neve 1881-ben fordult elő utoljára, miközben a listáról való lekerülése (halála) 
után, 1882-től a fiúk által birtokolt cég immár 600 ezres vagyonnal fut tovább az egyes 
megterhelésre jogosultak névsorában, de becsült vagyonuk korszakunkban sosem éri 
el az egy millió forintot (Ezért természetesen nem került bele fenti összeállításunkba 
sem.)." A példa mindenestre kellőképpen figyelmeztet arra, hogy egyrészt a közpon- 
ti bank hitelinformációs összeállítása nemcsak cégeket tartalmaz, hanem cégen kívül 
(felül) álló magánszemélyeket is, másrészt pedig, hogy a cégvagyon lehet kevesebb is 
a magánvagyonnál, különösen ha az aktív üzlettől visszavonult családfő nem adta ki 
gyermekeinek osztályrészüket. 

A nyolcvanas évtized milliomosai között azonban meglepően nagy számban fordul- 
nak elő a nem-budapesti (eredetű) cégek (családok). Ismét csak példaként tekintsük át 
a Lederer testvérek kereskedő-firma útját. A terménykereskedő közkereseti társaságot 
Lederer Lipót fiai 1843. január 13-án alakították meg Károlyvárosban (Horvátország- 
ban). Seniora, egyben a károlyvárosi , törzsház" (Stammhaus) vezetője a legidősebb 
báty, Ede volt egészen 1866-os Pestre költözéséig (a károlyvárosi üzlet megszüntetésé- 
ig), majd 1867-es cégből való kilépéséig. Az 1815-ben Nagykanizsán született Bernát 
az 1850-es években már Pesten telepedett le, az 1821-ben Zágrábban született Jakab 
pedig előbb Szegeden, majd a hatvanas években már Pesten képviselte a tág körben te- 
vékenykedő, több telephelyű vállalkozást. Lederer Jakab földbirtokos 1877. november 
28-i halála után Bernát két fiával, Gyulával és Sándorral vitte tovább a Pestre koncent- 
rált céget, s bár a hivatalos cégtörlésre csak 1917-ben került sor, a bejelentő fiúk szerint 
az üzletet valójában már 1886-ban megszüntették (amit meg is erősít a legjobb adósok 
listáján, hogy 1883-ra 700 ezerre esik a korábban millió feletti vagyonbecslés, majd 
1886-ban végképp le is kerül onnan)." 

Természetesen a milliomosok rekrutációs bázisa nem szűkült a korban Magyar Bi- 
rodalomnak nevezett, Horvátországgal bővített Magyar Királyságra. A milliomosok 
névsorából a legtágabb akció-rádiusszal megjelenők közül kettőt idéznénk. A Grun- 
wald £ Co. cég 1874-ben alakult közkereseti társaság formájában: beltagjai a boroszlói 


5  BFL VII.e Cg 5576 

6 BEL VII.e Cg 6027 Lederer Sándorra, az Adria Tengerhajózási Társaság elnök-igazgatójára Id. GELLÉRI, 
1906. 572-—574. A magáncégbeli előzményekről diszkréten csak ennyit ír: , Mint egy előkelő fővárosi 
kereskedőház beltagja, a hetvenes évek derekán..." 

Grunwald Adolf, a budapesti Leipziger Vilmos és a trieszti Napp Frigyes szeszgyárosok, 
akik a porosz Friedanthal-féle pesti szeszfinomító átvételére szövetkeztek (Leipziger az 
1869-ben bejegyzett Friedenthal-gyár cégvezetője, majd felszámolója volt). A társasá- 
gi szerződés szerint a 40 000 forintnyi vállalati vagyon 4590-át Grunwald, 27,5-27,590- 
át pedig a másik két cégtárs állta. Az 1896-ban, Boroszlóban, 64 éves korában, utódok 
nélkül elhalt izraelita Grunwald hányadán túl az egész vállalat végül Leipzigeré lett, 
mivel a másik társ nyilatkozatban lemondott üzletrészéről." 

A budapesti társaságról szóló leírásban is szereplő Lowis Hirsch 1839. május 20-án, 
Simon (máskor Rafael) Hirsch és Straub Maria gyermekeként, Mannheimben látta meg 
a napvilágot és a badeni rabbinátus anyakönyvi kivonata szerint Ludwigként anya- 
könyvezték. Az internacionálisan szerveződő cég törzse Mannheimben 1855. március 
5-én alakult, Jacob Hirsch gk Söhne néven Simon (Rafael) és Jacob társulásából. A 
váltótörvényszéknél Pesten 1864-ben felbukkant egy Simon Hirsch"s Sohn nevű cég, 
amelynek birtokosa Hirsch Jakab volt. 1866-ban két cég került bejegyzésre: Jakab 
eddig egyéni kereskedésébe cégtárssá fogadta eddigi cégvezetőjét (Stern Bernátot), 
s ezután vállalkozását Simon Hirsch"s Sohn £ Co. néven szerepeltette, ugyanakkor 
unokaöccse, az 1863 óta Mannheimben is cégtag Ludwig, Louis Hirsch néven beke- 
beleztette pesti terménykereskedését. Az 1880-tól ismét egyéni céggé alakított Simon 
Hirsch"s Sohn firma sohasem kerül törlésre a cégbíróságon. A Louis Hirsch budapesti 
főtelepű cégben 1883-ban Hirsch Emil, Jakab és Oszkár mannheimi terménykereske- 
dők is társtagokká válnak, a cég törlésére viszont 1906 elején kerül sor. Ekkorra azon- 
ban, 1905-ös kelettel — mellesleg az 1855-ös mannheimi alapító társasági szerződésre 
hivatkozva — a Jacob Hirsch £ Söhne eredeti cég is bejegyeztette magát Budapesten. 
Ennek tagjai ekkor Ludwig, Emil, Jacob jun., Oscar Hirsch kereskedők (Mannheim), 
Max Hirsch (München), Kilian Nathan (Mannheim) és Dr. Hirsch Albert (Budapest). 
A cég azonban ebben a formában nem lesz hosszú életű, mivel nevezettek 1909 végén 
kérik törlésüket. Közben 1893 augusztusában ifj. Hirsch Jakab a pénzügyminisztérium- 
tól engedélyt nyert arra, hogy nagybani dohány tőzsde üzletet folytasson az Andrássy 
út 19. szám alatt." i 

A milliomos cégek természetesen nemcsak időben és térben sokféle kötődésűek, 
hanem profil szerint is. A vaskereskedőtől a szesziparosig, a földbirtokostól a termény- 
kereskedőig, a nagybérlőtől a bőrgyárosig, a malomtulajdonostól a textilgyárosig, a 
borkereskedőtől a bankárig a gazdaság számtalan ágazatának tevékenysége fonódik 
össze a kiválasztottak aktivitásában. A kétségtelenül domináló élelmiszergazdasági 
szakosodás mellett azonban rendkívül fontos észrevenni, hogy a nemcsak a Hirsch- 


7 BFL VII.eCg8141 

8 BFL VII.e Cg 1876/233, 1876/158, 1880/42, 1894/395, 1905/767. Dr Hirsch Albert nem más, mint 
hatvani Deutsch Sándor veje, leányának, Irénnek a férje, aki ebben a minőségében a két háború között 
vezette a Deutsch Ig. és fia céget. 

família esetében jellemző a cégek szertelen burjánzása, hanem azt is, hogy általában 
milyen gyakori egy-egy név többirányú gazdasági kötődése. Most csak a szakirodalom- 
ban oly bőven tárgyalt több lábon állást kiemelve: a listát vezető Haggenmacher Hen- 
rikről ugyanúgy közismert ez, mint mondjuk Schosbergerről, Krausz Mayerről, vagy 
a Kohnerekről. A kérdés nyilván úgy vetődött fel a nyolcvanas évek ún. nagy árde- 
pressziója idején: milyen tevékenység-diverzifikálás szükséges ahhoz, hogy a megszer- 
zett első millió ne olvadjon szét, még mielőtt az örökösök kezére kerülne? A mostani 
íráshoz használt forrásaink láthatóan nem az első millió megszerzéséhez, mint inkább 
annak konzerválásához, a vagyon megőrzésének, esetleg gyarapításának stratégiáihoz 
nyújtanak elsősorban adalékot. 

Az általunk átvizsgált cégbírósági iratokban a tárgyalt korszak végéről, közvetlen 
egymásmelletiségben négy olyan hagyatéki leltárra bukkantunk, amely alkalmat adhat 
a vagyon megtartásával kapcsolatos családi és üzleti magatartások szemügyre vételé- 
hez. Hagyatéki leltárra természetesen elsősorban társascégek esetében lehetett számíta- 
ni, az azonban pusztán a véletlen műve, hogy az 1890 körüli metszetben két katolikus 
és két izraelita cégtag ilyen szimmetriában került egymás mellé. 


3. táblázat 
Négy milliomos társascég tulajdonosának hagyatéki leltár-szerkezete 
(osztrák értékű forint, 96) 


11888. 01. 13. 11888. 06. 30. 11890. 03. 13. 11890. 06. 29. 
EEZTEZESTOTBN TESSEN EEEN INNEN ETTE 
közszezmény [ar [am] 


A nevezett férfiak mindegyike halálakor olyan budapesti közkereseti társaság tagja, 
amely a nyolcvanas évek folyamán, huzamosabb időn keresztül szerepelt milliomos- 
ként a , legjobb adósok" listáján. A cégbiográfia szempontjából azonban különböző 
generációkhoz tartoznak. A Shopperekkel rokonságban levő másik régi cég birtoko- 
sának, Heinrich Alajosnak az apja (szintén Alajos) lett pesti polgár 1809-ben, az apa 
kapta ómoravicai előnévvel a nemességet 1827-ben, s bár a váltótörvényszékileg beje- 

gyezett Heinrich A. és fiai céget 1847-ből eredeztethetjük, az atyai cégelőzményekről 
(Wurm £ Heinrich), az (akkor) ifjú Alajos önálló üzletéről sem feledkezhetünk meg. 
Az 1888-ban elhunyt, római katolikus Heinrich Alajos tehát második generációs pesti 
vaskereskedő, jóllehet a nevezett társascégnek alapítója. Halálakor a cégnek rajta kívül 
tagja még két fia: Ferenc (1844) és ifj. Alajos (1847). Társtagi minőségének törlé- 
sekor lép be Ferenc két idősebb fia, ifj. Ferenc és Aladár (id. Ferenc egyébként 1896. 
szeptember 3-án hunyt el.)" 

Jálics Ignácnak még budai mészárosmester nagyapja, Kristóf kapott nemességet 
1795-ben. Az apa, Ferenc András 1828-ban nyeri el a pesti nagykereskedői jogot, cégét 
Franz A. Jalics k Co. néven alakítja meg, s a váltótörvényszéknél 1841-ben regisztrál- 
tatja. A cégalapító 1874. január 30-án történt halála után a bornagykereskedést feleségé- 
től, a pesti vaskereskedő családból származó Schopper Karolinától származó gyermekei, 
Kálmán, Ignác és Géza nagykorú fiai viszik tovább. Ignác korai halálakor feleségétől, a 
bankár Aebly Frigyes leányától, Szidóniától három kiskorú maradt utána." 

A temesvári születésű Guttmann Fischl és testvére, Karl G. között a társasági szerző- 
dés Pesten, 1857. augusztus 28-án köttetett, s a Brüder Fischl cég rövidesen bejegyzésre 
is került. Az 1890-ben, 62 évesen elhunyt Guttmann az alakuláskor már jelentős társa- 
dalmi kapcsolatokkal rendelkezett, hiszen 1855-ben feleségül vette Schosberger Em- 
mát, akitől három gyermeke született: László (11856), Jenny ("1857) és Albert (Béla) 
(1861). A nagykereskedő családfő 1885-ben dirsztai előnévvel kap nemesi címet, fia, 
László számára 1889-től engedélyezik a Dirsztay családnév viselését (öccsének 1901- 
től), s mint ilyen nyeri el a bárói címet 1905-ben (öccsére 1910-ben terjesztik ki)."" 

A Strasser £ König gabonakereskedő céget eredetileg 1856-ban protokollálták, az 
egyik társ, König Lipót 1863-as kilépésétől kezdve gyakorlatilag a Strasser család vitte 
különböző cégtársakkal. A cégalapító 1888-as halálakor rajta kívül Strasser Fannitól 
született következő fiai: Sándor ("1851), Rudolf, Alfréd (1858) és Béla voltak bel- 
tagként bejegyezve. A cég ívét és monarchiabeli jelentőségét kellőképpen illusztrálja, 
hogy 1897-ben Bécsben, 1913-ban Triesztben működött fióktelepe. A fiúk közül Béla 
és Rezső gabonanagykereskedők 1905-ben győrvári előnévvel, Sándor, mint földbir- 
tokos 1908-ban, kisbábi prédikátummal, Alfréd, mint nagybirtokos pedig 1911-ben 
sánczi előnévvel kapott nemességet. "? 

A hagyatéki leltárak tehát a cég és a család története szempontjából különböző sza- 
kaszokból származnak: Heinrich Alajos második generációs cégalapítónak tekinthe- 
tő Pesten, Jálics Ignác szintén második generációs, de semmiképpen nem cégalapító, 


9 BÁCSKAI, 1989. 113. sköv., VÖRÖS, 1979. 52., illetve BFL VII.e Cg 9399 

10 VÖRÖS, 1979. 46., BÁCSKAI, 1989. 172. sköv., illetve BFL VII.e Cg 26 099 

11 BEL VII.e Cg 876/215 

12 Ld. A királyi könyvek, 1940. 198; KEMPELEN, III. 1939. 96-97. Halálozási adata Strasser Alajosról 
téves. BFL VII.e Cg 2370/1915 


256 Bankház- és bankárbiográfiák 


Fischl Guttmann és Strasser Adolf viszont első generációs cégalapítónak számítanak 
a fővárosban, bár nyilván itt is előfordultak vidéki, atyai cégelőzmények. S bár a ha- 
gyatéki leltárak készítésének megvolt a maga jogilag szabályozott procedúrája, a négy 
kereskedő cégtag vagyonösszeírása igen különböző szerkezetet mutat. Nincs módunk 
a leltárak finomabb részleteinek elemzésére, de a magánvagyonok szerkezetét néhány 
szempontból viszonylag egyszerűen összehasonlíthatjuk. Egyfelől érdemes szemügyre 
venni az ingatlan arányát az összes aktíván belül, tanulmányozható a cég és magán- 
vagyon viszonya a céggel szemben fenálló követelések megléte esetén, valamint az 
öröklésre is vethetünk egy pillantást a túlélő házastárs közszerzeményének biztosítása 
példáján." 

Csak visszautalunk arra, hogy 1888-ban az Osztrák-Magyar Bank vagyonbecslé- 
sében Heinrich A. és fiai , kategoriális milliomosként", a Fischl testvérek számszerint 
két millióval, Strasser és König 1,7 millióval, Jálics F. és Co. pedig másfél millió- 
val szerepelt. A vaskereskedő cég vagyona — amennyiben nagyságrendként értelmez- 
zük a kategoriális jelölést — jelentősen magasabb a többiekéhez viszonyítva, Fischl és 
Strasser becsült adata viszont dinamikus gyarapodás eredménye. Ehhez képest a cég- 
alapító Heinrich Alajosnak és Fischl Guttmannak is jóval csekélyebb magánvagyo- 
na volt az örökléskor, mint a másik kettőnek. Mindkét nevezett örökhagyónál a belső 
arányokat tekintve igen jelentős hányad jut az ingatlanokra (földbirtok, ház). Fischl 
Guttmannál ráadásul nemcsak semmilyen cégkövetelés, hanem passzíva sem található, 
ami arra utal, hogy gyakorlatilag már visszavonult az üzleti életből, bár a cégből csak 
halála után törölték. Minimális szenvedő állapotot találunk az összvagyonhoz képest 
Strasser Alajosnál is, bár nála az ingóságokon belül a céggel szembeni követeléseket 
nem tudjuk különválasztani. A céggel szemben magas követelés (300 ezer annak va- 
gyonából, 19 ezer annak évi jövedelméből) egyedül Jálics Ignác esetében mutatható ki, 
ami kétségtelenül aktív üzleti részvételt jelez. Érdemes még megállapítanunk, hogy az 
özvegy közszerzeményi joga a hagyatékátadó végzésekben csak a Heinrich és Jálics 
család esetében szerepel. Ha szabad a véletlenszerűen kiválaszt(ód)ott négy hagyatéki 
leltárból következtetéseket levonnunk, akkor mindenekelőtt az indokolatlan általáno- 
sításoktól való tartózkodás tűnik a legelső konklúziónak. Sem a vagyon nagysága, sem 
szerkezete (ingatlanok aránya), sem az üzleti és magánvagyon összekapcsolódása nem 
jelez egyértelmű felekezetspecifikus vonásokat. Első ránézésre inkább a generációs kü- 
lönbségek a szembeszökőek. A cégvagyon és magánvagyon legerőteljesebb összekap- 
csolódása az ifjabb, még aktív nemzedék képviselőjénél (Jálics) a legszembetűnőbb. 
De míg az idős generációnál a nyilván már kiosztott vagyonon belül az erőteljesebb 
biztosítékul szolgáló ingatlanvagyon aránya jóval nagyobb (Heinrich, Fischl), közöttük 
is találunk példát a magas tiszta hagyatékon belüli jelentős mobilvagyonra (Strasser). 


13 A jogi vonatkozásokra Id. JANCSÓ, 1901. 


Budapesti milliomosok a 19. század végén 297 


A statikus metszethez képest érdemes a fentiekben exponált kérdéseket két olyan 
család esetében megvizsgálni, ahol dinamikus összehasonlításra is mód nyílik. 


4. táblázat 
A Deutsch és a Schosberger családtagok hagyatékszerkezete 
(millió forint ill. 96) 


Deutsch cuts Schosberger ] Schosberger [ Schosberger 
Ignácz erná Simon Vilmos Henrik Zsigmond 
11873. 05. 08. ( 11893. 10. 26. [ 11874. 03. 25. [ 11899. 06. 07. [ 11900. 10. 05. 


jidyharvaók 2371570 ] 4391 653 2 416 804 4 568 908 4 087 606 
MIÉZZee (10094) (10090) (10026) (10096) (10020) 


Ingatlan 
(az aktív 
EGESZ] sk 90-a) 


987 904 183 446 1 570 000 2 165 720 2513 548 
(41,890) (4,190) (65,090) (47,599) (61,5/) 


Cégkövetelést  ] 1278094 ] 278 094 4 [4200801 ] 801 [320184 184 — 1 453339 


KS ZAZASKENÉNY e 4 
casa ENNE] 1955 076 (675 ar 1016930 (haszonélvezet 


Tiszta Tiszta hagyaték! Z ( 2183824 824 [2399049 399 049 [1810504 ] 810 504 [ 2346483 ] [ 2346483 ] 483 2 442 681 


t A családi céggel szemben fennálló magánkövetelés (negatív előjel esetében a 
cégnek van követelése a magánvagyonnal szemben). 


A hagyatéki leltárak értelmezésének megvannak a maga nehézségei. Egyrészt a 
halálesetet közvetlenül követő leltárhoz képest a végleges osztály még újabb vagyon- 
tárgyakat deríthet fel, avagy beleltározott vagyontárgyakról kiderítheti, hogy nem is 
tartozik a hagyatékhoz. Másrészt gyakran nem marad fenn a részletes leltár, csak annak 
egy kivonatos összegzése. Harmadsorban egy család különböző tagjainak különböző 
időpontban felvett leltárai fenti esetben nem ugyanazon törvény alapján lettek fogana- 
tosítva, ezért szerkesztési elveikben is eltérés lehet. Témánk szempontjából ezekre a 
részletproblémákra nem térünk ki, a tágabb összefüggések foglalkoztatnak bennünket. 
A családokat, azt hiszem, nem kell bemutatni, levéltári forrásokra támaszkodó friss 
tanulmányok is születtek róluk." A hitelinformációban — gyakorlatilag változatlan ösz- 
szeggel — a legmagasabb numerikus milliomosoknak számítottak. 

A Deutsch (hatvani Deutsch, Hatvany-Deutsch, Hatvany) család esetében két cég 
is szerepel a listán. Deutsch József (1824—1903) önálló cégét, amelyben saját bevallása 


14 KONCZz, 1986. I. 335419; SUDÁR, 1990. 1—23; KÖVÉR, A Schosberger. . . 2002. 47—53; KÖVÉR, Nagy 
vagyonok... 1997. 13—35. 

szerint , iparszerűleg folytatott ügyleteim főleg abból állanak, hogy mint földbirtokos 
által előállított terményeimet át és feldolgoztatom", 1887-ben töröltette a cégjegyzék- 
ből." A Deutsch Ig. és fia céget özvegy apjuk 1873-as halála után Bernát (1826—1893) 
vitte tovább, bár abba először, 1879-ben bátyjának, Józsefnek a fiát (mellesleg leg- 
idősebb lányának férjét, azaz saját vejét), a hamarosan csak cukorbáróként emlegetett 
Sándort (1852-1913), majd saját fiait, 1884-ben ifj. Józsefet (1858—1913), 1890-ben 
Károlyt (1863) vette be társtagul. A senior 1893-as (végrendelet nélküli) halálakor , a 
cég örökhagyónak társaságon kivüli vagyonát is — kivéve a házi ingókat — kezelte és a 
társas cég könyveiben, még pedig annak általános főkönyvében ... kivonat szerint örök- 
hagyó ymagán-számlájax felirat alatt könyvelte". Ugyanakkor hatvani Deutsch Sándor 
és ifj. hatvani Deutsch József nemcsak Bernátnak a hatvani cukorgyár és gózmalombeli 
üzletilletményét vette át saját számlájára, hanem ,,a társas cég alatt folytatott yösszes 
egyébk üzletbeli illetményét" is." Ezzel függ össze a családi céggel szembeni követe- 
lések magas aránya és az alacsony ingatlanhányad is, valamint Deutsch Bernát özve- 
gyének, Weisz Laurának (1837-—1904) kiugróan magas közszerzeményi része. Az aktív 
hagyaték, de a közszerzeménnyel együtt számított tiszta hagyatéki vagyon is jókora 
gyarapodást mutatott, miközben a banki cégvagyonbecslés gyakorlatilag változatlan 
szinten maradt. Ezt az ellentmondást csak úgy lehetséges feloldani, ha kimondjuk: vagy 
a központi bank vagyonbecslése volt képtelen nyomon követni a cég gyarapodását 
(Bernát a bank egyik igazgatója volt), vagy a céggel szembeni (nettósított) követelések 
rejtik azt amagánvagyon-gyarapodást, amelynek cégbeli együtt-tartása révén sikerül a 
vállalat aktivitását kiterjeszteni. 

Schosberger Simon Vilmos 1874-es halálakor már visszavonult az általa alapított 
cégből, ezért üzletrésze már nincs abban, csak csekélyebb mértékű folyó követelései 
bukkannak fel a hagyatékátadó végzésben azzal szemben. A fiúk 1881-ben — egymással 
összekülönbözve — külön céget alakítottak: a Schosberger S. és fia céget Schosberger 
Zsigmond és fia, Nándor, a Schosberger Henrik céget pedig a fiatalabb testvér birtokol- 
ta és jegyezte. Zsigmond 1900 őszi halála előtt nem sokkal Nándort, aki egy sikertelen 
értékpapír-spekuláció részeseként komoly veszteségeket okozott a cégnek, kilépteti 
abból, a céget — haszonélvezőként — özvegyére hagyja és kisebbik fiát, Viktort teszi 
meg cégvezetővé. A gyakorlatilag vagyonkezelőséggé vált, de a fizetésképtelenség be- 
jelentésétől megmentett cég mivolttal függ össze a rendkívül magas ingatlanhányad, s 
az a tény, hogy nem a céggel szemben áll fenn a családnak magánkövetelése, hanem 
fordítva, a céggel szembeni tartozások fedezetéül szolgál a család (cégvagyonnál lát- 
hatóan jóval számottevőbb) magánvagyona. " Henrik cégköveteléseit nyilván a hagya- 
tékátadó végzés ingóság rovata rejti. Mégis itt is igen magas az ingatlanhányad az aktív 


15 BFL VII.2.e Cg 1876/2593 
16 FBC Cg 20 313. 164/895 sz. hagyatékátadó végzés. 
17 BFL VII.2.e Cg 7600, KÖVÉR, Nagy vagyonok, 1997. 24-27. 

vagyonon belül, s ez arra utal, hogy a Schosberger-fiúknál — minden nézetkülönbség 
ellenére — volt valami közös családi stratégia az ingatlanbirtoklással kapcsolatban." 
Mindkét fivér komoly szerepet szán feleségének a cég továbbvitelével kapcsolatban, 
mindkét asszony belép a cégbe férje halálakor, vagy halála után tulajdonosként, ám 
míg az egyik közszerzeményi formában viszi tovább a vagyongyarapodást, addig a 
másik haszonélvezetet kap a tiszta hagyaték egészére. A történet fintora, hogy a kisebb 
cégvagyonnal számontartott ifjabb fivér üzlete lett jóval hosszabb életű: Zsigmond örö- 
köseinek cége 1906-ban, Henriké gyakorlatilag a nagy válság idején szűnt meg, de 
formálisan csak a második világháború alatt törölték a cégjegyzékből. 

A budapesti milliomosok közül két időmetszetben olyanokat tudtunk bemutatni, 
akiknél a magánvagyon számottevő gyarapodást jelez a 19. század végén (ne felejtsük 
el, hogy itt csak az egyik, vagy a két fiú vagyonát külön-külön vettük számba), a köz- 
ponti banki vagyonbecslés viszont lényegében stagnálást állapított meg. Még mielőtt 
a forrás hitelét vesztené előttünk, mint amelyik nem követi a dinamikus változásokat, 
vessünk egy pillantást azokra, akiknél az általunk vizsgált korszakban a vagyonbecslés 
felfelé módosult. Szűkítsük le a kört olyanokra, akik már rendelkeztek a jelzett időben 
a korabeli szólás szerint nehezen megszerezhető 1 millióval és a nyolcvanas évtizedben 
legalább megduplázták, vagy megtöbbszörözték azt. Ha igaz a mottóul választott afo- 
rizma bölcsessége, akkor a kérdés az, miként került sor a második millió felhalmozásá- 
ra. A milliomosként indulók közül öt , duplázót" regisztrálhattunk: a Bischitz Salamon 
és fia, a Brüll Henrik és fiai, a Krausz Mayer és fiai, a Machlup H. fiai és a Wahrmann 
és fia céget (lásd az 1. táblázatot). 

Bischitz Salamon 1868-ban kapott Pest városától engedélyt terménykereskedés nyi- 
tására. (Bátyja, Dávid már 1852 óta bejegyzett céggel űzte itt az ipart.) " A testvérek 
egy bérlőkonzorcium tagjaként közösen árendálták 1861-ben a herceg Esterházy hit- 
bizomány ozorai uradalmát. A család morvaországi eredetű volt, Salamon a hatvanas 
években Dunaföldvár mezővárosából telepedett át Pestre, cégtársa, Mór nevű fia azon- 
ban még Sárbogárdon született 1839-ben. Salamon és Mór mellé lép be 1882-ben cég- 
társnak Mór fia, Artúr, aki 1858-ban Dunaföldváron született. Ez a családi ág (amely 
a nyolcvanas évek második felében kikerül a legjobb adósok listájáról) viszi tovább a 
négy részre bontott ozorai uradalom majsai haszonbérletét egészen 1940-ig. 


18 BFL I1411.b 1139/1866, VII.2.e Cg 15 032 

19 VINCZE, 1982, 1983. Bischitz Dávid 1852-ben vette feleségül a tatai majolika-gyáros Fischer Johannát, 
aki a Pesti Izraelita Nőegylet megalapítójaként jótékonyságáról lett ismert. Fia, Lajos a hetvenes évek 
végén maga is tagja volt a Bischitz David cégnek, amelyet 1881-ben töröltek a cégnyilvántartásból és 
ettől fogva nem szerepel a legjobb adósok banki listáján sem. A Bischitz családnak ez az ága kapott 
nemességet 1895-ben hevesi előnévvel, majd Lajos kapott engedélyt a családnév Hevesy-Bischitz-re 
változtatására. Fia, György (1885) immár de Hevesy néven elnyerte a kémiai Nobel-díjat. Zsidó Lexi- 
kon, 1929. 127; MCCAGG, 1972. 158-160. 

A Brüll Henrik és fiai cég Pozsonyból telepedett át Pestre 1859-ben, tagjai Brüll 
Henrik özvegye, született Brüll Katalin és két fiú: Zsigmond és Ármin voltak. Édesany- 
juk 1873-ban bekövetkezett halála után a két fiú együtt viszi a céget, amely a nyolcva- 
nas években láthatóan jelentősen gyarapítja vagyonát. Zsigmond 1862-ben a kaposvári 
Stein Denise-t, Ármin pedig 1866-ban Kohner Augusztát, Kohner Henrik leányát veszi 
feleségül. Ármin 1899. január 6-án, Zsigmond június 12-én bekövetekezett halála után 
a céget Zsigmond fia, Henrik Géza (1863—1905) viszi tovább, végül azonban 1909-ben 
sor kerül a cég törlésére. A másik ágon Ármin gyermekei közül az első két fiú (Henrik 
és Felix) kiskorukban elhaltak, s a három lányon kívül (Teréz, Olga, Hedvig) a legki- 
sebb fiú, a még kiskorú Alfréd (1876—1944), az MTK későbbi elnöke volt az örökös." 
A két fivér közül Ármin végrendeletet is hagyott maga után, ami módot ad arra, hogy 
a második milliót felhalmozó nemzedék egyik tagjának földi világon túli szándékaiba 
is bepillantást nyerjünk. Az 1895-ből keltezett végrendeletből nem tudunk a vagyon 
nagyságára következtetni, de az összegszerű rendelések mégis fontos támpontokat 
nyújtanak. A társasági szerződés értelmében a cég továbbvitele, a gyermekekkel való 
elszámolás és a kiskorú Alfréd gyámi tiszte bátyjára, Zsigmondra hárult. 

Ármin hagyott: 

I. Jótékony célokra: 10 000 ft-ot, 

II. Teréznek, (férjezett Schosberger Rezsőné), a , tekintélyes kelengye és hozomány" 
fölött 56 db teljesen befizetett selypi cukorgyári részvényt (112 000 ft értékben)?! 

III. Olgának 700 000 ft készpénzt (ebből férjhnezmenetelekor 300 000 ft hozományt, 
20 000 ft kelengyét számított, a hátralék 380 000 ft pedig 3 év alatt fizetendő ki) 

IV. Hedvignek 700 000 ft (Id. fenn) 

V. Az , összes egyéb bárminemű vagyon" Alfrédot illette. (Itt tartotta szükségesnek 
megjegyezni, hogy , anyjának semminemű vagyoni igénye nincs".) 

A Bonyhád melleti Czikón született izraelita Krausz Mayer, bár már a 40-50-es 
években Pesten tartózkodott (egy újpesti bőrgyáros lányát, Löwy Amáliát veszi felesé- 
gül) önálló kereskedésbe csak a hatvanas évek elején, 55 éves korában kezdett. A késői 
starthoz bizonyára hozzájárult későn született fiainak nagykorúsodása: idősebb fiával, 
Lajossal (1843—1905) közös terménykereskedése Mayer Krausz és fia néven 1867-ben 
alakult, amely mellett — külön cégként a hetvenes években — szesz- és élesztőgyárat, 
valamint kőbányát és kőfaragó üzemet működtetett. A hitelinformációs jelentésben 
szereplő Krausz Mayer és fiai cég létesítésére 1880-ban került sor, amelybe beltagként 
a korábbi társak bevették a kisebbik fiút, Izidort (1854—1920) és amely a termény- és 


20 BFL VII.2.e Cg 3832 

21 A Selypi Cukorgyár Rt.-t 1889 végén Schosberger Henrik alapította. A 800 ezer forintnyi alaptőke 400 
részvényéből Henrik 120-at, fia, Rezső és veje, Offermann Győző 80-80-at, Brüll Ármin 56-ot, Brüll 
Zsigmond 28-at, Kohner Ágoston 24-et, Fischl Béla pedig 12-t jegyzett. BENCZE-KOROKNAI, 1989. 
20-21. 

szeszkereskedelem mellett a szeszgyárat és az újonnan létesített Gizella gőózmalmot is 
a családi üzletbe szervezte. Mayer feleségével, 2 fiával és 6 leányával 1882-ben kapott 
(pócsmegyeri birtokára utalva) megyeri prédikátummal nemességet. Izidor 1889-ben 
kilépett a családi cégből és a józsefvárosi szeszgyárat önállóan üzemeltette (amely 
ezután külön szerepelt, igaz, még csak 500 ezres vagyonbecsléssel az 1890-es hitellis- 
tában).? 

Krausz Mayer 1891 januárjában kelt végrendeletéből vagyonának végösszege 
ugyan nem derül ki, az azonban igen, hogy a két fiával külön vitt két cégben (malom, 
szesz- és élesztőgyár) összesen 950 ezer forint üzletti betéttel vesz részt. S világosak 
a szülői intenciók is. Felesége már régen halott ekkor, s testamentumának zárszavai 
szerint azért rendelkezik, mert az reméli hogy ezáltal , leszármazottai között a nővé- 
ri és rokoni szeretet és egyetértés kötelékei szilárdan megtartatnak". Ennek jegyében 
leányainak egységesen 250 000 forintot hagyományoz (aki már kikapta a részét, azét 
ennyire egészíti ki), elsősorban üzletrészeiből, tőkerészesedéseiből fedezve az ilyen 
kiadásokat. Általános örökösévé Paula lányát teszi meg, akinek a kisebb lányok részére 
a jelzett összegek kiadásáról kell gondoskodnia. Fiainak , csak" 150 000 forintot juttat 
saját üzletrészéből (ami gyakorlatilag azt jelenti, hogy ezt a summát nem kell a fiúknak 
az üzleti tőkéből elvonni), azon felül övék a gyárak telke is, így aligha tévedünk, ha 
a fiúk — a feltehetően már korábban kiadott és az általuk kitermelt saját üzletrésszel 
együtt — jelentős mértékben pozitív diszkrimációban részesültek." Brüll Alfréd lányai- 
hoz képest összegszerűen is kevésnek mondható a leányok porciója. 

Az apa, Machlup Henrik terménykereskedő cége 1853 óta volt Pesten bejegyezve. 
Fiai, a még Kismartonban született Ede és Adolf 1861-ben hoztak létre közkereseti 
társaságot a terményüzletben Machlup H. fiai néven.? Újabb társul öccsüket, az 1844- 
ben már Pesten született Lajost 1877-ben vették be a cégbe. Közben Ede és Adolf 
1871-ben újabb közkereseti társaságot alapított Flesch Alajossal és Mórral, a Flesh és 
Machlup első magyar stearin gyertya és szappanáruk //óra nevezetűt, amely az egyéb- 
ként szintén milliomos Flesch-ek kilépése után Machlup A. £ E. néven folytatta a Flóra 
szappan előállítását. A Machlup H. fiai cég közben átvette az 1868-ban alakult, ám 
1874-ben felszámolásra kényszerült Első Magyar Bőrgyár Rt-t, amely többek között 
hadfelszereléseket is gyártott. A bőriparban egyébként is jellemző lett ebben a kor- 
szakban a részvénytársaságból családi vállalattá alakulás." Machlup Ede 1882-ben kelt 


22 A központi banki lista csak 1886-tól tér át a többes számmá alakított Krausz Mayer és fiai cégnévre, BFL 
VII.2.e 1876/643, 644, 645. 1880/123. KLEMENT, 2000. 61-81. Újabban KLEMENT, 2004. 

23 BFL Gászner Béla közjegyzői iratai, A végrendeletet szövegét tanítványom, Klement Judit bocsátotta 
rendelkezésemre, amelyet ezúton is köszönök. Az első társasági szerződéskor, 1867-ben például a nye- 
reségből és veszteségből Mayer és Lajos 80-2096-ban részesült, a szeszgyári 1875-ösnél már 50-5096 
arányban. BFL VII.2.e 1876/643, 644, 645. 

24 BFL VII.e 1876/206 

25 SÁNDOR, 1954. 222; VÖRÖS, 1979. 54. 

végrendeletében (amelyet 60 éves korában bekövetkezett halála után, 1895-ben bontot- 
tak fel) vagyonának két részét különböztette meg: a testvéreivel közösen bírt két céget, 
illetve magánvagyonát, amely értékpapírokban fekszik. A végrendelet mindenekelőtt 
az 1863-ban kötött házassági szerződésre hivatkozik, már csak azért is, mert általános 
örökösének , szeretett feleségét", Judith Weiss-et (sic!) jelöli meg, aki mellesleg nem 
más, mint Weiss Berthold és Manfréd testvére. A gyermekeket (Eva, Theresa, Hermine, 
Heinrich, Ella és Flora) viszont köteles részre szorítja. A végrendeletben felsorolt hat 
gyermek közül azonban a halálesetfelvételkor már csak az öt leányt találjuk életben, 
mindegyikük férjnél van ekkor. Olyan férjekkel kötötték össze életüket, mint a Siptzer 
Gerson £ Co. című textiles cég társtagja, a majd 1899-ben nemesített szurdai Weiss 
Leo (Hermine), a szappant ihlető Flóra pedig az 1882-ben domonyi előnévvel nemesí- 
tett Brüll Miksa egyik fiának, Ödönnek lett a felesége, aki 1900-ban kapott engedélyt 
hogy családnevét, prédikátuma megtartása mellett, domonyi Domonyra változtathas- 
sa.?§ A családi cégek azonban az özvegy kezéből hamarosan (ismét) részvénytársasági 
formába kerültek és így születtek újjá. 

A fenti esetek mindegyike jól kitapintható változásokat jelez az 1870-es, 80-as 
években, s a cégek erőteljes befektetései és alapításai méltán vezetnek a központi bank 
vagyonbecslésében a megduplázódáshoz, az újabb millió(k) megszerzéséhez. A legdi- 
namikusabb cégvagyon-gyarapodás azonban (másfél millió forinról négy millióra) egy 
olyan cégnél mutatkozik, amelyikről tudjuk, hogy üzletét 1872 végén eladta és igazi 
gründoló aktivitása az 1873-at megelőző időszakra volt tehető. A Wahrmann és fia cég 
tulajdonosa Wahrmann Mór (1831—1892), nagyapja az első pesti rabbi, az apa, Mayer 
Wolf nagykereskedését váltótörvényszékileg 1844-ben jegyezték be." Mór 1847-től 
gyakornokoskodott az atyai cégben, s az ötvenes években az apa végrendelete szerint 
már , jelentős mértékben járult hozzá" a cég vagyongyarapodásához. Az üzlet profilját 
azonban apja 1859-es halála után a hatvanas években megváltoztatta: pénzváltó üzlete 
a valutaváltástól az értékpapírüzletig szinte mindennel foglalkozott. Vezető szerepet 
játszott gőzmalmok, gépgyárak, bank, vasfinomító gründolásában, de kivette a részét 
az állampapír-üzletből is. Ebben az időszakban Bécsben Wahrmann és társa néven, öcs- 
csével, Sándorral árubizományi üzletet is működtetett. Földbirtokot, városi telkeket vá- 
sárolt, azonban sem vagyonának halálakori nagyságát, sem végleges végrendeletét nem 
ismerjük. Egy 1882-ben kelt, de hamarosan visszavont magyar nyelvű végrendeletében 
, Minden ingó és ingatlan" vagyona , általános örököseivé és pedig egymás közt egyen- 


26 A wrirályi könyvek, 1940. 31, 231; KEMPELEN, I. 1937. 130 (a Machlup családnév tévesen Nachlupnak 
nyomtatva). BFL VII.e 1876/206. A milliomosaink között szereplő Spitzer Gerson és Co. cég birtokosa- 
iról Id. HANÁK-HANÁK, 1964. 31. sköv; GESZLER, I. 1976. 

27 A Wahrmannról szóló irodalom legfontosabb darabjai: VADÁSZ, 1907; MÉREI, 1943. 313—343.; VÖRÖS, 
1992. 187-195. A zsurnalisztikus legendárium példája: KELLÉR, é. h. n. Jómagam is gyarapítottam ezt: 
KÖVÉR, Nagykereskedőtől, 1995. 23—29. Legújabban KÖVÉR, Wahrmann, 2006. Lásd ebben a kötetben. 
Levéltári bázisa a cégbírósági iratköteg: BFL VII.e Cg 32 644 

lő arányban" , drága három gyermekét" rendelte és fohászkodott, hogy , atyai szeretete 
és áldása nyomán a Mindenható áldása légyen velök mindvégig"." A kegyeletteljes 
mondatok persze akár a közjegyzőtől is származhattak, hiszen Wahrmann inkább ful- 
lánkos nyelvéről volt hírhedt, mint szentimentalizmusra való hajlamáról, bár a végren- 
delet születésének körülményei (feltehetőleg az Istóczy Győzővel vívott párbaj előtt 
tette) magyarázatot adhatnak az elérzékenyült hangra. De miért is ne lehetne a kérges 
szívűként ismert financier elárvult gyermekeit melegen szerető atya? Az azonban tény, 
hogy az első izraelita vallású parlamenti képviselő, élete végén a kereskedelmi és ipar- 
kamara, illetve a pesti hitközség elnöke vagyonát üzleti aktivitás révén aligha növel- 
hette a nyolcvanas években. A magyarázat lehetőségei között az egyik: a forrás hibája 
(mégis azt kell mondanom, hogy kevéssé valószínű, hogy a központi bank budapesti 
főintézetének cenzorai ennyire tájékozatlanok lettek volna, az viszont biztos, hogy az 
utókor történésze jóval dezinformáltabb). Óhatatlanul felmerül ilyenkor a misztikus 
, spekuláció" gyanúja. Wahrmannal kapcsolatban felbukkant ez a motívum még a nek- 
rológokban is.? Anélkül, hogy Wahrmann anti-ciklikus piaci magatartását, ha tetszik 
baisse-spekulációját kétségbe vonnánk, azt kell mondanunk, hogy ez mégis inkább a 
hetvenes, mint a nyolcvanas évek történetéhez tartozhatott. Legyen szabad egy harma- 
dik magyarázat-kísérlettel előhozakodnom. Tekintettel arra, hogy Wahrmannak poli- 
tikusi-közéleti szereplései miatt nem igazán nyílt módja az üzlet gyakorlására, unoka- 
öccse, Hollánder Sámuel 1873 és 1886 között volt bejegyzett címvezetője, bár a céget 
azután sem töröltette, a nyolcvanas évek második felére szembesülnie kellett azzal, 
hogy fiaira az üzletben nem lehet számítani, s mivel imádott leányát 1883-ban sikerült 
a nemrég emlegetett megyeri Krausz Izidorhoz hozzáadnia, célszerűen arra törekedett, 
hogy pazarlásra hajlamos gyerekei jövőjét biztosítandó, vagyonát minél nehezebben 
mobilizálható javakra konvertálja. Az Andrássy úti két ház és a gyarapodó birtokok 
olyan biztosítéki vagyonelemek voltak, amelyeket az amúgy is konzervatív üzleti filo- 
zófiát valló központi bank igen magasra értékelt. A felhalmozásnak ez is egy jól bevált 
módja, még ha nincs is szinkronban a kapitalista akkumuláció mindenképpen gyáripar- 
ba, vagy bankba torkolló bevett sémájával. 

1890 után az Osztrák-Magyar Bank a hitelminősítésnek új rendszerére tért át és 
ebben hamarosan új egyes megterhelésre jogosultak is bekerültek. Olyan nevek kapták 
meg a kedvezményt az újonnan felemelkedettek közül, mint a Beimel és fia, Herzog M. 
L. és Co., a már korábban szerepelt Louis Hirsch, valamint Luczenbacher Pál örökösei, 


28 BFL VII.185. Weiser Károly közjegyző iratai. 1056/1882. 

29 Ld. Hegedüs Sándor: Wahrmannról. VU. 1892. december 4. , Vagyonának nagy részét pedig annak 
köszönheti, hogy kiérezte, kitalálta, miből lehet valamit csinálni, Az amerikai polgárháború folyama 
alatt — mikor ott minden koczkán volt — bízott az amerikai papírokban és vásárolta azokat, akkor bízott 
a magyar államhitelben, mikor mások nem bíztak, a Ganz-gyár és a többi pénzintézetek legválságosabb 
perczeiben érezte, hogy közszolgálatot tesz, ha megmentésükhöz járul és mégis haszonnal dolgozik." 

továbbá Weisz Berthold és Manfréd Első Magyar Konzerv- és Fémárugyára, Wolfner 
és Co." A cégeknek ez az új generációja azonban már külön vizsgálatot igényel. 

A 19. század utolsó harmadának milliós nagyságrendű vagyonfelhalmozódásának, 
-megtartásának (és -vesztésének) pesti eseteit vizsgálva arra a moderált következtetésre 
juthatunk, hogy bár az első és a második millió elvesztése minden valószínűség szerint 
valóban sokkal könnyebb, mint azok megszerzése, a milliók kézben tartására rendkívül 
sokféle stratégiával lehet kísérletet tenni (akár csak a felhalmozásra). De a jövedelem- 
áramlás (flow) sokszínűsége mellett is megmarad a vagyonnak az a természete, hogy 
az állomány (stock) megőrzése csakis a mobil és immobil vagyontárgyak bizonyos 
egyensúlyban tartása mellett lehetséges. A gyárosok és bankárok ezért igyekeznek 
földbirtokossá válni, a családi magánvagyon jelentős részét ezért érdemes a cégvagyo- 
non keresztül áramoltatva kezelni, forgatni. S a századvég milliósra duzzadt vagyonai 
ezért tűnnek el olyan könnyen a 20. század kataklizmáktól gyakran sújtott időszaka- 
iban. S akiket nem sodort el a konkurencia, azt utolérték a háborúk és az inflációk, 
s megsemmisítő csapást mértek rájuk a zsidótörvények, deportálások, államosítások 
és kitelepítések. S ma sem tudunk többet, mint történeteink hősei száz évvel ezelőtt: 
, Mindig az első millió megszerzése a legnehezebb", 


30 KÖVÉR, 1999. 129. Herzogról lásd KÖVÉR, Herzog, 1993, 43-56. Weiszékre: VARGA, 1981. 

MODERNIZÁCIÓS PARADIGMÁK ÉS A MAGYAR 
BANKRENDSZER KIALAKULÁSA" 


Amióta az eszemet tudom a modernizációt hol temetjük," hol pedig feltámadni látjuk 
haló poraiból.? 

Közép- és Kelet-Európában ráadásul ez hosszabb távú történeti problémának tűnik: 
a 19. század második fele óta több alkalommal került napirendre az ország tervezett 
modernizációja, s mégis mindmáig befejezetlenként tartják számon. Hacsak nem az 
örök folytonosság a modernizáció legfőbb sajátossága, akkor vagy a modernizációval 
vagy a térséggel kell, hogy legyen valami baj. Amennyiben a modernizáció a tradici- 
onális és modern fogalompárok közötti radikális átmenet elmélete, hajlok arra, hogy 
magában az elméletben keressem a hibát. 

A modernizációs elméletekkel kapcsolatos általános szkepszisem kifejezése után 
egy szűk szegmensen kívánom bemutatni a modernizációs paradigma működésének 
problémáit, mégpedig a 19. századi bankrendszer kialakulása példáján. Miután az el- 
múlt húsz évben — a magyar banktörténet-írás újjászületése jóvoltából — több tanul- 
mány is megjelent a témában," jelen írásomban egy konkrét eset, a , crédit mobilier" 
intézménytípus megjelenésén illusztrálom az általam fontosnak tartott folyamatokat. Itt 
is lehetne párhuzamot vonni a 20. század végi, jelenbeli folyamatokkal, a bankrendszer 
legújabb , modernizációs hullámával", de a konferencia időhatárai miatt a 19. századra 
korlátozom mondanivalómat. 

A Habsburg Birodalom, 1867 utáni elnevezéssel az Osztrák-Magyar Monarchia 
bank-rendszerének kialakulása a 19. század elejére megy vissza, amikor a Wiener Stadt- 
bank 1811-es felszámolása után először létrejött a központi bank, az Osztrák Nemzeti 
Bank (1816), majd hamarosan követte egy takarékpénztár, az Erste Österreichische 
Sparcasse (1819), mint pénzintézet. Természetesen a Vormárz finanszírozási rendszere 
értehetetlen a váltóüzlettel foglalkozó kereskedők és magánbankárok nélkül, ez utóbbi- 
akat azonban mégsem szokás a modernizáció tünetei közé sorolni." Pedig, hogy mást ne 


Eredeti változata 2005-ben hangzott el a Jászvásáron rendezett nemzetközi modernizációs konferen- 

cián. 

1 . WALLERSTEIN, 1976. 131—135. 

2 ZAPF, 2001. 13-22. 

3 KÖVÉR, 1986. 312—325; KÖVÉR, 1991. 319-345; POGÁNY, 1989. 529—549; TOMKA, 2001. 125-162; 
KÖVÉR / POGÁNY, 2002. 

4  A,régi" és az , új" szorosan összefüggő problémáját élesen exponálja LANDES, 1969. 112-127. 

mondjak, nehéz elképzelni akár az Osztrák Nemzeti Bank váltóleszámítolási üzletágá- 
nak működését a váltók zömét leszámítolásra benyújtó bécsi bankházak nélkül." 

Mivel a bankjegyek kibocsátására a Monarchia egész területén az ONB kapott pri- 
vilégiumot, a Habsburgok uralma alatt egyesített tartományokban és országokban bár 
állandó politikai kérdésként szerepelt az , önálló nemzeti jegybank" problémája, ilyen 
— 1848-49 magyar forradalmi kísérletét leszámítva — sehol sem jött létre a térségben. 
Annál nagyobb lendülettel folyt azonban másfajta bankintézmények megteremtése, 
honosítása. Hogy csak a magyar korona hajdani országait említsem: az Erste az 1820- 
as évek végétől különböző kereskedőket kommanditált (elsősorban a Dunántúlon és a 
Felvidéken) azzal a céllal, hogy betéteket gyűjtsenek számára (ismét egy hitelintézeti 
funkció, amit a kereskedők gyakoroltak). A közkereseti társaságokról szóló törvény 
(1840) után azonban ezeket a bizományos helyeket az Erste megszüntette, s azok átad- 
ták a helyüket az alakuló takarékpénztáraknak. A történethez tartozik, hogy Erdélyben 
a szászok már ezt megelőzően is alapítottak takarékpénztárakat (Brassói Takarékpénz- 
tár, 1836), illetve az eredetileg megyei intézetként alakult Pestmegyei Takarékpénztár 
(1839) az új törvény szellemében alakult át részvénytársasággá s tért le a filantropikus 
alapról. S közben 1841-ben létrejött Pesten a Pesti Magyar Kereskedelmi Bank, immár 
szintén részvénytársasági formában, amelyet ugyan 10 évvel korábban kezdtek el ter- 
vezni, de a bürokratikus jogi akadályok miatt a gründolás meglehetősen elhúzódott. 

A központi bank, a takarékpénztárak, a kereskedelmi bankok mellett az 1850-es 
években sem szünetelt az intézményrendszer formálódása — bár a modernizációval fog- 
lalkozó szerzők a neoabszolutizmus korszakát előszeretettel felejtették ki a modernizá- 
ciós korszakok sorából —, ekkor születtek meg az első földhitelintézetek (a lényegében 
ingatlanfedezetre hitelező crédit immobilier) és az ekkor még első sorban Schultze- 
Delitsch-féle hitelszövetkezetek. 

A bankrendszer születésének alapozó korszaka, amely általában tekintve a Monar- 
chiában az 1873-as krízisig tartott, mind a központ felől, mind , alulról", a lakossági 
szektor felől folyt (takarékpénztárak, hitelszövetkezetek), de a legtágasabb terjeszke- 
dési lehetőség mégis , középütt", a vállalati szektorban kínálkozott. 

Ennek az igénynek próbált megfelelni a Pereire testvérek által 1852-ben alapított 
francia Société Générale de Crédit Mobilier intézete, amely a rövid lejáratú üzleteket 
kísérelte meg összekapcsolni a hosszú lejáratú befektetési üzletággal. Ez innovatív, 
ugyanakkor roppant kockázatos koncepciónak mutatkozott, hiszen állandó likviditá- 
si nehézségekkel járt együtt. Mi sem mutatja jobban az újítás ellentmondásosságát, 
minthogy maga a konkrét intézet, az említett Crédit Mobilier csődbe ment, az általa 
, feltalált" intézménytípus, a crédit mobilier (mobilbank), azaz az ingóságokra (értékpa- 


5 1850 áprilisában a leszámítolásra kerülő váltók 65976-át hat kereskedő-bankár cég (Sina, Popp, Arnstein 
$ Eskeles, Rothschild, Goldstein, Weikersheim) és egy vasút (Nordbahn) nyújtotta be. BRANDT, 2. 
1978. 640-641. 

pírokra, árukra) kölcsönt nyújtó intézmény Európa-szerte elterjedt. Eközben mindenütt 
alkalmazkodni kényszerült és igyekezett is a helyi viszonyokhoz. Sőt, a hasonló funk- 
ciókra létesült más intézeteket a már akklimatizált formához idomította. Így jött létre a 
kontinentális univerzális bank típusa. 

A Habsburg Birodalomban az első crédit mobilier típusú intézet 1855-ben született 
meg: Österreichiche Creditanstalt für Handel und Gewerbe néven. A megalakulást éles 
harc előzte meg: eredetileg a Pereire testvérek akarták kiterjeszteni működésüket egy 
európai hálózat keretében Bécsre, s ebből a küzdelemből, mintegy a támadás reakci- 
ójaként a Rothschildok — másokkal szövetkezve — megalakították az Osztrák Hitelin- 
tézetet. Hogy a kormányzat végül a Rothschildokat részesítette előnyben — különös 
tekintettel az osztrák államkölcsönüzletekre —, annak gyakorlati okai voltak. Ahogy 
Anselm Rothschild írta nagybátyjának Párizsba: , Az intézménynek nemzeti jelleg- 
gel kell bírnia, a nemzeti kölcsönhöz hasonló mértékben." A Pereire fivérek európai 
hálózati tervének kihívását tehát az internacionális Rothschild-házak egy , nemzeti" 
intézet alapításával hárították el. Az első év üzleti jelentéséből kitűnt, hogy a bank pon- 
tosan érzékelte a belföldi és külföldi tőke egymásrautaltságát: , Manches inlandische 
Capital ward unzweckmássig verwendet, und ging verloren, oder es blieb latent und 
todt für industrielle Zwecke. Manche auslándische Capitalisten, obwohl geneigt ihr 
Geld in Österreich arbeiten zu lassen, wurden hievon abgehalten, einer genügenden und 
Vertrauen erweckenden Ansegnung hiezu entbehrten."" 

Bőséges irodalom szól arról, hogy miként is alkalmazkodott ez a pénzintézet — már 
alakulásától kezdve — a Monarchia klímájához. Mintául a francia és a darmstadti ha- 
sonló intézetek szolgáltak. Franciaország bécsi nagykövete éles szemmel vette észre az 
elváltozást az eredeti modellhez képest: a CA ugyanis eredeti alapszabálya szerint az 
ausztriai üzleteket kellett, hogy preferálja, valamint a birodalmi etatizmus légkörének 
megfelelően a kormányzótanácsban helyet kapott az államhatalom meghatalmazott- 
ja is." A CA fiókokkal hálózta be a Monarchia különféle tartományait és országait. 
Magyarországon és Erdélyben, Pesten és Brassóban alakított filiálét. Az Ausztriában 
keletkező nemzetközi intézmények a hatvanas években (Anglo-Österreichische Bank, 
1864, Franco-Österreichische Bank, 1869) már a CA-t tekinthették mintának. Az angol 
, foreign bank" eredetileg a letéti bankok modelljét követte, de a Monarchia esetében 
a londoni ház főnöke maga igényelte, hogy ,,a kormánynak azzal kéne támogatnia a 
bankalapítást, hogy üzleteket és pozíciót nyújt a számára", és úgy vélte , sikeres elren- 


6  GILLE, II. 1967. 239. 

Geschafisbericht CA für 1856. 1857. 3-4. 

legújabb jubileumi összefoglaló nem sok újat tesz hozzá az alapítástörténethez. Bank Austria Creditan- 

deződés lehetne a bank helyi irányítása számára, ha olyan meglévő bankérdekeltségek 
olvadnának be az új intézetbe, mint Sina." (A beolvadásra nem került sor.) 

Magyarországon az első ilyen típusú pénzintézet létrehozására 1867-ben került sor. 
A sajtóban egyértelműen a , magyar crédit mobilier" születéséről cikkeztek." Mivel 
a CA komoly szerepet vállalt a bank alaptőkéjének jegyzésében, eleinte egyenesen 
, Magyar creditanstaltként" emlegették. Valójában azonban a Hitelbank ötlete elsősor- 
ban bécsi — de magyarországi kereskedői eredetű — magánbankárok (Schey, Todesco, 
Wodianer) fejéből pattant ki, s csak a gründolás során merült fel a Rothschildok és a 
CA — korlátozott — bevonásának gondolata. A CA pesti fiókja ugyanis ekkor még javá- 
ban működött, s az új bank alapításának hírére sem tervezték azonnali megszüntetését. 
1867 és 1870 között tehát a CA párhuzamosan üzemeltette pesti fiókját és vállalt érde- 
keltséget a MÁH alapításában. !! 

1868-ban az Anglo-Hungarian Bank, 1869-ben a Franco-Ungarische Bank megte- 
remtése jelezte a nemzetközi versenytársak megjelenését a magyar piacon. Nem állít- 
hatjuk, hogy az új intézményeket osztatlan lelkesedés fogadta. Már a második hitelbank 
hírére aggodalmaskodó hangok szólaltak meg: , Kétségtelenül kívánatos a külföldi tő- 
kék hozzánk ömlése, mert az ország pénz-szegény, beruházásokra pedig nagy a szük- 
ség... A mitől azonban óvakodnunk kell az, hogy a külföldi tőke rohamosan hazánkba 
ne tóduljon, legalább ne úgy, hogy elhelyezni ne bírjuk, különben a legolcsóbb tőke 
is visszavonul, miután minden hitel feltétele, hogy a megtakarított tőke mindig új 
csatornákba foly. Egy életképes üzlet-eszme magában véve nem elegendő, ha újabb 
vállalatokat nem hoz életbe, vagy folyvást egynemű speculatiók tárgya. A töke maga 
magát felemészti, ha több irányban nem értékesíttetik, vagy azt több oldalúlag nem 
hasznosítjuk. E fogékonyság nélkül a külföldi tőke minél szaporább, annál meddőbb."!? 
(Kiemelés — K. Gy.) S a szkepszis, újabb tapasztalatok birtokában 1869-re csak nö- 
vekedett: , Alakult Pesten e napokban valami franko-magyar bank, mely hihetőleg az 
ifjoncz franko-osztrák banknak lesz egyik nagyreménységű fiókja. Az alakulás részle- 
teiről nincs tudomásunk, mivel referensünknek — a tisztességes vállalatok szokásával 
ellentétben — a bemenet nem engedtetett meg. Figyelmeztetjük az alakuló társaságot, 
hogy az ilyen titkolódzó besurranás a vállalatra nézve nem lehet nagyon előnyös. A 
színfalak mögötti játék a közönségben — nem ok nélkül — bizalmatlanságot költ. Mi 
nem szeretnők, ha nálunk Magyarországban is meghonosulna a francia nevű créditek 
humbugja, mely Bécsben is már itt-ott befészkelte magát és napról napra több vigazgató 
tanácsosi botrányrak ad okot."" (Kiemelés — K. Gy.) S az éleződő versenyt a kormány- 

zat sem nézte jó szemmel. Lónyay Menyhért pénzügyminiszter írta minisztertársának, 
Gorove Istvánnak a Franco-bank alapszabálya kapcsán: ,,...tekintve azt, miszerint a 
tervezett bank mindenekfölött azon alapokon működtetni szándékoltatik, melyekre az 
angol-magyar bank üzlete fektetve van, — részemről egyelőre kellő megnyugvással nem 
járulhatok beleegyezésemmel ahhoz, hogy a Franco-Magyar Bank az említett tárgya- 
kon kivül üzletkörébe még oly nevezetes ágakat is belevonjon, minők pl. a tűz, jég és 
szállítási károk elleni, valamint élet- és járadékbiztosítások, továbbá a jelzáloghitel. 
Ennélfogva folyamodók utasítandók lennének, hogy alapszabálytervezetüket az Angol- 
Magyar Bank alapszabályaihoz alkalamazkodva dolgozzák át..."" A kormányzat tehát 
miközben egyik hitelintézetet a másik mintájára szabatta, igyekezett korlátokat állítani 
a banküzletek univerzálódása elé. 

Az Anglo- és Franko-bankok mögött valójában csekély volt a nemzetközi tőke, 
ezeket leginkább kvázi-internacionális bankoknak nevezhetjük. A három magyar crédit 
mobilier legkomolyabb problémáját azonban a Gründerzeit időszakában az ún. saját és 
idegen tőke arány is jelzi. Már a korai banktörténészek felismerték, hogy az 1867—1873 
közötti időszakban , a saját tőkéhez képest az idegen tőke aránya határozottan csekély" 
volt, és a , legkedvezőtlenebb viszonyt a nagy forgalmi bankoknál találjuk."" 


I. táblázat 
A mobilbankok saját és idegen tőke aránya (S/I96) 
(december 31., osztrák értékű forint) 

14 MOL FIK K 168 46. cs. 23. t. 1872. ad 563. 2644/ PM. Lónyay M. — Gorove I. (Buda, 1868. decem- 
ber 16.) 
15 PÓLYA, 1895. 49. 

Diakronikusan szemlélve az adatokat az is feltűnhet, hogy miközben a nagybankok 
egymással is versengtek a tőkefelszívásban, az első korlátot az idegen tőkék növelé- 
sében saját alaptőkéjük behatároltsága jelentette. Az Anglo- és Franco-bank később 
és alacsony alaptőkével indulva meg sem tudta közelíteni a Hitelbank folyószámla- 
hitelezőit és más passzíváit. Pedig az emissziós és a reguláris üzletek kombinálására 
törekedtek. Ahogy az Angol-Magyar bank igazgatósági jelentése megfogalmazta az 
1869-es ún. kis válság nyomán: , Ha a nagybani vállalkozás körülményei kevésbbé 
voltak kedvezők, másrészről igen örvendetes lendületét constatálhatjuk a folyó üzlet- 
nek ...bankunk — anélkül, hogy a kibocsátási intézetek ruganyosságából vesztett volna 
— a napiüzlet szakadatlanságát biztosította magának, mely a múlt év folyamán tetemes 
lendületet vőn, és már magában is nem jelentéktelen hasznot hajt.""" 1872-re azonban 
mindegyikük az alaptőke jelentős felemelésére kényszerült, ezzel viszont saját tőkefel- 
szívó képességének szabott határt. Akárhogy is vesszük, az alapítási láz paradoxona 
éppen az, hogy miközben a bankok mind kisebb tőkével rendelkező ügyfelek után lo- 
holnak, s kombinálni igyekszenek a rövid és hosszúlejáratú üzleteket, a részvénypia- 
con tett erőteljes megjelenéssel a felszívható rövidlejáratú passzívák elől vonják el a 
forrásokat. A nagyobb idegen tőke bevonásához nagyobb alaptőkét kell felmutatniuk, 
ezzel azonban épp a felszívható likvid pénzek tömegét apasztják. 1873-ban, a krach 
és a válság évében aztán az Anglo- és a Franco-bank csekélyebb hitelezői körének jó 
részét elveszítette, miközben a MÁH túlélésének lehetőségét épp az adta, hogy szinte 
teljes egészében átmenekültek hozzá a versenytársak letétesei. A Hitelbank nagyobb 
biztonságot természetesen azáltal nyújtott, hogy a vele 1871 óta kartellszerződésben 
működö CA -— a veszteségek ellenére — nagyobb bizalmat árasztott. Weninger Vince, a 
Hitelbank igazgatója nem véletlenül írta 1873 augusztusában: , a nagy intézetek közül 
csak a Credit-Anstalt és mi megyünk ki tőkeveszteség nélkül a crizisből",!" Az igaz- 
sághoz azonban hozzátartozik, hogy a hetvenes évek második felében a Hitelbank is 
az alaptőke leszállítására kényszerült. Vetélytársai viszont ugyanebben az időszakban 
kénytelenek voltak megindítani a felszámolási eljárást. Az említettek közül egyedül az 
Angol-Osztrák Bank élte túl a krízist. 

Ha egy gazdasági vállalkozás esetében a kényszerű likividálás a sikertelenség, a 
fennmaradás pedig a siker bizonyítéka, akkor a gründolási láz alatti értékpapírtárca 
összetételét megvizsgálva arra a furcsa következtetésre juthatunk, hogy az Angol-— 
Magyar Bank és a Hitelbank értéktárcája között hosszú távon nem volt olyan komoly 
strukturális különbség. A beruházási stratégiában természetesen felfedezhetünk eltéré- 
seket, ezek azonban nem elégségesek ahhoz, hogy a két intézmény későbbi sorsának 
különbségét megmagyarázzák. 


16 MOL K 168 FIK 129. cs, 23-1875—12 246 (1870. május 3.) 
17 Weninger Vince — Csengery Antalhoz (1873. augusztus 13.) In: CSENGERY, 1928. 323. 

2. táblázat 
Az értékpapírtárca összetétele (1868. december 31.-1872. december 31.) 
(ezer osztrák értékű forint) 


Bank- Közlekesési Iparvállalati! Állam- ezlagrentbak : 

Az Angol-Magyar Bankot láthatóan jobban érdekelték a közlekedési vállalatok, 
a bankok részvényei és az állampapírok, mint az ipari részvények, a Hitelbank legin- 
kább az állampapírokban utazott, pedig ekkor még nem, csak 1873 után lett szerződés 
szerint a magyar kormány állambankárja. Az ipari részvények kibocsátása is kocká- 
zatos üzletnek bizonyult, s hogy 1873 előtt az állammal sem volt olyan megnyugta- 
tó szerződéses viszonyra lépni, azt épp a Franco- és Anglo-bankok esete példázza jól 
(1873-ban a kormány is a csőd szélén állt). Az értékpapírok válság alatti árfolyamesése 
mellett az úgynevezett lebonyolítatlan üzletek okozták ezeknek az intézeteknek a leg- 
nagyobb veszteséget. Az Angol-Magyar Bank igazgatósága 1875-ből visszatekintve 
az erdőüzletek kapcsán pontosan fogalmazta meg az egykori elveket és várakozásokat: 
, Mindkettő a legfényesebb üzletkorszakban (1871—1872) vette kezdetét és csakhamar 
sikerülend mindkét vállalatra nézve külön részvénytársaságokat alakítani és így bank 
létünkre hivatásunkhoz híven megfelelő hasznot elérni és e mellett kellő szakismeretek 
alapján létesítendő, tehát jövedelmező, külön társulatok alkotása által a kereskedelem- 
nek lendületet adni. Az időközben beállott válság azonban annyira megváltoztatta ezen 
alapokat, hogy ezen üzleteknek ilyetén átruházása folytonos törekvéseink dacára töké- 
letesen lehetetlenné lett és nem maradt más hátra, mint az, hogy ezen üzleteket saját 
kezelés alá vegyük illetőleg részletes eladásokat eszközöljünk. Reménylettük akkor, 
hogy ez is csak átmeneti állapot lesz..."" Közben arról sem feledkezhetünk meg, hogy 


18 MOL FIK K 168 129. cs, 23 — 1875 — 12 246 (1875. május 31.) 


274 Nemzetközi hálózatok 


a Hitelbanknak is maradtak a nyakán iparvállalatok: ebből alakultak meg — saját keze- 
lésben — a Hitelbank egyesített gőzmalmai. 

További következtetésre adhat alapot, hogy az általunk vizsgált intézmények nem- 
csak európai modelleket követtek, hanem maguk is mintákat adtak. Az Angol-Magyar 
Bank például egy sor magyarországi kereskedelmi és hitelbank alapításában vett részt. 
A bankokból egész hálózat víziója kerekedett ki, amelynek egyes csomópontjai ráadá- 
sul jól összeköthetők volták a meglévő vagy épülő vasútvonalak mentén. Az Angol- 
Magyar Bank első közgyűlésének igazgatósági jelentése tömören összefoglalta a kon- 
cepciót: , Legelőször is arra törekedtünk, hogy a magyar szent korona területén alapított 
bankok egész hálózatát hozzuk létre. Azon, hogy a hatalmas lendületet nyert vállalko- 
zási szellem mindenekelőtt a pesti piacot foglalta el, és a vidéket egyelőre elhanyagolta 
nincs miért csodálkoznunk. Hisz Pest Magyarország gazdasági életének természetszerű 
központját képezi. Ha azonban azt akarjuk, hogy e központ és az innen szétágazó s5u- 
garak végpontjai közt kölcsönös termékenyítő hatás jöjjön létre, e végpontokon is kell, 
hogy a bankügyet szervezzük és azt a központtal összeköttetésbe hozzuk. Ily szerve- 
zet mellett a vidéki forgalom hatalmas támaszt nyer a fővárosban, ez pedig új táperőt 
von magához." A makrogazdasági cél mögül hamar előbukkannak a vállalati érdekek 
is: , De ezen vidéki bankok alapítása saját magunknak is hoz már dús kamatokat." 
(Kiemelés — K. Gy.) A szerződéssel kapcsolódó bankok kezdetben maguk is igen lel- 
kesen üdvözölték az Angol-Magyar Bank hálózatépítő kezdeményezését. Hamar kide- 
rült azonban, hogy az , anyabank" mögött nem áll elegendő tőkeerő az egész szervezet 
működtetéséhez, illetve hogy értékpapírtárcájának könnyítésé érdekében rákényszerült 
a bankok részvényeinek értékesítésére. A Nagykanizsai Kereskedelmi és Iparbankot 
már 1871 februárjában arról értesítették, hogy , a birtokában volt részvényeket egyes 
egyig elárusította", így alapszabályszerű jogáról, hogy két igazgatótanácsost kinevez- 
zen, lemond." A Debreceni Ipar és Kereskedelmi Bank (elnöke 1872-es lemondásáig 
Tisza Kálmán volt) már 1872-ben megállapította, hogy , az összeköttetés intézetünknek 
semmi előnyt nem nyújt, sőt azt szabad működésünkben másfele korlátozza, mivel 

.. a címzett Angol Magyar Bank ez alapszabályilag tervezett szerves összeköttetést 
megszakasztotta, sőt tényleg életbe sem léptette..." A marosvásárhelyi székhelyű Er- 
délyi Kereskedelmi és Hitelbank első közgyűlésén viszont rendkívül elégedettnek tűnt 
a viszonnyal: ,,...az Angol-Magyar Bank részéről oly nagy mérvű segédkezést valánk 
szerencsések tapasztalhatni, miszerint bátran elmondhatjuk, hogy a lefolyt évi jelenté- 
keny üzletforgalom eszközölhetéséhez ezen pénzintézet tetemesen járult. "?? Úgy látszik 


19 MOL FIK K 168 129. cs. 23 — 1875 — 12 246 (1869. május 20.) 

20 MOL FIK K 168 89. cs. 23— 1874— 10 482 (1871. március 19.) A visszamenőleges jelentésből kiderül, 
hogy a kinevezett igazgatók (Schosberger Zsigmond és Stein József) , ténylegesen nem működtek". 

21 MOL FIK K 168 46. cs. 23 — 1872 — 3429 (1872. március 3.) 

22 MOL FIK K 168 90.cs. 23 — 1874— 17 650 (1871. április 4.) 

mennél távolabb esett egy bank a központtól annál nagyobb jelentőséggel bírt számára 
a hálózati összeköttetés. A válság következtében azonban a még működő kapcsolatok 
is megszakadtak." 

A Franco-Magyar Bank igen korán nemzetközi terjeszkedésbe kezdett. Belgrádban 
a nevéhez fűződött a Prva Srpska Banka létrehozása, amely maga is a vasutak tervezett 
építésének köszönhette a létét. Talán nem tanulság nélküli, hogy amikor egy Herzl 
nevű közvetítő Belgrádban megjelent gróf Károlyi Ede levelével, hogy az új bank lét- 
rehozását előkészítse, Kállay Béni, az ottani magyar konzul részletesen ecsetelte neki a 
gründolás nehézségeit. Amint naplójában feljegyezte, érvelése így hangzott: , Elmond- 
tam neki a nehézségeket, melyekkel itt küzdeni kell; az ország szegénységét, a bizal- 
matlanságot minden iránt a mi idegen; a nehézkességet, a járatlanságot az anyagi válla- 
latok körül, az önző haszonlesést stb. stb. Mindez nem riasztja el, s mert ismer néhány 
kereskedőt, reményli, hogy pár nap alatt megnyeri a comissiót. Nem hiszi, hogy miként 
én állítom ehhez a legjobb esetben is hónapok kellenek, különben ily jóhiszemben már 
mások is voltak, de hát nem ismerik az itteni viszonyokat és embereket."" Kállay, aki 
egyébként a vasúti concessiót illetően ellenérdekelt volt, pontosan foglalta össze az új 
intézmény meghonosítása körüli akadályokat. Az új bank egyébként 1869. június 17-én 
megtartotta alakuló közgyűlését Belgrádban, s valóban sikerült megnyerni a vállalko- 
záshoz az ottani szerb kereskedőket. Ha úgy tetszik, nem pár nap alatt, de sikerült le- 
gyűrni a kezdeti nehézségeket. Ez azonban nem változtat azon, hogy a tervezett vasutat 
végül nem ez a bank valósította meg, ugyanis 1873 után kénytelen volt felszámolni. 
Szerbia első bankja azonban mégsem csak a szerbiai, hanem a magyarországi, illet- 
ve monarchiabeli viszonyok miatt ment tönkre (a Franco-Österreichische Bank és a 
Franco-Magyar Bank is megszűnt). 

A crédit mobilier példáján áttekintve a bankrendszer , modernizációját" Bécstől 
Pesten át Marosvásárhelyig és Belgrádig a következőket szűrhetjük le: 

1. Az innovatív pénzügyi intézmények — úgy tűnik — a 19. századi Európában átül- 
tethetők voltak egyik helyről a másikra, akár egy nemzetközi hálózat részeként, akár 
annak ellenreakciójaként helyi összefogásból, akár a kettő kombinációjaként történt a 
transzplantáció. 

2. A tartós működtetés azonban már elképzelhetetlennek bizonyult kellő nemzetkö- 
zi háttér és hazai beágyazottság nélkül. Az egyik vagy másik oldal hiánya élesen sok- 
szor csak a krízisek idején bukkant a felszínre, ám a válságok éppúgy láncreakciósze- 
rűen terjedtek, mint ahogy sajátos okaik helyileg teljesen egyediek lehettek (1873-ban 


23 MOL FIK K 168 126. cs. 23 — 1875 — 6943 A Borsod-Miskolci Hitelbank formálisan csak 1874 végével 
mondta fel a szerződést, de azt ténylegesen 1873-ban megszüntnek állította. (1874. március 8.) 

24 MOL P 344 c/d. 31. k. 1. Kállay Béni napló. (1869. március 5.) A Herzl nevű , ügynök" nyilvánvalóan 
nem más mint Jakob Herzl, a Franco-Magyar Bank áruosztályának — mellesleg zimonyi születésű — 
hamarosan kinevezett igazgatója, Theodor Herzl apja. 

a nemzetközi pénz- és hitelválság a Monarchiában együtt járt az ínséges gabonatermés 
és a kolerajárvány következtében egy ún. régi típusú krízissel).? 

3. A CA és a MÁH, amely 1870 decemberében kartellszerződést kötött egymás- 
sal, sikeresen túlélte a válságot és a jellegzetes kontinentális, közép-európai univerzá- 
lis bankok prototípusai lettek, amely mintául szolgált további intézmények számára. 
Ahogy Bernard Michel s7- ellemesen megfogalmazta: a Monarchia bankjai a , bangue 
d" affaire" helyett a , bangue a tout faire" ideáltípusát testesítették meg.?" 


25 KÖVÉR, 2002. 221-232. 
26 MICHEL, 1976. 25—30. 


A BRIT TŐKEPIAC ÉS MAGYARORSZÁG: 
AZ ANGOL-MAGYAR BANK (1868-1879) 


1867. július 23-i keltezéssel egy liberális brit parlamenti képviselő, Sommerset Archi- 
bald Beaumont és gróf Széchenyi István idősebb fia, Béla folyamodványt nyújtott be 
a magyar pénzügyminiszterhez egy Budapesten létesítendő , angol-magyar bank" fel- 
állítása ügyében. Előterjesztésükben utaltak azon fontosságra, , melyet Magyarország 
mind földirati fekvése, mind pedig termelő ereje és képessége által úgy a belföldi ipar 
és gazdászat, valamint a külkereskedelem terén elfoglalni hivatva van", másfelől ,a 
külföldi tőókéknek több oldalról kívánkozó résztvevési kedvét" óhajtották felhasználni. 
, Mint a magyarországi földművelés, ipar és kereskedésnek legsikeresebb előmozdítá- 
sára szolgáló eszközt" ajánlották az alapítandó vállalatot , a magas minisztérium párt- 
fogásába"." 

Tanulmányunkban az angol—magyar bank példáján kívánjuk megvizsgálni, hogy a ki- 
egyezést követő évtizedben a , külföldi tőke résztvevési kedve" milyen befolyást gyako- 
rolt a honi gazdaság , előmozdítására", Egy esettanulmány szintjén ehhez az szükséges, 
hogy szembesítsük a bankalapítók által megfogalmazott célkitűzéseket a banküzem 
gyakorlatával, s hogy felkutassuk a bank tőkéinek eredetét és azok felhasználását. 


Az alapítók és az alaptőke 


A Londonban 1868. február 6-án kibocsátott részvényaláírási felhívás már a tervezett 
bank mögött álló érdekcsoportokról is elárul valamit. A kormányzótanács , angol bizott- 
mányában" öt név található: Sapieha Leo hercegé és Seidler Adolfé az Angol—Osztrák 
Bank osztrák, S. A. Beaumonté és F. Engelhardté az Angol-Osztrák Bank angol bizott- 
ságából és egy bizonyos S. Reuteré. A bécsi banktisztségeken túl L. Sapieha (1803— 
1878) mint a galíciai diéta (valamint számos bank és vasúttársaság) elnöke is figyelmet 
érdemel, S. A. Beaumont pedig (1836—-1921) két ízben is parlamenti képviselője volt 
Newcastle-on-Tyne egy-egy körzetének (1860—1865, illetve 1868—1874).? 

A magyar direktorok névsora a következő: gr. Széchenyi Béla mellett Éber Fer- 
dinánd (1825—1885) hírlapíró és parlamenti képviselő, a Times külföldi levelezője, a 
Deák-párt tagja; Fest Imre (1817-—1883) Deák-párti országgyűlési képviselő, a Föld- 
műves-, Ipar- és Kereskedelmi Minisztérium államtitkára (1867—1873); Hajós József 


1  PN. 1867. július 25. 
2  Wielka Encyklopedia Powszechna, 10. 1967. 355. ill. Alumni Cantabrigienses. 1940. II. 1. 207. 

(1819—1888), a Pesti Hazai Első Takarékpénztár igazgatója (1856-), majd elnöke 
(1876—1883), az OMGE alapító tagja és másodalelnöke (1870-1876); Rósa Lajos 
(1807—1891), a budapesti kereskedelmi és iparkamara titkára, a Pesti Magyar Kereske- 
delmi Bank igazgatósági tagja (1857—1878), majd alelnöke (1878-—1882), illetve elnö- 
ke (1882—1891). A névsor végén három, bejegyzett céggel bíró kereskedő sorakozik: 
Schosberger Zsigmond (1827—1900) nagykereskedő, az újpesti olajgyár tulajdonosa, 
a Pesti Magyar Kereskedelmi Bank igazgatósági tagja (1868—1876); Vetsey Sándor 
szövetárukereskedő, az Osztrák Nemzeti Bank pesti fiókja és a Pesti Magyar Keres- 
kedelmi Bank igazgatósági tagja (1863—1876); valamint Wahrmann Mór (1831-—1892) 
nagykereskedő, bank- és pénzváltóüzlet-tulajdonos, Lipótváros parlamenti képviselő- 
je. Az igazgatóság összetétele valószínűleg akkor is eléggé reprezentatív marad, ha 
nem soroljuk föl a résztvevők egyéb pozícióit. Sőt, már-már túlságosan is hivalkodó a 
lista. 

Ezt az indokolja, hogy — mint a részvényaláírási felhívásból kiderül — eredetileg az 
Angol-Osztrák Bank egy filiálét tervezett Pesten alapítani, ám , különböző meggondo- 
lásokból és a magyar kormány kérésére egy külön nemzeti intézményt" (Kiemelés — K. 
Gy.) részesítettek előnyben. A prospektus a magyar agrártermékek bőségét emeli ki 
(gabona és liszt, bor, kender, élelmi cikkek, gyapjú, fa, dohány stb.), amely , egy igen 
nagy exportkereskedelem számára nyújt teret, s főként a vasutak befejezése szükséges 
ahhoz, hogy meggyorsítsák és olcsóbbá tegyék a szállítást". Másfelől a kormány libe- 
rális politikája növekvő bevitelt biztosít — hangoztatják." 

Az alapítókat tehát egyrészt az Angol-Osztrák Bank mögött, illetve a magyar kor- 
mány által is támogatott pesti tőkepénzesek között kell keresnünk. Mivel az alapítók 
listáját nem sikerült megtalálnunk, ezért többirányú közelítéssel, közvetett módon pró- 
báljuk a bank tőkéjének eredetét levezetni. 

Az Angol-Osztrák Bank egyike volt a hatvanas években növekvő számban alakuló 
internacionális bankoknak. Az Anglo-európai bankok mellett feltűntek a Franco-, sőt, 
az Austro-összetételek is. Nem szorították ki a kozmopolita kereskedő-bankárdinaszti- 
ákat a nemzetközi porondról, ám azok üzlete , mindinkább financiálissá és mind kevés- 
bé merkantillá" vált." A részvénytársasági alapon szerveződő nemzetközi nagybankok 
fő funkciója az ún. elfogadványi hitel (acceptance business) lett, ahol az adós a hitelt 
nyújtó bankra intézvényezte a váltót, amelyet a bank elfogadóként írt alá. Angliában 
ezek a műveletek úgyszólván mindig megfelelő árufedezettel bírtak, a nyújtott hitel 
tehát , forgalmi hitel" volt." 


3 — Éberre, Festre, Rósára I. SZINNYEI, II. 1165-1168, III. 439-441, XI. 1065. Hajósra RÉVAI, IX. 1913. 
357, valamint FENYVESSY, 1890. 65—75, illetve Rósára még: SZÁVAY, 1927. 196. 

4 — GL Loan and Company Prospectuses 1824-1880 St 405-07. 

BASTER, 1935. 3. 

SZÁSZ, 1961. 294—295. 

Az Angol-Osztrák Bank alapítástörténete a hatvanas évek elejére nyúlt vissza, 
amikor az osztrák kormány állandó pénzzavarában újabb kölcsönökért a Baringokkal 
együttműködő rangos londoni bankházat, a Glyn, Mills and Co.-t környékezte meg. Az 
egyébként konzervatív Baringok együttműködését elnyerni próbáló George Grenfell 
Glyn (a cégfőnök fia, később Gladstone pénzügyi tanácsadója) meggyőződéses liberá- 
lisként szinte mentegetőzve írta 1863-ban: , Kérem vegye észre, hogy én semmiképp 
nem mondok le politikai véleményemről... de hagyom, hogy kereskedelmi érdekeim 
kerüljenek előnybe az adott esetben."" Ugyanő az osztrák kormány számára is világo- 
san körvonalazta feltételeit: 

1. akormány bátorítsa a bankalapítást azzal, hogy üzleteket és pozíciót nyújt számá- 
ra, egy átlagos bankintézet fölé helyezve azt, 

2. kezeire bízza mindazokat a kölcsönöket, amelyek a valutaszabályozással és min- 
den más pénzügyi művelettel kapcsolatosak, amelyekhez külföldi tőke segítsége szük- 
séges, 

3. kielégítő megoldást kell találni a bank helyi irányítására úgy, hogy ottani banká- 
rokat (pl. Sina) vonjanak (olvasszanak) be az új intézetbe." 

Ha nem is mindegyik pont maradéktalan teljesítésével — hiszen az nem egyszerűen 


az osztrák pénzügyekben -— s kevésbé tőkeerős bécsi bankokra támaszkodva a normál 
kereskedelmi bankoknál jóval tágabb üzletkörrel, a párizsi Credit Mobilier mintájára 
kezdhette meg az Anglo-Österreichische Bank 1864. január 2-án a működését. Az első 
nehézséget az alaptőke megszerzése okozta. Nemcsak azért, mert a Rothschildok igye- 
keztek megnehezíteni a vetélytárs pályakezdését, hanem mert akkoriban elég magasra 
emelkedtek a kamatlábak a brit szigetországban úgy, hogy az amúgy sem túlzottan 
jóhírű osztrák értékpapírok nem bírtak elegendő csáberővel. Az aláírásban résztvevő 
berlini partner Mendelsohn und Co. 1500 db-ot, a párizsi Mallet Fréres 1000 részvényt 
vett át, ám Londonban és Bécsben egyaránt nehezen gyűltek az aláírások." 

A korabeli ausztriai törvények szerint egy társaság csak akkor indíthatta meg műkö- 
dését, ha alaptőkéjének 3090-át befizették. Az 1862-es angol társulati törvény értelmé- 
ben viszont az alapokmányon 7 aláírás (befizetés nélkül!) összegyűjtése után a vállalat 
megkezdhette ténykedését, ami nyilván nem fékezte a hatvanas évek alapításainak len- 
dületét."" A két financiális központ eltérő klímáját jól jellemzi, hogy az osztrák banktör- 
ténetírás doyenje utólag is elsősorban azt látja kiemelendőnek, hogy az Anglobanknál 
, 4 viszonylag csekély tőkebázisra rendkívül széles üzletkör""" épült. 


7 — FULFORD, 1953. 160. 

8 Madame de Bury-hoz 1863. január 11. WGBA, London. G. G. Glyn. Private letter book. Az osztrák 
kormányhoz közvetítő ügynök igazi neve Arthur Dudley. Ld. FRANK, 1976. 275. 

9  COTTRELL, 1969. 113. 

10 Uo. 108. 

11 MÁRZ, 1968. 125. 

Egy crédit-mobilier típusú intézménynél az üzlet végképp nem épülhet az alaptő- 
kére. 1864. március 1-től a bank már kamatozó pénztárjegyeket bocsátott ki, májustól 
megnyitotta Giro (átírási) üzletét, szeptembertől pedig már értékpapírokra is adott elő- 
leget. Az államkölcsönben való részvétele mellett azonban legaktívabb a birodalom 
vasúthálózatának kiépítésében volt." Nyilván a Lemberg—Czernowitz vasúttal kapcso- 
latos, hogy egyetlen fiókját 1865-ben szintén Lembergben állította fel. 

Amikor 1867-ben az Angol—Magyar Bank alapítását tervbe vették, a körülmények 
kedvezőbbnek tűntek. Egyrészt — bár a vállalkozási kedv nyilván mérséklődött — az 
1866-os krach következtében igen alacsonyak lettek a kamatlábak a szigetországban." 
Másfelől az osztrák pénzügyi politika Königgrátz miatt kénytelen volt felhagyni a 
pénzszűke megteremtésének kísérletével (1862 végén a bankjegyforgalom még 427 
millió frt-ra rúgott, ami 1866 végére 284 millióra apadt), s az államjegyek kibocsátása 
(1866 végén már 224 millió) újból pénzbőséget idézett elő."" Ráadásul 1866-tal jó ter- 
mésű évek sora vette kezdetét, ami nemcsak az internacionális bankok üzleti koncepci- 
ója szempontjából volt lényeges, hanem azért is, mert 1865 óta — épp S. A. Beaumont 
közreműködésével — már érvényben volt a legnagyobb kedvezmény elvét magában 
foglaló angol—osztrák kereskedelmi szerződés." Mindez természetesen a hazai kamat- 
láb alászállását is magával hozta. A brit tőkét a Monarchiába tehát egyrészt a csökke- 
nő kamatlábak közötti növekvő különbség vonzotta (részvény esetén persze a kamat 
az osztalékban öltött testet), másrészt az arany-ezüst reláció várható alakulása, amely 
1863—1867 között vitathatatlanul az arany javára tolódott el."" 

Nem volt tehát túlzás, amikor az Angol-Magyar Bank alapítói 1 000 000 font ster- 
ling vagy 10 000 000 ezüstforint alaptőkét tűztek ki az aláírási felhívásban. Ez az ezüst 
(és £) bázisú tőke döntő különbség volt az 1867-ben alapított másik (első) magyar 
crédit-mobilier-hez, a Magyar Általános Hitelbankhoz viszonyítva, ahol az alaptőkét 
osztrák értékű papírforintban számították. Csak emlékeztetünk rá, hogy korszakunkban 
ún. párhuzamos valutarendszer létezett a Monarchiában, ahol a jegybank nem volt kö- 
teles osztrák értékre szóló bankjegyeit ezüstforintra váltani, így a papírforint árfolyama 


12 MORAWTTZ, 1914. 12. sköv. 

13 COTTRELL, 1975. 36. 

14 VARGHA, 1896. 280-281. 

15 FRANK, 1975. 477-486. 

16 A jegybankok átlagos kamatlábának alakulása: 

1861-65 
1866-70 


A valuta-ügy... 1891. 49. Az arany és ezüst relációja: 1863 és 1864: 15.36; 1865: 15.44; 1866: 15.41; 
1867: 15.57. (Az arány 1867 és 1871 között viszonylag állandónak tekinthető.) Lásd FELLNER, 1911. I. 
melléklet. A kérdésről lásd még COTTRELL, 1982. 129-146. 

, független volt az ezüst törvényes értékétől"." Nyilvános aláírásra a részvényeknek 
csak 3096-át (15 000 db-ot az 50 000-ből) bocsátották, a többi a nyilvánosság kizárásá- 
val, magánúton talált előzetesen gazdára. 

A részvények elhelyezése az egyik legbizalmasabb művelet a gründolásban, így 
ismereteink is elég hézagosak az alapításkori részvénymegoszlásokról. Amit biztosan 
tudunk, hogy a nyilvános aláírásra 1868. február 10-én bocsátott részt messze felülje- 
gyezték. Hivatalos értesítés szerint 826 050 folyamodás érkezett Pesten, Londonban 
és Bécsben, így aztán arányosan redukálva osztották szét , árfolyam szerint Londonra 
számított £ 8 befizetése után" az ideiglenes elismervényeket (20 részvény aláírásáig 
1/4 részvényt adtak, 40-ig 1/2-et stb.)" Ismét más forrásból arról is tudomásunk van, 
hogy Pesten (a jegyzőhelynek kijelölt Kereskedelmi Banknál) 23 220 db-ot írtak alá, 
ami az összes folyamodásnak mindössze 2,896-a,? viszont önmagában is felülmúlta a 
nyilvános aláírásra bocsátott 15 000 darabot. 

A korabeli sajtóban előzetesen arról is szivárogtattak ki híreket, hogy miként ter- 
vezik a nem nyilvános szétosztásra szánt részvények elhelyezését. Az így nyerhető 
információk egymásnak ellentmondóak. Egy színvonalas magyar közgazdasági hetilap 
londoni levelezője úgy értesült, , hogy az alaptőkéből Angolországban csak 100 000 
£st (10970) s mégpedig nagyobb részben magánúton iratik alá, a többi Bécsben és Pes- 
ten..." A The Times bécsi tudósítójának viszont az volt az értesülése, hogy a gründolók 
600 000 £-ot Angliában és 400 000-et Pesten kívánnak aláíratni." Ezekben az előzetes 
információkban talán az a legkülönösebb, hogy mindenki úgy tudja, hogy másutt lesz 
az aláírók döntő többsége: a bécsi tudósító szerint Angliában, a londoni szerint Bécsben 
és Pesten. A The Times bécsi tudósítóját is nyilván úgy kell értenünk, hogy az angliai 
aláírók közé keverte a bécsi leendő részvényeseket. (Az alapító Angol-Osztrák Bank 
mégis egy bécsi bank volt.) A valószínűsíthető megoszlás a sajtóközlemények alapján: 
London 2094, Bécs 4096 és Pest 4096. 

A nem éppen ellentmondásmentes adatok birtokában sem árt némi — további — óva- 
tosság. A befizetések ugyanis , Londonban készpénzül, Pesten és Bécsben Londonra 
látra szóló" váltókkal történtek. A magyar kereskedelem struktúrájának ismeretében 
ez egyrészt azt jelenti, hogy mivel Londonra szóló váltó bécsi kibocsátvánnyal sokkal 
könnyebben volt megszerezhető, a pesti kereskedők (sőt, az arisztokrácia) nem elha- 
nyagolható része Bécsben írt alá. Másrészt a nyilvános londoni aláírások száma sem 
lehetett túl magas a készpénzfizetés miatt. Mind Londonban, mind Pesten a magánúton 
előzetesen részesedők aránya (az alapító Wahrmann és fia és a Schosberger S. W. és 


17 JANKOVICH, 1899. 463. 

18 PN 1868. február 26. 

20 MAÉ. 1867. szeptember I. 

fiai cégek tőkeerejének és külkapcsolatainak ismeretében) ellensúlyozhatta a nyilvános 
jegyzések Bécsbe koncentrálódását. Az alapítók nyilván csak az árfolyam emelkedésre 
vártak, akárcsak az Angol-Osztrák Bank, hogy a parin átvett papírokon felárral túlad- 
hassanak. 

1868. április 23-ával már a londoni tőzsdén is bevezették a bank részvényeit? (ez 
volt hivatalosan az első magyar értékpapír a brit tőkepiacon), sőt, augusztusban és 
szeptemberben 10 4-es árfolyamon már nagyobb eladásokra is sor kerülhetett. Az ár- 
jegyzés tanúsága szerint 1868 decembere és 1869 áprilisa között még mindig £ 10 fe- 
letti árfolyamon kötöttek üzleteket, nyár végével azonban hanyatlani kezdett a kurzus, 
és novemberre (a közép-európai , kis válság" kezdetére) pari alá esett. 

Mindenesetre 1868. december 31-én már csak 957 db-ot találunk az Angol-Osztrák 
Bank értékpapír-tárcájában, s az Angol-Magyaréban pedig 700-at említenek készlet- 
ként.? Anélkül, hogy abszolút hitelt adnánk a nyilvános bankmérlegeknek, valószínű- 
nek tűnik (a nyilvános túljegyzés erre bátoríthatott is), hogy 1868 folyamán lebonyo- 
lódott az elhelyezés. 

Az 1869. május 20-ára összehívott első közgyűlésre 52 részvényes 6411 db ideig- 
lenes elismervényt helyezett letétbe, az összes mennyiség alig 1390-át. Magán a köz- 
gyűlésen képviselői által vett részt 5 részvényes 2695 elismervény nevében (a letett 
értékpapírok 4296-a). A képviseltek pedig: a bank 4 angol igazgatója és maga az alapító 
Angol-Osztrák Bank. Mivel Sapieha és Seidler személyesen is jelen voltak a gyűlésen 
(egyénenként ismeretlen számú részvénnyel), a nem magyarországi deponálok arányát 
legalább 5096-ra kell tennünk. Az Angol-Osztrák Bank letétei viszont aligha halad- 
hatták meg az 1868. december 31-i mérlegben szereplő 960 db-ot, így a szigetországi 
képviselt részvényesek aránya 2796 lehetett. Mivel az angol akcionáriusok ekkorra már 
komoly nemzetközi képviseleti és érdekvédelmi szervvel rendelkeztek (Corporation of 
Foreign Bondholders) és egyik reprezentánsuk épp a bank igazgatóságában is szerep- 
lő Reuter Simon volt, azt is megkockáztathatjuk, hogy a közgyűlésen esetleg maga- 
sabb százalékban képviseltették magukat, mint amekkora súllyal az alaptőkéből része- 
sedtek. 

Az is bizonyos, hogy a hazai székhely a pesti érdekelteknek is nagyobb megjelenési 
lehetőséget biztosított, mint az ausztriaiaknak. Érdemes egy pillantást vetni az itthoni 
részvényesek névsorára. Az 52 deponáló közül 20 bejegyzett pesti céggel rendelke- 
zett. Közülük a Baron testvérek protokollum szerint is banküzlettel foglalkozott, s 
még 1872-ben is 300 részvényt helyezett a közgyűlésen letétbe." Tízen nagykereske- 


22 GL Ms 14 600 / v. 32. 142. 1868. április 20. 

23 COMPASS, 1870. III. Wien, 148—149, illetve Az AMB május 20-i közgyűlése. MOL FIK K 168 129. cs. 
23-1875-12246. 

dőként, öten terménykereskedőként szerepeltek, bár közöttük is találunk ismert keres- 
kedőbankárokat, mit pl. a Wahrmann és fia, Brüll Henrik és fiai, valamint a Kohen I. I. 
firmát. A másik négy egyéb (textil, bútor, könyv) szakmában bírt üzlettel. 

Igen körülményesnek tűnő eljárással azt sikerül valószínűsítenünk (amit a magyar 
gazdaságtörténet-írás az 1867—1873 közötti , külföldi" tőkeáramlás egészére becsült)" 
hogy az Angol-Magyar Bank alaptőkéjében a , nem-hazai" — magyarországi arány 
1868 végén 60:4096-os lehetett. Ha ennek a számításnak egyáltalán tulajdoníthatunk 
valamilyen jelentőséget, az mindössze az, hogy a jelenlegi forrásadottságok mellett 
minden egyéb álláspont nehezebben alátámasztható. Azt azonban újból hangsúlyozni 
kell, hogy a , nem-hazai" részvényesek többsége valószínűleg nem brit volt, s hogy 
a bécsi jegyzés (sőt, maga a letétbe helyezés is) akár magyarországi birtokost is ta- 
karhatott. Az Angol-Magyar Bank tehát alapításakor sokkal inkább ausztro-bécsivé 
sikerült, mint tervezői szerették volna. Ennek bele nem nyugvó felismerését véljük 
kihallani gr. Széchenyi Béla pohárköszöntőjéből, amelyet igazgatótársaihoz intézett 
1869 tavaszán: , Szerény vélemény szerint fő feladatunk oda hatni, hogy mi előbb érjük 
el teljes önállásunkat és függetlenségünket, hogy ne legyünk folytonos játszi labdája a 
bécsi pénzvilágnak és továbbá, hogy kiterjesztve figyelmünket gömbünk nevezetesebb 
pénzpiaczaira összeköttetéseink által egy oly álláspontot foglalhassunk el, hogy ne csak 
névleg, de tényleg legyünk egy nemzetközi bank — mert máskép lehetünk bár mindig egy 
kis ország hasznos bankja ám de nem lehetünk azzá a mit elérni úgy hiszem mindnyá- 
jan komolyan óhajtunk."? (Kiemelés — K. Gy.) 

Az első közgyűlésen az is tisztázódott, hogy milyen hasznot remélhetnek a részvé- 
nyesek a bank osztalékpolitikája révén. Már 1869. január 2-án felvehettek 596 előleget, 
s májusban megkapták a hátralevő hányadot, így végül egy 80 ezüstforint névértékű 
ideiglenes elismervény 8,24 ezüstforintot hozott. Mivel a bank üzletmenetét papírfo- 
rintban vitte, a nyereséget , az 1868. dec. 31-i Londonra látra szóló (£10 — 120,30 frt) 
árkelettel" számították át font sterlingre, és az így kapott összeget fixen 1:10-hez arány- 
ban ezüstforintnak vették. Így az ezüstforint az osztalék elszámolásakor névlegesen 
szerepelt a font függvényeként. Másfelől azonban az ezüstforintnak a bécsi tőzsdén 
jegyzett belföldi árfolyama is volt, ami a papírforinthoz képest jelentős ázsiót mutatott. 
Ez szintén megjelent a bank alaptőkéjében (1868. december 31: a 117,5). 

Az ezüstforint ázsiójának alakulása (amely mellesleg 1868-ban átmenetileg aláha- 
nyatlott) így elég fontos szerepet játszott a bank és a monarchiabeli részvényesek vára- 
kozásaiban. Az ezüstforint árkeletének újbóli emelkedése (1870. december 31: á 121 frt 
75 kr) formálisan megnövelte azt a tőkeösszeget, amellyel a bank mérlegszerűen gaz- 
dálkodhatott. Ez azonban ugyanolyan látszatgazdagodás volt, mintha egyik zsebünkből 
a másikba raknánk át a pénzünket. A mérleg-számlában a passzívák között nyilvántar- 

tott úgynevezett árkelet-számla a nyereség-veszteség kimutatásban szintén kellett, hogy 
szerepeljen a teher oldalon. A banküzem szempontjából azonban egy szolid üzletpoli- 
tikával, ,, a külföldi valutában gyümölcsöző, ezüstben befizetett részvénytőke egy részé- 
nek kipótlására, nagy értékpapírbirtokkal kellett rendelkezni" (hangzott az igazgatóság 
indoklása az 1871. májusi közgyűlésen).? Az alaptőke biztosítása érdekében tehát nagy 
rizikót kellett vállalni, hiszen az értékpapírtárca ki volt téve a tőzsdei árfolyamhullám- 
zásnak. Nem véletlen tehát, hogy már az 1871-es közgyűlésen felvetődött az alaptőke 
osztrák értékű papírforintra konvertálása, hiszen a bank az értékpapírszámlán 162 ezer 
forintos veszteséget volt kénytelen elkönyvelni, s az osztalék is 5 ezüstforintra esett 
vissza. J. Breyer részvényes konverziós indítványát ekkor még elvetették, viszont az 
alapszabályok módosításával az alaptőkét az 1870. december 31-i pénzárfolyam szerint 
számolták el a mérlegben, egyúttal a tiszta nyereségből , a netalán előforduló nagyobb 
ezüstágio különbözetek fedezésére" egy külön tartalékalapot képeztek, , mely az alap- 
tőke jellegét vette fel". Ez nyersen azt jelentette, hogy az ezüstben számított 4 millió 
forint a következő évvégi mérlegekben (a 121 frt 75 kr) 4 870 000 o.é. forintként sze- 
repelt (függetlenül az ázsió további alakulásától). Az osztalékot viszont továbbra is , az 
illető részvényes kívánalmához képest osztrák, vagy a mindennapi árfolyam szerint 
angol értékben" fizették. 

1872 azonban újabb változásokat hozott. Egyrészt éves átlagban a papírforinthoz 
viszonyított ezüstázsió 109-re zuhant, másrészt — igaz, némi eltolódással — a font bécsi 
váltóárfolyama is mélypontra süllyedt." Mint láttuk, az előző az alaptőke, az utóbbi az 
osztalék szempontjából bírt jelentőséggel. Az előbbi az arany-ezüst relációban bekö- 
vetkezett kezdődő elmozdulás következménye volt (az 1867—1871 közötti 15,58 körüli 
arányhoz képest 1872-ben 15.63), bár a zuhanás mértékét ez önmagában nyilván nem 
magyarázhatja. Komoly befolyással volt az eseményekre az is, hogy Franciaország a 
poroszoktól elszenvedett veresége miatt fizetendő hadisarcot két évvel a megszabott 
határidő előtt kifizette, aminek hatására egész Közép-Európára újabb pénzbőség kö- 
szöntött.?" 

Az ezüstázsió zuhanása nem fenyegette az Angol-Magyar Bank alaptőkéjét, hiszen 
a mérlegben az 1870. decemberi 21 446-os felárral számolták el. 

Az 1872-es közgyűlésen az igazgatóság azt is kijelentette, hogy az előző évben 
elhatározott külön tartalékalap javadalmazására azért nem utaltak nagyobb összeget, 
mert a részvénytőke elszámolási módja miatt , a fennálló mintegy 896-nyi ezüst agio 
mellett tényleg egy a befizetett alaptőkének 1396-ját képező tartalék létesült, a pénzpi- 


28 OLFIK K 168. 129. cs. 23-1875—12 246. Az A-MB 1871. május 17. közgyűlése. 

29 Hogy a két jelenség között nem lehet közvetlen összefüggést keresni, azt már az 1872-1876 közötti 
események is bizonyítják, amikor , valutánk londoni árfolyama ... nem követte az ezüst depreciációját" 
JANKOVICH, 1899. 463, 492. illetve 643; valamint YEAGER, 1969. 62—79. 

30 HENDERSON, 1975. 162. 

ac általános állása mellett pedig az ezüst-agionak nagyobb mértékű emelkedése alig 
várható"." 

Ugyanekkor egy Pfeiffer Ignácz nevű részvényes ismét felvetette , az ezüstre szóló 
társulati alaptőke papírpénzre leendő átváltoztatását" és ezt a , bank virágzására nézve 
előnyösnek tartotta". Az igazgatóság nevében a bank elnöke, Széchenyi Béla azzal 
érvelt, hogy a konverzió , mindeddig nem látszott még időszerűnek, s nehezítve is volt 
azon körülmény által, hogy a részvények nem kis része Angliában lévén elhelyezve, 
úgy az ottani részvényesek érdekeire — mint áltatában a bank nemzetközi jellegére" 
kellett nagy figyelemmel lenni. (Kiemelés — K. Gy.) Kijelentette, hogy az igazgatóság 
, Mihelyt annak időszerűségéről meggyőződött" rendkívüli közgyűlést fog összehívni a 
konverzió elhatározására. 

Az 1872. október 15-ére összehívott rendkívüli közgyűlésen meg is született a dön- 
tés. Az angliai részvényesek érdekeire ugyan ez évben is tekintettel kellett lenni, viszont 
épp a font bécsi váltóárfolyamának alászállása miatt remélhető volt, hogy az 1872-ben 
kifizetett igen magas osztalékból (11 ezüstforint) a briteknek több késztetése támad, 
hogy a nyereséget osztrák értékben, a Monarchiában realizálják. A bank számára is 
előnyösnek tűnő tranzakcióval a konverziót alaptőke-emeléssel kapcsolták egybe. 

A kibocsátott részvények száma 100 000-re emelkedett, a névértékből pedig papír- 
pénzben 8 000 000-ra nőtt a befizetés. A régi ideiglenes elismervények tulajdonosai 
(ezüst ft, illetve £) ugyanannyi osztrák értékre szóló (80 frt) ideiglenes elismervényt 
kaptak cserébe. Mivel az ezüstforintnak még mindig ázsiója volt a papírforinthoz ké- 
pest, ez a művelet nem volt más, mint az árkelet-differencia áthárítása a részvénye- 
sekre. Nyilván ezért is nyújtottak rendkívül kedvezményes elővásárlási jogot az új 
kibocsátású másik 50 000 db-ra: 64 ft-ért a 80 forintos részvényeket, ?? ami 12596-os 
ezüstázsiót takart. Ezzel nem egyszerűen ösztönözték, hanem egyenesen szorították a 
régi birtokosokat új papírok vásárlására. Végső soron azonban legfeljebb azt sikerült 
elérni, hogy a konverzió ellenére valószínűleg nem csökkent jelentősen a Monarchián 
kívüli részvénytulajdonosok aránya. 

Nincsenek birtokunkban a konverzió utáni befizetések listái, így csak az 1874-es 
közgyűlés részvényletevői alapján alakíthatunk majd ki véleményt a lehetséges meg- 
oszlásról. Meg kell állapítanunk, hogy közben az igazgatóság összetétele is jelentős 
mértékben átalakult. A változás egyik jele volt, amikor Isidor Gerstenberg, neves lon- 
doni tőzsdebizományos, a Council of Foreign Bondholders alapítója és elnöke 1871- 
ben személyesen is részt vett a közgyűlésen, ahol beválasztották a bank igazgatóságá- 
ba." 1872-ben I. P. Wulff halálával ürült meg egy hely az igazgatóság angol választ- 


31 Cg1876 VI905, Az A-MB 1872. április 22-i közgyűlésének jegyzőkönyve. 

32 Compass... für 1873. 489. 

33 PRO FO 7/788 Lord Bloomfield N" 191 jelentése (Bécs, 1871. május 25.). Megemlítjük, hogy Gersten- 
berg 1866-ban és 1869-ben is az /. Thomson, T. Bonar and Co.-val társulva vett részt államkölcsönök 

mányában; Wulff 1868 folyamán a Hanza londoni főkonzuljaként kapcsolódott be a 
vezetésbe." Ugyanekkor vonult vissza — , egészségi állapotánál fogva" — Hajós József, 
akinek helyére Falk Miksa került. Wulff posztját csak 1873-ban töltötték be, mivel elő- 
zőleg , még be nem fejeztetvén az alkudozás egy igen előkelő angol személyiséggel, ki- 
nek megnyerése a bank nagy előnyére" vált volna. Ehelyett azonban Levita Emil neve 
bukkant fel az igazgatóságban, akiről jóformán semmit sem sikerült kiderítenünk." Az 
1873 januárjában az elnöki székből felesége halála miatt visszavonult gr. Széchenyi 
Béla, helyét Tóth Vilmos foglalta el, aki a belügyminiszterséget adta fel jobb lehetőség 
reményében 1873. március 5-én." Széchenyi visszavonulása már komoly ijedtséget 
okozott az igazgatóságnak, ő azonban elhárítani próbálta kollégája, Éber Nándor aggo- 
dalmait: ,,... csak akkor szokott egy igazgatónak kilépése egy intézetre káros lenni, ha az 
igazgatók közötti meghasonlásnak eredménye — ily eset rendesen megingatja egy időre 
a közönségnek ily pénzintézetekbe helyezett bizalmát. Az angol-magyar bankra nézve 
kiléptem semmi rossz befolyással nem birand — sokkal szilárdabban vannak annak le- 
rakva alapjai ..."" 1873-tól hiányzott a vezetésből a másik alapító, S. A. Beaumont, s 
eltűntek az Angol-Osztrák Bank reprezentánsai is. 

Az 1874. április 16-i közgyűlésen a letett 12 195 részvény ugyan a kibocsátmányok- 
nak mindössze 1296-át tette ki, viszont mivel egy kritikus év utáni alkalomról van szó, a 
képviseltetési arányt reprezentatívnak tekinthetjük. Levita, Gerstenberg és Engelhardt 
(akik közül az első személyesen is részt vett a közgyűlésen) együttesen a deponált elis- 
mervények alig 2296-át mondhatta magáénak. Az értékpapírok csaknem egynegyedét 
(23890) egy nem-budapesti lakos, Eisenstádter József helyezte letétbe. Feltételezésünk 
szerint ez a korábban ismeretlen, személyesen jelen levő úr a ciszlajtán területek rész- 
vényeseinek kollektív képviselője lehetett. Az igazolhatóan magyarországi birtokosok 
között is találunk új arcokat, akik valószínűleg a konverzió idején tettek szert nagyobb 
részvénymennyiségre. Trebitsch Ignác 700 részvényével nyilván a Magyar Földhitel- 
intézetet képviseli, de a Délvidék nagyobb szerepvállalására utal az értékpapírpiacon a 
Back Bernát fiai szegedi malmoscég 300 darabos letéte. 

Összegzésként azt állapíthatjuk meg, hogy a bank alaptőkéjében 1868 és 1872 kö- 
zött nem figyelhető meg a külföldi részesedés mértékében érdemi eltolódás. A megosz- 
lás stabilitását látszik igazolni a bank válság utáni története is. Az 1875. május 31-i köz- 
gyűlés először csak az alaptőke leszállítását határozta el: a 4 millióra csökkentett tőke 


kibocsátásában. Lásd Report of the Council of the Corporation of Foreign Bondholders for 1877. Appen- 
dix 65 és 69. 

34 Bankers" Magazin, 1868. 575. illetve 1872. április 22-i közgyűlés jegyzőkönyve Cg 1876/1905. 

35 Uo. Csak feltételezhető kapcsolata azzal a Jules Levitával, aki a Council of Foreign Bondholders német- 
országi delegátusa volt. Lásd Report... for 1873. 53. 

36 MOL P 623 Széchenyi családi iratok VII. k. — 304. sz. 30. cs. Czenk 1873. január 22-én kelt levélfogal- 
mazvány, és HALÁSZ, 1911. 459—460. 

37 MOL P 6323. i. h. 1873. január 31-i levélfogalmazvány. 

40 000 db egyenként 100 forintos részvényből tevődött össze (teljesen befizetve!)."" 
1876 áprilisában azután osztrák bankárok egy csoportja 19 000 db részvényt 50 forin- 
tért kívánt fölvásárolni, de a sikertelen művelet komoly veszteséget eredményezett." 
A művelettel 1877-ben a Deutsche Bank kísérletezett," míg végül az 1878. január 25-i 
közgyűlés a társaság felszámolását határozta el, s a likvidációt 1879. november 27- 
én nyilvánították befejezettnek." A 19 000 feltehetően nem magyarországi részvényes 
(47,590) bizalmát tehát már nem sikerült többé visszaszerezni. 


Credit mobilier magyar módra 


Az Angol-Magyar Bank üzletpolitikai elképzeléseiben az Angol-Osztrák Bank nyom- 
dokain haladt. Az 1869-es , kis válság"-ra visszatekintő jelentés már kialakult gyakor- 
latot mutatott: ,,... bankunk — anélkül, hogy a kibocsátási intézetek ruganyosságából 
vesztett volna — a napiüzlet szakadatlanságát biztosította magának..." A credit mobilier 
típusú társulat (nálunk hitel-, forgalmi-, vagy mobilbanknak nevezték) , a vasútépítés- 
nek és az iparosításnak szentelte magát"." Tárgyszerűbb megfogalmazásban: a közle- 
kedési és iparvállalatok alapításával kapcsolatos értékpapírkibocsátásnak. Az emisszi- 
ós üzlet során a rendkívül sokféle forrásból mozgósított eszközöket átmenetileg néhány 
nagyobb létesítményben immobilizálták, ami kockázatos művelet lévén, valóban rop- 
pant rugalmasságot követelt. Az üzemvitel hajlékonyságának döntő elemét a bank által 
felszívott, illetve kihelyezett tőkék közötti összefüggés szorossága adta, vagyis , hogy 
egy-egy kötelezettségfajta fedezete gyanánt mely vagyonrészekből mekkora összeg állt 
rendelkezésre"."" A korreláció mérésére a banküzemtan úgynevezett likviditási mérle- 
geket dolgoz ki, amelyek a bank fizetőfelkészültségének alakulását mutatják. 

Munkánk során azonban csak a nyilvánosságra került évvégi mérlegekből álltak 
rendelkezésre adatok, és ezek alapján kizárólag az ún. formai likviditás"? megállapítá- 
sára tehettünk kísérletet, ami a mérleg teher oldalán a bank saját (alap- és tartaléktőke), 
illetve úgynevezett idegen (betétek, hitelezők rovatok) tőkéjének nagyságrendi össze- 
vetésén alapul, és pusztán durva tájékoztatásra lehet alkalmas. 


38 MOL FIK K 168 129. cs. (23-1875—12 246) Az A-MB igazgatósági előterjesztése az 1875. május 31-i 
közgyűléshez, ill. Stock-Exchange Year Book for 1876. ,.. 117. 

39. Stock-Exchange Year Book for 1877. 130. Ugyanerről: Don, 1961. 361. 

40 The Times, 1877. október 11. ill. Stock-Exchange Year Book for 1878. 124. 

41 Cg1876 VI905. 

42 MOL K 168 FIK 129. cs. 23-1875—12 246. 

43 GERSCHENKRON, 1962. 13. A Credit mobilier típusú bank könyvtárnyi irodalmából csak a legfontosab- 
bakra utalunk: GILLE, 1970. 125—143; LANDES, 1969. 112—127; valamint CAMERON, 1961. 134—204. 

44 SZÁSZ, 1947. 557. 

45 Uo.452-453. 

Már a budapesti bankok első (kiváló) történeti feldolgozása felismerte, hogy 1867— 
73 között , a saját tőkéhez képest az idegen tőke határozottan csekély volt", és ,,a leg- 
kedvezőtlenebb viszonyt a nagy forgalmi bankoknál találjuk"." A tőkés közgazdasági 
vélekedés I:5 arányt tartott optimálisnak, de igazából azt vette természetesnek, ha az 
idegen tőke többszörösen felülmúlta a saját tőke összegét. Magyarország viszont az 
alapítási láz időszakában létrejött nagybankok többségénél (a Magyar Általános Hi- 
telbank kivételével) éppen fordított volt az arány. Összehasonlítás kedvéért egy 1869. 
december 31-i metszet erejéig megpróbáltunk egy pillantást vetni a legnevesebb bécsi 
bankok és a Pesti Magyar Kereskedelmi Bank megfelelő viszonyszámaira is."" 


1. táblázat 
A saját (S) és idegen (I) tőke aránya 1869-ben 


[Tee Tsreg] 
Pesti Magyar Kereskedelmi Bank 


Első látásra úgy tűnhet, hogy itt mindössze az újonnan gründolt intézetek (a két 
Franco-bank 1869 februárjában alakult) természetes kezdeti gyengeségéről van szó, 
amelyek még nem tudtak elegendő betevő ügyfelet magukhoz édesgetni. A Kereske- 
delmi Bank alacsonyabban megállapított alaptőkéje pedig azt sugallja, mintha pusztán 
az irreálisan magas részvénytőke kitűzése teremtene megtévesztő látszatot. Az alap- 
tőkének azonban gyökeresen más funkciója volt a lényegében letéti bankként műkö- 
dő Kereskedelmi Banknál és a crédit-mobilier típusú intézményeknél, amelyek között 
viszont a befizetett tőkenagyság — úgy véljük — reálisan rangsorolt. Az egymással 
konkuráló budapesti mobilbankok ernyedt tőkefelszívó képessége állandó nehézségek 
okozója volt a tárgyalt időszakban. Tárgyunknál maradva, ezt az Angol-Magyar Bank 
viszonyszámai kielégítően szemléltetik: 


46 PÓLYA, 1895. 49. 
47 Compass... für 1871. 

2. táblázat 
A saját és idegen tőke aránya az Angol-Magyar Banknál 


ER 1868 1869 1870 1871 1873 1874 


Saját (S) 
részvénytőke (700 00014 863 73114 923 73114 925 66618 106 328] 8 145 072] 8 145 072 
ezüstárkelettel 
- tartaléktőke 


DA Ari re 
Pénztárjegyek [2 357 50011 289 80011 233 90011 564000120312001 878500] 355000 
TK TtEE 


Hitelezők 17885 160 885 16011 580 158003] l 1323255/ 255 1323.25512 860 457) 860 128604577 5 5364549] 549 11329 703] 329 703 [970129 129 


Idegen (I) 13145 660]2869 83312 557 15514 384 45717 395 749] 2208 203] I 325 129 


A már-már kedvezően alakulni látszó arányokat nem az 1872-es alaptőke-emelés, 
hanem a krach billentette ismét rendellenessé, pedig 1872-ig elég szisztematikusnak 
tűnik, mind a kamatozó pénztárjegyre elhelyezett betétek, mind a folyószámla hite- 
lezők gyarapodása. Teljesen értelmetlen lenne a számok kapcsán valamiféle , túlzott 
likviditásról" beszélni, hiszen számunkra maga a jelenség az érdekes, miszerint a bank 
elé kitűzött célok és az ahhoz itthon felszívható tőókemennyiség nem álltak arányban 
egymással. Sajnos a nyilvános mérlegekből nem tűnik ki a folyószámla betéteknek és 
hiteleknek sem a terminusa, sem a belső összetétele. Így kizárólag a passzívák és aktí- 
vák összevetése jelzi, hogy a teher oldalon nyilvántartott folyószámla betétek mélyen 
alatta maradnak a vagyon oldalon számontartott adósok tételének (1872-ben 5 millió 
és 12 millióhoz). 

A lehetséges magyarázatok tehát két irányba vezetnek: vagy az itthon felszívható 
tőkék mennyisége kevés, vagy ennyi, ilyen profilú bank túl sok a hazai felhalmozás- 
hoz. A gondot aligha az itthon mobilizálható tőkék mennyisége okozta. Látható ez 
bankunk idegen tőkéinek növekedéséből is, de a három budapesti mobilbanknál 1872- 
re együttesen is mintegy duplájára duzzadtak a betétek. (Megemlítendő, hogy ekkor- 
ra már a Francia-Magyar Bank rendelkezett a legtöbb folyószámla-hitelezővel, míg a 
Hitelbanknál lényegében stagnálást regisztrálhatunk). Inkább a betétek természetével 
lehetett baj, hiszen végül mégis a Hitelbank maradt talpon, s nem a Franco-, illetve 
Anglo-bank. A betétek természete viszont a bank beruházásainak jellegével függött 
legszorosabban össze. 


A célok és eszközök viszonyát közelebbről mutatja számunkra az aktívák elemzé- 
se. Egy kibocsátó intézet esetében nyilván az egyik legfontosabb az értékpapírkészlet 
vizsgálata. Az értékpapírok állománya hullámzó, és rendkívül széles sávon ingadozik 

azon belül a szindikátusban birtokolt értékek aránya (bár ezeket csak 1869-től tudjuk 
különválasztva bemutatni). 


3. táblázat 
Értékpapírkészlet (december 31. frt) 


TENNESSEE 1868 1869 1870 1871 1872 
sküzútsee 108737411 539 56711 445 78311 712 006 
MZARSZÁSÉSERÉ S ETBB (56,190) ] (7499) ] (80,796) ! (63.999) 
; I 850481! 540363] 345113] 968955 
Ertékek syndicatusban E 43.904 (269) (19.396) ! (636,199) 
mssetájáátó lát 2669 319] 1937 855 12079 93011 790 89612 680 961 
o 


Két ízben került sor a készlet komolyabb mértékű csökkentésére. Először az 1869- 
es , kis válság" következtében, amikor , az értékpapír-birtok restrikciója tette ... lehető- 
vé — az előlegezési üzletnél — követett tartózkodással együtt — hogy daczára a pénztári 
jegyek" kevesebb mind egyharmadára való zuhanásának, a bank a hozzá ,a válság 
folyamán jogosan intézett követeléseknek teljes mértékben" meg tudott felelni." A pa- 
pírok értékesítése elég jelentős nyereséggel is járt. A második állománycsökkentést az 
1871-es évben , többrendbeli bajos helyzet (német-francia háború, nyáron nyomasztó 
pénzszűke)" idézte elő, az eladás ezúttal már csak részben járt haszonnal." Már az 
ezüstázsió vizsgálatánál is láttuk, hogy az értékpapírkészlet — kedvező részvényárfo- 
lyamok idején — a bank egyik legfontosabb tartalékát jelentette. Mint majd látni fogjuk, 
1873-ban épp az árfolyamveszteség következtében érte az egyik megrendítő erejű ütés 
a bankot. 

A szindikátusokban való részvétel útján szerzett értékpapíroknak az üzlet lebonyolí- 
tása után megmaradó darabjai a tárcába kerültek át, így több év átlagában az értékpapír- 
fajták elemzése jól mutatja a bank ténykedését, a gazdaság egészének fejlesztésében. 

Szerencsére a közgyűlési jelentésekhez mellékelték a tárcában lévő értékek tételes 
felsorolását, amelyből öt rovatot képeztünk, szándékunk szerint funkcionális tagolás- 
ban. 


48 MOL FIK K 168 129. cs. 23-1875—12 246. Az A-MB 1870. május 3-i közgyűlése. 
49 Cg 1876V1905. Az A-MB 1872. április 22-i közgyűlése. 


A brit tőkepiac és Magyarország: az Angol-Magyar Bank (1868—1879) 291 


4. táblázat 
Az értékpapírtárca fajtánkénti megoszlása 
(1868-1872) 


Tai TI 
Bankrészvények 2108,9 
Közlekedési elsőbbségek, bonok ! 2762.3 


Iparvállalati részvények 876,2 104 


EZTET HETEN EK TTI 
öszes sar] 000] 


A tárcában levő értékek megoszlása világosan mutatja, hogy a bank elsődleges fel- 
adatának a közlekedési hálózat kiépítését, hitelintézetek alapítását és az államkölcsö- 
nöket tartotta. 

Egyik legsajátosabb célkitűzésként már az alapításkor , vidéki bankok egész háló- 
zatát" tervezték. , Azon, hogy a hatalmas lendületet nyert vállalkozási szellem minde- 
nekelőtt a pesti piacot foglalta volt el, és a vidéket egyelőre elhanyagolta, nincs miért 
csudálkoznunk. Hisz Pest Magyarország gazdasági életének természetszerű központját 


képezi. Ha azonban azt akarjuk, hogy e központ és az innen szétágazó sugarak végpont- 
jai közt kölcsönös termékenyítő hatás jöjjön létre, e végpontokon is kell, hogy a bank- 
ügyet szervezzük, és azt a központtal összeköttetésbe hozzuk. "" (Kiemelés — K. Gy.) A 
terv minden jel szerint az illetékes minisztériumok jóváhagyását bírta. Ezt támasztja 
alá a bankalapítások térszerkezete, amelyben tudatosan a legjelentősebb kereskedelmi 
gócpontokat választották ki székhelynek, s az összekötő sugarakról sem nehéz a ma- 
gyarországi vasútvonalakra asszociálnunk. A hálózat alkotóelemei a következő váro- 
sok: Aradi kereskedelmi és iparbank, Bácsi első kereskedelmi és iparbank (Újvidék), 
Bajai kereskedelmi iparbank, Bihari kereskedelmi ipar- és terményhitelbank (Nagyvá- 
rad), Debreceni ipar- és kereskedelmi bank, Győri kereskedelmi és iparbank, Horvát 
leszámítolóbank (Zágráb, fiók Sziszeken), Nagykanizsai kereskedelmi és iparbank, 
Szepesi kereskedelmi és iparbank (Lőcse), Temesvári kereskedelmi és jelzálogbank. 
Szintén az Angol-Magyar Bank közreműködésével jöttek létre az alapítási láz idején: 
a Borsod-miskolczi hitelbank, a Fiumei bank, az Erdélyi Kereskedelmi és Hitelbank 
(Marosvásárhely), a Besztercebányai bankegylet és a Szegedi forgalmi bank. 


50 MOL FIK K 168 129. cs. 23-1875-12 246. Az A-MB 1869. május 20-i közgyűlése. 

Ezek a vidéki hitelintézetek nem minden esetben vadonatúj intézmények voltak: 
a nagykanizsait például egy takarékpénztár újjászervezése után gründolták. Viszont 
mindenütt a helyi erők nagyfokú koncentrációjával párosult: Nagyváradon például 
1500 részvényből 500-at bocsátottak az Angol-Magyar Bank rendelkezésére." Zág- 
rábban a 300 000 frt-ra tervezett alaptőkéből , az alapítók 100 000 frt-ot vállaltak el, az 
Angol—Magyar Bank 50 000-et, a többi 150 000 frt-ot nyilvános aláírás alá bocsátot- 
ták"."? Újvidéken a részvényesek , városunk legelőkelőbb lakosai, s kereskedő czégek, 
azonkívül kiválóbb zombori, kulai s palánkai kereskedők ... végre az angol-magyar 
bank is 100 drb részvényben részesült" (a 2000 drb-ból)."? A részesedés fejében azután 
az alapító banknak még az alapszabályokban is biztosítottak jogokat (2 igazgatói állás 
kijelölését például), amelyeket azonban csak meghatározott számú részvény birtokában 
gyakorolhatott. Miskolcon arról is tudomásunk van, hogy , az alapításkor a két intézet 
között létrejött üzleti egyezség 3 évre köttetett. """ (Kiemelés — K. Gy.) 

Az Angol-Magyar Bank, mint , kibocsátó intézet" távolról sem gondolt arra, 
hogy a vidéki részvényeket örökké a tárcájában tartsa. Már az első közgyűlésen azt 
emelte ki az igazgatói jelentés, hogy a vidéki bankok alapítása , már dús kamatokat" 
hoz, valamint , tág üzletkört és kiterjedt állandó összeköttetést biztosít". Az 1869-es 
értékpapírrestrikció idején a , vidéki bankrészvények tetemes részén túladtak", ami le- 
hetővé tette, hogy , vidéki bankoknak, a legtöbb budapesti malomintézetnek és számos 
egyéb iparvállalatnak ... váltóelfogadási hitelt engedélyezzenek". Az 1871-es eladá- 
sok is főleg ezeket az értékpapírokat érintették, csakhogy most már diplomatikusabban 
fogalmaztak: ,,... az annak idején ezen alapításoknál kitűzött céljainkat elérve látjuk 
az által, hogy mindannyi vidéki bank kielégítő állapotnak örvend ... és hogy az össze- 
köttetésekből folyó előnyök mindkét oldalra nézve mind nagyobbaknak bizonyulnak. 
Ezen körülmények közepette a birtokunkban volt ezen részvények egy részét haszonnal 
értékesítettük.""" 

A , kölcsönös előnyökről" azonban a vidéki bankok egy részének már ekkor, 1873 
után pedig szinte valamennyinek más volt a véleménye. A tárgyilagosság azt kívánja, 
hogy megállapítsuk, hogy 1873 után csak a temesvári és a szegedi alapítás került csőd, 
illetve felszámolás alá, a többiek valóban életképesnek bizonyultak. Az 1869-es válság 
idején még a hála hangja dominált: a bajaiak , azon elbánásért" fejezték ki elismerésü- 


51 MOL FIK K 168 46. cs. 23-1872-3112 A Bihar megyei kereskedelmi és terményhitelbank alapszabály 
módosítási kérvénye (1868. május 1.). 

52 MAÉ 1868. július 27. 239. 

53 MOL FIK K 168. 130. cs. 23-1875—24 499 Újvidék sz. kir. város tanácsa az alapszabályok jóváhagyása 
végett (1868. március 19.) . 

4 Uo. 126. cs. 23—1875—6943. A Borsod-miskolci hitelbank 1874. március 8-án tartott közgyűlése. 

5 Uo. 129. cs. 23—1875—12 246. Az A-MB 1869. május 20-i közgyűlése. 
56 Uo. Az A-MB 1870. május 30-i közgyűlése. 
57 Cg1876V1905. 1872. április 22-i közgyűlés. 

ket, , a mely szerint éppen a válság tartama alatt, a midőn hitel egyáltalán nem létezett, 
... hitelüket felemelé és ez által képessé lettek forgalmukba mindig nagyobb és újabb 
tőkéket juttatni". 

A nagykanizsaiak 1871-es közgyűlésén viszont felolvasták az Angol-Magyar Bank 
február 25-én kelt levelét, , melyben ez kijelenti, miután a birtokában volt Nagykanizsai 
kereskedelmi és iparbank részvényeit egyes egyig elárusította, tehát ... abeli jogáról, 
miszerint: két igazgatótanácsost nevezhet ki, egyszer mindenkorra" lemond. Egyúttal 
az is kiderült, hogy valóban volt kinevezve két igazgató (Schosberger Zsigmond és 
Stein József) ,, de tényleg nem működtek"."" 

Legélesebben a debreceniek fogalmaztak, amikor 1872-ben töröltek az alapszabá- 
lyukból minden az Angol-Magyar Bankra vonatkozó utalást. Indoklásul azt hozták fel, 
hogy , az egybeköttetés intézetünknek semmi előnyt nem nyújt, sőt azt szabad működé- 
sében másfelé korlátozza", és ,,... maga a címzett Angol-Magyar Bank ez alapszabá- 
lyilag tervezett szerves egybeköttetést megszakasztotta, sőt tényleg életbe sem léptette, 
a mennyiben azon alapszabályi jogával, hogy az igazgató választmányban folytonosan 
két tanácsost tarthat, soha nem élt, sőt a megkívánható cautiot is le nem tette." 1873 
után aztán mindenütt törlik az alapítóra vonatkozó utalásokat az alapszabályokból. 

Az Angol-Magyar Banknak így is a nyakán maradt jó egynéhány vidéki bankrész- 
vény, főleg a későbbi alapítások közül (Fiume, Besztercebánya, Szeged). Ezektől csak 
1876 folyamán sikerült megszabadulnia, sőt, , azoknak 1875. dec. 31-i mérleg szerinti 
értékmegállapításával szemben még csekély nyereséget" is sikerült elérni, nyilván a 
közben végbement árfolyamemelkedések miatt." 

Az 1871-es és 72-es konjunktúra-időszakban az Angol-Osztrák Bankkal együtt- 
működve nemzetközi bankintézetek létrehívásában is közreműködött (Angol-Német 
Bank, Német-Osztrák Bank), amelyek azonban nem bizonyultak életképesnek a válság 
után. 

Az Angol-Magyar Bank működésének legfőbb területe a közlekedési hálózat épí- 
tése, fejlesztése volt, ami mellesleg szorosan összefonódott a fentebb tárgyalt bank- 
hálózattal. A Borsod-Miskolci hitelbank igazgatósága nyíltan vallotta, hogy , miként 
a vasutak mentében ... gyakran közlekedési empóriumok teremnek, úgy a ... bank is 
csak mint előhírnöke tekintendő azon forgalomnak, melynek alapját — mint nagyszerű 
vasúti csomópont — városunk már ... bírja.""? Szinte minden évben megjelent egy-egy 
nagyobb tétel az értékpapírtárcában. 1868-ban és 1869-ben a Déli vaspálya bonjai, 
illetve elsőbbségi kötvényei vitték a prímet, 1870-ben — amikor mélypontra esett a köz- 


58 MOL FIK K 168 125. cs. 23—1875-—5185. A bajai kereskedelmi és iparbank közgyűlése, 1870. február 
20. 

59 Uo. 89. cs. 23-1874-10 482. Nagykanizsai kereskedelmi és iparbank közgyűlése, 1871. március 19. 

60 Uo. 46. cs. 23-1872—3429. A Debreceni ipar és kereskedelmi bank 1872. március 3-i közgyűlése. 

61 Cg1876V1905. Az A-MB 1877. május 17-i közgyűlése. 

62 MOL FIK K 168 126. cs. 23—1875—6943. A Borsod-Miskolci hitelbank közgyűlése 1871. március 12. 

lekedési vállalatok értékpapírjainak aránya (1690) — az Aradi közúti vaspálya került elő- 
térbe. 1871—1873-ban viszont az Északkeleti vaspálya elsőbbségi kötvényei domináltak 
a tárcában, amely kibocsátást sikerült a kritikus 1873-as évben nagyrészt lebonyolítani. 
Bekapcsolódott a bank számos más hazai vasúti emisszióba is.? Az Angol-Osztrák 
Bank révén olyan kimondottan nemzetközi szindikátusokban vállalt szerepet, mint a 
Rudolf vaspálya és az Elbevölgyi vasút, vagy a nemzetközi vasútikocsi-kölcsönző tár- 
sulat, összességében tehát az állapítható meg, hogy elkülönítetten nézve, a közlekedés 
finanszírozása nem okozott különösebb nehézségeket a bank fejlődésében. 

Lényegében ugyanez mondható el a bank ténykedéséről az államkölcsönök terü- 
letén. Már 1868-ban — ismét csak az Angol-Osztrák Bankkal karöltve — részt vett a 
4 /29/-os porosz államkölcsön kibocsátásában, viszont a magyar vasúti kötvényből 
mindössze 210 darabot jegyzett. (Az összes pesti jegyzések 87 850 darabra rúgtak.)" 
1872-ben jutott ebből a papírból nagyobb mennyiséghez (4200 db), de nem emisszió 
révén, hanem más alapítás kapcsán — óvadékképpen. Nem a magyar kormánnyal szer- 
ződő konzorcium, hanem az ún. eladási szindikátus tagjaként vett részt 1870-ben a 
magyar nyeremény-kölcsön értékesítésében. Mint ismeretes, a konzorciumot a Wiener 
Bank-Verein vezette, és a kölcsön a főváros kiépítésére szolgált. Nem ismerjük a ma- 
gyarországi jegyzések pontos arányát, de az bizonyos, hogy bankunk a Földhitelintézet 
árnyékában csak alárendelt szerepet játszott a csekélynek becsült hazai aláírásoknál." 

Az Erlanger bankok irányította konzorcium egyik tagjaként vállalkozott az 1872. 
XXXII. te. alapján kibocsátott úgynevezett 54 milliós kölcsön kibocsátására és elhe- 
lyezésére, amelyet aligha sorolhatott az igazán sikeres üzletei közé, bár számára így is 
nyereséget hozott." Szintén 1873-ban alakult a romániai 890-os vasúti törzsrészvények 
értékesítésére egy szindikátus, amelynek teljes lebonyolítása csak 1875-ben fejeződött 
be. Ebben bankunk — saját megítélése szerint — , csekély összegekkel volt érdekelve", 
ezért nem hozott számára komolyabb veszteséget. 

Modernizáló tudatunk számára talán csekélynek tűnhet az értékkészletben az ipar- 
vállalatok 1096-os aránya. A korszakba ágyazva azonban ezt tekintették természetes- 
nek. A két rendkívül súlyos veszteséget okozó vállalkozás (a határőrvidéki és besz- 
tercebányai erdőüzlet) kapcsán 1875-ben elhangzott magyarázkodás oly meggyőzően 
illusztrálja ezt, hogy érdemes hosszabban idéznünk: , Mindkettő a legfényesebb üzlet- 
korszakban (1871—1872) vette kezdetét, és csakhamar sikerülend mindkét vállalatra 
nézve külön részvénytársaságokat alakítani és így bank létünkre hivatásunkhoz híven 
megfelelő hasznot elérni és emellett kellő szakismeretek alapján létesítendő, tehát jöve- 
delmező, külön társulatok alkotása által a kereskedelemnek lendületet adni. 


63 Ezekről 1. FÖLDI, 1956. 45. 

64 MOL K 255 PM. Eln. 1082. cs. 1871—3700. 

65 A sorsjáték, 1943. 185—194. 

66 MATLEKOVITS, I. 1894. 435, és Cg 1876/1905. Az A-MB 1874. április 16-i közgyűlése. 

Az időközben beállott válság azonban annyira megváltoztatta ezen alapokat, hogy 
ezen üzleteknek ilyetén átruházása folytonos törekvéseink dacára is tökéletesen lehe- 
tetlenné lett, és más nem maradt hátra, mint az, hogy ezen üzleteket saját kezelés alá 
vegyük, illetőleg részletes eladásokat eszközöljünk. Reménylhettük akkor, hogy ez is 
csak átmeneti állapot lesz...""" (Kiemelés — K. Gy.) A , saját kezelésbe vétel" tehát a 
bank , hivatásától" való elfordulást jelentett, s a meg sem alakított részvénytársaságok- 
tól nem lehetett úgy megszabadulni, mint a vidéki bankok és a közlekedési vállalatok 
részvényeitől és kötvényeitől. Ráadásul a kimondottan hosszú távú határőrvidéki üzlet 
esetében , az erdőknek 24 év alatt foganatosítandó levágatását /2 évi részletekben fize- 
tendő mintegy 33 millió forintért" vállaló szerződés kötötte a társult bankokat a kincs- 
tárral szemben," A magyar kincstár viszont nem adta át a területeket szerződésszerűleg 
1873. október 1-én. A fűrészelt faáruk árdepressziója miatt másfelől a fakitermelés 
hatalmas veszteséget okozott. 1874-ben például — amikor a kimutatások már valame- 
lyest áttekinthetőek, a 3,9 milliós azévi veszteségből a két erdőüzlet több mint három- 
millióval részesült. Mindkét fojtogató hurokból csak 1876 folyamán sikerült a banknak 
kibújnia. 

Bank és ipar viszonyára talán még jellemzőbb a Salgótarjáni vasfinomító társulat 
esete. Ennek tárgyalása külön tanulmányt érdemel, ezért itt csak a bank szempontjából 
legfontosabb összefüggéseket vázoljuk. A nehézipari vállalat alapításakor a 2400 db 
részvényből az Angol-Magyar Bank 600 db átvételére kötelezte el magát." Ezután 
a bank és a vasfinomító kapcsolata rendkívül szorosra fonódott, bár a viszony nem 
volt mindig harmonikus. Előfordult, hogy a bank felmondta követeléseit, s megegyezés 
csak a , tartozásoknak a társulati vagyonra történő betáblázásával" jött létre." A kapott 
600-ból az Angol-Magyar 200-at az Angol-Osztrák Banknak adott át, ugyanannyit 
tartott meg magának, és ezeket még 1870-ben is a tárcájukban tartották."" A vállalat 
azonban veszteségesen termelt, és ezért 1872-ben az Angol-Magyar Bankkal és a bécsi 
Wechsler-bankkal kötöttek szerződést az alaptőke 4 millió forintra emeléséről. Ugyan- 
csak együtt tervezték azévben angol tőke bevonásával a British and Austro-Hungarian 
Coal and Iron Co. (Ltd.) gründolását, amelyből azonban végül semmi sem lett." Egy- 
részt mert az 1873 januári tőkeemelési kísérlet teljes kudarcot hozott, másrészt mert a 
válság a Wechsler-bankot csődbe sodorta." Az Angol-Magyar Bank átvett olcsón a 


67 MOL FIK K 168 129. cs. 23-1875—12 246. Az A-MB közgyűlése 1875. május 31. 

bécsiektől 14 200 részvényt, így 1874 februárjában a 40 000-ből 33 500 darabot he- 
lyezett a közgyűlésen letétbe. A majoritást azonban eltérően értékelte az iparvállalat 
és a bank. A válság idején is szanálásában reménykedő vasgyár azt emelte ki , hogy 
az Angol-magyar bank, mint legnagyobb részvényes a vállalatot saját érdekében tá- 
mogatni kénytelen..."" A bank viszont — , hivatása szerint" — azt értékelte, hogy , azon 
helyzetbe jutott, hogy ezen üzlet lebonyolításánál döntő befolyást gyakorolhasson", 
s önmaga megnyugtatására kijelentette, , hogy összes befektetéseinknek egy minden 
körülmény között kielégítő egyenérték áll szemben"," A nehézipar elhúzódó válságát 
azonban a bank korszerűsítési törekvései dacára már nem tudta kivárni. Sőt, a vasgyár- 
ba befagyott követelések árfolyamértéke tovább csökkent (100 frt befizetése után 1874. 
december 31.: a 36 frt, 1876. december 31.: a 25 frt), miközben a tárcában őrzött rész- 
vénymennyiség 36 000 fölé emelkedett." Végül a bank likvidációjakor a pakett a Wie- 
ner Bankverein kezébe került, amely a nyolcvanas évek elején fúzió révén létrehozta a 
Rimamurány-Salgótarjáni Vasmű Rt. elnevezésű hatalmas nehézipari komplexumot. 

A bank kiterjedt építőtevékenységével függött össze érdekeltsége a fővárosi és sze- 
gedi gép-téglagyárakban. 

Ha mindezek után a bank jövedelmezőségét vizsgáljuk meg, erős hullámzást ta- 
pasztalunk. ; 

Az 1867—70 közötti csökkenő irányzatot 1871 rekordja után újabb hanyatlás követte, 
míg 1873-tól az ismert okok következtében a bank veszteségessé vált. A nyereségben 
döntő — bár csökkenő arányú — szerepet játszott a kibocsátási és az értékpapírüzlet. Az 
utóbbi — mint már említettük — nemcsak 1870-ben hozott átmenetileg veszteséget, ha- 
nem az értéktárca árfolyamzuhanása meghatározó volt az 1873-as év üzleti eredmény- 
telenségében is. 1874 januárjában az igazgatóság még alábecsülte, sőt, úgy vélte, , hogy 
azok minden valószínűség szerint komolyabbak lettek volna, ha a tőke nagy része nem 
iparvállalatokba lett volna befektetve"." Mint az 1874-es veszteséglistából látható, az 
érvelésnek épp a fordítottja bizonyult igaznak. Mivel , jövedelmező nagyobb befekte- 
tésekre gondolni sem lehetett" az 1875 májusi közgyűlés alapszabály-módosítással , az 
üzletkört a tiszta bank- és letét-üzletre" korlátozta. A kör bezárult. Kihullott az eszköz- 
tárból az a faktor, amely a profitcsinálásban lendítőerőt adhatott volna. Ugyanakkor 
eldugultak az idegen tőkéket a bank felé áramoltató csatornák is: 1872 decemberéhez 
képest a forgalomban lévő pénztárjegyek 2 millióról 350 ezerre, a folyószámlabetétek 
5 millióról I millió alá csökkentek. Az iparvállalatokba befagyott aktívákhoz és a visz- 
szafogott alapítási tevékenység következtében célszerű magatartásnak a tőkefelszívás 
korlátozása tűnt, s a gazdaság egyéb szektoraiból is eltűntek a mobilizálható tartalékok. 


74 MOL Z 365-1-1 Salgótarjáni vasfinomító közgyűlése 1874. február 26. 
75 Cg 1876/1905. Az A-MB közgyűlése 1874. április 16. 

76 Uo. Az A-MB közgyűlése 1877. május 17. 

77 Economist, 1874. január, 90. idézi DON, 1961. 365366. 

Sőt, a bankba vetett bizalom megcsappanásával a források teljes kiapadásának veszélye 
szintén felrémlett. Egyedül idő kérdése volt, hogy belássák: a bank helyzete az elhúzó- 
dó válságban kilátástalanná vált. 


5. táblázat 
Nyereség/veszteség kimutatás (december 31., frt) 


EE 1868 —- 1870] 1871 — . — 
Nyereség] 587671 671 501742. 74213 1686 310 01] 
Üalszzses 138 8211167 934 101465] 22114 

TESRRRLRV AS (23.694) 1(33,596) (13,799) 1 (3.299) 


300 000 1222 3571146 2241275 216 1231 528 
E eg 399) 7 894) Te 299) ai HITET 


Kibocsátási üzletben 


Veszteség] [Ni 12171781 17815 101 488" 


saztüs 52747 
" 


37073 30526 


Kibocsátásokon 


o] ÚR (399) (0,699) 
Rentabilitás 10.3 
nyereség/saját tőke (90) 


tAz 1874 évi veszteség főbb tételei: 


1873 évi veszteség átvitele: 1217 178 
Leírások között (budai gyártelep, géptéglagyár, 

Salgótarjáni vasfinomító) 524 589 
Határőrvidéki erdőüzlet után 1 485 000 
Besztercebányai erdőüzlet után 1 633 860 
Vasútépítési vállalatok után 68 094 
Londoni telep 52 747 


A kvázi-internacionális bank 


Az Angol-Magyar Bank alakulásakor a többségi vélekedés szerint: ,,... a rendelkezés 
alatti tőkék alig kerülnének elő (hazánk) saját határairól oly gyorsan és oly mértékben, 
mint ... ha külföldi tőkék is szövetkeznének helyzetünk javítására, ha az idegen pénz 

hozzánk jő magát investálni.""" A bank azonban igazgatói szándéka szerint nem pusztán 
tőkeimportőr, hanem mint Széchenyi Béla idézett pohárköszöntőjében megfogalmazta 
, tényleg ... egy nemzetközi bank" akart lenni. 

Láttuk, hogy kezdettől fogva bekapcsolódott nemzetközi értékpapírüzletekbe, ame- 
lyek közül emlékeztetőül sorolunk fel néhányat: a porosz és román vasúti kölcsön, az 
Angol-Német Bank, az Elbevölgyi vasút, hogy csak a valóban internacionális, Mo- 
narchián kívülre nyúló ügyleteket említsük. Ezt , az angol-osztrák bankkal több évre 
kötött egyezmény" tette lehetővé. A szerződés szövegét nem ismerjük, s csak a vidéki 
bankokkal kötött megállapodások alapján gondoljuk, hogy ez is három évre szólhatott. 
Tartalmáról a bank üzleti jelentése annyit közöl, hogy , ez által Bécsben állandó képvi- 
seltetést nyertünk, kedvezően megállapított feltételek mellett és ezenfelül a jogot neve- 
zett pénzintézet bizonyos nagyobbszerű műveleteiben részt venni"." Az ilyen szerző- 
déses viszony akkoriban újdonság volt a magyar bankvilágban, hiszen a Creditanstalt 
még fenntartotta pesti fiókját, s csak 1871-ben kötött megállapodást a Hitelbankkal."" 
Az Angol-Osztrák Bankkal kötött egyezmény viszont azt jelentette, hogy Bécsben és 
Londonban a pesti bank nem jutott önálló szerephez. Ennek az lett a következménye, 
hogy Angliában bankunkat az Angol-Osztrák Bank pesti fiókjának tekintették." 

Már az is bizonyos nehézségeket okozott, hogy Triesztben ügynökséget állíthassa- 
nak fel. A tárgyalások 1868-ban kezdődtek, engedélyt a császári Belügyminisztérium- 
tól kellett nyerni, s ehhez a magyar pénzügyminiszter személyes közbenjárására volt 
szükség. 

Nem kívánták ugyan a bank alapszabályainak módosítását (nem is lett volna rá 
joguk!), de Triesztre vonatkozóan kitűztek , bizonyos teljesítendő feltételeket." Az 
ügynökség működését 1869 áprilisában kezdte meg, azonban már azévben 20 000 frt 
veszteséget szenvedett, így az 1870-es közgyűlésen ki is nyilvánították, hogy , nem 
ragaszkodnak fenntartásához"." A ciszlajtán területekre való független behatolás kí- 
sérlete tehát kudarcot vallott. 

Ezután került sor 1871 elején egy önálló londoni telep megnyitására (Lombardstreet 
46 E. C.). Ezzel , kölcsönös egyetértés alapján eloldódott az Angol-osztrák bankkal 
addig fennállott viszony", miközben köszönetet mondtak ,a jó szolgálatért és a baráti 
szívességért"." Ez bizonyára nem jelentette a kapcsolatok megszakadását, hiszen bécsi 


78 PN. 11868. február 4. Az Angol—-Magyar Bank. 

79 MOL FIK K 168 129. cs. 23-1875—12 246. Az A-MB közgyűlése, 1869. május 20. 

80 MICHEL, 1976. 225227; RÁNKI, 1982. 67. 

81 1871 júniusában jelent meg Londonban az Anglo-Hungarian Bitumenous Rock Paving Company Ltd. 
prospektusa, amely magyarországi levelezőjeként az Angol-Osztrák bank pesti fiókját jelölte meg. Lásd 
GL Loan and Company Prospectuses 1824-80. 

82 MOL FIK K 168 129. cs. 23-1875—12 246. A m. kir, pénzügyminiszter levele (1870. április 14.). 

83 Uo. Az A-MB közgyűlése 1870. május 3. 

84 Uo. 1871. május 17. 

képviselőre továbbra is szükség volt, de a bécsi összeköttetések többágúvá váltak. A 
Wechsler-bankkal való közös akció a vasiparban legalábbis erre utal. Így azonban az 
Angol-Magyar Banknak (szemben a Hitelbankkal) a válság idején volt ugyan saját 
londoni telepe, de nem volt komoly bécsi patrónusa. S a londoni telep 1873-ban , több 
szárazföldi ügyfelének fizetésképtelensége folytán" maga is több mint 160 ezer fo- 
rintnyi veszteséget szenvedett." Majd miután 1874-ben ismét csaknem 60 ezer forint 
deficit mutatkozott, ,,a Londonban gyakorolt banktevékenységet" beszüntették. Ekkor 
szerzünk tudomást , azon többször táplált szándékról", hogy Bécsben egy fiókintézetet 
állítsanak fel, amely azonban ekkor már realitását vesztette, mint írják: , hihetőleg hosz- 
szabb időn át nem fog tekintetbe vétethetni.""" 

A válság hatására tehát fel kellett adni a nemzetközi bankká válás szándékát. Kér- 
dés, hogy ezt megelőzően mennyiben teljesült? Tekintve, hogy az eredeti célkitűzések 
között , az Angol és Magyarhon közti pénzügyi s kereskedelmi viszonyok könnyebbí- 
tése és előmozdítása" kiemelt helyen szerepelt, legcélszerűbb lenne ennek az összeköt- 
tetésnek az erősségét mérni. Erre azonban nincs lehetőségünk. Az mindenesetre tény, 
hogy a Monarchia külkereskedelmi mérlege 1870 és 1873 között mind tetemesebb 
passzívummal zárult."" A bank persze minderről igen keveset tehetett. 


6. táblázat 
Váltóforgalom (millió frt) 


SZET 1868 ! 1869 ] 1870 ! 1871 ! 1872 ] 1873 Ea 
Pestre, Bécsbe, 

Külföldre szóló 59 186 20,1 21.9 új. 5 18,2 6,6 
e 01 EE C54 1 (228) I 812 2) Ka 9) Er 1) 


Összesen [27.87 KERET 


A nemzetközi kereskedelemben betöltött szerepét egyedül a váltóforgalom alaku- 
lásával tudjuk illusztrálni. 

Az éves váltóforgalom 1870-ig tágult, majd 1871-től fokozatosan összeszűkült. A 
külföldre szóló váltók aránya az első években az összes cirkuláció egynegyede körül 
mozgott, majd 1871-től (a londoni telep megnyitásának és az összforgalom kezdődő 


85 Cg1876V1905. Az A-MB közgyűlése 1874. április 16. 
86 MOL FIK K 168. 129. cs, 23- 1875- 12 246. Az A-MB közgyűlése 1875. május 31. 
87 MITCHELL, 1975. 489. 

hanyatlásának évétől) már az egyharmados hányadot súrolta. Abszolút értékben azon- 
ban maga is lassú csökkenést mutatott. Ez természetesen nem az Angliával való üzleti 
összeköttetéseket jelzi, arra azonban elegendő, hogy hatástalanítsa azt a dualizmuskori 
zsurnalista vélekedést, miszerint , az Angol-Magyar Banknak annyi volt a köze Angli- 
ához, mint a dalai lámának az anglikán egyházhoz"." 

Az 1872-ig font sterlingben befizetett alaptőke, az 1871 elejétől működő londoni 
telep, a nem elhanyagolható külföldi váltóforgalom, az európai szindikátusokban való 
részvétel mind annak a jele, hogy a bank lehetőségei szerint betagozódott a korszak 
nemzetközi kapcsolatrendszerébe. Ezáltal azonban még nem lehetett valóban , nem- 
zetközi bankká", többek között azért, mert Bécs szupremáciája alól nem tudta magát 
emancipálni, amit nemcsak azzal támasztunk alá, hogy nem mertek önálló bécsi fiók 
alapításával próbálkozni. Egy 1868-as metszetben arra is lehetőség nyílik, hogy a bank 
Osztrák-Magyar Monarchián belüli váltóforgalmának megoszlását is lokalizáljuk. 


7. táblázat 
A váltóforgalom 1868-ban (frt) 


u Összes Md: Cáláé 


Pestre 9 196 342 1 246 002 
12261 167 326 918 


317 788 dl 722 
be 


177006 38 371 


Egyértelműnek tűnik, hogy a készlet megoszlását nem vehetjük irányadónak, a for- 
galom alapján pedig Bécs fölénye stabilnak látszik, és nincs okunk arra, hogy ebben 
érdemi eltolódást feltételezzünk a következő években. (A váltók után befolyt kamat- 
összegek megoszlása legalábbis 1872-ig konstans maradt.) A váltóforgalom egészének 
megtorpanása, illetve hanyatlása nyilván nem pusztán a porosz-francia háború miatti 
tőzsdezavarokkal állt összefüggésben, hanem azzal is, hogy épp a londoni telep meg- 
nyitásának évétől hanyatlásnak indult a magyar agrárkivitel is. 1873-ban pedig már 
több gabonát hoztunk be, mint amennyit exportáltunk. Az Angol-Magyar Banknak 
tehát a Monarchia ciszlajtán területein, a magyar kivitelnek pedig a birodalmon kívüli 
világkereskedelemben csak statisztaszerep jutott. 


88 Fodor Oszkár: Pesti bankbukások. Az angol-magyar bank. A Pénzvilág, 1912. szeptember 14. 770. 

Így aztán szükségképpen megváltoztak a külföldi tőke beáramlásával kapcsolatos 
elvárások is. 1873-ra visszapillantó megnyitójában az új elnök, Tóth Vilmos már azt 
hangoztatta: ,,... az ország jobb financiális helyzetének alapfeltétele, hogy az ország ma- 
gát pénzügyileg is lehetőleg emancipálja, a mi csak akkor kivihető, ha a hazai pénzinté- 
zetek versenyképes helyzetbe juthatnának — ha a szükséges beruházási tőke az ország- 
ban találja fel forrását." (Kiemelés — K. Gy.) Annak felismerése volt ez, hogy a kül- 
földi tőke problémája nem ítélhető meg önmagában, ennek következtében a tőkeimport 
nagysága sem lehet mérvadó. Ez ismét nem túl eredeti megállapítás, de a figyelmeztető, 
józan hang az alapításkor még elveszett a hozsannázók hangversenyében. Azt, hogy a 
beruházásokhoz , kívánatos a külföldi tókék hozzánk özönlése" — mindenki tudta. Azt 
azonban kevesen ismerték fel 1867-ben, hogy , a tőke maga magát felemészti, ha több 
irányban nem értékesíttetik, vagy azt több oldalúlag nem hasznosítjuk. E fogékonyság 
nélkül a külföldi tőke minél szaporább, annál meddőbb."" (Kiemelés — K. Gy.) 

Bankunk szempontjából ez azt jelentette, hogy saját részvénytőkéjére sikerült ugyan 
nagyszámú nem magyarországi aláírót megnyerni (mintegy 800 ezer folyamodót), 
olyan időszakban, amikor a hazai jegyzők száma (23 220) önmagában is felülmúlta az 
aláírásra bocsátott mennyiséget (15 000). Másfelől azonban nem sikerült — működésé- 
nek jövedelmező szakaszában sem -— jelentős mértékben elhelyeznie magyar értékpapí- 
rokat a brit tőkepiacon, így a kibocsátási üzletben döntő mértékben a Monarchia belső 
felhalmozására kellett támaszkodnia. Az emisszióval kapcsolatos spekuláció viszont — 
különösen Magyarországon — épp azokat az összegeket szívta fel, amelyek az üzletvitel 
szempontjából, mint pénztárjegyre elhelyezett betétek, számításba jöhettek volna. A 
folyószámlabetétek szaporodását pedig — ismét csak főleg a magyar birodalomfélen — 
az hátráltatta, hogy az újonnan alapított közlekedési és iparvállalatok építésük időtarta- 
ma alatt inkább adósként szerepeltek a bank számláin. Így azután alkalomról alkalomra 
a részvénytőke , folyóvá tételére? is sor került, ami perspektivikusan mindig a tőke 
felemésztésével fenyeget. 

A válság azután megpecsételte a magyar módra működő, kvázi-internacionális mo- 
bilbank sorsát. Bukását tehát a kortársaknál sokkal kevésbé írjuk az igazgatók hibás 
számításainak rovására (bár a válságra való első reakció kétségtelenül a dolgok lé- 
nyegének fel nem ismeréséből adódott). A mélyben fekvő okot annak az 1873 után 
nyilvánvalóvá váló helyzetnek tulajdonítjuk, melyben bebizonyosodott, hogy a nélkü- 
lözhetetlen, főként infrastrukturális beruházások finanszírozásához szükséges külföldi 
tőkebeáramlás ellensúlyozására nem állt rendelkezésre elegendő, nemzetközi piaco- 
kon is versenyképes exportcikk, így a beruházások elhúzódó megtérülése idejére sem 


89 Cg1876V1905. Az A-MB közgyűlése 1874. április 16. 
90 PN. 1867. augusztus I. Hitelbank és ismét hitelbank, 

a tőkebehozatal folyamatossága, sem a belső felhalmozás mobilizálhatósága nem volt 
biztosított. 

A bank szerepét mégsem tekintjük csupán felületinek. A vidéki bankrendszer, a 
közlekedés kiépítésében, az iparfejlesztésben való közreműködés maradandó nyomo- 
kat hagyott a magyar gazdaságtörténetben. S az sem lehetett véletlen, hogy Lánczy 
Leó, a bank alig 20 esztendős főkönyvelője, aki ilyen minőségben Londont is megjár- 
hatta, a nyolcvanas évek elején döntő szerepet játszott a Kereskedelmi Bank modern 
vegyesbankká alakításában. 25 éves jubileumakor — számunkra már ismerősként csen- 
gő gondolatként — így fogalmazhatta meg akkorra már megvalósulóban lévő bankári 
hitvallását: ,,. . . fővárosunk, mint a magyar pénzpiac centruma ... az ország pénzpiaci 
fontos érdekeit az egyoldalú támasztól emancipálva, helyette a nemzetközi relátiók 
gondos ápolásával az egyetemes európai pénzcentrálisok szerves rendszerébe mint szá- 
mottevő faktor illeszkedjék be." 

Ami a Magyarországra irányuló brit tőkeimportot illeti, egyedül az Angol-Magyar 
Bank esetéből nem kockáztathatjuk meg messzemenő következtetések levonását. Már 
csak azért sem, mert ezzel a tanulmánnyal nem tekintjük a brit pénzpiac és a kiegyezés- 
kori Magyarország kapcsolódásainak vizsgálatát lezártnak, 

Az 1868-1879 közötti brit tőkeexport egészére nézve igen sokféle adat és eltérő 
módszerű számítás forog közkézen. A hatvanas évek végére például — amikor bankunk 
alapítása mérhető angol tőkebehozatalt eredményezett — a kortárs szigetországi becslé- 
sek még 1,5 milliárd font sterlingre tették a külföldi befektetéseket, amelyet a történel- 
mi kritika azóta több alkalommal már alább szállított.? A legfrissebb számítás szerint a 
külföldi hitelezés mérlege aligha haladta meg az 500 millió fontot." 

Két különböző metódussal készített éves adatsor pedig egybehangzóan tanúsítja, 
hogy a brit tőkeexport igazi virágkora a hetvenes évek első felére esett (a csúcs: 1872), 
így az évtized közepétől már a meglévő kölcsönállomány kamataiból és osztalékaiból 
finanszírozták az újabb külföldi befektetéseket." Erre annál is inkább szükség volt, mert 
az évtized második felében a brit kereskedelmi mérleg addig soha nem tapasztalt mér- 
tékben passzívvá vált, aminek fedezése leapasztotta az újra kivihető tőkefelesleget. 

Ekkorra nemcsak az évente külföldön befektetett tőókemennyiség esett vissza (a 
mélypont: 1877), hanem iránya és jellege is átalakult." A hetvenes évek elejének nagy 
fellendülésekor elsősorban Európa és Észak-Amerika független államai jutottak köl- 
csönhöz. 1875 után — az általános visszaesés időszakában Európa jelentősége harmad- 

lagossá vált, s megnőtt a brit birodalom mérsékeltövi újtelepes kolóniáinak részesedése. 
Legjobban persze továbbra is az USA állam- és vasúti kötvényei jövedelmeztek. A brit 
beruházók természetadta módon éltek azzal a jogukkal, hogy pénzüket rugalmasan oda 
koncentrálják, ahol a legmagasabb hasznot remélhették. Az Economist vezércikkében 
megfogalmazott alapelv nem volt újkeletű: , Semmi sem lehet jobb és kívánatosabb, 
mint hogy a tőke azokból az országokból, ahol bőven található, oda megy, ahol szűké- 
ben vannak, feltéve, ha olyan országokba áramlik, amelyek becsületesek és visszafize- 
tik, és olyan feltételek mellett, amelyek kifizetődőek a hitelező számára.""" 


96 ECONOMIST, 1868. július 18. 817. Foreign Investments. 


GRÜNDOLÁS 1869-BEN" 
A Franco-Magyar Bank 


.5.. Nekem nincs semmim, neked nincs semmid, neki nincs semmije... Vagyis any- 
nyink van, éppen annyink, hogy nagy gyárat alapíthassunk. Mit veszthetünk? Keres- 
ni meg mindig kereshetünk. .."" Bizonyára sokan emlékeznek még Andrzej Wajda Az 
ígéret földje című filmjéből az eredeti Reymont-regény fenti mondataira. Talán épp 
szélsőséges mivolta miatt kitűnően illusztrálja, hogy a tőketársuláshoz nem egyszerűen 
pénzre, hanem tág értelemben vett hitelre van szükség. Széchenyi megfogalmazásá- 
ban: , Mennél nagyobb bizodalmat "s bátorságot nyújthat valaki az ő kezei közt lévő 
vagyonunkról, annál több Hitele — Credituma van."? Ugyanígy igaz ez, ha egy vállalat 
alapítása (gründolása) részvénytársasági formában történik, amelynél a , részvényesek 
. .. a társaság kötelezetségeiért csakis részvényeik névértékéig felelősek"? 

Az 1867-1873 közötti időszakot Közép-Európában az alapítási láz időszakának 
szokás nevezni. Különösen a hitelintézetek szaporodása öltött fantasztikus méreteket: a 
jelzett időben csak Bécsben 63 bank létesült, Pest-Budán pedig 22, jóllehet a takarék- 
pénztárakat és hitelszövetkezeteket nem is vettük figyelembe. A bankalapítás nem igé- 
nyelt különösebb előkészületeket, sőt, építkezést sem, az üzletet meg lehetett kezdeni, 
ha kibéreltek néhány szobát és beszereztek egy tűzbiztos páncélszekrényt. 

Szinte mindennapos volt tehát, ahogy gróf Károlyi Ede országgyűlési képviselő 
1868 novemberében a Nagyméltóságú Földmíves-, Ipar- és Kereskedelemügyi (FIK) 
Miniszterhez fordult: ,,... alólírott, belföldi nagytekintélyű bankházakkal és tőkepénze- 
sekkel, valamint a bécsi és párisi piacon első rangot elfoglaló bankintézetekkel egye- 
temben Pesten v Franco-magyar bankx elnevezés alatt részvény-társaságot szándékozik 
felállítani ..."", s az alapszabály-tervezet jóváhagyását kérte. 

Valószínűleg akkoriban sem volt könnyebb kinyomozni, vajon kik álltak a gründolás 
hátterében? Az egyik beadványon például említik a Deutsch Ignácz és fia" céget az ala- 
pítók között, s az első kormányzótanácsban szerepel is Deutsch Bernát, az 1856 óta 
Pesten bejegyzett, aradi eredetű gabonakereskedő cég főnökének fia. Az alelnöki szék- 
be kerülő Strasser Alajos mögött nyilván a Győrből Pestre származott, s szintén 1856 
óta regisztrált Srrasser és König terménykereskedő cég állt, amely egy későbbi, 1872- 

es részvénylista szerint az akkor mintegy 20 000 deponált részvényből egymaga több 
mint 1100-at helyezett letétbe." A kormányzótanácsban találjuk Kohen Ignácot, aki 
épp akkoriban alakítja át 1857 óta protokollált terménykereskedő cégét magánbank- 
házzá, és — aligha véletlenül a Franco-Magyar Bank vezérigazgatója lesz." Az elnöki 
szék természetesen gróf Károlyi Edének jutott, s ez korántsem puszta arisztokratikus 
dekoráció, hanem mintegy tudomásul vétele annak, hogy agrárországban az ingatlan 
, nagyobb bizodalmat nyújthat". A főváros zsidó terménykereskedői és a terményeket 
előállító nagybirtok a konjunktúra idején még teljes egyetértésben tüsténkedtek a világ- 
ra segítendő intézmény körül. 

A beadványban említett bécsi és párizsi háttér a belföldinél jóval homályosabb. 
A Franco-Magyar Bankot ugyanis (egy sor monarchiabeli intézettel párhuzamosan) 
a bécsi Franco-Osztrák Bank alapította, amely azonban csak 1869 februárjában kezd- 
te meg működését. Mindkét bank kormányzótanácsában ott találjuk főszereplőként 
báró Erlanger Victort, akinek valóban voltak Monarchián kívüli tőkekapcsolatai. Az 
Erlanger család egyike volt a 19. század jellegzetes kozmopolita bankárdinasztiáinak." 
Az apa, Raphael Erlanger 1816-ban tűnt föl Frankfurtban. Először a Rothschildok ot- 
tani üzletében gyakornokoskodott, majd — nyilván a szerencsésen kiépített üzleti kap- 
csolatokat is felhasználva — Erlanger £ fiai címen saját bankházat nyitott, s az ötvenes 
években egy sor német bankintézetet alapított. Négy fia közül Ludwig (1836—1898) a 
frankfurti házat vezette tovább, Frédéric-Emile (1832—1911) először 1859-ben Párizs- 
ba ment, ahol a Crédit Mobilier-vel (a Pereire testvérek Rothschildokkal konkuráló 
modern hitelbankjával) épített ki szoros kapcsolatokat, majd 1870-től véglegesen Lon- 
donban letelepedve kereskedőbankot nyitott E. Erlanger £ Co. címen. A legfiatalabb, 
Victor (1840—1894) pedig a bécsi ágat teremtette meg. A nemzetközi hálózat kiépülése 
tehát az 1860-as évekre tehető. Akkor kapcsolódtak be nagyobb arányban az értékpa- 
pír-kibocsátási üzletbe: 1863-ban például Tunisz államadóssága körül bábáskodtak, s 
egy balsikerű emisszióban (kibocsátásban) is részt vettek, az amerikai polgárháború 
déli államainak nyújtott úgynevezett konföderációs kölcsönakcióban.? 

A , bécsi és párizsi első rangú bankintézetre" való hivatkozást tehát ügyes blöffnek 
kell tekintenünk. A háttérben álló kül- és belföldi tőókepénzesek inkább egy feltörekvő, 
újgazdagodó gárda újító szellemű képviselői voltak. 

Egy bank megindításához kellő helyismerettel rendelkező szakértő tisztviselőre is 
szükség van. Az áruosztály élére a 34 éves Jacob Herzl, zimonyi születésű kereskedő 
került (az ottani rabbi unokája, a modern politikai cionizmus megteremtőjének, Te- 

odornak az apja), aki különösen a faüzletben volt jártas." A bank első főpénztárosa 
pedig a 29 éves Ludwig Kainrath lett, egy bécsi katolikus vasöntő fia, aki a hatvanas 
években az Osztrák Nemzeti Bank tisztviselőjeként tűnt föl Pesten." 

Az alapszabályok szerint a tervezett bank célja , a Franciaország és Magyarhon köz- 
ti pénzügyi, kereskedelmi és vállalati viszonyokat, valamint Magyarhon hasonnemű 
belső viszonyait mindenképp könnyíteni és előmozdítani".!?" Az engedélyező kormány- 
zatot ez azonban vajmi kevéssé érdekelte, figyelmét kizárólag arra irányította, hogy 
a tervezet megfelel-e a törvényes előírásoknak. A törvényt pedig — az abszolutizmus 
kori rendeletek hatályán kívül helyezése miatt — 1840-es, jócskán elavult cikkelyek 
jelentették. 

A FIK élén álló, örmény származású Gorove István természetesen kikérte az igaz- 
ságügyi és a pénzügyi tárcát vezető kollégái véleményét. Az igazságügy minisztérium- 
nak mindössze néhány , apróbb jogi kifogása volt". Így például az 1840: XVIII. tc.-től 
eltérésnek tartotta, hogy a tervezet csak 5 részvény után akar egy szavazatra jogot adni 
a közgyűlésen, ami nyilvánvalóan a kisrészvényesek érdekei ellen irányult." A Pénz- 
ügyminisztérium átiratában (Budáról) ahhoz sem járult hozzá, hogy a már amúgy is 
igen széles üzletkört a biztosítási és jelzálogüzlettel parttalanítsák." Közben persze 
Wass Samu gróf (a folyamodók egyike, aki azután nem került be akormányzótanácsba) 
szóban ígéretet tett, hogy a szabálytervezetet az észrevételeknek megfelelően átdolgoz- 
zák, így azt 1869. január 10-én Gorove a Legkegyelmesebb Úrhoz terjesztette fel jóvá- 
hagyásért a király személye körüli minisztériumon keresztül. Az engedély január 22-i 
keltezéssel meg is érkezett Bécsből." A kérelem tehát két hónap alatt bejárta a kettős 
monarchia összes bürokratikus útvesztőjét. 

A bank azonban csak akkor kezdhette meg működését, ha az alaptőke 3090-át be- 
fizették (ez a szokás az abszolutizmus osztrák szigorúságából maradt fenn). Így aztán 
a tervezett 32 millió ezüstforint alaptőkéből csak 8 milliót kívántak aláírásra bocsátani 
(40 000 db 200 forintos, illetve 500 frankos részvény útján, amiből azonban egyelőre 
csak 2 400 000 forintot kellett ténylegesen befizetni. A csillagászati összegű külföl- 
di tőkebeáramlás helyett még az indulótőke megszerzése is a bécsi és pesti tőzsdén 
történt. 1869. február közepén dobták a Franco részvényeket piacra anélkül, hogy hi- 
vatalosan jegyezték volna árkeletét valamelyik tőzsdén. Nem is jegyezhették, hisz az 
alakuló közgyűlésre csak február 21-én került sor, s ott véglegesítették az alapszabá- 
lyokat és választották meg a kormányzótanácsot. Addigra azonban a részvények — nem 

hivatalos forgalomban — már ,, 18—20 frt szilárd agio [felár] mellett keltek"."" Vagyis ha 
az alapító szindikátus tagjai egy részvényt névértékben (60 forint tényleges befizetés) 
vettek át, már 80 forintért adhatták el, ami 3396-os tiszta nyereséget hozott számukra. 
A spekuláció forrása volt az ezüstértékben kitűzött alaptőke is, mivel az ezüstforintnak 
jelentékeny felára volt az osztrák értékű papírforinthoz képest, így a 60 forintnyi be- 
fizetés ezüstben árfolyam szerint 75 forint 75 krajcárt ért papírértékben, s a bank első 
mérlegében így is került könyvelésre. 

Olyan gyors és olyan hatalmas nyereségre volt kilátás, ami már nemcsak a 
börziánerek fantáziáját hozta lázba, hanem a kisemberekét is. Pesti magánbankházak 
sorra kaptak megbízásokat különféle értékpapírok beszerzésére és eladására, s a speku- 
láció éllovasa a Franco-Magyar Bank volt. Még a legkomolyabb embereket is magával 
ragadta az árfolyam mozgása, s a börzéző felcser páciensei sohasem lehettek bizonyo- 
sak abban, hogy , vajon a pulzus, vagy a kurzus emelkedésén" jár-e a doktor esze." 

Nyilvánvaló, hogy a részvények többsége így kelt el — nyilvános aláírásról nincs 
is tudomásunk - s az alakuló közgyűlés körül is sűrű homály lebegett. Az egyik köz- 
gazdasági lap óvott attól is, hogy , nálunk is meghonosulna a francia nevű créditek 
humbugja, mely Bécsben is már itt-ott befészkelte magát. .."."" Az alapítók a papírok- 
nak csak töredékét tartották meg maguknak (a Franco-Osztrák Bank esetében például 
a részvények negyedrészét) s így a bank 1869 áprilisában megkezdhette működését a 
Feldunasor gróf Nákó-féle házának első emeletén, a mai Gresham-palota helyén. 

A bank hatalmas üzleti forgalmat bonyolított le, vállalatok sorát alapította, miköz- 
ben , tőzsdei műtéteket eszközölt saját, valamint idegen rovásra", magyarán rendsze- 
resen spekulált saját részvényeivel is. Érdeklődése részben a közlekedés felé fordult, 
létrehozta a Magyar-Lloyd gőzhajózási társaságot, építettea MÁV Károlyváros-Fiume 
közötti pályaszakaszát. Pénzügyi kapcsolatot épített ki a Balkánnal, bankot alapított 
Eszéken és Belgrádban, de igényt formált a magyar állam bankárjának pozíciójára is 
(nyereménykölcsön, 30 milliós kölcsön), végül egyike volt az Andrássy út építésére 
vállalkozó pesti építőtársaság gründolóinak." A válságos 1873-as évet azonban két 
és fél millió forintos veszteséggel zárta, hogy aztán sohase tudjon többé talpra állni. 
Felszámolásának körülményei éppoly homályosak maradtak 1876 nyara után, mint 
ahogy alapításának részleteit is csak mozaikszerű forrásokból próbálja összeállítani a 
történetírás. 


16 PN. esti, 1869. február 23. Hetiszemle. 

OSZTRÁK CREDIT — MAGYAR HITEL 
Az Osztrák Creditanstalt és a Magyar Általános Hitelbank kartellje 
(1871—1900) 


A magyar gazdaságtörténet-írás sztereotípiái közül egyike a legbejáratottabbaknak, mi- 
szerint az 1867-ben alapított Magyar Általános Hitelbank az , osztrák Rothschildok és 
a bécsi Creditanstalt" teremtménye volt, s hosszabb távon a , Rothschild-Creditanstalt- 
csoport" érdekkörébe tartozott.! Amilyen könnyűnek tűnhetett papírra vetni az ötvenes 
években azt az állítást, hogy mondjuk a Magyar Általános Hitelbank a , Rothschildek 
bankja" volt," s ezt így felidézni később sem okozhatott több gondot, annyival bonyo- 
lultabb a mából visszatekintve pontosan megválaszolni a kérdést: kié egy bank, kikhez 
tartozik egy részvénytársasági formában szerveződött pénzintézet? Kik rendelkeznek 
vele? A részvények többségi tulajdonosa? És/vagy a menedzseri székek, a döntő posz- 
tok betöltői? És mitől, kiktől függ a vezetők kiválasztása? 

Miközben evidenciának számított historikus berkekben a legnagyobb magyar bank, 
a Hitelbank Rothschild-Creditanstalt csoporthoz tartozása, ennek a viszonynak konk- 
rét, kartellszerződésben rögzített formája, a Creditanstalt pesti fiókjának a Hitelbank 
bank- és áruosztályakénti átvétele és 1871 és 1900 közötti szerződéses működtetése 
sokáig elkerülte a történetírás figyelmét. Sem a szerződés megkötése 1870 végén, sem 
annak módosításai és megszűnése nem tematizálódott a finánctőke térhódítását széles 
ecsetvonásokkal festő marxista gazdaságtörténetben." Ránki György csak kései, a Hi- 
telbank 20-as éveiről írott úttörő tanulmányában utalt a szerződés századeleji módosí- 
tása kapcsán magára az eredeti, 1871-es kontraktusra." Bár tekintettel kell lennünk arra 


1 Az , ősszöveg": , Egyes osztrák és külföldi tökések ..., magyarországi üzleteik kiterjesztése céljából, 
bankokat alapítottak Pesten, amelyek nem egyszerűen fiókok voltak, mert ezekben a magyar birtokos 
osztályok és a magyar burzsoázia is részesedett és irányításukban is részt vett. Igy például a magyar 
nagybírtokosság és nagyburzsoázia tagjainak a részvételével alapította meg 1868-ban (sic!) az osztrák 
Rothschild-csoport a Creditanstalttal a Magyar Általános Hitelbankot..." SÁNDOR, 1954. 20. A kano- 
nizált későbbi változat: , A konszolidáció és a fellendülés hatására, amely a kiegyezést megelőző poli- 
tikai válságot és mérsékelt konjunktúrát felváltotta, mindenekelőtt megindult a külföldi, föként osztrák 
banktőke nagyarányú behatolása. Az osztrák Rothschildok a bécsi Creditanstalttal és amagyar nagybir- 
tok és nagytőke képviselőinek részvételével 1867-ben a Magyar Általános Hitelbankot... alapították." 
Továbbá: , A kiegyezés után létesült öt nagybank közül egyedül a Hitelbank vészelte át a válságot; 
csupán a legerősebb külföldi tökeérdekeltség, a Rothschild-csoport tudta megtartani magyarországi 
előretolt állását." BEREND-RÁNKI, 1972. 24-25, 26. 

2 SÁNDOR, 1954. 321. 

3 Sem SÁNDOR VILMOS (1954), sem BEREND-RÁNKI korai műve (1955) nem tett említést a két bank 
kartelljéről. 

is, hogy a Hitelbank anyaga az államosítás után viszonylag későn került levéltári őrizet- 
be5, nehéz szabadulni attól a feltételezéstől, hogy a szerződés Compassokból, sajtóból 
jól ismerhető története azért merült hosszú időre a feledés homályába, mert nem igazán 
illett a monopolkapitalizmus ismert sémájába. Már maga az 1871-es kartellszerződés 
is túl korainak tűnhetett, hiszen akkor még a szabadversenyes kapitalizmus kora vette 
kezdetét, az pedig, hogy a magyar nagybank önállósulási törekvése épp a századfordu- 
lón szabadította meg magát külföldi , gazdájának" gyámkodásától, végképp nem illett 
bele a külföldi tőke imperialista függőséget generáló elméletébe. Ráadásul épp az a 
Kornfeld Zsigmond lett a Creditanstalttal szembeni önállósodás élharcosává, aki 1878- 
ban még a Rotshchild-Creditanstalt csoport megbízottjaként érkezett Prágából a MÁH 
igazgatói székébe. Mindennek utólagos problematizálása nem változtat azon a histori- 
ográfiai adottságon, hogy a Hitelbank bécsi csoporthoz tartozása, ettől való függősége 
oly mértékben eleve elrendeltnek látszott, hogy annak konkrét formája, a szerződés 
változásai egyáltalán nem kerültek a gazdaságtörténetírás látószögébe. 

Tanulmányunkban ezeknek a kérdéseknek a megfejtéséhez igyekszünk hozzájárul- 
ni, amikor újra felvetjük a kérdést: , kié" egy bank, konkrétan a Magyar Általános Hi- 
telbank a 19. század utolsó harmadában, s ki rendelkezik vele, a posztok betöltésénél, 
az üzletek és a nyereség felosztásakor? 

A Magyar Általános Hitelbank alapításának előzményei pontosan még nem tisztá- 
zottak. Lónyay Menyhért naplójában egy 1867 március eleji, bécsi bejegyzésben buk- 
kan fel először az ötlet. Ennél a megkeresésnél a , pénzerőt" Schey Frigyes, a Kőszeg- 
ről Bécsbe származott magánbankár képviselte." Legközelebb 1867 májusában, Budán, 
illetve augusztusban Vöslauban járt nála az ügyben Wodianer Mór, a még a reformkor- 
ban Magyarországról Bécsbe származott bankár." A Creditanstalt igazgatótanácsában 


u 


A Hitelbank gépiratos levéltári repertóriumát összeállító Sárközi Zoltán szerint az első, töredékes anyag 

1952-ben, az igazán értékes történeti állagok 1955-ben kerültek a levéltárba. SÁRKÖZI, 1980. 38. 

6  , Festetics Béla és Schey Frigyes egy credit anstalt felállítás végett ostromoltak. 10 millió pénzről ren- 
delkeznek mint mondá. — mondám adják be programjukat írásba." Lónyay Naplók, (Bécs, 1867. március 
6.) MOL Mt. 37 154. LXVI. 509. Schey Frigyes (Kőszeg, 1815—Bécs-Lainz, 1881) 1855-ben, apósa, 
,J. Landauer halála után alapította saját nagykereskedő cégét, amely egyike volt a bécsi , Hochfinanz" 
élenjáró képviselőinek. 1859-ben Fülöp nevű nagybátyjával együtt — koromlai előnévvel — osztrák 
nemességet kapott. 1863: osztrák lovag, 1869: osztrák bárói rang. 1861—1869 között egy év megsza- 
kítással az Osztrák Nemzeti Bank igazgatósági tagja. Österreichisches Biographisches Lexikon 47. 
1991. 100-101 (J. Mentschl). A Schey-családról lásd: ZSL 1929. 770; KEMPELEN, III. 1939. 135—136; 
GUDENUS, III. 1998. 240-241. A család történetével legújabban Söptei Imre köszegi levéltáros kolléga 
foglalkozott. Ezúton köszönöm szívességét, hogy két témába vágó előadásának szövegét még kéziratban 
rendelkezésemre bocsátotta. A Schey-család Kőszegen (Szombathely, 2004) és A főkormányzó bankárja. 
Báró koromlai Schey Fülöp (1798-1881) (Győr, 2005). Az első megjelent: In: Előadások Vas megye 
történetéből V. Szombathely, 2010. 23—39. 

7 Lónyay Naplók, MOL , Wodiáner ... a nagy creditanstalttal ált [sic!] elő — tehát hitelünk lenne. — be 

szép lenne ezt felhasználni. — most a politikai szélcsendben." (Buda, 1867. május 17.) Uo. (számozat- 

lan); ,,... Wodianer a magyar hitelbank ügyében volt[...], ez utóbbi minden nap nálam." (Vöslau, au- 

gusztus 2.) uo. (számozatlan) Wodianer Mór (Szeged, 1810-Baden, 1885) 1840-ben saját nevén nyi- 

1867 május végén került napirendre egy magyarországi , Creditanstalt" alapítása. A 
szövegből egyértelműen kiderül, hogy a bank eszméje nem a Creditanstalt vezetői és 
nem is a Rothschildok fejéből pattant ki. Az előterjesztő, Teodor Hornbostel igazgató 
alapítóként a már említett Wodianer és Schey mellett egy harmadik magánbankárt, 
Todescót nevezte meg, s csak zárójelben tette hozzá, hogy , állítólag Rothschild báró 
és a Darmstadter Bank is érdeklődik a dolog iránt"." Az alapítók megkérdezték a Hitel- 
intézetet, hogy , hajlandó volna-e társalapítóként beszállni", de egyúttal céloztak arra 
is, hogy , legfeljebb 2 milliós részesedést" áll módjukban ajánlani." Az igazgatóság 
megvitatta a kérdést, s arra a megállapításra jutott, hogy , különböző megfontolásokból 
bölcs lenne ezzel az új intézménnyel baráti viszonyba lépni", s a felkínált részesedést is 
elfogadni. A kérdésre, hogy miként viszonyul a CA pesti filiáléje ehhez az új társulat- 
hoz, a választ , egy későbbi, érett döntés számára" kívánták fenntartani." Végül a kikül- 
dött komité javaslatára június 4-én az igazgatótanács elhatározta a maximum 2 milliós 
részvételt, azzal a megjegyzéssel, hogy a nyilvános aláírásra bocsátandó 3 millió révén 
ezt akár ki is lehet majd egészíteni." 

Nem követjük itt tovább nyomon, hogy miként lett a , magyar anstaltból" Magyar 
Általános Hitelbank. A bank alapítástörténete ugyanúgy nem vág ezúttal témánkba, 
mint ahogy a Creditanstalt pesti fiókja utolsó éveinek történetét is mellözhetőnek 
érezzük. Mint láttuk, a Hitelbank ötlete eredendően sem a Rothschildoknak, sem 
Creditanstaltnak nem tulajdonítható. Az mégsem lehetett véletlen, hogy az alapítás 
körül szorgoskodó bécsi bankárok szinte mindegyike kötődött valamilyen módon Ma- 
gyarországhoz. A származás mellett itt olyan tényezőket érdemes hangsúlyozni, mint a 
magyarországi földbirtok és vasúti vállalatokban való érdekeltség. 

Most csak annak a kérdésnek a felvetését tartjuk indokoltnak, hogy vajon miért 
érezhette a Creditanstalt 1870 végén úgy: eljött az ideje, hogy pesti fiókja fenntartása 
helyett szerződéses viszonyba lép a Magyar Általános Hitelbankkal? Intézményesen 


tott nagykereskedést Bécsben, de eközben tagja maradt a pesti atyai cégnek is (Wodianer et Sohn) 
Apja, Sámuel 1844-ben kapott magyar nemességet, Mór 1863-ban osztrák, 1874-ben magyar báró lett. 
1860-tól az Osztrák Nemzeti Bank igazgatósági tagja, 1863-tól alkormányzója. KEMPELEN, I. 1937. 
42-45; GYÖMREI, 1957. 236, 250-253; BÁCSKAI, 1989. 153-169. Ebben a kötetben: Rothschild-Sina— 
Wodianer, 

8 A Hermann Todescos Söhne cég, alapítója Pozsonyból származott Bécsbe (1792-1844). Vagyonát 
a selyem- és textiliparban alapozta meg. A hatvanas években fiai, Ede és Moritz vezették a bankhá- 
zat, 1861-ben lovagi, 1869-ben bárói címet nyertek. ZSL 1929. 901; KEMPELEN, II. 1938. 12-13; 
MCCAGG, 1972. 57-58. Talán nem puszta véletlen, hogy a Schey és a Tedesco leszármazottak egy 
évben, 1869-ben kaptak bárói címet. 

9  CA-Archiv, Verwaltungsrath-protokolle (1867. május 28.). Az igazgatótanácsi jegyzőkönyvekbe először 
Eduard Márz szíves engedelmével nyertem betekintést. 

10 Uo. A döntés előkészítéséhez egy bizottságot küldtek ki. Az öt igazgatótanácsosból és igazgatókból álló 
komité az alapszabálytervezet ismeretében megállapította, hogy , semmi olyan körülmény nem forog 
fenn, amely az Intézetet arra indítaná, hogy az üzletben való részvételről lemondjon," CA-Archiv, (1867. 
június 3.) 

II CA-Archiv (1867. június 4.) 

mi a különbség a saját fiók és egy másik bankkal közös kartellben működtetett bank- és 
áruosztály között??? 


A kartellszerződés 


A Creditanstalt 1857-ben létesített pesti fiókja és az 1867 augusztusában megalakí- 
tott Magyar Általános Hitelbank párhuzamosan üzemelt 1867 és 1870 között. 1870 
decemberében került sor a kartellmegállapodás megkötésére (ezt rendkívüli közgyű- 
lés szentesítette december 29-én, majd a részletes instrukciókat 1871 február elején 
rögzítették). A megállapodás lényege az volt, hogy a Creditanstalt megszüntette pesti 
fiókját, s csendestársként 3 millió forinttal beszállt a Hitelbanknak a pesti fiók alapján 
létesítendő bank- és áruosztályába (ez tulajdonképpen megfelelt a fiók korábbi éves 
dotációja összegének). Ennek fejében — mindaddig, amíg a Hitelbank nem emeli fel 
alaptőkéjét — a bank- és árusztály nyereségéből (és veszteségéből) 5096-os arányban 
részesedik (a tőkeemelés után pedig majd 4090-al). Ezzel szoros összefüggésben a CA 
vállalta, hogy nem állít új fiókot Pesten, a Hitelbank viszont Bécsben mindennemű 
üzletét a CA-n keresztül bonyolítja le. Ezt az üzletpartneri kizárólagosságot kölcsönös 
províziómentességgel is megerősítették. Sőt, ezt kiegészítette az ún. participációs üzle- 
tek paritásos kölcsönössége: eszerint a Hitelbank 1596-kal részesedik a CA 3 milliónál 
nagyobb befektetési üzleteiből, a MÁH másfél milliónál magasabb üzleteiben viszont 
a CA kap részt 3096 erejéig. Mindehhez járult még a folyóüzletben — a szerződés sze- 
rint meglehetősen egyoldalúnak látszó — kooperáció. A CA 1 millió forintig (jegybanki 
kamatlábon) nyílt folyószámlahitelt, (496 jutalék ellenében) szintén 1 millió forintnyi 
elfogadványi hitel és (szintén jegybanki kamatlábon) 2 és fél milliós visszleszámítolási 
hitelkeretet nyitotta MÁH számára. Ezeknek a korlátozott kedvezményeknek a garan- 
ciájául (a szerződésben ezt , érdekbiztosításnak" nevezték) a bank- és áruosztály vezető 
tisztviselőit csakis a CA előzetes egyetértésével lehetett kinevezni, valamint 2 helyet a 
Hitelbank kormányzótanácsában a CA tölthetett be. Kiterjedt a szerződés a CA köte- 
lékéből átvett tisztviselők nyugdíjára vontakozó részletkérdésekre is. A kontraktus 10 
évre köttetett, amelyet a CA legkorábban 5 év múlva, 1875 első harmadában mondha- 
tott (volna) fel, majd 10 év múlva már mindkét fél élhetett (volna) felmondási jogával." 
Erre azonban nem került sor, s az eredeti szerződést — csekély módosításokkal — még 
1886 elejétől is újfent meghosszabbították. Apróbb változtatásokat csak a participációs 


12 Üzemtörténeti értelemben sem tartható tehát a megállapítás, amit az első magyar banktörténeti áttekintés 
szerzője sugallt: , A Credit-Anstalt ezen (pesti) fiókjából alakult 1867-ben a magyar általános hitel- 
bank..." VARGHA, 1885. 60. A CA pesti fiókja 1871 elejétől beépült a Hitelbank szervezetébe, de a két 
bank még hosszú időn keresztül egy kartellszerződés formájában működött együtt. 

13 MOL Z 51 MÁH Titkárság, 56. cs. 831. t. 

és a folyó üzletben határoztak el: a CA 2 millió fölötti részesedésekor 2096-ot, a MÁH I 
millió fölött 3596-ot kapott. Csökkenő limit mellett tehát nőtt a részesedési arány mind- 
két fél számára. 2 millióra emelték a nyílt folyószámlahitel és az elfogadványi hitel 
felső határát is (az előbbinél 1 millióig maradt a jegybanki kamatláb, afölött azonban 
plusz 196-ot kellett fizetni a hitelért, az elfogadványi hitel províziója nem változott). 

Érdemi tárgyalások a szerződés tartalmának módosítására a nyolcvanas évek végén 
kezdődtek. A háttérben kemény csatákra következtethetünk, ahol végül kompromisz- 
szum született." A MÁH igazgatósága az alábbiakkal indokolta a szerződés módosí- 
tását: , Készséggel elismerjük az osztrák hitelintézettel fenálló szoros üzleti viszony- 
nak eddigi előnyeit intézetünkre nézve. Nem zárkózhatván el azonban egyrészt annak 
megfontolása elől, hogy hazánk pénzügyi fejlődésében időközben történt haladás és 
intézetünk jelenlegi állásának követelményei a 20 év előtt kötött egyezmény lényeges 
változtatását igénylik, másrészt biztosítani óhajtván intézetünk részére annak lehetősé- 
gét, hogy saját tőkéjével tarthassa fönn és fejleszthesse jövőben üzletkörét, a bécsi hi- 
telintézettel fennálló egyezményt csak néhány lényeges intézkedésének módosításával 
véltük fenntarthatónak, illetőleg meghosszabbíthatónak."" 

Az újabb 5 évre kötött szerződés, amelyhez az igazgatóság a közgyűlés felhatalma- 
zását kérte három ponton ígért lényegi változást: 

1. A Hitelbank jogot kap a 3 milliós betét 1891. január 1-e utáni visszafizetésére. 

2. A CA részesedése a MÁH bank- és áruosztály üzleteredményében 1891. január 
1-től az eddigi 4096-ról 3096-ra mérséklődik, ami a tőkebetét visszafizetését követő 
január elsejétől 2596-ra száll alá. 

3. A CA lemond a MÁH igazgatótanácsában őt eddig megillető két hely betöltésé- 
nek szerződésszerű jogáról. 

Az igazgatóság ugyan nem ítélte lényegesnek beszélni róla, az 1890-es módosí- 
táskor mégis bekerült a szerződésbe, hogy a két bank a tőzsdei rendeléseket , szabály 
szerint" (, in der Regel") adja át kölcsönösen egymásnak. Apróságnak tűnik, de ten- 
denciáját tekintve szintén a folyóüzletek könnyítése irányában hathatott, hogy a nyílt 
folyószámlahitelnek most már mind a két milliónyi keretét a jegybanki kamatlábon ve- 
hette igénybe a Hitelbank, s az elfogadványi hitelkeret 2 és fél millióra emelése mellett 
a provízió 1/296-ra változott, 


14 A CA igazgatósága leszögezte elvi álláspontját, hogy , nincs abban a helyzetben, hogy a MÁH bank- 
és áruosztályában fennálló részesedését megszüntesse, mivel az éppen egy önálló magyarországi üzlet 
megszüntetése ellenében, kárpótlásként jött létre." Késznek mutatkoztak viszont mindazon pontok meg- 
változtatására a régi szerződésben, amelyeket , a régi függőségi viszony fennállásaként lehetett értelmez- 
ni." MÁRZ, 1968. 283. (1890. március 12-i CA-igazgatótanácsi jegyzőkönyv) 

15 MOL Z 50 MÁH 2. cs. 2. t. A MÁH igazgatóságának előterjesztése a részvényesek 1890. március 20-i 
közgyűléséhez a bécsi cs. kir. szab. osztrák kereskedelmi és iparhitelintézettel fennáló egyezmény tár- 
gyában. 

A Hitelbank már a következő évben vissza is fizette a CA tőkebetétét (lényegében 
a hosszú idő után ismét felemelt alaptőke bevételét használta fel erre), s már 1892-ben 
is csak 2594-ot adott át a bank- és áruosztály nyereségéből a Creditanstaltnak. Ami az 
igazgatótanácsosi helyeket illeti, ott is eleget tettek a módosított szerződés paragrafu- 
sainak, bár az a két tanácsos, aki a CA nomináltja volt 1890 előtt, 1891 után is benne 
maradt a testületben. Igaz, ezt semmilyen formális szerződés nem írta elő, mint ahogy 
azt sem, hogy Pallavicini Ede, a Hitelbank vezérigazgatója, 1890-től maga is igazgató- 
tanácsosként bukkant fel a Creditanstalt megfelelő testületében." 

Öt évvel később a participációs kötelezettséget módosították: a CA és a MÁH is 
csak másfél milliós (tehát ugyanannyi!) nettó saját részesedés esetén volt köteles a 
másikat üzleti porcióhoz juttatni, akkor viszont 3:10 arányban, természetesen a CA 
javára. A folyó üzletben immár 3 millió forintra emelkedett a jegybanki kamatlábon 
igénybevehető felső határ, miközben a továbbra is két és fél milliós elfogadványi hitel- 
kereten belül az üzlet províziómentessé vált. 

Legközelebb 1900 elején került sor a CA-val fennálló szerződés módosítására, ezt 
ráadásul már a folyó esztendőre, tehát magára 1900-ra is kiterjesztették. A szerződéssel 
kapcsolatos dilemmát az igazgatóság jelentése igyekezett árnyaltan megfogalmazni: 
,...Most azon kérdés előtt állottunk, hogy azt meghosszabbítsuk-e vagy felmondjuk. 
Úgy az ország viszonyaiban, mint intézetünknél beállott fejlődés azon kötelezettséget 
hárította reánk, hogy a velünk szoros barátságban álló bécsi intézet irányában kettős 
szempontból szabályozzuk viszonyunkat. Egyrészről nem látszott már megengedhető- 
nek, hogy intézetünk nagy osztályait, melyek egész folyó üzletünket felkarolják, nem 
kizárólag részvényeseink számlájára vezessük, és a bécsi hitelintézetet szerződéssze- 
rűen megillető részesítése által egész bankszerű tevékenységünknek tovább is olyan 
látszata legyen, mely intézetünk önállósága megítélésénél téves magyarázatokra okot 
szolgáltasson. Másrészről szándékunk, de kötelességünk is volt oda törekedni, hogy 
benső viszonyunk a bécsi hitelintézettel, mely jó és rossz időkben egyaránt hű bará- 
tunknak bizonyult, fentartassék [(sic!] és a szoros összetartás ezen nagyrabecsült inté- 
Zzettel a jövőre is biztosíttassék.""" A szerződésmódosítás legfőbb hozadékaként — , az 
összes többi kölcsönösen megállapított szerződésszerű határozmányoknak fentartása 
mellett" — a , százalékos részesítés teljesen elejtetett s e helyett egy ... a bécsi hitelin- 
tézetnek a folyó üzlet ellátásáért fizetendő megfelelő jutalékátalány lett megállapítva." 
Megszűnt tehát a CA — ekkor már csak 2596-os — nyereségrészesedése. A fizetendő 
jutalékátalányt (amelynek összege 1900-ra 340 000 K-ban lett megállapítva, bár erről 
a kinyomtatott igazgatósági jelentés hallgatott) az Osztrák Hitelintézet egyfajta kárta- 
lanításként interpretálta, s az egész szerződés kapcsán azt hangsúlyozta, hogy ezáltal 


16 Compass Leonhardt, 1892. 81. j 
17 Az igazgatóság jelentése a napirend 6. pontjához. 4 MÁH igazgatóságának üzleti jelentése az 1899. jan. 
1. — dec. 31. közötti üzletév eredményeiről az 1900. március 19-i közgyűlésnek. 

sikerült , az immár három évtizede fennálló bensőséges üzleti kapcsolatokat a két bank 
között 1905 végéig biztosítani"."" A MÁH igazgatósága a változtatásra, a CA a konti- 
nuitás megőrzésére helyezte a hangsúlyt. De nem maradt változatlan az egyéb üzletek 
szabályozása sem: a kötelezően vállalt participáció kimondottan már csak az , állami 
és fix kamatozású üzletekre" vonatkozott, s a változatlan maximummal (3 millió frt — 
6 millió K) szereplő nyílt folyószámlahitelkeret csak 4 millió koronáig volt jegybanki 
kamatlábon garantált, további igénybevétel esetén azon felül még 496 kamatot kellett 
érte fizetni. 

Ez a szerződés — mint említettük — további öt évig állt fenn, s a , szerződés meg- 
változtatása és egyidejű meghosszabbítása" iránti tárgyalások hosszasan folytak, míg 
végül a bank szervezetének átalakítása után, 1905 második felében eredménnyel jártak. 
Továbbra is maradtak azonban olyan pontok, amelyeket ez a módosítás sem érintett." 
Csökkent a fizetendő éves átalány összege, nőtt viszont a befektetésekbeni részesedés. 

Nem követjük tovább nyomon a szerződés alakulását. Amint az előbbiekből lát- 
ható volt, a folytonosan változó kartellszerződés mindinkább a befektetésekben való 
participációra és a folyó üzletre korlátozódott, ebben az értelemben az érdemi válto- 
zást először a 3 milliós tőkebetét visszafizetése (1891), majd a bank- és áruosztályból 
való nyereség-/veszteségrészesedés megszűnése és éves átalányösszeggel való felvál- 
tása (1900) jelentette. De vajon megáll-e a kijelentés, amit a korszak neves gazdasági 
publicistája, Kornfeld Zsigmond biográfusa mondott: ,,1899-re megérett a Hitelbank 
önállósága. A kapcsolat a Credit-Anstalttal szivélyes és baráti maradt, de bázisa már 
nem az alárendeltség, hanem az egyenrangúság."" 

Nézzük meg először a nyilvános mérleg alapján az 1871 és 1899 közötti szerződés 
szerinti nyereségelvonást, amely a függőség egyik legkritikusabbnak tekinthető pontja 
volt (1. ábra). Első pillantásra emlékeztetnünk kell arra, hogy a CA nemcsak a nyere- 
ségben, hanem a veszteségben is osztozkodott, s az 1873-as válság és az azt követő 
depresszió idején kétszer is számottevő hiányt mutatkozott. A hetvenes évek végétől 
azonban a nyereségkivonás — a csökkenő kvóták ellenére — nagyjából hasonló nagyság- 
rendet eredményezett, miközben annak mértéke az üzleti konjunktúra alakulását követ- 
te. Különösen szembeötlő, hogy a két alacsonyabb nyereséggel záruló, dekonjunkturális 
év (1887, 1890) inkább megelőzte a nyereségrészesedési arány csökkentését, mintsem 
hogy következménye lett volna. S végül ismét csak visszautalnék arra az , apróságra", 
amelyet a MÁH-igazgatóság nem közölt a közgyűléssel, hogy a nyereségrészesedés 
megszüntetésének egy évvel szerződés lejárta előtti életbeléptetése éves átalányként 
340 000 koronájába került a Hitelbanknak, ami valamivel kevesebb volt, mint az 1893 
óta évente nyereségrészesedésként fizetett átlag durván 200 ezer forint (1 frt — 2 K). Az 


18 Compass Leonhardt, 1901. 123 
19 MOL Z 50. 14. cs. 4. t. MAH Igazgatóság. (1905. augusztus 2.) 
20 RADNÓTI, [1932] 51. 

átalányösszeg azután 1901-től tovább mérséklődött, ami világosan tükrözi a szerződé- 
ses megállapodás megváltoztatásakor érvényesülő CA-engedményt, s a kiegyenlítődő 
erőviszonyokat. 


I. ábra 


A MÁH bank- és áruosztályának nyereség-/veszteség felosztása (1871—1899) 


mc A nyereség-/veszteségrész (fit) CI MÁH Központ nyereség-/veszteségrész (fr) 


A folyó üzlet évesnél rövidebb fesztávú nyomonkövetésére csak ritkán nyílik alka- 
lom, hiszen hivatalosan csak a féléves és éves mérlegek nyilvános közzétételére került 
sor. S azokban is inkább stock és nem flow-jellegű adatok látnak napvilágot. Mondjuk a 
váltótárca-állomány és nem a váltóforgalom. Pedig épp a folyóüzletben nem egyszerűen 
a hitel mennyisége, hanem annak forgási sebessége meghatározó. A szerződés első év- 
tizedének második felére, a nagyjából havonta tartott igazgatótanácsi ülések melléklete- 
ként fennmaradtak kimutatások, amelyek révén a folyószámlatartozások hóeleji állapo- 
tát — sajnos nem folyamatos az adatsor — szemügyre lehet venni.?! (1. táblázat) Ami első 
pillantásra feltűnik, hogy a folyószámlán távolról sem mindig a Creditanstalt a hitelező. 
1877 tavaszától rendszeresen visszatérő jelenség, hogy egy-egy hónap elején a CA pesti 
folyószámlatartozása túlfut hitelezésén. Ez az állapot ráadásul általában is tavasszal és 
ősszel fordul elő, bár néha a különszámla-követelés kiegyenlíti (1877 márciusa, novem- 
bere, 1878 februárja, márciusa, áprilisa, októbere, novembere, 1879 márciusa, augusz- 
tusa, októbere, novembere). Nem nehéz észrevennünk, hogy ez mindig a mezőgazdaság 


21 MOL Z 50 7.k. 3.t. 

szezonálisan megnövekedő hiteligényének időszaka. Ráadásul ezekben a periódusokban 
az Osztrák Nemzeti Bank (1878-tól Osztrák-Magyar Bank) sem mindig tudott megfe- 
lelni a felfokozott hitelkeresletnek. Nem maradt más hátra, mint hogy ilyenkor a MÁH 
központ hitelezése nőtt meg ugrásszerűen. Nyilván meredeken hangzik, de mégis meg 
kell kockáztatnom az állítást: a szezonálisan megemelkedett hiteligények időszakában, 
tavasszal és ősszel, a hetvenes évek második felében a MÁH nemhogy külföldi folyó- 
számlahitelt vett volna igénybe, hanem inkább a Creditanstalt tartozott neki, s a bank és 
áruosztálynak nem az osztrák partner, hanem saját központi részlege sietett segítségére. 
Ebben az értelemben a folyóüzletben már a hetvenes években sem az osztrák hitel—ma- 
gyar adós fogalompár használata indokolt egyoldalúan, hanem a címben jelzett osztrák 
credit-magyar hitel sem tűnik abszurditásnak. Amíg azonban a CA 3 milliós tökebetéte 
fennáll, a tókemérlegben a magyar adóspozíció egyértelmű. 


A részvénybirtoklás 


Vizsgáljuk meg ezek után, hogyan alakult a kartellszerződés időszakában a részvények 
megoszlása! 

Szerencsés esetben rendelkezünk az alapításkori részvényaláírók listájával.? A Hi- 
telbank esetében nincs tudomásunk ilyenről. A sajtó előzetesen annyit közölt, hogy az 
alakuló bank 30 millió forintos részvénytőkéjéből egyelőre 15 milliót bocsátanak ki, s 
nyilvános aláírásra 3 millió kerül." A Creditanstalt igazgatótanácsi jegyzőkönyvéből 
az állapítható meg, hogy az aláírásra bocsátott részvényekből 811 912 darabot jegyez- 
tek (91,3590-ot Bécsben, 8,6596-ot Pesten)." A nyilvános aláírásra bocsátott 15 000 
db részvény szétosztásáról megjelent kommiüniké szerint az 1—150 db-ig aláíró 1 rész- 
vényt, a 151—250-ig 2, a 251—350-ig 3, a 351—450-ig 4, a 450—551-ig 5 darabot stb. 
kapott, ami azt jelentette, hogy összesen 15 631 darabot allokáltak, s a 15 ezer feletti 
többletet , az alapítók utólagosan sajátjukból kiegészítették."? 


22 A Pesti Magyar Kereskedelmi Bank esetében például rendekezünk ilyen névsorral, Lásd KÖVÉR, 1989, 118. 

23 Magyar Crédit-mobilier. MAÉ. 1867. június 23. 202. Az előzetes szétosztásról még bizonytalanabb 
adatok álltak a nyilvánosság rendelkezésére: , Mennyiben helyesek azon adatok, melyek az aláírásokra 
nézve forgásban vannak, nem lehet eldönteni. Mondják, hogy a bécsi Creditanstalt 2 millióval, az es- 
compte-társulat 1 millióval vesznek részt benne. Rothschild, Wodianer, Schey, Königswarter és Todesco 
szinte egy-egy milliót írtak volna alá." A Creditanstalt idézett jegyzőkönyve egészében megerősíteni 
látszik a fenti sajtóértesüléseket, A fent már idézettt bécsi bankárok mellett itt még egy név bukkan fel: 
Königswarter Jonas (Bécs, 1807-Bécs, 1870) és fia Moritz (Bécs, 1837-Bécs, 1893) 1860-ban szereztek 
osztrák nemesi és lovagi címet, s 1870-ben kapták a bárói rangemelést. KEMPELEN, II. 1938. 18-19; 
Österreichisches Biographisches Lexikon, 16. 1966. 40; GUDENUS, II. 1993. 166-117. 

24 CA-Archiv, Wien. Verwaltungsrath-protokolle (1867. augusztus 20.). Az igazgatói beszámolóból az is 
kiderült, hogy míg Bécsben 741 680 db részvényre 5770 aláíró jegyzett elő, addig Pesten 70 232 darabra 
3155, ami azt tükrözte, hogy Pesten sokkal kisebb tételeket (aláírónként átlag 22 részvényt) írtak alá. 

25 MAÉ, 1867. szeptember 15. 304. 

I. táblázat 


A folyó üzlet állása a MÁH heti igazgatósági jelentései alapján (1876-1879) 


É Hééé CA követelése . [ A MÁH központ követe- 
i SENÉSÉG NB fióknál külön számlán lése folyószámlán 

Eredeti aláírólista híján csak az éves közgyűléseken részvényeket letétbe helyezők 
névjegyzéke tájékoztat bennünket. Az 1868. december 31-ig terjedő üzletszakaszról 
szóló első jelentés azonban nem tartalmaz ilyen névsort. Az 1870. december 29-i rend- 
kívüli közgyűlés kéziratos jegyzőkönyvében bukkantunk először rá az általunk keresett 
adatokra." Ha a névsoron végigtekintünk, megállapíthatjuk, hogy ezen a gyűlésen még 
a fent felsorolt bécsi alapítók szinte teljes körűen felvonultak: Königswarter, Roth- 
schild, Todesco képviselője által volt jelen, Schey Frigyes és Wodianer Mór azonban 
személyesen is. Schey Frigyes és Todesco Ede — kormányzótanácsosként — még az 
1871 tavaszi rendes közgyűlésre is részvénydeponálóként feliratkozott, de ekkortól 
nemcsak a vezetésből koptak ki, hanem közgyűlési letétesek közül is. Rothschild és 
Wodianer azonban maradt tovább. Rothschild Anselm 1874-es haláláig, Wodianer Mór 
az Osztrák-Magyar Bank alkormányzójává történt 1879-es megválasztásáig marad a 
MÁH alelnöke. 

Az évi rendes közgyűlésekre készült nyomtatott üzleti jelentésekben a szükséges 
részvényletevői listák 1871 áprilisától állnak rendelkezésünkre. Nyilvánvaló, hogy az 
egyes közgyűlésen részvényeket deponálók és a részvényeket birtoklók nem ugyan- 
azt a kört jelentik. Legfeljebb azt mondhatjuk, hogy a részvényeket letevők azokból 
a részvényesekből kerültek ki, akik a közgyűlésen érvényesíteni kívánták részvényesi 
jogaikat és érdekeiket. Ráadásul a forgalomban levő, kibocsátott részvények mennyi- 
sége — tőkeemelés, vagy tőkeleszállítás révén — szintén változhat. 

Az alapítás után, az általunk vizsgált időszakban a Hitelbank forgalomban levő 
részvényeinek darabszáma többször is módosult: először 1874-ben, az ideiglenes rész- 
vények végleges részvényekre váltásakor (75 000 db 8096-ban befizetetett 200 frt név- 
értékű ideiglenes jegyet 60 000 db teljesen befizetett 200 frt-os részvényre cseréltek), 
így az alaptőke továbbra is 12 millió frt volt. Később, 1877-ben az alaptőkét 10 millió 
forintra szállították le, aminek révén a forgalomban 50 000 db 200 forint névértékű 
részvény maradt. Az alaptőke újbóli felemelésére csak 1891-ben került sor (összesen 
70 000 dbrészvény 14 millió frt össznévértékben), amit 1897-ben (újabb 15 000 db rész- 
vény összesen 17 millió frt névértékben) további részvénykibocsátás követett. 1905-től 
pedig — újabb 25 000 db emittálásával — az alaptőke már 44 millió koronára (-22 millió 
frt) emelkedett. Ha a mindenkor forgalomban levő részvénymennyiséghez hasonlítjuk 
a közgyűlésen letétbe helyezett részvények mennyiségét (2. ábra), akkor megállapíthat- 
juk, hogy a letét hosszú távon és nagy vonalakban követte az összmennyiség alakulását. 
Ugyanakkor azt is leszögezhetjük, hogy a letett darabszám legfeljebb kiugró években 
közelítette meg a forgalomban levő részvénymennyiség felét (1870, 1900). Normál 
időszakokban, például az 1880-as években a letét rendszeresen az egyötödös arányt 


26 Az 1870. decemberi rendkívüli közgyűlés anyaga nem a Hitelbank levéltárából, s nem is a cégbírósági 
irattárból, hanem a Földmíivelés-, Ipar- és Kereskedelemügyi Minisztérium (FIK ) fondjaiból került elő. 
MOL K 168 FIK 1874 89, cs. 23. t. 7207. 

súrolta alulról. Feltételezhetjük, hogy fontos (kritikus) kérdésekben döntő közgyűlé- 
seken, például kartellszerződést jóváhagyó rendkívüli közgyűlésen (1870. december), 
vagy, hogy mást ne mondjunk pl. tőkeleszállítás, vagy tőkeemelés elhatározásakor 
(1890. december) megnövekedett a részvényt letétbe helyezési hajlandóság. Ugyanezt 
mondhatjuk el krízis esetén is (1874, 1900), bár ez sem tekinthető általánosnak. A letét- 
be helyezők összetétele tehát elsősorban a befolyásra törő nyomócsoporto(ka)t mutatja. 
De a ki rendelkezik a bankkal kérdése szempontjából, ez talán fontosabb is lehet, mint 
a puszta tulajdonlás, hiszen a letett részvényeken belül a relatív többség megszerzése 
elegendő egy-egy döntés meghozatalához. 


2. ábra 


gy 


A Magyar Általános Hitelbank kibocsátott, illetve közgyűlésen letett részvényei 

Ha most a Hitelbank részvényletevői közül elsőként az ún. intézményi befekte- 
tőket vesszük szemügyre (ilyennek tekintettük az első időszakban a Rothschild S. 
M. céget és a Creditanstaltot, a kilencvenes évektől pedig idesoroltuk a szintén bécsi 
Bodencreditanstaltot), akkor a bécsi Rothschild-cég csak az 1870-es évek második fe- 
létől, a Creditanstalt pedig — hosszú éves kihagyások után — a kilencvenes évek közepé- 
től mutatott fel, akkortól viszont számottevő részvényletétet (3. ábra). 

3. ábra 


A Magyar Általános Hitelbank ausztriai intézményi részvényletétesei 
1870-1905 

Rövidebb időszakokra nézve lehetőségünk van a tényleges részvénybirtok és a köz- 
gyűlési részvényletét szembesítésére is. A CA korai mérlegei ugyanis tartalmaznak 
adatokat az értékpapírtárcában tartott ideiglenes Hitelbank-részvények mennyiségéről 
is." A mérlegadatok ugyan év végére vonatkoznak, a közgyűléseket viszont tavasszal 
szokás tartani, tehát közben sor kerülhetett a részvények értékesítésére, sőt, vásárlá- 
sára is, mégis rögtön az 1870. december végi rendkívüli közgyűlés és az 1870. de- 
cember 31-i mérlegadat jelzi, hogy a CA több mint kétszeresét birtokolta annak, mint 
amennyit a közgyűlésen intézményi birtokosként letett. Az 1871 áprilisi letét és az 
1871 decemberi értéktárca-adat viszont darabra megegyezett. Ugyanez mondható el az 
1873. végi mérlegadat és az 1874 áprilisi közgyűlési letét esetében is. Közben viszont 
1872 áprilisában és 1873 márciusának végén is ugyanannyi minimális letéttel találjuk 
a listán a CA-t, miközben az 1872. év végi mérleg változatlanul reprodukálja az 1871 
év végi tárcamennyiséget. Az értékpapírtárcában őrzött ideiglenes részvénymennyiség 


27 Compass Leonhardt, 1872-1875. 299, 383, 61, 58. 

egyes esetekben láthatóan mérvadónak tűnik, máskor viszont teljességgel félrevezető. 
Ha ugyanis nemcsak az intézményi letétest, hanem a CA egész menedzseri garnitúráját 
(a vezető tisztviselőkkel egyetemben) figyelembe vesszük, láthatóvá válik, hogy pél- 
dául 1870 végén a CA menedzsmentje az ugyanakkor az értékpapírtárcában kimutatott 
mennyiségnek is sokszorosát deponálta a rendkívüli közgyűlésre: a CA intézményi 
letéte 1000 db volt, lovag Wiener Ede akkori alelnök egymagában ugyanennyit tett 
le, az elnöktől kezdve az igazgatótanácsosokon keresztül egészen a főpénztárosokig 
és a könyvelés osztályvezetőiig szinte minden főtisztviselő 200 darabbal tűnik fel a 
listán, ami összesen 9200 darabot jelentett. Az 1871-től 1873-ig tartott rendes közgyű- 
léseken ilyen még egyszer nem fordult elő, jóllehet az igazgatótanácsosok által letett 
mennyiség végig jócskán meghaladta a CA hivatalos intézményi letétét. S miközben 
az 1873 végi tárca és az 1874 tavaszi letét egyaránt 725 darabot mutatott ki, az akkor 
már elnökké avanzsáló Wiener Ede lovag április 11-re egymagában 3050 darabot de- 
ponált az összesen 3800 darabot kitevő menedzseri letétből. A kiugró letét ellenére 
hozzá kell tennünk, hogy ez a korai időszak mégsem ,,a részvényesek demokráciájá- 
nak" fénykora. Mindössze arról volt szó, hogy a Hitelbank alapszabálya korlátozta az 
részvénymennyiség után gyakorolható szavazatjogot: senki sem rendelkezhetett töb- 
bel 10 szavazatnál. Ebből a szempontból mind az 1000, mind a 3050 darabos letétnek 
csak a szimbolikus hatalom reprezentálása lehetett a jelentése és jelentősége, ugyanis 
a 200 részvénnyel járó 10 szavazatnál többhöz senki sem juthatott. (Természetesen 
a részvények után osztalék is járt, ami elég magas volt az első években: a Hitelbank 
még 1873-ra is tetemes dividendát osztott.) Mindez lényegesen megváltozott 1876-tól 
kezdve, amikor a szavazati jog maximálását eltörölték: így azután a CA-elnök Wiener 
Ede 1876-1878 tavaszi 5050 darabos letétei 1877-től már valóban domináns szavazati 
tényezőként érvényesülhettek (252 szavazat). 1878-ban egyébként a Rothschild S. M. 
cég is egymagában 5900 részvényt helyezett letétbe (295 szavazat). Az 1878-as köz- 
gyűlésre összesen letett 20 130 db részvény után járó 996 szavazatból tehát egymagában 
a bécsi Rothschild csaknem 3096-al, de a CA-elnök Wiener Ede is több mint 2596-kal 
részesedett, ami már az abszolút többséghez is elegendő lehetett. A letett részvények és 
az utánuk járó szavazatok alapján vonta le a Hitelbank történetének szerzője azt a kö- 
vetkeztetést: ,,... egyértelmű, hogy a Rothschildok döntő szerepe a MÁH irányításában 
és felügyeletében már e korai időszakban is fennállott. A későbbi években, amikor az 
egy-egy részvényes által leadható szavazatokat az alapszabály már nem korlátozta, a 
letett részvények darabszáma már közvetlenül is eligazít."? Mielőtt azonban elhamar- 


28 BEL VII.2.e Cégbíróság. MÁH Cg 1163 (Okm. 9.) 

29 TALLÓS, 1995, 62. Aligha véletlen, hogy a szerző véleménye alátámasztásául itt az 1877—1878-as 
részvényletéteket, majd az 1898-as közgyűlést hozza példaként. Egy következő fejezetben visszatér 
a kérdésre, s szintén kiragadott évekről hoz ugyanennek a tézisnek a bizonyítására, egy hibás fejlécű 
táblázatban, névleg a Rothschildok és a Bodencredit-Anstalt letéteit összesítő adatokat. Uo. 144. Ezek 
után meglehetősen érthetetlen és teljesen megalapozatlan a kijelentés: , A MÁH részvényeinek többsége 

kodott következtetésre jutnánk, nem árt felidézni, hogy az 1877. január 14-i rendkívüli 
közgyűlés az alaptőke leszállítását határozta el, aminek következtében 10 000 db rész- 
vény (2 millió frt névérték) felvásárlására, bevonására és 1878. november 7-én köz- 
jegyző jelenlétében , tűz általi megsemmisítésére" került sor. Miután az 1879 márciusi 
közgyűlésen a Creditanstalt mindössze 40 db (vö. 1877: 1500 db; 1878: 780 db), Wie- 
ner Ede 2000 db, Rothschild S. M. pedig 2740 db letétét igazolta, nem lehet kétséges, 
hogy a kiugró 1877—1878-as deponálás inkább szólt a részvények elhamvasztásának, 
mint a hatalomgyakorlásnak."" Igaz, az 1879-es 7145 db letétből csak a Rothschild-cég 
és Wiener Ede kétharmados részesedést mondhatott magáénak, valójában épp ekkortól 
kezdődik az a mintegy évtizedes periódus, amikortól a közgyűlési részvényletétek iránt 
egyáltalán megcsappant az érdeklődés. Másként fogalmazva: a kisrészvényesek is rá- 
jöttek arra, hogy a túlsúlyt egyötödös letét mellett a nagyok játszva biztosítani tudják. 
Mintha azonban ebben a periódusban, s különösen annak második felében, Wiener Ede 
halálával (1886. október 14.) a CA érdeklődése is lanyhult volna a Hitelbank iránt. 
Az elnök halála után derült ki, hogy valószínűleg korábbi letétei jelentős részben saját 
birtokából származtak (fia, lovag Wiener Rezső 1889-—-1893 között 500-700 darabos 
depoja legalábbis erre látszik utalni). 1885 tavaszától a bécsi Rotshchild-ház letétei 
is felére zsugorodtak, jóllehet még ez is elégnek tűnt a mélypontjára szállt deponálási 
kedv egynegyedének majorálására. 

A meglehetősen kalandos úton előbb a nácik által Csehországba, onnan az oroszok 
által hadizsákmányként Moszkvába hurcolt, majd végül jelenleg a londoni Rothschild 
archívumban landoló bécsi Rothschild-iratokból egyedülálló módon, legalább az 1888— 
1904 közötti periódusra rekonstruálható, hogy miként álltak és mozogtak a Magyar 
Általános Hitelbank részvényei az S. M. Rothschild-ház intern értékpapírkimutatásai 
szerint (4. ábra)."" 


kezdettől fogva, az intézet működésének beszüntetéséig magyarországi székhelyű, illetve lakóhelyű ter- 
mészetes és jogi személyek tulajdonában volt. Ezt vitathatatlan számadatok bizonyítják akár a nyolc 
évtized minden egyes évének elemzésekor," Uo. 145—146. Mondanom sem kell, itt az állítás alátámasz- 
tásául egyetlen szám sem szerepel. 

30 1876. december végén egyébként még a Hitelbank bank- és áruosztálya is 2460 db saját részvényt tartott 
tárcájában, ami az árfolyam szintentartására törekvés mellett jelezte a tökeleszállítási előkészületeket is. 
Üzleti jelentés (1877. március 25.). 

31 A bécsi Rothschild levéltár kalandos történetére lásd KÖVÉR, bécsi Rothschildok, 2001. 140—142. A le- 
véltár anyagában két alkalommal is volt módom kutatni: először 1997 őszén az MTA — OTA cserekerete 
jóvoltából Moszkvában, valamint legutóbb 2004 júniusában a Habsburg Közalapítvány ösztöndíja tá- 
mogatásával Londonban, A londoni levéltár — szerencsére — az orosz titkos archívum jelzeteit megőrizte. 
A hivatkozott értékpapírkönyvek fellelhetősége jelenleg: RAL 637—- 1— 163; 637—2- 7 

4. ábra 


S. M. Rothschild (Bécs) birtoka és közgyűlési letéte a MÁH részvényeiből 
(1887-1904) 

Egyrészt jól látható, hogy a nyolcvanas évek végén a bécsi Rothschildok meglé- 
vő állományuknak csak egy csekély részét helyezték el közgyűléskor, a szavazáshoz 
ennyit is elégnek tartottak, ugyanakkor láthatóan nem akarták , túlreprezentálni" ma- 
gukat. Ez a magatartás az 1890. tavaszi közgyűlésre fordult meg (azévben általában is 
megnőtt a , letéti kedv"), amikor a Rothschildok egész 3500 darabos tárcaállománya a 
közgyűlésre ment. Közben a cég 1889 márciusa óta jelentős részvényforgalmat bonyo- 
lított le: június elejéig kizárólag csak vásároltak, majd az év második felében gyakor- 
latilag mindazt eladták, amit korábban vettek, természetesen növekvő árfolyamon. Az 
1889. március elejei vételek még 310 forint körül történtek, az október végiek már 321 
forint felett. Végül 1889. december 31-én ugyanúgy 3000 darab Hitelbank-részvény pi- 
hent a cég tárcájában mint egy évvel korábban, csakhogy az év eleji 915 ezres árfolyam- 
értékhez képest az 1890-es nyitó mérlegben ugyanaz a mennyiség már 990 ezer forintot 
ért (a vételek és eladások közötti árdifferenciából külön 5600 forint értékesítési nyereség 
származott). 1890 tavaszához hasonlóan 1891-ben és 1892-ben is a tárcaállomány egé- 
sze került közgyűlési letétbe. (Csak emlékeztetünk rá, hogy 1890 és 1893 között a CA 
intézményi letéte gyakorlatilag szünetelt, s talán ezért is szükség mutatkozott a Roth- 
schild-ház fokozott mértékű magamutatására.) Közben az 1890. végi rendkívüli közgyű- 
lésen olyan jelenség bukkant elő, amelyre a kilencvenes évek végétől még gyakorta lesz 
példa: hogy tudniillik az S. M. Rothschild-ház többet tett le a közgyűlésen, mint ameny- 
nyivel — intern értékpapírkönyvei szerint — az adott időpontban ténylegesen rendelkezett. 

A letét javára mutatkozó különbség különösen számottevő volt 1890 decemberében és 
1897 tavaszán: mindkét esetben olyankor, amikor a közgyűlés részvényemelésről dön- 
tött. Nem nehéz tehát kitalálni a túlfutó letétek indokát, s a technikai megoldásban sem 
kell ördöngősséget keresnünk: , kosztba" is lehetett értékpapírokat kölcsönkérni, lehetett 
a plusz akár valamelyik családtag magánvagyonának a része, de az sem kizárt, hogy 
határidős eladás történt (közben 1890 őszén már 352 forint körül mozgott a kurzus, tehát 
mindenképpen érdemes volt piacra dobni ebből az értékpapírból, ami az árfolyam felhaj- 
tásával egyben az új részvények kibocsátásához is előkészítette a talajt). 1893 és 1896 
között aztán tárca és letét között ismét helyreállt a régi rend, az előbbi javára. Az 1893- 
ban felszaporodott mennyiséget 1894-95-ben szép nyereséggel értékesítették: 390 körül 
vásároltak, közben és utóbb 425-ön, 460-on, sőt, 496-on is eladtak. Az 1897. márciusi 
közgyűlésen a meglévő 2200 darab helyett 3000-et mutattak be, de az elővételi jog révén 
szerzett új részvények után gyakorlatilag éveken keresztül semmilyen forgalmat nem 
bonyolítottak le a MÁH részvényeiből, a készlet (2675) ugyanúgy befagyni látszott, 
mint a többletdeponálás (3000). A változás jelei csak 1903 végével kezdődtek: az 1904 
februárjával megszakadó értékpapírkönyv újabb vásárlásokat jelez, ami azonban még 
mindig jócskán lemaradt az 1904. márciusi 5000-es közgyűlési letét mögött. Közben 
az árfolyam az 1901—1902-es depresszió mélypontjáról ismét emelkedni kezdett, bár az 
1894. évvégi tetőpontot nem közelítette meg. 

1894-től egyébként a Creditanstalt szinte robbanásszerűen tért vissza a részvény- 
letevők közé: intézményi deponálása 1894—1895-ben bőven meghaladta az abszolút 
többséget (3. ábra). Hogy hol volt 1890 és 1894 között, azt az általunk átvizsgált forrá- 
sokból nem tudtuk megállapítani. Az 1890 decemberi közgyűlésen még Weiss Károly 
(akkor ő a CA elnöke) és Mauthner Gusztáv (CA -igazgató) is letéteményez 1000-1000 
darabot, de aztán néma csend. A 12 000 darabot azonban nem tudjuk, hogy mikor és 
miként vásárolta össze. Talán nem indokolatlan a feltételezés, hogy az 1890-es tőke- 
emelésből visszafizetett 3 milliós csendestársi betétet forgatták át valamilyen módon 
Hitelbank-részvényekbe. Talán nem hirtelen és látványosan vásároltak, nehogy tovább 
ingereljék az amúgy is felfelé kúszó árfolyamot. Talán az újonnan kibocsátott címletek 
egy ideig még szindikátusi számlán pihentek. Az 1897-es (újabb) töókeemeléskor őr- 
gróf Pallavicini Ede vezérigazgató visszatekintve — többek között — ezzel indokolta a 
lépést ,,...intézetünk alaptőkéje a hetvenes évek óta tulajdonképpen nem is emelkedett, 
amennyiben az 1890. évben keresztülvitt 4 millió forintnyi alaptőke felemelés csak 
arra szolgált, hogy a cs. kir. szab. Osztrák Hitelintézet nálunk levő letétjét visszafizes- 
sük".? A CA szerepvállalása olyan erőteljesre sikeredett, hogy még az összes deponáló 
terén rekordot hozó 1900 tavaszi közgyűlésen (43 627 db) sem került — menedzserei- 
vel együtt számítva — a CA az egyharmados szavazati arány alá. (A Rothschild-házzal 


32 MOL Z 50. 10. cs. 3. t. (Ig. tan. 1897. február 27.) 

és a Bodencreditanstalttal együtt a szavazatok abszolút többségét ekkor is maguké- 
nak mondhatták.) Bár a CA intézményi letéti arány időnként felére csökkent (1895- 
ről 1896-ra: 12 000-ről 6000-re), ezt rugalmasan ellensúlyozta a CA-igazgatók 4000 
körülire duzzadó letéte (1895-ről 1896-ra: 1100-ról 4100-ra). A visszaeső menedzseri 
deponálást — 1901-ben például Mauthner Gusztáv távollétét (850 db) — simán egalizál- 
ta az 1900 óta ismét tízezres nagyságrendre duzzadó intézményi letét, de a Mauthner 
halála (1902. május 19.) utáni végleges elmaradását 1902-ről 1903 tavaszára azonnal 
pótolta igazgatótársa, Julius Blum (, Blum pasa") éppen duplájára ugrott letéte (800 
darabról 1600-ra). 

Összefoglalásul tehát azt állapíthatjuk meg, hogy bár az összes részvény tényle- 
ges elhelyezkedésére a letétek alapján nem következethetünk (az értékpapírok durván 
kétharmada általában a századfordulón sem lett deponálva), a közgyűlésen képviselt 
részvényesek között a Rothschild-Creditanstalt-Bodencreditanstalt konzorcium tagjai 
együttesen a századfordulón jóval nagyobb súlyt képviseltek, mint mondjuk az 1876 
előtti korlátozott szavazati jog körülményei között, közvetlenül az alapítás után. A rész- 
vények egy meghatározott pakettjét a majoritásért birtokolni, közben a kínálkozó árfo- 
lyamnyereséget egy bizonyos hányad értékesítése révén realizálni, jól egyeztethetőnek 
tűnt. A deponálók összetételének alakulása alapján az alaptőke emelései nem az ún. 
csendes többséget, hanem a nagyrészvényesek súlyát gyarapították. Ez annál is inkább 
érdekesnek tűnhet, mert a Hitelbank vezetőinek tematizálásában a századfordulón épp 
a bank önállósításának megteremtése állott a diskurzus (és a hangoztatott törekvések) 
középpontjában. 

A részvénybirtoklás kérdését — mintegy ellenpróba gyanánt — ebből a szempontból 
is fel lehet vetni: feltűnt-e a részvényletevők között valamelyik számottevő , hazai" 
pénzügyi csoport, amely a bank önállósodását a honi befektetők oldaláról reprezentál- 
ná? 

Már az alapítás körüli részvénymegoszlás jelezte, hogy a Hitelbank alakulásakor a 
magyarországi jegyzések nem játszottak számottevő szerepet. A részvényletevők név- 
jegyzékét nyomon követve sem találunk kiugró cégeket és tételeket. 1874-től ugyan 
megjelent a listán a Wahrmann és fia magánbankház (nyilván azután, hogy a cégfőnök 
a válság miatt kivált az Angol-Magyar Bank igazgatóságból), de némi átmeneti emel- 
kedés után (1877: 340) 1878-tól 240 darabon stabilizálta letétét (befektetését?). Mivel a 
kéziratos listák ahetvenes évek második felében azt is feltüntették, hogy a delikvens hol 
helyezte el a közgyűlésre bemutatott részvényeit, Wahrmann Mórról a hetvenes évek- 
ben az is tudható, hogy részvényeit nem Pesten, hanem Bécsben, a Creditanstaltnál de- 
ponálta.? Ez nem volt egyedi megoldás: a MÁH igazgatótanácsi tagjának, Kochmeister 
Frigyesnek például 1876-ban 50 db Pesten volt letéve, 100 db viszont Bécsben. Ennek 

a kérdésnek a megoldására — bővebb információk híján — nem vállalkozhatunk (az is 
lehetett ok, hogy mondjuk a papírok Bécsben voltak lombardírozva), az esetek minden- 
esetre jól jelzik, hogy egy magyar cég általi befektetés még nem jelent okvetlenül hazai 
beruházást, mint ahogy az osztalékfizetés sem feltétlenül a magyarországi hozamban 
csapódik le. Tájékoztatásul célszerű — ahol lehet — bemutatni, hogy miként is nézett ki 
a részvénydeponálás területileg. 


2. táblázat 
A MÁH közgyűlési részvényletéteinek földrajzi megoszlása (1874-1880) 


Év, hó, na Bécs (db) ! Bécs (70) ] Budapest (db) ] Budapest (70) Összesen (db) 
p 
1876. 04. 02. 20570 [9397 1346 NON 21916 


Wahrmann egyébként a kilencvenes évek elejének tőkeemelésekor még tovább 
gyarapította letétét, de 1892-es halála után a cége többé már nem gyakorolta részvé- 
nyesi jogait. Pontosabban: 1897-ben leánya, Renéé (100 db), néhány éven keresztül 
pedig öccse, Sándor tett le hitelbanki részvényeket a közgyűléseken (1896—1899), egy 
1897-es kimutatás szerint azonban mindketten budapesti letétként. Ha a tőkének lenne 
nacionáléja, azt mondhatnánk: miután a befektető megtért őseihez, a magyar tőke , re- 
patriált", 

Az említett 1897-es kéziratos részvényes kimutatás annál inkább érdekes, mert 
konkrétabban megmutatja, hogy milyen csatornákon keresztül gyűltek össze a részvé- 
nyek a közgyűlés előtt. A következő kategóriákat tüntette fel a kiegészítő információ- 
kat tartalmazó lista: 


34 MOL Z 50 2. cs. 2. t. 138-140. 

— Tera] tea figszzzorteat  Ronsetta [CA Jössz] 
eT a tele Te Ttat 1 


A névsorhoz - nyilván belső használatra — széljegyzeteket fűző nem közölte a ka- 
tegóriák pontos értelmezését: az igazgatótanácsosoknak fejenként 50 darabos letétük 
kellett, hogy legyen Pesten (hogy ezt ők vették-e meg maguknak, vagy a bank, az külön 
kérdés). Mindenkinek módja volt arra, hogy letétben tartsa a banknál saját részvényeit 
(hogy a banknál kézizálogba adott részvény ide került-e, az nem valószínű). Viszony- 
lag kevesen voltak azok, akik a közgyűlésre a pénztár útján, mintegy az utcáról bejőve 
deponálták részvényeiket. Számunkra azonban most nem is ez a lényeges, hanem az, 
hogy az elhelyezés helyszínét illetően, bár a hetvenes évekhez képest komoly eltolódás 
mutatkozott a magyarországi letevők javára, a deponált részvények csaknem kéthar- 
mada még 1897-ben is Bécsben volt elhelyezve (javarészt a Creditanstaltnál, kisebb 
mértékben S. M. Rothschildnál). 

A kilencvenes évek ugyanakkor valóban felmutatott olyan magyar, éppen a magán- 
bankárrá válás útjára lépő családi céget (és családot), amely — legalábbis átmenetileg 
— nagyobb mennyiségű hitelbanki részvényt szerzett meg. A Deutsch Ig. és fia cég 
először az 1890 végi rendkívüli közgyűlésre deponált 300 darabot, majd 1892-től a cég 
és a család különböző tagjai rendszeresen jelentették be részvényeiket a közgyűléseken 
(3. táblázat). A legkiugróbb tételt (2400 db) 1895-ben maga a cég, illetve id. Hatvany 
József (450 db) mutatta fel. Ez a részvénypakett azonban láthatóan nem maradt a cég 
nevén, nyilván haszonnal értékesítették a papírokat, de a két családtaggal együtt a cég 
még 1900-ban is 500 darabot jelentett be a közgyűlésen. Közben 1894 tavasza óta ifj. 
hatvani Deutsch József (1898-tól Hatvany-Deutschként jegyezve) igazgatótanácsosi 
posztot is amagáénak mondhatott, egészen 1901-ig, amikor az igazgatótanács jelentése 
azt jegyezte meg, hogy , Hatvany-Deutsch József igazgatótanácsunkból sajnálatunk- 
ra a múlt év során kilépett. """ Az igazgatótanácsi ülések jegyzőkönyvei alapján az is 
tudható, hogy Hatvany-Deutsch József nem sokkal az előző közgyűlés után mondott 
le tagságáról, mégpedig azzal az indoklással, hogy , a Deutsch Ig. és Fia cége egyik 
beltagjának üzletköre kibővülvén, ebből esetleg bizonyos összeférhetetlenségi esetek 
származhatnának, melyeket kikerülni óhajt.""" 


35 A MÁH igazgatótanácsának üzleti jelentése az 1901. január 1-től december 31-ig terjedő évről. Bp. 
1902. 
36 MOL Z 50 MÁH II. cs. 3. t. Ig. tan. (1901. április 27.) 

3. táblázat 


A hatvani Deutsch-család letétei a MÁH részvényekből (1890—-1901) 


ék foreatrárn [dts] done] datást jövem 
ZS O 1NN -AAL RE ÜST TETT 

EZTETLS VNENE TENBNE INVÉNE TEGNMEK TES 
KIZNTNTS ESETT ESETT EE ESNE IEC 
KEZKENON ES ENNETON ESEN NECCEN INET 
KEZTZTA ENNE HENK EE ENNE EEC 
KEZES ESETT EENNEZCN EZEN NN HEC 
KEZTENTN BZ ZTBB EREZTE INCE NEC ETC 
CEZ EN MME HC TA NÖNEK EMESNB H-T 
KEZELNI ESSEZCS EN EN EEEN 
KEZNOEZN ESZT EENSEZ ON ENNE CEN EE IEC 
KEZKENTN ESSEN ESEL EEEN EE ENE-TI 


t igazgatótanácsi tag, 1898-tól Hatvany-Deutsch József néven 


Az igazgatótanács sajnálkozása mögött azonban ellentmondásos motívumok húzód- 
hattak, már amennyiben hitelt adhatunk Kornfeld Zsigmondnak, a Hitelbank vezérigaz- 
gatójának portréját halála után megrajzoló gazdasági publicista értesüléseinek. A kilépés 
mögött, ezek szerint, egy mélyebben rejtőző olvasat is meghúzódott. Radnóti leírásában 
a Hatvany-Deutsch család az 1890-es években élte fénykorát. Hatvany-Deutsch Sándor 
a Pesti Hazai Első Takarékpénztár és az általa 1894-ben alapított Hazai Bank igazgató- 
ságában is helyet foglalt, és a Kornfeld Zsigmonddal ápolt szoros nexus jele volt, hogy 
végrendelete végrehajtójául is őt jelölte meg. Mint láttuk, ezt erősítette aszámottevő hi- 
telbanki részvénybirtok és az ezt megpecsételő igazgatótanácsosi hely. S itt átadhatjuk a 
szót a zsurnalistának: , Mikor azonban Kornfeld meglepetésszerűen arról értesült, hogy 
Hatvany-Deutsch Károlyt be akarják választani a Leszámítolóbank igazgatóságába, ezt 
olyan terjeszkedési túlzásnak ítélte, amelyet nem volt hajlandó tudomásul venni. Hogy 
egyetlen család három tagja négy vezető pénzintézet irányításában vegyen részt, ezt 
nem tartotta méltányosnak, igazságosnak és a bankok érdekeivel összeegyeztethetőnek. 
Figyelmeztette Hatvany-Deutsch Sándort, aki azonban nem törődött a figyelmeztetéssel 

és Hatvany-Deutsch Károly belépett a Leszámítolóbank igazgatóságába. Erre Kornfeld 
felszólította Hatvany-Deutsch Józsefet, hogy mondjon le a Hitelbank igazgatósági 
tagságáról. Ez meg is történt. Hatvany-Deutsch Sándor ekkor törölte végrendeletéből 
Kornfeld Zsigmondot, mint végrendeleti végrehajtót és a két ember között megszakadt 
a barátság és jórészt az érintkezés is."" Hogy mi , méltányos?" és főképp , igazságos" a 
, bankok érdekei" szempontjából, azt most nem vitatjuk, témánk szempontjából azonban 
érdemes leszögezni, hogy ha az egyik legnagyobb hazai nagytőkés csoport koncentrált 
térnyerése nem kívánatos a Hitelbank irányításában, akkor rivalizálás és összefonódás 
párharcából alighanem az előbbi került ki győztesen, de akkor ki lehetett volna képes 
megjeleníteni a honi akkumulációt a tulajdonosok között? 

Talán maga a Hitelbank? Az 1875. évi kereskedelmi törvény rendelkezései folytán 
azonban egy bank nem birtokolhatta saját részvényeit. Maradt tehát, hogy feltételez- 
zük: egy a bank által alapított, befolyásolt másik bank, vagy befektető közvetítésével 
tehette csak meg ezt. Szóba jöhet ilyenként a Hermes Magyar Általános Váltóüzlet Rt., 
amelyet a Hitelbank a Földhitelintézettel együtt 1893-ban alapított. A Hermes először 
az 1897-es tőkeemeléskor bábáskodott a Hitelbank részvényei körül." Tallós György 
— aki maga is a Hitelbanknál kezdte pályafutását — úgy tudta, hogy a , MÁH ipari és 
egyéb vállalati érdekeltségi körének szélesedésével párhuzamosan egyre nagyobb lett a 
MÁH-érdekeltségű vállalatok tulajdonába került és tartósan ott is maradt részvényeinek 
száma." Részvényesi jogaikat , a MÁH tulajdonában lévő Hermes Magyar Általános 
Váltóüzletnél kötött szindikátusi letét formájában" gyakorolták." A deponálók listája 
szerint azonban a Hermes csak a század elejétől bukkant fel néhány évben a közgyűlé- 
seken részvényletevőként (1900: 250 db; 1904: 300 db), távolról sem rendszeresen (ez 
természetesen még egyáltalán nem kizáró ok!), ám igazán számottevő részvényletéttel 
csak 1907-től jelentkezett (1907. január: 1500 db; 1908: 2000 db). Ez azonban az álta- 
lunk mos vizsgált időhatáron kívül esik. 


Összefoglalás 


Hogyan függ a két szál össze: a mindinkább a részesedési és folyóüzletre szűkülő szer- 
ződéses mozzanat és a részvénytulajdonlás? 

1. Addig, amíg tőkebetétéhez két igazgatósági hely volt a biztosíték, addig nem volt 
különösebb jelentősége a CA számára a részvények demonstratív mértékű közgyűlési 
letétének (és — tegyük hozzá — birtoklásának sem). Ez utóbbi fontossága láthatóan 


37 RADNÓTI, [1932] 99. Hatvany-Deutsch Károly egyébként valóban 1901 tavaszán tünt fel a Magyar 
Leszámítoló és Pénzváltó Bank igazgatói posztján. Mihók féle Magyar Compass, 1901. 147. 

38 MOL Z 50 MÁH 10. cs. 3. t. Ig. tan. (1897. május 22.) 

39 TALLÓS, 1995. 146. 


Osztrák credit — magyar hitel. Az Osztrák Creditanstalt. . . 331 


1894-től emelkedett a többi főrészvényes fölé és a vizsgált korszakhatárig további ér- 
demi változást ebben nem tapasztalunk. 

2. Változtatásra a tőókeemelések alkalmával nyílhatott a legkedvezőbb lehetőség. 
Az 1897-es, a részvénytőke-emelést indokló igazgatósági tanácsi ülésen Pallavicini 
Ede, már idézett beszédében az alábbiakat hozta fel: ,,...hazánknak a pénzügyi vi- 
szonyok tekintetében mindinkább érvényre jutó önállósága egyrészt, s másrészt a 
consortiális üzletekben természetszerűen beálló változások szükségessé teszik, hogy 
a bank- és árúosztály folyóüzlete fokozatosan fejlesztessék. Erre való tekintettel az 
igazgatóság indokoltnak látja, már jó előre megfelelő forgótőkéről gondoskodni." Az 
alaptőkeemelésnek az volt a bejáratott mechanizmusa, hogy az eddigi részvényeseknek 
elővételi jogot biztosítottak. Pár hónappal később Kornfeld Zsigmond beszámolt az 
alaptőkeemelés lefolyásáról, a ,, 15 000 db új részvénynek a régi részvények birtokosai 
által csaknem teljesen igénybevett elővételi jog alapján történt elhelyezéséről. Az elő- 
vételi jog mindössze csak 138 db új részvényre nem gyakoroltatott.""" 

A kör bezárult. A folyó üzlet emelésének érdekében szükség volt a tőkeeme- 
lésre. Ebben az eddigi részvényesekre kellett támaszkodni, ami maga után vonta a 
részvénytőke-birtoklás századvégre kialakult arányainak megőrzését. A folyó üzlet 
gyarapításához ugyanakkor a Monarchiában nélkülözhetetlen volt a CA-val kötött 
szerződés idevágó részének fenntartása. A cég súlya megnőtt az államkölcsönüzletek- 
ben, az ipari érdekeltségekben és a fiókhálózat építésében (tulajdonképpen ezekre 
vonatkozott a folyóüzlet bővítésének vissza-visszatérő igénye). Mindehhez azonban 
a forrásigényt és a szoros üzleti kapcsolatokat Bécs felé továbbra is fenn kellett tar- 
tani. Ezt takarta a kartellszerződés felmondásáról szóló függetlenedési beszéd. Aligha 
véletlen, hogy Pallavicini , hazánk" pénzügyi önállósodásáról szólt. A századfordulón a 
Hitelbank menedzsmentje Kornfeld vezetésével valóban egyre nagyobb szuverenitásra 
tett szert, de nem egyszerűen Ausztriától, hanem az osztrák és a magyar tulajdonosok 
fölé kerekedve." 


40 MOL Z 50 MÁH 10. cs. 3. t. Ig. tan. (1897. február 27.) 
41 MOL Z 50 MÁAH 10. cs. 3. t. Ig. tan. (1897. május 22.) 
42 Lásd KÖVÉR, Bankárok, 2005. 1—2. 83-102. Lásd ebben a kötetben is. 


A ROTHSCHILD-KONZORCIUM, 
A MAGYAR ÁLTALÁNOS HITELBANK 
ÉS A MAGYAR ÁLLAMADÓSSÁG 
(1873—1914)" 


A gazdaságtörténészek (akár a közgazdászok) az államadósságot általában makroöko- 
nómiai problémaként az államháztartás kérdései között tárgyalják. Ezzel egyébként az 
egész téma az államnemzeti látószög (és diskurzus) vonzáskörébe kerül. Ez annyiban 
szorosan összefügg a történész forrásaival, amennyiben az eladósodás megítéléséhez 
elsősorban az államkincstár által produkált fiskális statisztikából szokás átfogó adato- 
kat meríteni. Az állami értékpapírok kibocsátása, a szelvények beváltása ugyanakkor 
nemzetközi folyamat, lévén legfontosabb aktorai — a pénzügyi kormányzat mellett —, a 
bankok és konzorciumok maguk a nemzetközi pénz- és tőkepiac résztvevői. S ráadásul 
míg a bankok csak nem könnyen nyitják meg archívumaikat a kutatók előtt, a konzor- 
ciumok, ezek az igazán internacionális, de piaci szempontból alkalmi képződmények 
nem is hoznak létre saját levéltárakat, így irataik megőrzésével és megnyitásukkal sincs 
mit bajlódniuk: 

A magyar gazdaságtörténet bevett álláspontja szerint a külföldi tőóke beáramlása a 
dualizmus első időszakában meghatározó volt nemcsak a magyar államadósságban, 
hanem más szektorokban is. A századfordulóra azonban ez a tendencia megfordult és a 
belső felhalmozás vette át a külföldi tőke korábban domináns szerepét. Hozzátartozik a 
képhez, s nemcsak az Osztrák-Magyar Monarchiához fűződő freudi viszony következ- 
tében, hogy magyar szempontból a monetáris és vámunió keretén belül az ún. örökös 
tartományokból érkező befektetést is külföldi tőkének szokás tekinteni, miközben meg- 
különböztetik az , osztrák" és a , vámkülföldi" behozatalt. 

Az állítás gyökerei Fellner Frigyes századelőn végzett nemzetközi fizetési mérleg 
és nemzeti jövedelem-számításaiig nyúlnak vissza, aki egy azonosítatlan pénzügymi- 
nisztériumi forrásra hivatkozva függelékben közzétett egy , a magyarországi államköl- 
csönök címleteinek területi megoszlására" vonatkozó táblázatot, amely azóta is stan- 
dard hivatkozása minden e tárgyban íródott munkának.? Úgy tűnik azonban két apró- 


$ — Eredetileg angolul hangzott el 2005-ben, Roubaix-ben, a Rothschild-konferencián. Itt jelenik meg elő- 
SZÖT. 

1 A tétel első számszerű becslésekre épülő kifejtése BEREND-RÁNKI, 1966. A részletesebb számítások 
KATUS, 1970; uő. 1978; uő. 1979. A tétel makroszintű érvényességét, különösen az osztrák-magyar 
viszony szempontjából további érvekkel finomította KOMLOS, 1983. A kérdés historiográfiai és forrás- 
kritikai áttekintése KÖVÉR, Aetas. 1992. 

2 Legújabban lásd FLANDREAU, 2006. 15. 

ság eddig elkerülte a kutatók figyelmét. Az egyik: Fellner 1892 előttre százalékosan 
nem részletezte a megosztást, ami arra utal, hogy a valutastabilizáció előtti időszaknál 
nem tartotta , teljes értékűnek" az adatokat. A másik gond ezzel az adatsorral, hogy 
két olyan év van az 1892 előtti korszakban, amikor címletenként (és valutanemenként) 
ismerjük a szelvénybeváltás adatait (1886, 1890), ám ezek a címletenkénti számsorok 
köszönő viszonyban sincsenek a Fellner által közölt megoszlással. Az már csak hab a 
tortán, hogy a Fellner-féle adatok a századelőn sem igazolják vissza a hazai befektetők 
államadósságban való dominánssá válásáról alkotott tézist. 

Az alábbiakban a magyar államadósság és a magyar pénzügyminisztérium ada- 
taiból kiindulva az államosítás révén a Magyar Országos Levéltárba került Magyar 
Általános Hitelbank anyaga mellett a londoni, párizsi és bécsi Rothschild levéltárak 
iratai segítségével próbáljuk a magyar államadósság és a nemzetközi pénz- és tőkepiaci 
szereplők szerződéses és piaci együttműködését bemutatni. A pénzügyminisztérium 
szelvénybeváltási adataira épülő gazdaságtörténeti tézisek mögé pillantva a kibocsátás 
előkészítésének és lebonyolításának folyamatát rekonstruáljuk a mikroszint banki és 
konzorciumi kimutatásai alapján, hogy aztán címletenként jussunk vissza a szelvény- 
beváltás aggregált statisztikáihoz. Vagyis, ha úgy tetszik, először az ex post adatoktól 
haladunk az ex ante megközelítésig, majd léptékváltással újra visszatérünk a makro- 
szinthez. 

Vizsgáljuk meg, milyen tézis fogalmazható meg a magyar államadósság alakulásá- 
ról, ha a szerződéses kapcsolatokat és a piaci mozgásokat mikroszinten, a konzorciu- 
mot alkotó bankok és bankárok látószögéből is megvizsgáljuk. 


A szerződéses kapcsolatok rendszere 


A különböző aktorok között szőtt háló sokszálú, bonyolult szerződéses kapcsolatokból, 
és eltérő időtartamú, s tartalmú megállapodásokból állt össze. 

1. A Creditanstalt és a Hitelbank kartellje 

A Creditanstalt 1857-ben létesített pesti fiókja és az 1867 augusztusában megalakí- 
tott Magyar Általános Hitelbank párhuzamosan üzemelt 1870 végéig. 1870 decemberé- 
ben került sor közöttük kartell-megállapodás megkötésére." A megállapodás lényege az 
volt, hogy a Creditanstalt megszüntette pesti fiókját, csendestársként 3 millió forinttal 
beszállt a Hitelbanknak a pesti fiók alapján létesítendő bank- és áruosztályába (ez tulaj- 
donképpen megfelelt a fiók korábbi éves dotációja összegének). Ennek fejében — mind- 


3 A korai kartellmegállapodás úgy látszik nem illett bele a monopolkapitalizmusról alkotott marxista fel- 
fogásba, mert bár a kortársak tudtak róla, a gazdaságtörténet-írásban csak Ránki György kései tanulmá- 
nya hívta fel rá a figyelmet. RÁNKI, 1983. A viszony átfogó elemzését KÖVÉR, Osztrák Credit, 2005. 5. 
Lásd ebben a kötetben is. 

addig, amíg a Hitelbank nem emeli fel alaptőkéjét — a bank- és áruosztály nyereségéből 
(és veszteségéből) 5096-os arányban részesedik (a tőkeemelés után majd 4096-kal). Ez- 
zel szoros összefüggésben a CA vállalta, hogy nem állít új fiókot Pesten, a Hitelbank vi- 
szont Bécsben mindennemű üzletét a CA-n keresztül bonyolítja le. Ezt az üzletpartneri 
kizárólagosságot kölcsönös províziómentességgel is megerősítették. Sőt, kiegészítette 
ezt az ún. participációs üzletek paritásos kölcsönössége: eszerint a Hitelbank 1596-al 
részesedik a CA 3 milliónál nagyobb befektetési üzleteiből, a MÁH másfél millió- 
nál magasabb üzleteiben viszont a CA kap részt 3096 erejéig. Mindehhez járult még a 
folyóüzletben — a szerződés szerint meglehetősen egyoldalúnak látszó — kooperáció. 
A CA I millió forintig (jegybanki kamatlábon) nyílt folyószámlahitelt, (4490 jutalék 
ellenében) szintén 1 millió forintnyi elfogadványi hitelt és (szintén jegybanki kamatlá- 
bon) 2 és fél milliós visszleszámítolási hitelkeretet nyitott a MÁH számára. Ezeknek a 
korlátozott kedvezményeknek a garanciájául a bank- és áruosztály vezető tisztviselőit 
csakis a CA előzetes egyetértésével lehetett kinevezni, valamint 2 helyet a Hitelbank 
kormányzótanácsában a CA tölthetett be. Kiterjedt a szerződés a CA kötelékéből átvett 
tisztviselők nyugdíjára vonatkozó részletkérdésekre is. A kontraktus 10 évre köttetett, 
amelyet a CA legkorábban 5 év múlva, 1875 első harmadában mondhatott (volna) fel, 
majd 10 év múlva már mindkét fél élhetett (volna) felmondási jogával." Erre azonban 
nem került sor, s az eredeti szerződést — csekély módosításokkal — még 1886 elejétől is 
újfent meghosszabbították. 

Érdemi tárgyalások a szerződés tartalmának módosítására a nyolcvanas évek végén 
kezdődtek. A háttérben kemény csatákra következtethetünk, ahol végül kompromisz- 
szum született." Az újabb 5 évre kötött szerződés, amelyhez az igazgatóság a közgyűlés 
felhatalmazását kérte, három ponton ígért lényegi változást: 

1. A Hitelbank jogot kap a 3 milliós betét 1891. január 1-e utáni visszafizetésére. 

2. A CA részesedése a MÁH bank- és áruosztály üzleteredményében 1891. január 
1-től az eddigi 4096-ról 3096-ra mérséklődik, ami a tőkebetét visszafizetését követő 
január elsejétől 2590-ra száll alá. 

3. A CA lemond a MÁH igazgatótanácsában őt eddig megillető két hely betöltésé- 
nek szerződésszerű jogáról. 

A Hitelbank még a következő évben vissza is fizette a CA tőkebetétét (lényegében 
a hosszú idő után ismét felemelt alaptőke bevételét használta fel erre), s már 1892-ben 
is csak 2590-ot adott át a bank- és áruosztály nyereségéből a Creditanstaltnak. Ami 
az igazgatótanácsosi helyeket illeti, ott formailag eleget tettek a módosított szerződés 
paragrafusainak, de az a két tanácsos, aki a CA nomináltja volt 1890 előtt, 1891 után is 


4 MOL Z 51 MÁH Titkárság, 56. cs. 831. t. 
5 MÁRZ, 1968. 283. (1890. március 12-i CA igazgatótanácsi jegyzőkönyv.) 

benne maradt a testületben. Viszont Pallavicini Ede, a Hitelbank vezérigazgatója 1890- 
től maga is igazgatótanácsosként bukkant fel a Creditanstalt megfelelő grémiumában." 

Öt évvel később a participációs kötelezettséget módosították: a CA és a MÁH is 
csak másfél milliós (tehát ugyanannyi!) nettó saját részesedés esetén volt köteles a má- 
sikat üzleti porcióhoz juttatni, akkor viszont 3:10 arányban, természetesen a CA javára. 
A folyó üzletben immár 3 millió forintra emelkedett a jegybanki kamatlábon igénybe 
vehető felső határ, miközben a továbbra is két és fél milliós elfogadványi hitelkereten 
belül az üzlet províziómentessé vált. 

Legközelebb 1900 elején került sor a CA-val fennálló szerződés módosítására, ezt 
ráadásul már a folyó esztendőre, tehát 1900-ra is kiterjesztették. A szerződésmódosí- 
tás legfőbb hozadékaként — , az összes többi kölcsönösen megállapított szerződésszerű 
határozmányoknak fentartása mellett" — a , százalékos részesítés teljesen elejtetett s 
e helyett egy ... a bécsi hitelintézetnek a folyó üzlet ellátásáért fizetendő megfelelő 
jutalékátalány lett megállapítva.""7 Megszűnt tehát a CA — ekkor már csak 25906-os — 
nyereségrészesedése. A fizetendő jutalékátalányt (amelynek összege 1900-ra 340 000 
K-ban lett megállapítva) az Osztrák Hitelintézet egyfajta kártalanításként interpretálta, 
s az egész szerződés kapcsán azt hangsúlyozta, hogy ezáltal sikerült , az immár há- 
rom évtizede fennálló bensőséges üzleti kapcsolatokat a két bank között 1905 végéig 
biztosítani"." Nem maradt változatlan az egyéb üzletek szabályozása sem: a kötelező- 
en vállalt participáció kimondottan már csak az , állami és fix kamatozású üzletekre" 
vonatkozott, s a változatlan maximummal (3 millió frt — 6 millió K) szereplő nyílt 
folyószámlahitelkeret csak 4 millió koronáig volt jegybanki kamatlábon garantált, to- 
vábbi igénybevétel esetén azon felül még 496 kamatot kellett érte fizetni. 

Ez a szerződés — mint említettük — további öt évig állt fenn, s a , szerződés meg- 
változtatása és egyidejű meghosszabbítása" iránti táegyalások hosszasan folytak, míg 
végül a bank szervezetének átalakítása után, 1905 második felében eredménnyel jártak. 
Továbbra is maradtak azonban olyan pontok, amelyeket ez a módosítás sem érintett." 
Csökkent a fizetendő éves átalány összege, nőtt viszont a befektetésekben való része- 
sedés. Amint az előbbiekből látható volt, a folytonosan változó kartellszerződés mind- 
inkább a befektetésekben történő participációra és a folyó üzletre korlátozódott, ebben 
az értelemben az érdemi változást először a 3 milliós tőkebetét visszafizetése (1891), 
majd a bank- és áruosztályból való nyereség-/veszteségrészesedés megszűnése, és éves 
átalányösszeggel való felváltása jelentette. 


6 — Compass Leonhardt, 1892. 81. 

7 Az igazgatóság jelentése a napirend 6. pontjához. A MÁH igazgatóságának üzleti jelentése az 1899. 
január 1.— december 31. közötti üzletév eredményeiről az 1900. március 19-i közgyűlésnek. 

Compass Leonhardt, 1901. Bd. I. 23. 

9 MOL Z 50. 14. cs. 4. t. MÁH Igazgatóság. (1905. augusztus 2.) 

2. Az úgynevezett állambankári szerződések 

Míg a Hitelbank és a Creditanstalt üzletpartneri viszonyában fokozatos távolodást 
figyelhettünk meg, a Hitelbank és a Pénzügyminisztérium között egy mind tartósabb és 
szorosabbá váló szerződéses viszonyról számolhatunk be. 

A Pénzügyminisztérium és a Hitelbank között az első szerződés megkötésére , ér- 
tékpapírok, váltók, vertpénzek bizományos eladására bel- és külföldön" 1873. július 
29-én került sor. A szerződés 1874. december végéig terjedt. A megállapodás értelmé- 
ben a Hitelbank folyószámlát nyitott a kincstár számára a tranzakciók lebonyolítására, 
amelyen tartozáskor az Osztrák Nemzeti Bank pesti fiókjánál 196-kal magasabb, köve- 
teléskor pedig 190-kal alacsonyabb kamatot számított fel. A követelések és tartozások 
egyenlege nem haladhatta meg az 1 millió forintot, s az elszámolást legkésőbb féléven- 
ként meg kellett ejteni. A bankot az üzlet után 490 jutalék illette, s a díjak és illetékek 
a kincstárt terhelték." 

A mindössze két oldalas szerződést változatlan tartalommal évről évre meghosz- 
szabbították egészen 1886 végéig. 1886 végén először csak a jutalék változott 1/1090- 
ra, majd 1888 végén tartalmilag a két fél több ponton módosult egyezséget kötött. 1886 
és 1888 között a szerződés szövege is egyre hosszabb, az egyes pontokat részleteiben 
szabályozó lett. Ettől kezdve minden egyes ügyletnek külön folyószámlát nyitottak, 
bekerült a szerződésbe a budapesti tőzsdén szokásos alkuszdíj, de változatlanul maradt 
az Osztrák-Magyar Bankhoz képest --196-nyi kamat, s a maximum 1 millió forintos 
folyószámla-egyenleg. Hogy a szerződés tartalmi módosítása szorosan összefüggött az 
állampapírok konverziójával, arra több momentum is utalt. Ilyen volt többek között a 
4-6. pont, amely a , beváltási javadalmazások szétosztását", a , javadalmazások áthe- 
lyezésének szükségességét" illette. Gyökeresen új mozzanat volt a szerződésben a 7. 
pont, amely egyfelől 1 millió forintos hitelkeretet nyitott a PM számára (2 napi előzetes 
értesítésre volt köteles az összeget folyósítani), ugyanakkor a Hitelbank köteles volt a 
PM-től, annak kívánságára ,, ! millió forint erejéig terjedő összeget kamatoztatás végett, 
nyolc napi felmondásra átvenni." Ezekre is érvényes volt az 0-MB-nál szokásos rátá- 
nál, kölcsönnél 196-kal magasabb, betétnél 196-kal alacsonyabb kamatláb. Új mozzanat 
volt, hogy ezúttal nem szabták meg a szerződés egy éves lejártát, hanem kölcsönösen 
fél évnyi előzetes felmondást kötöttek ki. 

Érdemi szerződésmódosításra legközelebb 1901-ben került sor. Egyrészt a szerző- 
dés csupán már , a külföldi piacokra szóló váltók kivételével mindennemű értékpapírok 
bizományi eladására és vételére" vonatkozott. A valutareform, a forintról a koronára 
való áttérés után az érmeüzlet és a devizaügyek kikerültek az állambankári szerződés 
kompetenciájából. Új elem volt viszont a rövidlejáratú hitelüzlet kiterjesztése: egyfelől 
a korábban 1 millió forintos hitel és betét négyszeresére, 8 millió koronára növekedett 


10 A szerződések szövege a Magyar Általános Hitelbank archívumában maradt fenn. MOL Z 51 MÁH 
titkárság, 56. cs. 832. t. 

(1 frt — 2 korona), amelyből a hitelkeretet két részletben, 5 napi előzetes értesítésre le- 
hetett lehívni, a betét felmondási ideje viszont továbbra is 8 napos maradt. Ehhez társult 
a kamatozó pénztárjegyek kibocsátásával kapcsolatos megállapodás, amely szerint a 
Hitelbank köteles volt 26 millió koronányi pénztárjegyet állandóan forgalomban tartani 
(hetente maximum 6 milliót volt köteles átvenni). A kincstárjegyek kétharmadának 6 
havi, egyharmadának 3 havi lejáratú jegyből kellett állnia. Eközben a PM 2 millió K 
állandó kamatmentes betétet volt köteles a banknál tartani. A szerződés lejártát illetően 
is változás történt: a szerződés ugyan fenntartotta határozott lejárat nélkül a félévi elő- 
zetes felmondás rendszerét, de kikötötte, hogy három évig, 1904. június 30-ig egyik fél 
sem mondhatta fel a megállapodást. 

A legközelebbi módosításkor az 1901-es megállapodás maradt az etalon, de 1907- 
ben kimondták, hogy a szerződésszerűen átveendő kamatozó kincstárjegyek összege 
immár 35 millió koronára rúgjon, aminek már csak egynegyede kellett, hogy 3 havi 
lejáratúból álljon. A pénzügyminiszter egyúttal kötelezettséget vállalt arra is, hogy a 
megújított szerződést 1911-ig nem mondja fel. 1911-ben azután sor került a szerződés 
újabb 10 évre történő meghosszabbítására. Ezúttal a folyószámla-egyenleg maximumá- 
nak meghatározása is megszűnt, a kincstárjegy-forgalom összetételét illetően már csak 
a mennyiség "/7-ének kellett 3 havi lejáratúból állnia, a folyamatban levő adóreformok 
ellensúlyozására viszont a bank mentesült az ezek után fizetendő tőkekamat- és jára- 
dékadó alól. További kötelezettségvállalást jelentett az állam részéről, hogy a PM a 
szerződés időtartamára immár 30 millió K betétet helyezett el a Hitelbanknál 196-kal a 
jegybanki ráta alatt, kifejezetten a , hazai közgazdaság céljaira fordítandó", legfeljebb 
azonban 196-kal a mindenkori bankkamatláb felett nyújtandó olcsó hitelekre. Az ere- 
detileg kizárólag a folyó bizományos ügyeletek lebonyolítására szolgált állambankári 
szerződések nemcsak időtartamukban hosszabbodtak meg, nemcsak a rövidlejáratú 
hitelek és betétek összege gyarapodott a korábbiak sokszorosára, hanem beruházási 
hitelezésre is kiterjedt, amennyiben a Hitelbank vállalta a fent említett 30 millió K 
értékben a kormány által kijelölendő helyi érdekű vasutak megépítését, majd 25 év 
elteltével a nevezett vasutak megváltását (államosítását) (10.). A szerződésmódosítás 
legfontosabb részének, a ,,m. kir. kormány hivatalos állami bankárjának legfontosabb 
hivatásának" azonban az , állami járadékok árfolyamának állandóvá tételét" tekintették. 
Ennek értelmében a Hitelbank , ha az állami címletekből áru mutatkozik a bel- vagy 
külföldi tőzsdéken azt a m. kir. Pénzügyminister részére felveszi, viszont ha pénz van 
rá, megfelelő mennyiséget a m. kir. Pénzügyminister részére értékesít." Ehhez azonban 
további törvényes intézkedések is szükségessé váltak: így a biztosító társaságok, ,,díj- 
tartalékuk egy részét", a bankok és takarékpénztárak a saját vagyonnal nem fedezett 
takarékbetétek egy meghatározott részét kötelesek lennének állami járadékokba fektet- 
ni (11.). Ugyanakkor, hogy a PM a , szerződésbe foglalt feltételek pontos betartását" 
ellenőrizhesse, , a Hitelbank igazgatóságában 2 helyet reservál a PM két kiküldötte 
részére"(13.). Ezen tervezett feltételek egy része ugyan már nem mehetett át a gyakor- 


A Rothschild-konzorcium, a Magyar Általános Hitelbank... 339 


latba, azonban mindenképpen egy új típusú állam-állambankár viszony elmélyítésére 
tett kísérletként foghatjuk fel. 

3. A konzorciális partnerek és az államkormányzat szerződései 

Azt a konzorciumot, amelyről ez az írás szól, Németországban eredetileg , porosz", 
a Monarchiában , osztrák" vagy , magyar" konzorciumként emlegették, attól függően, 
hogy melyik kormánynak nyújtottak kölcsönöket. Pedig csak látszólag van szó ugyan- 
arról a képződményről. Az ún. , porosz csoport" gyökerei 1859-re nyúltak vissza, ami- 
kor különböző német bankok együttműködésre léptek, de akkor még a Rothschildok 
nélkül. Az , osztrák konzorcium" kialakulása az 1864-es 70 millió forintos ezüstköl- 
csönkor vette kezdetét, amelyben a berlini Disconto-Gesellschaft (a továbbiakban DG), 
az abban részes német bankok feje egyharmados arányhoz jutott.""" Az , osztrák kon- 
zorcium" másik tengelyében az osztrák Creditanstalt állt, amely a bécsi Rothschild ház 
mellett két további bécsi bankárral, M. Wodianerrel és S. Sinával szövetkezett." A 
magyar állam a kiegyezés után első kölcsöneit nem ezzel a konzorciummal kötötte, de 
1873-tól — néhány kísérletet leszámítva — nagy kölcsöneit mindig ennek a konzorcium- 
nak a révén vette fel, váltotta be, vagy éppen konvertálta. " A magyar kibocsátásokon 
kívül, az osztrák és német tranzakciókban is — részben a kartellszerződésből kifolyólag, 
részben alkalomról alkalomra konzorciális megállapodások alapján — részes lett a Ma- 
gyar Általános Hitelbank is. 

A konzorcium fura szerzet: eseti megállapodást jelent, nem érinti a résztvevők 
vállalati önállóságát, sőt — ahogy a szerződés szövege mindig kiköti — a partnerek 
, szolidaritás", azaz kölcsönös felelősségvállalás nélkül vesznek benne részt. Az üzlet 
lebonyolításának időtartamára szól, mégis, csak a Rothschild-Creditanstalt-Disconto 
Gesellschaft , osztrák-magyar" konzorciumát nézve meglehetősen időtálló képződ- 
ménynek tűnik. A cégek és piacok közötti térben uralkodó bizonytalansághoz igyekez- 
tek általa a résztvevők rugalmasan alkalmazkodni. 

A Rothschild bankházak már önmagukban is ilyen nemzetközi kooperációt valósí- 
tottak meg, de egy családon belül. Ennek megfelelően a konzorciumban gyakran elő- 
fordult, hogy az üzletben résztvevő Rothschild házak közül formálisan a szerződében 
csak egy, vagy kettő neve szerepelt. Legtöbbször a bécsi és frankfurti (az utóbbi 1900-as 
megszűnéséig). 1870 után a párizsi cég még egy ideig mindenféle üzlettől tartózkodott, 
London pedig mindig megválogatta, hogy beszáll-e (az 1873—1874-es kincstári utal- 
ványoknál, illetve az 1881-es aranyjáradék-konverziónál komoly szerepet vállalt). A 
20. század elején azonban már csak a bécsi S. M. v. Rothschild jelent meg szerződő fél- 


11 Die Disconto-Gesellschaft, 1901. 47-48. 

12 MÁRZ, 1968. Sináról újabban LANIER, 1998. 

13 Érdemes megjegyeznünk, hogy a bécsi S. M. Rothschild ház a Wiener Bankverein vezetése alatt más 
konzorciumi tagokkal (a Nierösterreichische Escompte-Gesellschaft és a Bodencreditanstalt) már az 
1870-es magyar nyereménykötvény-kibocsátásban is részes volt. Ebben a szindikátusban azonban sem a 
Creditanstalt, sem a Hitelbank nem játszott szerepet. Lásd A sorsjáték, [1943] 168—195. 

ként, igaz, a korábbinál alacsonyabb, egyötöd körüli részesedéssel. (Hogy aztán a Roth- 
schild házak egymás közt intern milyen elosztásban állapodtak meg, az külön kérdés.) 

Természetesen a konzorcium összetétele időről időre változott. Miközben a tagok 
között egyes magánbankárok cserélődtek, általában is elmondható, hogy amagánbanká- 
rok súlya összességében is visszaszorult a konzorciumon belül. 1873—74-ben a magán- 
bankárok részesedése együttesen elérte a csaknem 6096-ot, ekkor még Bécsből Sina, 
és Sal. Oppenheim jr. k Co. (Köln) is tagja volt a csoportnak. Wodianer halála után 
Bécsben nem volt folytatója az üzletnek. Gerson von Bleichröder halála után a berlini 
cég súlya visszahanyatlott." " Ezzel párhuzamosan viszont a Mendelsohn £ Co. (Berlin) 
1900-tól a konzorcium tagja lett, szerepe (a főrészesedésen túl vállalt titkos hányaddal 
együtt) komolyan megnőtt a világháború előtt. 

Ha államterületenként vizsgáljuk a szindikátusban szerződött bankárok és pénz- 
intézetek részesedését, akkor a Rothschildok számbavételétől most eltekintve, érde- 
mi arányváltozásokat figyelhetünk meg (lásd a függeléket). Az 1870—-80-as években 
a Rothschild-házak dominanciája mellett a konzorciumban a berlini DG köré szerve- 
ződött német csoport általában egynegyed fölötti szerepvállalása meghatározó volt." 
A századelőn azonban, Mendelssohn bekapcsolódása ellenére a szerződéses német 
arány 1596-ra csökkent, s csak a világháborút közvetlenül megelőzően érte el ismét 
a német részesedés az egynegyedes arányt. A legszembeötlőbb strukturális változás 
azonban a Magyar Általános Hitelbank részesedésének nagymértékű gyarapodása. Az 
1873—1874-es kincstári utalványokkor még alig kapott többet, mint 590, majd a század- 
fordulóra szerződéses részesedése eléri a 2096-ot, a 20. század elején pedig megközelíti 
az egyharmadot. Itt kizárólag a konzorciális megállapodásokban foglalt ún. főrészesi 
szerepvállalásról beszélünk, ami jól illeszkedni látszik a Hitelbank megerősödött önál- 
lóságáról, sőt, a megnövekedett belső felhalmozásról szóló történeti elbeszélésekbe. 
Ez még akkor is figyelemre méltó, ha tudjuk, hogy a Hitelbank megnövekedett súlya 
mögött, alrészesként további szerződéshálóval kapcsolódó pénzintézetek sora állt, s 
ahogy az ún. állambankári szerződés módosításaiból láttuk, az állami alapok fokozott 
szerepvállalása is része volt a korabeli törekvéseknek. De a piacok hullámmozgása még 
külön elemzés tárgya lesz. 

A szerződéses szerepvállalás nagysága természetesen nemcsak bankáronként és 
országterületenként változott, hanem értékpapír-fajtánként is. A valutareform előtti 
Monarchiában, a párhuzamos ezüst- és papírvaluta korszakában más értékpapír-fajta 
célozta meg a nemzetközi befektetőket és más irányult a közép-európai államok polgá- 
rainak megtakarításai felé. Ennek megfelelően alakult ki az 1880-as években az arany- 


14 LANDES, Bleichröder, 1960. 201—221. 

15 Amikor a világháború vége felé a MÁH megpróbált visszamenőleg egy összeállítást készíteni a kon- 
zorciumbeli német részesedésről, jellemző módon a frankfurti Rothschild házat 1900 előtt sem vette 
számításba. Z 51. 16. cs. 226. t. 

járadék és papírjáradék kettősége, ami egyébként a Monarchia mindkét felére jellemző 
volt."" A Rothschild-házak mindig lényegesen nagyobb porciót vettek át az aranyjára- 
dékokból, mint a papírjáradékokból, ugyanennek fordítottjaként a bécsi Creditanstalt 
és a Hitelbank, még akár ugyanabban az évben is lényegesen kevesebbet vállalt elhe- 
lyezni az aranyjáradékból, mint a papírjáradékból. Ebből a szempontból az 1893-as 
valutakonverziós kölcsönök még jelzik ezt a markáns különbséget (ebben az esetben 
a német Disconto-Gesellschaftnál és Bleichrödernél is), hogy aztán a valutareform, a 
korona aranyalapra helyezése után ez a szempont láthatóan kiiktatódjon a szerződéses 
participáció megítéléséből. (Lásd a függeléket.) 

A magyar pénzügyminiszterrel kötött konzorciális szerződések a kölcsön minden- 
kori jogalapjára történő hivatkozás mellett természetesen tartalmazza a címletek pontos 
leírását, mennyiségét, a kölcsönfelvétel célját, feltételeit, az átvétel és kibocsátás hely- 
színeit, árfolyamát, a költségek megosztását, a szerződés lejártát stb. Ezek közül, mint 
időben összehasonlítható elemet, most a névleges kamat és az átvételi kurzus alakulását 
emeljük ki, mint mindenkori megállapodás tárgyát. 

1873-ban, rendkívül súlyos, államcsőd közeli helyzetben indult a Rothschild-kon- 
zorcium és a magyar kormány kapcsolata, a 696-os, 5 évre szóló kincstári utalványok- 
kal. Kifejezetten adósságtörlesztésre szolgált, s fedezetül még az államvagyon egy ré- 
szét is le kellett kötni. 1875-től kezdődött a magyar járadékkölcsönök sora: először 
még ez is 696-osként indult, majd a nyolcvanas évek konverziója során a 496-os lett a 
domináns kötvénytípus. A nyolcvanas évek végén az 1873 előtt felvett kölcsönöket is 
sikerült erre a formára konvertálni. 1897-ben már 3 4496-os rente kibocsátására is sor 
került. A névleges kamat csökkenése azonban ezzel meg is állt, a századelőn a 490-os 
koronajáradék maradt az uralkodó, sőt, a világháború előtt ismét teret kapott a 496-os 
kamat (1914-ben már ráadásul törlesztéses kölcsön kibocsátásával egybekötve). 

Ami a járadékok eladási árfolyamát illeti: a 690-os aranyjáradék az 1870-es években 
még 7796-ról indult, majd a nyolcvanas évek elején a konverzió során a 496-os aranyjá- 
radék még mélyebbről, 7296-ról startolt, de végül 1888-ra 7690 fölé emelkedett, aminek 
révén a tényleges kamatozás 5, 4590-ról 5,2490-ra szállt alá. Az 596-os papírjáradék még 
nagyobb utat tett meg a nyolcvanas években: 75—7799-ról 85—8890-ra emelkedett éves 
átlagot tekintve, ráadásul úgy, hogy 1885—86-ban a 9096-ot is meghaladta. Mindennek 
következtében a 6,2590-os reálkamat az évtized végére 5,6690-ra esett." 1893 után az 
átvételi kurzus rendszeresen 9096 felett mozgott, s az alacsony névleges kamat követ- 
keztében a reálkamat 596 alá süllyedt, egyedül a világháború előtti utolsó (4 490-os) 
kibocsátás után emelkedett a tényleges kamat ismét 594 fölé. 


16 KÖVÉR, 1992; KÖVÉR, Az aranyjáradék, 2003; KÖVÉR, A , láthatatlan", 2003; KÖVÉR, Kincstár, 2004. 
17 A valutaügyre..., 1891. 106-111. 

4. A konzorcium jegyzőkönyvei 

A PM-el kötött szerződésekben a konzorcium térben tagolt, de/ mégis egységes 
szándékokat kifejező aktorok együtteseként mutatkozik meg. A konzorcium alkotó- 
tagjainak képviselői azonban időnként közös tárgyalásokra is összegyűltek, s az ezek- 
ről készült jegyzőkönyvekben (, protokollumok") felszínre bukkannak a résztvevők kö- 
zötti érdekellentétek, vitakérdések is. A nézeteltérések legtöbbször a kibocsátás pénz- 
ügytechnikai kérdései körül forogtak, a lényeg azonban mindig a részletekben van. A 
jegyzőkönyvek fennmaradása a történész ritka szerencséje, a cégek közötti hivatalos és 
privát levelezés pedig az egyes felek mozgatórugóiba is bepillantást enged. Az 1880-as 
évek arany- és papírjáradékai kapcsán feldolgozott anyag legalábbis erre enged követ- 
keztetni. 


Piacok és hálózatok 


A piaci szereplőket úgy képzeljük el, mint amelyek saját terepük ismeretében cselek- 
szenek, kötnek üzleteket, hoznak döntéseket. Magatartásukkal természetesen befolyá- 
solják is saját piacaikat. A szerződésekben rögzített keretfeltételekhez képest a tényle- 
ges folyamatok mindig valami mást, valami új elemet tartalmaznak. Az ismertnek hitt, 
jól szervezett piacon is felléphetnek váratlan a jelenségek. A konzorciumok jelentős 
részben ezeknek a kiszámíthatatlan mozzanatoknak a kivédésére alakulnak. 

A konzorciális szerződésekben rögzített kölcsönök kibocsátását a legtöbb esetben 
már megelőzte valamilyen rövidlejáratú eladósodás, legtöbbször váltókölcsönök alak- 
jában. Az úgynevezett fundált kölcsönök kibocsátása tulajdonképpen ezek , állósítását" 
szolgálja. Az előlegkölcsönök tehát már befolyásolják a szerződéskötést, de többnyire 
épp azért van szükség a hosszabb lejáratú, fundált adósság kreálására, mert a korábbi 
aktorok már nem tudnak, vagy akarnak a korábbi rövidlejáratú formában hitelezni. A 
szerződéses megosztáshoz képest a nyilvános aláírások, vagy a szabadkézi eladások a 
tényleges elhelyezésben más eredményt hozhatnak, mint az előre tervezett. Túljegy- 
zés esetén az allokáció során is változik a cégek és piacok közötti elosztás. A teljes 
kibocsátás realizálódása után az értékpapírok szabad áramlása nehezen követhető, leg- 
feljebb azt tudhatjuk, hogy az egyes értékpapír-tulajdonosok félévenként hol veszik 
fel a kamatokat. A szelvénybemutatás helyszíne viszont önmagában nem azonosítja a 
tulajdonos nacionáléját, ugyanis — különösen párhuzamos valutarendszer idején — az 
arbitrázs döntően befolyásolja a szelvénybemutatást. Az államkormányzat és a bevál- 
tóhelyekként szereplő bankok hiába próbálták az előzmények alapján előre felmérni, 
hogy az adott időben, hova, milyen fizetőeszközt szállítsanak, az eredmény pontosan 
sosem volt kiszámítható. Természetesen a piac működésének hosszú távú alakulását 
nem egy ilyen előadás feladata nyomon kísérni, ám a bankok levéltári anyaga alapján, 
fáradtságos munkával, sok esettanulmány segítségével a különböző korszakok hullám- 

zó mozgásai apránként feltérképezhetőek. Ezekre szolgál illusztrációként az alábbi né- 
hány példa. 

1. A kibocsátás: aláírás, eladás, allokáció 

A piac előzetes ismeretéből nem lehet automatikusan következtetni az aktuális 
befektetői érdeklődésre. Ezt jelzik a londoni Rothschild ház megfigyelései a magyar 
kincstári utalvány első kibocsátásakor 1873 őszén. , Az igazán legjobb aláírók szokás 
szerint először az utolsó napon jelentkeznek, és csak a spekulánsok azok, akik az elsők 
között jegyeznek... Egyébként ehhez a kibocsátáshoz nem támaszkodhatunk a korábbi 
kölcsönök mennyiségi tapasztalatára, mivel miközben mi különösen a saját publiku- 
munkat meglehetősen jól ismerjük és tudjuk, hogy ki az, aki körülbelül jegyezni fog, 
azonban mivel ez egy teljesen új dolog, teljesen más közönség jelentkezik aláírásra."" 
Az elsődleges piac védelme a londoni házat tehát a jegyzők közti szelekcióra ösztö- 
nözte, még olyan esetben is, ha ez családi konfliktusokkal járt. A londoni ház azt írta 
Nathaniel Arthur de Rothschild bárónak Párizsba: , informálnunk kell Önt arról, hogy 
nem jegyzünk Önnek Londonban, mivel Bécsben nyitottunk listát és nem jegyzünk 
kötvényt spekulánsoknak, mivel, hogy a piac érzékeny és ébren szeretnénk tartani." 

Bécsben a Creditanstalt szintén úgy tervezte, hogy a számára jutó kvóta zömét , a 
maga számára fizeti be" és csak nem egészen egytizedet szándékozott , egyes, baráti 
viszonyban álló cégeknek adni."" A Magyar Általános Hitelbank kezdettől abból a 
feltételezésből indult ki, hogy miután , az aláírások túlnyomó többsége a londoni pi- 
acon mutatkozott", , előreláthatólag a continensen aláírt csekélyebb rész is lassanként 
Angliába fog átszivárogni" — nyilván az árfolyamkülönbözet miatt." 

Hogy a kincstári utalványok értékesítése változó ütemben folyt, azt más forrásokból 
tudjuk. Az eladások kezdeti lendülete valamikor 1874 tavaszán tört meg, , március 17.- 
ike óta csaknem egészen fennakadt", s csak , április közepe táján indult" meg ismét a 
forgalom, de akkor is csak kisebb címletekben. 

Az 1874. június 1-ei első szelvénybeváltásról készült összesítő kimutatás szerint 
a 7 500 000 £ névértékből 6 320 250 £ névértéket adtak el, ebből 3 563 500 £-nyit 
Londonban, 2 756 750 £-nyit pedig a kontinensen (a maradék I 179 750 £ a magyar 


18 NMR — DG-nek (1873. december 15.) RAL XI/I148/212 , Hisszük, hogy ezt az összeget jó emberek 
között kioszthatjuk, és a végleges allokációnál akár a 3 millió fontig terjedő definitív részesedést is hozni 
tudjuk anélkül, hogy félnünk kellene, hogy a piacot károsan befolyásoljuk." Uo. (1873. december 18.) 

19 NMR - Baron Nathaniel A. de Rothschildnak (1873. december 29.) RAL XI/148/212. Nathaniel Arthur 
(1851-—-1903) a család egyik excentrikus tagja volt, postai bélyegeket, szivarokat és nyakkendőket gyűj- 
tött. WILSON, 1986. 267—268. 

20 Verwaltungsrath-Protokolle, 1873. november 18. CA-Archiv. Hogy kik a kedvezményezettek, arról saj- 
nos nem szól az jegyzőkönyv. 

21 MÁH-PM, Budapest 1874. január 5. MOL K 255 PM Eln. 100. cs. 1874. 8. t. 127/874 p. 17. 

22 Indoklása az állami kiadások fedezésére szükséges kölcsön felvételéről szóló törvényjavaslatnak, Pro 
domo [datálatlan, 1874. április vége] MOL K 255 PM Eln. 101. cs. 1874. 8. t. ad 1833/874 p. 202. (a 
pénzügyminiszter saját kezű javításaival), 

pénzügyminisztérium tulajdona volt, azonban a konzorcium június végéig még gyako- 
rolhatta fölötte a szerződésben kikötött opciót).? A kontinentális szelvénybeváltás te- 
rületi megoszlása különösen meglepő eredményeket mutat. A rendkívül alacsony bécsi 
beváltásra (amelyből ráadásul a bécsi Rothschild ház teljesen hiányzik) csak részben 
szolgálhat magyarázattal az 1873-as hitelválság, nyilván a folyamatok hátterében az 
angol bélyeggel ellátott utalványok szelvényfizetéssel (is) összefüggő , Angliába szi- 
várgása" gyanítható. Hogy a kontinensen Berlin és a Disconto-Gesellschaft vitt döntő 
szerepet, az nem lephet meg senkit, azonban a mérték messze felülmúlta az előzetes 
szerződésben rögzített arányt. 


I. A. táblázat 
A magyar 696-os kincstári utalványok 
I. kibocsátásának első szelvénybeváltása a kontinensen 
(1874. június I.) 


Kifizetőkély TESTVÉR EZETÉNÉB NESSETKES 
o 


3 
Filiale Bank für Hand. u. Gew. 
Disconto-Gesellschaft 


Forrás: RAL XI/ 111/10 DG NMR-hoz (1874. augusztus 27.) 

1874 augusztusában azonban, ha csak rövid időre is, fordult a kocka, s a kurzus 
Londonhoz képest Berlinben kedvezőbbé vált, s ekkor itt lódult meg az üzlet, úgyhogy 
a konzorcium által Londonban deponált darabokból Berlinbe kellett szállítani. De a 
Disconto-Gesellschaft még ekkor is biztosítani igyekezett a londoni konzorciális társat: 
, csakis olyan cégeknek adjuk el, akikről tudjuk, hogy nem transzferálják a papírokat 
arbitrázs céljából oda [vissza Londonba], hanem tőkebefektetésként szolíd kezekbe ke- 


23 DG — NMR, 1874. augusztus 27. RAL XI/ 111/10. A magyar pénzügyminisztérium tulajdonában lévő 
utalványok kamatszelvényeit a PM természetben (in natura) kapta meg. 

rül." Ez a Berlin számára a piacon kialakult előny azonban csak rövid ideig, egy hétig 
tartott, aztán érvényesült a papírforma. 

Ilyen előzmények után került sor a kölcsön második részének kibocsátására. Ezt 
már a szerződés szerint is nyilvános aláíráson kellett forgalomba hozni, s a felkínált 
mennyiséget többszörösen túljegyezték, ezért a jegyzések redukciójára került sor. A 
tényleges elosztás (allokáció) területi megosztása azonban nem mindenütt követte az 
aláírások szóródását. 


1. B. táblázat 
A magyar 696-os kincstári utalványok 
II. kibocsátásának aláírási eredményei a kontinensen 
(1874 októbere) 


KKE ER EZT 
névértéke (£) névértéke (£) 

Credit-Anstalt (Bécs) 17.260] 410000] 10,93 
M. A. von Rothschild (Frankfurt) 10.295]. 750 000 20,00 
Filiale Bank für Hand. u. Gew. (Frankfurt) 15.596] 390 0001 1040 
S. Oppenheim (Köln) 2.710) 90000] 2.40 
L. Goldschmidt (Amszterdam) (—— 105600/ 10401 30000] 0,80 
S. Lambert (Brüsszel £ Antwerpen) 4,26 
S. Belichröder (Berlin) 12.00 
Disconto-Gesellschaft (Berlin) 30,93 


Forrás: RAL XI/ 111/10 DG NMR-hoz (1874. október 14.) 

A tényleges aláírási eredmény és a szétosztás közötti eltérés különösen Ausztria 
és Németország viszonylatában mutatkozott számottevőnek. A II. kibocsátású kincs- 
tári utalványokra előlegként júniusban felvett váltókölcsönök megosztása (Ausztria- 
Magyarország — Német Birodalom 40-4096-os részesedés) mindenesetre még nem 


24 DG-NMR, 1874. augusztus 8. RAL XI / 72 /2A 

anticipálta ezt az aránybeli különbséget. Most, 1874 októberében Bécs általában, a 
Creditanstalt pedig különösen relatíve számottevően kevesebbet kapott az elosztás- 
kor." A német piac súlya általában is emelkedett a jegyzés és a szétosztás között, nőtt a 
berlini Disconto-Gesellschaft és a frankfurti Rothschildok részesedése (utóbbi arányá- 
ban kétszerese lett az eredeti jegyzésnek). Ez az állítás még akkor is igaz, ha a terjesz- 
kedés nemcsak Bécs, hanem például a darmstadti bank frankfurti filiáléjának rovására 
is ment végbe. 

Az előlegkölcson nyújtásakor, a kötvény (utalvány) nyilvános aláírásakor, a zárt- 
körű szétosztáskor, a másodlagos piacon való értékesítéskor, sőt, még a szelvénybevál- 
táskor is a piacok és konzorcium erőterében igen különféle diszharmonikus egyensúlyi 
helyzetek mutatkoznak. 

2. Az aranyjáradék-konverzió: vétel és eladás Londonban 

Különösen erősen befolyásolják az előzmények az új kibocsátást, ha egy régebbi 
kölcsön konverziójáról van szó. A fent említett 690-os kincstári utalványokat a hetve- 
nes évek második felében először 696-os aranyjáradékra cserélte a konzorcium, majd 
a nyolcvanas évek elején került sor a 696-os aranyjáradék 496-os aranyjáradékra kon- 
vertálására. Ilyenkor azonban nemcsak a piac ismerete, hanem aktív befolyásolása is a 
konzorcium feladata. 

A nyilvános aláírás másnapján a londoni cégfőnök azt írta Adolph Hansemannak, 
a Disconto Gesellschaft vezérének, hogy Londonban 96 millió fontnyi aláírás érkezett, 
ami minden várakozást meghaladott. Az új, 490-os aranyjáradékot nemcsak a régi papír 
konverziója révén, hanem készpénzért is lehetett jegyezni. Rögtön megfogalmazódott 
a szétosztás problémája is: Londonban ugyanis csak az aláírók kis része jegyzett régi 
kötvények ellenében, még azok közül is kevesen tettek így, akiknek tudva levő, hogy 
a birtokukban van ilyen. Ezért fogalmazódott meg a javaslat: haladéktalanul fogjanak 
hozzá , amennyiben lehet, pari alatt, ha azonban szükséges, agioval" a régi 690-os köt- 
vények felvásárlásához." Az allokációval kapcsolatos levelezésből aztán az is kide- 
rül, hogy május végéig Londonban 3 730 000 £ 496-os magyar járadékot osztottak szét 
készpénzért (, gegen Kassa") és 270 000 £ értéket 690-os régi kötvények ellenében." 


25 Pedig a Creditanstalt még javított is időközben pozícióján: eredetileg az igazgatósági jegyzőkönyvben 
csak 1 592 500 £-nyi aláírás szerepelt, utóbb egy kéz az összeget 1 760 500 £-ra javította, ám ettől a 
szétosztott mennyiség nem lett magasabb. Verwaltungsrath-Protokelle 1874. október 6. CA-Archiv 

26 NMR - Hansemann (London, 1881. május 20.) RAL XI/111/14. London egyébként az amerikai konver- 
zió tapasztalataira hivatkozott. 

27 NMR - Rothschild fréres (1881. május 31.) RAL XI/I11/14 

2. táblázat 
N. M. Rotshschild £ Sons értékpapírszámla: 696-os magyar aranyjáradék 
(1880-1881) 

Forrás: RAL, Stock Accounts 

A londoni Rothschildok értékpapír-számlakönyvéből az olvasható ki, hogy még 
1881 januárjában is lényegesen több volt az eladás Londonban, mint a vásárlás a kon- 
vertálandó 696-os aranyjáradékból. A fordulatot 1881 februártól érzékelhetjük, majd 
márciustól megszűnt a , régi papírok" értékesítése. Egyre emelkedő árfolyamon csak 
vásárlásokat könyveltek. Ez már a konverzió előszelének tudható be. A csúcs — meny- 
nyiségben és árfolyamban — 1881 májusa. Ha a májusi beszerzéseket az aláírás napja, 
május 19-e mentén kettébontjuk, akkor látható, hogy a vásárlások többsége a jegyzés 
utáni időszakra esett. A számlán megjelenő címleteket aztán júliusban a 496-os magyar 
aranyjáradék kontójára könyvelték át. Mint az a konzorcium márciusi protokollumaiból 
látható (12. §.), abankcsoport tagjának jogában állt , saját számlára 496-os járadékot je- 
gyezni és ehhez saját 690-os aranyjáradék készletét felhasználni."? S mint a konzorciális 
levelezésből kiderül, semmilyen törvény sem akadályozhatta meg, hogy a tagok , aláír- 
janak egy értékpapírra, mint a publikum egyike."" 

3. Az aranyjáradék-konverzió: a Hitelbank , passzív állománya" (1881—84) 

Az aranyjáradék-konverzió négy éven át, több hullámban ment végbe. A részvétel 
szempontjából érdemes a konzorcium magyar bankjának, a Hitelbanknak ebben játszott 
szerepét külön szemügyre venni. A konzorciális kimutatások szerint míg a Hitelbank 
az 1881. májusi aláírásokban 2,590-kal részesedett, s a 690-os cseréjét kérő folyamodá- 
sokból is számottevő mennyiséget volt kénytelen visszautasítani, addig az egész 160 
milliós első két részletből 3,996 jutott rá (vö. a 7,5970-ban meghatározott konzorciális 
szerződés szerinti hányadot). 1883-ban viszont, amikor a kibocsátás sikere érdekében 
a konzorcium számlájára kellett 490-os kötvényeket vásárolni, ennél jóval magasabb, 
1799-os részesedést sikerült felmutatnia. Tanulságosan alakult az 1884. márciusi buda- 
pesti jegyzések száma: míg eredetileg a 496-os kötvényekre 4 100 000 forintnyi aláírás 
érkezett, az összes jegyzésből Budapestre végül csak 600 000 forint jutott (390). Nem 
történt viszont érdemi redukció a 690-os kötvények cseréjére bejött jegyzéseknél: vé- 
gül 14 293 100 forint 496-ost osztottak szét 690-os ellenében (20,696). Az 1884. szep- 
temberi utolsó aláíráskor készpénzért Pesten már mindössze 80 000 jegyzés érkezett 
(a tőzsdeinél magasabb volt az ár!), 690-os becseréléseként pedig 1 915 000 forintnyi 
496-os került Budapesten elhelyezésre (6,290). A Hitelbanknak tehát rendszerint gondot 
okozott a szerződéses hányad elhelyezése, másfelől azonban a konverzió jellegéből kö- 
vetkezően igyekeztek előtérbe állítani a régi, 690-os kötvények becserélését. Ez nyilván 
a konzorcium erőviszonyaival is magyarázható. 

Ha az év végi nyilvános mérlegekben a Központi Osztály és a Creditanstalttal közö- 
sen működtetett Bank- és Értékpapírosztály saját tárcáját nézzük, akkor nemcsak az a 
feltűnő, hogy a konverzió kezdetekor a Hitelbank egyetlen darabot sem tartott a 690-os 
aranyjáradékból, de a bankosztály 1882 végén is csak a 4970-osokból mutatott ki önma- 


28 AN AO 132/61 — 33 (Párizs, 1881. március 18.) 
29 NMR — My dear Cousins, (London, 1881. május 10.) RAL XI/I11/14 

gában nem túl nagy mennyiséget (287 700 frt névértéket), s 1883 decemberében is igen 
csekély készletek szerepeltek a mérlegben (6800 frt 696-os és 5300 frt 490-os), — ismét 
csak a bankosztálynál. A konverzió záróévének mérlegében viszont már a központi 
osztály kimutatásában bukkant elő 279 000 forintnyi névértékű 496-os aranyjáradék, 
hogy aztán a következő két évben ezek a címletek se forduljanak elő a mérlegben." 

Ha viszont a nyilvános mérlegek helyett az igazgatótanácsi ülésekre készített hóvégi 
értékpapírállomány-kimutatást vesszük szemügyre, a folyamatok időbeli hullámzása 
plasztikusabban érzékelhetővé válik. 


I. grafikon 
A 696-os ill. 496-os saját aranyjáradék-birtok hullámzása a MAH tárcájában 
(1881-1885) 

Forrás: MOL Z 50 MÁH 8. cs. 3. t. 


Kiderül, hogy számottevő mennyiséget a 696-os járadékkötvényekből a bank iga- 
zából csak 1881-ben tudott felszívni és konvertálni. Már ebben az évben megjelent 
ugyanakkor, először épp május végén, hogy a bank saját intern kimutatásai szerint a 
499-os új járadékpapírokból passzív állománnyal bírt (a német mérleg kifejezése szerint: 
, schuldige Effecten", , wir sind schuldig"). A grafikonon ezt negatív előjellel szerepel- 


30 A Magyar Általános Hitelbank igazgatóságának üzleti jelentései, 1880-1886. 


350 Nemzetközi hálózatok 


tetjük. S bár a nyilvános mérleg semmilyen készletet nem mutatott ki 1881 végén, az 
igazgatótanácsi összeállításból kitűnik, hogy a bankosztálynak december 31-én mind a 
496-osból (14 100 frt névérték), mind a 696-osból (17 400 frt névérték) csekély passzí- 
vuma volt. A , darabhiány" (, Stückmangel") a korabeli bankári könyvelésben valószí- 
nűleg részben a határidőüzlettel (a hosszabbítás lehetőségét nyitva hagyó report/deport 
üzlettel), illetve amég le nem bonyolított konzorciális üzlet halasztott elszámolásaival 
függhetett össze. Hosszabb távon a régi és az új járadék mozgása a hóvégi értékpapír- 
készletben tanulságos tükörképet mutatott: 1882 folyamán inkább a 496-os ment át mí- 
nuszba, majd 1882 őszétől 1883 elejéig a 690-osból jelentkezett rendszeres passzívum, 
szinte szimmetrikusan ellenpontozva ebben az időszakban a tárcában halmozódó 496-os 
kötvények lüktetését. 1883 februárjának különös jelensége, hogy mindkét járadék — bár 
némi fáziskésést mutatva — komoly passzívumot jelzett, ami így együttesen a későb- 
biekben sohasem fordult elő. 1883 tavaszától kezdve mindkét papírból aktív hónapok 
következtek, míg 1884 őszén, az utolsó kibocsátás után ismét a 496-os kötvényekből 
támadt jelentős passzívum (megint csak a 690-osok beáramlásának inverzeként). 1885 
folyamán azonban (a 690-osokat ekkor vonták ki a forgalomból) a 496-os aranyjáradék 
többé nem fordult elő adós tételként a hóvégi intern kimutatásokban. A passzívum 
tehát egyértelműen a kibocsátási üzlet és a konverzió következményeként mutatkozott 
ezeknél a papíroknál, s jelezte a Hitelbank nehézségeit, hogy a konzorciális szerződés 
feltételeinek megfeleljen. Akkor is vásárolni kellett és in natura szállítani 690-osokat 
a szindikátus számlájára, ha az pillanatnyilag nem tűnt a honi piacon jövedelmezőnek 
(1881 ősze), s különösen aláírás után olyan 496-osokat is el lehetett határidősen adni, 
amelyekkel az adott pillanatban a bank még nem rendelkezett, s e tranzakciók fedezetét 
épp a konverzióból cserére beáramlott 696-osok vásárlása jelentette. 

4. Aranyjáradék és papírjáradék 

Mint láttuk, az aranyjáradék-konverzióval párhuzamosan több részletben került sor 
a papírjáradékok kibocsátására (1881—1888). 


31 1881 októberében a Disconto Gesellschaft azt a kérdést intézte a Hitelbankhoz: vajon képesnek érzi-e 
magát a szeptember 29-én átvett újabb opcióhoz a 496-osnak megfelelő mennyiségű 696-os kötvényt ter- 
mészetben előteremteni (, in natura aufzubringen"), az igazgatóság kifejezetten kedvezőtlennek érezte a 
kérést, ám mivel a konzorcium többi tagja azonnal hozzájárult a felszólításban foglaltakhoz, nem nagyon 
volt más választása, mint kifejezni az üzleti szolidaritást. Ennek ellenére egyidejűleg úgy intézkedtek, 
hogy , a 690-os kötvények beszerzését egyelőre ne kezdjék meg." MOL Z 50 MÁH Igazgatósági jegyző- 
könyv (1881. október 7.) 

3. táblázat 


Az aranyjáradék és a papírjáradék területi megoszlása 
(a szelvénybeváltás alapján) 


Szelvénybeváltás 


Tőkeálladék ] Magyarország Vámkülföld 


4"9-os aranyjáradék 
(aranyforint) 
1886 


1890 
1892 


545 000 000 
592 000 000 
704 480 000 


599-os papírjáradék 
(osztrák értékű forint) 


1886 283 397 800 44.66 51.64 
1892 358 487 000 63,57 33 


Forrás: A valuta-ügyre..., 1891. 84-88; A valuta-ügyre..., 1904. 6, 42—45. 


Az aranyjáradék-adósság relatív súlyának emelkedése mellett a vámkülföldi és mo- 
narchiabeli arányok alig változtak, sőt, a külföldi beváltás, elsősorban Németország 
javára még nőtt is. Ami viszont az osztrák értékre szóló címleteket illeti, ott érdemi 
súlyponteltolódás következett be a Monarchia két fele között: 1892-re a magyarországi 
hányad megközelítette a kétharmados arányt. Bár 1890-91-ben az osztrák papírjáradék 
árfolyama magasabbra emelkedett, mint a magyar, s a magyar papír rentabilitásában 
korábban mutatkozó jelentős előny is mérséklődött, a reálhozam még így is magasabb 
maradt, úgyhogy John Komlos nem véletlenül állapította meg: , nincs különösebben 
meggyőző magyarázat a magyar kötvények állandó repatriálására Ausztriából Magyar- 
országra"? S bár mint látjuk, ha , állandó" hazaáramlásról nem is beszélhetünk, az 
újabb kibocsátások elmaradását és a konverzió bejelentésének hatását mérlegelni kell. 

A konverzió során végül 35 872 950 K értékben váltottak be 596-os papírjáradék- 
szelvényeket, s ezeket a statisztika Magyarországnál kifizetésként jelzi. A konverziós 
célra kibocsátott 490-os magyar koronajáradék 1893-as plaszírozásánál viszont ugyan- 


32 KOMLOS, 1983. 175-—179. Marc Flandreau számítása szerint a papírjáradék konvertálása aranyalapú 
valutakölcsönre — a Monarchia felbomlása esetén — kezelhető lett volna. FLANDREAU, 2006. 17-19. 

ez a forrás 1 062 000 000 korona összes névértéket tüntet fel, amelynek alig több mint 
fele Magyarországon, csaknem egyharmada viszont Ausztriában került elhelyezésre, s 
csaknem egyötödös arányt mutatott a vámkülföld is. 

5. A papírjáradék-konverzió: vétel és eladás Bécsben 

Ha meg akarjuk érteni a konverzióval kapcsolatos befektetői magatartást, találha- 
tunk-e kedvezőbb vizsgálati terepet, mint a kibocsátásban valóban , állandóan" aktív 
bécsi Rothschild ház értékpapírkönyvét. 


4. táblázat 
A bécsi Rothschildok értékpapírkönyve és a járadékkonverziók, 1888—1901 


Mérleg 599-os papírjáradék ]496-os koronajáradék 


890 000 


(január 1.) 


tl frt—2K 
Forrás: RAL 637—- 1 — 163. 


A papírjáradék utolsó részletének eladása után, 1889 elején (január 31, március 8.) 
még 93-94 körüli árfolyamon 1888. december 31-hez képest először újabb 1,5 millió 


33 Tabellen, 1900-1904. 484, 493. A 496-os koronajáradék elhelyezésének pontos arányai: Magyarország 
52,45"4, Ausztria 28,2696, külföld 19,2996 (ezen belül elsősorban német, de számottevő holland része- 
sedés is). 


A Rothschild-konzorcium, a Magyar Általános Hitelbank. . . 353 


forint névértékű járadék vásárlására került sor, majd ugyanazon év májusától 97 fölötti 
áron, majd júliustól már csak 95 fölött eladásokba kezdtek (május 8., május 20—25., 
június 21., július 10., október 7., 14., 16—17.), míg az év végére csak 500 ezer maradt a 
készlet ebből a papírból. Ez az év tehát egy sikeres hausse spekulációt eredményezett 
a bécsi Rothschildok számára. 1890-től azonban megváltozott a magatartás, ebben az 
évben, majd legközelebb csak 1892-ben, előbb 99, majd 100 feletti árfolyamon egy- 
egy alkalommal kerül sor komoly tételek vételére, így alakul ki a konverzió előttre a 
2 milliós névértéket meghaladó tárcaállomány. Ezekben az években tehát már egy- 
értelműen a konverzióval kapcsolatos várakozó álláspont határozta meg a bécsi ház 
magatartását. 

A bécsi Rothschild ház mindenesetre az 1893 februárjában birtokában levő 
2 060 000 forint névértékű (az akkori 100 4-es árfolyamon 2 064 500 forintot érő) 590- 
os magyar papírjáradékát 496-os koronajáradékká konvertálta. Az értékpapírkönyvben 
4 468 700 koronát kitevő új koronajáradékot 92 !42-es árfolyamon vette fel, ami forint- 
ban 2111 460 tett ki (plusz kamatok). A konverzió útján szerzett új járadékokat egy 
jó ideig nem is nagyon mozgatta, komolyabb értékesítésre csak 1895 májusában került 
sor, immár 99 !/5-ös árfolyamon. 1895 májusa és 1897 nyara között azután több részlet- 
ben ebben az értékpapírban 1 289 200 K névértékre redukálta tárcáját." 

6. A kibocsátástól a szelvénybeváltásig: a századelő 

Ahogy a konzorciális szerződések elemzésénél láttuk, a századelőn jelentős mér- 
tékben megnövekedett a járadékokban való magyar részesedés. A Hitelbank nevén 
futó mennyiségnek azonban mind nagyobb hányada úgynevezett alrészesekhez került, 
s így tulajdonképpen a Hitelbank saját tényleges részesedése még csökkent is. A Hi- 
telbank neve alatti szubparticipáció távolról sem jelentett valóban magyar tulajdonlást. 
Az 1903-as kibocsátáskor például a Hitelbank kvótájából 4,2596 a bécsi Unionbank 
alrésze lett, s még 1908-ban is 2,590 illette az Unionbankot.? 

Mint a Magyar Általános Hitelbankkal kötött állambankári szerződések módosulá- 
sából láttuk, a századelőn megnőtt a pénztárjegyek szerepe az állami eladósodásban. A 
világháború után a Hitelbank megpróbálta áttekinteni a háború előtti kölcsönök elhe- 
lyezését illetve beváltásait. Nekik sem ment könnyen. A meglehetősen ellentmondásos 
számításokból próbáltunk valamilyen összesítést kirakni, ami a fő tendenciák vázolá- 
sára talán elégséges lesz. 


34 RAL 637-1- 163, 637—2—-7. 
35 MOL Z5I 15. cs. 225. t. Mint a szerződéses megoszlást tartalmazó kimutatás megjegyezte: ,,a Hitelbank 
bruttó részéből megy, de a Creditanstalt levelez vele." 

5. táblázat 
A konzorciális tagok szerződéses és tényleges részvétele 
a koronajáradék-kibocsátásban, 96 (1903—1908) 


NE 
Disconto-Gesellschaft 


Bank f. Handel u. Ind. 1,528 1,628 1,547 1,547 1,500 1,500 
90 100,0001 100,000]1 100,000]1 100,000]1 100,000 10,000 


Hitelbank Eg 19056 Hó $412917 JN kkk20 129 


részéből alrészesek 
Forrás: MOL Z 51 16. cs, 226. t. 


Első ránézésre szembetűnő, hogy a konzorciális szerződés arányszámaihoz és a 
magyar pénzügyminisztérium kumulált szelvénybeváltási adataihoz képest az új kibo- 
csátásoknál jóval kisebb a magyarországi részesedés. Ebben a tekintetben meglehető- 
sen nagy az egység a rövidlejáratú és a hosszúlejáratú kölcsönök között. Másként áll 
viszont a helyzet az ausztriai és a vámkülföldi megoszlás esetében. A pénztárjegyeknél 
egyértelműen Ausztria dominált, míg a járadékokat zömmel a vámkülföld vette át. 

Új korszak kezdetét jelezte a háború előtti utolsó 44290-os amortizációs járadék- 
kölcsön kibocsátása. Ahogy az osztrák kölcsönöknél Ausztriában korábban végbe- 
ment, most Magyarországon is újjáalakult a konzorcium: főrészesként belépett a Wi- 
ener Bankverein, a Lánderbank, a Niederösterreichische Escompte-Gesellschaft, az 
Unionbank és az Anglo-Österreichische Bank, de a magyar oldalon is főrészesként 
kapcsolódott be az üzletbe a Hitelbank mellett a Postatakarékpénztár, a Pesti Magyar 
Kereskedelmi Bank, a Pesti Hazai Első Takarék, a Magyar Leszámítoló és Pénzváltó 
Bank. A magyarországi hegemónia továbbra is a Hitelbanké maradt, de a kibővített 
magyarországi főrészesek és alrészesek aránya a szerződés szerint együttesen is csak 
megközelítette az egynegyedes arányt. A szándékok síkján tehát megtörni látszik az 

a lendület, amely a századelőn a magyar tőkepiac szerepét az egyharmados arányhoz 
közelítette. S ha az elhelyezésre is tekintettel vagyunk, a tényleges súly az egyötödöt 
sem érte el. S közben kitört a háború, ami már nemcsak a finánchistóriában jelentett 
cezúrát. 


6. táblázat 
Pénztárjegyek és járadékok elhelyezése az első világháborúig 
(millió K) 

Forrás: MOL Z 51 16. cs. 226. t. 


Az értékpapírok hosszabb távon történő mozgását jól mutatja egy konkrét, tábláza- 
tunkban szereplő kölcsön teljes útja a szerződéstől az elhelyezésen át a háború előtti és 
a háború utáni szelvénybeváltásig. 

7. táblázat 
Az 1910. évi márciusi járadék szerződéses részesedése, 
az elhelyezés és a szelvénybeváltások (250 millió K névérték) 


Szerződéses részesedés (90) (3044) 1(44,56) (25,00) 


Elhelyezés a kibocsátáskor (90) (16,4) ] (264 (56,4) 
millió K 41 66 141 
Szelvénybeváltás "o (1913. szeptember— (42,4) ] (17,6) (38,8) 
1914. március) millió K 106 44 97 
Szelvénybeváltás 96 (1917. szeptember— (15,6) ] (14,8) (648) 
1919. március) millió K 39 37 162 


Forrás: MOL MÁHZ 51 16. cs. 226. t. 


A kiválasztott példa jól mutatja az értékpapírok hullámzását: a túlnyomóan Bécsben 
szerződött, majd döntő részben vámkülföldön kibocsátott renték a világháború előttig 
nagy mértékben hazaáramlottak, hogy aztán a világháború végére minden korábbit 
meghaladó mértékben Németországba kerülhessenek. A járadékokban tehát időnként 
megnövekedhetett a magyar részesedés (itthon az aláírások összege a tízszerese volt 
a végül kiosztott értéknek, pedig 1907 után mindenütt a magyar járadék klimaxáról 
értekeztek), a pénztárjegyekben történő eladósodás azonban nem mutatta annak az erő- 
teljes hazai felhalmozásnak a képét, amely a pénzügyminisztériumi szelvénybeváltás 
adatai alapján Fellner Frigyes nyomán oly meggyőzőnek tűnt." 

A magyar gazdaságtörténet-írás állítása a külföldi tőkék belföldi tőkékkel való fel- 
váltására sokkal inkább igazolhatónak tűnik mikroszinten, egy-egy címlet esetében, 
mint általában az egész korszakot illetően. A törzsfejődésre itt sem célszerű az egyed- 
fejlődésből általánosítani. A kibocsátás mindig nemzetközi volt. A valutastabilizációt 
követően inkább nyílt mód egy sikeres emisszió után az értékek hazaáramlására, mint 
korábban. S erre azért is szükség volt, mert ez tette lehetővé újabb kibocsátások ered- 
ményes elhelyezését a nemzetközi piacokon. 


36 APM utoljára 1912-re publikálta a szelvénybeváltási adatokat. Ez alapján Fellner a vámkülföldi hánya- 
dot 1,8 milliárd koronára tette. Franz Bartsch statisztikai közlése viszont ugyanerre az évre vonatkozóan 
2,3 milliárd K vámkülföldi elhelyezést valószínűsített. BARTSCH, 1917. Katus László ez utóbbi adattal 
számol, míg John Komlos a kétféle közlés átlagára teszi az 1912-es vámkülföldi adatot. KATUS 1978. 
KOMLOS 1983. 184. 


Függelék I. A. 
A konzorciális tagok szerződéses részesedése, 94 (1873—1893) 

NOJRZO[RU IZONMJAZUION 


BÉCSI ÉS PESTI BANKOK A BALKÁNON 
A SZÁZADFORDULÓN" 


A Gründerzeit éveiben egy sor kvázi-internacionális bank keletkezett. A Franko-ban- 
kok hátterében a frankfurti bázisú Erlanger ház állt." A Franko-bankok balkáni expanzi- 
ójának példája volt a Prva Srpska Banka. Az olyan intézetek azonban, amelyek elsősor- 
ban vasúti és iparvállalatok értékpapírjainak kibocsátására szakosodtak, kivétel nélkül 
felszámolásra kényszerültek az 1873-as krízis után.? 

A nyolcvanas évek elején a Bontoux-féle Union Générale kísérelt meg újabb 
térfoglalást Közép- és Dél-Kelet-Európában. A terjeszkedés zászlóshajója a bécsi 
Lánderbank volt, amelynek igazgatóságát dekoratív francia arisztokrata nevek fényesí- 
tették. S bár az Union Générale csődje a Monarchiában is komoly tőzsdekrízist idézett 
elő, amelybe a pesti alapítású Magyar Országos Bank bele is bukott, ám a Lánderbank 
talpon tudott maradni, méghozzá nemzetközi intézetként. Ebben szerepet játszott, hogy 
átfogó balkáni üzletgyarapítási koncepcióval rendelkezett. 1888-ban francia és helyi 
erőkkel társulva hozták létre a Bangue de Salonigue nevű intézetet, amelyből azon- 
ban a Balkán-háborúk idején fokozatosan kivonta a tőkéjét." 1883-ban nyitotta meg 
kapuit a Bangue de crédit Serbe (Srpska Kreditna Banka) a Comptoire d" Escompte de 
Paris közreműködésével," amelyben 1911-ben a prágai Zivnostenska is részt vállalt, a 
Lánderbank azonban megőrizte majoritását. 1904-ben pedig bukaresti kommandiítját is 
részvénytársasággá alakította Bangue roumaine de crédit néven." 

Az , új bankstílusra" való áttérés után a nyolcvanas évektől a Pesti Magyar Ke- 
reskedelmi Bank figyelme is a Balkán felé fordult. Már 1883-ban képviselőket kül- 
dött Belgrádba és Bukarestbe információgyűjtés céljából. Szorosabb üzleti kapcso- 
latok kiépítésére a nyolcvanas évek végén került sor, először 1888 végén a Bangue 
Andreevits et Co. bankházat kommanditálta Belgrádban, majd 1890. január 1-től a 
bukaresti Marmorosch, Blank et Co. céggel tette ugyanezt. A gyors ütemben fejlődő 
bukaresti bankházban a Darmstádter Bank is érdekeltséget vállalt, majd 1905 elejétől 


§ — Eredetileg 1985-ben, az /nternational Banking című bellagiói konferenciára készült. Az itt olvasható 
írás részlet az e kötet számára átdolgozott, Az Osztrák-Magyar Monarchia bankrendszere a nemzetközi 
pénzügyi kapcsolatok rendszerében címen megjelent tanulmányból. In: Iparosodás és modernizáció. Ta- 
nulmányok Ránki György emlékének. (Szerk. Mazsu János) Debrecen, 1991. 43—63. 

EMDEN, [1937] 397-398. 

STEINER, 1913. 217-218; KÖVÉR, 1984 (lásd ebben a kötetben!); LAMPE, 1972. 136. 

MICHEL, 1976. 265. 

LAMPE, 1972. 137, MICHEL, 1976. 263. 

MICHEL, 1976. 264. 

közösen részvénytársasággá alakították, amelybe 1906 januárjában a Parisbas is társult. 
A bukaresti részvénytársasággal együtt, 1906-ban került sor a Bangue de commerce 
et de dépots intézet létrehozására Szalonikiben, amelyből azonban, amikor a Balkán- 
háborúk után Szaloniki görög kézre került, a Kereskedelmi Bank kivonta kinnlevő- 
ségeit." Másként alakult a jóval kisebb betéttel kommanditált Andreevits bank sorsa. 
A szerb vámháború és Bosznia annexiója idején felfüggesztette üzleti tevékenységét, 
ami ellenlépéseket váltott ki a szerb jegybank részéről. Így, amikor 1909-ben a Berli- 
ner Handelsgesellschaft közreműködésével a Kereskedelmi Bank részvénytársasággá 
alakította, már csak nehezen tudta növelni jelentőségét." Bulgáriában a Kereskedelmi 
Bank 1898-ban alapított először részvénytársaságot, amelyet 1906-ban a Parisbas-val 
egy újabb bankká alakított Bangue générale de Bulgarie néven. A fentieken kívül a 
Berliner Handelsgesellschaft és a Bangue Internationale de Bruxelles is részt vett 1911- 
ben a Bangue générale hypothecaire du Royaume de Bulgarie létrehozásában." 

Látható tehát, hogy a balkáni tőkebehatolásban francia és német bankok együtte- 
sen vállaltak szerepet a Kereskedelmi Bankkal. A bukaresti Marmorosch, Blank et Co. 
esetében arra is van lehetőségünk, hogy a részvétel mértékének alakulását hosszabb 
időmetszetben kísérjük nyomon (1. táblázat). 


I. táblázat 
Változások a Bank Marmorosch, Blank et Co. (Bukarest) tőkemegoszlásában 


EN KT J KEZI KZT EZT TON KOZ KEET 
hamva] [ere LT 
TET To 
ei Magyar Kerzkedetmi Bank [ [7 [705859] 2596] 5506 [25090 
Damsttáterbank [7] [ne] 3503 
ET 
met 


TT Tsenselman 
—TT Tee 


t Részesedési arány az új részvényeket kibocsátó szindikátusban 
Forrás: 1848-ra és 1874-re Bank Marmorosch, 1914. 60; MOL Z 34 
6 HEGEDŰS, II. [1917] 238-239. 


7  LAMPE, 1972. 157-159. 
8 MICHEL, 1976. 264; MOL Z 34 49-2032; 2086. 

A tőkemegoszlás százalékos arányai jól mutatják, hogy a kommanditálás időszaká- 
ban (1890—1904), amikor a nemzetközi értékpapírpiacnak nem jutott szerep az alaptőke 
megszerzésében, a bank első számú külföldi hitelezője a Kereskedelmi Bank volt. A 
német és francia bankok részesedése a részvénytársasággá alakulás során nőtt meg, 
s eközben a világháború előtt a német tőkepiac tett szert döntő jelentőségre (1912: 
46,590). A külföldi tőkerészesedés ellenére a Kereskedelmi Bank megőrizte meghatá- 
rozó befolyását. Nemcsak két igazgatósági helyet birtokolt, hanem M. Blank vezérigaz- 
gató levelét is, amelyben , ígéri, hogy ezentúl is minden fontosabb üzletet előzőleg meg 
fog beszélni Weiss igazgatóval." 

Ha a bécsi, prágai és budapesti bankok fióktelepeit és az általuk affiliált külföldi in- 
tézeteket térképre vetítjük a világháború előtt, sajátos területi szóródás ötlik szemünk- 
be. Londonban két bank rendelkezik fiókteleppel (Angol-Osztrák Bank, Lánderbank), 
Párizsban csak a Lánderbank, míg Frankfurtban ismét az utóbbi bír affiliált intézettel. 
Varsóban egyedül a Zivnostenskanak sikerült affiliációt létrehoznia. A többi fiók és 
szerződéses kapcsolat mind a Balkánhoz kötődik. 

2. táblázat 
Fiókok és affiliált bankok a Balkánon 


Kosmimápy [2 
smm [2 TT 
KEZE BENE HENK 


Forrás: Nagy Magyar Compass 1915/1916. Bp. 1916. 


Míg a Török Birodalom területén a fióktelep létrehozása dominált (a Prazska Uverni 
Banka belgrádi fiókja kivételnek számít), a függetlenné vált balkáni államok előnyben 
részesítették a küldöldi részesedéssel gründolt önálló bankintézeteket. Ez annál is in- 
kább érthető, mert a külföldi érdekeltségű bankok egyik elsődleges funkciója a szédü- 
letes tempóban özönlő államkölcsönök közvetítése volt. Másrészt igen jelentős részt 
vállaltak a külkereskedelem finaszírozásában. 


9 MOL Z 34 PMKB Zöldkönyvek 48. cs. 108 (1905. október 14.). 

A londoni és kis-ázsiai fiókok közötti kontinentális erőtében folyt az a tőkeáramlás, 
amelybe a Monarchia nagybankjai bekapcsolódtak. Míg az államkölcsönök tanúsága 
szerint a Monarchia Nyugat- és Közép-Európa felé adós arcát mutatta, a Balkán irányá- 
ban — többnyire a német tőkével együttműködve — hitelezőként lépett fel. 


3. táblázat 
Három balkáni állam hosszúlejáratú kölcsönforrásai, 1867—1912 (96) 


Németország 


Ausztria-Magyarország 


Hazai 


Forrás: LAMPE-JACKSON, 1982. 231. 


Az összevont német és osztrák-magyar arányszámok azonban elleplezik azt a tényt, 
hogy Szerbiában és Romániában a francia, ill. német bankok mellett a Monarchia bank- 
jai viszonylag jelentéktelen szerepet játszottak, s egyedül a bolgár államkölcsönökben 
mutatható ki jelentékenyebb részesedésük. A világháború előtt a bolgár címletek bő ne- 
gyedrésze volt monarchiabeli értékpapír-birtokosok kezén." 1878 után a balkáni álla- 
mok adósságának döntő többsége a vasútépítés finanszírozását szolgálta. , A kölcsönök 
nem annyira a közvetlen európai befolyás elérését szolgálták, hanem inkább azt, hogy 
a balkáni államok háztartását a további kölcsönökre való állandó ráutaltságba taszítsák 
azáltal, hogy gyorsan növekedjenek az állami kiadások.""" 

A Monarchia balkáni tőkekivitele, épp az ipari vállalkozásoktól való tartózkodása 
miatt is méltán érdemelte ki a , vonakodó imperializmus" címkét az irodalomban.? 
E kitétel alól két kivétel van: egyrészt az 1908 után erőteljes ipari terjeszkedésbe kezdő 
cseh bankok, amelyekre mind az imperialista, mind a vonakodó jelző nehezen volna al- 
kalmazható, másrészt pedig a romániai nemzetközi bankok, közöttük is a Marmorosch, 
Blank et Co. szerepe emelhető ki." 


10 BARTSCH, 1917. 34. 

1I LAMPE-JACKSON, 1982. 208. 

12 LAMPE-JACKSON, 1982. 225; MICHEL, 1976. 274-279, 299—305. 
13 RUDOLPH, 1976. 152—-155; LAMPE-JACKSON, 1982. 260—264. 

4. táblázat 
Folyószámlahitelezők a Marmorosch, Blank et Co.-nál 
(ezer lei, év végén) 


ENNNNN ET JN ETZN KEN HT 
permit mier es bazászámta] 1669 [9289] 5061 [7995 


Forrás: MOL Z 40 130 — 2205 


Természetesen nem kívánunk messzemenő következtetéseket levonni bő évtized 
intern mérlegadataiból, amikor a részvénytársasággá alakítás utáni nyilvános mér- 
legekben nem állnak rendelkezésünkre a folytatáshoz szükséges adatok (külföldi és 
belföldi bontásban!). A 1. táblázatra emlékeztetve azonban mindenképpen szükséges 
megemlíteni, hogy míg a Pesti Magyar Kereskedelmi Bank és a Darmstádter Bank 
kommandittőkéje az össztőke 6096-át tette ki az adott időszakban, addig a folyószámla 
betéteik aránya 7590-ról 1596-ra csökkent. Igaz, ebben szerepet játszott a Közép-Euró- 
pát erősen sújtó 1900—1903-as válság is, de méginkább meghatározó volt a romániai 
belföldi betétek dinamikus gyarapodása. Így válik érthetővé, miért is van szükség a 
részvénytársasággá alakításkor újabb (német és francia) bankok bevonására, hiszen a 
bukaresti bank adósai között a századfordulótól mind nagyobb tételekkel szerepeltek a 
különböző iparvállalatok (cukor-, fa-, petróleumipar), s a belföldi adósok tétele a vizs- 
gált időszakban 7 millióról 12 millió leire emelkedett. 

A rövidlejáratú hitelek prolongálása révén természetesen hosszabb lejáratú kihelye- 
zés folyt. A Marmorosch, Blank et Co. részvénytársasággá alakulásakor például a Pesti 
Magyar Kereskedelmi Bank 10 évre, ,,a régi feltételek mellett" 3 millió frank felerészt 
fedezett, felerészt bankhitelt nyújtott, ezen felül 1 millió frank , átmeneti saison-hitelt 
július-november hónapokra.""" Nyilván az agrárországok sajátos nyárvégi-koraőszi hi- 
teléhsége tette szükségessé a , saison-hitel" tartós biztosítását. 


14 MOL Z 34 48-108-1266 


Rendszerváltások: 
a 20. század második fele 


A BANKSZERVEZÉSTŐL A BANKCSONKOLÁSIG 


A Pesti Magyar Kereskedelmi Bank mint specbank (1948—1950) 


A gazdaságtörténet-írásban a magyar bankrendszer története általában véget ér az ál- 
lamosítással." Ha szó is esik a nagybankok sorsáról az államosítás után, ott leginkább 
arra kerül a hangsúly, hogy kezdettől a szovjet típusú egybankrendszer mintáját vették 
célba." S ez a későbbi út ismeretében retrospektíve igazoltnak is tűnik, hiszen a minde- 
nes központi bank köré szervezett specializált intézetek funkcionális együttműködése 
adta a szisztéma lényegét." Ha azonban figyelmesen olvassuk a mára jórészt publikált 
magyarországi forrásokat, észlelnünk kell a lineárisnak látszó fejlődés töréseit, cikk- 
cakkjait." 

Az államosítással kapcsolatos tervezgetésnél eleinte egyértelműen a már rendelke- 
zésre álló bankszervezet , racionalizálását" hangsúlyozta Antos István (1908—1960), a 
PM kommunista államtitkára: , A speciális feladatokra az erre legalkalmasabb, a fel- 
adatok ellátására már többé kevésbé beállított intézetet kell kiválasztani." 

Még egy félév sem telt el, amikor Hay László (1891—1975) régi moszkovita vete- 
rán, eredetileg orvos, ekkoriban az MNB igazgatója, az MKP Bankszervező Bizottsága 
részére készített javaslatában leszögezte: , Azok a rendszabályok, amelyeket a nagy- 
bankok államosításával kapcsolatban a legközelebbi jövőben foganatosítunk, pénzin- 
tézeteink problémáinak csak átmeneti rendezését jelentik. Végső fokon egy központi 
állami bankot kívánunk létrehozni, amely köré speciális rendeltetésű bankok csopor- 
tosulnak és az a távolabbi célunk, hogy a bankszervezet csak bankszerű tevékenységet 


1 TOMKA, 1996. 

2  BEREND, 1962. 371—372; PETŐ-SZAKÁCS, 1985. 106—107. 

3 — A szovjet példa ismertetése: SALUSINSZKY, 1947. 20-24; ATLASZ, 1948. 6. 23-30. Mindkét ismertetés 
kiemeli: az ún. specbankok (Prombank, Szelhozbank, Torgbank, Cekombank) szerepe a hosszú lejáratú 
finanszírozás. Utóbbi történetileg azt is megállapítja, hogy ez a hitelrendszer nem az államosítás, hanem 
a sztálini iparosítást szolgáló 1930-32-es reform következtében alakult ki. Uo. 27-28. 

4 A orrásokat szelektálva Tallós György (1920-2005) adta ki, aki maga is aktív részese volt a hajdani 
átalakításnak. TALLÓS, 1989. 

5 — Antos István feljegyzése Gerő Ernő részére (Budapest, 1947. szeptember 5.) A szervezeti felépítés terve 
ekkor így nézett ki: a. Ipari invesztíciós és forgótőke hiteleket nyújtó bank (, Hitelbank, esetleg Leszá- 
míitoló Bank látszik alkalmasnak"); b. A külkereskedelem, továbbá a belkereskedelem nagyobb tranz- 
akcióinak irányítására és finanszírozására , a Kereskedelmi Bank látszik legalkalmasabbnak"; c. Állami 
üzemek pénz- és hitelforgalmának lebonyolítása , a Pénzintézeti Központra bízható"; d. Mezőgazdasági 
beruházási és akció hitelek folyósítására , az Országos Szövetkezeti Hitelintézet hivatott"; e. A magán- 
gazdaság számára , egy betétgyűjtő és fizetési forgalmat ellátó bank kialakítása kívánatos a Leszámítoló 
Bank és a Pesti Hazai szervezeteinek felhasználásával". TALLÓS, 1989. 464—465. 

fejtsen ki. Ezeket a távolabbi célokat azonban már a legközelebbi intézkedéseknél is 
szem előtt kell tartani, hogy a most megalakítandó új szervezet zökkenés nélkül legyen 
beilleszthető a későbbi szervezeti formába."" Közben, 1948. január elsejétől államosí- 
részvényeit, és e bankok élére ideiglenes vezetőket neveztek ki." Az MKP Gazdasági 
és Pénzügyi Bizottsága 1948. január 7-én tárgyalta Hay előterjesztését a nagybankok 
államosításának , irányelveiről", s , kiegészítésekkel" fogadta el: , A G. B. elfogadja 
Hay elvtárs javaslatát a következő kiegészítésekkel. 

a. A terv-beruházások folyósítását egy banknál kell központosítani. Ezért vagy kü- 
lön beruházási bankot kell létesíteni, vagy az összes beruházásokat az államosításra 
kerülő bankok valamelyikén keresztül kell lebonyolítani. 

b. Az államosított bankoknak nyújtandó és versenyképességük fokozását célzó se- 
gítség szempontjából az Angol Magyar Bankot és a Belvárosi Takarékbankot — a jelen- 
tős magánérdekeltségre való tekintettel — nem államosított banknak kell tekinteni. Az 
itt számba jöhető intézkedéseket a tézisekben is némileg konkretizálni kell. 

c. A párhuzamos vezetés elkerülésére az Intéző Bizottság irodáját kell fejleszteni és 
vezetésénél a Párt befolyását biztosítani. Így a G. F. bankcsoportja feleslegessé válik 
és megszüntetendő." 

A Bankszervező Bizottság 1948. január 17-i ülésén kidolgozta a konkrét elképze- 
léseket: , A bankállamosítás távolabbi perspektívája az, hogy a forgótőke ellátását, a 
beruházásokat és a takarékvonal feladatait az ezeknek megfelelő speciális bankok lás- 
sák el. Végső fokon a forgótőkét nyújtó bank a PK-val és a Posta Takarékkal kibővült 
Nemzeti Bank lesz. A Posta Takarék takarékrésze beolvad a Takarék Bankba, míg a 
PK revizori osztálya az ellenőrzési hivatal magva lesz. A beruházások egyelőre a PK-n 
keresztül futnak, később, amikor a forgótőkenyújtás már átmegy a Nemzeti Bankba, 
a Hitelbank lesz a beruházási bank. A speciális bankok a közeljövőben a következő- 
képpen alakulnak. A Hitelbank az ipari forgótőke bankja lesz, ezenkívül finanszírozza 
egyelőre saját vállalatait. A Kereskedelmi Bank a kereskedelmet látja el forgótőké- 
vel és finanszírozza egyelőre saját vállalatait. A Dunavölgyi fuzionál a Kereskedelmi 
Bankkal, és belőle lesz később a külkereskedelem bankja. A Kereskedelmi Bank arra 
olvasszon be, és így egyelőre burkoltan készítse elő a nagy hálózattal rendelkező Ta- 
karékbank kiépítését. Az OSZH a mezőgazdaságot látja el forgótőkével szövetkezeti 
és egyéb vonalon, A szövetkezeti termelési hitelek ezen a bankon futnak keresztül. A 


6 Hay László a Bankszervező Bizottság számára (Bp. 1947. december). TALLÓS, 1989. 511. 

7 Jegyzőkönyv az Állami Bankok intézőbizottsága üléséről (1947. december 21.). TALLÓS, 1989. 521— 
522. 

8  PIL 274. f. 12/28. dosszié. 4. (MKP Gazdasági és Pénzügyi Bizottság, Jegyzőkönyv 1948. január 7.). A 
kiegészítések még konkrét rentabilitási szempontokat is megfogalmaztak. 

Leszámítoló Bank egyelőre a kiskereskedelmet, középipart látja el hitelekkel, később 
elsorvasztandó. A Hazai Takarék elsősorban a vidéki hálózatra helyezi majd a súly- 
pontot a fentebb említettek alapján. A Községi Takarék egyelőre a Város pénztárosa, 
később a betétgyűjtés el lesz véve tőle."" Ebben a szövegben nem csak terminológiai, 
hanem a , stílus" révén tartalmi változás is a Leszámítoló Bank , elsorvasztása". 

Az , államosított bankok specializálásának" ügyét az MKP Gazdasági és Pénzügyi 
Bizottsága is megtárgyalta, ami további változtatásokat vitt az előterjesztésbe: ,, Bank- 
szervezetünk átformálása után öt bank fog maradni: 1. A Magyar Nemzeti Bank, mint 
központi állami bank; 2. a beruházások bankja; 3. a mezőgazdaság bankja; 4. a külke- 
reskedelem bankja; 5. az országos hálózatú takarékpénztár. Átmeneti szervezés csak 
megnehezítené a fentebb említett szervezeti forma kialakítását, és ezért kezdettől fogva 
a végleges rendezésre kell venni az irányt. Ennek a rendezésnek a lehetőséghez ké- 
pest gyorsan kell megtörténnie. Az átszervezés után a rövidlejáratú hiteleket a Magyar 
Nemzeti Bank folyósítja. Az állami vállalatok — a beruházási hiteleken kívül — összes 
pénzügyi műveleteiket a Nemzeti Bankon keresztül bonyolítják le, tehát a Nemzeti 
Bank ellenőrzi ezeket. A Nemzeti Bank alapszabályai e feladatoknak megfelelően mó- 
dosítandók. A PK megszűnik. A PK bankosztálya és hitelellenőrzést végző része beol- 
vad a Nemzeti Bankba, a többi rész átkerül az ellenőrzési minisztériumba. A Postataka- 
rék egy része szintén a Nemzeti Bankba olvad be, takarékpénztári szervezete pedig az 
egységes takarékpénztári hálózatnak válik részévé. A beruházások bankja a Hitelbank 
legyen. A mezőgazdaság bankja legyen az OSZH. Ez bonyolítsa le a parasztgazdaságok 
pénzügyi műveleteit. Állami bankként megszűnik szövetkezeti bank lenni. A szövet- 
kezeti törvény ebben az értelemben módosítandó. A Kereskedelmi Bank o/vassza be a 
Dunavölgyi Bankot és /egyen a külkereskedelem bankja. A Hazai Bank és a Leszámí- 
toló Bank megszűnnek, illetve beolvadnak részben a takarékpénztári szervezetbe, rész- 
ben a Nemzeti Bankba."" (Kiemelések — K. Gy.) Figyelemre méltó stiláris mozzanat 
ebben a végcél felől közelítő imperatív szerkezet: a ,, legyen". Szinte érezzük, ahogy a 
párt varázsvesszeje érintésére áttör a , sollen". S már nem csak , elsorvasztásról", ha- 
nem , megszűnésről" is szó van. No nem , megszüntetésről", hanem mintegy magától 
bekövetkező tényről. Hay a Bankszervező Bizottság számára így jelezte a változtatások 
lényegét: a hiteleket , a legrövidebb időn belül a spec. bankok felé kelt terelni.""" A 
Politikai Bizottság elé már ez a , finalista" változat került. 

Aztán tavaszra elkészült a Gazdasági Főtanács határidőkhöz kötött, gyakorlatba át- 
ültetendő határozata, amelyet a Minisztertanács elfogadott és közzé is tett. Eszerint: 1. 
A Pénzintézeti Központ 1948. évi május hó 15-től bankszerű tevékenységet nem foly- 


9 — Jegyzőkönyv az MKP Bankszervező Bizottság üléséről (1948. január 17.). TALLÓS, 1989. 515—516. 

10 PIL 274. f. 12/28. dosszié. 81-82. MKP Gazdasági és Pénzügyi Bizottság (Jegyzőkönyv 1948. január 
27.). Idézi (január 31-i jegyzőkönyvi keltezéssel) TALLÓS, 1989. 547—548. 

11 PIL 274. f. 12/93. ő. e. 30-31. (Bankszervező Bizottság, 1948. január 31.) 

tathat. Ezt a tevékenységet 1948. május 15-ig át kell adnia a Magyar Nemzeti Banknak. 
2. A Postatakarékpénztár és a Nemzeti Bank között szervezeti kapcsolat létesítendő. 
Ennek megfelelően a Postatakarékpénztár csekkosztálya a Magyar Nemzeti Bank irá- 
nyítása mellett működik és a Magyar Nemzeti Bankra háruló feladatok elvégzésénél 
ennek rendelkezésére áll. Ezt a kapcsolatot 1948. június 1-jéig kell kiépíteni. 3. A Ma- 
gyar Általános Hitelbank keretében — az Országos Tervhivatal szempontjait figyelembe 
véve — beruházási osztály szervezendő. A 3 éves terv keretében beruházási célokra 
újonnan megnyitott bankhitelek 1948. június 1-jétől valamennyi, a terv keretében be- 
ruházásra fordítandó összeg 1948. augusztus 1-jétől csak ezen a beruházási osztályon 
keresztül folyósítható. 4. A Pesti Magyar Kereskedelmi Bank külkereskedelmi pénzin- 
tézetté építendő ki. Az árubehozatal céljait szolgáló akkreditíveket a magyar importőr 
1948. június 15-től kezdve csak a Pesti Magyar Kereskedelmi Bankon keresztül nyithat 
meg, ez a rendelkezés azonban a határozat keltének időpontjában már folyamatban 
levő ügyekre nem vonatkozik. Az állami vállalatok utasítandók, hogy a külföld felé 
történő eladásoknál a kötlevélben kössék ki, hogy az áru ellenértéke a Pesti Magyar 
Kereskedelmi Bankhoz follyék (sic!] be. 5. A Postatakarékpénztár vezetése alatt or- 
szágos takarékhálózat szervezendő, a Pesti Magyar Kereskedelmi Bank, a Leszámítoló 
Bank és a Pesti Hazai Takarékpénztár vidéki fiókjaiból, illetve affiliációiból kialakított 
helyi intézetek bevonásával. Az országos takarékhálózat június 15-ig építendő ki, és a 
takarékhálózat helyi intézetei a Postatakarékpénztár szerepét is ellátják. 6. Az Országos 
Szövetkezeti Hitelintézet bonyolítja le a parasztság, a szövetkezetek és a kisiparosság 
hitelműveleteit.""? 

Azért idéztük ilyen részletesen a koncepció kialakításának dokumentumait, hogy 
világosan láthatók legyenek az eredeti átszervezési terv , organikus" mozzanatai és 
egyúttal a nem egészen háromnegyed év leforgása alatt végbement módosulások is. 
Hogy a nagybankok vagy a 100 főnél nagyobb iparvállalatok államosítása erőteljes 
hatást gyakorolt a koncepcióra, az a korszak politikai dinamikájából érthető ugyan, 
mégsem magyaráz meg minden változást. A fentebb vázolt, ugyancsak gondosan meg- 
tervezett és definitív átszervezési tervhez képest ugyanis a kivitelezés igencsak sokszí- 
nű képet mutatott, s az eltérésekre jelzésszerűen már a korábbi irodalom is felhívta a 
figyelmet. 

A Magyar Általános Hitelbank keretében létesítendő beruházási osztály (illetve 
azzal felváltva használt Beruházási Bank) ügyében a Bankszervező Bizottság az első 
tervezetet 1948. április 3-án tárgyalta." Végül a Gazdasági Főtanács kimondta, hogy 
a Beruházási Bank 1948. július 1-jén kezdi meg működését, majd határozott, hogy 


12 A GF 853/1948. számú határozata az állami pénzintézetek átszervezéséről (1948. április 22.). TALLÓS, 
1989. 548—549. 

13 PIL 274 f. 12/93. ő. e. 58-60. Bankszervezési Bizottság (1948. április 3.). A Gazdasági Főtanács titkár- 
ságának feljegyzése a főtitkár részére (Csikós Nagy Béla, 1948. április 24.). TALLÓS, 1989. 558—559. 

szeptember 1-jétől tevékenységét nemzeti vállalat formájában lássa el." A Magyar Ál- 
talános Hitelbankból azonban a Beruházási Osztály csak 1949. május 1-jén vált ki, s 
ekkor alakult meg ténylegesen a Magyar Beruházási Bank Nemzeti Vállalat." A MÁH 
történetéről szóló könyvében Tallós hosszasan idézte az idevágó szabályozás doku- 
mentumát, s ezzel a sejtelmes mondattal zárta a történetet: , a Hitelbank jogi keretei — a 
függőben maradt ügyek ellátására — hosszabb időn át még fennmaradtak a felszámolá- 
sok irányítását végző Pénzintézeti Központ gondozásában.""" A Pesti Magyar Kereske- 
delmi Bank történetének szerzője az 1948. áprilisi minisztertanácsi határozat következ- 
tében beállott, május és augusztus közötti átszervezést már a felszámolás kezdetének 
tekintette. A felszámolási folyamat végállomását pedig 1949. december 17-ére tette, 
amikor a PM , elrendelte a bank még meglévő alkalmazotti állományának radikális 
leépítését — a megmaradó tisztviselőknek az utolsó fizetést 1950 elején folyósították", s 
a székházat, sőt, az iratokat is át kellett adni az OTP-nek, illetve az Országos Levéltár- 
nak." Mint tudjuk, a Magyar Külkereskedelmi Bank viszont csak 1950. október 16-án 
kezdte meg működését." 

Hogy mi történt közben, arról hallgatnak a históriák, mint ahogy az sem derül ki, 
hogy ténylegesen mikor is számolták fel az 1948. január elsejével államosított, erede- 
tileg specbankként számításba vett intézeteket. Netán mégsem volt eléggé jól tervezett 
az átszervezés? 

A korszak szereplőinek visszaemlékezései, interjúi külső meghatározó mozzana- 
tokat említenek. Ilyen mindenek előtt az iparosítás felgyorsított üteme, először az első 
hároméves terv során, majd az első ötéves terv beindításakor., 

Explicit módon mégis leggyakrabban az ún. , arrestek"-re szokás hivatkozni, ame- 
lyek külföldön történtek a régi bankok ellen: ,,... izgalmas és fáradságos munka volt 
a hidegháború első hullámainak a hatását parírozni. Különösen Amerika, majd Svájc 
kezdte a követeléseink arrestálását, amikor látták, hogy a bankokat államosítjuk, és a 
Nemzeti Bank is államosítva lesz... Azt az elméletet konstruálták tőkés külföldön jo- 
gilag, hogy Magyarországon minden állami, így minden követelés és tartozás is állami, 
és minthogy nekik Magyarországgal szemben követeléseik vannak, ezért kimondják a 
magyar javak — akárhonnan származnak — lefoglalását. Ezt nevezték arrestnek: a kül- 
földön levő magyar követelések lefoglalását. Ezt Amerikában gyakorolták, és erősen 
gyakorolták Svájcban, amely a bankvilág fellegvára, és nagyon sok szál fűzte a magyar 
tőkéseket a svájci tőkésekhez, és így ott is nagyon sok volt az arrest. Ennek következté- 
ben ki kellett dolgozni egy stratégiát és taktikát — amely nagyon komplikált volt —, hogy 


14 A Gazdasági Főtanács határozata (1948. július 1.); A GF határozata (1948. augusztus 26.). A Kormány 
43/1948. határozata az MBB NY létesítéséről 1948. szeptember 16-án kelt. TALLÓS, 1989. 572-—575. 

15 FARÁDY-HAVAS-SZABÓ, I. 1969. 363. 

16 TALLÓS, 1995. 404. 

17 BOTOS, 1991. 99—100. 

18 KÖVÉR, MKB [2001] 

védjük javainkat. Mert ez az egész kampány azt jelentette, hogy exportköveteléseink 
nem voltak biztonságban, és semmiféle követelésünk. Tehát a pénzeket kamuflálni kel- 
lett..." A nyelvezetből is kiderül, hogy nem egyszerűen stratégia-változtatásról van 
szó, hanem háborúról, amelynek oka a , kapitalista külföld". 

A korszak forrásait szemlélve viszont nem kétséges, hogy a hadjáratot bentről, előre 
eltervezetten indították, és nem pusztán javakról, hanem legalább annyira személyekről 
is szó volt. A Bankszervező Bizottság 1948. március 6-i ülésén a , felesleges alkalma- 
zottakat" négy csoportba sorolták: 

1. politikailag megbízhatatlanok (főleg a rangosok között) és kegyelemkenyéren 
élők 

2. azok a kvalifikált munkaerők, akiknek a megtartása fontos 

3. azok a kvalifikált munkaerők, akiket a magánszektornak kell átadni (politikai 
okokból) 

4. kvalifikálatlanok.?" 

Már a bankrendszer átszervezéséről készített első jelentések jelentős létszámmoz- 
gásról számoltak be. A bankalkalmazottak személyi katasztere szakmai képesség, po- 
litikai és anyagi megbízhatóság szerint osztályozta a rendelkezésre álló kádereket. S az 
, államosított bankok apparátusának túlméretezett voltára" hivatkozva elbocsátásokról 
is döntött. Az arányokra is gondosan vigyáztak: az államosítástól számított első öt hó- 
napban 119 , rangos alkalmazott", 93 egyéb tisztviselő és 104 segédhivatalnok, hiva- 
talsegéd került lapátra." 

Ha a Pesti Magyar Kereskedelmi Bankra mint kiszemelt külkereskedelmi spec- 
bankra szűkítjük a fókuszt, akkor a létszámadatok körül még nagyobb konfúzió ötlik 
szemünkbe. Amikor 1949 őszétől a Pénzügyminisztériumból irányítva megszervezték 
a Devizaigazgatóságot, a káderfejlesztés érdekében különböző visszatekintő létszám- 
adatokat mutattak be.? 


19 Baczoni Jenő-interjú. Készítette Pécsi Vera, 1986. OHA. 32. sz. Baczoni (1907-—1996) eredetileg mate- 
matika-fizika szakos tanár volt, s 1932-től dolgozott az MNB kötelékében. 

20 PIL 274 f. 12/93. ő. e. 47-48. Bankszervezési Bizottság (1948. március 6.). 

21 PIL 274 f. 12/93. ő. e. 111—113. 1948. május 31. 

22 MOL XIX-L-1-K PM Nemzetközi kapcsolatok főosztálya, 479. d. Feljegyzés a Devizaigazgatóság 
racionalizálása tárgyában. 1950. november 10. Meg kell jegyeznünk, hogy Baczoni Jenő példányán az 
1949-re vonatkozó, bennünket ezúttal különösen érdeklő PMKB létszámadatok mellett az alábbi meg- 
jegyzés (") található: , nem helyes szám"! 

1. táblázat 
A Devizaigazgatósághoz tartozó alkalmazottak létszámadatai 
(1948-1950) 


MNB Bankosztály !  PMKB 
1948. június 30. 1347 


Eszerint a nagyméretű létszámleépítésre a PMKB-ban több lépcsőben, de legfő- 
képpen 1949 első felében került sor. Ha viszont ugyanebben a forráscsoportban kont- 
rolladatokat keresünk, akkor a PMKB alkalmazottai körüli bizonytalanság tovább 
növekszik. A PMKB vezetője például 1949 szeptemberében 614 fős összlétszámról 
tudósít." A Devizaigazgatóság létszámváltozásairól készült utólagos összehasonlítás 
szerint a Kerbankban (amit akkoriban hajdani tőzsdei táviratcíme alapján egyszerűen 
csak , Kommerz"-nek, magyarosan meg egyenesen , Kommerc"-nek neveztek) 1949. 
december 20-án összesen 472-en dolgoztak, tehát jóval kevesebben, mint a táblázatban 
közölt év végi kimutatás szerint." 

Amikor 1949 őszén a devizagazdálkodás újbóli átszervezésére kerül sor, a szemé- 
lyi és intézményi feltételek szinte szétbogozhatatlanul összekuszálódtak. Baczoni Jenő 
1949. október 22-én tette nyilvánossá az MNB-ben az átszervezés ügyét. Az ezután 
megindult tárgyalásokon kezdetben a PMKB önálló intézményes pozícióból próbált 
fellépni. Amikor október 25-én az MNB Bankosztály nevében Andrássy Ferenc megbí- 
zott a Commerzbe ment, hogy , az előző napi eredményeket a másik féllel megbeszélve 
a gyakorlatba átvigyük", meglepődött Herzog Imre igazgató magatartásán. , Herzog 
igazgató elzárkózott az elől, hogy Baueron [Alfréd] és rajtam kívül mással tárgyaljon, 
majd négyünk közt lefolytatott tárgyalás során kifejtette, hogy a MNB adjon részletes 
írásbeli propozíciót, amelyre ők majd reflektálnak. A kidolgozás részleteiben nem haj- 
landók kooperálni... Ezek után Bauerral úgy döntöttünk, hogy a munkát a Commerz 
nélkül folytatjuk, és majd csak a kész tervezetet adjuk át a Commerznek avégből való 
hozzászólásra, hogy Commerz vonalon a lebonyolítás egyes fázisai mennyiben bonyo- 


23 MOL XIX-L-1-K PM Nemzetközi kapcsolatok, 479. d. dr, Tausz István, 1949. szeptember 13. 
24 MOL XIX-L-1-K PM Nemzetközi kapcsolatok, 479. d. Összehasonlító kímutatás a Devizaigazga- 
tóság létszámváltozásairól. 1951. március 17. 

líthatók le szerintük rövidebben és gazdaságosabban."? Nyilván nehezítette a dolgot, 
hogy mindegyik felet fájdalmasan érintette, ha szervezeti , öncsonkításra" kényszerült, 
még ha ezt szemérmesen csak , sorvadásnak" nevezték. , Az átszervezés célja az ügy- 
menet meggyorsítása mellett elsősorban annak olcsóbbá tétele munkaerők felszabadítá- 
sa által, amelyekre máshol nagy szükség van. Tehát nem csak tudomásul kell vennünk 
egyes munkaterületek elsorvadását, hanem azt a jó szervezéssel magunk kell előidéz- 
zük. Ilyen biztosan elsorvadó munkaterület például a Nemzeti Bank Devizalevelezésé- 
nek nagy része, illetve a Commerz Devizaátutaló, Kliring és Export csoportjai." 

Maga Baczoni Jenő 1949 augusztusában került osztálytanácsosi rangban a PM 
III. c. osztályának vezetői székébe. Tulajdonképpen neki kellett levezényelni az átszer- 
vezéseket. Ő sem volt könnyű helyzetben. A PM személyzeti főelőadója már 1950 
elején ilyen jellemzést tett a káderanyagába: , Igen értelmes polgár, kitűnő szakember. 
Látszatra igyekszik beilleszkedni a jelenlegi politikába, ennek megfelelően tanul is. Jó 
felfogásánál fogva a politikai kérdéseket jól ismeri. Magatartása a munkáskáderekkel 
szemben rideg és visszautasító. Ez nemcsak politikájából, de személyéből is adódik. 
Régi szakemberekből egy klikket alkotott maga körül, amelybe betekintést nem nyer- 
het még a régi szakemberek becsületes része sem. A Deviza osztály vezetője. M. D. P. 
tagja."?" Hogy a korabeli , fúrások" vagy tágabban , osztályharcok" milyen mértékben 
befolyásolták az események alakulását, arra jó példa, hogy Baczoni Jenő emlékezeté- 
ben is fontos helyet foglalt el az ezekre való utalás." 

Az újabb átszervezési hullám alkalmával, ugyan az eljövendő helyzethez igazítva, 
mégsem pusztán normatív módon ábrázolták az 1948—49-re kialakult aktuális helyzet 
anomáliáit. A leírásból egyértelműen kiderül, hogy az 1948 elején eltervezett specbanki 
rendszer miért is szorult újabb átalakításra. Baczoni Jenő, immár a PM osztálytanácso- 
saként a következőket állapította meg: , Hogy a jelenlegi menet mennyire komplikált és 
nem áttekinthető, azt látjuk, ha végignézünk egy import példát: a Kereskedelmi Bank 
megbízást kap az importőrtől, hogy nyisson akkreditívet, — miután a Kerbank nem le- 
velez külföld felé, a Nemzeti Banktól levélben kéri ehhez a fedezetet. A Nemzeti a 
fedezet ügyében levelez külföldi összeköttetésével és a Hitelügyi osztállyal. Mindez 
meglehetősen komplikált adminisztrációt igényel, sok hátránya van, további költsége- 
ket és időveszteségeket jelent. Azonkívül, ha bármi komplikáció adódik, nem tekinthe- 
tő át azonnal és világosan az ügy menete. Ezen áttekinthetetlenséget mutatja az is, hogy 
mikor a Kereskedelmi Bank postahiteleket vett igénybe, a fedezet a mi számlánkon 


25 Andrássy: Jelentés Baczoni Jenő min. osztálytanácsos úr részére, 1949. október 29. MOL XIX-L-1-k 
479. d. 

26 MOL XIX-L-I-k 479. d. Feljegyzés. Andrássy: A Commerz átszervezéssel kapcsolatos november 8-i 
megbeszélés problémái. Bizalmas. 1949. november 9. 

27 Páli Frigyesné szem. főelőadó, 1950. január 27. Baczoni Jenő egykori káderanyagába fia, Baczoni Gábor 
jóvoltából nyerhettem betekintést, amit ezúton is köszönök. 

28 Baczoni Jenő-interjú. 1986. OHA, 32. sz. 28-29. 

állt, s a Kereskedelmi Bank önállóan operált. A komplikált adminisztráció folytán a 
kritikussá váló helyzetet nem láthattuk át. Ugyanakkor font viszonylatban nyitottunk 
akkreditív engedélyeket és kiderült, hogy a fedezetre nem történt diszpozíció. Ebből 
adódik, hogy a Kereskedelmi Bank szakosítása megtörtént, de azokat a következteté- 
seket, amelyek [...] gazdasági életünk kapcsán adódtak, nem vontuk le, ez pedig nem 
illeszthető bele egy tervgazdálkodásba."" 

Az átszervezés előkészítési anyagában egy bő két héttel korábban kelt intern leírás 
még egyértelműen az , ideiglenesnek tervezett" kapitalista kötött devizagazdálkodás 
nyakába próbálta varrni a rendellenességeket, amikor az MNB-vel szemben 32 meg- 
bízott pénzintézet (ráadásul mind magánbank) állt. A jelenlegi helyzetben viszont két 
állami bank áll egymás mellett, az MNB és a Commerz, , ami lehetővé teszi, hogy 
a kétszeres munkamenetek leépítésével, bürokratikus formaságok kiküszöbölésével, 
egyszerű, pontos és gyors adminisztráció felépítését". Az alapvető gond abból adódik, 
hogy , a két bank külön jogi személy, de mivel a Commerz belföldiek részére számlát 
nem vezethet, és külföldi számlavezetési lehetőségei is korlátozottak, továbbá mivel 
az MNB -— ahol a forint és devizaszámlák vannak — export és importüzletekkel nem 
foglalkozik, minden ügy üzleti részét a Commerz, pénzügyi részét az MNB bonyolítja 
le, ami kettősséget eredményez a külföld felé és cégszerű levelezés özönét a Commerz 
és MNB viszonylatában." 

Ha mélyebbre ásunk az átszervezés intern irodalmában, további fontos részletek 
bukkannak elő: , A Commerz ez idő szerint óriási volumenű külföldi számlával ren- 
delkezik, amelyeken számlánként ugyan nem sok, de összegében mégis tekintélyes 
nostro-állománya van. Jelenleg a Commerz úgy manövríroz [(sic!], hogy BC. számlájá- 
ról beszolgáltat devizát, amely lényegében természetesen másé, és így a kedvezménye- 
zett megkapja a forintot, a Commerz pedig időnként, ha éppen szükséges, intézkedik 
külföldön a devizáknak számlánkra térítésére. (Ez annyit jelent, hogy ha minden ma- 
gyar fél egyszerre kérné a forintját, a Commerz BC. számlán hiány mutatkoznék, tehát 
kiderülne, hogy a Commerz vsikkasztottx, amikor pl. az Agrimpex dollárjait szolgál- 
tatta be és X.Y.-nek fizette ki a forintot.) "" 

Itt tehát szó sincs arrestekről, mint ahogy a , kapitalista kötött gazdálkodásra" hi- 
vatkozás sem állta meg a helyét, a , hevenyészettséget", , áttekinthetetlenséget" a bank- 
államosítás és maga a specbanki szervezet hozta létre. S ezt már a PM pozíciójából 
nézve az MNB-PMKB viszonylatban is tematizálni lehetett. Hogy ez mennyire így 
volt, nézzük meg az idézett import példát egy még elemibb szinten, amelyet úgy fogal- 
maztak, hogy a pénzügybe beletanuló káderek (a politikusok és az utókor történészei) 


29 MOL XIX-L-1-k 479. d. Jegyzőkönyv, 1949. október 22. 

30 MOL XIX-L-1-k 479. d. Javaslat a devizagazdálkodás üzleti lebonyolításának átszervezésére, Bizalmas. 
1949. október 6. 

31 MOL XIX-L-1-k 479. d. Andrássy — Baczoni Jenő min. osztálytanácsos úrnak, 1949. november 18. 

is érthessék. , A MNB adja ki a devizavételi engedélyeket. Az engedély birtokában a 
Külkereskedelmi N. V. megbízása alapján a Commerz megnyitja az akkreditívet (első 
művelet külföld felé). Ugyanakkor a Commerz a MNB felé külön levélben rendelke- 
zik a devizafedezet átutalására, illetve a forintellenérték beszedésére (második művelet 
belföldön). Az MNB rendelkezik külföld felé az üzlet devizafedezetének a Commerz 
külföldi számlájára való térítésére (harmadik művelet külföld felé). A MNB külföldi 
keze téríti a devizát a Commerz számlájára (negyedik művelet külföldön). A MNB 
külföldi keze értesíti a MNB-ot a terhelésről, a Commerz külföldi keze a Commerzet a 
jóváírásról. Valamennyi művelet levelezést, nyilvántartást, kül- és belföldi költségeket 
jelent."?? A javaslat az átszervezés céljait illetően nem sok kétséget hagyott: , Kifelé 
(főként a nyugati államok felé) a Commerz legteljesebb önállóságának látszata meg- 
őrzendő, befelé a Commerz úgy tekintendő, mint az MNB egyik osztálya." S a távo- 
labbi perspektívák is világosnak mutatkoztak: , Az átszervezés egyben olyan helyzetet 
teremtene, amely — amennyiben a szocialista bankrendszer teljes kiépítésére alkalom 
kínálkozik — lehetővé teszi, hogy a Commerz mint vkülkereskedelmi főosztályx rövid 
időn belül, különösebb szervezeti változtatás nélkül beolvadna az MNB-be."?? 

A , tervbank-rendszer" szervezői tehát egyáltalán nem számoltak tranzakciós költ- 
ségekkel, vagy legalábbis azzal a feltételezéssel éltek, hogy ezek a költségek az állami 
szektoron belül nem léteznek. Az államosítást és a specializációt ebben az értelem- 
ben önmagában költségmegtakarító tényezőként tervezték, ami — mint látható — nem 
csak hibás elgondolás volt, hanem a kaotikus viszonyok egyik forrásául is szolgált. 
Ezt pedig a jövő mérnökei még utólag sem szívesen ismerték be. Inkább vállalták azt 
a beállítást, mintha a sorozatos átszervezés maga is a terv része lett volna, csak a kom- 
munisták — konspiratív okokból — ezt nem köthették ellenfeleik orrára. Ezt pedig az 
antikommunista látószög is készséggel elfogadta és kiforgatta, hiszen jól illett az eleve 
mindenben összeesküvést vélelmező túloldal ellenségképéhez. 

Így azon sem csodálkozhatott senki, hogy 1950 nyarán-őszén újabb átszervezés kö- 
vetkezett. Ennek az új hullámnak az eredménye volt a Magyar Külkereskedelmi Bank 
Rt. 1950. október 16-i megszületése." A PM Pénzügyi Kollégiuma számára készült 
előterjesztés a PMKB sorsáról is határozott: , A K.B. nem számol fel. A folyó üzletek 
befejezése után a K.B. a P.K. keretében a bankcsonkokkal együtt folytatja működését 
ugyanolyan korlátolt mértékben, mint azok. Feladatkörében maradnak különösen a hol- 
dingok kezelése és liguidálása; külföldi adósságainak és zárolt vagyonának kezelése; 


32 Uo. Javaslat a devizagazdálkodás üzleti lebonyolításának átszervezésére. Bizalmas. 1949. október 6. Itt 
még egy exportpélda is szerepel, amelyet helyszűke miatt nem idézek. 

33 Uo. Javaslat, 1949. október 6. 

34 KÖVÉR, MKB [2001] 13-31. 

a még nála nyílt zárolt belföldi forintszámlák vezetése." Az átszervezés folyamatára 
visszatekintve egy újabb előterjesztés már köntörfalazás nélkül fogalmazott: , A Keres- 
kedelmi Bank az 1950. október 15-ig elvállalt üzletek lebonyolítását egyelőre folytatja. 
Ma már üzleti forgalma az eredetinek 10—-1596-ára csökkent le; számos külföldi bank- 
számlájának lezárása folyamatban van. A bonyolítás nem igényel önálló adminisztrá- 
ciót és személyzetet, noha formailag még 51 dolgozó a Kereskedelmi Bank létszámába 
tartozik. Előreláthatólag 1951 második negyedében a külföldi bonyolítás annyira csök- 
ken, hogy az akkor még fennmaradt kis üzletállományt megfelelően óvatos formában 
a Külkereskedelmi Bank átveheti és a csonkosítás folyamata befejezhető." (Kiemelés 
— K. Gy.) 

A Pesti Magyar Kereskedelmi Bankból megmaradt bankcsonk felszámolását végül 
2003. október 28-án rendelték el, és a cég törlésére 2009, március 5-én került sor," 


35 MOL XIX-L-1-k 479. d. PM IV. főosztály. Szaberszky József, Baczoni Jenő: Előterjesztés a Pénz- 
ügyi Kollégium részére az MNB Bankosztálya és a PMKB átszervezése tárgyában. Szigorúan bizalmas. 
1950. augusztus 30. 

36 MOL XIX-L-1-k 479. d. PM IV. főosztály Előterjesztés a Pénzügyi Kollégium részére. Szigorúan bi- 
zalmas. Az előterjesztés elé tűzve Száberszky József kézírásos utasításai Baczoni, Rácz, Lakos elvtársak 
számára [1951] III. 17. 

37 www.e-cegjegyzek.hu/index.html 

Egy magyar bank útja a 20. század második felében 


A 20. század végén egyik történelmi folyóiratunk szerkesztősége azért habozott egy 
— a kétszintű bankrendszerre való áttéréssel foglalkozó — forráspublikáció közlésekor, 
mert, úgymond, az eltelt 10 esztendő még nem nyújt kellő történelmi távolságot a témá- 
tól (végül sor került a megjelentetésre!). A távlatot azonban nem mindig lehet években 
mérni. Annak ellenére, hogy tisztában vagyok a szóban forgó eset mögött meghúzódó 
vonakodó mentalitás mozgatórugóival, azt gondolom, hogy a kelet-európai kommu- 
nista rendszerek hihetetlenül gyorsan és végérvényesen történeti témává váltak, s ezt 
nem szabad összekeverni azzal a mozzanattal, hogy a múlt és a jelen szereplői között 
mennyiben áll fenn kontinuitás. (Értsd: a mai személyes karrier-okok nem képezhetnek 
jogcímet a történeti kutatás és publikáció adatvédelmi szempontú korlátozásához.) 

Nyilván többedíziglen véletlennek tekinthető, hogy a Magyar Külkereskedelmi 
Bank Rt. egy 19. századdal foglalkozó történészt bízott meg 50 éves történetének fel- 
dolgozásával. Azt azonban el kell mondanom, hogy nemcsak a még meglevő irattárá- 
hoz való hozzáférhetés volt biztosított számomra, hanem kutathattam a Pénzügymi- 
nisztérium irattárában, valamint a PM Magyar Országos Levéltárba került anyagában 
is. AZ OSZK Hanák Gábor vezette Történeti Interjú és Videotára részére az MKB és 
a pénzügyi szféra számos régi és jelenlegi munkatársával interjút készítettünk, amely 
számtalan — semmilyen írott forrásban fel nem lelhető — információval bővítette ismere- 
teimet. A banktörténeti monográfia elkészült és megjelent." Ennek mintegy summázatát 
szeretném most összefoglalni, elsősorban a tulajdon és a tulajdonjogokkal való élés 
szempontjából. Gondolatmenetemben támaszkodni fogok a neoinstitucionalista köz- 
gazdaságtani irányzat szerves részeként kifejlődött tulajdonjogok elméletére.? 

Azt gondolom, -— ha élne — Menyus [Menyhárt Lajos] érdeklődéssel hallgatná eze- 
ket a fejtegetéseket, s bár sajnos már sohasem tudhatom meg, hogy mivel értett volna 
egyet és mivel nem, előadásomat mindig vitára kész szellemének ajánlom. 


ak kk 


Eredetileg Menyhárt Lajos debreceni tanárom és kollégám emlékkonferenciáján hangzott el 2000. de- 
cember 13-án. 

Il KÖVÉR, [2001] 

2  PEJOVICH, 1990. A magyar fordítás csak a kapitalizmusra vonatkozó fejezeteket tartalmazza. Uő. 
1992. 

Az MKB-t két évvel a bankrendszer államosítása után, 1950-ben vadonatúj bank- 
ként hívták létre, részvénytársasági formában. Eredetileg az egyszintű bankrendszerben 
a , specbanki" külkereskedelmi banki funkciókat az államosított Pesti Magyar Keres- 
kedelmi Bank megmaradt szervezetére (ún. bankcsonkjára) bízták, de az államosítások 
és az elmaradt kártalanítás megtorlásaként végrehajtott külföldi foglalások miatt egy 
teljesen , szűz" intézményt hoztak létre, amely ezáltal nem volt kitéve a lefoglalás és 
elkobzás (arrest) veszélyének. Az intézmény megalakításának előkészítéseként 1950 
nyarán még három alternatíva fogalmazódott meg: 

a. egységes devizabank-szervezet jöjjön létre az MNB egyik osztályaként, és ez 
csak , fedőszerv" gyanánt használja a megalakuló MKB-t 

b. az MKB élesen elválasztott feladatkört, külön szervezetet kapjon, s csak az elvi 
irányítás maradjon az MNB kezében; ez volt , a 20—30 fős önálló, kis devizabank ter- 
ve" 

c. az egységes deviza-szervezet maga az MKB Rt. legyen, amely a PM megbízásá- 
ból az MNB közép-devizahatósági feladatkörét is lássa el. 

A kezdeti bizonytalankodás után a PM kollégiuma, majd a Népgazdasági Főtanács 
a második megoldás mellett döntött. 

Az alapításkor a pénzügyminisztérum jogászának kérésére a külkereskedelmi mi- 
niszter , a külkereskedelmi vállalatok súlyának és exportvolumenének figyelembevéte- 
lével" a befizetendő összeget felosztotta a külkervállalatok között. Ugyanakkor a pénz- 
ügyi tárca gondoskodott arról, hogy az , összegek a részvényjegyzés céljaira az egyes 
vállalatoknak megfelelő alapként kamatmentesen rendelkezésre bocsáttassanak".?" A 
miniszteri döntés értelmében a részvényeslistára a vállalatok a PM által meghatározott 
arányban kerültek. 

A cégnevek később változtak, de az arányok lényegében nem. (A Külforgalmiból 
később Hungarotex, a Bőr, szőrméből pedig Tannimpex lett.) 

A névleges alaptőke 100 millió forint volt, de az induláskor valójában csak 30 mil- 
lió került ténylegesen befizetésre, és ez az ötvenes évek folyamán gyakorlatilag így is 
maradt. 

Állami vállalat esetén látszólag nem sok értelme van feltenni a kérdést: ki is volt a 
bank tulajdonosa? Pedig már az alapításkor megmutatkozott a helyzet összetettsége. Az 
igazgatóságba három főt a Nemzeti Bank, egyet-egyet a Külkereskedelmi Minisztérium 
és a NIKEX, egyet pedig maga a Bank delegált (Téglás Gézát 1950. november 1-jével a 
PM nevezte ki — az állami vállalatok beosztási nómenklatúrája szerint — , vállalatveze- 
tő" munkakörbe, a részvénytársaság alapszabályai alapján , ügyvezető igazgatóként"). 
A felügyelőbizottságban az MNB-t, a PM-et és KKM-et egy-egy fő képviselte. Kié volt 
vajon a vagyontárgy használatának joga (usus), a vagyontárgyból származó hasznok el- 


3 MOL XIX-L-1-Kk. PM Nemzetközi kapcsolatok 81. d. 

sajátításának joga (usus fructus), a vagyontárgy formájának és tartalmának megváltoz- 
tatására irányuló jog (abusus), és az előbbi jogok eligenítésére vonatkozó megegyezés 
joga?" (Az elidegenítés joga egészen a privatizációig fel sem vetődhetett, ami arra utal, 
hogy a kizárólagos állami tulajdonnak önmagában megvannak a maga korlátai.) 


1. táblázat 
A Külkerbank alapító részvényesei (1950) 


Nikex 9 
Technoimpex 8 
Agrimpex 12 
Terimpex 11 
Metallimpex 15 
Elektroimpex 5 
Ferunion 3 
Chemolimpex f 
Lignimpex 10 
Külforgalmi 15 
Bőr, szőrme 5 
Össz. 100 


Formailag a részvényesek a külkereskedelmi vállalatok voltak. Míg a — valójában 
nem működő — Bankigazgatóság elnökét a KKM adta, a tagok többsége az MNB-ből 
került ki. A részvénytőke befizetője és a nyereség egészének elvonója azonban a Pénz- 
ügyminisztérium volt, s az operatív vezetést is a PM delgálta. Ebben a kezdeti időszak- 
ban a PM az MNB-t igyekezett maga alá gyűrni, s csak a devizamonopólium közép- 
szintű leosztása révén jutott az MNB Devizaigazgatóság (Dig) gyakorlati hatalomhoz. 
Az MNB fokozatos emancipálódásával azután az 50-es évek közepén az MNB mind- 
inkább érvényesítette befolyását, s 1956 szeptemberében a KKB vezetőjének kijelölési 
joga is az MNB kezébe került. Téglás 1955-ös halála után nem is neveztek ki új ügy- 
vezető igazgatót, a vállalatot gyakorlatilag a Dig irányította, úgy, hogy helyettes ügy- 
vezetőket (dr. Morenberger Egon, Hermann Mihály) bíztak meg a helyi irányítással. 
Az új helyzetnek megfelelően az 1957. május 20-ra datált közgyűlésen az igazgatóság 
létszámát felemelték, 3 fő az MNB-ből, 2 a KKM-ből, 2 a PM-ből, és 2 külkervállalati 


4  PEJjOVICS, 1992. 18. 

5 A köztulajdon kirekesztő jellegének és átruházhatatlanságának problémája a tranzakciós költségek 
tanában fontos helyet foglal el. Az elméleti kérdések első vázlatos felvetésére lásd SZAKADÁT, 1991. 
165-166. 


382 Rendszerváltások: a 20. század második fele 


vezérigazgató kapott helyet benne (Agrimpex, Metallimpex). Az Igazgatóság elnöke 
pedig az MNB Dig vezetője (Fodor András) lett." 

A fennhatóságért folytatott rivalizálásból sajátos , háromszög"-történet kerekedett 
ki, amelynek új elvi alapon történő szabályozására 1959—60-ban hosszas egyezkedés 
után került sor. Ezúttal a KKM szeretett volna egy saját bankot, ahova a KKM ún. 
Kompenzációs osztályát átviheti, és amelyen keresztül meghatározott kereten (20 mil- 
lió forinton) belül önállóan bonyolíthat ún. konstrukciós ügyleteket. A Bank felügye- 
leti joga a Pénzügyminisztériumhoz került vissza. Élére a PM önálló vezérigazgatót 
nevezett ki (Gál L. Endrét, aki a KKM vezető munkatársa volt), a létrehozott 11 fős 
Igazgatóság elnöke pedig az a Baczoni Jenő lett (KKM miniszterhelyettes), aki annak 
idején még PM osztályvezetőként az egész bank tervét kidolgozta. Az Igazgatóság- 
nak a KKM aktív szerepet szánt, havi rendszerességgel üléseket tartott kívánatosnak 
(amit sem a PM, sem az MNB nem igazán akart), s abba nagyjából egyenlő arányban 
kerültek a PWM-KKM-MNB háromszög tagjai mellett a Külkerbank menedzsmentjé- 
nek képviselői is: a vezérigazgató mellett a KKM Kompenzációs osztályának veze- 
tőjéből vezérigazgató-helyettessé előlépett Arató Ferencen kívül az eddigi helyettes 
ügyvezető, Hermann Mihály is. Az Igazgatóság azonban döntéseit csak egyhangúan 
hozhatta, ami gyakorlatilag megbénította a nagyon szofisztikusnak kitalált (a KKB me- 
nedzsmentjét is beszámítva immár négyszögű) alakzatot, s egyre ritkábban ülésezett. 
A tárcaközi villongások hátterében egyfelől egy klaszikus információs probléma állt: 
a PM eredetileg lemondott a konstrukciós ügyletek mögött meghúzódó árumozgások 
vizsgálatáról, kiélezett devizahelyzeti időszakokban (amelyek a tervgazdasági ciklikus- 
ság szükségszerű velejárói voltak) azonban megtagadta a finanszírozást." A különböző 
szervek egymás kártyáiba sem láttak bele: a devizamozgások nyomonkövetésében az 
MNB, az árumozgások tekintetében a KKM volt az információk birtokában. Másfelől 
a KKM azzal vádolta az MNB-t, hogy a konstrukciós forgalom devizális szempon- 
tú növelését akár a haszon csökkenése árán is preferálja. Pedig kereskedelempolitikai 
szempontból nem minősült helyesnek az overdraftok állandó kihasználása." Az MKB 
operatív vezetése mégsem volt igazán érdekelt a felemás helyzet felszámolásában, hi- 
szen az adott körülmények között felértékelődött a menedzsment szerepe, s ez annak 


6 MOL XIX-L-1-k. PM Nemzetközi kapcsolatok 484. d. 

7 A külkereskedelmi hitelek tekintetében , folyamatos harc bontakozott ki a Pénzügyminisztériummal. 
A PÜM ugyanis ellenezte a fejlődő országokkal való kereskedelemfejlesztésít] a politikai és gazdasági 
kockázatok miatt; ellenezte a devizális hitelek nyújtását devizális helyzetünk és a kedvezőtlen kamatok 
miatt és ugyancsak a kockázat miatt. Így azután minden egyes vállalati és állami hitel jóváhagyásába 
bele akart szólni és ez a beleszólás végtelen akadékoskodássá vált. Nagy küzdelembe került, amíg — a 
Gazdasági Bizottság és különösen Fock elvtárs segítségével — elértük, hogy éves hitelkereteket hagyott 
jóvá az Országos Tervhivatal, amelyeken belül meghatározott irányelvek szerint elég messzemenő sza- 
badsággal dönthettünk." Baczoni Jenő emlékiratai. Kézirat. 127. (Ezúton köszönöm fiának, Baczoni 
Gábornak, hogy e nyolcvasan évek elején készült naplóba betekintést nyerhettem.) 

8 MOL XIX-L-1-k. PM Nemzetközi kapcsolatok 484. d. (1963. március 15.) 

ellenére így volt, hogy gyakorlatilag minden egyes döntéssel körbe kellett házalni az 
érdekelt főhatóságokat. Ugyanakkor például az átszervezés költségeire a Bank jócskán 
tartalékolt, s az átszervezés előtti üzletekből , felgyűlt" összegből 30 milliót a , külker 
vállalatok részvénytőkebefizetési kötelezettségei számláinak csökkentésére", a Bank 
alaptőkéjének feltöltésére, illetve tartalékolásra fordíthattak (természetesen most is a 
felsőbb szervek jóváhagyásával!). Formálisan a megbízó (principális) szerepkörei tel- 
jesnek látszottak: nemcsak a tőkejuttatásról és a nyereségelvonásról döntött, hanem 
a reprezentációs költségek nagyságáról és hovafordíthatóságáról is, megszabta a lét- 
számkeretet, kinevezte és leváltotta a megbízott (ágens) intézmény vezetőjét. Az iga- 
zi kérdés azonban az volt, hogy milyen háttéregyeztetési tárgyalások, levélváltások 
eredőjeként születik meg a döntés, hogy megszületik-e egyáltalán, s pozitív határozat 
esetén végrehajtják-e." 

A Bank helyzete ebből a szempontból az új gazdasági mechanizmus bevezetésével 
sem változott érdemben. A vállalati döntések decentralizálását ugyanis a hitelrendszer 
erőteljes centralizációja ellensúlyozta. A Külkerbank nem lett nyereségérdekelt válla- 
lat, sőt, tulajdonképpen a megszülető vállalati törvény hatálya alá sem került. Minden 
PM támogatás és lobbizás dacára sem sikerült elérni a forintfinanszírozási jog megszer- 
zését. A törekvés az MNB ellenállásán hiúsult meg. 

Végbement ugyanakkor az alaptőke felemelése, amely a megnövekedett forgalom 
miatt régóta esedékessé vált. Az alaptőkeemelésről szóló PM döntés 1974. augusztus 
26-án kelt. A 300 milliós emelés átutalásáról ezzel egyidejűleg intézkedett a miniszter- 
helyettes. Az Igazgatóság elnöke, Baczoni Jenő azt javasolta, hogy , a tőkés pénzpiac- 
okra való figyelemmel" kívánatos, hogy a magyar állam formálisan vállaljon szerepet 
a részvényesek között. Ez gyakorlatilag azt jelentette, hogy az emelésből 250 millió az 
állam (a Pénzügyminisztérium), 50 millió pedig a korábbi részvényes külkereskedelmi 
vállalatok , jegyzéseként kerüljön meghirdetésre". Ez azt a célt szolgálta, hogy kifeje- 
zésre juttassák a Bank iránt , mind a kormányzat, mind pedig a részvényesek részéről" 
megnyilvánuló fokozott bizalmat. "" A tőkeemelés után tehát az 500 milliós részvénytő- 
ke 5096-át a PM, a másik felét pedig a külkereskedelmi vállalatok a korábbi megoszlás- 
ban jegyezték. A Pénzügyminisztérium tehát, amely kezdettől fogva elsődleges jogokat 
gyakorolt, formálisan is többségi tulajdonossá vált. A külkervállalatok befizetéseit — 
ezúttal is — a PM rendezte. 

A hetvenes években a háromszöghelyzet újrameghatározására is sor került. Ezt némi 
iróniával (és szerénytelenséggel) Tripartitumnak nevezték belső pénzügyi körökben. 


9 GálL. Endrét például 1963 őszén rövid úton görögországi kiküldetésbe távolították, Salusinszky István 
nyugdíjazása viszont a hetvenes évek végén hosszasan elhúzódott. A személyi döntések meghozatalakor 
az MSzMP KB gazdasági (és természetesen káder) osztálya révén a beleszólók köre tovább tágult. 

10 MKBI 19 354 (1974. október 29.) 

Sor került ugyanakkor a bankvezetés belső átszervezésére: előbb a osztályveze- 
tői értekezletből szűkebb ügyvezetőséggé átkeresztelt szerv létrehozásával, majd ezt 
a meghívottak mind szélesebb körével kibővítve, az úgynevezett tágabb ügyvezetőség 
formájában (természetesen szintén a PM hozzájárulásával). Az 1964-ben kinevezett új 
vezérigazgató, dr. Salusinszky István pedig kezdte az ügyvezetőségi jegyzőkönyveket 
, az ügyvezetőség elnöke" címen aláírni. 

A nyolcvanas évek elején — az újonnan kinevezett vezérigazgató, a Fekete János 
csapatából jött — Demcsák Sándor ismét megpróbálkozott a nyereségérdekelt bank ter- 
vének megvalósításával. A reform koncepciója egészen a Gazdasági Bizottságig el- 
jutott, a KKM és a PM támogatta is, ám az MNB monopóliumának csorbítását látva 
ellenezte az elgondolást és figyelmeztetett az önállósodás bank számára veszélyes kö- 
vetkezményeire."! 1982 kézivezérlésének körülményei között végül olyan semmitmon- 
dó GB-határozat született, amelynek alapján a kétszintű bankrendszerre való áttérésig 
várni kellett az átalakulással. 

A bankrendszer reformja — az utolsó ötéves terv koncepciójához igazítva — politi- 
kai döntést igényelt. Az 1987. január 1-jével bevezetett kétszintűsítés során nemcsak 
három nagy kereskedelmi bank szakadt ki az MNB-ből, hanem az MKB helyzete is 
lényegesen megváltozhatott. 

A PM bankfőosztálya, amelyből később az Állami Bankfelügyelet nőtt ki, az alap- 
tőke és mérlegfőösszeg között 25-szörös , áttételi rátát" állapított meg, s az MKB alap- 
tőkéjét 3,5 milliárd forintban rögzítette. 


2. táblázat 
Az MKB 1987. január 1-jei alaptőke-rendezésének forrásai"? Mft-ben 
(1986. június 30-i adatok alapján) 


Forgóalap 1785 
Vállalkozási alap 802 
Vállalkozások alapja 372 
PM-befizetés 547 
Összesen 3 500 


A tőkeemelést hivatalosan az 1987. január 14-i rendkívüli közgyűlés mondta ki. A 
névreszóló részvények névértékét egyenként 1 millió forintra emelték. A tőkeemelés 
eredményeként a teljes részvénymennyiségből 2,7 milliárd (77,196) az állam (a PM), 


II A Fekete János és Demcsák Sándor közötti viszonyt ponosan világította meg a Demcsák Sándorral 
készült interjú, amelyet a következő tanulmányban részletesen idézünk. OSZKTIV Demcsák Sándor- 
interjú (2000. április 14.). Készítette: Fonyó Gyula, Kövér György. 

12 PMI Miniszteri Értekezlet (1986. december 5.) 

800 millió (22,990) pedig 11 külkereskedelmi vállalat kezén volt." Az igazgatóságba 
ugyan a KKM és az MNB ugyanúgy delegált tagokat, mint korábban, azonban az új 
helyzetnek megfelelően valamivel kevesebb és alacsonyabb rangú miniszteriális tiszt- 
viselőt (főként osztályvezetőket). Az államszocialista rendszer végjátéka időszakára 
úgy tűnt, tisztázódhat a tulajdonos kérdése is. 

1987 folyamán azonban — újabb részvénykibocsátás révén — további 874 milliónyi 
tőkebevonásra került sor. Az alaptőke 4374 milliárd forintra melkedett. A tranzakció 
során az állami (pénzügyminisztériumi) részesedés 61,790-ra mérséklődött, miközben a 
biztosítók és egyéb pénzügyi társaságok 9,196-ot, a külkereskedelmi vállalatok 25,290- 
ot mondhattak magukénak, a maradék pedig ipari, építőipari (2960), mező- és erdőgaz- 
dasági (0,790), belkereskedelmi (0,999) vállalatok, valamint egyéb gazdálkodók (0,490) 
birtokába került." Az újabb részvények kibocsátásáról az 1987. június 5-i rendes köz- 
gyűlés határozott. A közgyűlésre tanácskozási joggal meghívták azokat a gazdálkodó 
szervezeteket, amelyek részvényjegyzési szándékuknak kifejezést adtak. A jelenléti ív 
ugyan nem árulja el a jegyzett mennyiséget, mégis név szerint betekintést nyújt a kiala- 
kuló új részvényesi kör természetrajzába. A nagyobb pénzügyi befektetők között meg- 
találjuk az Állami Biztosítót, a Hungáriát, a Budapest Bankot és az INTERINVEST 
Külkereskedelmi Fejlesztési Hitelintézetet, a kisebbek között pedig nagy számban vol- 
tak jelen a bank újonnan alapított győri és szolnoki fiókjának ügyfelei (állami gazda- 
ságoktól, megyei vállalatoktól a helyi szövetkezetekig). A külkereskedelmi vállalatok 
is növelték részesedésüket, bár ezúttal elsősorban nem az eredeti részvényesek jegy- 
zéseivel, hanem újabbak jelentkezésével (CHEMOKOMPLEX, HUNGAROCOOP, 
HUNICOOP, KONSUMEX, MOGÜRT, MEDIMPEX, METRIMPEX, MONIMPEX, 
NOVOTRADE, TRANSELEKTRO)." A részvényesek ugyanakkor ötéves időtartam- 
ra szindikátust alakítottak, amelynek szerződésében kijelentették, hogy ez idő alatt nem 
veszik ki az osztalékukat a bankból. Az MNB sem búcsúzott nyomtalanul. Mint az új 
kétszintű bankrendszer szabályozásával megbízott aktor, nyomására a bankok határo- 
zatot hoztak , a lakossági bankműveletek megkezdésének elhalasztásáról." Másfelől 
viszont egyoldalú nyilatkozatot vett az MKB-tól, hogy álljon jót a számlavezetési kör- 
be kapott 10 vállalatnál az MNB által vállalt devizafizetési garanciákért (azok nagyság- 
rendjét azonban , nem állt módjában" tudatni). "" 

A bankrendszer-váltás folyamata végül csak az egész tervgazdasággal leszámoló 
politikai rendszerváltás révén teljesedhetett ki. Szükség volt erre, hogy a pénz- és tő- 
kepiac fogalmai visszanyerhessék valódi jelentésüket. 1991-ig kellett azonban várni 
a pénzintézeti és számviteli törvények megszületésére, amelyek az új csődtörvénnyel 


13 PATYI, 1987. 82. 

14 MKB Rt. Éves jelentés 1987. MKB Rt. 

15 PMI 92 735/1987 (1987. június 5.) 

16 MKBI 43 316 (1994. június 23.) A garanciák kérdése a privatizáció egyik nehézségeként került elő. 

együtt — igaz, az utóbbi, átesve a ló túlsó oldalára, túlzott szigorúsággal — rendezték az 
új gazdasági világ pénzügyi-jogi kereteit. 

A privatizáció gondolata 1991 végétől foglalkoztatta a bank megfiatalodott vezér- 
karát. Az első számú érdeklődőnek kezdettől fogva a Bayerische Landesbank Giro- 
zentrale számított. Nemcsak azért, mert a bank régi ügyfele volt, és érdekelte a közép- 
kelet-európai terjeszkedés lehetősége, hanem azért is, mert félig állami (tartományi) 
hitelintézetként több tapasztalattal és affinitással rendelkezett az állami tulajdon pi- 
acgazdasági hasznosítása terén, mint más jelentkezők. Valójában itthon csak a me- 
nedzsment egy része gondolkodott magánosításban, de még közülük is többen óvtak a 
, privatizációs illúziótól". Az ellenzők táborát azonban leginkább a pozíciójukat féltő 
középvezetői gárda alkotta. Hiányoztak a törvényi szabályozás feltételei is, sőt, a ban- 
kok privatizációja nemcsak közgazdasági szempontból (konszolidáció és/vagy priva- 
tizáció), hanem politikai szempontból is kényes kérdés volt."" Mire a dolog aktuálissá 
vált, már az Állami Vagyonkezelő Rt. gyakorolta a bankban a tulajdonosi jogokat. 
Ez volt a sokat emlegetett , közgyűlésífrász időszaka", amikor sohasem lehetett tudni, 
hogy ki megy és ki maradhat a közgyűlés után korábbi pozíciójában. Másfelől viszont 
a vagyonkezelő tulajdonos sem állt helyzete magaslatán, nem tudta, ragaszkodjon-e 
tulajdonához, vagy épp igyekezzen megszabadulni tőle. A jókat adja-e el először, vagy 
próbálja a második szint nagyobbjait egy csomagban értékesíten. Voltak lobbiérdekek, 
amelyek a Budapest Bank elsőségét szerették volna kiharcolni. Az ÁV bizalmatlan volt 
a menedzsmenttel szemben, ha azok sürgették a privatizációt, akkor azért, ha pedig 
önálló elgondolásuk volt a privatizáció lebonyolítójára nézve, akkor meg azért." 


17 A bankprivatizációról általában lásd VÁRHEGYI, [1998] 

18 , Az egyéni pechünk volt, hogy a tulajdonosok sosem voltak tulajdonosok. Nem tehetnek róla, csak ez 
volt a helyzet. Megint meg kellett érnem, hogy én beszélek és láttam a szemükön, hogy nem értik. vBiztos 
van mögötte valami.x Pedig importáltak külföldi embereket is... én mondtam is az egyik vezetőnek, hogy 
álljon meg a menet, nagyon sajnálom, de ez nem az én bankom... Nem is tudom a szerepemet, nem érzem. 
Én nem vagyok tulajdonos, egy tulajdonosnak kellene eljátszani egy szerepet, itt van egy vezérigazgató, 
az pedig eljátssza a maga szerepét, ha ez nem megy, akkor vagy a tulajdonost, vagy a vezérigazgatót kell 
lecserélni, azt hiszem, a vezérigazgatót egyszerűbb. Akkor kitalálták ezt a megoldást, hogy azért legyen 
egy vezérigazgató, de nekem maradt az, ami mondjuk a bankban a legfontosabb volt. Tehát egyrészt mint 
aktív elnök ott voltam, tehát nekem beosztottam volt a vezérigazgató, ami önmagában egy marhaság 
lett volna, mert hiszen a bank működését zavarta volna két embernek akár koncentrált, akár széjjelhúzó 
működése. Nekem persze az tetszett, hogy az a dolgom, hogy a bankot privatizálni tudjam, és én úgy 
éreztem, hogy énnekem ez fog menni, mert hiszen megállapodásokat kötöttem, mondjuk olyan megál- 
lapodásokat, amelyeket főleg nem nekem kellett betartani, hanem a másik félnek, de mi nem mentünk 
előre. " OSZKTIV Erdély Zsigmond Gábor-interjú (2000. április 26.). Készítette: Fonyó Gyula, Hanák 
Gábor és Kövér György. 

1994. január elején az alábbiak szerint nézett ki az MKB részvényeinek megosz- 
lása: 


3. táblázat 
Az MKB részvénymegoszlása 1994 elején 
96 db 

ÁV Rt. 443 317000 
Vállalkozások, intézmények 28,7 205266 / 
Külföldi tulajdon 80 57200 
MKB Rt. saját tulajdonú részvények 121 86430 
Belföldi magántulajdonú részvények 15 108034 
, A" sorozatú szavazó részvények összesen 946 676700 
B" sorozatú részvények 04 

, C" sorozatú részvények 5,0 

B" és , C" sor. nem szavazó részvények összesen 54 38800 
MINDÖSSZESEN 1000 715500 


A privatizációs előszerződés alapján első lépcsőben a BLB az ÁV Rt.-től az MKB 
törzsrészvényeinek 12,2396-át, az MKB-től pedig 2,7790-át vette meg, az Európai Új- 
jáépítési és Fejlesztési Bank (EBRD) mint pénzügyi befektető pedig az MKB-tól a 
törzsrészvények 1096-át, mindkét esetben a névérték 12596-án. Ezután került sor a BLB 
és EBRD által az alaptőke felemelésére, szintén 12596-os áron. Az új részvényekből 
szerződés szerint a BLB 116 240 darabot, az EBRD 77 495 darabot jegyzett. A vételár 
első felének befizetése 1994 július közepéig, második részlete pedig év végéig volt 
esedékes. Az összesen immár 870 433 darab szavazati jogú részvényből a tranzakció 
második lépcsőjének lebonyolítása után a 1096 feletti részvényesek aránya az alábbi 
lett: ÁV Rt. (25,0196 közvetlenül), BLB (25,0196) és EBRD (16,6896)."" 

A privatizáció első szakaszának lezárulása után, 1995 nyarán először a kölni szék- 
helyű Deutsche Investitions- und Entwicklungsgesellschaft (DEG) tett szert 8,3390-os 
tulajdonrészre, majd 1996 folyamán a BLB megvásárolta az ÁPV Rt. 2596-os hányadát 
22096-os árfolyamon. Ezzel domináns többségi tulajdonra tett szert. 1998 áprilisában 
az EBRD és a DEG is eladta részesedését. A részvények 10,490-a az osztrák Bank 
für Arbeit und Wirtschaft (BAWAG) birtokába került, amelyben egyébként szintén a 


19 MKBI 43 316 (1994. április 29.; július 12.) 

BLB a főrészvényes." 2000. május 31-i állapot szerint a BLB tulajdoni hányada már 
85,3590. Ahogy a mostani elnök-vezérigazgató fogalmaz: ,, Ez olyan szempontból meg- 
nyugvást jelentett, és biztos szakmai hátteret, és nyugodt életet a menedzsment számá- 
ra, hogy legalább világos volt a tulajdonos. Ráadásul a tulajdonos olyan szakmában 
dolgozik, mint a menedzsment, tehát nem volt probléma szakmai kérdésekről beszélni. 
Én személy szerint ezt tanultam ebból, sokan nem értenek egyet evvel, és nem is akarok 
én ebben igazságot tenni, én személy szerint örülök ennek. Teljesen világos, tiszta a 
menedzsment mögötti háttér, ha valamire nemet mondanak, az hétszentség, hogy nem, 
ha valamire igent mondanak, az hétszentség, hogy igen. "? 

A tulajdon-probléma, amelyet az államszocializmus sohasem tudott megoldani, 
rendezettnek tűnik. Ha a privatizáció csak ennyit ért el, kétségtelenül nagy lépést jelent 
a magyar gazdaság fejlődése terén. A kiéleződő verseny is szelektál a bankrendszer 
szereplői között, de azért tőókeallokációs szempontból annak is jelzés értéke van, hogy 
a többszöri tervezgetés ellenére az MKB részvényei még mindig nem kerültek a tőzs- 
dére. Hogy a tulajdonjogok közgazdaságtana miként alkalmazható a bank privatizáció 
utáni történetére, arra csak a tulajdon hasznosításának hosszabb távú elemzése adhat 
választ. 


20 MIHÁLYI, 2000. 45—46. 

21 OSZKTIV Erdei Tamás-interjú (2000. április 3.). Készítette: Hanák Gábor. Az átalakulás kimenetelében 
igen komoly szerepet játszott a magyar vállalatirányítási struktúra vegyített jellege. ,, Ők (a bajorok] 
természetesen az igazgatóságban ott vannak, és a felügyelőbizottság elnöki posztja náluk marad. Ez egy 
picit abból is adódik, a történelmi hűség kedvéért ezt el kell mondani, hogy mai napig igazából nem értik 
a magyar vállalati struktúrát, hisz ez az igazgatóság és felügyelőbizottság az angolszász és a német kul- 
túrának egy keveredése. Hiszen ott is van igazgatóság és felügyelőbizottság, de azt Vorstandnak hívják, 
és abban csak az executívok vannak. Az a napi body-ja, a board of menedzsment, az ügyvezetősége a 
cégnek. És van az Aufsichtsrat, ami a mi felügyelőbizottságunknak felel meg, ami ha ülésezik, az elnök is 
remeg, mert az az igazi. Ott nincs benn senki az ügyvezetésből, azon az igazi tulajdonosok által képviselt 
testület adja a mandátumot a menedzsmentnek, és minden sorsdöntő kérdésben döntést ő hoz meg iga- 
zából, ami az egész bankot érinti, míg a Vorstand az egy testületként vezeti és működteti a bankot. Nos 
ebből van, hogy nálunk van igazgatóság és felügyelőbizottság is, évente változik, hogy lehet-e az ügyve- 
zetés benne, vagy nem lehet benne, hány fő legyen a tulajdonostól, hány fő legyen magyar, hány fő legyen 
külföldi. De minden évben változtatják a hitelintézeti törvényt, és igazából fogalmuk sincs, hogy most 
az igazgatóság erős vagy nem erős. Nálunk meg fordítva van, létrehozzuk a felügyelőbizottságot, de hát 
egy semmi, egy könyvvizsgálói testület tulajdonképpen, ha jobban megnézzük, és egy ilyen ügyészségnek 
lehetne talán hívni, mert semmi más feladata nincs, mint hogy kontrollálja, hogy az igazgató a törvé- 
nyesség mezsgyéjén jár-e el, és a tulajdonosoknak jelenti, hogy minden törvényes, és a számok rendesen 
vannak összállítva. Az igazi hatalom az igazgatóság kezében van. Nem értik igazából, azt mondják, biz- 
tos, ami biztos, az Aufsichtsrat elnöke legyen német, a felügyelőbizottságé, és az igazgatóságban benne 
vannak, természetesen többségben, egy fővel többen, mint a menedzsment. " Uo., 


BANKRENDSZER-VÁLTÁS — 
A KÜLKERBANK (MKB) NÉZŐPONTJÁBÓL 


2000-ben, az alapítás 50. évfordulója alkalmából, az MKB megbízásából vaskos köte- 
tet állítottam össze a bank félévszázados történetéről. A munkában a levéltári (irattá- 
ri) forrásokkal egyenrangú szerepet kaptak a korszak szereplőinek visszaemlékezései 
(orális, pontosabban audiovizuális történelem, hiszen Hanák Gáborral videós interjúkat 
készítettünk) és a történészi narráció." 

Jelen tanulmányomban bankrendszer-váltás címén az úgynevezett kétszintű bank- 
rendszer előkészítésétől a bankrendszer privatizációjáig tartó időszakot tekintem át. 
Utólagos történeti megközelítésekben ez az átalakulás lineáris, egyirányú folyamatként 
tűnik fel. Pedig a bekövetkezett változások menetközbeni állomásai, a megtorpaná- 
sok és nekilendülések számos lehetséges alternatívát hordoztak. Ennek a bonyolult, 
makrotörténeti változásnak egy mikrotörténeti látószögét szeretném felvillantani az 
MKB (vagy ahogy a korban nevezték: a Külkerbank) nézőpontjából. 


Az 1868-as mechanizmusreform a monetáris és fiskális szféra szétválasztását csak igen 
korlátozottan érintette, s a kétszintű bankrendszer lehetősége is csak elvétve került szó- 
ba. 

A Külkerbank szereplőinek emlékeiben az 1968—1987 közötti időszak úgy jelent 
meg, hogy a bank igyekezett előtte járni az eseményeknek, ám törekvéseik rendre meg- 
hiúsultak a makroközeg ellenállásán. A Külkerbank a Pénzügyminisztérium és a Kül- 
kereskedelmi Minisztérium közös fennhatósága alá tartozott, működését a PM, KKM, 
MNB által aláírt ún. Tripartitum szabályozta, a külkerbankosok nézőpontjából ezt a 
küzdelmes, de mégsem nyertes periódust elsősorban a Magyar Nemzeti Bankkal vívott 
, függetlenségi" harc töltötte ki. 

A Salusinszky-korszak, mert a , hőskort" a vezérigazgatóról (1964—1980) nevez- 
ték el, kulcsmetaforája a , herendi porcelán" volt, s ki mástól, mint a vezértől, dr. 


1 . KÖVÉR, [2001]. A kötetben felsorolt interjúkat Hanák Gáborral és Fonyó Gyulával készítettük és az 
anyagot az Országos Széchényi Könyvtár Történeti Interjúk Videotára őrzi (OSZKTIV). 

2 Üdítő kivételnek számított Hagelmayer István írása: , Úgy tűnik, a jegybank-hitelbank egykor jogosult 
egyesülése fölött eljárt az idő, és a rossz, vagy elromlott házasságot fel kell bontani, különösen akkor, ha 
ennek a frigynek nincsenek a jövőbeni kompromisszumra érdemes gyümölcsei." HAGELMAYER, 1969. 
166. 

Salusinszky Istvántól származott." Csak egy későbbi összefoglalóból tudjuk az eredeti, 
kissé botladozó textust idézni: , A Magyar Külkereskedelmi Bank tevékenysége nem 
tömeggyártásra szakosodott futószalagos üzem termékeihez hasonlítható, hanem sok- 
kal inkább az egyediségre, összefogottságra, exkluzivitást biztosító szolgáltatásokra 
koncentrál a bank, mint amilyen a maga kategóriájában a Herendi Porcelán." A visz- 
szaemlékezések szerint a kijelentés az MKB egyik ügyvezetőségi értekezletén hangzott 
el, amelyen vendégként részt vett László Andor, a Nemzeti Bank akkori elnöke is. Ő 
fűzte Salusinszky kijelentéséhez: ,, Igen-igen, de képzeljük el, mi van akkor, hogyha a 
herendi porcelán összeütközik a vasfazékkal?"" Más emlékezés szerint az ügyvezetői 
ülésen László ugyanakkor elismerte, hogy ,, hát azért elvtársak, ez egy igazán vfein 
Institute. "" Az 1973. május 31-i ügyvezetőségről készült emlékeztető mindenesetre 
sem a , herendi porcelán kontra vasfazék", sem az , elvtársak — fein Institut" formulákat 
nem őrizte meg az utókornak (ennyit az egykorú írott emlékeztetők forrásértékéről), 
bár a szöveg fennmaradhatott valakinél, ha a 40 éves jubileumkor idézni tudták. Azt 
sem könnyű most megmondani, hogy a visszaemlékezések révén értjük-e jobban a haj- 
dani száraz jegyzőkönyvi szöveget, vagy csak az ülés hangulata lett a metaforák által 
érzékletesebb." Hozzá kell tennünk a kép értelmezéséhez, hogy a Külkerbank megala- 
kulása után dolgozóinak rekrutációjakor évtizedeken át informálisan számon tartották, 
hogy ki jött a hajdani Pesti Magyar Kereskedelmi Bankból, ez is része volt exkluzivi- 
tásuk (élettörténeti) tudatának." (S hogy mennyi minden tartozik az interpretációhoz: 
megint csak mellesleg, László Andor hajdan Hitelbankos volt.) A herendi porcelán 
metafora egyébként hamarosan valóságosan is testet öltött, amennyiben Baczoni Jenőt, 
a bank egyik alapítóját 1975-ös külkerminiszterhelyettesi székéből történt nyugdíjba 
menetelekor (1986-ig az MKB elnöke maradt) a bankban egy herendi porcelánvázával 
búcsúztatták. 


3 — Dr. Salusinszky István (1918-1984) apja ügyvéd volt, egyik nagybátyja pedig a Miklós Andor-féle Est- 
lapok főszerkesztője. Párizsban közgazdasági főiskolára járt, 1939-ben Budapesten jogi doktorátust 
szerzett. 1945-ben lépett be az MNB-be, ahol szovjet referensként dolgozott, 1947—50 között a moszk- 
vai külkereskedelmi kirendeltség, 1958-tól a római külkereskedelmi kirendeltség vezetője lett. Angolul, 
franciául, németül, olaszul és oroszul beszélt. KÖVÉR, [2001] 125—126. 


4  Idézi A Magyar Külkereskedelmi Bank ..., 1991. 16. 

5 — Heffner Tamás-interjú, OSZKTIV (2000. február 18.) 

6 — Erdély Zsigmond Gábor-interjú, OSZKTIV (2000. április 26.) 

7 László Andor , kifejtette, hogy a Külkereskedelmi Bank helyzeténél fogva egy sajátos tipusú bank a 


mi viszonyaink között. Törekvései révén sok hasznos eredmény jött létre eddig is és fog a jövőben is 
létrejönni. Ugyanakkor ezek a törekvések szükségszerűen szembe találhatják magukat egyéb törekvé- 
sekkel. A múltban is adódott és a jövőben is adódhat több olyan kérdés, amikor az MNB-nek meg kell 
kérdőjeleznie bizonyos külkereskedelmi banki törekvéseket — de soha nem érzelmi, hanem népgazdasági 
felelőssége és feladatai által motivált szempontok vezérlik az MNB-t. Hangsúlyozta..., hogy ö szimpá- 
tiával és megbecsüléssel viseltetik a KKB vezetői és többi dolgozói személye és munkája iránt." MKBI 
7663 (1973. május 31.) 
8 KÖVÉR, 2001. 57. 

László Andor szintén 1975-ös nyugdíjazása után főként Fekete János személyesí- 
tette meg azt az ellenpólust, akivel szemben az MKB-nak vívnia kellett a maga , sza- 
badságharcát". Az eredetileg — saját szavai szerint is — , Fekete csapatába" tartozó 
Demcsák Sándor így beszélte el a Külkerbank vezérigazgatói posztjára való kinevezése 
háttértörténetét:" 

,,... a Fekete engem azzal búcsúztatott el, hogy azt mondta: sSanyikám egy dolgot 
kell neked tudnod csak ebben a Külkerbankban, azt hogy az nem egy bank, és azt hogy 
az soha nem lesz egy bank. Ennek a banknak az a feladata, hogy a ti link üzleteiteket 
finanszírozza és bonyolítsa. Tehát nehogy eszedbe jusson az, hogy bank legyen. Na 
most hát ez egy kicsit meglepett, és arra gondoltam, hogy mennyire komolyan mondja 
ezt a Fekete, és mondom neki: vIgen, de Te tudod, az a baj itt, hogy föl van írva, hogy 
bank, és hát előfordulhat egy vezető, aki ezt komolyan veszi. Nézd meg, hát ugye most 
játsszák a Beckettet, Az Isten igájábant. A Beckett is a király barátja volt, és egyszer 
kinevezték őt az Isten püspökének, fölvette a ruhát, és ezt komolyan vette. nvlgen — 
mondta a Fekete — de ne felejtsd el, hogy a Beckettet megölték. x)Na és — mondom — mi 
lesz a bankkal? 3Őt is megöljük.x Na most én ezt viccnek vettem, szóval messze nem 
vettem komolyan, az világos volt, hogy nem tetszik egy ilyen megoldás, de egyáltalán 
nem vettem ezt komolyan. Aztán kiderült a végén, hogy ezt komolyabban kellett volna 
venni, De hát akkor már késő volt. " 

A bankrendszer reformjával kapcsolatos műhelyvitákra a Külkerbank vezetője a 
nyolcvanas évek elején rendszeresen meghívást kapott." Maga a bank is készített ter- 
vezeteket az átalakulásra, mégsem mondható el, hogy érdemi áttörést ért volna el akár 
a forintfinanszírozás, akár más területeken. Hol az 1982-es likviditási krízisre lehetett 
hivatkozni, hol a gazdaságpolitika restriktív fordulata miatt torpant meg a folyamat. 
Közben a kétszintűsítéssel ellentétes megoldások is megindultak: a PM-beli Vállalko- 
zási Alap MKB-hez telepítése például kifejezetten investment banki funkciókat hozott 
a bankba, miközben a külföldi hiteleknél arról született központi döntés, hogy a finánc- 
hiteleket kell előnyben részesíteni a működőtőke-beáramoltatással szemben. Az sem 
mondható, hogy az MNB nagyon támogatta volna az MKB önállósulását. S bár Fekete 
János mind a mai napig előszeretettel hivatkozik arra, hogy ő a magyar kétszintű bank- 
rendszer megteremtője, azt is tőle tudjuk, hogy valójában leginkább lemondása köthető 
a bankreformhoz."" 

, És mi megcsináltuk ezt a kétszintű bankrendszert, amelyben a Külkereskedelmi 
Banknak a szerepe az volt, hogy nem változik, ő megmarad a külkereskedelem bankja, 
tehát nem kell összeolvasztani senkivel, mert egy jó bank volt már akkor. Hanem a há- 


9  Demcsák Sándor-interjú, OSZKTIV (2000. április 14.). 1980—-1987 között töltötte be a vezérigazgatói 
posztot. 

10 Az , előtörténetre": ANTAL-SURÁNYI, 1987. 3-12. 

11 Fekete János-interjú, OSZKTIV (2000. február 10.) 

rom főosztályát a Magyar Nemzeti Banknak három bankká alakítottuk. Az egyik volt, 
aki az iparral foglalkozott, az lett a Hitelbank, másik, aki a mezőgazdasággal foglal- 
kozott, az a Kereskedelmi Bank, és a harmadik, aki a tercier szektorral foglalkozott, 
az lett a Budapest Bank. És én mind a három helyre javasoltam egy vezetőt... Az egyik 
javaslatot elfogadták, Hegedűs Oszkár lett a Budapest Bank, a másik, a Kiss Pali, meg 
a Páles kapták a mezőgazdasági bankot, és a legnagyobb megdöbbenésemre és tilta- 
kozásom ellenére a Soltész Laci helyett, aki lett volna a Hitelbank-főnök, és aki az én 
egyik helyettesem volt a Nemzeti Bankban, a Demján Sándort nevezték ki. És ez egy 
korszakváltás volt. A legnagyobb magyar bank élén egy nem ellenőrizhető személy. Biz- 
tos nagyon jól csinálja, de én az ő tevékenységéért nem vállalok semmiféle felelősséget, 
mert egész másképp gondolkodik, mint én... És akkor én írtam egy levelet, hogy köszö- 
nöm... Befejeztem. Ha én már nem tudom kontrollálni a döntéseket, nem vállalhatom a 
felelősséget se. És ebből aztán lettek is bajok, csomó baj, de hát azért megúsztuk." 

Már maga a szándék, hogy a központi banki kontroll a bankreform vízválasztó- 
ja lehet, sok mindent elárul mind Feketéről, mind a reform természetéről. Az is vilá- 
gos, hogy az ágazatonként szervezett kereskedelmi bankosítás nem mutatott igazán a 
verseny irányába. Ráadásul az alaptőkét igen eltérő nagyságrendben szabták meg, ez 
behatárolta a hitelkeretetek nagyságát is. Az ügyfelek bürokratikus szétosztása a sza- 
bad ügyfélválasztás megteremtése utáni időkre sem kecsegtetett spontán kiegyenlítődő 
esélyekkel." Kétségtelen viszont, hogy 1984—86-ra megérett a helyzet a politikai dön- 
téshozatalra." De miről is szólt ez a politikai döntés? 


II. 


Ritkán szokás utalni arra, hogy az 1987-es bankreform — szándékai szerint — a VII. (ma 
már tudjuk: utolsó) ötéves terv (1986—1990) rendszermentő és -dinamizáló intézkedé- 
sei sorába tartozott. Olyannyira, hogy az 1985 végén törvénybe iktatott tervbe is bele- 
foglalták. Minden politikai szöveg a fokozatosságról és a folytonosságról szólt, több 
mint eufemisztikusan , a bankrendszer továbbfejlesztéséről", ami a korábbi oda- és 
visszarendeződések , húzd meg ereszd meg"-ét vetítette előre. A versenykorlátozások 
része volt, hogy a , fordulónaptól" (1987. január 1-jétől) a bankok sem a lakossági aktív 
és passzív bankműveletek jogát (az az OTP-nél és a takarékszövetkezeteknél maradt)", 


12 Mindezt már a kortárs elemzők is pontosan látták: BOKROS, 1987. 20-32. 

13 A politikai döntés megszületésének dokumentumait lásd SOÓS, 2000. 1449-1503. 

14 Az MNB csak azzal a feltétellel volt hajlandó aláírni az MKB alapszabálymódosítását, hogy , az MKB a 
másik három kereskedelmi bankhoz hasonlóan... lakossági aktív és passzív bankműveleteket (hitelnyúj- 
tás, betétgyűjtés, számlavezetés stb.) a gyakorlatban nem folytat." (MNB főosztályvezető, 1987. január 
15.) Ezt a PM Állami Bankfelügyelet vezetőjének határozata utólag jóváhagyta (1987. április 27.). PMI 
92 735/1987. 

sem a devizaügyletek lebonyolítását nem kapták meg (ez utóbbit az MKB a koráb- 
bi gyakorlat és az MNB-vel kötött megállapodás szerint folytathatta). A kereskedelmi 
bankok a belföldi bankműveletekhez, illetve a devizaüzlethez csak két évvel a bankre- 
form után juthattak hozzá. Az első lépések még távol álltak attól, hogy a funkcionálisan 
sokrétű üzletek (universal banking) irányába mutassanak. S értelemszerűen a központi 
monetáris szabályozás még fel is erősödött. 

, [A bankok] hitelkereteket kapnak a Magyar Nemzeti Banktól, hiszen nincs betéte a 
bankrendszernek ebben az időszakban. És ott az győzött és az növekedett, aki nagyob- 
bat tudott kilobbizni a Nemzeti Banktól. Hiszen a vállalatoknál óriási hiteligény volt, 
és akkor nem úgy volt, hogy mentünk az ügyfelekhez, hogy tessék szíves lenni nálunk 
bankolni. Az ügyfelek álltak sorban, hogy most van hitel, nincs hitel. Itt egy pénztör- 
téneti érdekesség talán (említésre méltó]. Az MKB egy érdekes gyerek volt ebben az 
időszakban. Mi is kaptunk 8 milliárd forintos hitelkeretet. Ami egy nagyon nagy pénz 
volt, mert nem volt hozzá ügyfelünk. Nem tudtuk kihelyezni. És a Nemzeti Banknál 
tartottuk, a Nemzeti Bank viszont nem tudta átadni. És akkor már Soltész helyett jött 
Demján Sándor a Magyar Hitelbankba, és mindenképpen meg akarja szerezni ezt a 8 
milliárd forintot tőlünk, és ráígér egynyolcadot, egynyolcad százalékot ad nekünk, ha 
mi ezt odaadjuk. És óriási értekezlet a Nemzeti Banknál, hogy lehet-e két bank között 
hitelkeretet átadni és ezért lehet-e több kamatot kérni. És a magyarországi bankközi 
piac első üzleti vállalkozása, hogy ez elfogadható-e és összefér-e avval a rendszerrel, 
az egész társadalompolitikai és gazdaságpolitikai szisztémával, hogy két állami bank 
között hitelkeret átadás történik, és profitért mi ezt megtesszük... Végül is a politikai ha- 
tározat az, hogy lehet ilyet csinálni, és ebből aztán később kialakul a bankközi pénzpiac 
Magyarországon. ""5 

Jól látható ebben az összefüggésben, hogy amitől Fekete tartott, az lényegében be is 
következett. A legnagyobb kereskedelmi bank élén Demján nem kereskedelmi bankár- 
ként, hanem investment bankerként, offenzív befektetőként viselkedett. Mégsem érde- 
mes úgy beállítani a dolgot, hogy egyszerűen , szórta a hiteleket". A felfűtött vállalati 
hitelkeresletet ugyanis nem Ő teremtette, hanem a VII. ötéves terv gyorsítást ösztönző 
gazdaságpolitikája, tervalkuszabályozott mechanizmusa az állami vállalatok világá- 
ban." A gazdaságpolitikai ciklusvisszafogás gyakorlatát elindították ugyan a szokásos 
módon, de a külső körülmények megváltozása miatt a restrikciós mechanizmus műkö- 
désképtelenné vált. Hiába került sor szinte rögtön a központi banki folyószámlahitelek 
korlátozására: 1987. január 1-jén még az alaptőke ötszörösében, április 1-jén négysze- 
resében, november 1-jén háromszorosában szabták meg a keretet. Az is igaz, hogy ,a 
két legnagyobb bank novembertől kényszerhitel felvételére kényszerült, aminek össze- 


15 Erdei Tamás-interjú, OSZKTIV (1998. június 29.) 
16 UNGVÁRSZKI, 1989. 161—171. 

ge 1988. január végén már a 30 milliárd forintot is meghaladta."" De ez is csak azt mu- 
tatta, hogy a szellem — a kialakulatlan tőkepiaci viszonyok között is — kibújt a palack- 
ból, megteremtette a maga mozgásterét a bankközi pénzpiac alakjában, pedig erről az 
eredeti koncepcióban nem esett szó. Már ekkor felvetődött egy új pénzintézeti törvény 
megalkotásának szükségessége, erre azonban a politikai rendszerváltás utánig, 1991-ig 
kellett várni, ám a jogszabályok — immár más politikai körülmények között — ekkor sem 
nyitottak szabad utat az univerzális bankmodell teljeskörű érvényesüléséhez." 

Az 1987. január 1-jétől bevezetett új pénzügyi rezsim nem hozta meg a Külkerbank 
számára a teljes , felszabadulás érzetét". Az, hogy be kellett várnia a többieket, hátrá- 
nyosabb helyzetbe hozta, mint amit a kádári rendszerben kiharcolt különalkuktól remélt. 
Pedig tulajdonképpen még szerencsésnek is mondhatta magát, hiszen viszonylag kevés 
vállalatot sóztak számlavezetésre a nyakába. A bankreform ráadásul terheket is rótt rá, 
s az MNB-vel folytatott huzavona is folyt tovább. Az MNB olyan nyilatkozatot vett az 
MKB-tól (az ún , reverzális levél"), amelyben az MKB számlavezetési körébe került 
gazdálkodó szervezetek MNB által vállalt devizafizetési kötelezettségeiért az MKB-nak 
kellett jót állnia. Hogy a rájuk terhelt adóssággaranciák összege mekkora, azt az 1990. 
évi MNB-MKB szétválási dokumentumok sem tartalmazták. A végső rendezésre — ak- 
kor sem könnyen - csak 1994-ben, a privatizáció szorításában került sor." 

A bank amúgy belülről sem volt a legjobb állapotban a reform időszakában. A még 
1988-ban kinevezett új elnök-vezérigazgató elég sötéten ítélte meg a helyzetet: 

,, Nekem egyszer volt egy ötletem, amit előadtam a pénzügyminiszternek... sTudod 
mit? Holnap nem nyitunk ki, bejelentjük, hogy csőd van. Ez a legegyszerűbb, és ez a 
tisztességes. A másik az, hogy adsz egy garanciát, de akkor mindenre.x Azt hiszem, ezt 
mondtam neki, hogy: s Itt nincs átmenet. Itt meggyőződésből nem lehet dolgozni.x Ez 
egy nagyon furcsa világ volt. Bejött még az is, hogy rendszerváltás készülődött, és arra 
nagyon kellett vigyázni természetesen, amikor már én megkaptam ezt a garanciát, hogy 
a bank kinyithatja a fiókot, mert az önök pénzét ha elfogadtuk, akkor az egy obligó 
volt, és én tudtam azt, hogy mi nem tudjuk visszafizetni a betétesek pénzét. De ezt [a 
garanciát] meg lehetett kapni, és meg kell mondjam, olyan körülmények voltak, hogy 
én megértettem, hogy az a pénzügyminiszter azt mondta: vHát jó.x Mert hiszen bezárni 
egy bankot akkor marhaság lett volna az ő szemszögéből. Prudenciális szempontból 
pedig nyugodtan be kellett volna zárni. És akkor a Külkerbank kapott egy lehetőséget, 
mert ez az élet, ilyen a piac. Ha ő ad egy garanciát, ez azt jelenti, hogy nekünk nem 
kell adót fizetni, mivel a veszteségeinket szembeállíthatjuk a nyereségeinkkel, úgyhogy 


17 VÁRHEGYI, 1988. 29-30. Az első szanálási kísérletre február 2-án kellett sort keríteni, de aligha véletlen, 
hogy végül a Hitelbank konszolidációja került a legtöbbe. VÁRHEGYI, 2002. 38. 

18 Tájékoztató a bankrendszerben kialakult feszültségekről és azok feloldásáról (1988. február 2.). MOL 
Legújabbkori Osztály, M-KS- 288. f. 11/4999. ő. e. 156-158; VÁRHEGYI, 1995. 19-23, 150—157. 

19 KÖVÉR, 2001. 306. 

a Külkerbank egy nagy lehetőséget kapott, hogy aktívan tevékenykedjen, mindent arra 
koncentráljon, hogy nyereséget csináljon, és a korábbi problémákat pedig egyengesse 
ki. Egyengettünk is rajta, de a banknak voltak a Nemzeti Banktól átvett belföldi hitele- 
zői is, akik igazán, én azt hiszem, hogy az akkori viszonyoknak megfelelően jól képzett 
emberek voltak. Sok pénzt kerestünk, és ezeket a pénzeket el tudtuk tenni mindazokba 
a lukakba, amelyek hiányoztak korábban a bank bevételéből. Úgyhogy a bank gyorsan 
növekedett, és nem úgy növekedett, hogy a rizikóját is növelte, hanem úgy növekedett, 
hogy a problémáit rendezte, és miután a problémáit rendezte, a banki növekedésnek 
nem volt egy negatív velejárója. És a másik szerencsénk pedig az volt, hogy a többi 
bank, hogy miért, miért nem, nem tudom, mert én nem voltam az ő bőrükben, de ők úgy 
érezték, hogy egy ilyen szocialista munkaversenyben vannak, és hajtották az üzletet, de 
hát az üzlet nem mindig jó, mi meg nem nagyon hajtottuk az üzletet. "" 

A reformot követő időszak leginkább egy átmeneti káosz képében él a szereplők 
emlékeiben. Az emlékek nehezen harmonizálhatók, abban a reform és a rendszerváltás 
sokkja gyakorta egybecsúszik. A levelezési osztály hajdani vezetője így idézte fel ezt 
a periódust:?! 

,, ... ez egy rémes időszak volt, mert hirtelen olyan káosz keletkezett, amire nem volt 
a bank felkészülve. Nem voltak hozzáértő kollegák, és az egész apparátus kapkodott és 
az események után ment. Ez egy banknál nagy baj, mert hogyha nem ura a helyzetnek, 
és nincs naprakész könyvelése, nincs naprakész egyeztetése, akkor nem tudja pontosan, 
hogy mennyi pénze van, mi jár neki, ki tartozik neki. Ez az időpont, amikor az egyéni 
cégek megalakultak, állami cégek szétestek, és a Külkereskedelmi Bank is egymás után 
vette föl a kollegákat, megérkezett a gépesítés, még nem tudtuk rendesen kezelni, és 
pont ebben az időpontban vezetőváltás volt... Nem volt egyszerű időszak, márcsak a 
feladatok miatt sem, és az óriási felhígulás miatt, mert hirtelen, addigra már lehettünk 
olyan 500-an, aztán lettünk 800-an, meg ezren, meg fiókokat nyitott a Külkereskedelmi 
Bank, és hitelezés kezdődött, a háttérnyilvántartás nem volt úgy megszervezve, amit 
reklamáltunk, az nem is volt igaz, mert nem kellett volna, mást kellett volna reklamálni, 
szóval futottunk az események után. Mindenki hajnaltól napestig bent volt, és eltartott 
legalább 2 évig, míg a bank azsúrba került és összeszedte magát, és végre bankszerűen 
tudott működhi, " j 

Egy másik látószögből viszont — a hosszas előkészületek ellenére — 1987 után a 
Külkerbank eleinte inkább lépést, , sanszot veszített", hogy a szebbik képet idézzük: 
, Csipkerózsika-álomba" merült.? Nem , futott", inkább , cammogott" az események 
után. Az akkori főkönyvelő, a későbbi elnök-vezérigazgató szerint: 


20 Erdély Zsigmond Gábor-interjú, OSZKTIV (2000. április 26.) 
21 Szilágyi Gáborné-interjú, OSZKTIV (2000. február 25.) 
22 Erdei Tamás-interjú, OSZKTIV (2000. április 13.) 


396 Rendszerváltások: a 20. század második fele 


,, És ekkor el kell hogy mondjam, hogy a Külkerbank elkezdi egy kicsit Csipkeró- 
zsika-álmát aludni, nem is igazában érzi a vezetés, hogy milyen nagy változás fog be- 
következni, és ez pontosan mit jelent. A bank még hisz a kvázi monopol helyzetében, ő 
nem kíván finanszírozással, meg vállalati számlavezetéssel foglalkozni, ez nem igazá- 
ból való a Külkerbank kultúrájába. Mi majd a nagy nemzetközi ügyleteket végezzük. 
Ekkor, én azt hiszem, az MKB történelmi sanszot veszít, hiszen ebben az időszakban 
ezek a bankok de jure létrejöttek, de de facto nem. Nem tudtak például számlát vezetni, 
a számlavezetés a Magyar Nemzeti Bankban maradt, nem tudtak devizalebonyolítást 
végezni, nem volt külföldi bankkapcsolatuk, tehát egy 10 dolláros átutalásért a Kül- 
kerbankot kellett választaniuk. A Külkerbank ahelyett, hogy ebben az időszakban meg- 
próbálta volna a saját infrastruktúráját fejleszteni — tulajdonképpen a külföldi fizetési 
forgalom 7096-a az MKB-hoz került, úgy hirtelen ezen a rendszeren keresztül —, ehe- 
lyett követelte, hogy minden bank kapja meg ezt a jogot, és minél hamarabb vigyék el, 
mert ez olyan munkaleterhelést jelentett. Valóban voltak komoly problémák. Ma már 
nevetségesnek tűnik, de volt olyan, hogy egy-egy deviza átutalás 60-70 napot tartott, 
olyan leterhelési problémák voltak. Ebben a helyzetben meg lehetett volna szerezni a 
piacnak egy hallatlan részét. Sajnos, a bankunk akkor elmulasztotta ezt a sanszot, és 
aztán szépen 2—3 év alatt fölnő a konkurencia, és azt kezdi észrevenni az MKB, hogy 
nincs üzlete, nincs ügyfele, amit ő tud nyújtani, azt már mindenki más is tudja nyújtani, 
és a belföldi üzletágban nincs benne. Márpedig belföldi üzletág nélkül nem lehet válla- 
lati kapcsolatokat építeni. " 

Végül a Külkerbank az 1992. december végén meghirdetett hitelkonszolidációba 
még benevezett, de 1993 nyarán a bankkonszolidációba már nem." S közben 1991 
karácsonyára elkészült a bank első privatizációs koncepció-tervezete. 


III. 


Az elbeszélt történet bizonyos szempontból a későbbiekben is szinte reprodukálja ön- 
magát. A politikai rendszerváltást követően az MKB új, expanzív stratégiába kezdett. 
,, És akkor elindul egy nagyon komoly piacépítés, egy óriási fejlesztés, akár számí- 
tástechnikai, akár létszám és fiókhálózat fejlesztés. A "90-es évek elejéről beszélünk, 
amikortól valóban gőzhengerként beindul a Külkereskedelmi Bank és nagyon komo- 
lyan elkezdi növelni a portfólióját, de ekkor persze még költségekre és létszámra való 
odafigyelés nem történik, és elért minket is azért egy-két rossz hitel, mert azért ennek 
az üzletágnak megvannak ezek a veszélyei is. Azért ezt mindenkinek figyelemmel kell 
kísérni, hogy ez az időszak az egyik legnehezebb, és gazdasági történeti szempontból 


23 A hitel- és bankkonszolidációról összefoglaló áttekintést nyújt BALASSA, 1996; VÁRHEGYI, 1996. 

biztos nagyon érdekes időszak, az átalakulás első évei a magyar gazdaságban. Hirtelen 
túl sok mindenbe kezdünk, ez az én személyes véleményem, túl gyorsan nyitjuk a piacot, 
és evvel egyidejűleg a Parlament elfogad egy nagyon szigorú felszámolási törvényt, 
szanálási törvényt, amelynek eredményeképpen durván a magyar gazdaság egyharma- 
da azonnal csődbe jut, óriási munkanélküliség, ezeknek a nagyvállalatoknak a hitelei 
gyakorlatilag teljes egészében a bankrendszerben fedezet nélkül maradnak, hisz az ott 
maradt eszközállomány praktikusan értéktelen. "" 

Ebben a megközelítésben számos önkritikus elem is előbukkan, az MKB privati- 
zációja késleltetésének magyarázataként mégis két külső mozzanat kerül előtérbe. Az 
egyik az, hogy az új (gazdaság)politikai vezetés nem tudta rászánni magát a magáno- 
sításra. A politikai rendszerváltást követően számtalan vita és bizonytalanság övezte a 
bankrendszer privatizációját (melyiket, egyenként vagy együttesen, mekkora részt le- 
het eladni, feltőkésítve vagy anélkül, hazaiaknak vagy külföldieknek stb.)." A döntések 
ismét tartalmaztak személyes mozzanatokat is: a késlekedés egyik okaként szerepelt, 
hogy komoly erők a Budapest Bank (Bokros Lajos) elsőségét szorgalmazták . 

Végső soron az elbeszélések szerint most leginkább az Állami Vagyonügynökség 
(ÁVÜ) volt az átalakulás hátráltatója. Az utolsó pillanatban, gyakorlatilag két választá- 
si forduló között, 1994-ben a pénzügyi kormányzat szánta el magát (a bajor tartományi 
kormánnyal karöltve), s megtörténhetett az MKB privatizációjának első, nagy lépése. 
A részben tartományi kézben lévő Bayerische Landesbank és az Európai Újjáépítési és 
Fejlesztési Bank (EBRD) mint stratégiai befektető tulajdonosi pozícióba kerülésével az 
MKB tulajdonképpen megtette a döntő lépést a bankrendszer-váltás folyamatában. A 
megvalósult tőkeemeléses privatizáció az egyik lehetséges forma volt, amelynek kivi- 
telezésében ismét a politika jutott meghatározó szerephez." De hogy sikeresnek bizo- 
nyult, azt egyre inkább a bank üzleti stratégiája tette lehetővé. 


akk ök 


A bankrendszer-váltás külkerbankos elbeszélését a történet egy lehetséges változata- 
ként fogtuk fel. Természetesen az interjúk során megszólaltattuk a többi oldal (PM, 
KKM, MNB) korabeli képviselőit is. Mégsem a történet más verzióit kívántam ezút- 
tal (rejkonstruálni. Az írott forrásokat sem akartam kijátszani a szóbeliekkel szemben, 
hiszen a történésznek tisztában kell lennie azzal, hogy azok is, ezek is emberi ,,csi- 
nálmányok". Ráadásul azóta az interjúszövegek is írott formát öltöttek és archiválva 


24 Erdei Tamás-interjú, OSZKTIV (2000. április 3.) 
5 A bankprivatizációról a Külgazdaság hasábjain 1997—1998 folyamán zajlott vitán túl összefoglalóan 
lásd: VÁRHEGYI, 1998; MIHÁLYI, 1998. 318-347; MIHÁLYI, 2000. 
26 Az MKB-privatizáció történetének legautentikusabb és legtömörebb összefoglalása Erdély Zsigmond 
Gábor bankelnök levele Békesi László pénzügyminiszterhez 1994. július 6-án. Közölve: KÖVÉR, [2001] 
311-313. 

lettek. Tanulmányunkban a hajdan szóbeli, mostanra levéltári, irattári források együttes 
segítségével arra kerestem a magyarázatot, hogy vajon miért épp ez a történet szilárdult 
meg a bankrendszer-váltás külkerbankos résztvevőinek emlékezetében. Az elemeiből 
rekonstruált történetek legmélyebb nyitjának a hosszabb időtartamra (egészen a Pesti 
Magyar Kereskedelmi Bankig) visszavezetett külkerbankos múlt-tudat mellett a külső 
erők machinációival szemben, a , több császár közti", többszörösen bizonyított MKB-s 
alkalmazkodóképesség tűnik. Az egykorú írott források és az utólagos visszaemléke- 
zések ebben a vonatkozásban nemcsak kiegészítették, hanem segítettek értelmezni is 
egymást. 

Sina Simon junior 176, 340 
Sina Simon senior 176 

Sina Simonné Ghika Iphigenia 176 
Singer Lázár 171 

Singer Veit/Vida 148, 153 
Snürmacher/Tárai Pál 209, 215 
Soltész László 392, 393 
Somary, Felix 213 

Sorokin, Pitirim 124 

Spitzer Gerzson 250 
Spitzer/Szirmai Oszkár 228 
Springer, Gustav báró 210 
Stein József 293 
Steiner/Kőváry Ármin 171—172 
Stern Bernát 253 

Stern család 245 

Stern Dávid 139 

Stern Ignác 139 

Stern József 139 

Stern örökösök 139, 140 
Stettner főtitkár 232 

Strasser 66 


Schosberger Nándor báró 210, 211, 258 
Schosberger Rezsőné Brüll Teréz 260 
Schosberger S. és fia 207, 208, 258, 281 


Strasser k König 255, 305 


Schosberger Viktor 258 


Schosberger Zsigmond 207, 254, 258, 


259, 278, 293 
Schulhof Ádám 144, 146 
Schulhof Leopold 144 
Schulhoff Móric 165 
Schwarcz család 245 
Schwarzenfeld 141 . 
Schwarzenfeld/Sándor Ernő 170 
Seidler, Adolf 277, 282 
Sennyey Pál 71,181 
Simonyi Ernő 90,91,181 
Sina család 176-183, 279 
Sina Georg 176, 339 
Sina Györgyné Derra Katalin 176 


Strasser Alajos 87, 305 
Strasser Alfréd 255 
Strasser Béla 255 

Strasser Rudolf/Rezső 255 
Strasser Sándor 255 
Sulyok Dániel 34 

Svarcz Lőrinc 63 


Szádeczky-Kardoss Tibor 12 
Szajbély Frigyes 48 
Szapáry Gyula gróf 226 


Széchenyi Béla gróf 277, 283, 285, 286, 


298 


Széchenyi István 19, 33, 66, 67, 277, 


305 
Széher Mihály 54, 65 

Névmutató 


Szekfű Gyula 151, 165 

Széll Kálmán 97, 99, 100, 108, 109 
Szesztay Károly 52 

Szlávy József 96 

Szögyény László 64, 66 


Tafler család 245 

Téglás Géza 380, 381 

Teichova, Alice 15 

Thaisz Elek 168 

Thurn-Taxis, Egon Miksa herceg 196 

Tisza István 211 

Tisza Kálmán 75, 76, 96, 97, 98, 99, 101, 
103, 104, 105, 106, 107, 108, 274 

Todesco, Ede 270, 311, 319 

Tormay Cecil 128 

Tóth Vilmos 286, 301 

Totis Adolf 190 

Tömöry György 252 

Tömöry Károly 252 

Török Frigyes 158, 221 

Török Frigyesné Schneider Mária 158 

Török László 158 

Trebitsch Ignác 286 

Trebitsch M. 63 

Trefort Ágoston 90, 91, 92, 93 


Ullmann Adolf 227, 228, 230, 236, 238, 
241 

Ullmann Károly 87, 165 

Ullmann Mór György 227 

Ullmann Mór János 141, 144 

Ulmann M. G. 188—-189 

Ulwing Kristóf 128 

Valero Antal 127, 129, 153, 154 

Valero család 127 

Vargha Gyula 12, 20 

Vetsey Sándor 87, 278 

Vida Jenő 209 


Vigyázó Sándor 245 
Vörös Károly 114, 207 


Wagner Antal 168 

Wahrmann Ede 186 

Wahrmann Izrael 186 

Wahrmann Mayer Wolf 186, 196, 262 

Wahrmann Mór 85, 87, 88, 92, 103, 107, 
162, 170, 185-196, 262-263, 278, 
281..283, 326, .327 

Wahrmann Mórné Gold Lujza 188 

Wahrmann Renée 194, 327 

Wahrmann Sándor 187, 188, 262, 327 

Wahrmann Zsigmond dr. 188 

Waitzenkorn Károly 165 

Wajda, Andrzej 305 

Wass Samu gróf 307 

Weber, Max 131, 134 

Weinmann Fülöp 193 

Weiss Bernát Ferenc 125, 143 

Weiss Berthold 262, 264 

Weiss Fülöp 361 

Weiss HirschI Löbl 142 

Weiss Károly 224, 325 

Weiss Leóné Machlup Hermine 262 

Weiss Manfréd 262, 264 

Weisz Izsák 186 

Weninger Vince 86, 88, 89, 179, 221, 
222, 223, 229, 240, 272 

Wickenburg Márk gróf 33, 229, 230, 
241 

Wickenburg Ödön 230 

Wickenburg Ödönné Horváth Stefánia 
21 a jEÉ 

Wiener Ede lovag 220, 322, 323 

Wiener, Rezső lovag 323 

Wodianer Albert 86, 88, 141, 176—177 

Wodianer család 176—-183, 198 

Wodianer Fülöp 141 

Wodianer Kosman 141 

Wodianer Mór báró 81, 83, 99, 125, 141, 
144, 176-177, 181, 183, 219, 220, 
270, 310,.319., 339 

Wodianer Mórné Ullmann Franciska 141 

Wodianer Rudolf 141, 143 

Wodianer Sámuel 125, 141, 142, 146, 
176—177 


Névmutató 


Wodianer Sámuelné Bobelle Sophia 
Susanna 142 
Wulff, I. P. 285—286 


Zichy Nándor gróf 238 
Zsigmondy család 159 

